
प्रस्तावना» ४ * >. 
भारत के प्राचीन इतिहास में मौर्य साम्राज्य:की' महत्त्वपुर्ण स्थान है! 
चन्द्रगुप्त और बिन्दुसार जैसे मौर्य राजा बड़े प्रतापी थे। उनके प्रयत्न से 
प्रायः सम्पूर्णं भारत एक शासन में आ गया था, और मोर्य-साम्राज्य. की 
उत्तर-पर्चिमी सीमा हिन्दूकुश पर्वंतमाला से भी परे तक पहुँच गई थी । 
अशोक ने शस्त्रशक्ति द्वारा साम्राज्य-विस्तार की नीति का परित्याग कर 
धर्मविजय की नीति को अपनाया, और अपने साम्राज्य की असीम शक्ति 
का उपयोग सेवा और लोक-कल्याण द्वारा अन्य देशों की विजय के 
लिए किया। परिणाम यह हुआ कि पश्चिमी और मध्य एशिया के विविध 
राज्यों में भारतीय घर्म और सभ्यता का प्रसार हुआ, और इस प्रकार 
भारत का जो सांस्कृतिक साम्राज्य स्थापित हुआ, वह सदियों तक कायम 
रहा। पर अशोक ने घर्मविजय की जिस नीति का अनुसरण किया था, 
निर्बल हाथों में पड़कर वह विनाशकारिणी भी हो सकती थी । धर्मविजय 
की थुन में अशोक के उत्तराधिकारियों मे सँन्यशक्ति की उपेक्षा प्रारम्भ 
करी, जिसके कारण विशाल मोर्य-साञ्राज्य खण्ड-खण्ड होने लगा, और 
यवनों ने भारत पर आक्रमण फिर प्रारम्भ कर दिए । मगध की सेना यवनों 
का सामना करने में असमर्थं रही, श्रोर वे भारत को आक्रान्त करते हुए 
अयोध्या तक चले आए। अशोक की धर्मविजय की नीति उसके निर्बल 
उत्तराधिकारियों के हाथों में असफल और बदनाम हो गई। इसीलिए एक 
प्राचीन ग्रन्यकार ने लिखा है कि राजाग्रों का कार्य शत्रुओं का दमन तथा 
प्रजा का पालन करना है, सिर मुंडाकर चैन से बैठना नहीं। शुङ्गवंशी 
पुष्यमित्र ने मौयों के निर्वीर्यं शासन का अन्त कर भारत की क्षात्रशक्ति 
का पुनरुद्धार किया और यवनों को सिन्धु नदी के परे धकेल देने में सफलता 
प्राप्त की । राजा अशोक के पश्चात्‌ भारत की क्षात्रशाक्ति का किस प्रकार 
ह्लास हुआ, और बाद में पुष्यमित्र के नेतृत्त्व में एक बार फिर भारत में 
नवजीवन तथा वल का संचार हुआ, इसी का वृत्तान्त कथानक रूप में इस 
उपन्यास में लिखा गया है। 

यह स्वाभाविक था कि घमविजय की असफल नीति के कारण जनता 

में बौद्ध घम के प्रति भी असन्तोष की भावना उत्पन्न होने लगे। अनेक 
मौर्य राजा बौद्ध घर्म के अनुयायी थे । उनका आश्रय पाकर इस धम का 
बहुत उत्कर्ष हुआ था। बहुत-से विहार और संघाराम इस काल में स्थापित 
हो गए थे, जिनमें हजारों स्थविर और भिक्षु निद्वास करते थे। मनुष्य मात्र 

की सेवा में तत्पर रहने वाले, भिक्षावृत्ति से भोजन प्राप्त करने वाले और 
निरन्तर घम-घूमकर जनता को कल्याण-मार्ग का उपदेश देने वाले 
भिक्षुओं का स्थान अब सञ्राटों के आश्रय में सब प्रकार का सुख MTA वाले 
मिक्षुओं ने ले लिया था । जनता के हृदय में भिक्षुओं के प्रति जो भ्रादर था, 
यदि अब उसमें न्यूनता आने लगी हो, तो इसमें आइचये ही क्या था ? इसी 
का यह परिणाम हुआ कि भारत में बौद्ध धर्मे के विरुद्ध प्रतिक्रिया प्रारम्भ 
हुईं, और लोगों का ध्यान उस प्राचीन वैदिक धर्मं की ओर आकृष्ट हुआ, 
जिसके अनुसार शत्रुओं का संहार कर अदवमेध यज्ञ का अनुष्ठान करना 
राजाओं का पुनीत कत्तेव्य माना जाता था । यही कारण है कि मौये वंश 
के अन्तिम राजा बृहद्रथ के शासन का अन्त कर सेनानी पुष्यमित्र ने जब 
पाटलिपुत्र के राजसिहासन को अधिगत किया, तो उन्होंने मगध की सैन्य- 
शक्ति को संगठित कर यवनों को परास्त किया और प्राचीन आयें राजाओं 
की परम्परा का अनुसरण कर अदवमेघ यज्ञ का आयोजन किया । बौद्ध धर्म 
का हास और वैदिक धर्म का पुनरुत्थान पुष्यमित्र के काल की महत्त्वपूर्ण 
घटनाएं हैं । ; 

प्राचीन भारतीय इतिहास की जो सामग्री इस समय उपलब्ध है, उससे 
पुष्यमित्र के जीवन तथा कतृ तत्व पर अधिकं प्रकाश नहीं पड़ता। पौराणिक ' 
झनुश्रुति से केवल इतना ही ज्ञात होता है कि मौर्य वंश के अन्तिम राजा 
बृहद्रथ को 'उखाड' कर (समुद्धृत्य) सेनानी पुष्यमित्र ने मगध में शुद्ध 
वंश के शासन का प्रारम्भ किया था। बृहद्रथ को किस प्रकार 'उखाड़ा' 
गया, इस सम्बन्ध में बाणभट्ट के 'हर्षचरितम्‌' में एक निर्देश विद्यमान है। 


* . उसके अनुसार सैन्यदाक्ति के प्रदर्शन के बहाने से पुष्यमित्र ने मौर्य साम्राज्य 


की सब सेनाओं को पाटलिपुत्र में एकत्र कर लिया, और वृहद्रथ को 'पीस' 
कर स्वयं रार्जासहासन प्राप्त कर लिया । सिंन्धुतट पर यवनों को परास्त 
कर पुष्यमित्र ने अश्‍वमेध यज्ञ का अनुष्ठान किया था, यह बात महाकि, 
कालिदास के नाटक 'मालविकारिनिमित्रम्‌' से ज्ञात होती है, और इसकी 
पुष्टि अयोध्या से प्राप्त एक उत्कीणे लेख द्वारा हुई है, जिसमें पुष्प्रमित्र को 
'द्विरञ्वमेधयाजी' कहा गया है । पाणिनि की 'अष्टाध्यायी' पर महाभाष्य 
लिखने वाले पतञ्जलि पुष्यमित्र के समकालीन थे। उन्होंने. लिखा है-- 
“इह पुष्यमित्रं याजयामः, जिससे यह अनुमान किया गया है कि पुष्यमित्र के 
अइवमेध यज्ञ का पौरोहित्य पतञ्जलिं द्वारा ही किया गया था। अशोक के 
कुछ समय पश्चात्‌ भारत पर यवनों के आक्रमण प्रारम्भ हो गए थे, इसकी. 
सूचना जहाँ ग्रीक विवरणों से प्राप्त होती है, वहाँ पतंजलि के महाभाष्य 

और 'गर्गेसंहिता' में भी यवन-आक्रमणों का उल्लेख है । दूसरी सदी ईस्वी- 
पूर्व में यवनों के अनेक राज्य उत्तर-परिचिमी भारत में स्थापित हो गए थे, 
जिनके बहुत-से सिक्के भी इस समय उपलब्ध हुए हैं। पर पुष्यमित्र के 
कारण यवन चिरकाल तक सिन्धु नदी के पूर्व में अपनी शक्ति का 
विस्तार नहीं कर सके थे। 

राजा अशोक के उत्तराधिकारी अनेक राजाओं ने घर्मविजय की नीति 
का किस प्रकार दुरुपयोग किया, इस सम्बन्ध में भी कतिपय निर्देश प्राचीन 
साहित्य में मिलते हैं। युगपुराण में मौर्य राजा शालिशुक के लिए 
“घर्मवादी' और 'अघामिक' विशेषणों का प्रयोग कर व्यङ्ग के साथ यह भी 
कहा गया है कि इस 'मोहात्मा' (मूढ़) ने घर्मविजय स्थापित की । 

मौरये-सा-्राज्य के ह्लास तथा शुङ्ग वंश के अभ्युदय के काल की घामिक 
दशा के विषय में भी अनेक निर्देश प्राचीन साहित्य में विद्यमान हैं। 
पतङ्जलि ने अपने महाभाष्य में ब्राह्मणों और श्रमणों के 'शाइवतिक 
विरोध' की वात लिखी है। जैसे साँप और नेवले में स्वाभाविक एवं शाइवत 
विद्वेष होता है, वैसे ही ब्राह्मणों और श्रमणों में भी। यह विद्वेष व विरोध 
इस युग में इतना अधिक बढ़ गया था, कि अपने साम्प्रदायिक उत्कर्ष के 
लिए बौद्ध स्थविरों और श्रमणों ने यवन आक्रान्ताओं के साथ मिलकर 
भारत के शासनतन्त्र के विरुद्ध षड्यन्त्र करने में भी संकोच नहीं किया 
था । एक प्रसिद्ध ऐतिहासिक के अनुसार, “ऐसा प्रतीत होता है कि पंजाब 
में बौद्ध लोगों ने ग्रीक आक्रान्ताओं का खुले तौर पर साथ दिया था, 
जिसके कारण पुष्यमित्र उनके प्रति वैसा बरताव करने के लिए बिवश हुआ 
था जैसा कि देशद्रोहियों के प्रति किया जाता है।” वौद्ध अनुश्रुति में पुष्य- . 
मित्र के बौद्धों के प्रति विद्वेषभाव का सजीव वर्णन किया गया है। वहाँ _ 
लिखा है कि उसने वहुत-से बौद्ध स्तूपों का ध्वंस करा के शाकल नगरी में 
यह घोषणा की थी, कि जो कोई किसी श्रमण का सिर लाकर देगा, उसे 


- ` सौ सुवणं मुद्रा पारितोषिक के रूप भें प्रदान की जाएँगी । 


ये ही कतिपय ऐतिहासिक तथ्य हूँ, जो मौर्य-साम्नाज्य के ह्लास तथा 
पुष्यमित्र के अभ्युदय के सम्बन्ध में हमें ज्ञात हैं। इस उपन्यास को लिखते 
हुए मैंने इन्हें अपनी दृष्टि में रखा है। पर मैंने अपनी कल्पना से भी बहुत 
काम लिया है। इतिहास और उपन्यास में यही मुख्य भेद है। इतिहास में 
केवल उन्हीं घटनाओं का वर्णन किया जाता है, जो अनुसन्धान एवं विवेचन 
द्वारा सत्य सिद्ध हों। पर उपन्यास में लेखक को अपनी कल्पना से भी काम 
लेने का अवसर मिल्च'जाता है। _ 

पाटलिपुत्र के रार्जासहासन पर आरूढ़ होने से पूर्व पुष्यमित्र मौये- 
साम्राज्य के सेनानी या प्रधान सेनापति थे। उनके जीवन का बड़ा भाग 
सेनानी के रूप में ही व्यतीत हुआ था। मैंने कल्पना की हैं कि पुष्यमित्र ने 
सैनिक सेवा तब प्रारम्भ की थी, जव कि राजा दशरथ मौर्य-साम्राज्य के 
अधिपति थे (२२५ ईस्वी पूवं) । धर्मविजय की आड़ लेकर मोर्ये राजा 
देश की रक्षा के अपने कत्तंव्य की जिस प्रकार उपेक्षा कर रहे थे, पुष्यमित्र 
को उससे बहुत उद्वेग हुआ। उन्होंने यत्न किया कि मगध के शासनतन्त्र 
को अपने कत्तव्य का बोघ कराएं । पर इसमें उन्हें सफलता प्राप्त नहीं हुई। 
इसीलिए उन्होंने मौर्यो के निर्वीये शासन का अन्त किया, और स्वयं पाटलि- 
पुत्र के राजसिहासन को अधिगत कर लिया। इस उपन्यास को कथा का 
` सम्बन्ध उसी युग के साथ है, जब कि मौर्य-साम्राज्य का निरन्तर ह्लास हो 

रहा था। 

भारत का प्राचीन इतिहास एक ऐसे गहरे अन्धकूप के समान है, जिस 
में कोई भी वस्तु अपने यथाथे रूप में दिखाई नहीं देती । वृक्षों की शाखा 
वहाँ लटकते हुए साँपों जैसी प्रतीत होती हैं, और तैरते हुए पत्ते -जल- 
जन्तुओं के समान । प्राचीन इतिहास की न घटनाएं स्पष्ट हँ, और न पात्रों 
के चरित्र । इस उपन्यास में देववर्मा, शतघनुष और वृहद्रथ जैसे मौर्य 
राजाओं को जिस रूप में चित्रित किया गया है, सम्भव है कि वे उससे 
सर्वेथा भिन्न हों। जेतवन, कुवकुटविहार आदि के जिन स्थविरों के नाम इस 
उपन्यास में दिए गए हैं, वे सब कल्पित हैं। यही बात अन्य भी वहुत-से 
पात्रों के सम्बन्ध में है । पर इसमें सन्दे नहीं, कि मीर्य-साम्राज्य के ह्लास- 
काल का जो चित्र मैंने उपस्थित किया है, वह ज्ञात ऐतिहासिक तथ्यों के 
` अनुरूप है। 

इस उपन्यास में कुछ ऐसे शब्दों का प्रयोग हुआ है, जिनसे अनेक 
पाठक अपरिचित होंगे । ये शब्द उस युग में प्रचलित थे, और उस युग का 
वातावरण उत्पन्न करने में इनसे सहायता मिलती है । आशा है, पाठकों 


को इन्हें समझने में कठिनाई नहीं होगी । पुस्तक के अन्त में इनके अर्थ भी . 


दे दिए गए हैं। 
सत्यकेतु विद्यालंकार 

ऐतिहासिक पृष्ठभूमि | 


हमारी यह कथा उस समय प्रारम्भ होती है जव सम्राट्‌ अशोक की 
मृत्यु हुए पन्द्रह वर्ष व्यतीत हो चुके थे, और पाटलिपुत्र के रार्जातहासन पर 
उनके पौत्र सञ्राट्‌ दशरथ विराजमान थे। चन्द्रगुप्त और बिन्दुसार जैसे 
प्रतापी मौये सञ्राटों ने मगध के जिस विशाल साम्राज्य की स्थापना की 
थी, वह अभी प्रायः अक्षुण्ण रूप में विद्यमान था, यद्यपि उसमें ह्लास के | 
चिह्न प्रगट होने लग गए थे। आचार्ये चाणक्य ने कभी यह स्वप्न लिया था 
कि हिमालय से समुद्रपर्यंन्त सहस्र योजन विस्तीर्ण जो आर्यभूमि है, वह एक 
चक्रवर्ती राज्य का क्षेत्र है और वह सब एक ही शासन में रहनी चाहिए । 
चाणक्य के शिष्य चन्द्रगुप्त ने इस स्वप्न को पूरा कर दिखाया था, और 
इसमें जो कमी रह गई थी उसे बिन्दुसार और अशोकने पूरा कर दिया था। 
यदि मौय सम्राट्‌ चाहते, तो अपने विशाल साम्राज्य की अदम्य सैनिक 
शक्ति का उपयोग देशदेशान्तर को जीतने के लिए कर सकते थे। यदि वे 
यवनराज सिकन्दर के समान दिग्विजय के लिए प्रवृत्त होते, तो सम्पूर्ण 
पछ्चिमी एशिया को जीतकर अपनी अधीनता में ला सकते थे। सीरिया, 
मिस्र, मैसिडोन और वास्त्री के यवन राजाओं में यह शक्ति नहीं थी कि वे 
मोर्यो का सामना कर सकते । पर कलिंग की विजय करते समय अशोक को 
यह अनुभूति हुई कि युद्ध में मनुष्यों का व्यर्थ संहार होता है, लाखों स्त्रियाँ 
विधवा हो जाती हैं और अनगिनत वच्चे अनाथ हो जाते हैं। शस्त्र-शक्ति 
द्वारा जो विजय की जाती है वह स्थायी नहीं होती, उससे मनुष्यों में विद्वेष 
की ही वृद्धि होती है। इसी अनुभूति से अशोक ने दास्त्र-विजय के स्थान 
पर धर्म-विजय की नीति को अपनाया और यह यत्न किया कि. मनुष्यों के 
मनों पर विजय प्राप्त की जाए। उस युग के राजा प्रायः युद्धं में व्यापृत 
रहा करते थे, झस्त्र-शक्ति का. प्रयोग कर पड़ोसी राज्यों को परास्त कर 
देना वे गौरव की बात समते थे, और अपनी प्रजा के हित व सुख पर वे 
ज़रा भी ध्यान नहीं देते थे। पश्चिमी एशिया के यवन राजाओं को तो 
आपस में लड़ने से ही क्षवकाश नहीं मिलता था। इस दशा में अशोक के 
मन में यह विचार उत्पन्न हुआ कि भारत की पश्चिमी सीमा पर जो अनेक 


र 

यवन राज्य विद्यमान हैं, उनकी प्रजा के हित व सुख का साधन किया जाए 
और इस प्रकार उनके हृदयों को जीतकर एक नए ढंग का चक्रवर्ती 
साम्राज्य स्थापित किया जाए । इन यवन राज्यों के साथ भारत का राज- 
नीतिक सम्बन्ध पहले भी विद्यमान था। मौर्य सञ्राटों के राजदूत यवन 
राजाओं के दरबारों में रहा करते थे, और यवनों के राजदूत पाटलिपुत्र की 
राजसभा में । अशोक ने इन यवन राज्यों में एक नए प्रकार के राजकमेचारी 
नियुक्‍त किए, जिन्हें 'धर्ममहामात्य' कहते थे । धर्ममहामात्यों का हा यह 
था कि जनता के हित व कल्याण के साधन जुटाएँ, मनुष्यों और पशु की 
चिकित्सा के लिए चिकित्सालय खुलवाएँ, अनाथों और वृद्धो की रक्षा करे 
और प्राणिमात्र के सुख के लिए प्रयत्न करे। घर्ममहामात्यों का एक महत्त्व- 
पूर्ण कार्य यह भी था कि वे जनता को घर्मं का वास्तविक अभिप्राय 
समझभाएँ। अशोक का मत था कि दासों और मृत्यो के प्रति उचित बरताव 
करना, गुरुंजनों का आदर करना, माता-पिता की सेवा करना, सवके प्रति 
करुणा की भावना रखना, दान करना, संयम और सदाचारपूर्वंक जीवन 


विताना, अपने आचरण को पवित्र बनाना और वाणी पर संयम रखना ही): 


सच्चा धर्म है। धमं के ये तत्त्व सब सम्प्रदायों में समान रूप से पाए जाते 
हुँ । उनके विधि-विधानों, अनुष्ठानों और पूजा-पाठ की विधि में कितनी 
ही भिन्नता क्यों न हो, पर कौन-सा ऐसा सम्प्रदाय है जो धमं के इन 
आधारभूत तत्त्वों को स्वीकार न करता हो ? फिर साम्प्रदायिक विद्वेष से 
बया लाभ है ? सब सम्प्रदायों को एक-दूसरे का आदर करना चाहिए, और 
सबको परस्पर मिलकर रहना चाहिए । सम्राट्‌ अशोक ने अपने साम्राज्य 
के सीमान्त प्रदेशों और विदेशों में सर्वत्र घर्ममहामात्य नामक राजकर्मचारी 
इसी प्रयोजन से नियुक्त किए थे कि वे जनता का ध्यान धर्म के सूल तरवो 
की ओर आकृष्ट करं और प्राणिमात्र के हित-सुख का साधन करे। यवन 
शासकों के अत्याचारों से पीड़ित और निरन्तर युद्धों से उद्विग्न जनता ने 
भारत के धर्ममहामात्यों का उत्साहपूर्वंक स्वागत किथा। यवन राज्यों की 
प्रजा राजनीतिक इष्टि से यवन राजाओं के अधीन थी, पर अपने हित व 
सुख के लिए वह भारत के धर्ममहामात्यों की ओर देखती थी। वह. अशोक 
को अपना हितचिन्तक और सुखसाधक मानती थी । परिमाण यह हुआ कि 
सारत का धर्म-साञ्राज्य यवन देशों में संत्र स्थापित हो गया और अशोक 
गर्व के साथ यह कह सका--'सब जगह लोग देवताओं के प्रिय प्रियदर्शी 
राजा के धर्मानुशासन का अनुसरण कर. रहे हैं, और भविष्य में भी करेंगे । 
इस प्रकार सर्वत्र जो विजय स्थापित हुई है, वह वस्तुतः आनन्द देने 

वाली है।' 

अशोक की मृत्यु के अनन्तर उसके उत्तराधिकारियों ने भी घर्म- 
विजय की नीति का अनुसरण किया | मौर्य सञ्राटों द्वारा नियुक्त घम- 
महामात्यों का सहारा लेकर बौद्ध भिक्षु भी तथागत बुद्ध के अष्टांगिक आयं- 
माग का प्रचार करने के लिए विदेशों में गए और पश्चिम के यवन राज्यों 
के कितने ही नगरों में वौद्ध विहारों, स्तूपों और च॑त्यों का निर्माण हुआ । 
अशोक द्वारा भारत का जो सांस्कृतिक साम्राज्य स्थापित किया गया था, 


.वह वस्तुतः अनुपम था । सिकन्दर ने शस्त्र-शक्ति का प्रयोग कर जिस 


साम्राज्य की नींव डाली थी, वह उसके जीवन-काल में ही खण्ड-खण्ड होना 
प्रारम्भ हो गया था । पर अशोक ने जो घर्म-विजय की, वह सदियों तक 
कायम रही । 
यवनराज सिकन्दर की मृत्यु के पदचात्‌ उसका साम्राज्य अनेक 
खण्डों में विभक्त हो गया था । हिन्दूकुश से भूमध्यसागर तक के जो प्रदेश 
सिकन्दर ने अपने अधीन किए थे, उन पर उसके अन्यतम सेनापति सँल्युकस 
ने अपना शासन स्थापित कर लिया था । पर उसका साम्राज्य भी चिर- 
काल तक कायम नहीं रह सका था। वार्त्री और पाथिया उसकी अधीनता 
से स्वतन्त्र हो गए थे, और वहाँ अन्य यवन राजवंश शासन करने लगे थे। 
तीन-चौथाई सदी के लगभग तक वास्त्री का प्रदेश सेल्युकस द्वारा 
स्थापित साम्राज्य के अन्तर्गत रह!। पर वाद में वहाँ के प्रान्तीय शासक 
(क्षत्रप) दिवोदोत ने अपने को स्वतन्त्र घोषित कर दिया। वास्त्री का 
यह राज्य हिन्दूकुश पर्वतमाला से परे वंक्षु नदी तक विस्तृत था । भारतीय 
इसे वाल्हीक देश कहते थे। इसकी राजधानी का नाम भी वाल्हीक 
(बल्ख) ही था । आजकल यह प्रदेश एक मरुभूमि के समान है । पर उन 
दिनों यह अत्यन्त उपजाऊ और समृद्ध था । सिंचाई के लिए वहाँ बहुत-सी 
नहरें विद्यमान थीं, जिनके कारण इस प्रदेश को 'सहस्रमुज' भी कहा जाता 
था । भारतीय लोग वहाँ अच्छी बड़ी संख्या में वसे हुए थे, और वाल्हीक 
नगरी में उनकी एक पृथक्‌ वस्ती थी, जो 'नवराजगृह्‌' के नाम से प्रसिद्ध 
थी । मगघ की पुरानी राजधानी का नाम भी राजगृह था। मगध के 
साहसी नागरिक जहाँ भी गए, नए राजगृह बसाते गए। वाल्हीक देश में 
भी एक राजगृह की सत्ता थी। नवराजगृह के दक्षिण में एक विशाल 


बिहार था, जो मध्य एशिया में भारतीय संस्कृति और बौद्ध घमं का प्रधान 


केन्द्र था । कोई आठ सौ वर्ष बाद सातवीं सदी के शुरू में जब चीनी यात्री 
ह7,एन्‌त्सांग विश्व की यात्रा के लि निकला, तो बह वाल्हीक नगरी भी 

गया । वहाँ वह इसी विहार में ठहरा था। उसने सिखा है कि इस 
विहार में सैकड़ों भिक्ष और अहत निवास करते हैं। यहाँ एक विशाल 
बुद्धमूति है, जो अनेक प्रकार के रत्नों और मणि-माणिक्यों से जटित है। 
हा एनृत्सांग ने इस विहार को 'नवविहार'-नाम से लिखा है। हमें अपनी 
कथा का प्रारम्भ इस नवविहार से ही करना है। 


(२) 
नवविहार में महोत्सव 


सम्राट्‌ अशोक के शासनकाल से देश-विदेश में वौद्ध YA का प्रचार 
करने के लिए जो महान्‌ आयोजन आचार्य उपगुप्त द्वारा किया गया था, 
उसके अनुसार वाल्हीक देश के यवन राज्य में धमंप्रचार का कार्ये स्थविर 
महारक्षित को दिया गया था । हिन्दूकुश और पामीर की दुर्गम पर्वतमालाओं 
को लाँघकर महारक्षित वाल्हीक देश में गए और सहस्रो नर-नारियों 
को उन्होंने बौद्ध धर्म में दीक्षित किया। नवविहार का निर्माण भी स्थविर 
महारक्षित के प्रयत्न से ही हुआ था। सम्राट्‌ दशरथ के शासनकणल में इस 
विहार का भव्य भवन वनकर तयार हो गया था और उसके उद्घाटन के 
लिए एक महोत्सव का आयोजन किया गया था। बहुत से स्थविर, आचार्य 
और भिक्षु इस अवसर पर भारत से निमन्त्रित किए गए थे और सम्राट 
दशरथ ने भी एक सिष्टमण्डल इस महोत्सव में सम्मिलित होने के लिए प्रेषित 
किया था। इस दिष्टमण्डल के नेता आचार्य वीरभद्र थे, जो अपने ज्ञान, 


पाण्डित्य और सदाचारमय जीवन के लिए भारत-भर में प्रसिद्ध थे। उन्हें 


यह भी आदेश दिया गया था कि नवविहार के उत्सव में सम्मिलित होने के 
अनन्तर वाल्हीक देश में ही धमंमहामात्य का कार्य करें और वहाँ की यवन 
प्रजा को घमं द्वारा जीतने का प्रयत्न करें। वाल्हीक के रार्जासहासन पर 
इस समय राजा एवृथिदिम विराजमान था जो बड़ा प्रतापी और महत्त्वा- 
कांक्षी था। राज्यविस्तार की इच्छा से वह अपनी सैन्य शबित की वृद्धि में 


तत्पर था और पड़ोस के पाथिव (पार्थियन) राज्य को जीतकर अपने अधीन , 


कर लेने की योजना बना रहा था। सम्राट्‌ दशरथ को विश्वास था कि 


वीरभद्र एवृथिदिम को सन्मार्ग पर ला सकेंगे और भारत के पहिचमी | 


सीमान्त पर कोई नया उपद्रव खड़ा नहीं हो पाएगा 
आचाय वीरभद्र के शिष्टमण्डल के साथ एक छोटी-सी सेना भी वाल्हीक 

नगरी भेजी गई थी। पूर्वी समुद्र से हिन्दूकुश पर्वतमाला तक विस्तीर्ण 
सुविशाल मौयं साम्राज्य में उस समय पूर्ण शान्ति विराजती थी । पर उसके 
परिचम में जो यवन राज्य थे, उनमें यह दशा नहीं थी। वहाँ दस्युओ और 
तस्करों के बहुत-से दल संगठित थे, जिनके कारण कोई भी मागें सुरक्षित व 
निरापद नहीं था । हिन्दूकुद पर्वतमाला को पार कर व्यापारियों के जो 
सार्थं (काफिले) पदिचिम को ओर जाते, दस्युओं के ये दल उन पर आक्रमण 
करते और उन्हें लूट लिया करते। इसी कारण व्यापारियों के सार्थ अपनी 
रक्षा के लिए सँनिकों को साथ रखा करते थे। वीरभद्र के साथ जो सेना 
सञ्राट्‌ दशरथ द्वारा भेजी गई थी, उसका सेनापति एक युवक था जिसका 
नाम पुष्यमित्र था । पुष्यमित्र विदिशा (भिलसा) का निवासी था, और शुङ्ग 
कुल में उत्पन्न हुआ था। 

नवविहार का उद्घाटन समारोह बड़ी घूमधाम के साथ सम्पन्न हुआ। 
स्थविर महारक्षित अभी जीवित थे। वीरभद्र का स्वागत करते हुए उन्होंने 
कहा--'सम्पूर्णं वाल्हीक देश में तथागत वुद्ध के घर्मानुशासन का भली-भाँति 
पालन हो रहा है । यवनों ने हिसा का परित्याग कर दिया है। सहस्नों यवनों 
ने भिक्षुब्रत ग्रहण कर लिया है और वे प्रतिदिन त्रिपिटक के सूत्रों का पाठ 
करते हैं। आप स्वयं अपनी आँखों से देखिए, भारत ने धर्म द्वारा कैसी 
शानदार विजय इस देश में स्थापित की है।' 

आचार्य वीरभद्र ने वाल्हीक नगरी में जो कुछ देखा, उससे वह आइचयं- 
चकित रह गए। वहाँ के यवन संस्कृत में बातचीत करना गौरव की बात 
समोते थे, भारतीय रहन-सहन और खान-पान उन्होंने: और खान-पान उन्होने अपना लिया थां ओर 
उनकी यही आकांक्षा रहती थी कि उनके वच्चे शिक्षा के लिए नवविहार 
जाएँ । संघाराम के भारतीय स्थविर और भिक्षु बड़े गर्व के साथ वाल्हीक 
नगरी में घूमते-फिरते थे वे जहाँ भी निकल जाते, यवन लोग उनके चारों 
ओर एकत्र हो जाते। यवन माताएं बच्चों को उनके पास ले जाकर कहतीं- 
"स्थविर ! यह वालक अभी से उस दिन का स्वप्न देखने लगा हैं जबकि यह 
भी काषाय वस्त्र धारण कर नवविहार में शिक्षा के लिए जाएगा । बेटा, 
स्थविर को प्रणाम करो।' मधुर मुस्कान के साथ अपना दायाँ हाथ ऊँचा 
उठाकर स्थविर बालक को आशीर्वाद देते--'आयुष्मान्‌ हो! बुद्ध, घमं और 
संघ में तुम्हारी श्रद्धा सदा स्थिर रहे । सदा त्रिरत्न की सेवा करो।' सम्पन्न 


यवस परिवारों के लोग संसत माया मी बा जिया रते औरमारा भाषा में द सात किया करते और माताएं 
KUA में ही अपनी सन्तान को सस्कृत 


mess 


। 
“वाल्हीक नगरी की पौरसभा ने एक दिन वीरभद्र के सम्मान में भोज का 

आयोजन किया । आचार्य का स्वागत करते हुए महापौर ने कहा--'भारत 
के विश्वविख्यात आचार्य को अपने देश में घमंमहामात्य के पद पर नियुक्त 
देखकर हमें अपार हषं है। यवन और भारतीय एक ही आर्यजातिकीदो 
शाखाएं हैं, हम सब में एक ही रक्त प्रवाहित हो रहा है। यवन और भारतीय 
परस्पर भाई-भाई हैं। हमारा सम्वन्ध बहुत पुराना है। हम यवन लोग 
भारतीयों के छोटे भाई हैं और साथ ही भारत के ऋणी भी । भारत ने हमें 
धर्मे का सच्चा मागं प्रदर्शित किया है । विशाल मौर्य साम्राज्य हमारा 
पड़ोसी है, पर उसकी शक्तिशाली सेनाओं ने कभी हम पर आक्रमण करने 
का प्रयत्न नहीं किया । फिर भी हम भारत से परास्त हो गए हैं, उसके घमं 
से, उसकी संस्कृति से, और उसके सद्व्यवहार से। भारत के लोग हमारे 
देश में सवंत्र छाए हुए हैं; हमें दास बनाने के लिए नहीं, हमें पदाक्रान्त करने 
के लिए नहीं, अपितु हमारा हित और कल्याण सम्पादित करने के लिए। 
प्रियदर्शी राजा अशोक ने घर्म-विजय की जिस नीति का अनुसरण किया 
था, उसने हमारे हृदयों को जीत लिया है और वाश्‍्त्री का यह यवन राज्य 
भारत के विशाल सांस्कृतिक साम्राज्य के अन्तर्गत हो गया है। हमें विशवास 
है कि आचार्य वीरभद्र के कत्तृ त्त से यवनों और भारतीयों के सौहाद्रेपूर्ण 
सम्बन्ध में और भ्रधिक वृद्धि होगी और वाल्हीक देश तथा भारतः की मंत्री 
. सदा स्थिर रहेगी ।' 

वीरभद्र भारत की इस धर्म-विजय से सन्तुष्ट थे । पर पुष्यमित्र ? इस 
युवक सेनानायक का मन आश्वस्त नहीं था । . वह सोचते थे, नॅवविहार या 
नवराजगह ही तो वाल्हीक देश नहीं है । राजा एवुथिदिम जिस ढंग से अपनी 
सँन्यशक्ति की वृद्धि में तत्पर है, क्या भारत उसकी उपेक्षा कर सकता है? 
यदि वाल्हीक देश का यवन राजा भी सिकन्दर और सैल्युकस के समान 
दिग्विजय के लिए प्रवत्त हो, तो क्या वह केवल पाथिया को जीतकर ही 
सन्तुष्ट हो जाएगा ? यदि उसने भारत पर भी आक्रमण कर दिया, तो क्या 
मौर्य साम्राज्य की सेनाएँ उसका सामना कर सकेगी? धर्म-विजय की नीति 
को अपनाकर मौर्य सम्राटों ने सैन्यशक्ति की उपेक्षा करना प्रारम्भ कर 
दिया है। अशोक की मृत्यु के केवल दो साल वाद आन्ध्र देश ने मोयं 
साम्राज्य के विरुद्ध विद्रोह कर दिया था । कया सम्राट्‌ कुणाल आच्ध्रों को 
अपने वश में ला सके ? कुछ ही वषो के भ्रनन्तर कलिङ्ग में भी विद्रोह हो 
गया । वह भी अब मौर्ये साम्राज्य से पृथक्‌ हो चुका है। आचार्य चाणक्य की 
बुद्धि और चन्द्रगुप्त के शौर्यं से जिस विशाल मागध साम्राज्य की स्थापना हुई 
थी, वह अव खण्ड-खण्ड होने लगा है और उसकी शक्ति निरन्तर क्षीण होती 

जा रही है। पर मौर्ये सम्राट्‌ धमं द्वारा पृथ्वी की विजय के लिए प्रयत्नशील 
हैं। भारत के राजकोष का उपयोग विदेशों में चिकित्सालय खुलवाने, सड़कें 
बनवाने, धर्मेशालाओं का निर्माण कराने और विदेशी जनता के हित व सुख 
का सम्पादन करने में किया जा रहा है। क्या यह भारत के धन का अपव्यय 
नहीं है ? 
नवविहार के उद्घाटन समारोह के समाप्त हो जाने पर पुष्यमित्र 
आचार्य वीरभद्र के पास गए और प्रणाम-निवेदन के अनन्तर उनसे वोले-- 
आचार्य ! अव मैं भारत वापस लौट जाना चाहता हूं । यहाँ अव मेरा 
कोई कार्य शेष नहीं रहा है । सव स्थविर और भिक्षु निरापद रूप से वाल्हीक 
WI पहुँच गए हैं, और नवविहार का महोत्सव भी अव समाप्त हो चुका 
|] ! | 


“स्वदेश वापस जाने को तुम इतने आतुर क्यों हो, तात ! वाल्हीक देश 


` के हित और सुख को सम्पादित करने के लिए मेरे सम्मुख अनेक योजनाएं 


हैं। उन्हें क्रियान्वित करने में तुम भी मेरी सहायता करो ।' 

'पर मैं तो एक सँनिक हूँ, आचार्य ! सैनिकों की यहाँ आपको क्या 
आवश्यकता है ?' 

“तथागत वुद्ध के घर्मानुशासन में न युद्धों का स्थान है और न सैनिकों 
का । वाल्हीक देश के यवनों को हमें अहिसाब्रत की दीक्षा देनी है। हमें उन्हें 
सिखाना है कि अक्रोध से क्रोध पर विजय प्राप्त करो और अपनी साधुता से 
असाधुओं को वश में लाओ । यह कार्य हम तभी सम्पन्न कर सकते हैँं,जवकि 
यवन प्रजा के हित व कल्याण में अपनी सब शक्ति लगा दी जाए।' 

“आपको एक विदेशी राज्य के सुख-साधन की इतनी चिन्ता है, आचाय! 
पर मैं तो स्वदेश जाकर उसकी सुरक्षा के लिए कार्य करना चाहता हूँ ।' 

“भारत की सुरक्षा ! भारत भूमि पूर्णतया सुरक्षित है । युद्धो का युग 
अब भूतकाल का विषय वन चुका हैं, तात ! क्या तुम देवानांप्रिय प्रियदर्शी 
राजा अशोक क्री यह शिक्षा भूल गए हो कि सबको परस्पर मेल-जोल के 
साथ रहना चाहिए और सह-अस्तित्व में ही सवका कल्याण है। हमारी 
घर्म-विजय की नीति के कारण भारत का घामिक और सांस्कृतिक साम्राज्य 
संत्र स्थापित है। कौन-सा ऐसा देश है, जो भारत को अपना गुरु नहीं 
मानता ? सर्वत्र हमारे धर्ममहामात्य जनता के हित व कल्याण में तत्पर 
हैं। सब देश भारत के ऋणी हैं, सब उसका आदर करते हैं। कौन-सा ऐसा 
देश है, जो भारत पर आक्रमण कर उसे क्षति पहुंचाने का यत्न करेगा ?' 

"क्षमा करें, आचाय! मैं किशोरवय युवक हूं । राजनीति का मुझे बहुत 

कम अनुभव है। वाल्हीक देश में आए हुए भी मुझे अधिक समय नहीं हुआ 
है। पर क्या आपको यह ज्ञात नहीं कि यवनराज एवुथिदिम युद्ध की तैयारी 
में तत्पर है? वह अपनी सैन्यशक्ति में वृद्धि कर रहा है। इस दशा में क्या 
यह उचित है कि भारत अपनी सॅन्यशक्ति की उपेक्षा क्रे ?' 

“मुझे सव-कुछ ज्ञात हैं, तात ! राजा एवुथिदिम ने अभी भगवान्‌ 
तथागत के आये मार्ग को नहीं अपनाया है। हमें उसे सन्माग पर लाना zi 
हमें उसे समझना है कि हिसा अत्यन्त गह्य है और अहिंसा संसार की सबसे 
उत्कृष्ट शक्ति है। हिसा का सामना करने के लिए हम अहिंसात्मक उपायों 
का अवलम्बन करेंगे। तथागत की यही शिक्षा है। भारत की रक्षा का सबसे 
उत्तम साधन यही है कि यवनों को भी अहिंसा का पाठ पढ़ाया जाए, संसार 
का कोई भी देश हिंसा के मार्ग का अनुसरण न करे। Sie 

'पर क्या यह सम्भव है, आचार्य ! - 

'यह सम्भव क्यों नहीं है, तात ! कया तुम नहीं देखते कि इस वाल्हीक 
नगरी में सहस्नों यवन युवक बुद्ध, धर्म और संघ की शरण में आ चुके हैं। 
उन्होंने अहिसा व्रत को स्वीकार कर लिया है। राजा एवुथिदिम को भी हमें 
'सन्मार्ग का अनुयायी बनाना होगा । यदि सव यवन राज्य तथागत के सद्धमें 

, को अपना लें, तो कौन भारत पर आक्रमण करेगा और किससे स्वदेश की 
रक्षा के लिए तुम्हें सैन्य शक्ति की आवश्यकता होगी? अहिंसा सें हिंसा का 
सामना करो, तथागत की यही शिक्षा है, तात ! ' 

“सैत्यशक्ति की उपेक्षा पर क्या कोई राज्य स्थिर रह सकता हैं, 
आचार्य! हमारे शास्त्रों मं ब्रह्म और क्षत्र-- दोनों शक्तियों को समान महत्त्व 
दिया गया हैं।' 

“तुम उन शास्त्रों की बात करते हो, जो सत्य नहीं हैं । तुम तथागत 
बुद्ध के उस अष्टांगिक मार्ग का अनुसरण करो जो आदि में सव्य है, मध्य 
में सत्य है और अन्त में सत्य है। इस सद्धं के अनुसार जीवन में हिसा के 
लिए कोई भी स्थान नहीं है। यह कभी न भूलो कि अहिंसा विश्‍व की सबसे 
उत्कृष्ट शक्ति है । राजा अशोक ने इसी शक्ति का प्रयोग कर सवंत्र भारत 
के धर्म -साञ्राज्य की स्थापना की थी । इसी का आश्रय लेकर हम यवनों के 
हृदयों को परिवर्तित कर दंगे, और वे कभी भारत पर आक्रमण करने की 
बात भी मन में नहीं साएंगे। वाल्हीक देश के यवन आज भी भारत के प्रति 
श्रद्धा रखते हैं, और भरतीय धर्म व संस्कृति को अपनाने में गौरव अनुभव 
करते हैं। भारत को किससे भय है, तात! ' a 

“स्पष्ट भाषण के लिए मुझे क्षमा करें, आचाय! आप केवल उन यवॅनों 

के सम्पर्क में आए हैं जो वौद्ध घम को अपना चुके हैं और जो मिक्षु-जीवन 
व्यतीत कर रहे हैं। मुझे यवन सैनिकों से मिलने का अवसर मिला है। उन्हे 
वह दिन भली-भाँति स्मरण है, जबकि जन्द्रगुप्त की सेनाओं ने सैल्युकस 

को परास्त किया था और जब यवनराज चन्द्रगुप्त के साथ अपनी कन्या का 
विवाह करना स्वीकार कर संधि की याचना के लिए विवश हुआ था। वे 
अपने जातीय अपमान को सूले नहीं हैं। नवविहार के शान्त.वातावरण के 
पीछे वाल्हीक नगरी में भारत के विरुद्ध एक भयंकर तूफान उठ रहा है, और 
वह दिन दूर नहीं है जत्रकि एवुथिदिम की यवन सेना भारत-भूमि पर 
आक्रमण कर अपने जातीय अपमान का प्रतिशोध करने का प्रयत्न करेगी । 
घर्म-विजय की उपयोगिता को मैं स्वीकार करता हूँ, वह हमारी ब्रह्मशक्ति 
को प्रगट करती है। परक्षत्रशक्ति की उपेक्षा करना मुझे समझ नहीं 
आता।' 

“भारत की राजनीतिक एकता को तुम इतना महत्त्व क्यों देते हो ? 
साम्राज्य तो बनते-बिगडते रहते हैं। राज्यलक्ष्मी कभी किसी एक वंश में 
स्थिर नहीं रहती । राजशक्ति कभी किसी के हाथों में रहती है, कभी किसी 
के । एक सदी पूर्व मौयोँ के शासन की सत्ता ही कहाँ थी? आच्ध, कलिङ्ग, 
पाञ्चाल, कोशल, वाहीक, गान्धार, केकय--सब स्वतन्त्र थे। यदि आज 
आन्ध्र और कलिङ्ग फिर से स्वतन्त्र हो गए हैं, तो इससे क्या हानि हुई है? 
क्या इन राज्यों में ब्राह्मणों और श्रमणों के प्रति जनता की श्रद्धा में कोई 
कमी आई है ? क्या वहाँ दान-दक्षिणा बन्द हो गई है? क्या वहाँ के 
निवासियों में घर्मानुशासन के प्रति शैथिल्य प्रारम्भ हो गया है ? इन राज्यों 
में अव भी हमारा धार्मिक साम्राज्य विद्यमान है। हमारे घर्ममहामात्य अब 
भी वहाँ जनता के हित-सुख के लिए तत्पर हैं। राज्य कभी स्थायी नहीं 
रहते, तात ! यह केवल धमं है जो सदा स्थिर रहता है । प्राणिमात्र का हित 
और सुख सम्पादित कर यदि हमने यवनों के हृदयों पर विजय प्राप्त कर 
ली, तो हमें उनकी सैन्यशक्ति से कोई भय नहीं होना चाहिए। अभी तुम 
वाल्हीक देश में ही रहो और हमारे कार्य में सहायता करो ।' 

पुष्यमित्र जैसे युवक के लिए आचार्य वीरभद्र के साथ वाद-विवाद कर 
सकना सम्भव नहीं था । उसने सम्मानपूर्वंक आचार्य के सम्मुख सिर भुका 
दिया। पर उसका मन शान्त नहीं था । वीरभद्र के तकं से उसकी शंकाओं 
का समाधान नहीं हुआ था। वह सोच रहा था--भारत का नेतृत्व आज 
किन. लोगों के हाथों में आ गया है। चाणक्य की नीति को ये भूल गए हैं। 
राजाओं और राजपुरुषो का कार्य शस्त्र धारण कर शत्रुओं से देश की रक्षा 

करना है । उनका यही धमं है। स्वघमं के पालन से ही जनता का कल्याण 
हो सकता है। यदि ब्रह्मशक्ति से ही सब कार्य हो सकता, तो वीरभद्र और 
उनके शिष्टमण्डल की रक्षा के लिए सेना की बया आवश्यकता थी। 


(३) 
भ्रष्ठी पर्णदत्त की पण्यशाला 


नवविहार का महोत्सव अब समाप्त हो गया था । जब तक यह उत्सव 

रहा, पुष्यमित्र और उसके सैनिकों को वाल्हीक नगरी का परिश्रमण करने 
का अवकाश नहीं मिल सका । संघाराम और चैत्य के वातावरण से ये सैनिक 
उद्विग्न हो चुके थे। बुद्ध, संघ और धर्म को महिमा के जो प्रवचन स्थविरों 
और अहेतों द्वारा किए जा रहे थे, उन्हें सुनते-सुनते वे उकता गए थे। 
उन्होंने सोचा, अब वाल्हीक नगरी का पर्यटन किया जाए। साथंकाल का 
समय था । अपने कुछ सैनिक मित्रों के साथ पुष्यमित्र सबसे पूर्वं नवराजगुह 
गए। यह वाल्हीक नगरी के शिष्ट लोगों की वस्ती थी, जिसमें भारतीयों की 
संख्या सबसे अधिक थी । वहाँ जाकर पुष्यमित्र को ऐसा प्रतीत हुआ, मानो 
बह पाटलिपुत्र, पुष्पपुर या विदिशा में हो । सब मर-नारी भारतीय वेश- 
मूषा में थे, चाहे वे यवन, शक, तुखार या युइश जातियों के ही क्यों न हों । 
बातचीत सब संस्कृत में कर रहे थे । पण्यशालाएँ भारत के रेशमी और सूती 
` वस्त्रों, सुगन्धियों और आभरणों से परिपूर्ण थीं। औदनिक, पक्वमांसिक, 

और पक्वान्नपण्य आदि के वैसे ही भोजनालय थे, जँसिकि भारत 
अम ड़ नगरों में उस युग में हुआ करते थे। नवराजगृह के भव्य प्रासादों, 
राजमागों और विशाल अट्टालिकाओं को देखते हुए भारतीय सैनिकों की 
यह मण्डली एक चत्वर (चौक) में जा पहुँची, जहाँ श्रेष्ठी पर्णदत्तकी 
पण्यशाला थी। पर्णदत्त रोहितक के वणिक्‌ थे, और वाल्हीक देश में आ 
बसे थे। इस यवन राज्य के अनेक नगरों में उनकी पण्यशालाएँ विद्यमान 
थीं और भारत के पण्य को यवन देशों में बेचकर उन्होंने अपार धन संचित 
कर लिया था। पुष्यमित्र ने सोचा, पर्णंदत्त से मिलकर यवनों की गतिविधि 
का कुछ परिचय प्राप्त किया जाए। 

पर्णदत्त ने बड़े उत्साह के साथ भारत के सेनानायक का स्वागत किया। 

आसन, पुष्प और सुगन्धि भेंट कर उन्होंने पुष्यमित्र से कहा-- आप कुशल 
तो हैं, मातुभूमि से सहस्नों योजन दूर यहाँ आपको कोई कष्ट तो नहीं 

हे “जहाँ तक शरीर का सम्वन्ध है मैं स्वस्थ हूँ, पर मेरा मन शान्त नहीं 
|| 

'क्या आपको अपने घर और वन्धु-बान्धवों की याद सता रही है?! 

“नहीं, श्रेष्ठी, यह बात नहीं है। धर्म-विजय की धुन में हमारे देश के 
शासनतन्त्र ने सैन्यशवित की पूर्णरूप से उपेक्षा कर दी है। भारत के सीमान्त 
के दुर्ग आज भग्न दशा में हैं। न वहाँ सैनिक हैं और न अस्त्र-शस्त्र। 
चन्द्रगुप्त मौरयं और बिन्दुसार जैसे प्रतापी सम्राटों ने जिस विश्वविजयी 
सेना का संगठन किया था, वह आज छिन्त-भिन्न हो गई है। भारत के जिन 
क्षत्रिय युवकों को सैनिक बनकर सीमान्त के दुर्गो में देश की रक्षा के लिए 
सन्नद्ध होना चाहिए था, वे आज काषाय वस्त्र पहनकर संघारामों में 
निष्क्रिय जीवन बिता रहे हैं। यही बात मेरे मन को उद्विग्न कर रही है।' 

'आपको किस शात्र का भय है, सेनापति ! ” . ; 

'यवनराज एवुथिदिम का ।' 

एवुथिदिम का नाम सुनकर श्रेष्ठी पणंदत्त स्तब्ध रह गए। उन्होंने 
घीरे से कहा--'दीवारो के भी कान होते हैं, सेनापति ! यह यवन राज्य 
'है। यदि किसी ने सुन लिया, तो मेरे लिए वाल्हीक नगरी में रह. सकना 
असम्भव हो जाएगा । चलिए, अन्दर चलकर एकान्त में बात करें।' 

पणेंदत्त की पण्यशाला एक दुर्ग के समान विशाल थी । उसके प्रवेश- 
द्वार के दायीं ओर एक प्रदर्शन-कक्ष था, जहाँ पण्य का क्रय-विक्रय हुआ 
करता था। पाइवं की वीथिका से होकर एक अन्य द्वार था, जिससे 
व्यापारियों के साथे आया-जाया करते थे। पण्य से लदे हुए सैकड़ों घोड़े, 
खच्चर और ऊँट वहाँ पण्य उतारा करते थे, और उसे भाण्डागारों में 
संभालकर रख दिया जाता था। पणंदत्त पुष्यमित्र को एक एकान्त कक्ष में 
ले गए और सुवर्णजटित आसन्दी पर बिठाकर उन्होंने कहा 

'यवनराज के विषय में आपकी आशंका सही है । आप ठीक कहते हैं, 
सेनापति ! पर मैं इस विषय में क्या कर सकता हूँ ? मैं तो एक साधारण 
SE । देश की रक्षा की व्यवस्था करना तो राजा और उसके अमात्यों 
का | > ; . 

De तब तक अपनी रक्षा नहीं कर सकता, जब तक कि उसके 
नागरिक भी जागरूक न हों। हमारा शासनतन्त्र बहुत शिथिल हो गया है। 
धर्म एकु ऐसी मदिरा के समान है, जिसका सेवन कर लोग अपनी सुधबुध 
खो बैठते हैं। उन्हें अपने कत्तंव्यों का ज्ञान नहीं रहता । पर शासनतन्त्र 

बदलता रहता है, यद्यपि राज्य स्थायी रहता है। आप भारत के नागरिक 
हैं। आपके समान सैकड़ों-हज़ारों भारतीय नागरिक आज वाल्हीक देश में 
निवास कर रहे हैं । क्या आप मेरी सहायता नहीं करेंगे ? 

'मैं किस प्रकार आपकी सहायता कर सकता हूँ ? 

प्यवनों की गतिविधि पर इष्टि रखकर। आप यवनों के निकट सम्पर्क 
में आते हैं। क्या आपके लिए यह सम्भव नहीं है कि यवनों की गतिविधि 
और योजनाओं से मुझे सूचित करते रहें?” . 

'बताइए, मुझे क्या करना होगा |" . 

“मँ आज पहली बार नवराजगृह आया हूँ । मार्ग में मैंने कितनी ही 
नृत्यशालाएँ और पानगृह देखे हैं, जिनके नाम भारतीय हैं। सम्भवतः, 
इनके स्वामी भी भारतीय ही होंगे और इनमें काम करने वाली दासियाँ, 
गणिकाएँ और नतंकियाँ भी शायद भारतीय ही होंगी । यवन लोग इनमें 
- आमोद-प्रमोद के लिए अवश्य आते-जाते होंगे । क्या हम इनके द्वारा यवनों 
का भेद नहीं ले सकते ?' र 

"क्यों नहीं ले सकते ? सामने की उस अट्टालिका पर जो नृत्यशाला है, 
वह कुमारी सुभगा की है । वाल्हीक देश के कितने ही अमात्य, सेनानायक 
और सम्पन्न नागरिक वहाँ नृत्य के लिए आया करते हैं। सुरापान कर वे 
मदमत्त हो जाते हैं, और अपने तन-मन की.उन्हें कोई सुध नहीं रहती । वहाँ 
जो भी दासियाँ व नतेंकियाँ काम करती हैं, सब केकय और गान्धार जनपदों 
की हैं । उन द्वारा यवनों की गतिविधि का पता कर सकना सम्भव होगा ।' 

"क्या आप कुमारी सुभगा को जानते हैं ? 

'मैं उससे भलीभाँति परिचित हूँ । वह कोई चौबीस वर्ष की युवती है। 
पुष्कलावती की रहने वाली है। सुना है, वहाँ के किसी राजपुरुष की कन्या 
है । अपने कुल के सम्बन्ध में वह किसी से बात नहीं करती । मैं आपको 
उससे मिलवा दूंगा ।' र 

“यहाँ के नवविहार में बहुत-से यवन स्थविर और भिक्षु निवास करते 
हैं । वाल्हीक देश का राजक्रुल भी बौद्ध धमे के प्रति श्रद्धा रखता हे । समय- 
समय पर अनेक यवन राजपुरुष भी विहार में आते-जाते रहते हैं । क्या 
आप ऐसे भारतीय स्थविर से परिचित हैं, जो इन यवनों पर इष्टि 
रख सके ?' 

"मै बौद्ध नहीं हूँ, सेनापति ! भगवान्‌ शिव मेरे उपास्य देव हैं। अनेक 
बार मन में आया कि नवराजगृह में एक शिव मन्दिर का निर्माण कराऊ। 
घन-सम्पदा की मेरे पास कोई कमी नहीं है। पर यहाँ बौद्ध घर्म का इत ना 

अधिक प्रभाव है कि वाल्हीक नगरी के पौर मुझे इसके लिए अनुमति ही 
प्रदान नहीं करते । नवविहार के स्थविर और भिक्षु मेरे प्रति विद्वेष रखते 
हैं, क्योंकि उन्हें मुझसे कोई विपुल धनराशि प्राप्त नहीं हुई है।' 

'पर अशोक ने तो सब सम्प्रदायो में समत्राय (मेल-जोल) का उपदेश | 
al या । क्या यहाँ के घर्ममहामात्य घामिक सहिष्णुता के लिए प्रयत्न नही| 
करते ?' र 

'मुझे तो धर्म-विजय की नीति एक ढोंग प्रतीत होती है। बौद्ध धमं का 

प्रचार ही उसका वास्तविक लक्ष्य है। राज्य का आश्रय पाकर बौद्ध स्थविर 
ओर भिक्षु अपने घमं के प्रचार में तत्पर हैं। अन्य धर्मो के प्रति वे विद्वेष 
की भावना रखते हैं। . - 
Wa आपसे मिलकर मुझे बहुत प्रसन्नता हुई, श्रेष्ठी ! मैं भी सनातन 
वेदिक घमं का अनुयायी हूँ। वेदविरोधी और नास्तिक बोद्ध घमे के प्रति 
मेरे हृदय में ज़रा भी श्रद्धा नहीं है। यह देखकर मुभे भी दुःख होता है कि 
प्रमंविजय की आड़ में वौद्ध धमं के प्रचार के लिए राजकोष के धन को 
पानी की तरह बहाया जा रहा है। पर क्या नवविहार में कोई भी ऐसे 
स्थविर या भिक्षु नहीं है जिन्हें भारत से प्रेम हो और जो आयंभूमि के हित 
को इष्टि में रखकर यवनों की गतिविधि से हमें अवगत करते रहें ?' 

“मुझे आशा तो नहीं है, सेनापति ! पर मैं प्रयत्न कर देखूँगा । कुमारी . 
सुभगा पर मुके पूर्ण विश्‍वास है । वह भगवती दुर्गा की उपासिका है । वेद 
शास्त्रों और सनातन आये मर्यादाओं के प्रति उसे असीम श्रद्धा है । वह 
आपके JU में अवद्य सहायक होगी पर क्या में आपसे एक प्रश्‍न पूछ 
सकता हूँ ? - 

“निस्संकोच होकर पूछिए।' 

“आप तो आचार्य वीरभद्र के साथ आए हैं। आपसे यह आशा की जाती 
हैं कि आप आचार्य की सहायता करें । वीरभद्र को किस प्रयोजन से वाह 
देश में भेजा गया है, यह आप जानते ही हैं। इस दशा में मेरे हृदय में एक 
शंका उत्पन्न होती है, सेनापति !' 

"निस्संकोच होकर कहो, श्रेष्ठी पर्णदत्त ! सैनिक कभी किसी को धोखा 
नहीं दिया करते ।' , 

"कहीं आप मेरा भेद तो नहीं ले रहे हैँ? नवविहार के सव स्यविर और 
भिक्षु मुझसे द्वेष रखते हैं। कहीं उन्होंने आचायं वीरभद्र से मेरे विरुद्ध कुछ 
कह तो नहीं दिया है, और आप आचार्य के प्रतिनिधि रूप से मेरे मन की 
बात जानने का प्रयत्न तो नहीं कर रहे हैं ?' 

“यह विचार मन में न लाइए, श्रेष्ठी ! मैं ब्राह्मण कुल में उत्पन्न हुआ 
हुँ, और आचार्य पतञ्जलि का शिष्य हूँ। गोनर्द आश्रम का नाम आपने सुना 
ही होगा । वहाँ आज भी सनातन आयं मर्यादा का पालन किया जाता है, 
और मानव, बाहंस्पत्य तथा औशनस सम्प्रदायों की दण्डनीति का अध्ययन- 
अध्यापन वहाँ आज भी वन्द नहीं हुआ है। आचार्य विष्णुगुप्त चाणक्य ने 
जिन आदर्शों को सम्मुख रखकर सम्पूर्ण आये भूमि को एक शासनसूत्र में 
संगठित किया था, पतञ्जलि के इस आश्रम में वे आज भी मान्य हैं। गोनद 
आश्रम में एक अन्तेवासी के रूप में निवास कर मैंने उस राजनीति की 
शिक्षा प्राप्त की है, जिसका प्रतिपादन वाचस्पति, पाराशर और चाणक्य 

जैसे आचार्यो ने किया था। कलिङ्ग की विजय करते हुए थोड़ा-सा रक्तपात 
देखकर जो क्लैव्य अशोक के हृदय में उत्पन्न हुआ, वह क्षत्रियों के अनुरूप 
नहीं था । अशोक को तो एक भिक्षु होना चाहिए था । यह भारत का दुर्भाग्य 
था, जो उस जैसा क्लीव मगध के राजसिहासन पर आरूढ़ हुआ । दुःख की 
बात यह है कि कुणाल और दशरथ ने भी उसी की नीति का अनुसरण किया। 
मुझ पर विश्वास रखो, श्रेष्ठी प्णंदन! मैं चाहता हूँ, कि भारत की क्षत्र- 
शक्ति का पुनरुद्धार हो और अशोक की नीति के कारण भारत के शासन- 
तन्त्र में जो क्लेव्य आ गया है उसे दूर किया जाए।' 

मै अब पूर्णतया आदवस्त हूँ, सेनापति ! मेरे पास जो भी धन-सम्पत्ति 
है, सब आपके महान्‌ कार्य के लिए समपित है । मैं तन-मन-घन से आपकी 
सहायता के लिए उद्यत हूँ।' 

“तो चलिए, कुमारी' सुभगा से भेंट की जाए।' 


(४) 
सुभगा कौ नृत्यद्माला 


नवराजगृह के प्रधान पथ-चत्वर पर एक ऊँची अट्टालिका में कुमारी 
सुभगा की नृत्यशाला स्थित थी, जो संगीत, नृत्य और विलासमय वातावरण 
के लिए सम्पुर्ण वाल्हीक देश में प्रसिद्ध थी । श्रेष्ठी पणेदत्त के साथ पुष्यमित्र 
ने जव उस नृत्यशाला में प्रवेश किया, तो रात्रि का प्रथम प्रहर व्यतीत हो 
चुका था । सहल्नों पुष्पमालाओं से सजे हुए नृत्यशाला के विशाल भवन में 
सुगन्धित तेलों से परिपूर्ण असंख्य दीपक जल रहे थे । नृत्य और संगीत का 
समा बंधा हुआ था । कौदोय वस्त्रों, मणि-माणिक्यों और पुष्प-अलंकारों से 

सुसज्जित सैकड़ों नर-नारी वहाँ एकत्र थे, जिनमें यवनों की संख्या अधिक 
थी । पेशलरूपा दासियाँ मन्दस्मित के साथ सबका स्वागत करने में तत्पर 
थीं, और सुवर्णपात्रों में सुवासित सुरा उनके सम्मुख प्रस्तुत कर रही थीं । 
श्रेष्ठी पणंदत्त के साथ पुष्यमित्र भी नृत्याला के एक कोने में जाकर बैठ 
गए । सुभगा तुरन्त उनके पास आई ओर मन्दहास्म के साथ बोली -- 
wai “अरे, आज किधर रास्ता भूल गए, श्रेष्ठी ! और आप ? आप तो 
सेनिक प्रतीत होते हैं। भारत के सैनिकों को देखने के लिए तो आँखें तरसः 
गई हैं। भारत से जो भी यहाँ आता है. सिर मुंडाए हुए और काषाय वस्त्र 
पहने हुए। अहोभाग्य है मेरा जो आज एक सैनिक के दहन हुए । कहिए, 
क्या सेवा करूँ ? मेदक प्रस्तुत करू या मैरेय ? ' 

'यह मेरे अतिथि हैँ, देवि! आचार्य वीरभद्र के साथ नवविहार के 
महोत्सव में सम्मिलित होने के लिए आए थे।' पणंदत्त ने कहा । 

“अरे, उस बुड्ढे के साथ ! केसा नीरस आदमी है ! मुझे तो ऐसे लोगों 
को देखकर डर लगता है । कहीं मुझे भी यह उपदेश न देने लगें कि सिर 
मुंडाकर भिक्षुणी वन जाओ कहाँ वह खूसट बुड्ढा और कहाँ यह सुन्दर 
युवक ! इनका कया साथ ?' र 

'हिन्दूकुश के पार पामीर की पर्वंतमालाओं के मार्ग में कोई दस्यु उन्हें 
लूट न ले, इस भय से सेनापति पुष्यमित्र को उनके साथ भेजा गया था ।' 

"वीरभद्र पर कौन दस्यु हाथ उठाएगा, श्रेष्ठी ! हाँ, वे तो बौद्ध धर्म के 
अनुयायी हैं, अहिंसा में विश्‍वास रखते हैं । क्या अक्रोध, करुणा और वात्सल्य 
द्वारा दस्युओं का दमन नहीं किया जा सकता था, जो अपनी रक्षा के लिए 
उन्होंने सैनिकों को साथ लिया ? अच्छा, छोड़िए इन बातों को । आप दोनों 
आज मेरे अतिथि हैं। कहिए, कौन-सी सुरा प्रस्तुत करूं, मेदक, प्रसन्न, 
मृद्वीका या मँरेय ? साथ में आप क्या लेंगे, पक्वान्न या मांस ?' 

सुभगा उन्हें एक सुसज्जित कक्ष्या-विभाग में ले गई। इशारा पाते ही 
एक दासी अनेकविध पक्वान्न, माँस और मदिराएं ले आई। दासी के चले 
जाने पर पर्णदत्त ने प्रश्‍न किया--'यह स्थान पूर्णतया एकान्त तो है ?' 

“आप निर्चिन्त रहें, श्रेष्ठी ! नुत्यशाला के साथ जो यह पानगह है, 
उसके सब कक्ष्या-विभाग पूर्णरूप से एकान्त हैं। इनमें कया हो रहा है, इसे 
कोई भी देख-सुन नहीं सकता।' 

“तो फिर सुनिए, देवि ! यह जो सेनानायक मेरे साथ हैं, इन्हें साधारण 
सैनिक न समझभिए। यह आचार्य पतञ्जलि के शिष्य हैं, उनके आश्रम में 
निवास कर इन्होंने आन्वीक्षकी, त्रयी और दण्डनीति का सुचारु रूप से 

अध्ययन किया है । शस्त्र और शास्त्र दोनों में इनकी समान गति है। चन्द्र- 
गुप्त मौयें का पौरोहित्य करते हुए आचार्य विष्णुगुप्त चाणक्य ने जिस 
नीति का प्रतिपादन किया था, उस पर इनका इढ़ विश्‍वास है । धर्म-विजय 
के नाम पर शस्त्र-शक्ति की जो उपेक्षा इस समय भारत में की जा रही है, 
उससे यह अत्यन्त उद्विग्न हैं।' 

शस्त्र और शास्त्र दोनों में पारंगत सेनानी पुष्यमित्र मेरा प्रणाम 
स्वीकार करें ।' 

"क्या कहा, देवि ! सेनानी ! मैं तो एक साधारण गुल्मपति हूँ । सेनानी 
बनने का मैं कभी स्वप्न भी नहीं ले सकता ।' पुष्यमित्र ने कहा । 

“मैं भविष्यवाणी करती हूँ, एक दिन तुम अवश्य ही मौय साम्राज्य के 
सेनानी पद पर आरूढ़ होगे, युवक सैनिक ! मैं माँ दुर्गा की उपासिका हूँ। 
मेरी भविष्यवाणी कभी अन्यथा नहीं हो सकती । पर मैं पूछती हूँ, भारत' 
को सँन्यशक्ति की आवश्यकता ही क्या है? हिमाचल से दक्षिण समुद्र पर्यन्त 
सम्पूर्ण आयेभूमि में इस समय शान्ति विराज रही है । यवन, पार्थिव, 
वाल्हीक, सुरध--सब भारत के घर्म-साम्राज्य के अन्तर्गत हैं । सर्वत्र श्रमणों 
और भिक्षुओं को आदर की इष्टि से देखा जाता है।' 

“तुम तो भगवती दुर्गा की उपासिका हो, सुभगे ! क्या इतना भी नहीं 

>> कि असुरों का संहार करने के लिए भगवान्‌ को भी झस्त्र-शक्ति 
का आश्रय लेना पड़ता है ?' पणंदत्तने कहा । 

____ सव समभती हूँ, श्रेष्ठी ! मैं भी आचार्य विश्वश्रवा के आश्रम में रह 
चुकी हूँ । आपको ज्ञात होगा कि पुष्कलावती नगरी के समीप एक तपोवन 
में आचार्य विश्वश्रंवा का आश्रम है । वहाँ एक पुराना दुर्ग है, जिसे गान्धार- 
राज पुष्कसाति ने बनवाया था । जब गान्धार जनपद मौर्यों के अधीन हो 
गया, तो सम्राट्‌ चन्द्रगुप्त ने उसका जीर्णोद्धार किया । मुझे बचपन की याद 
है। सुभागसेन उन दिनों गान्धार और कपिशा के शासक थे । उस दुगं में 
तब कैसी चहल-पहल रहा करती थी ! वहाँ के स्कन्धावार में लाखों सनिक 
निवास करते थे। हाथियों, घोड़ों और रथों के कारण जो धूल उड़ा करती 
थी, उसके कारण दिन में भी ग्रंधेरा छाया रहता था । पर जब मैं पुष्कला- 
वती से विदा लेकर वाल्हीक नगरी में आई, वह स्कन्थावार उजड़ चुका 
था। सेनिकों को छुट्टी दे दी गई थी । हाथी, घोड़े और रथ धर्ममहामात्यों 
को सौंप दिए गए थे, ताकि वे धर्म-यात्राओं के लिए उनका उपयोग कर 
सके ।' ; 

“वाल्हीक आते हुए मागं में मैंने भी उस दुर्गं को देखा था। वहाँ अब 

दिन में भी श्वगालों का शोर सुनाई देता है।' पुष्यमित्र ने कहा। 

, यही दशा सीमान्त के अन्य दुर्गो की भी हा भारतीय व्यापारियों के 
सार्थे मेरी पण्यशाला में आते रहते हैं। मैं उनसे सब समाचार पूछती रहती. 
हैं। उद्यानपुरी की समृद्ध नगरी अब उजड चुकी है। कुभा नदी के साथ-साथ 
जो अनेक दुर्ग सम्राट्‌ चन्द्रगुप्त ने बनवाए थे, वे सव आज खाली पड़े हैं। 
न वहाँ सैनिक हैं, और न अस्त्र-शस्त्र । सर्वत्र इमशान की-सी शान्ति विराज 
रही है।' पणंदत्त ने कहा । 

“यही तो मेरे उद्वेग का कारण है। भारत का पर्चिमी सीमान्त आज 
'पूर्णतया अरक्षित दशा में है। इस स्थिति से लाभ उठाकर यदि यवनराज 
एवुथिदिम आयंभूमि पर आक्रमण कर दे, तो मौर्ये सञ्जाट्‌ किस प्रकार 
उसकी रक्षा कर सकेंगे ?' 

“पर इस विषय में मैं क्या कर सकती हूँ ? देश की रक्षा करना तो 
राजाओं और सैनिकों का कार्य है। यदि राजा ही अपने कत्तंव्यपालन में 
प्रमाद करने लगें, तो प्रजा क्या कर सकती है ? 

“आप बहुत-कुछ कर सकती हैं, देवि ! आपकी नृत्यशाला में प्रतिदिन 
सँकड़ों यवन आते हैं, राजपुरुष भी, अमात्य भी और सैनिक भी । आप 
उनकी गतिविधि पर इष्टि रख सकती हैं । सुरा के प्रभाव से मदमत्त होकर 
जब वे शिथिल हो जाएँ, तो उनके मनोभात्रों और योजनाओं को पता कर 
सकना ज़रा भी कठिन नहीं है।' 

'मैं समझ गई, सेनानी ! औदानस नीति का मुझे भी कुछ-कुछ ज्ञान 
है। देश के कल्याण के लिए और उत्कृष्ट साध्य की प्राप्ति के लिए हीन व' 
निकृष्ट साधनों का प्रयोग भी सर्वेथा उचित है, यही भगवान्‌ उशना की 
दण्डनीति का सार है । मेरी नृत्यशाला में जो भी दासियाँ, गणिकाएँ और 
नतंकियाँ हैं, सब भारतीय हैं । सब भगवती दुर्गा की उपासिका हैं । मैं उन्हें 
. सब कार्य समभा दूंगी । उन पर आप विश्वास कर सकते हैं ।' 

पुष्यमित्र देर तक देवी सुभगा के साथ इसी प्रकार वार्तालाप करते 
रहे । तीन प्रहर रात्रि व्यतीत हो जाने पर जब वह अपने निवासस्थान को 
वापस आए, तो उनका मन शान्त था। वाल्हीक नगरी में उन्हें दो ऐसे 
सहायक प्राप्त हो गए थे, जिनके द्वारा वह यवनों की गतिविधि का पता 
लगा सकते थे । पर इससे वास्तविक समस्या का हल नहीं होता था । जब 
तक भारत की सँन्यशक्ति का पुन:संगठन न किया जाए, यवनों से देश की 
रक्षा कर सकना सम्भव नहीं था । पुष्यमित्र सोचते थे--यह कार्य किस 
प्रकार संम्पन्न होगा । मौयं सम्राटो के सिर पर तो यह भूत सवार है कि 

धर्म द्वारा सम्पूर्ण विश्व की विजय की जाए। सेना को वे ज़रा भी महत्त्व 
नहीं देते । क्या मुझे भी वही मार्ग अपनाना होगा, जिसे कभी चन्द्रगुप्त ने 
अपनाया था । नन्दकुल का विनाश कर उन्होंने स्वयं पाटलिपुत्र के राज- 
सहासन को अधिगत कर लिया था। क्या मुझे भी यही करना होगा ? 
कितने ही राजा इस कारण राज्यच्युत हुए, क्योंकि वे कामुक, लोभी या 
प्रजापीड़क थे। पर ऐसे राजा भी तो हुए हैं, जिन्होंने परमार्थ के चिन्तन में 
अपने राजधमं की उपेक्षा कर दी और इसी कारण प्रजा उनके विरुद्ध उठ 
खड़ी हुई । विदेह के राजा जनक ऐसे तत्त्वज्ञानी थे कि उन्हें किसी के प्रति 
भी ममता नहीं रह गई थी। उनका कहना का--'यदि सम्पूर्ण मिथिला 
नगरी जलकर भस्म हो जाए, तो इससे मेरा क्या बनता-बिगड़ता है ! जनक 
संन्यासी नहीं थे, राजा थे। अपनी राजधानी के प्रति उनकी यह वृत्ति 
कैसी हास्यास्पद व हीन थी । इसी कारण उन्हें अपने राजसिहासन से हाथ 
` धोना पड़ा । सम्राट्‌ दशरथ इन्द्रियजथी हैं, उनका व्यक्तिगत जीवन पवित्र 
है। पर अशोक के मार्ग का अनुसरण कर वह अपने राजकीय कत्तंव्यो की 
उपेक्षा कर रहे हैं। आचायं चाणक्य ने ठीक कहा था--'यदि राजा उत्थान- 
शील हो, तो प्रजा भी उत्थानशील हो जाती है । यदि राजा प्रमादी हो, 
तो प्रजा भी प्रमाद करने लगती है । मौर्य सम्राट्‌ अब उत्थानशील नहीं रहे 
हैं, घर्म-विजय की धुन में वे राजधमं से विमुख हो'गए हें । क्या मैं उन्हें 
सन्मागे पर ला सकूंगा ? पर मैं तो एक साधारण सैनिक हूँ। Wb 
[सफल हो सका, जब चाणक्य जैसे नीतिज्ञ ने उसका प कया । 
क्या आचार्ये पतञ्जलि मुभे मागं दिखाना स्वीकार करेंगे ? वह मेरे गुरु हैं, 
अपने शिष्यो पर उनकी सदा कृपा रही है । उचित यह होगा कि मैं भारत 
लौट जाऊं, और आचाय से भेंट करूँ। वाल्हीक देश में मेरा कार्य समाप्त 
हो गया है। देवी सुभगा और श्रेष्ठी पर्णदत्त यहाँ यवनों की गतिविधि पर 
इष्टि रखेंगे और उनकी योजनाओं से मुझे सूचित करते रहेंगे । 


(५) 
सम्राठ्‌ सम्प्रात का धर्म-विजय 
के लिए उद्योग - 


पुष्यमित्र ने भारत वापस लौट आने का निश्‍चय कर लिया था। पर 
वह मौय शासनतन्त्र की सैनिक सेवा में थे। मगध की सेना के संगठन में 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


सञ्राट्‌ सम्प्रति का धर्म-विजय के लिए उद्योग : २७- 


चाहे कितनी ही शिथिलता क्यों न आ चुकी हो, पर अभी उसमें अनुशासन 
का सवथा अभाव नहीं हुआ था । मौर्ये साम्राज्य के पश्चिमी चक्र के शासक 
इस समय तुषसेन थे और वहाँ की सेना के सेनापति थे सिहनाद । सिंहनाद 
की अनुमति प्राप्त किए बिना पुष्यमित्र के लिए वाल्हीक नगरी से वापस 
आ सकना सम्भव नहीं था। पुष्यमित्र इसके लिए यत्न कर ही रहे थे, कि 
उन्हें कुछ ऐसे समाचार मिले जिन्हें सुनकर वह स्तब्ध रह गए। कुरुदेश के 
व्यापारियों का एक सार्थ वाल्हीक नगरी आया था, जिसके सार्थवाह श्रेष्ठी 
पुष्पदन्त थे । उनसे यह समाचार मिला.कि सम्राट्‌ दशरथ की मृत्यु हो गई 
है, और उनके छोटे भाई सम्प्रति पाटलिपुत्र के राजसिहासन पर आरूढ़ हो 
गए हैं। सम्प्रति राज्यकार्यं में दक्ष थे और चिरकाल से मौर्य शासनतन्त्र 
का संचालन कर रहे थे। दशरथ के शासनकाल में भी वही साम्राज्य के 
कणंधार थे, इसलिए दशरथ की मृत्यु और सम्प्रति के सम्राट्‌ पद प्राप्त कर 
लेने पर मौर्य साम्राज्य के शासन में कोई विशेष परिवर्तेन नहीं हुआ था । 
पर जिस समाचार को सुनकर पुष्यमित्र स्तब्ध रह गए, वह अन्य 
ही था । श्रेष्टी पुष्पदन्त ने यह सूचना दी थी कि सम्प्रति ने राजपुरुषों और 
सैनिकों को भी धर्मप्रचार में लग जाने का आदेश दिया है। वह चाहते हैं, 
कि मौयं साम्राज्य के सैनिक भी भ्रव अस्त्र-शस्त्रों का परित्याग कर प्रस्यन्त 
देशों में घमंविजय के लिए व्यापृत हो जाएँ। पुष्यमित्र को विश्वास नहीं 
होता था कि सम्प्रति जैसा अनुभवी और दक्ष राजा भी ऐसा आदेश 
प्रचारित कर सकता है । वह समभते थे कि यह समाचार सत्य नहीं है। पर 
यह उनकी भूल थी । दो अश्वारोही घ्ममहामात्य वीरभद्र की सेवा में 
उपस्थित हुए । सम्प्रति की दन्तमुद्रा से अंकित एक पत्र उन्होने प्रस्तुत किया, 
जिसे वीरभद्र ने बड़े सम्मान के साथ ग्रहण किया । पत्र इस प्रकार था-- 
'देवताओं के प्रिय प्रियदर्शी राजा ने अपते राज्याभिषेक के प्रथम वर्ष में 
यह राजशासन प्रचारित किया है। चालीस वर्ष हुए, जव मेरे पितामह राजा 
अशोक ने घर्मं-विजय के लिए प्रक्रम प्रारम्भ किया था । इस प्रक्रम में संत्र 
घर्ममहामात्य नियुक्त किए गए, धर्म-यात्राएँ आयोजित की गई, मनुष्यों 
और पशुओं की चिकित्सा के लिए चिकित्सालय खुलवाए गए, मार्गो पर 
wata बरिठाए गए, मार्गो के साथ-साथ छायादार वृक्ष लगवाए गए और 
अन्य अनेक उपायों द्वारा मनुष्यों के सुख एवं हित का सम्पादन किया गया । 
इसी प्रक्रम का यह परिणाम है कि न केवल मौयों के विजित में अपितु 
प्रत्यन्तवर्ती प्रदेशों में और उनसे परे जो राज्य हैं उन सबके निवासी देवानां- 
प्रिय के घर्मानुशासन का अनुसरण कर रहे हैं। पर देवताओं के प्रिय प्रिय- 

दर्शी राजा सम्प्रति को इससे सन्तोष नहीं है । मौर्यों के प्रत्यन्त में अब भी 
अनेक ऐसे प्रदेश हैं, जिनमें साधु, मुनि और स्थविर सुखपूर्वक विचरण नहीं 
कर पाते | इनके निवासी यह नहीं जानते कि कौन-से वस्त्र, भोजन और 
पात्र साधुओं के योग्य हैं। इससे साधुओं को घमंप्रचार के कार्य में कठिनाई 
होती है । देवताओं के प्रिय प्रियदर्शी राजा की यह इच्छा है कि इन प्रदेशों 
को साधुओं के लिए 'सुविहार' बनाया जाए। यह कार्य राजपुरुष और 
सैनिक ही सुचारु रूप से सम्पादित कर सकते हैं। अतः देवानां प्रिय प्रियदर्शी 
राजा सम्प्रति का यह आदेश है कि राजपुरुष और सैनिक अब अस्त्र-शस्त्रों 
का परित्याग कर प्रत्यन्त प्रदेशों में जाएं और वहाँ के निवासियों को ऐसी 
शिक्षा दें जिससे कि वे साधुओं के योग्य भोजन, वस्त्र और पात्र आदि का 
उपयोग सीख जाएँ । देवानांप्रिय प्रियदर्शी राजा यह चाहते हैँ कि सब 
पर्यन्त प्रदेश साधुओं के सुविहार व सुखपूर्वंक विचरण के योग्य हो जाएं, 
ताकि देवानांप्रिय का धर्मानुशासन वहाँ सुचारु रूप से हो सके। मौर्यों के 
प्रत्यन्त में जो यवन राज्य हैं, उनके सैनिक भी अब सैनिक जीवन का 
परित्याग कर साधु-वेरा को अपना लें |” 
यह राजशासन पढ़कर आचाय वीरभद्र का मुखमण्डल प्रफुल्ल हो 
गया । सम्प्रति के पत्र को उन्होंने बार-बार अपने मस्तक से लगाया और 
पुष्यमित्र को बुलाकर कहा--'इसं राजशासन को पढ़ लो और अपने 
सनिकों को भी सुना दो । यह सम्राट्‌ का आदेश है । इसका पालन होना 
ही चाहिए सम्राट सम्प्रति महान्‌ हैं। मुझे उनसे यही आशा थी । भगवान्‌ 
तथागंत ने जिस अष्टाङङ्गिक आर्ये धर्म का प्रतिपादन किया था, उसके 
उत्कर्ष का मार्ग अब प्रास्त हो जाएगा । सुनो, पुष्यमित्र ! जो अस्त्र-शस्त्र 
तुम्हारे पास हों, उन सबको नवविहार के गूढ़गृह में जमा करा दो | वहाँ 
- से तुम्हें साधुओं के योग्य वस्त्र और पात्र प्राप्त हो जाएंगे । धर्म-विजय के 
महान्‌ कार्य में तुम्हारे जैसे युवकों का सहयोग बहुत उपयोगी सिद्ध होगा। 
मौय साम्राज्य के लिए अब सैनिकों की आवएयकता भी क्या है? न उसे 
बाह्य शत्रु का भय है और न आभ्यन्तर छात्र ओं का। साम्राज्य में सर्वत्र 
शान्ति विराज रही है। तुम जाओ, सम्राट्‌ के आदेश का पालन करो। 
भगवान्‌ तथागत तुम्हारा कल्याण करें।' 
पुष्यमित्र ने सिर भुकाकर वीरभद्र को प्रणाम किया और अपने 
शिविर को वापस आ गए। ; 
पुष्यमित्र और उनके सैनिक शव धमं के अनुयायी थे। क्षात्र धं में 
उनकी अगाध आस्था थी। सैनिक व्रत का परित्याग कर साधु-जीवन को 

अपना लेने की वात उनकी समझ में नहीं आती थी । अगले दिन वे वीरभद्र 
की सेवा में उपस्थित हुए। पुष्यमित्र ने आचार्य से प्रश्‍न किया--हमें क्या 
कारय करना होगा, आचार्य ! ' 

तुम्हें प्रत्यन्त देशों के निवासियों को सद्धम की शिक्षा देनी. होगी । 
पर क्या तुम सद्धम के मन्तव्यों से भली-भाँति परिचित हो?! 

आचार्य पतञ्जलि के गोनद आश्रम में रहकर मैंने शास्त्रों का 
अनुशीलन किया है।' 

“पर ब्राह्मणों के जो शास्त्र हैं, वे सत्य नहीं हैं। भगवान्‌ तथागत ने 
जिस अष्टाङ्गिक आये धमे का उपदेश किया था, वह॒ त्रिपिटक में संकलित 
है । त्रिपिटक ही सत्य शास्त्र है। क्या तुमने उनका अध्ययन किया है?' 

नहीं, आचायं ! ' 

“तो तुम्हें सबसे पूर्व सत्य शास्त्रों का अध्ययन करना होगा । नवविहार 
के स्थविर तुम्हारे लिए इसकी व्यवस्था कर देगे। कुछ ही समय में तुम्हें 
सद्धर्म का ज्ञान हो जाएगा । तव तुम सञ्राट्‌ के आदेश का पालन करने के 
योग्य हो सकोगे।' 

“पर हमें आचार्यं पतञ्जलि ने यह शिक्षा दी है कि सत्र धर्मों और 
सम्भ्रदायों के मूल तत्त्व एक ही हैं । कौन-सा ऐसा सम्प्रदाय है जो सत्य, 
अहिंसा, ब्रह्मचर्यं, दया, संयम और सदाचार का उपदेश नहीं देता ? पूजा 
की विधि, कर्मकाण्ड और अनुष्ठान में भेद होते हुए भी सब सम्प्रदाय 
तात्त्विक रूप से उन्हीं तथ्यों का प्रतिपादन करते हैं जो सबको समान रूप 
से मान्य हूँ । हमें इन्हीं तथ्यों का प्रचार करना होगा न ?' 

“नहीं, पुष्यमित्र ! नहीं । जिस भन आशा बी स अया 
होती है, वैसे ही पी के शत तत्त चाह आ के लिए पुजा, कर्मकाण्ड आदि को विशिष्ट विधि 
अपेक्षित है। सब सम्प्रदायो के मूल तत्त्व चाहे एक ही क्यों न हो, पर उनके 
बाह्य रूप और कलेवर में जो अन्तर है, क्या उसकी उपेक्षा की जा सकती 
है ? यदि शरीर निर्वल हो, रोगग्रस्त हो, तो क्या आत्मा के लिए अपने 
सामर्थ्ये को प्रगट कर सकना सम्भव होगा? तुमने जिन शास्त्रों को पढ़ा है, 

वे सत्य नहीं हैं। उनका आश्रय लेकर धर्म कभी अपने उदात्त रूप को 
प्रदर्शित नहीं कर सकता ।' ; ; 
पर प्रियदर्शी राजा अशोक तो सब घर्मो और सम्प्रदायों का आदर 


"करते थे, आचार्य ! ब्राह्मणों और श्रमणों को वह समान रूप से पुजनीय 


मानते थे।' ! 
'धर्म के तत्त्व अत्यन्त सूक्ष्म हैं, वत्स ! तुम उन्हें नहीं समक्त सकते । 


CC-0.Panini Kanya Maha Vidyalaya Collection. 


Bo: Kaa और उत्थाम? Samaj Foundation Chennai and eGangotri 


ज्ञाह्मण लोग यज्ञकुण्ड में अग्नि का आधान कर देवताओं का आह्वान किया 
करते हैं । पर देवता इन चर्मचक्षुओं से दिखाई नहीं देते। आह्वान से ₹ वे 
आते हैं और न पूजा को ग्रहण करते हैँ । हम बौद्धों ने भगवान्‌ तथागत की 
प्रतिमाओं का निर्माण कर उन्हे चैत्यों में प्रतिष्ठापित किया है । इन प्रति- 
'माओं का सब कोई दर्शन कर सकते हैं, और उनकी पूजा कर मनोवाञ्छित 
“फल प्राप्त कर सकते हैं। धर्म को भी स्थूल कलेवर की आवश्यकता है, 
:वत्स | उसे जो कलेबर तथागत ने प्रदान किया है, वह भी परम सत्य है। 
सत्य, अहिसा, करुणा, संयम आदि की शिक्षा देते हुए जनता के सम्मुख 
कोई स्थूल मूत आदशं भी प्रस्तुत करना होगा। यह आदश शाक्य मुनि 
बुद्ध के अतिरिक्त और कौन हो सकता है? तुम भी बुद्ध, घर्मं और संघ 
की शरण में आ जाओ, पुष्यमित्र ! त्रिरत्न की पूजा कर साधुवेश को ग्रहण 
करो और सम्राट के आदेश के अनुसार प्रत्यन्त प्रदेशों में धर्म प्रचार के 
लिए व्यापृत हो जाओ ।' 
पतञ्जलि के शिष्य पुष्यमित्र की सत्य सनातन वैदिक घर्म में अगाध 
श्रद्धा थी । वीरभद्र की बात उनकी समझ में नहीं आई । उन्होंने निर्णय 
-किया कि राजकीय सेवा का परित्याग कर भारत वापस लौट जाएं । अन्य 
'सैनिकों ने भी उनका अनुसरण किया । श्रेष्ठी पणेदत्त और कुमारी सुभगा 
से एक बार फिर मॅट कर उन्होंने वाल्हीक देश से विदा ली । इस समय 
उन्हें केवल यही धुन थी कि स्वदेश लौटकर सम्प्रति की नीति का प्रतिरोध 
करें, सैन्य बल को क्षीण न होने दें और प्राचीन आयं मर्यादा को अक्षुण्ण 
रखने के लिए अपनी सब्र शक्ति लगा दे--उस आर्य मर्यादा को जिसका 
आधार तु वेण्यं है, जो यह प्रतिपादित करती है कि समाज के लिए क्षात्र- 
शक्ति का भी उतना ही महत्त्व है जितना कि ब्रह्मरात का । इसमें सन्देह 
नहीं कि समाज के कल्याण और हित के लिए साधुओं, मुनियों और स्थविरो 
का भी उपयोग है। पर यदि सब कोई संन्यास या भिक्ष्रत ग्रहण कर लें, 
-तो यह संसार-चक्र कैसे चल सकेगा ? समाज को कृषक भी चाहिए, वैदेह 
-भी, कर्मकर भी, सैनिक भी और साधु-संन्यासी भी । यदि सब कोई अपने- 
“अपने स्वघमं का पालन करने में तत्पर रहें, तभी समाज का कल्याण सम्भव 
है। समाज के सभी अंग पुष्ट होने चाहिए । वर्णाश्रमव्यवस्था का यही 
मूल तत्त्व है। अशोक और उसके उत्तराधिकारियों की धर्म विजय की 
नीति के कारण समाज का सन्तुलन बिगड़ गया है । स्थविरों, अहँतों और 
मुनियों को आवस्यकता से अधिक महत्त्व प्राप्त हो गया है। जिन किशोर- 
वय बालकों को अपने शरीर और मन को प्रशिक्षित करने में तत्पर रहना 

चाहिए और पुष्ट शरीर के जिन युवकों को कृषि तथा शिल्प में अपने समय 
“का उपयोग करना चाहिए, वे आज भिक्षुब्रत ग्रहण कर संघारामों में निष्क्रिय 
जीवन विता रहे हैं। पर अब सम्प्रतत ने जिस मार्ग को अपनाया है, वह 
तो और भी अधिक भयावह है। क्या राजपुरुषों और सैनिकों को भी 
साधुओं का वेश घर घमंप्रचार में व्यापृत कर देना मौर्यो के सुविशाल 
साम्राज्य की सुरक्षा की दृष्टि से किसी भी प्रकार उचित है । 

हिन्दूकुश पर्वतमाला को पार कर पुष्यमित्र और उसके साथी कपिश 
देश में आए, और वहाँ से गान्धार जनपद की राजबानी पुष्कला वती नगरी 
में । यहाँ उन्हें समाचार मिला कि पार्थिव देश में धर्म-विजय के लिए धर्म- 
महामात्य के पद पर कालक मुनि की नियुक्ति हुई है, और वह आजकल 
युष्कलावती में ही विश्राम कर रहे हैं। उनके साथ बहुत-से मुनि भी हैं, और 
वे सब शीघ्र ही पार्थिव देश के लिए प्रस्थान करने वाले हैं। पुष्कलावती 
'का भ्रमण करते हुए पुष्यमित्र उस उद्यान में जा bs ुँचे, जहाँ कालकमुनि 
का शिविर था। सैकड़ों हाथी, घोड़े और रथ वहाँ विद्यमान थे । कौशेय 
वस्त्र से बने हुए पटमण्डपों के कारण उस उद्यान ने एक भव्य नगरी का 
'रूप प्राप्त किया हुआ था । पुष्यमित्र ने सोचा, आचार्ये कालकमुनि के भी 
दर्शन करने चाहिएँ । वह उद्यान में चले गए। सहस्नों मुनि, भिक्षु, तापस, 
अपङ्ग, दीन और भिखमंगे वहाँ एकत्र थे और भोजन पाने की प्रतीक्षा 
'कर रहे थे । पक्वान्न की सुगन्धि से सम्पूर्ण वायुमण्डल व्याप्त था । लोग 
भोजन पाते और सम्राट सम्प्रति तथा कालकमुनि की जय-जयकार करते । 

पुष्यमित्र कालकमुनि की सेवा में उपस्थित हुए और प्रणाम निवेदन 
'कर एक ओर बैठ गए। उनके सैनिक वेश को.देखकर कालकमुनि को 
आश्चर्य हुआ । उन्होंने प्ररत किया--'तुम कौन हो, वत्स ! क्या इस प्रदेश 
'में नए आए हो ?' 

भिरा नाम पुष्यमित्र है, आचायं ! वाल्हीक देश से आ रहा हुँ । 
आज ही Fr पहुँचा हूँ । विदिशा का निवासी हूँ, और वहीं वापस 
जा रहा हूँ।' 

“अच्छा, तुम वाल्हीक देश से आ रहे हो। वीरभद्र को तो तुम जानते 
'ही होगे । धर्म-विजय के लिए वह क्या प्रयत्न कर रहा है ? सुना है, 
'चाल्हीक देश के यवनों की बौद्धधर्म में आस्था है।' 

'यह सत्य है, आचाय ! ! , 

“पर क्या वीरभद्र को यह ज्ञात नहीं है कि सम्राट्‌ सम्प्रति ने भगवान्‌ 
“जिन महावीर के धर्म की दीक्षा ग्रहण कर ली है ?' 

"मै इस विषय में कुछ नहीं जानता, आचाये ! ' 

“अच्छा यह बताओ कि तुमने अब तक भी सैनिक वस्त्रों का परित्याग 
क्यों नहीं किया है? क्‍या तुम्हें सम्राट्‌ का राजशासन ज्ञात नहीं है ? 

YA ज्ञात है, आचार्य ! ' 

फर तुमने मुनित्र त ग्रहण क्यों नहीं किया? मेरे साथ तुम जो ये 
सैकड़ों मुनि और भिक्षु देख रहे हो, पहले ये सब भी सैनिक ही थे । पर 
सञ्राट्‌ के आदेश का पालन कर अब इन्होने मुनित्रत स्वीकार कर लिया है। 
ये अब साधु बनकर पार्थिव देश जा रहे है, ताकि उस अनायें देश को 
साधुओं, मुनियों और अहंतों के लिए सुविहार एवं विचरण-योग्य बना 
सके ।' 

मै अब राजकीय सेवा में नहीं है, आचार्य ! सैनिक वेश को धारण 
करना तो राजशासन के विरुद्ध नहीं है। इसी कारण मैंने इस वेश का 
परित्याग नहीं किया है।' 

'सम्राट्‌ के आदेश का पालन करने में तुम्हें क्या विप्रतिपत्ति है ? तुम 
सैनिक होकर रहना चाहते हो। पर अपनी सँन्यशक्ति ANI तुम 
किसके विरुद्ध करोगे? क्षात्रधर्म की उपयोगिता को मैं भी स्वीकारं करता 
हूँ । दप्युओं और आक्रान्ताओं के विरुद्ध उसका उपयोग करना धर्मानुकूल 
है। पर भगवान्‌ महावीर की अनुकम्पा और सम्प्रति के प्रताप के कारण 
आज मौयं साम्राज्य अपने चरम उत्कर्ष पर है। देश में सवंत्र शान्ति है, 
प्रत्यन्त राज्य हमारे धर्मानुशासन का पालन करने में तत्पर हैं। इस दशा 
में अस्त्र-शस्त्र धारण कर सैनिक के रूप में रहते हुए तुम कौन-सा उपयोगी 
कार्यं करने की आशा रखते हो। प्रत्यन्त प्रदेशों और उनके परे के राज्यों में 
जाकर तुम वहाँ के निवासियों को सदाचरण की शिक्षा दे सकते हो । राजा 
अशोक ने जिस महान्‌ कार्य का प्रारम्भ किया था, वह अभी पूर्ण नहीं हुआ 
है। हमारे साधु और मुनि जब इन प्रदेशों में जाते है,तो उन्हें वहाँ कठिनाई 
अनुभव होती है। आन्ध्र, द्रविड़, कुडुक्क आदि सुदूर दक्षिण के जो प्रत्यन्त 


- देश हैं, और हिन्दूकुश पर्वतमाला के परिचिम के जो यवन राज्य हैं, वे अब । 


तक भी 'घोर' और 'प्रत्यपायबहुल' हैं । उनके निवासियों का जीवन आयं- 
' मर्पमादा के अनुकूल नहीं है। इसी कारण साधुओं के लिए वहाँ अपने ब्रतो के 
अनुरूप भोजन, वस्त्र आदि प्राप्त कर सकना सुगम नहीं होता । धर्म-विजय 
की नीति तभी सफल हो सकती है, जबकि ये सब प्रदेश 'साधुसंचार' के 
योग्य हो जाएँ । क्या यह कार्य महत्त्वपूर्ण नहीं है ? तुम जैसे युवक ही इसे 
सम्पन्न कर सकते हैं। रणक्षेत्र में जाकर दात्र, से युद्ध करते हुए मृत्यु को 

प्राप्त कर लेना ही वीरता नहीं है, पुष्यमित्र. ! घोर संकटाकुल प्रदेशों में 
बाद हा के क्रूर और दुस्साहसी लोगों में काम करता भी वीरता की 
वात है।' ; 

'यह सत्य है, आचारय ! पर दस्युओं के दमन के लिए शस्त्र-शक्ति कीं 
आवश्यकता को आप स्वीकार करेंगे। जब आप कपिश देश कीपश्चिमी 
पर्वतमाला को पार कर पार्थिव देश में प्रवेश करेंगे, तब आपको सैनिकों 
की उपयोगिता का बोध होगा । वहाँ दस्युओ के दल न सुनियों का विचार 
करते हैं और न स्थविरों का। आपके साथ जो यह अपार सम्पत्ति है, उसे 
लूटलेने और मुनियों की हत्या कर देने में वे ज़रा भी संकोच नहीं करेंगे ।' 

'यह तुम्हारी भूल है, वत्स ! दस्यु लोग जो साथों और यात्रियों को - 
लूटते हैं, उसका कारण उनकी निधंनता ही तो है। उन्हें घन ही तो 
चाहिए। हमारे पास अपार धन-सम्पत्ति है। पर यह धन हमारे अपने _ 
सुख-भोग के लिए नहीं है। क्या तुम नहीं देखते कि हमारी इस भुक्तिद्याला 
में जो चाहे भोजन पा सकता है। जिसे वस्त्र की आवश्यकता हो, वह यहाँ 
वस्त्र प्राप्त कर सकता है। हम जहाँ भी जाएँगे, इसी . प्रकार की भुक्ति- 
शालाएँ स्थापित कर देंगे । फिर दस्यु हम पर क्यों आक्रमण करेंगे ? हम 
उनका स्वागत करेंगे,.भोजन से, वस्त्र से, धन से । हमारे द्वार मनुष्यमात्र के 
लिए खुले हैं, हमें दस्युओं से कोई भय नहीं है... - 

'पर दस्युवृत्ति का कारण केवल निर्धनता ही तो नहीं होती, आचार्य ! 
कुछ लोग स्वभाव से ही दुष्ट, लोभी और कामुक होते हैं। उनका दमन 


“करने के लिए शस्त्र-शक्ति का प्रयोग करना ही पडता है।' 


'तुम समभते नहीं हो, पुष्यमित्र ! मनुष्यों का सच्चा सुधार हृदय- 
परिवतेत द्वारा ही सम्भव है। जिन्हें तुम लम्पट, दस्यु और दुष्ट कहते हो, 
वे भी मनुष्य हैं। हमारा प्रयत्न यह है कि उनके सद्गुणों का विकास किया - 
जाए। परिस्थितियों के कारण उनकी जो नीच प्रवृत्तियाँ उभर आई हैं, 
उनका दमन कर उनमें मानवोचित गुणों को विकसित किया जाए। अच्छा, 


` अव तुम जाओ। जो कुछ मैंने कहा है, उस पर गम्भीरता से विचार करो | 


जिन महावीर तुम्हारा कल्याण करें।' द 


.< „पुष्यमित्र ने सिर कुकाकर कालकमुनि को प्रणाम किया और चुपचाप 
- वहाँ से चल पड़े। लौटते हुए वह उस मार्ग से गए जिसके समीप 


पुष्कलावती का प्राचीन दुर्गे स्थित था। दुर्गे की विशाल. प्राचीर अब भी 


` विद्यमान थी पर कितने ही स्थानों पर उसकी शिलाएँ उखड गई थीं और 


वहाँ पौधे, घास और भाड़ियाँ उग आई थीं। दुर्गे की परिखा अब भी 

सुरक्षित थी, पर उसमें जल की एक बूंद भी नहीं थी। प्राचीर पर बने हुए 
उच्चृत ध्वज (बुर्ज) अब भी घूप में चमक रहे थे, पर उनमें एक भी प्रहरी नहीं 
था। दुर्ग के महाद्वार खुले पड़े थे और गडरिए वहाँ भेड-चकरियाँ चरा रहे 
थे। सम्पूर्ण दुर्ग झाइ-ंखाइ से परिपूर्ण था। सर्वत्र रमशान की-सी शान्ति 
छाई हुई थी। पुष्यमित्र देर तक खड़े हुए पुष्कलावती के इस प्राचीन दुर्ग 
को देखते रहे । उनकी आँखों से आँसू टपकने लगे । वह चुपचाप उस पान्य- 
शाला को लौट आए, जहाँ उनके साथी उत्सुकतापूर्वेक उनकी प्रतीक्षा कर 
रहे थे । । 


(६) 
जेतवन विहार में गढ़ मन्त्रणा 


कौशल जनपद की राजधानी श्रावस्ती अपने घन-वेभव के लिए भारत- 
भर में प्रसिद्ध थी पार्टालपुत्र से उत्तरापथ और कपिश-गान्धार जानेवाला 
राजमार्ग इसी नगरी से होकर जाता था। इस नगरी के समीप जेतवन नाम 
का एक रमणीक उद्यान था । घ्मेचक्र का प्रवर्तन करते हुए भगवान्‌ बुद्ध 
जब श्रावस्ती आए थे, तो उन्होंने जेतवन में ही विश्राम किया था । कोटि- 
कोटि सुवणेमुद्राऐं प्रदान कर श्रेष्ठी अनाथपिण्डक ने इस उद्यान को क्रय 
कर लिया था और वहाँ तथागत के निवास की व्यवस्था की थी। बुद्ध के 


आगमन की स्मृति में अनाथपिण्डक ने जेतवन में एक विशाल विहार का: 


निर्माण कराया था, तीन-चार सदी बीत जाने पर अंब तक भी जो पूर्णतया 
सुरक्षित दशा में था। हजारों भिक्षु, स्थविर और अहँत वहाँ निवास करते 
, थे | बौद्धो के लिए वह एक महत्त्वपूर्ण तीर्थस्थान था। 

जेतवन विहार के एक आभ्यन्तर कक्ष में कतिपय स्थविर किसी महत्त्व- 
पूर्ण समस्या पर विचार-विम् करने में तत्पर थे। उनकी मुखमुद्रा अत्यन्त 
गम्भीर थी। जेतवन के संघ-स्थविर मज्मिम ने अन्य स्थविरो को सम्वोधन 
करके कहा-- 

“सुना है, सम्प्रति ने आचायं सुहस्ति से जेन धमे की दीक्षा ग्रहण कर 
ली है। कया यह सत्य है ? 

'हाँ, सत्य है, स्थविर ! उज्जैन से एक सार्थ श्रावस्ती आया हुआ है। 
उसका सार्थवाह श्रेष्ठी धनदास सद्धमं का अनुयायी है । वह समाचर लाया 


है कि सम्प्रति न केवल जैन घमं में दीक्षित ही हो गए हैं, अपितु शीघ्र ही 


, CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 
जेतवन विहार में गूढ़ मन्त्रणा : ३४ 


सुनिब्रत भी ग्रहण करने वाले हैं।' स्थविर कस्सप ने उत्तर दिया । 

'क्या घनदास अभी श्रावस्ती में ही है?! 

'वह्‌ इस समय जेतवन में ही है, स्थविर ! यदि आज्ञा हो, तो उसे 
तुरन्त आचार्य की सेवा में उपस्थित किया जा सकता है।' 

मज्मिम का आदेश पाकर श्रेष्ठी घनदास को स्थविरों के समक्ष प्रस्तुत 
किया गया । साष्टांग प्रणाम कर वह हाथ जोड़कर खड़ा हो गया और 
विनीत भाव से वोला-- 

भिरा अहोभाग्य है जो आज मुझे जेतवन विहार के महामान्य स्थविरो 
के दर्शन का अवसर प्राप्त हुआ है। मैं एक तुच्छ सार्थवाह हूँ । मेरे लिए 
स्थवरों की कया आज्ञा है ?' 

“तुम सुहस्ति. को जानते हो, सार्थवाह ? ' : 

“हाँ, स्थविर ! मैं उन्हें भली-भाँति जानता हूँ । वह उज्जैन के निवासी 
हैं। उनके विहार में हजारों मुनि और श्रावक निवास करते हैं। अवन्ति 
जनपद में उनकी बहुत प्रतिष्ठा है। 

'क्या अवन्ति में सद्धमं का प्रचार नहीं है ?” 

'है क्यों नहीं, स्थविर ! मैं स्वयं बुद्ध, धमं और संघ का अनुयायी हूँ । 
पर आजकल अवन्ति देव में वर्षमान महावीर के धर्म का बड़ी तेजी के 
साथ प्रसार हो रहा है। सुहस्ति के विहार में जो हजारों मुनि निवास करते 
हैं, चाल मास्य के समाप्त होते ही वे धर्म के प्रचार के लिए निकल पडते हैं। 
सवंत्र पैदल घूमते हैं, नंगे पेर रहते हैं, और भिक्षा द्वारा जो भी अन्न प्राप्त 
हो जाए उसे ग्रहण कर अपना निर्वाह करते हैं। अवन्ति के गृहस्थ उनके 
ग्रति आकृष्ट होते जा रहे हैं, स्थविर ! ' 

"क्या यह सत्य है कि सम्प्रति ने जैन धर्म को स्वीकार कर लिया है ?” 

'सत्य है, स्थविर! तीन मास हुए जब मैं उज्जैन में था, सम्राट्‌ सम्प्रति 
भी वहाँ आए हुए थे। अब वह प्रायः उज्जन में ही निवास करने लगे हैं । 
सुहस्ति के प्रति वह श्रद्धाभाव रखते हैं । उनका सव समय सुहस्ति की चरण- 
सेवा में ही व्यतीत होता है, स्थविर ! ' 

“स्थविर तिष्यरक्षित क्या आजकल उज्जैन में नहीं हैं? सम्प्रति ने 
सद्धमं से विमुख होकर जैन घमं की दीक्षा ग्रहण कर ली और वह चुप बैठे 
- रहे! | ; | 

'मैं एक तुच्छ उपासक हूँ, स्थविर ! बड़े लोगों की वाते क्या जानूं ?' 

“अच्छा, धनदास ! अब तुम जाओ। बुद्ध, धमं और संघ में तुम्हारी 
श्रद्धा सदा अटल रहे।' 

दण्डवत्‌ हो धनदास ने स्थविरों को प्रणाम किया और वह अपने सार्थ 
को वापस लौट गया । स्थविर मज्मिम की मुखमुद्रा अव अत्यन्त गम्भीर हो 
गई थी । उनके सुखमण्डल पर आक्रोश के चिह्व भी प्रगट हो गए थे। कस्सप 
और अन्य स्थविरो को सम्बोधन कर उन्होंने कहा--- za 

“चातुरन्त संघ वया अब इतना शक्तिहीन हो गया है किं राजाओं को 
अपने वश में न रख सके ? जिन महावीर के धर्मे को स्वीकार कर सम्प्रति 
ने सद्धर्म का घोर अपमान किया है। हमें इसका उपाय करना ही होगा। 
साम, दान, दण्ड, भेद जिस प्रकार भी सम्भव हो, हमें राजशक्ति को अपना 
वक्षवर्ती बनाकर रखना होगा । कहो, तुम्हारी क्या सम्मति है, कस्सप 7! 

“क्या संघ की शक्ति का आधार राजशक्ति ही है, स्थविर ?' 

'यह भी क्या मतभेद की बात है, कस्सप ! क्या तुम इस तथ्य को भूल 
गए हो कि अष्टाङ्गिक आर्य मार्गे का जो प्रचार भारत और उसके सीमान्त 
में हुआ है, मागध सम्राटों का साहाय्य उसका प्रधान कारण है। अशोक, 
कुणाल और दशरथ वौद्ध धमे के अनुयायी थे । आचार्य उपगुप्त ने सद्ध 
को देश-विदेश में फैलाने के लिए जो महान्‌ आयोजन किया, धर्म-विजय की 
नीति उसमें कितनी सहायक हुई। शासनतन्त्र द्वारा जो भी घर्मसुहामात्य 
नियुक्त किए गए, सब स्थविर या श्रमण थे घर्मविजय के प्रयोजत से वे 
जब घर्म-यात्राएँ करते, तो त्रिपिटक के सूत्रों का आश्रय लेकर ही उपदेश 
दिया करते। वे जो चिकित्सालय स्थापित करते, उनमें भी तथागत तथा 
बोधिसत्त्वो की प्रतिमाएं प्रतिष्ठापित की जातीं। मौर्य सम्राट्‌ जो दान- 
दक्षिणा देते, वह सब भी बौद्ध विहारों और संघारामों को ही दी जाती । 
जनता राजा का अनुसरण किया करती हैं, कस्सप ! काल राजा को नहीं 
बनाता, अपितु राजा काल का निर्माता हुआ करता है। राजशक्ति का 
सहारा पाए बिना कोई भी धर्म पनप नहीं सकता । अब राजशक्ति जेनो को 
प्राप्त हो गई है। अब जैन मुनि ही घर्ममहामात्य के पदों पर नियुक्त किए 
जा रहे हैं। यह सब क्या हमारे लिए चिन्ता की बात नहीं है ?' 

स्थविर बुद्धघोष अब तक शान्त बैठे थे। उन्होंने किचित्‌ रोष के साथ 
कहा--'आप ठीक कहते हैं, स्थविर! सम्प्रति को हमें सन्मार्ग पर लाना ही 
होगा। यदि वह स्वयं पश्चात्ताप कर पुनः बुद्ध, धमे और संघ की शरण में 
आ जाए तो अच्छा है। अन्यथा'-*' 

“चुप क्यों हो गए, वुद्धघोष.! यहाँ किसका भय है?’ ; 

. “अन्यथा हमें उसे राजसिहासन से च्युत करना होगा। मौर्ये कुल में 
अनेक ऐसे कुमार हैं जो सद्धर्म में आस्था रखते हैं। कुमार शालिशुक को मैं 

भली-भाँति जानता हूँ। वह श्रद्धालु उपासक है। सम्भ्रति अब वृद्ध हो गया 
है। उसकी वुद्धि भ्रष्ट हो गई है। पाटलिपुत्र छोड़कर वह उज्जैन में रहने 
लगा है। पर मौय शासनतन्त्र का केन्द्र तो पाटलिपुत्र ही है । कया हम यह्‌ 
प्रयत्न नहीं कर सकते कि पाटलिपुत्र में सम्भ्रति के विरुद्ध विद्रोह करा दिया 
जाए और झालिशुक राजसिंहासन पर आसीन हो जाए। प्रजा इससे सन्तुष्ट 
ही होगी । सम्प्रति को तो अव राजकार्य की कोई चिन्ता ही नहीं है।' 

"व्या यह सम्भव हो सकेगा, जुद्धघोष ! ' 

'क्यों नहीं, स्थविर ! पाटलिपुत्र का एक गूढ़ पुरष इन दिनों, श्रावस्ती 
आया हुआ है। इस समय वह विहार में ही है। सद्धमं के प्रति उसकी अगाध 
श्रद्धा है। कया नाम है उसका ? हाँ, स्मरण आया, चण्डवर्मा । वह बड़ा 
साहसी और महत्त्वाकांक्षी व्यक्ति है। कहिए, तो उसे बुला लाऊ ?' 

"क्या उसका विशवास किया जा सकता हूँ ?' 

'मैं उसे भली-भाँति जानता हुँ । सद्धम के लिए वह अपने प्राणों तक को 
न्यौछावर कर सकता है।' २ 

मज्मिम सें अनुमति भाप्त कर वुद्धघोष चण्डवर्मा को बुला लाए। 
आदेश पाकर वह भी एक आसन पर बैठ गया और विनयपूर्वक वोला-- 
मेरे लिए क्या आज्ञा है, स्थविर ? 

'गूढपुरुष का कार्य करते हुए तुम्हें कितना समय हुआ है, वत्स? ' 

“दस वषं ।' 

“उससे पहले तुम क्या कार्य करते थे ?' 

“लौहकार का, स्थविर ! मैं अहिच्छत्र का निवासी हूँ । वहाँ का लोह- 
शिल्प भारत-भर में प्रसिद्ध था। अस्त्र-शस्त्रों का वहाँ बड़ी संख्या में निर्माण 
होता था। सेना के लिए खड्ग, वाण, परशु आदि तैयार कराके वहाँ के 
श्रेष्ठियों ने अपार घन कमाया । मैं भी एक श्रेष्ठी की कमंशाला में लौह- 
शिल्पी का कार्य किया करता था। पर धीरे-धीरे अस्त्र-शस्त्रों की माँग में 
कमी होती गई। धर्म द्वारा विश्व की विजय करने में प्रयत्नशील Ma 
सञ्राटों के लिए सेना का विशेष महत्त्व नहीं रह गया। जब सेना में कमी 
हुई, तो अस्त्र-सस्त्रों की माँग स्वयं घट गई। धीरे-घीरे अहिच्छत्र की कमे- 

` शालाएँ बन्द होती गई, और मैं वेकार हो गया । काम की खोज में मैं 
` पाटलिपुत्र चला गया । वहाँ मुझे गृढ़पुरुष की नौकरी मिल गई ।' 
“तुम किस आचार्य के सत्री हो, और किस वेश में कार्ये करते हो ?' 
इस प्रश्‍न का उत्तर देते हुए चण्डवर्मा को संकोच हुआ । वह चुप रहा । 
उसके मनोभाव को समभकर स्थविर मज्िम ने कहा-- 

“तुम्हारी कठिनाई को मैं समझता हूँ, चण्डवर्मा ! राजकीय सेवा में जब 
किसी गूढ्पुरुष की नियुक्ति की जाती है, तो उसे मन्त्रगुप्ति की शपथ दिलाई 
जाती है। पर सद्धं के प्रति भी तुम्हारा कुछ कत्तव्य है, वत्स! वुद्ध, YA और 
संघ में तुम्हारी अगाध श्रद्धा है। तुम उपासक हो, तथागत द्वारा प्रति- 
पादित अष्टारङ्गिक आर्य धम की रक्षा के निमित्त तुम अपने तन-मन-धन की 
बलि दे सकते हो । मैं ठीक कह रहा हूँ न, वत्स ! ' 

'हाँ, स्थविर ! सद्धम के लिए यदि मेरा यह तुच्छ शरीर काम आ सके, 
तो मेरा सौभाग्य होगा ।' 

“तो सुनो, वत्स ! सद्धमं को आज एक घोर संकट का सामना करना 
पड़ रहा है। सम्प्रति ने तथागत द्वारा प्रतिपादित मध्यमा प्रतिपदा का 
परित्याग कर दिया है । उसने जैन घर्म की दीक्षा ग्रहण कर ली है। विचार 
तो करो, इसका क्या परिणाम होगा । बह समय दूर नहीं है जव संघ की 
झक्ति क्षीण हो जाएगी । संघाराम निर्जन हो जाएंगे, चैत्य उजड़ जाएंगे 
और उपासना बन्द हो जाएगी! कया तुम यह सहन कर सकोगे, वत्स ! ' 

'कदापि नहीं, स्थविर ! ' ५, 

“मुझे तुससे यही आशा थी, वत्स ! राजकीय सेवा को स्वीकार करते 
हुए मन्त्रगुप्ति की जो शपथ तुमने ग्रहण की थी, मेरी इष्ट में उसका बहुत 
महत्त्व है। उसका पालन करना तुम्हारा कत्तव्य है। पर क्या सद्धमं के प्रति 
तुम्हारा कोई कत्तव्य नहीं है ? यह मत-भूलो, वत्स ! धर्म परलोक में भी 
मनुष्य के साथ रहता है। राजकीय सेवा इहलोक में मनुष्य का हित अवश्य 
सम्पादित करती है, पर घमं इहलोक और परलोक दोनों में कल्याणकारी 
ह । तुम्हारे सम्मुख दो कत्तव्य हैं, वत्स ! दोनों में से किसी एक को 
चुन लो ।' र 


“मुझे आपकी आज्ञा शिरोधार्य है, स्थविर! सद्धम के प्रति मेरा कत्तंव्य 
अधिक महत्त्व का है।' 
'साधु, साधु, वत्स ! वुद्धघोष, कहो चण्डवर्मा को क्या करना होगा ?' 
मैने यह जानना चाहा था कि चण्डवर्मा किस आचार्य के अधीन गूढ़ 


हत का कार्य करता है और उसने सत्री के रूप में क्या वेश अपनाया हुआ 
V 4 


'पाटलिपुत्र के राजप्रासाद के महानस में प्रधान ओदनिक के पद पर जो 


व्यक्ति नियुक्त हैं, उनका नाम निपुणक है । वही मेरे आचार्य हैं। मैं वेदेहक 
. , के रूप में कार्य करता हूँ । महानस को अन्न, फल आदि पहुँचाना मेरा कार्य 

है। गुढ़पुरुष के रूप में जो सूचनाएं मैं प्राप्त करता हूँ, उन्हें अन्न-फल के 
साथ आचार्य निपुणक तक पहुंचा देता हूँ ।' 

“तो राजप्रासाद में तुम्हारा अनवहत प्रवेश है ? ' 

'हाँ, स्थविर ! मुझे प्रायः प्रतिदिन ही राजप्रासाद जाना होता है।' 

“श्रावस्ती में तुम किस प्रयोजन से आए हो ?' 

'जेतवन विहार के महोत्सव में सम्मिलित होने के लिए ।' 

“क्या केवल इसीलिए ? क्या निपुणक ने तुम्हें कोई अन्य कार्ये नहीं 
सौंपा था ?' 

"आप तो सर्वज्ञ हैं, स्थविर ! आपसे कुछ भी छिपाऊंगा नहीं । निपुणक 
ने मुझे कहा था कि श्रावस्ती जाकर जेवतन विहार के स्थविरों के सम्पर्के 
में आना और यह जानने का प्रयत्न करना किं सम्प्रति के जैन घर्म की दीक्षा 
ग्रहण कर लेने के कारण उन पर क्या प्रतिक्रिया हुई है।' 

YA “तो इसी प्रयोजन से तुमने मुझसे परिचय किया या ? ' बुद्धघोष ने प्रश्‍न 
या । 

“हाँ, स्थविर ! मुझे आश्‍चयं है कि आपको यह कैसे ज्ञात हो गया कि मैं 
एक गुढ़पुरुष हूँ ।' 

“हमारे भी गूढपुरुष हैं, वत्स ! तुम यह नहीं जानते कि चातुरन्त संघ 
सर्वशक्तिमान्‌ है। मोर्यों की राजशक्ति तो निरन्तर शिथिल होती जा रही 
है, पर संघ की शक्ति में दिन दूनी रात चौगुनी वृद्धि हो रही है। तुम जब 
से श्रावस्ती आए हो, हमारे सन्नी तुम्हारी गतिविधि का सूक्ष्मता के साथ 
निरीक्षण करने में तत्पर हैं। अच्छा, अब तुम जाओ, और विहार के उद्यान 
में दो घड़ी ठहरकर प्रतीक्षा करो ।' 

चण्डवर्मा के चले जाने पर स्थविरो ने परस्पर मन्त्रणा प्रारम्भ कर 
दी | बुद्धघोष ने कहा-- ; 

“सम्प्रति को राजसिहासन से च्युत किए बिना सद्धमं की रक्षा असम्भव 

` है। उसे हमें अपने मार्ग से हटाना ही होगा। इसके लिए चाहे किसी भी 
साधन को अपनाना पड़े : 

“पर वह साधन क्या है जो तुम्हारे मन में है ?” स्थविर मज्मिम ने 


`... प्रन किया। 


[इत्या ).. U * - 
“हृत्या | आप भी क्या कह रहे हैं, स्थविर ?' कस्सप ने उद्विग्न होकर 
कहा--'तथागत ने जिस अष्टाज़िक आयं मार्ग का प्रतिपादन किया है, * 
उसके अनुसार हिंसा घोर पाप है। यदि हम स्थविर लोग भी आहिसा व्रत 

का त्याग कर हिसा जैसे हीन साधनों का प्रयोग करने लगें तो सद्धर्म रसातल 
को चला जाएगा।' 
“यह आपकी भूल है, स्थविर ! त्रिपिटक में आपकी अवाध गति है । पर 
८/६डनीति को आप नहीं जानते। राज्य के उत्कर्ष के लिए औशनस नीति को 
भी अपनाना पड़ता है। यदि साध्य उत्कृष्ट हो, तो साधन की हीनता के 
सम्बन्ध में तक-वितक करना मूर्खता है ।' 
'पर क्या यह उचित है कि संघ राज्य के क्षेत्र में इस प्रकार हस्तक्षेप 
करने लगे ?' 
kaa बताइए कि हमने अपने गुढपुरुष किस प्रयोजन से नियुक्त किए हैं, 
स्थविर ! इसीलिए तो कि वे राजपुरुषो पर इष्टि रखें, उनकी गतिविधि का 
पता लगाते रहें । शासनतन्त्र कहीं सद्धर्म से विमुख न हो जाए, इसकी 
चिन्ता हम क्यों करते हैं? यह स्मरण रखिए कि भारत में बहुत-से सम्भ्रदायों 
और पाषण्डों की सत्ता है। सब कोई जनता को अपनी ओर आकृष्ट करने 
के लिए प्रयत्नशील हैं। सद्धर्म का जो इतना उत्कर्षं हुआ, उसका प्रधान 
कारण राजशकिति का साहाय्य ही तो था । वह समय. आपको स्मरण होगो, 
जब इस देश के राजा याज्ञिक कर्मकाण्ड में तत्पर रहा करते थे, यज्ञकुण्ड में 
हजारों निरीह पशुओं की बलि दी जाया करती थी, और सर्वसाधारण 
गृहस्थ भी पशु वलि देना अपने घामिक अनुष्ठानों का आवश्यक अंग माना 
करते थे। जब से प्रियदर्शी राजा अशोक ने भगवान्‌ तथागत की मध्यमा 
प्रतिपदा को स्वीकार किया, इस दशा में परिवर्तन आ गया। आज जो 
सम्पूर्ण भारत में भगवान्‌ बुद्ध के घर्मानुशासन का पालन किया जा रहा है, 
उसका कारण क्या राजशक्ति का आश्रय नहीं है यदि राजा ही सद्धमं से 
विमुख हो गए, तो हमारे इस चातुरन्त संघ की शक्ति ही क्या रह जाएगी ? 
कुमार शालिशुक सद्धमं का अनुयायी है, तथागत के अष्टाज़्िक आयें मार्ग 
के प्रति उसकी अगाध श्रद्धा है। वह अब प्रोढ़ भी हो चुका है। सम्प्रति को 
राजसिहासन से च्युत कर हमें शालिशुक को राजा बनाना ही होगा, चाहे 
इसके लिए हमें सम्प्रति.की हत्या भी क्यों न करनी पड़े।' 
“हत्या के अतिरिक्त क्या कोई अन्य उपाय नहीं है ?' स्थविर मज्भिम 
ने प्रन किया । . 
“सम्प्रति की आयु सत्तर वर्ष से ऊपर हो चुकी है। उसके अंग शिथिल 
हो गए हैं, और बुद्धि भी स्थिर नहीं रही है। वह अधिक दिन तो जिएगा 
नहीं । पर उसकी मृत्यु की प्रतीक्षा में हम कब तक शान्त बैठे रह सकते हैं? . 
हमारे सम्मुख अब दो ही उपाय हैं, या तो उसकी हत्या करा दी जाए और ` 

या उसके विरुद्ध विद्रोह का झण्डा खड़ा कर दिया जाए। नीति-प्रन्थों में 
राजकुमारों की उपमा ककंटों (केकड़ों) से दी गई है, जो अपने जनक को ही 
खा जाते हैं। सम्प्रति की कितनी ही रानियां हैं, और बहुत-से राजकुमार । 
वे सव इस प्रतीक्षा में बैठे हैं कि कव बुड्ढा मरे और उन्हें राजसुख के 
उपभोग का अवसर प्राप्त हो। कुमार शालिशुक की आयु अब पचास व्ष के 
लगभग हो चुकी है, और भववर्मा तो उससे भी दो साल बड़ा है। दोनों 
राजसिहासन के लिए लालायित हैं। क्यों न इन्हें विद्रोह के लिए उकसा 


“दिया जाए ?' बुद्धघोष ने उत्तर दिया । 


"हाँ, यह उपाय मेरी भी समझ में आता है। देखो, बुद्धघोष ! सम्प्रति 


“अव उज्जैन में ही निवास करने लगा है। पर मोरे साम्राज्य की शासन- 


शक्ति का वास्तविक केन्द्र तो पाटलिपुत्र ही है। राज्य-संस्था के सव 
अधिकरण वहीं पर स्थित हैं, और सव तीर्थं भी वहों निवास करते हैं। 


-आन्तर्वंशिक की सेना भी अभी भली-भाँति संगठित है। मदि इस सेना की 


सहायता से सम्प्रति के विरुद्ध विद्रोह करा दिया जाए, तो हमारा उदेस्य पूर्ण 


-हो सकता है। पर राजसिंहासन पर किसे विठाना चाहिए, भववर्मा को या 


शालिशुक को ?' 
“भववर्मा की सद्धमँ में आस्था नहीं है। उसकी माता चारुमती पुराने 
याज्ञिक धर्म में विश्वास रखती हैं । पाटलिपुत्र में भगवान्‌ अपराजित का जो 


'कोष्ठ है, वह प्रतिदिन वहाँ पूजा के लिए जाया करती है। माता के प्रभाव 
'के कारण भववर्मा भी सद्धर्मं से विमुख है। पर शालिशुक तथागत की 


मध्यमा प्रतिपदा में पूर्ण आस्था रखता है ।' 
"पर राजसिहासन पर तो राजा के ज्येष्ठ पुत्र का अधिकार होता Bi 


क्या जनता शालिशुक को सम्राट्‌ स्वीकार करं सकेगी ? जनमत की उपेक्षा 


कर सकना बहुत कठिन है । चाणक्य ने ठीक कहा था-_प्रकृति (जनता) का 

कोप सव कोपो से भयंकर होता है।' bo RP 
न्या आप यहे भूल गए, स्थविर, कि प्रियदर्शी राजा अशोक नेभी 

अपने भाइयों की हत्या करके ही राजसिहासन प्राप्त किया था । विन्दुसार 


-का ज्येष्ठ पुत्र सुमन था । रार्जासहासन पर उसी का अधिकार था। पर 


अशोक ने इस अधिकार को स्वीकार नहीं किया, और सुमन को मारकर 
सञ्राट्‌ पद प्राप्त कर लिया। मगघ की सदा से यही परम्परा रही है। 
इतिहास एक बार फिर अपने को दोहराए। सद्धमं का इसी में उत्कषं है।' - 

“ग्रह संथा युवितसंगत है, इसके लिए तुरन्त प्रयत्न प्रारम्भ कर दिया + 


"जाए ।' मज्किम ने आदेश दिया । 

“चण्डवर्मा इस कार्य में बहुत सहायक हो सकता है। उसे सब योजना 


समका देनी चाहिए ।' 


चण्डवर्मा उद्यान में प्रतीक्षा कर रहा था । उसे बुलाया गया और वुद्ध-. 
घोष ने उससे कहा--'तुम पाटलिपुत्र के आन्तर्वशिक को जानते हो ? 


“हाँ, स्थविर ! आन्तर्वंशिक गुणसेन से मैं भली-भाँति परिचित हूँ।' 


क्या उसे तथागत द्वारा प्रतिपादित मध्यमा प्रतिपदा में विशवास है?! 


'हाँ, स्थविर ! बुद्ध, धर्म और संघ में उनकी अगाध श्रद्धा है।' 
“उसकी सेना में कितने सैनिक हैं ?' 


"कोई दस सहस्र के लगभग । गत वर्षो में मौय शासनतन्त्र सँन्यशक्ति' 
की निरन्तर उपेक्षा करता रहा है। यही कारण है,.जो आन्तर्वशिक सेना के 


सैनिकों की संख्या इतनी कम रह गई है ।' 2 
“आवश्यकता पड़ने पर क्या नए सैनिक भरती किए जा सकते हैं ? 


“क्यों नहीं, स्थविर ! मगध की सैनिक परम्परा अभी नष्ट नहीं हुई है ।. 
मौल, मृत और आटविक--सव प्रकार के सैनिक मगध में सुगमता से प्राप्त 


किए जा सकते हैं इन सबकी आजीविका सैनिक सेवा पर ही निर्मर थी। 
मौयो द्वारा जब सेना में भरती बन्द कर दी गई, तो ये बेकार हो गए। 
इनकी आजकल बहुत दुर्दशा है।' 


“तुम तुरन्त पाटलिपुत्र लौट जाओ । शीघ्-से-शीघ वहाँ गुणसेन से. 
मिलो । उसे कहो, चातुरन्त संघ का आदेश है कि सेना में नए सैनिक भरती 


किए जाएं । सेना पर जो व्यय बढ़ेगा, उसे संघ प्रदान करेगा ।' 


“यदि गुणसेन मुझसे पूछें कि नई सेना की क्या आवश्यकता है, तो मैं 


कया उत्तर दूं, स्थविर ?' 


"कह देना कि चातुरन्त संघ का यही आदेश है। सद्धमं का कोई भी 


अनुयायी संघ के आदेशों की अवहेलना नहीं कर सकता ।' 

"मेरे लिए कोई अन्य आज्ञा, स्थविर ?' 

'हाँ, तुम गूढपुरुषा का एक नया दल संगठित करो। कापालिक, उदा- 
स्थित, वैदेहक, तापस, रसद, भिक्षुक, दासी आदि के भेस भरे हुए सत्री 
तुम्हारे दल में सम्मिलित हों। यह दल अन्तःपुर की गतिविधि पर इष्टि 


ofr < 
NIA = 


रखे। जाओ, तुरन्त अपना कार्य प्रारम्भ कर दो। संघ के आदेश तुम्हें ४७. .. 


निरन्तर प्राप्त होते रहेंगे जाओ, तथागत तुम्हारा कल्याण करें ।' 
“तो फिर में चलता हूँ । स्थविर मेरा प्रणाम स्वीकार करें ।' 
'ठहरो, एक कार्य और है। पाटलिपुत्र के कुक्क्ुटविहार के संघ-स्थविर 


के नाम एक पत्र भी तुम्हें ले जाना हैँ। यह तुम्हें कल प्रातः तक दिया जा 

सकेगा । उसे बहुत सम्भाल कर ले जाना ।' 
'जो आज्ञा, स्थविर ! ' 
चण्डवर्मा ने भुककर स्थविरों को प्रणाम किया, ओर अपने निवास- 
स्थान को लौट गया । 


(६) 
शिष्य की गुरु से मेट 


पुष्यमित्र पुष्कलावती से तक्षशिला गए, और वहाँ से केकय जनपद की 
राजधानी राजगृह । वह शीघ्र दशार्ण देश जाकर आचार्य पतञ्जलि से 
मिलने के लिए उत्सुक थे। वाहीक, कुरु और मत्स्य देश से होते हुए वह 
शीघ्र विदिशा पहुँच गए । पर वह विदिशा में ठहरे नहीं । यद्यपि उनका घर 
विदिशा में था और अपने माता-पिता से मिले उन्हें बहुत दिन हो गए थे, 
पर दशाणे जाने की उन्हें बहुत जल्दी थी । यदि माता-पिता से मिलने चले 
जाते, तो शीघ्र छुटकारा न मिल पाता । पर रात तो विदिशा में बितानी ही 
थी। वह एक पान्थशाला में चले गए, जिसका स्वामी शुञ्जरूप उनका 
पुराना मित्र था। पतङजलि के आश्रम में वे दोनों साथ-साथ रह चुके थे। 
भोजन के अनन्तर दोनों मित्र एकसाथ बैठ गए, और उनमें बातें होने 
लगीं। $ 

'विदिशा के क्या समाचार हैं, शुअरूप ! सब कुशल-मंगल तो हैं ?' 
पुष्यमित्र ने प्रश्‍न किया। 

“भगवान्‌ अप्रतिहत की कृपा है।' 

“पर तुम्हारी पान्थशाला तो सूनी-सूनी-सी दिखाई दे रही है। न कहीं 
नाचरंग हो रहा है, और न संगीत की घ्वनि ही सुनाई पड़ रही है। ऐसा 
प्रतीत होता है, मानो किसी संघाराम में आ गए हों। कहाँ गई तुम्हारी वे 
पेशलख्पा दासियाँ जिनकी नूपुर ध्वनि और मृदु हास्य से यह पाच्थशाला' 
सदा मुखरित रहा करती थी! कहाँ हैं तुम्हारी वे नतं कियाँ जिनके शिल्प को - 


_ देखने के लिए दूर-दूर के जनपदों के युवकों की विदिशा में भीड़ लगी रहती 
थी ?' 


क्या कहूँ, भाई पुष्यमित्र ! किन पुराने दिनों की बातें कर रहे हो! 
सेनानायक और सँनिक तो अब विदिशा में रहे ही नहीं । स्कन्धावार खाली 
पड़ा है। सब सैनिकों को प्रत्यन्त देशों में भेज दिया गया है। जब सैनिक ही 

नहीं रहे, तो पान्थशाला में रौनक कहाँ से हो ? क्था मुनि, साघु और श्रमण 
नृत्य देखने के लिए आएंगे ! तुम्हीं बता», किसके लिए नृत्य और संगीत 
का आयोजन करूं ? किसी प्रकार दिन काट रहा हुँ ।' 

"अच्छा, यह बताओ, क्या जनता इससे सन्तुष्ट है ? ' 

“राजनीति से सवसाधारण जनता का क्या सम्वन्ध ? सैनिक विदिशा 
में रहेँ या प्रत्यन्त देशों में जाकर घर्म-विजय में हाथ बटाएं, जनता को 
इससे क्या ? सम्भवतः तुम्हें ज्ञात होगा कि गतवर्ष यहाँ वर्षा हुई ही नहीं । 
खेत खड़े-खड़े सूख गए। प्रजा में हाहाकार मच गया । ऐसे समय में सम्राट्‌ 
सम्प्रति ने बड़ी बुद्धिमत्ता से काम लिथा। स्थान-स्थान पर भुक्तिशालाएं 
स्थापित करवा दी गई | संब कोई वहाँ जाकर भोजन प्राप्त कर सकते हैं । 
. लोग इससे सन्तुष्ट हैं। सर्वत्र सम्राट सम्प्रति की जय-जयकार हो रही है।' 

"हाँ, विदिशा आते हुए मागं में मैंने वहुत-सी भुक्तिशालाएँ देखी है । 
वहाँ स्त्री-पुरुषों की भीड़ लगी रहती है। सुना है, ऐसा घोर दुर्भिक्ष देश में 
पहले कभी नहीं पड़ा था। आचार्य चाणक्य ने ऐसे कुसमय के लिए ही यह 
व्यवस्था की थी कि राज्य का कोष धन-धान्य से सदा पूर्ण रहा करे । प्रति- 
वर्ष उसमें नया अन्न भर दिया जाया करे और पुराने अन्न को बेच दिया 
जाए। पर कया आज इस पुण्यकार्य का दुरुपयोग नहीं हो रहा है ? ' 

अवश्य हो रहा है। जब लोगों को परिश्रम किए विना ही अन्न-भोजन 
प्राप्त हो जाए, तो वे क्यों कर्मशालाओं में जाकर श्रम करें? श्रेष्ठी और 
वैदेहक इस दशा से उद्दिगन हैं। कर्मशालाएं बन्द पड़ी हैं, और बैंदेहक हाथ 
पर हाथ रखे बैठे हैं। भुक्तिशालाएँ स्थापित कर सम्प्रति ने अवश्य उत्तम 
कार्य किया, पर निःशुल्क भोजन की व्यवस्था को वांछनीय नहीं कहा जा 
सकता । इस अवसर से लाभ उठाकर यदि नए राजमार्गे बनवाए जाते, कुएं 
खुदवाए जाते और नदियों पर सेतुबन्धों तथा पुलों का निर्माण कराया 


जाता, तो उत्तम होता । इन कार्यो में श्रम कर लोग जो पारिश्रमिक प्राप्त 


करते, उससे वे भुक्तिशालाओं में अन्न ग्रहण करते ।' 


“विदिशा के पौरों को अपने नगर की इस दुर्दशा से क्या चिन्ता अनुभव : 


` नहीं होती ? और दशार्ण देश के क्षत्रिय, कया वे सर्वथा निर्वीर्य हो गए हैं ? ' 


“निर्वीय तो नहीं हुए, पर शासनतन्त्र के विरुद्ध वे कर ही क्या सकते - 


हैं ? अच्छा, यह बताओ, तुम कहाँ-कहाँ हो आए ?' 

*वाल्हीक देश से आ रहा हुँ । कपिश, गान्धार, वाहीक, कुरु, मत्स्य--- 
सर्वत्र घूम आया हूँ । जो दशा दशार्ण की है, वही अन्यत्र भी है ।' 

अब भविष्य के विषय में तुम्हारा क्या विचार है ?' . 

“कल गोनद जा रहा हूँ। आचार्य पतञ्जलि से विचार-विमर्श कर कोई 

निर्णय करूँगा ।' 
`या कुछ दिन विदिशा में विश्राम नहीं करोगे ! गोनदे जाने से पहले 
तुम्हें एक वार अपने माता-पिता से तो मिल ही लेना चाहिए ।' 

"नहीं भाई ! एक बार घर जाकर शीघ्र Ya पा सकना सम्भव नहीं 
होगा । मेरा मन बहुत उद्विग्न है। पहले आचायं से मिल आऊँ और अपने 
भावी कार्यक्रम का निर्णेय कर लूँ ।' 

'ओह, यह पूछना तो भूल ही गया कि विवाह कव करोगे ? कुमारी 
दिव्या कब तक तुम्हारी प्रतीक्षा में बैठी रहेगी ? तुम्हारे विरह में वेचारी 
का शरीर सुखकर काँटा हो गया है। तपस्विनी का-सा जीवन बिता रही 

|| रा 


'क्या कभी दिव्या से तुम्हारी मॅट हुई है ?' ; 

कभी-कभी शिव-मन्दिर में भेंट हो जाती है। प्रातः सायं दोनों बेला 
वह मन्दिर में जाती है, और हाथ जोड़कर भगवान्‌ शिव की मूर्ति के सम्मुख 
बैठ जाती है। क्या कभी दिव्या के शिव भी प्रसन्त होंगे, और अपने गणों 
को साथ लेकर उसके घर जाएँगे ? उसे और अधिक कष्ट न दो, भाई ! 
बहुत तपस्या कर चुकी है।' 

“यह समय विवाह का नहीं है, शुभ्र रूप! क्षात्रधर्म की उपेक्षा के कारण 
देश पर जो घोर संकट आ रहा है, पहले उसका निवारण करना होगा। 
विवाह का प्रश्‍न तो वाद में ही आएगा ।' RT 

“तो क्या तुम भी मिक्षुत्रत ग्रहण करना चाहते हो? आये आदशं के 
अनुसार पत्नी पति की सहर्धामणी होती हैं पत्नी के बिना कोई भी यज्ञ 
पूर्ण नहीं हो सकता । तुम जिस अनुष्ठान में लगे हो, वह भी तो एक यज्ञ 
ही है। सहर्धामणी के अभाव में वह कैसे पूणं होगा ?' 

'यह तो तुम ठीक कहते हो ।' 

तो फिर शीघ्र ही विवाह का शुभ कार्य सम्पन्न कर लो। दिव्या को. 
देर तक न सताओ । उसके पिता इन्द्रदत्त भी अपनी पुत्री की दुर्देशा से बहुत 
चिन्तित हैं। कई वार मुझसे तुम्हारे विषय में पूछ चुके हैं। तुम्हारे विवाह. 
से मुझे भी कुछ लाभ हो जाएगा। सेरी पान्थशाला के औपूपिक सम्पूर्ण 
दशार्ण देश में प्रसिद्ध हैं। उन्हें अपनी कला को प्र्दाशत करने का अवसर 
मिल जाएगा ।' 5 

दोनों मित्र देर तक इसी प्रकार बातों में लगे रहे। सूर्योदय से पूर्व ही 
पुष्यमित्र ने गोनदे के लिए प्रस्थान कर दिया । विदिशा से उज्जैन को जो 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and 659760[/ 
४६ : पतन झोर उत्थान 


“राजमार्ग जाता था, गोनद उसी पर एक छोटा-सा नगर था। आचायं पत- 
-ञ्जलि का आश्रम उसी के समीप एक उद्यान में स्थित था । जव वह आश्रम 


मं पहुंचे, तो साँझ हो चुकी थी । सब आश्रमवासी यज्ञशाला में एकत्र थे। 


हवनकुण्ड भें अग्नि प्रज्वलित की जा चुकी थी और मन्त्रोच्चार के साथ 
आहुतियाँ दी जा रही थीं। पुष्यमित्र यज्ञशाला के एक कोने में जाकर वेठ 
गए । जव यज्ञ समाप्त हुआ, तो वह आचायें पतञ्जलि के पास गए और 
चरण स्पशं कर उन्हें प्रणाम निवेदन किया । 

“तुम यहाँ कव आये, वत्स ! तुम तो वाल्हीक देश गए हुए थे।' 

“वहीं से' आ रहा हुँ, आचार्य ! आपके दर्शन की उत्कट इच्छा थी । मागे 
में विदिशा ठहरा तो, पर अपने गुरुजनों से नहीं मिला। आपसे कुछ आवद्यक 
'परामशं करना है।' 

“अब तुम विश्राम करो, वत्स ! बहुत दूर से आ रहे हो, थक गए होगे। 
भोजनशाला में जाकर भोजन कर लो। आश्रम की सव व्यवस्था तो तुम्हें 
ज्ञात हीहै। | 

'जो आज्ञा, आचायें !' ५ 

पतञ्जलि का आश्रम केवल दशां में ही नहीं, अपितु सम्पूर्ण भारत 
'में प्रसिद्ध था। सुदूर देशों से विद्यार्थी वहाँ शिक्षा के लिए आया करते थे। 
वेद, दर्शन, दण्डनीति, व्याकरण, शिल्प, कला, धनुर्वेद ग्रादि सब विद्याओं 
के अध्ययन की वहाँ व्यवस्था थी। तक्षशिला, काशी, उज्जैन आदि के 
प्राचीन विद्यापीठों में उन दिनों बौद्ध विद्वानों का आधिपत्य हो गया शा, 
और वेद, आस्तिक दर्शन तथा प्राचीन शास्त्रों की शिक्षा की वहाँ उपेक्षा 

` की-जाने लगी थी | ऋषि-आश्रमों का स्थान अब बौद्ध विहारो ने लिया था। 
'पर गोनदं का आश्रम इस युग में भी प्राचीन वैदिक अध्ययन का केन्द्र था, 
और आचार्ये पतञ्जलि की विद्वत्ता की ख्याति के कारण!इसका महत्त्व और 
भी अधिक बढ़ गया था। पुष्यमित्र की शिक्षा भी इसी आश्रम में हुई थी । उनके 
बहुत-से सहपाठी अब वहाँ शिक्षक का कार्य कर रहे थे। आचार्य पतञ्जलि 
के जाते ही ऑश्रमवासियों ने पुष्यमित्र को घेर लिया, और उनकी यात्रा के 
अनुभव सुनने लगे। वाल्हीक देश के सम्बन्ध में उन्होंने बहुत-से ATI | 
'सुना है, यवन लोग लेटकर भोजन करते हैं, क्या यह सच है? कया 
नगरी के राजमार्गों और पथचत्वरों पर स्त्रियों की नरन मूत्तियाँ स्थापित 
हैं? यवनो का अपना धर्म क्या है? वे किन देवी-देवताओं की पूजा करते हैं? 
'वे कैसे वस्त्र पहनते हैं? उनका रहन-सहन और खान-पान केसा है ? पुष्य- 
“मित्र देर तक आश्रमवासियों के प्रश्‍नों का उत्तर देते रहे। अपने कुलबन्धुओं 

'से मिलकर उनकी सारी थकावट दूर हो गई। 
प्रातःकाल जब आचार्ये पतञ्जलि नित्यकर्मों और याज्ञिक अनुष्ठान से 
“निवृत्त हो गए, तो उन्होंने पुष्यमित्र को अपनी पर्णकुटी में बुलाया । वहाँ 
सब ओर भोजपत्रों और तालपत्रों पर लिखे हुए ग्रन्थों के ढेर लगे हुए थे। 
-स्वयं आचार्ये पाणिनि मुनि की अष्टाध्यायी पर महाभाष्प लिखने में व्यस्त 
'थे। वात्सल्य से पुष्प्रमित्र को अपने पास विठाकर पतञ्जलि ने प्रश्‍न किय[-- 
_'वाल्हीक देश के क्या समाचार हैं, वत्स ! तुम तो बहुत लम्बी यात्रा 
-करके आए हो | वीरभद्र के साथ यवनराज्य में गए थे न ? इतने शीघ्र कैसे 
वापस लोट आएं ?' 
सम्राट सम्प्रति ने आदेश दिया था कि सैनिकों को भी घमं विजय के 
कार्य में लगा दिया जाए। जो यह स्वीकार न करें, उन्हें राजकीय सेवा से 
'छुट्टी दे दी जाए) आप तो जानते ही हैं, आचार्यं, मैं एक सैनिक हूँ, आपके 
आश्रम में नियमपूर्वक निवास कर मैने घनुर्वेद की उच्च शिक्षा प्राप्त की है। 
"भिक्षुओं का जीवन बिता सकना मेरे लिए असम्भव है।' 
तो फिर अब कया विचार है? सम्प्रति के शासन में सैनिकों के लिए 
कोई भी स्थान नहीं है। दशाण देश की सेना को भी भंग कर दिया गया है।' 
यही तो मेरी चिन्ता का विषय है, आचाय ! यवनों की गतिविधि 
को मैं स्वयं अपनी आँखों से देख आया हूँ । यवनराज एवुथिदिम अपनी 
सैन्यशक्ति की वृद्धि में तत्पर है । भारत के उत्तर-परिचिमी सीमान्त पर 
एक भयंकर तूफान के चिह्न प्रगट हो रहे हैं। वह समय दूर नहीं है, जवकि 
कपिश-गान्धार के पश्चिम से उठती हुई यह आँधी भारत के शान्त वाता- 
वरण को विक्षुब्ध कर देगी । मौय शासनतन्त्र को इस विपत्तिकी ज़रा भी 
चिन्ता नहीं है। सम्राट्‌ सम्प्रति सुस्ति मुनि की चरणसेवा करते हुए अणु- 
ब्रतों के पालन में तत्पर हैं। भारत का धन-धान्य विदेशों में भेजा जा रहा 
है, ताकि वहाँ की प्रजा के हृदयो को धर्म द्वारा जीता जा सके । धर्मं-विजय 
की नीति का यह कैसा उपहास है। मैं सोचता हूँ, देश को इस भावी विपत्ति 
से बचाने के लिए हमारा भी कुछ कत्तव्य है ।' Wa 
` (देखो, वत्स, मैं एक वैयाकरण हूँ। शब्दानुशासन के गूढ तत्त्वों का 
-वि्वेचन करने में ही मेरी सारी आयु व्यतीत हो गई है। राजनीति की ओर 
सेने कभी ध्यान नहीं दिया । आचार्य दण्डपाणि को तो तुम जानते ही हो । 
दण्डनीति के वह प्रकाण्ड पण्डित हैं । मनु, वाचस्पति; शुक्र, पराशर, व्यास, 
बृहस्पति, चाणक्य--सव के नीतिग्रन्थों का उन्होंने गम्भीरतापूर्वक अनु- 
शीलन किया है । तुम्हारे वह गुरु भी रहे हैं। मैं उन्हें बुलवा लेता. ह । तुम 

उनके साथ विचार-विमददो करो, मैं ध्यानपूर्वक सुनूंगा ।' ‘~ 

आचारय दण्डपाणि अपने छात्रों के सम्मुख औशनस नीति के सम्बन्ध में 
प्रवचन कर रहे थे। पतञ्जलि के बुलाने पर वह उनकी पर्णकुटी में चले 
आए । पुष्यमित्र ने खड़े होकर उन्हें प्रणाम किया । उनके आसन ग्रहण कर 
लेने पर पतञ्जलि ने कहा-- 

“आपका यह शिष्य वाल्हीक, कपिश, गान्धार, वाहीक, कुरु, मत्स्य 
आदि सवंत्र भ्रमण करके आया है। देश की वर्तमान राजनीति के सम्बन्ध 
भें मुझसे विचार-विमशे करना चाहता था। आप तो जानते ही हैं, उपाध्याय, 
राजनीति में मुझे रुचि नहीं है। आप ही इसे सत्पराम्श दे सकंगे । पुष्य मित्र 
आपका पुराना शिष्य है ।' za 

“मुझे अपने इस शिष्य पर गरं है, आचार्ये ! यह हमारे आश्रम का 
नाम उज्ज्वल करेगा ।' 

पतञ्जलि से अनुमति प्राप्त कर पुष्यमित्र ने अपने विचारों को फिर 
से दोहरा दिया। उन्हें सुनकर दण्डपाणि बहुत गम्भीर हो गए। कुछ क्षण 
चुप रहकर उन्होंने कहना प्रारम्भ किया-- 

“राजा अशोक की घर्म-विजय की मैंने कभी भी सराहना नहीं की, 
वत्स ! शस्त्रशक्ति की उपेक्षा कर कोई राज्य अपनी रक्षा में समर्थ नहीं हो 
सकता । भारत के राजाओं और गृहस्थों की सदा से यह परम्परा रही है कि 
वे सव घर्मो, सम्प्रदायों और पाषण्डों का सम्मान करें; ब्राह्मणों, श्रमणो 

और मुनियों का आदर करें; दान-दक्षिणा द्वारा सबको सन्तुष्ट रखें; और 
विविध जातियों, जनपदों तथा श्रेणियों के अपने-अपने जो भी धर्म, चरित्र 
व व्यवहार हों उनमें किसी भी प्रकार से हस्तक्षेप न करें अशोक ने विविध. 
सम्प्रदायों में समन्वय की जो शिक्षा दी, वह भारत की सनातन परम्परा 


के अनुरूप थी। उसने सब सम्म्रदायों के सरवंसामान्य मूल तत्त्वों पर बल देकर. प 


भी एक उपयोगी कार्य किया। धर्म द्वारा विइव की विजय का उसका विचार 
भी उत्तम था। पर शस्त्रशक्ति की उपेक्षा कर उसने भारी भूल 


पर अशोक के शासनकाल में उसकी नीति के दुष्परिणाम विशेष रूप से प्रगट 
नहीं हुए। राधागुप्त जैसे महामन्त्री उस समय विद्यमान थे, जो -आचकर्य 
विष्णुगुप्त की नीति का सशक्त रूप से अनुसरण करने की क्षमता रखते थे। 
तुम्हें स्मरण होगा, वत्स, मैने तुम्हें पढ़ाया था कि एक बार राजा अशोक ने 
भिक्षु संघ को सौ कोटि सुवणं मुद्राएँ दान में देने का संकल्प किया। प्र 
जब इस घन का एक अंश उसने राज्यकोष से देना चाहा, तो अमात्य राधा- 

गुप्त ने उसे ऐसा करने से रोक दिया । राज्यकोष का स्वामी राजा नहीं हुआ 
करता, वत्स! वह अपनी इच्छा से एक कार्षापण भी राज्यकोष से व्यय नहीं 
कर सकता । अशोक को घोर निराशा का सामना करना पड़ा, क्योंकि उसकी 
मन्त्रिपरिषद्‌ जनता के घन को बौद्धसंघ के लिए प्रदान करने के विरुद्ध थी। 
पर अव स्थिति परिवर्तित हो गई है। घर्म-विजय की धुन में राजा सम्प्रति 


` - राज्यकोष को बुरी तरह से लुटा रहा है। खेद है कि आज मौये शासनतन्त्र 


में राघागुप्त जैसा एक भी मन्त्री नहीं है जो राजा को मर्यादा में रख सके । 
सेना की उपेक्षा तो अशोक ने भी की थी और उसके पश्चात्‌ कुणाल और 
दशरथ ने भी, पर उस सीमा तक नहीं जैसा कि अब सम्प्रति कर रहा है। 
उसने जो नीति अपनाई है, वह देश के लिए अत्यन्त विघातक है। उसका 
विरोध तो किया ही जाना चाहिए। पर प्रश्‍न यह है कि मैं इस विषय में 
कया कर सकता हूँ ? मौर्य स प्राट्‌ भारत की परम्परागत राजनीति का परि- 
त्याग कर चुके हैं। क्षात्रधमं का उनकी इष्टि में कोई महत्त्व नहीं रह गया 
है। हमारे शास्त्रों के अनुसार वंदिकी हिसा को हिसा नहीं माना जाता । 
अहिंसा का हमारे घमं में भी महत्त्वपूर्ण स्थान है, पाँच यमों में उसका स्थान 
सर्वप्रथम है। पर क्या कुमियों की हिंसा किए बिना अन्न उत्पन्न किया जा 
सकता है ? कृषि करते हुए बहुत-से कृमियों की हत्या अनिवार्य है। पर हम 
उसे हिसा नहीं मानते। शत्रुओं का संहार भी हत्या नहीं कहाता। दस्युओं 
से जनता की रक्षा करना राज्य का प्रधान कतंव्य है, चाहे वे दस्यु आभ्यन्तर 
हों या वाह्य। उनका दमन करने के लिए सेना की सत्ता अनिवाय है। अपने 
कत्तव्य का पालन करते हुए सेना को जो संहार करना पड़ता है, उसे हम 
हिंसा नहीं मानते। जिन महावीर भी इस तथ्य को स्वीकार करते थे। इसी- 
लिए उन्होंने यह प्रतिपादित किया है कि गृहस्थ अणुब्रतों का पालन करें और 


.... मुनि महात्रतों का। महावीर ने अहिसा को एक ब्रत माना है, पर कृषक और 
-* कर्मकर अविकल रूप से उसका पालन नहीं कर सकते। केवल मुनि ही पूर्ण 


रूप से अहिंसक हो सकते हैं। अहिंसा को हम भी धमं का आवश्यक अंग 
आनंत है*्सड प्राणिमात्र के हित व सुख के लिए जो हिसा अनिवार्य है, वह 


” घमं द्वारा विहितं है। वर्तमान समय के स्थविरों, मुनियों और श्रमणों ने 
- इसू.बूभ्म को भुला दिया है। सम्प्रति ने जो मागे स्वीकार किया है, वह 


वः : हानिकारक है। पर प्रश्‍न यही है, कि हम इस विषय भें क्या कर 
ह | 


, मैं आपका ध्यान आचायं चाणक्य के इस कथन की ओर आकृष्ट करना 


चाहंता हूँ, कि जब राजशरकित का सही ढंग से प्रयोग न किया जा रहा हो, 

तो श्रोत्रिय, तापस और संन्यासी भी उद्विग्न हो उठते हैं, और राजा का 
विरोध करने के लिए तत्पर हो जाते हैं। आपने ही तो हमें बताया था कि 
यवनराज सिकन्दर ने जब वाहीक देश को आक्रान्त कर अपने अधीन कर 
लिया था, तो उसके विरुद्ध हुए विद्रोह का नेतृत्व विष्णुगुप्त चाणक्य जैसे 


¢ 


श्रोत्रिय ने ही किया था । चाणक्य को न राजशक्ति की अभिलाषा थी और 


न घन वैभव की । जब हो गई, सम वाह मे हो के विलासी और निर्वीर्य राजाओं के कारण 
मगध की राजशक्ति क्षीण हो गई, तो चाणक्य : ब्राह्मण ने 
उसमें नवजीवन का सञ्चार किया । क्या आज भी वह समय नहीं आ गया 
है जवकि गोनद आश्रम के श्रोत्रिय और उपाध्याय सम्प्रति के निर्वीये शासन 
के विरुद्ध उठ खड़े हों और आये मर्यादा का पुनरुद्धार करें। कया आप इस 
पुण्यकार्ये का नेतृत्व अपने हाथों में नहीं ले सकते, आचार्य ! आप दण्डनीति 
के प्रकाण्ड पण्डित हँ । अब तक आप राजशास्त्र के प्रवक्ता रहे हैं, अव उसके 
प्रयोक्ता होना भी स्वीकार कीजिए | आप केवल मुझे मार्ग प्रदर्शित करते 
रहिंए। मैं आपका अनुसरण करने को उद्यत हूँ ।' 

“पर मैं तो वृद्ध हो चुका हूँ, वत्स ! न मेरे तन में शक्ति रही है और न 
सन में स्फूति ।' 

"ऐसा न कहें, आचाय ! इस समय देश को आपके नेतृत्व की आवद्य- 
कता है| आपके युवक शिष्य स्वदेश की रक्षा के लिए अपने तन, मन और 
.घत को न्यौछावर कर देने के लिए उद्यत हैं । पर आप सहश अनुभवी और 
नीति-निपुण नेता के अभाव में वे क्था कर सकते हैं ?' 

“पर देखो, वत्स ! चाणक्य को अपने कार्य में जो सफलता प्राप्त हुई 
थी, उसका एक प्रधान -कारण यह था कि चन्द्रगुप्त जैसा शिष्य उन्हें मिल 
गया था । ब्रह्मशक्ति तभी फलवती हो सकती है जब क्षत्रशक्ति कां साहाय्य 
उसे प्राप्त हो ।' 


आचार्य पतञ्जलि ध्यानपूर्वक दण्डपाणि और पुष्यमित्र का वार्तालाप _ ` 


सुन रहे थे। अव उन्होंने कहा--'ठीक तो है। तुम्हें भी पुष्यमित्र जैसा शिष्य 


प्राप्त है, उपाध्याय ! साहस और शौरये में यह चन्द्रगुप्त से.किसी भी प्रकार .. * 


कम नहीं है। तुम चाणक्य का स्थान ग्रहण करो और यह चन्द्रगुप्त का। 
ब्रह्म और क्षत्र का फिर एक बार संगम हो।' र = 
“पर मैं तो क्षत्रिय कुल में उत्पन्न नहीं हुआ हूँ, आचार्य ! ' पुष्यमित्र ने 
कहा। : 
“तुम सैनिक तो हो, वत्स ! क्षत्रिय कुल में जन्म लेने से ही कोई 
क्षत्रिय नहीं हो जाता । सम्प्रति मौयं कुल में उत्पन्न हुआ है, पर क्या तुम 


CC-0.Panini Kanya Maha Vidyalaya Collection. 


७32 iia. 


Digitized by Arya Samaj Foundation Chennai and eGangotri 


शिष्य की गुरु से भेंट : ५१ 


उसे क्षत्रिय कहोगे ? उसकी धमनियों में चन्द्रगुप्त और विन्दुसार का रक्‍त 
प्रवाहित हो रहा है, पर क्‍या इसी से उसे क्षत्रिय कहा जा सकता है? 
द्रोणाचार्य ब्राह्मण थे, पर महाभारत के युद्ध में उन्होंने . अनुपम वीरता 
प्रदर्शित की थी । पुराने इतिहास की वात जाने दो। सिमुक का नाम तो 
तुमने सुना ही है । मौय सञ्राटों को निर्वीर्य देखकर दक्षिणापथ में उसने 
अपना स्वतन्त्र राज्य स्थापित कर लिया है। जन्म से तो बह भी ब्राह्मण ही 
है। जव क्षत्रिय अपने कत्तव्य से विमुख हो जाएं, तो ब्राह्मणों को उनका स्थान 
लेना ही पड़ता है। तुम गुण, कर्म और स्वभाव से क्षत्रिय ही हो, वत्स !' 

'मैं अविकल रूप से आपकी आज्ञा का पालन करने के लिए उद्यत हूँ, 
आचार्य ! ' 

“दण्डपाणि तुम्हें मार्ग प्रदर्शित करें, और तुम भारत में क्षात्र धर्म का 
पुनरुद्धार करो । तुम्हें मेरा यही आदेश है। मेरा आशीर्वाद है, तुम्हारे द्वारा 
आयंभूमि का कल्याण हो ! ' 

पुष्यमित्र ने आचार्य के सम्मुख सिर झुका दिया। वह उनसे बिदा लेकर 
चलने वाले ही थे कि आचाय पतञ्जलि ने उन्हें रोककर कहा-- 

'अभी कुछ देर और वैठो, वत्स ! तुम्हें एक और आदेश देना चाहता 
हूँ। श्रोत्रिय इन्द्रदत्त भेरे पास आए थे। तुम्हारे. विवाह के सम्बन्ध में बात 
करते थे। कुमारी दिव्या को तुम जानते ही हो। तुम्हारे साथ इसी आश्रम में 
रही है, और तुम्हारे समान ही घनुवेंद में निष्णात है । सब प्रकार से वह 
तुम्हारे योग्य है। अब विवाह में देर न करो।' 

- 'पर भारत की क्षत्र-शक्ति के पुन रुद्धार का जो महत्त्वपूर्ण कार्य आपने 
मुझे सौंपा है, उसका क्या होगा, आचार्य ! कया विवाह से उसमें विघ्न नहीं 
पड़ेगा ?' 

'नहीं,-तात ! दिव्या सच्चे अर्थों में तुम्हारी सहघमिणी वनकर रहेगी । 
आर्य महिलाएँ. पति के कार्य में विघ्नरूप नहीं हुआ करतीं। सच्चे प्रेम से 
मनुष्य में शक्ति का सञ्चार ही होता है। वह प्रम जघन्य है जिसके कारण 


“मनुष्य को अपने कत्तंव्य-अकत्तंव्य का ज्ञान न रहे। पुरुष की शक्ति स्त्री ही 
-होती है, तात ! उसी से प्रेरणा और वल पाकर पुरुष कतेंव्य के मार्ग पर 


निरन्तर आगे बढ़ता है, और विध्न-बाधाओं की किञ्चिन्मात्र भी परवाह 
नहीं करता । जिस यज्ञ का अनुष्ठान तुम प्रारम्भ कर रहे हो, सहर्धामणी के 
अभाव में वह कभी पूर्ण नहीं हो सकेगा । अब तुम अधिक बिलम्व न करो । 
श्रोत्रिय इन्द्रदत्त के पास मैं आज ही सूचना भेज रहा हूँ। तुम्हारे विवाह का 
पौरोहित्य मैं स्वयं करूंगा । मेरा आशीर्वाद है कि तुम दोनों द्वारा आयंभूमि 

में क्त्रशक्सि का पुनरुद्धार हो।' 
“आपकी आज्ञा शिरोधायें है, आचाय ! ' पुष्यमित्र ने नतमस्तक हो 


आचाय को प्रणाम किया । 


(८) 
राजप्रासाद का षड्यन्त्र 


सञ्जाट्‌ सम्प्रति को पाटलिपुत्र से गए हुए तीन वर्ष बीत चुके थे । अब 
वह उज्जैन में ही निवास करने लगे थे। उनका दारीर श्रान्त हो चुका था, 
और मन क्लान्त। सांसारिक सुख-वेभव के प्रति उनमें ज़रा भी आसक्ति 
नहीं रह गई थी । उज्जैन के जिस राजप्रासाद में वह निवास कर रहे थे, 
वहाँ न कोई राजपुरुष था और न कोई सैनिक । राजपुरुषों का स्थान मुनियों 
. और श्रावकों ने लिया हुआ था। मुनि सुहस्ति भी अब राजप्रासाद में 
निवास करने के लिए आ गए थे। प्रातःकाल होते ही सम्प्रति सुहस्त के 
पास चले आते और उनकी चरणधूलि को मस्तक से लगा श्रद्धावनत हो 
समीप में बैठ जाते। श्रंगों और उपांगों का प्रवचन सुनने में उन्हें अपूर्व 
आनन्द आता । सुहस्ति उन्हें उपदेश देते 

“जब मनुष्य संसार के संस से सर्वथा विमुक्त हो जाता है, सुख- 
दुःख की बद भूति से ऊपर उठ जाता है, तभी वह 'केवली' पद प्राप्त करने 
में समर्थं है। केवली पद प्राप्त करना ही मानव-जीवन का चरम 
लक्ष्य है। तुम भी अब सब प्रकार के बन्धनों और ग्रन्थियों से मुक्त होने का 
प्रयत्न करो । अब तक JA अणुब्रतों का ही पालन किया है। पर मुमुक्षु 
के लिए वे पर्याप्त नहीं हूँ । अव तुम्हें महात्रतो का पालन करना होगा । 
अपरिग्रह--इन महाव्रतों का अविकल रूप से पालन करो ।' 

सम्प्रति गुरु के उपदेश का ध्यानपूर्वक श्रवण करते। उसे सुनकर 
उनका मन संसार के प्रति ग्लानि अनुभव करने लगता। सांसारिक सुखों 
और भोग की अव उनमें न इच्छा रही थी और न शक्ति । ४20 क 

विद्याल मौयं साम्राज्य के शासनतन्त्र का संचालन अब भी पाटलिपुत्र 
से ही हो रहा था। सब तीर्थों (मुख्य अमात्यों) के अधिकरण वहीं पर 
स्थित थे । सम्प्रति का ज्येष्ठ YA भववर्मा युवराज के पद पर नियुक्त था, 
र अपने पिता की अनुपस्थिति में ai (रीजेण्ट) के रूप में शासन 


तुम भी अब मुनिब्रत ग्रहण करो, और सत्य, अहिंसा, अचौर्य, ब्रह्मचयं और . | 

का कार्य सम्भाले हुए था । भववर्मा एक सुयोग्य शासक था । उसकी माता 
चारुमती प्राचीन सनातन आयं धर्म को मानने वाली थी । वेद-शास्त्रो का 
उसे अच्छा ज्ञान था, और दण्डनीति का भी उसने अनुशीलन किया था । 
क्षात्रधमं के महत्त्व को वह भलीभाँति जानता था । राजा को सदा 'उद्यतः 
दण्ड' होकर रहना चाहिए, चाणक्य के इस सिद्धान्त में उसका विशवास था | 
उसकी इच्छा थी कि मौय॑ साम्राज्यं की सैन्यशक्ति को पुनः संगठित किया 
जाए | पर सम्प्रति की घर्म-विजय की नीति के सम्मुख वह अपने को अस- 
हाय अनुभव करता था | 

सञ्राट्‌ सम्प्रति के समाचार पाटलिपुत्र पहुँचते रहते थे। यह किसी से 
छिपा नहीं रहा था कि वह शीघ्र ही मुनिन्नत ग्रहण कर स्वयमेव राज- 
सिंहासन का परित्याग कर देंगे । सर्वत्र इसी वात की चर्चा थी। पाटलिपुत्र 
के रार्जासहासन पर अव कौन आरूढ़ होगा, यह प्रश्‍न सबके सम्मुख था। 
पप्यशालाओं और पानगुहों में सकंत्र इसी समस्या पर विचार-विमर्श होता 
रहता था। एक नागरिक कहता--'अब शीघ्र ही भववर्मा सञ्चाट्‌ पद प्राप्त 
करेंगे । वह सम्प्रति के ज्येष्ठ पुत्र हैं और युवराज के पद पर नियुक्त हैं। 
राजसिहासन के वास्तविक अधिकारी भी वही है । दूसरा कहंता--“तुम 
नहीं समभते, भाई! शालिशुक बड़ा महत्त्वाकांक्षी है, वोद्ध संघ का साहाय्य 
उसे प्राप्त है । आज किसकी शक्ति है जो चातुरन्त संघ के मागं में खड़ा 
हो सके। देख लेना, शालिशुक ही सम्राट्‌ बनेगा ।! तीसरा कहता 
“भववर्मा और शालिशुक दोनों देखते रह जाएँगे और कुमार देवभूति राज- 
सिंहासन पर आरूढ़ हो जाएगा । वह वीर है, और सेना उसे बहुत मानती 
है। इन दिनों वह दक्षिणापथ की सेना का प्रधान सेनापति है । मौय साम्राज्य 
में जो थोड़ी-बहुत सेना अव भी विद्यमान है, सव दक्षिणापथ में ही है । देख 
लेना, देवभूति अपनी सेना को साथ लेकर पाटलिपुत्र पर आक्रमण कर देगा, 
ओर कोई उसका सामना नहीं कर सकेगा ।' चौथा नागरिक कहता--'मौयं 


- साम्राज्य में सेना का अब महत्त्व ही कया है? अब तो सवंत्र श्रमणों और 
_  भिक्षुओं का वोलवाला है। वे जिसके पक्ष में होंगे वही सम्राट्‌ बनेगा 


पाटलिपुत्र में सवेत्र इसी प्रकार की चर्चा होती रहती थी । वहाँ का वाता- 
वरण.विक्ष॒वंध था । लोग समते थे, शीघ्र ही कुछ होने वाला है। जाने किस 
दिन मौय शासनतन्त्र में एक नया तूफान उठ खड़ा हो । 

पाटलिपुत्र का राजप्रासाद गंगा और सोण नदियों के संगम पर स्थित 
था। उसकी रचना एक दुर्ग के समान की गई थी। पाटलिपुत्र नगरी के 
विशाल दुर्ग के अन्दर यह एक दूसरा दुर्ग था, जिसके चारों ओर भी एक 

ऊंची प्राचीर थी जो जल से परिपूर्ण एक चौड़ी परिखा से घिरी हुई थी । 
राजप्रासाद के घ्राचीर पर सशस्त्र प्रहरी रात-दिन पहरा देते रहते थे, और 
कोई भी व्यक्ति तब तक उसके महाद्वारों में प्रवेश नहीं पा सकता था, जब 
तक कि आत्तर्वंशिक का अनुज्ञापत्र उसके पास न हो। 

एक दिन की वात है, सांझ का समय था, अन्धेरा हो चुका था और 
दीपक जल गए थे। एक भिक्षु राजप्रासाद के द्वार पर आया. और प्रहरी से 
बोला--'मुभे तुरन्त कुमार शालिशुक से मिलना है।' 

A "कुमार इस समय अन्तःपुर में हैं। उनसे भेंट कर सकना सम्भव नहीं 
|| 3 

“पर मेरा कार्य अत्यन्त आत्ययिक है। कुककुटविहार के संघ-स्थविर ने 
एक विशेष कार्य से मुझे भेजा है। मुझे यह आदेश मिला है कि तुरन्त 
कुमार से भेंट करूं। मुझे राजप्रासाद में प्रविष्ट हो लेने दो। कुमार से 
मिलने की व्यवस्था मैं स्वयं कर लूंगा ।' 

“क्या आन्तवंशिक का अनुज्ञापत्र आपके पास है?' 

“उसे प्राप्त करने का समय ही कहाँ था, नायक ! सूर्यास्त के वाद तो 
मुझे यहाँ आने का आदेश मिला, तब तक आतन्तर्वशिक का कार्यालय वन्द 
हो चुका था।' ०्छ 

“फिर मैं क्या कर सकता हूँ, भन्ते ! अनुज्ञापत्र के अभाव में मैं आपको 
राजप्रासाद में कैसे प्रविष्ट होने दे सकता हूँ दौवारिकः: की. आज्ञा का 
उल्लंघन कर सकना मेरे लिए असम्भव हैं। जब तक आन्तर्व॑शिक का 
अनुज्ञापत्र न हो, कोई भी व्यक्ति इस द्वार में प्रवेश नहीं कर सकता ।' 

.मैं आपकी कठिनाई को समभता हूँ, नायक ! पर आप मेरा एक काम 
कर सकते हैं। गुल्मपति सिहनख को तो आप अवश्य जानते होंगे ।' 

"हाँ, मैं उन्हें भलीमाँति जानता हूँ ।' , 

“आप सिंहुनख को केवल यह सूचना दे दें कि भिक्षु सारिपुत्त महाद्वार : 
पर खड़ा आपकी प्रतीक्षा कर रहा है। तथागत तुम्हारा कल्याण करेंगे, 
नायक ! शीघ्र ही आप भी गुल्मपति का पद प्राप्त कर लेंगे ।' 

“पर मैं इस स्थान को एक क्षण के लिए भी नहीं छोड़ सकता, भन्ते !' ` 

भिक्षु सारिपुत्त ने चुपचाप एक थैली नायक के हाथ में सरका दी। 
थेली सुवर्ण-निष्कों से भरी हुई थी। उसे हाथ में लेते ही नायक'का रुख 
बदल गया। उसने धीरे से कहा--“में यहीं खड़ा हूँ, भन्ते ! आप जाइए 
और गुल्मपति सिंहनख से मिल आइए। पर देर न करना !' 

सिहनख वस्त्र उतारकर विश्राम की तैयारी में था। रात के समग्र एक 

भिक्षु को अपने घर आते देखकर उसे आश्चर्य हुआ। पर सारिंपुत्त को 
उसने कहा--'भन्ते ! इस समय आप यहाँ कैसे ? कुशल-मंगल 
तो है? 


_ एक अत्यन्तआत्ययिक कार्य से आया हूँ, भाई ! संघ-स्थविर मोग्गलान 
ने मुझे भेजा है । तुरन्त कुमार शालिशुक से मिलने को कहा है। उन्हें एक 
आवश्यक सन्देश पहुँचाना है ।' 

“पर कुमार तो अब अन्तःपुर में हुँ। इस समय तो वहाँ शुक-सारिकाओं 
तक का प्रवेश सम्भव नहीं है, मनुष्यों की तो बात ही कया है ?' 

'कोई उपाय करो, भाई ! यह सद्धम का कार्य है। तुमसे क्या छिपाना? 
बुद्ध, धर्मं और संघ में तुम्हारी आस्था है । जानते ही हो, तथागत के घर्म 
पर आज केसा संकट उपस्थित है । आज तीसरे पहर कोई व्यक्ति जेतवन 
विहार के संघ-स्थविर मज्मिम का एक पश्र लेकर श्रावस्ती से यहाँ आया 
था। उस पत्र को पढ़ते ही स्थविर मोग्गलान की मुखमुद्रा गम्भीर हो 
गई । उन्होंने मुझे बुलाया और आदेश दिया--एक क्षण की भी देर न 
करो, तुरन्त जाओ और कुमार शालिशुक से कहो, मोग्गलान ने उन्हें 
स्मरण किया है ।' 

“पर प्रदन यह हैँ कि शालिशुक को यह सन्देश भेजा कैसे जाए ? उनके 
अन्तःपुर के द्वार पर मूक और बधिर सैनिकों का पहरा है। किसी की बात 
को तो वे समभते ही नहीं । जहाँ कोई आदमी द्वार के समीप गया, उन्होंने 
खड्ग से उसके सिर को घड से अलग कर दिया ।' 

“कुमार अभी सोए नहीं होंगे । मदिरा के पात्र हाथ में लेकर दासियाँ. 
अन्तःपुर में आ-जा रही होंगी ।' 

(तुम अन्तःपुर को क्या जानो, भन्ते ! वह भी एक दुर्ग के समान है। 
दासियाँ भी.तो वहाँ अन्दर ही रहती हैं। सब-कुछ वहाँ अन्दर ही उपलब्ध 


`; है। रात्रि के इस प्रहर में अन्तःपुर से बाहर वे किसलिए आएंगी ?' 


यत्न कर देखो, भाई ! सद्धं का कार्य है । तुम्हें बहुत पुण्य होगा ।' 

“काम तो बहुत ही कठिन है । पर यत्न कर देखता हूँ । तुम तो इस 
समय कुमार से मिल ही नहीं सकते । कहो, उन्हें क्या कहलवा दूँ ?' 

“बस, इतना कहलवा दो कि कुक्कुटविहार से एक भिक्षु आया है। 
संघ-स्थविर मोग्गलान ने उसे भेजा है। स्थविर विहार के गर्मगुह में कुमार 
की प्रतीक्षा कर रहे हैं। तुरन्त उनसे मिलना चाहते हैं ।' 

गुल्मवति सिहनख शालिशुक के अन्तःपुर के समीप जाकर खडे हो गए। 
घड़ी-भर प्रतीक्षा के अनन्तर उन्होंने देखा, एक युवती अन्तःपुर से बाहर आ 

रही है। इंगित से उसे अपने पास बुलाकर सिंहनख ने कहा--'भद्रे ! क्या 
कुमार शालिशुक सो गए हैं ? - 
'क्या कहा, कुमार शालिशुक अभी से सो गए । अभी उन्हें नींद कहाँ ? 
कहो, क्या बात है ?' युवती ने हँसते हुए कहा । | 
'संघ-स्थविर का एक अत्यन्त आत्ययिक सन्देश उन तक पहुंचाना है।' 
“ना, बाबा, यह काम मेरे वश का नहीं । कुमार के रंग में भंग क्यों 
ई ? जानते नहीं, इस समय कुमार रूपाजीवाओं के साथ प्रमोद में व्यस्त 
| 3 


“सद्धमे का काये है, भद्रे ! तथागत तुम्हारा कल्याण करेगे ।' 

अच्छा, यत्न कर देखती हूँ । कहो, कुमार से क्या कहना है ?' 

सिंहनख ने स्थविर मोग्गलान का सन्देश युवती को जता दिया । जब 
वह शालिशुक के शयनकक्ष को वापस गई, तो कुमार एक रूपाजीवा को 
भ्रंक में भरे हुए सुरापान में व्यस्त थे। युवती उनकी मुंह लगी दासी थी । 
शयनकक्ष के बाहर खड़े होकर हँसते हुए बोली-- 

“महाराज की जय हो' आज रात विश्राम करना कुमार के भास्य्‌ में 
नहीं है । स्थूलकाय स्थविर ने कहलाया है, तुरन्त कुक्कुटविह्दार के TAIF 
में जाकर उनसे मिलें। वहाँ महापरिनिव्बांण सुत्त का पाठ हो रहा है। 
कुमार की उपस्थिति आवश्यक है।' 

शालिशुक को वास्तविक बात समझने में कठिनाई नहीं हुई । वह जानते 
थे कि मगध के राजशिहासन के लिए जो विषम चक्र चल रहा है, उसमें 
संघ-स्थविर मोग्गलान का बड़ा हाथ है । उनकी सहायता से ही वह सम्राट्‌ 
पद प्राप्त कर सकते हैं । वह झुंझलाकर उठ खड़े हुए, और छद्म वेश बनाकर 
राजप्रासाद से बाहर चले आए । अपनी गतिविधि को वह गुप्त रखना 
चाहते थे, क्योंकि युवराज भववर्मा के गूढ्पुरुष सवंत्र नियुक्त थे। 

कुक्कुटविहार के दक्षिण में अशोक द्वारा बनवाया हुआ जो विशाल 
चैत्य था, उसके चालीस हाथ नीचे एक गुप्त गर्भगृह था जिस तक पहुँचने के 


लिए एक गुप्त सुरंग मार्ग था । इस मागे का द्वार तथागत बुद्ध की मूर्ति के 
नीचे से खुलता था। बहुत कम व्यक्तियों को इसका पता था । स्थविर: 


मोग्गलान देर से गर्भगृह में बैठे हुए थे और बेचैनी के साथ शालिशुक की 
प्रतीक्षा कर रहे थे। कुमार के आ जाने पर उन्होंने कहा -- 
एक गुढ़पुरुष आज ही श्रावस्ती से आया है। जेतवन विहार के संघ- 


स्थविर मज्मिम ने एक पत्र उसके हाथ भेजा है। पहले उसे पढ़कर सुना 


देता हूं । मज्मिम ने लिखा है--अब वह समय आ गया है जबकि सद्धर्म के , 

'अनुयायियों को सम्प्रति के विरुद्ध विद्रोह का झण्डा खड़ा कर देना चाहिए । 


'तथागत द्वारा प्रतिपादित मध्यमा प्रतिपदा से विमुख होकर सम्प्रति ने एक 


ऐसा अपराध किया है जिसे चातुरन्त संघ कभी क्षमा नहीं कर सकता। उसे 
हमें राज्यच्युत करना ही होगा । हमें तुरन्त शालिशुक को मों सा भ्राज्य 


'का सञ्जाटू घोषित कर देना चाहिए। सद्धमं के उत्कषं के लिए यह आवश्यक 
'है कि पाटलिपुत्र के राजसिंहासन पर ऐसा ही व्यक्ति आरूढ़ हो जो 


भगवान्‌ वुद्ध के अष्टार्‍्ङ्गिक आर्य मार्ग का अनुयायी हो। मौर्य राजकुल में 
ऐसा व्यक्ति कुमार शालिशुक ही है । सम्प्रति को तो राज्य-काय की कोई 


“चिन्ता ही नहीं है। महाब्रतों के पालन में वह अपनी सव सुधवुध खो बैठा 


हैं। वह हमारा क्या विरोध करेगा ? पर भववर्मा और देवभूति से हमें 
सावधान रहना होगा । यदि वे शालिशुक का विरोध करें, तो सेन्यशनित 
द्वारा हमें उनका सामना करना चाहिए । पाटलिपुत्र का आन्तर्वशिक गुणसेन 

बुद्ध, धर्म और संघ में अगाध आस्था रखता है। उसकी सेना में जो भी 


“सैनिक हैं, सब अपने सेनापति के प्रति अनुरक्त हैँ। यह आन्तर्वंशिक सेना 
-हमारी सहायता करेगी। पर हम केवल इसके भरोसे नहीं रह सकते। 


दक्षिणापथ में मौय साम्राज्य की जो सेना है, वह देवभूति का साथ देगी। 
उसे परास्त करने के लिए हमें नई सेना संगठित करनी चाहिए । वौद्ध 
बिहारों में जो अपार धन संचित है, वह किस समय के लिए है। मगध में 


भूत और आटविक सैनिकों की कोई कमी नहीं है। घन द्वारा इन्हें सेना में 
“भरती करना होगा । आप तुरन्त कुमार शालिंशुक से मिलें और उन्हें सम्राट्‌ 
“घोषित कर दें। मैं भारत के अन्य संघ-स्थविरों को भी इसी आशय के पत्र 


भेज रहा हूँ । श्रावस्ती में मैंने सैन्य संगठन का कार्य प्रारम्भ भी कर दिया 
है। भगवान्‌ तथागत हमारे इस पुण्य कार्य में सहायक हों ! ' 
मज्भिम के पत्र को सुनाकर मोग्गलान ने शालिशुक से कहा--'मैं 


` -मज्मिम के विचार से पूर्णतया सहमत हूँ । रात्रि के इस समय मैंने आपको 


इसी कारण कष्ट दिया है कि भविष्य की सब योजना तैयार कर ली जाए।' 
योजना तो आप स्वयं भी वना सकते थे। उसके लिए मेरी कया 


आवश्यकता थी ? चित्रलेखा कैसी सज-घजकर आई थी ! नृत्य और हास 


का कैसा समा उसने बाँध रखा था ! आपने तो रंग में भंग डाल दिया ।' 


. शालिशुक ने लड़खड़ाती हुई आवाज़ में कहा। सुरापान के कारण उसका 
अपने ऊपर वश नहीं रह गया था । 


'वर राजसिंहासन पर तो आपको आरूढ़ होना है, कुमार |’ 
“इसमें जया सन्देह है। जब आप कहेंगे, राजगद्दी पर जा वैटूंगा । उस 

दिन वड़ा भारी उत्सव मनाया जाएगा । ठीक है न, स्थविर ! चित्रलेखा 


नाचेगी और माधुरी गाएगी । कैसा आनन्द आएगा । पर ऐसे समय अपने 


सिरमुंडे मिक्षुओं को राजप्रासाद में न भेज देना । भिक्षुओं का राजप्रासाद 


में क्या काम ! 
“पर राजसिहासन प्राप्त करना सुगम कार्य नहीं वे 
ह्‌ न ये नहीं है, कुमार ! उसके 
लिए हमें अपनी सँन्यशक्ति को संगठित करना होगा तथा भवनर्मा और 
देवभूति को युद्ध में परास्त करना होगा ।' 
हा वावा, लड़ाई से मुझे डर लगता है। बड़े वावा--क्या नाम था 
ZA ? हाँ, याद आ गया। अशोक तो कहा करते थे, लड़ना-कंगड़ना 
बात नहीं है। मुझे तो खून देखते ही कॅपकॅपी चढ़ने लगती है ।' 
ला वस की वात नहीं है, बावा ! ' 
र राजसिहासन कैसे प्राप्त कर सकोगे, कमार | उ 
| उस 
खून की नदियाँ बहानी होंगी ।' दे वक 


नदियाँ ! मुझे तो तैरना भी नहीं आत कहीं मँझधार में: 
प हीं आता । यदि कहीं मॅकधार मेंडूव 
र लि मोग्गलान ने देखा, सुरा के प्रभाव से शालिशुक को तन- 
र र्क सुध नहीं रह गई है। इस समय उनसे वात करना व्यर्थ है । उन्होंने 
लक अच्छा, आप अब विश्राम कीजिए । हम स्वयं योजना तैयार कर 
| SWALA चिन्ता न कर,शीघ्र ही आप राजसिहासन पर आख्ढ़ हो जाएंगे।' 
मं र से निर्देश पाकर दो भिक्षु आगे बढ़े और कुमार शालिशुक 
क साथ के कक्ष में ले गए। वहाँ शय्या तयार थी । कुमार उस पर पर 
HATA Ka । शीघ्र ही उन्हें नींद आ गई । 
कुक्कुटविहार के गर्भगृह में जो अन्य स्थविर उपस्थित थे, उन्हे 
= € उन्हे 
सम्वोधन कर मोग्गलान ने कहा-- . १ हक 
pi में - < 
353 शालिशुक को इस दशा में देखकर मुझे घोर निराशा. हुई है । ब्राह्मण 
चाणक्य सद्धम का विरोधी था, पर दण्डनीति को वह भलीभाँति समझता 


था। उसने ठीक लिखा है कि सणा ओ के लिए चन्दियजयी होना आवश्य के लिए इन्द्रियजयी होना आवश्यक 
है। जा राजा इन्द्रियों का दास हो, वह कभी राजधर्म का पालन नहीं कर 


समता । चाणक्य का लिखा अर्थशास्त्र मैने पढ़ा है, अच्छी पुस्तक है। पर 
माय राजकुल में जे बास्थ में शालिशुक ही एक ऐसा कुमार है जो बुद्ध, धमं और संघ 
न आस्था रखता है। सम्राट्‌ तो उसे बनाना ही है, पर उसकी दक्षा को 
देखकर मेरा मन आशंकाओं से परिपूर्ण हो गया है।' za 
आप कोई चिन्ता न करें, स्थविर ! राज्यकार्य का संचालन तो आपः 

ही करेंगे । शालिशुक तो नाम को ही सम्राट होगा ।' चण्डवर्मा ने कहा। 

“फिर तुम्हारी क्या योजना है, चण्डवर्मा ! ' 

प्रातः आन्तर्वशिक गुणसेन से परामश कर लिया जाए और कल ही 
शालिकुक को सम्राट घोषित कर दिया जाए।' 

'देखो, चण्डवर्मा! देर करने का काम नहीं है । कल सूर्योदय से पूर्वे ही 
शालिशुक को सम्राट्‌ घोषित कर देना होगा । आन्तर्वशिक को तुरन्त यहाँ 
बुलाना चाहिए । उसे आदेश देना है कि रात में ही शासनतन्त्र के सव 
अधिकरणों पर अधिकार कर लिया जाए। न कोई राजप्रासाद में जाने पाए, 
और न कोई वहाँ से वाहर जा सके। अन्तःपुर पर भी रात में ही कब्जा कर 
लेनः होगा । यह सव कार्य तभी सम्भव है, जबकि आन्तर्वंशिक सेना हमारे 
साथ हो, और गुणसेन जागरूक होकर कार्य करे।' 

“पर अब तो आधी रात बीत चुकी है, स्थविर ! ' 

"कोई चिन्ता नहीं, अभी बहुत समय है । जाओ, तुरन्त आत्तर्वशिक 
को बुला लाओ।' 

आन्तर्वशिक गुणसेन का निवास भी राजप्रासाद में ही था । पर चण्ड- 
वर्मा को वहाँ जाने में कोई कठिनाई नहीं हुई । वह एक गूढ्पुरुष था, जो 
राजप्रासाद के प्रधान औदनिक निपुणक के अधीन कार्य करता था । चण्ड- 
वर्मा निपुणक के पास गया, और उसके द्वारा स्थविर मोग्गलन के सन्देश 
को गुणसेन के पास पहुँचा दिया गया । 

संघ-स्थविर का संदेश पाते ही आन्तर्वेशिक गुणसेन कुक्कुटविहार आ 
गया । मोग्गलान उत्सुकतापूर्वंक उसकी प्रतीक्षा कर रहे थे । उनकी योजना 
सुनकर गुणसेन को प्रसन्नता हुई। वह अपने कार्य में अत्यन्त चतुर था । 
रात्रि का चौथा प्रहर व्यतीत होने से पूर्व ही उसने अपनी सेना के गुल्म- 
पतियों और नायकों को एकत्र किया, और उन्हें सब आवद्यक आदेश दे 
दिए। प्रातःकाल होने पर जब पाटलिपुत्र के नागरिक सोकर उठे, तो उन्होंने 
देखा, सब राजमागों, पथचत्वरों और पण्यवीथियों पर सँनिक तैनात हैं । 


` राजप्रासाद के महाद्वार बन्द हैं और सैकड़ों शस्त्रधारी सैनिक वहाँ पहरा 
` दे रहे हैं। मन्दिरों और उद्यानों के मार्ग भी अवरुद्ध हैं, और किसीको वहाँ 


जाने की अनुमति नहीं है । नागरिक लोग यह सव देखकर स्तब्ध रह गए। 
उन्हें यह समक में नहीं आ रहा था कि सेना का यह प्रदर्शन किस कारण 
है। पर उन्हें देर तक प्रतीक्षा नहीं करनी पड़ी। सूर्योदय के साथ ही राज- 
प्रासाद के उच्छृत ध्वजों पर तूर्यघर प्रगट हुए, और तुरही के निनाद के 
साथ उन्होंने यह घोषित करना प्रारम्भ कर दिया कि कुमार शालिशुक ने 

सञ्राट्‌ पद ग्रहण कर लिया है, और शीघ्र ही उनका राज्याभिषेक सम्पन्न 
होगा । न 

पाटलिपुत्र के नागरिकों को इस घोषणा से बहुत आइचये हुआ। 
सम्नाट्सम्प्रति अभी जीवित थे, और शासन का संचालन युवराज भववर्मा 
के हाथों में था। स्थविर मोग्गलान के षड्यन्त्र का उन्हें कुछ भी ज्ञान नहीं 
था। कुछ समय के अनन्तर नागरिकों को यहु समाचार भी सुनने को मिला 
कि भववर्मा को अन्तःपुर में ही बन्दी बना लिया गया है! 


(९) 
यवनों का दुर्दान्त चक्र 


सुभगा की नृत्यशाला में आज असाधारण भीड़ थी । तिल रखने को 

भी कहीं स्थान नहीं था। यवन सैनिक वहाँ बहुत बड़ी संख्या में एकत्र थे 

संगीत और नृत्य का समा बेचा हुआ था । पेशलरूपा दासियाँ सुरापात्र हाथ 

न लेकर घूम.रही थीं, और यवन सैनिक उनके साथ हास्य-विनोद में मग्न 
| 


दो वर्ष परचात्‌ आज वाल्हीक नगरी में शान्ति स्थापित हुई थी । 
सीरिया के यवनराज अन्तियोक ने अपने साञ्राज्य का विस्तार करते हुए 
पहले पार्थिव देश को जीता और फिर उत्तर-पूर्व दिशा में आगे वढ़कर 
वाल्हीक राज्य पर आक्रमण किया। राजा एवुथिदिम ने बड़ी वीरता से 
उसका सामना किया। दो वर्ष तक वाल्हीक नगरी सीरिया की सेनाओं से 
घिरी रही। विवश होकर एवुथिदिम ने यही उचित समझा कि श्रन्तियोक 
के साथ सन्धि कर ली जाए। अपने युवक पुत्र दिमित्र को उसने सन्धि की 
बातचीत के लिए यवन सम्राट्‌ की सेवा में भेजा । अन्तियोक को सम्वोधन 
कर दिमित्र ने कहा-- व. 
“आप भी यवन हैं, और हम भी यवन हैं। यवनों को आपस में लड़ने ४ 

से क्या लाभ ?' 
'पर यवनों की एकता तभी सम्भव है, जब उनके सब राज्य परस्पर 
मिलकर एक शक्तिशाली साम्राज्य के रूप में संगठित हो जाएं । तुम उन 
षं को भूल गए, युवक, जब कि सिकन्दर ने मिस्र से व्यास नदी तक के 
विशाल भूखण्ड की विजय कर यवनों का अनुपम उत्कर्षं किया था । मक- 
दूनिया से भारत तक स्त्र तव यवनों का शासन था । आपस की लड़ाई 

के कारण यवनों की शक्ति अब क्षीण हो गई 
करने के लिए प्रयत्नशील हूँ ।' CA र नरो हार 

'पर वाल्हीक देश के यवन राज्य पर आक्रमण के कारण यवनों 
कितनी शक्ति नष्ट हो गई है, सम्राट्‌ ! इस युद्ध में जो WA 
सेनिक काम आए हैं, वे सब यवंन ही तो थे। क्या यह सम्भव नहीं है कि 
सीरिया और वाल्हीक के यवन परस्पर मैत्री-सम्बन्ध से रह सकें । यवनों 
की शक्ति के विस्तार का वास्तविक क्षेत्र भारत है, सम्राट ! वहाँ की 
शस्यश्यामल भूमि, अपार घन-सम्पत्ति, नीला आकाश, कलकल करती हुई 
नदियाँ और.दूर-दुर तक फैले हुए उपजाऊ मैदान--क्या हमें मिलकर इन 
पर यवनों का प्रभुत्व स्थापित करने का प्रयत्न नहीं करना चाहिए । 
विश्वविजेता सिकन्दर व्यास नदी से आगे नहीं बढ़ सके थे, क्योंकि मगध 
का शक्तिशाली साम्राज्य उनके मागे में चट्टान के समान खड़ा था । सैल्यु- 
कस को चन्द्रगुप्त से मुंह की खानी पड़ी थी, क्योंकि चाणक्य के नीतिबल 
से भारत की राजशक्ति एक सूत्र में संगठित हो गई थी । पर आज भारत 
की जो दशा है, उसे तो आप जानते ही होंगे, सम्राट ! मगघ की शक्ति 
क्षीण हो गई है, और चन्द्रगुप्त मौयें और विन्दुसार के वंशज सैन्यशक्तिकी 
उपेक्षा कर धर्म द्वारा विदव की विजय करने की घुन में देश की घन-सम्पत्ति 
को स्वाहा कर रहे हैं। क्यों न हम मिलकर भारत पर आकमण करें । वह 
देश बहुत विशाल है, सम्राट्‌ ! उसके सुविशाल भुखण्ड में कितने ही नए 
यवन राज्य स्थापित हो सकते हैं ।” 

“तुम ठीक कहते हो, युवक ! ' 

'वाल्हीकराज एवुथिदिम की यही योजना थी, सम्राट्‌ ! वह अपनी 
सँन्यदक्ति को इसी उद्देश्य से संगठित कर रहे थे कि हिन्दूकुश पर्वतमाला 
को पार कर भारत पर आक्रमण करे और यवनों की शक्ति का पुनरुद्वार 
करें। न वह पार्थिव देश को जीतना चाहते थे और न सीरिया को। पर 
आपके आक्रमण से उनकी योजना निरर्थक हो गई।' 

'निरर्थेक नहीं हुई, युवक ! यवन फिर भारत पर आक्रमण करेंगे, 


ˆ अकेले वाल्हीकराजं नहीं अपितु सीरिया और वाल्हीक दोनों के यवन 


परस्पर मिलकर ।' 

“पर हमारे इस युद्ध का तो अन्त होना ही चाहिए, सम्राट ! जब तक 
दो यवन राज्य परस्पर लड़ते रहेंगे यवनों की दाक्ति केसे संगठित हो | 
सकेगी ?' 

“तुम ठीक कहते हो, युवक ! मैं इसी क्षण युद्ध को बन्द करने का 

आदेश दे रहा हूँ।' ह 

“तो क्या वाल्हीक की स्वतन्त्र स्थिति आपको स्वीकार्य है, सम्राट्‌ ?' 

अन्तियोक को चुप देखकर दिमित्र ने फिर कहा--'हम भी वीर हैं 
सम्राट्‌ ! अपनी मान-मर्यादा की रक्षा के लिए अपना सवंस्व न्यौछावर 
करने को उद्यत हैं। क्या आप यह उचित समभते हैं कि वाल्हीक के यवन 
लड़ते-लड़ते नष्ट हो जाएँ या-कायरों के समान हथियार डालकर अपनी 
'पराजय स्वीकार कर लें । इससे तो यवनों के माथे पर कलंक का टीका लग 
जाएगा, सम्राट्‌ ! क्या यवनों की इस दुदेशा से आपको सन्तोष होगा ?' 

“मुझे तुमसे मिलकर अपार प्रसन्नता हुई, युवक ! तुम्हारे जैसे वीर 
यवनों की सहायता से ही मेरा स्वप्न पूर्ण हो सकता है । मै तुम्हें नीचा नहीं 
"दिखाना चाहता, मैं तुम्हारे साहाय्य और सहयोग का इच्छुक हैँ। सिकन्दर 
और सैल्युकस जिस कार्य को पुरा कर सकने में असमर्थ रहे, मैं उसे पूर्ण 
करना चाहता हूँ। मिस्र से कामरूप तक सवंत्र यवनों का साम्राज्य स्थापित 
हो, मेरा यही संकल्प है । वाल्हीक देशं. के यवनों को मैं अपना शत्रु नहीं 


समता, मैं उनसे मेत्री-सम्वन्ध स्थापित करना चाहता हैँ । उनके . 


स्वाभिमान फो आघात पहुँचाने से मुझे कोई लाभ नहीं है।' 
'तो फिर आइए, हम परस्पर मिलकर एक ऐसी सन्धि कर ले जिससे 
“सब यवन मिलकर एक हो जाएँ । न कोई विजेता रहे, न कोई पराजित | 
'यवनों की शक्ति के पुनरुद्धार का जो पुनीत लक्ष्य आपके सम्मुख है, 
वाल्हीकराज चिरकाल से उसी के लिए प्रयत्नशील हैं । सीरिया, पार्थिव, 
'वाल्हीक--सब मिलकर संगठित हो जाएँ। संसार की कोई भी शक्ति तब 
हमारे सम्मुख नहीं टिक सकेगी । भारत का विशाल भूखण्ड हमारे सामने 
'है। आइए, हम मिलकर उसकी विजय करें। इसी में यवनों का हित है 
सम्राट्‌ अन्तियोक ध्यान से दिमित्र को देख रहे थे। उसका युवा शरीर 
'पुष्ट ग्रंग, उन्नत भाल, तेजस्वी मुखमण्डल और उच्च-आदर्श उनके हृदय 
'कहा--'आज का भोजन तुम मेरे साथ करोगे, युवक !' _ 
“आपके निमन्त्रण से मैं गौरवान्वित हुआ, सम्राट्‌ ! मुझे विश्वास ह, 
सेरे साथ किसी प्रकार का धोखा नहीं किया जाएगा । एक यवन दूसरे यवन 
` का विशवास कर सकता है।' 


में एक नई आकांक्षा उत्पन्न कर रहे थे। कुछ देर तक चुप रहकर उन्होंने 


'किसी प्रकार की कोई आशंका मन में न लाओ, युवक ! तुम मेरे 


अतिथि हो।' | 
सञ्जाटू अन्तियोक ने बड़ी धूमधाम के साथ भोज की तैयारी की | 


ka 

'कौशेय वस्त्र से निर्मित विशाल.पटमण्डप में भोज क! आयोजन किया गया I 
'पड्रस भोजन तैयार कराया गया । विविध प्रकार की सुराएँ लाई गईं । 


सीरिया के सब प्रमुख सेनानायक भी भोज में सम्मिलित हुए। जब दिमित्र 


ने पटसण्डप में प्रवेश किया, तो अन्तियोक ने बड़ी आत्मीयता और वात्सल्य 


से उसका स्वागत किया । सम्राट के साथ एक युवती भी थी, जिसका नाम 
एथेना था । उससे दिमित्र का परिचय कराते हुए अन्तियोक ने कहा--'यह 
राजकुमारी एथेना है। रणक्षेत्र में इसे बड़ा आनन्द आता है। तभी तो 


-राजप्रासाद के सुख-वैभव को छोड़कर मेरे साथ-साथ रहती है। स्वयं भी 


बड़ी वीर है। कहा करती है, मुझे भी सैन््रसंचालन का अवसर प्रदान 
कीजिए।' 

दिमित्र ने अपना दायाँ हाथ ऊपर उठाकर कुमारी एथेना का अभि- 
नन्दन किया । उन दोनों को भोज में साथ-साथ विठाया गया । वातचीत 
प्रारम्भ होने पर एथेना ने कहा-- 

“सुना है, वाल्हीक नगरी बहुत सुन्दर है। दो वर्ष से हम यहाँ आए हुए 
हैं, पर आपकी इस सुन्दर नगरी के अवलोकन का अवसर ही नहीं मिला ।' 

“आप मेरे साथ चलिए। वाल्हीक नगरी में नवराजगृह नाम की एक 
वस्ती है। उसके राजमार्गो और पण्यवीथियों को देखकर आप आइचयं- 
चकित रह जाएँगी । ऐसे सुन्दर प्रासाद, ऐसी गगनचुम्बी अट्टालिकाएँ और 
ऐसी सजी-घजी पण्यशालाएँ आपको अन्यत्र कहीं भी देखने को नहीं मिलेंगी। 
चीन, कपिशा, गान्धार, तुखार, वाहीक आदि सब देशों के सार्थ वहाँ व्यापार 
के लिए आते रहते हैँ । हर समथ एक मेला-सा लगा रहना है, और वहाँ की 
नृत्यशालाएँ और पानगृह्‌--उनका तो कहना ही क्या ! ' 

“क्या आप मुझे नवराजगह ले चलेंगे ! पटमण्डपों में निवास करते 
हुए त आहत सैनिकों की चीत्कार सुनते हुए मेरा मन घराने 
लगा है ।' 

"क्यों नहीं, राजकुमारी ! आपकी आज्ञा की देर है।' 

“यदि मुझे वहाँ किसी ने पकड़ लिया तो ! हूँ तो शत्र, देश की कन्था 


“मेरे साथ रहते हुए आपको किसका भय है ? कोई आपका बाल भी 
बाँका नहीं कर सकता ।' 

भोज की समाप्ति पर अन्तियोक ने दिमित्र से कहा--'सीरिया और 
वाल्हीक की मंत्री सदा स्थिर रहेगी, युवक ! मैं इस मंत्री को एक ऐसे सुत्र 
सें[बाँच देना चाहता हूँ, जिसे विश्‍व को कोई भी शक्ति छिन्न-भिन्न न्‌ कर 


हे . 
f 

सके ।' 

“इससे उत्तम बात क्या हो सकती है, सम्राट्‌ ! ' 

“तो फिर सुनो, युवक ! क्या तुम्हें कुमारी एयेना का पाणिग्रहण करना 
स्वीकार है ?' 

भन्तियोक का प्रस्ताव सुनकर दिमित्र का मुखमण्डल लज्जा और 
संकोच पे रक्तवर्ण हो गया । कुछ देर चुप रहकर उसने कहा--'क्या 
सचमुच मैं इतना भाग्यशाली हूँ, सम्राट्‌! , 

“संकोच न करो, युवक! तुमने ही तो कहा था कि सीरिया और 
वाल्हीक दोनों के यवन परस्पर मिलकर एक हो जाएँ और एक साथ मिल- 
कर यवनों की दाविति का पुनरुद्धार करें । हमारा युद्ध समाप्त हो चुका है, 
कुमार दिमित्र ! अब हम एक हैं। न कोई विजेता हे और न कोई विजित। 
उम्दा स्वीकृति प्राप्त होते ही मैं यह शुभ समाचार वाल्हीकराज के पास 

ज दूंगा।' 

“पहले राजकुमारी की स्वीकृति तो प्राप्त कर लीजिए, सम्राट्‌ ! ' 

'वह सहमत है, युवक ! जब से तुम्हें देखा है, तुम्हारा ही गुणंयान कर 
रही है। जब हम सन्धि की बातचीत कर रहे थे, वह साथ के कक्ष में बैठी 
हुई सब कुछ सुन रही थी ।' 

कुमार दिमिंत्र ने सिर झुका दिया । अन्तिथोक का आदेश पाते ही 
सीरिया के स्कन्धावार पर इवेत घ्वजाएँ फहराने लगीं । सैनिकों ने कवच 
और शिरस्त्राण उतारकर रख दिए, और मंगल वाद्यो की ध्वनि से आकाश- 
मण्डल गूँज उठा । जब यहु समाचार वाल्हीक नगरी पहुँचा, दुगे के महाद्वार 
खोल दिए गए और सवंत्र प्रसन्नता छा गई । 

कुमारी सुभगा की नृत्यशाला में आज जो अपूव समारोह था, वह इसी 
उपलक्ष्य में था। थके हुए सेनानायक आज वहाँ अपने शरीर की श्रान्ति 


और मन की क्लान्ति को दूर करने के लिए एकत्र थे। पुष्पमालाओं से;...... 
सुसज्जित और गन्धमाल्य से सुवासित सुन्दरियाँ सव ओर घूम रही थीं, 


अपने अतिथियों का स्वागत करने के लिए और पक्वान्न तथा सुरा से उन्हें 
तृप्त करने के लिए। सीरिया और वाल्हीक देशों के सेनाध्यक्ष आज एंक 
साथ बैठकर हास्य-विनोद में मग्न थे। रात्रि के तीन प्रहर व्यतीत हो जाने 
पर जब ये सेनानायक सुरा के प्रभाव से अपनी सुध-बुध खो बैठे, तो 
विश्राम के लिए कक्ष्याविभागों में चले गए, अकेले नहीं अपितु पेशलखूपा 
रूपाजीवाओं को साथ लेकर। 


सीरिया की यवन सेना के जो सेनापति उस दिन सुभगा की नृत्यशाला ' 

में विद्यमान थे, उनमें से एक का नाम हारमोअस था । अत्यधिक मात्रा में 
सुरापान कर लेने के कारण जब वह वाचाल हो गया, तो माधवी नाम 
की एक दासी उसे एक सुसज्जित कक्ष्याविभाग में ले गई। शय्या पर उसे 
लिटाकर माधवी ने कहा-- 'कहिए, आपकी क्या सेवा करूँ, सेनापति! 
कौन-सी सुरा प्रस्तुत करूँ, मे रेय या मृद्वीका ?' 

'जो भी चाहो ले आओ, पर मेरे पास से न उठो।' हारमोअस ने 
माधवी को अंक में भरते हुए कहा । 

'मैं तो एक तुच्छ दासी हुँ, सेनापति ! आपके योग्य मैं कहाँ हुँ । 

“तुम अनुपम सुन्दरी हो । तुम्हारी यह सघन केशराशि, उज्ज्वल 
सावला रंग, चमकती हुई आँखें और उभरी हुई गोल छातियाँ। किस देश . 
PR की या गान्धार की ? सुना है, इनकी स्त्रियां बहुत सुन्दर 
होती हैं ।' 

'पर मैं तो पाऊचाल देश की रहने वाली हूँ, सेनापति !' . 

"क्या कहा ? यह नाम तो पहले कभी नहीं सुना । कहाँ है यह देश ?? - 

“गंगा नदी का नाम तो आपने सुना ही होगा, सेनापति ! हम हिन्दू 
लोग उसे पवित्र. मानते हैं। हिमालय से उतरकर वह भारत की शस्य- 
श्यामल भूमि में प्रवेश करती है और सुदूर पूर्व में समुद्र में जा मिलती है। 
इसी गंगा की घाटी में मेरा पाञ्चाल दश है, वड़ा सुन्दर, बड़ा रमणीक ! ' 

"क्या वहाँ की सभी स्त्रियां तुम्हारे समान सुन्दर होती हैं? आओ, 
समीप आ जाओ । तुम्हें जी भरकर देख लूं । पता नहीं, कब वाल्हीक पुरी 
से चल देना पड़े ।' 

क्यों सेनापति ! अब तो आप यहीं पर रहेंगे न ? युद्ध की तो अब 
समाप्ति हो गई है। फिर यहाँ से जाने को क्या जल्दी है ? क्या वाल्हीक 
नगरी आपको पसन्द नहीं आई ? कुछ दिन यहीं रहकर विश्राम कीजिए 


, ऽका साधवी ने हारमोअस के गले में बाह डालकर कहा। 


'हुम सैनिकों को विश्राम कहाँ ? अब तुरन्त भारत पर आक्रमण 
करना है। पर तुमने यह क्या शुष्क चर्चा प्रारम्भ कर दी । लाओ, मैरेय 


. का एक चषक ओर दे दो और तुम मेरे साथ सटकर बैठ जाओ" 


"पर भारत के साथ तो यवनों की कोई लड़ाई नहीं है, सेनापति ! 
भारत के राजा तो अहिसा में विशवास रखते हैं, घम द्वारा सबकी सेवा में 
तत्पर हैं। इस वाल्हीक देश को ही देखिए । भारत द्वारा नियुक्त धर्म- 
महामात्य ने यहाँ कितने चिकित्सालय खुलवा दिए हैं, धर्मे्यालाएँ बनवा दी 


ˆ हैँ और कुएं खुदवा दिए हैं । भारत के राजा द्वारा स्थापित भुक्तिशालाओं 

से हजारों यवन प्रतिदिन भोजन और वस्त्र प्राप्त करते हैं। कया ऐसे 
शान्तिप्रिय देश को आप युद्ध द्वारा तहस-नहस कर देंगे, सेनापति ! ' 

“तुम राजनीति को क्या समकोगी ? लाओ, एक चषक और दो। हाँ, 

अपने देश का क्या नाम बताया था ? याद आया, पाञ्चाल । मैं 
पाञ्चाल भी अवद्य जाऊंगा । देखूंगा, वहाँ की सब स्त्रियाँ कया तुम्हारे 
समान ही सुन्दरं होती हैं।' > * 

“भारत पर आक्रमण कब प्रारम्भ होगा, सेनापति ! ' 

"इसी साल, कार्तिक मास में । 
“यवन सेना में कितने सैनिक होंगे, सेनापति ! ' माधवी ने मृद्वीका का 
, एक चषक हारमोअस कें होंठों से लगाते हुए प्रश्‍न किया। . 

- क्रम-से-कम दो लाख । तुमने यवनियाँ तो देखी ही हैं, वे भी युद्ध में 
भाग लिया करती हैं, धनुष-बाण से भी और नयनों के बाणों से भी।' 

“नैं समभी नहीं, सेनापति ! ' 

- ` तुम समझी नहीं? जो ये बहुत-सी यवन युवतिया गल क यूवतियाँ वाल्हीक नगरी के 
विहारी में मिलिया बनकर र ख में भिक्षणियाँ बनकर रह रही हैं, सब भारत चली जाएंगी । कया 
समभी ? ए? छात्र का भेद लेने के लिए । राजनीति को तुम क्‍या 
समभोगी ? आओ, मेरे और समीप आ जाओ। रात-भर इसी प्रकार सुरा- 
पान कराती जाओ, और साथ ही अपने होंठों का अमूत भी ।' 
- माधवी ने पात्र को सुरा से भरकर उसे हारमोअम के मुंहू-से लगा 
दिया । एक ही घूंट में उसे पीकर उसने फिर कहना प्रारम्भ kuuga 
कितनी ग्रच्छी हौ। जब मैं भारत जाऊंगा, तो तुम्हें भी अपने साथ ले 
चलूँगा । मेरे साथ चलोगी न ? न 

“पर मैं तो देवी सुभगा की दासी हूँ, सेनापति ! ' 

“तो सुभगा को भी साथ ले चलेगे। 

“मुझे तो युद्ध से डर लगता है, सेनापति ! बाणों और खड्ग-परशुओं 
से क्षत-विक्षत सँनिकों को जब रणक्षेत्र से उठाकर लाया जाता है, तो मुझे 
केंपकंपी चढ़ जाती है।' 


माधवी ने सुरा का एक ओर चषक हारमोअस के मुंह से लगाकर 


कहा--'अव बहुत रात बीत गई है, सेनापति ! अब सो जाओ। मैं भी 


कुछ देर बिश्राम कर लूँ। सुबह होने में केवल एक घड़ी शेष है।' 
सरा के प्रभाव से हारमोअस को अब नींद आ गई थी । माधवी 


'चुपचाप वहाँ से उठी और धीरे-धीरे बाहर चली गई। देवी सुभगा उसकी 
प्रतीक्षा कर रही थी । र फत, 

'मैं बड़ी देर से तुम्हारी प्रतीक्षा कर रही हूँ, माधवी ! इतनी देर कैसे 
लग गई ?' सुभगा ने प्रश्‍न किया । 
'हारमोअस छोड़ता ही नहीं था, देवि! बड़ी कठिनता से पिण्ड 
छुड़ाकर आई हूँ। 
'कोई रहस्य की वात ज्ञात हुई ? 
“हाँ, देवि ! यवन सेनाएं शीघ्र ही भारत पर आक्रमण कर रही हैं, 
इसी साल कातिक मास में.। 
'बस, इतना ही ? यह तो मैं पहले भी सुन चुकी हूँ। 
एक वात और ज्ञात हुई है। यवन राज्यों के बौद्ध विहारो में जो 
यवन भिक्षुणियाँ हैं उन्हें भी भारत भेजा जा रहा है, सत्री का कार्य करने के 
लिए, हमारी सेना और शासन-नीति के सम्बन्ध में सूचना प्राप्त करने के 
लिए । भिक्षुणी होने के कारण कोई उन पर सन्देह नहीं करेगा । 
प्यह तो बड़े रहस्य की वात तुमने पता लगाई है, माधवी । ये सव सूच- 
नाएं तुरन्त ही गोनद आश्रम भेजनी होंगी । तुम्हारे कपोत तो तैयार हैं न ? 
शीघ्र ही सब बातें गुप्त लिपि में लिख डालो । अभी अधेरा है। सूर्योदय से 
पूर्वे ही कपोतों को उड़ा देना चाहिए । 
माधवी अपने कार्य में व्यग्र हो गई। पूर्वी क्षितिज में लालिमा के 
चिह्न प्रगट होते ही लोगों ने देखा, दस कपोत दक्षिण-पूर्वी दिशा में उड़े 
जा रहे हैं। प्रातः के समय पक्षी आकाश में उड़ा ही करते हैं। किसी को 
कोई सन्देह नहीं हुआ । 
सुभगा श्रेष्ठी पर्णदत्त से मिलने के लिए वहुत उत्सुक थी । वाल्हीक 
नगरी के युद्ध का अन्त हो जाने पर उसकी पण्यशाला में फिर से जीवन का 
संचार हो गया था । सुदूर देशों के सार्थ फिर से नवराजगृह आने लग गए 
थे। सूर्योदय होते ही सुभगा पर्णेदत्त के पास गई और एकान्त कक्ष में 
जाकर उससे बोली-- | 
'कहिए, श्रेष्ठि ! क्या कोई नया समाचार है ? 
. 'बहुत बुरा समाचार है, देवि! यवन सेनाएँ शीघ्र ही भारत पर 
आक्रमण करने वाली हैं 
प्यवनो की गतिविधि के विषय में मैं सव कुछ सुन चुकी हूँ । कोई नई 
बात हो, तो कहो । 
"एक बात और सुनने में आई है, देवि ! भारत के स्थविर और श्रमण 
भी युद्ध में यवनों का साथ देंगे । 
`. '्यहु किसलिए, श्रेष्ठि? क्या उन्हें अपनी मातृभूमि से प्रेम नहीं है १” 

“सम्राट सम्प्रति ने तथागत के धर्म काः परित्याग कर जैन धर्म को 
अपना लिया है । बौद्ध इससे बहुत रुष्ट हैं। युवराज भववर्मा को भी वे. 
सद्धमं का शत्रु, समभते हैं। इसीलिए बौद्ध विहारों में मौर्य शासनतन्त्र के 
विरुद्ध षड्यन्त्र प्रारम्भ हो गए हैं। यवन सेना जब भारत पर आक्रमण 


करेगा ता्‌ स उसका सागत तो बौद्ध भिक्षु उ करेगे 

~ न्प्र यवन लोग भी तो वौद्ध नहीं हैं। धर्म महामातयों के प्रयत्न से कुछ 
यवनों ने भिक्षु ब्रत अवद्य ग्रहण कर लिया है । पर यवन देशों के न राजा 
बौद्ध धर्म के अनुयायी हैं, और न प्रजा । फिर यवनों के प्रति वौद्ों का पक्ष- 
पात क्‍यों है?' 

“मैं इन बातों को क्या समभूं, देवि! पर कल मध्य रात्रि के समय 
विद्यानिधि मेरे पास आया था। विद्यानिधि को तो आप जानती ही हैं न, 
पहले मेरी पण्यशाला में काम किया करता था। वह पतला-दुबला सुन्दर 
युवक, विदेशी सार्थो के आतिथ्य का कार्य जिसके सुपुर्द था ।' 

हाँ, मुझे याद आ गया ।' 

“नवराजगृह के संघाराम का भेद लेने के लिए मैंने उसे नियुक्त कर 
दिया था। आजकल वह भिक्षु बनकर नवविहार में ही रह रहा हैं। वह 
कहता था, कि स्थविरों की कुछ गुह्य बातचीत उसके कानों में पड़ गई। 
सम्प्रति के विरुद्ध एक घोर षड्यन्त्र तैयार किया जा रहा है। स्यविर 
चाहते हैं कि पाटलिपुत्र के राजसिहासन पर ऐसा व्यक्ति ही आरूढ़ रहे, 
सद्धर्म में जिसकी अगाध श्रद्धा हो। सम्प्रति को वे सद्धम का शत्रु मानने 
लगे हैं।' 
पर सम्प्रति प्राचीन सनातन वैदिक ध्म का तो अनुयायी नहीं है।' 

'पर वह बौद्ध भी नहीं है। उसका झुकाव निरन्तर जैनधर्म की ओर 
होता जा रहा है।. कालकमुनि के घमेमहामात्य के पद पर नियुक्त किए 
जाने से बौद्ध स्थविर सम्प्रति के विरुद्ध हो गए हैं । वे समभते हैं कि राज्य- 
कोष का जो घन अब तक धमंमहामातयों द्वारा तथागत के अष्टाङ्गिक धर्मे 


के प्रचार के लिए प्रयुक्त हुआ करता था, अब उसका प्रयोग वर्धमान. 


महावीर की शिक्षाओं के प्रसार में किया जाएगा । उनकी योजता यह है, कि 
सम्प्रति को पदच्युत कर पाटलिपुत्र के राजसिहासन पर किसी ऐसे कुमार 
को बिठाया जाए, सद्धमं के प्रति जो अटूट श्रद्धा रखता हो ।' 
“पर सम्प्रति के ज्येष्ठ पुत्र कुमार भववर्मा हुँ । राजसिहासन पर उन्हीं 
का अधिकार है, और वे बौद्ध नहीं हैं।' 
 'तभी तो स्थविर यह चाहते हैं, कि कुमार शालिशुक को YAA पद 

पर अभिषिक्त किया जाए। वह तथागत के अष्टाङ््गिक घ्म के अनुयायी 
हैं 
'पर क्या मगध की जनता औरं सेना यह स्वीकार करेगी ? 
“इसीलिए तो स्थविर और भिक्षु यवन सेनाओं की सहायता के लिए | प 
कटिवद्ध हैं। उनका विचार है, कि यदि अन्तियोक और एवुथिदिम की यवन 
सेनाओं ने मौये साम्राज्य पर आक्रमण कर दिया, तो पाटलिपुत्र का राज- 


सिंहासन डाँवाडोल हो जाएगा और इस दशा से लाभ उठाकर वे शालिशुक CxS 


को सम्राट्‌ वना सकेंगे । स्थविरों की जो गुप्त बातचीत विद्यानिधि के कानों 
में पड़ी है, उससे मैं इसी परिणाम पर पहुंचा हूं ।' 

श्रेष्ठी पणंदत्त की बात सुनकर सुभगा अत्यन्त गम्भीर हो गई । कुछ 
क्षण चुप रहकर उसने कहा--“यह सूचना गोनर्दे आश्रम भेज दी जाएगी ।' 


( १०). 
राजा सम्प्रति का मुनित्रत 


सम्प्रति आचाये सुहस्त के चरणों में बैठकर उत्तराब्ययन सूत्र का 
प्रवचन सुन रहे थे । गुरु का एक-एक शब्द उनके कानों में अमृत वर्षा कर 
रहा था। इसी समय एक अश्वारोही पाटलिपुत्र से आया, और उसने हाथ 
जोड़कर न समाचार है, सम्राट्‌ ! कुमार शालिशुक ने मगध 
में अपने को सञ्राट्‌ कर दिया है।' सम्प्रति को सांसारिक सुखवेभव 
के प्रति जरा भी आसक्ति नहीं रह गई.थी। वह मुनिब्रत ग्रहण करने के 
लिए उद्यत थे। पर इस संवाद को सुनकर उनका मुखमण्डल आक्रोश से 
आरक्त हो गया । उन्होंने चिल्लाकर कहा--'शालिशुक का यह साहस ! मैं 
अभी जीवित हूँ सैनिक, तुरन्त घोड़ा तैयार करो। मैं अभी पाटलिपुत्र के 
लिए प्रस्थान करूँगा ।' ; 

सम्प्रति को क्रुद्ध देवकर आचार्य सुहस्ति ने कहा--'तुम तो मुनिब्रत 
ग्रहण करना चाहते थे, श्रावक! अभी तुम्हारी तुष्णा का अन्त नही हुआ है । 
यदि सारी पृथ्वी भी किसी एक व्यक्ति को हो जाए, तो भी उसे सन्तोष 
नहीं होता । मनुष्य की आवश्यकताओं की पूर्ति के लिए तो दो माषक ही 
पर्याप्त हैं। ममता का परित्याग कर देने में ही तुम्हारा कल्याण है। किसी 
के प्रति भी ममत्त्व बुद्धि न रखो--न पुत्र-कलत्र के प्रति, न धन-सम्पत्ति के 
प्रति और न राज्य के प्रति । अपरिग्रह ब्रत का बहुत महत्त्व है। (उसी का 

पालन कर मनुष्य तृष्णा, मोह, पाप और घुणा से मुकत हो सकता है। मुनि 
को चाहिए कि शरीर, मन और आत्मा के सब बन्धनों को काट दे। न 
किसी से स्नेह करे और न किसी से घृणा । यह कभी न भूलो कि मोह सब 
” पापों का मूल है। राजसिहासन के प्रति तुम्हारी ममता क्यों है ? उससे 
ममत्त्व-बुद्धि को हटा लो | केवलित्त्व के आदर्श को सदा अपने सम्मुख रखो । 
तुम 'केवलीरूप' बनने का प्रयत्न करो, सबसे पृथक्‌, सबसे विरक्त। यह 
शरीर तक तो तुम्हारा है नहीं, फिर राज्य को तुम क्यों अपना समझते हो?” 
` सुहस्ति के वचनों को सुनकर सम्प्रति का क्रोध शान्त हो गया । हाथ 
जोड़कर उन्होंने कहा--“मुभ क्षमा करें, आचायं ! अब तक भी मैं तृष्णा 
और मोह पर विजय नहीं पा सका हूँ। बूढ़ा हो गया, ग्रंग शिथिल हो गए, 
आँखों से दिखाई नहीं देता । पर ममता अब तक भी दूर नहीं हुई।' 
“प्रयत्न करते रहो, श्रावक ! सब विषयों से निलिप्त होकर ही मनुष्य 
'केवली' पद को प्राप्त कर सकता है। राज्य के प्रति भी उदासीन वृत्ति ग्रहण 
कर लो। मुनि को राज्य से क्या काम ?' 
“मुके मारे प्रदर्शित कीजिए, आचाय ! मैं एक निर्वल प्राणी हूँ ।' 
“इस अश्वारोही को वापस लौट जाने के लिए कह दो रार्जासहासन 
पर कोई भी आरूढ़ हो, तुम्हें इससे क्या लेना-देना है ?' 
“यहाँ उज्जैन में रहते हुए मोह और तृष्णा पर विजय पा सकना मेरे 
लिए कठिन होगा, आचार्य! कोई-न-कोई राजपुरुष यहाँ आता ही रहता है। 
इससे मेरी साधना में विघ्न पड़ता है। पाटलिपुत्र के राजसिंहासन के लिए 
भाई-भाई में जो युद्ध होगा, उसके समाचार सुनकर मेरे लिए शान्त रह 
सकना सम्भव नहीं रहेगा । भववर्मा बहुत योग्य है, उसे शासन का अनुभव 
भी है। कूटनीति में भी वह प्रवीण है। शालिशुक को वह सम्राट पद पर 
नहीं रहने देगा; और देवभूति, वह उत्कट साहसी तथा वीर है। दक्षिणापथ 
की सेनाएं उसके प्रति अनुरक्त हैं । वह 'अवश्य पाटलिपुत्र पर आक्रमण 
* करेगा। पाह से युद्ध करेगा । यह मुझसे नहीं सहा जाएगा । सन्तान के 

प्रति माता-पिता को अगाध मोह होता है, आचार्यं ! मैं इन्द्रियों पर विजय 
पा सकता हूं, सांसारिक सुखों को तुच्छ समझ सकता हूँ, घन-सम्पदा को 
लोष्ठवत्‌ मान सकता हूँ । पर मेरे पुत्र एक-दूसरे के विरुद्ध शस्त्र उठाएं, 
और राजप्रासाद भें खून की नदियाँ बहें, यह मुझसे नहीं देखा जाएगा । 
अपने राजकुल की दुर्दशा के समाचार सुनते ही मेरा मन अशान्त हो 
जाएगा ।' 

“तो फिर तुमं क्या चाहते हो, श्रावक ! ' 

क्यों न हम कहीं बहुत दूर चले जाएं, आचार्य ! किसी ऐसे सुदूर 
प्रदेश में निवास करने लगें, जहाँ पाटलिपुत्र का कोई भी समाचार न पहुँचने 
पाए । मैं एक निर्वल मनुष्य हूँ, आचार्य ! मैं सब कुछ सह लूंगा, पर सन्तान 
का दुःख मुझसे नहीं देखा जाएगा ।' 

'तुम ठीक कहते हो, श्रावक ! मोह और ममत्व पर विजय पा सकना 
अत्यन्त कठिन है। इसके लिए निरन्तर अभ्यास की आवश्यकता होती है। 
अच्छा, चलो, सुदूर दक्षिण में चले चलते हैं। मोर्यो का शासन तो अब गोदा- 
वरी नदी तक भी नहीं रहा है। प्रतिष्ठान में सिमुक ने अपना स्वतन्त्र राज्य 
स्थापित कर लिया है। सिमुक के राज्य के दक्षिण में एक शस्य श्यामल 
प्रदेश है, जिसे कर्णाटक कहते हैं। कलकल कंरती स्नोतस्विनियों और हरी- 
भरी घाटियों से परिपूर्ण यह देश अत्यन्त मनोहर है। साधना और तपस्या 
के लिए वह उपयुक्त है । श्रुतकेवली आचार्य भ्रद्रबाहु ने वहीं समाधि ग्रहण 
कर अपने शरीर का अन्त किया था। पाटलिपुत्र से वह बहुत दूर है। 

सम्प्रति ने आचार्य सुहस्ति के साथ उज्जैन से दक्षिणापथ की ओर 
प्रस्थान कर दिया.। मुनियों का एक सन्दोह उनके साथ था। नमंदा, ताप्ती 
और गोदावरी को पार कर मुनियों और श्रावकों की यह मण्डली दक्षिण 
दिशा में निरन्तर आगे बढ़ती गई । अन्त में वह कटवश्न नामक उस स्थान 
पर पहुँच गई, जहाँ भद्रबाहु ने समाधि लेकर प्राणों का त्याग किया था। 

यहाँ सम्प्रति को असीम शान्ति की अनुभूति हुईं। जिस ma शासन- 
तन्त्र का उन्होंने चिरकाल तक संचालन किया था उसकी अब बया दशा है, 
जिन कुमारों को उन्होंने गोदी में खिलाया था वे किस प्रकार अब एक-दूसरे 
के खून के प्यासे हो रहे हैं, और यवन सेनाएँ किस प्रकार उनके साम्राज्य को 
आक्रान्त कर रही हैं--इन वातों की ओर अब उनका जरा भी ध्यान नहीं 
'था। जिस प्रकार कछुआ सब ग्रंगों को अपने अन्दर समेट लेता है, वैसे ही 
अपनी सब चित्तवृत्तियों को समेटकर वह पूर्णतया अन्तमुख हो गए। 
दिश्ञाब्रत लेकर वह एक स्थान पर बैठ गए। न उन्हें शरीर का ध्यान रहा, 
न वस्त्रों का और न भोजन का । उन्होंने यत्न किया, प सबसे अपने को 
पूर्णतया पृथक्‌ कर 'केवली' हो जाएँ । पंच महाब्रतो का अविकल रूप से 
पालन करने के लिए अन्त में उन्होंने अनशन प्रारम्भ कर दिया | 'त्रिखण्ड- 
भरताधिप' महाराज सम्प्रति की अब किसी के प्रति ममता नहीं रह गई। 
योगेनान्ते तनुत्यजाम्‌ का जो चरम आदश भारत के प्राचीन राजा अपने 
सम्मुख रखा करते थे, उती का अनुसरण कर राजा सम्प्रति ने समाधि ग्रहण 
कर ली, और वह 'केवलीरूप' हो गए । 

( ११ ) 
भ्रातयुद्ध 


स्थविर मोग्गलान द्वारा कुमार शालिशुक को पाटलिपुत्र में सम्राट्‌ 
घोषित कर दिया गया था, और युवराज भववर्मा अन्तःपुर में ही वन्दी बना 
लिए गए थे। पर शालिशुक का मार्ग निष्कण्टक नहीं था । मौये शासनतन्त्र 
में ऐसे लोगों की कमी नहीं थी, जो स्थविरों के कुचक्र से उद्वेग अनुभव कर 
रहे थे। पाटलिपुत्र का सन्निधाता (राजकीय आय का अमात्य) देवगुप्त 
चतुर राजनीतिज्ञ था । विष्णुगुप्त चाणक्य और अमात्य राधागुप्त की 
शासन-परम्पराओं का उसे समुचित ज्ञान था, और धर्मविजय की नीति को 
वह राज्य के लिए हानिकारक मानता था। बौद्ध घर्म में उसकी आस्था 
नहीं थी, और वह प्राचीन सनातन वैदिक धर्म का अनुयायी था । उसका 
विश्वास था कि युवराज भववर्मा न केवल मौर्यों के राजसिहासन्‌ का न्याय्य 
अधिकारी है, अपितु उसी द्वारा मागध साम्राज्य का कल्याण व उत्कर्ष 
सम्भव है । उसने निश्चय किया कि जिस प्रकार भी सम्भव हो भंववर्मा-को 
बन्दीगृह से मुक्त कराया जाए और स्थविरो के कुचक्र से मौर्य शासनतन्त्र 
की रक्षा की जाए। शक्ति का प्रयोग कर वह अपने प्रयत्न में सफल नहीं 
हो सकता था, क्योंकि पाटलिपुत्र का आन्तर्वशिक गुणसेन शालिशुक के पक्ष 
में था। पाटलिपुत्र में जो भी सेना थी, वह गुणसेन के अधीन थी । इस 
दशा में देवगुप्त ने कूटनीति का आश्रय लिया । राजप्रासाद का दौवारिक 
वज्रधर्मा उसका मित्र था। अन्तःपुर की सब व्यवस्था उसी के अधीन थी । 
देवगुप्त ने वज्रधर्मा को बुलाकर कहा-- . 

“भववर्मा को बन्धनमुक्त करने का कोई उपाय कीजिए, अमात्य ! 
रार्जासहासन का वास्तविक अधिकारी वही है। शालिशुक न केवल 
अकमंण्य है, अपितु इन्द्रियों पर भी उसका बश नहीं है। वह विशाल मौय 
साम्राज्य को केसे संभाल सकेगा ? उसके राजा बन जाने पर मौर्यों की 
बची-खुची शक्ति भी नष्ट हो जाएगी । साम्राज्य की रक्षा करना हम सब 
का कत्तव्य है।' 

'मैं आपसे सहमत हूँ, अमात्य ! कृहिए, मुझे क्या करना चाहिए ?' 

“ब्राह्मण ओर श्रमण तो अन्तःपुर में आ-जा सकते हैं न ?' 

“ब्राह्मण पुरोहितों का अन्त.पुर में प्रवेश निषिद्ध कर दिया गया है। 
मोग्गलान समझता है कि वे भववर्मा के पक्षपाती हैं। पर श्रमण और भिक्षु 

अभी वहाँ आ-जा सकते हैं। महारानी तारादेवी आजकल बहुत प्रसन्न हैं, 
'क्योंकि उनके पुत्र शालिशुक को सम्राट्‌ घोषित कर दिया गया है। वे र 


हस्त से दान-पुण्य कर रही हैं। अन्तःपुर में श्रमणों और भिक्षुओं की भीड़ 
लगी रहती है। वे पेट भर भोजन करते हैं और दान-दक्षिणा प्राप्त कर नए 
सम्राट्‌ की जय-जयकार करते हैं ।' 


तब तो हमारा कार्य भी कठिन नहीं होना चाहिए । हमारे कितने ही 


-गूढ्पुरुष भिक्षुवेश में भी रहते हैं ।' 


'पर कल से भिक्षुओं के विषय में भी कुछ नई आज्ञाएं प्रचारित की 


. गई हैं। अब केवल वे भिक्षु ही अन्तःपुर में प्रवेश पा सकते हैं, कुक्कुटविहार 


के संघ-स्थविर की मुद्रा से श्रंकित प्रवेशपत्र जिनके पास हों । आत्तर्वशिक 

गुणसेन बड़ा कुशल और जागछक व्यक्ति है। उसे भय है कि भववर्मा के 

पक्षपाती गूढ्पुरुष कहीं भिक्षुवेण में अन्तःपुर में प्रवेश न पा जाएँ।' 
“आपकी अधीनता में जो बहुत-से युक्त और आयुक्त राजप्रासाद में 


'कार्य करते हैं, वे तो अन्तःपुर में आते-जाते ही होंगे। क्या उनमें कोई ऐसे 
'नहीं हैं, जो हमें सहायता दे सके ?' 


“महानस में औदनिक के पद पर जो व्यक्ति कार्य कर रहा है, वह 


"मोग्गलान के गूढ्पुरुषों का आचायं है। राजप्रासाद में सवंत्र उसके सत्री 


विद्यमान हैं । अन्तःपुर में आने-जाने वाला कोई भी व्यक्ति उसकी गृध्र 


-इष्टि से बचा नहीं रह सकता ।' 


“हाँ, मैं औदनिक निपुणक को भलीभांति जानता हूँ। वह अपने कार्थं 


में अत्यन्त निपुण है पर भिक्षुओं के लिए तो अन्तपुर में प्रवेश पा सकना 


अभी अधिक कठिन नहीं हुआ है? 
“हाँ, भिक्षुओं के लिए प्रवेश-पत्रं पा सकना अभी कठिन नहीं है।' 
“तव तो काम बन जाएगा। हमारे कुछ गूढ्पुरुष भिक्षुओं के वेश में 
कुककुटविहार में रह रहे हैं। मोग्गलान का विश्‍वास भी उन्हें प्राप्त है । 
हमारे सत्रियों के आचार्य चन्द्रकीति हैं। उन्हें तो आप जानते ही होंगे । 


“राजपथ पर, उनकी पण्यशाला है । बुद्ध, धर्म और संघ के प्रति वह अगाध 


श्रद्धा प्रदर्शित करते हैं। श्रमण और भिक्षु उनके पास आते-जाते रहते हैं । 


“मैं आज ही उनसे मिलूंगा ।' 


चन्द्रकीति से मिलकर देवगुप्त ने अपनी योजना तैयार कर ली । 
अन्तःपुर के जिस कक्ष में भववर्मा बन्दी थे, उसकी परिचारिका भानुमती 


'को एक सहु्त सुवर्णे निष्क देकर अपने साथ मिला लिया गया। भिक्षुओं 
मके परिधानयोग्य काषाय चीवर को अपने अधोवस्त्र में छिपाकर बह्‌ 

अन्तःपुर में ले गई और उसे भववर्मा को दे दिया । चन्द्रकीति का एक पत्र 
भी वह अपने साथ ले गई, जिसमें सारी योजना गुप्तलिपि में लिखी हुई थी। 

राजमाता तारादेवी ने बुद्ध पूणिमा के अवसर पर एक भोज का 
आयोजन किया था, जिसमें कुक्कुटविहार के सब स्थविरों, श्रमणों और 


` भिक्षुओं को आमन्त्रित किया गया था । .अन्तःपुर के जिस भाग में भववर्मा 


बन्दी थे, उस दिन वह प्रायः निर्जन हो गया था, क्योंकि वहाँ के बहुत-से 
प्रहरी बुद्ध जयन्ती महोत्सव की धूमधाम से आकृष्ट होकर वहाँ से चले' 


`» आए थे} साँझ का घुंघलका हो जाने पर भानुमती ने भववर्मा के कक्ष का 


द्वार खोल दिया । युवराज तैयार थे ही । उन्होंने अपने केशइमश्ु मुंड लिए 
थे और भिक्षुओं के काषाय वस्त्र धारण कर लिए थे । वह चुपचाप वाहर 
आए और भिक्षुओं की भीड़ में मिल गए। चन्द्रकीति के भिक्षुवेशधारी 
शूढुपुरुषों ने उन्हें चारों ओर से घेर लिया, और वह उनके साथ अन्तःपुर से 
बाहर निकल गए। किसी को उन पर सन्देह नहीं हुआ । राजप्रासाद की 
दक्षिण प्राचीर के समीप दो घोड़े तैयार खड़े थे । चन्द्रकीति के साथ उन्होंने 
तुरन्त वहाँ से प्रस्थान कर दिया, और रात्रि का तीसरा प्रहर व्यतीत होने 
से पूर्व ही वह एक शिवमन्दिर में पहुँच गए जो पाटलिपुत्र के दक्षिण में 
कोई पाँच योजन की दूरी पर स्थित था । वहाँ उन्होंने भिक्षुओं का 
चीवर उतारकर फेंक दिया, और एक मुण्ड तापस का वेश बना लिया। 
पर वह देर तक शिवमन्दिर में नहीं टिके । बह जानते थे कि मोग्गलान 
के गूढुपुरुष शीघ्र ही उनका पता खोज निकालेगे। यद्यपि पाटलिपुत्र की 
जनता उनके प्रति सहानुभूति रखती थी, पर आन्तर्वंशिक सेना शालिशुक 
के साथ थी । इस दशा में यह आशा नहीं की जा सकती थी कि पाटलिपुत्र 
के लोग नए सम्राट्‌ के विरुद्ध विद्रोह के लिए उठ खड़े होंगे । भववर्मा के 
सम्मुख केवल यह मार्ग था कि वह शीघ्र-से-शीघर पाटलिपुत्र से दूर चले 
जाएं । मागध साम्राज्य के दक्षिणी सीमान्त का शासन कुमार देवभूति के 
हाथों में था । वह भववर्मा का अनुज था और उसके प्रति अनुरक्त भी ।' 
यद्यपि मौयं शासनतन्त्र की सैन्यशक्ति क्षीण हो चुकी थी, पर दक्षिणापथ 
के दुगों में अब भी ऐसी सेनाएँ विद्यमान थीं जो गुणसेन की आन्तवंशिक 
सेना का सामना कर सकती थीं । भववर्मा को इनका ही भरोसा था | 
चन्द्रकीति के साथ उन्होंने तुरन्त दक्षिण की ओर प्रस्थान कर दिया । सोण 
नद के साथ-साथ चलते हुए वह दक्षिण दिशा में निरन्तर आगे बढ़ते गए 
ओर महाकान्तार को पार कर अमरकण्टक पहुँच गए। पाटलिपुत्र के 
पड्यन्त्र के समाचार देवभूति को ज्ञात हो चुके थे, और वह अपनी. सेना के 

साथ मगध की ओर प्रस्थान करने की तैयारी में व्यग्न थे। दोनों भाई गले 
लगकर मिले । देवभूति को यह सहन नहीं था कि शालिशुक जैसा अकर्मण्यः 
और निर्वीर्ये व्यक्ति पाटलिपुत्र के राजसिहासनं पर आरूढ हो। वह आर्यो 
की प्राचीन मर्यादा में विश्वास रखता था और भववर्मा को सञ्राट्‌ पद का 
न्याथ्य अधिकारी मानता था । [a 
मौर्ये साम्राज्य का सन्निघाता देवगुप्त भी इस समय शान्त नहीं बैठा 
था ।उसने भृत और आटविक सैनिकों की एक नई सेना का संगठन प्रारम्भ 
कर दिया था। मगध के दक्षिण में जो महाकान्तार अब तक भी विद्यमान है, 
प्राचीन काल में वहाँ अनेक आटविक जातियों का निवास था । इनके युवकः 
विकट योद्धा हुआ करते थे। आटविक सैनिकों की अनेक 'श्रेणियाँ' इस युगः 
में संगठित थीं, जिनके 'श्रेणिमुख्य' इस बात के लिए उत्सुक रहा करते थे . 
कि कोई राजा घन देकर उनका साहाय्य प्राप्त करे । युद्ध करना ही इन 
आटविक श्रेणियों का पेशा था । मौयं सञ्राटों ने घर्म-विजय की नीति को 
अपनाकर सेन्यशक्ति की जिस ढंग से उपेक्षा कर दी थी, उसके कारण 
आटविक सैनिकों की इन श्रेणियों को कहीं भी काम मिल सकना सम्भव 
नहीं रहा था । देवगुप्त के नए सैन्य-संगठन का उन्होंने उत्साहपूवंक स्वागत 
किया और भववर्मा का पक्ष लेकर वे युद्ध के लिए उद्यत हो गई । बहुत-से 
मौल सैनिकों ने भी भववर्मा का साथ देना स्वीकार कर लिया। 
कुमार देवभूति ने दक्षिणापथ की सेना के साथ जब मगध पर आक्रमण 
किया, तो देवगुप्त द्वारा संगठित नई सेना उसके साथ आ मिली । शालिशुक' 
की स्थिति इस आक्रमण से डाँवाडोल हो गई। पर वह इससे ज़रा भी 
चिन्तित नहीं हुआ । रात-भर वह सुरा और हा में मस्त रहता और 
दिन-भर पड़ा सोता रहता । जब देवभूति और देवगुप्त की सेनाएँ पाटलिपुत्र 
के समीप पहुँच गईं, तो आन्तर्वशिक गुणसेन घबरा गया। उसकी सेना के 
लिए इस विपत्ति का निवारण कर सकना सम्भव नहीं था । वह शालिशुक 
के पास गया और हाथ जोड़कर बोला--'सञ्राटू की जय हो ! बहुत बुरा 
समाचार है, सम्राट्‌ ! ' - 
"कौन है ? यह मेरे विश्राम का समय है । फिर किसी समय आना।' 
शालिशुक ने कहा । zi 
'देवभूति और भववर्मा की सेनाओं ने पाटलिपुत्र को घेर लिया है, 
सम्राट्‌ ! नागरिक घबरा रहे हैं और हमारी सेना भी व्याकुल हो गई है। 


ˆ आप क्षण-भर के लिए प्राचीर के ऊपर आ जाइए । आपके दशन से हमारे 


सैनिकों का उत्साह बढ़ेगा ।' 

'तो तुम किसलिए हो ? सेनापति तुम हो या मैं ? मेरा काम युद्ध 
करना नहीं है। हम धम की शक्ति में विदवास रखते हैं, सैन्यशक्ति में नहीं। 
जाओ, मोग्गलान से मिलो, मेरे विश्राम में विघ्न न डालो ।' 

'प्र शत्र सेना दुर्ग के महाद्वार तक पहुँचने ही वाली है, सम्राट्‌ ! जब 
भववर्मा के सनिक राजप्रासाद में घुस आएंगे तव तो आपके विश्राम में 
विघ्न पड़ेगा ही ।! _ 

'तब की तब देखी जाएगी । मुझे नींद आ रही है, अब तुम जाओ ।' 

झालिशुक से निराश होकर गुणसेन स्थविर मोग्गलान के पास गया। 
उसकी बात सुनकर संघ-स्थविर ने कहा--'तुम चिन्ता न करो, गुणसेन ! 
देश का वास्तविक शासक तो चातुरन्त संघ ही है। उसकी शक्ति अजेय zi 
मैं जानता हूँ, शालिशुक अकमंण्य और निर्वीर्य है। पर वह सद्धर्म का 
अनुयायी है इसीलिए उसे राजसिंहासन पर विठाया गया है। यदि वह 
शस्त्र हाथ में लेकर युद्धक्षेत्र में नहीं आता, तो इससे क्या बनता-बिगड़ता 
है? यह युद्ध भववर्मा और शालिशुक में नहीं है । यह तो एक धर्म-युद्ध 


है, सद्धर्म और मिथ्या पाषण्डों में । देख नेना, अन्त में सद्धर्म की ही विजय 


होगी । 

„` 'पर शत्र्‌ सेना दुर्ग के समीप तक पहुँच गई है, स्थविर ! मेरे बहुत-से 
सँनिक आहत हो चुके हैं। शत्र के सैनिक संख्या में बहुत ग्रधिक हैं। आट- 
विक सैनिक बहुत वीर हैं। चिरकाल पदचात्‌ उन्हें अपना शौर्य प्रदर्शित 
करने का अवसर मिला है। मेरी सेना के पैर उखड़ने प्रारम्भ हो गए हैं।' 

“इस युद्ध का अन्त पाटलिपुत्र की इस लड़ाई से नहीं होगा, गुणसेन ! 
देश के प्रत्येक नगर और ग्राम में यह युद्ध लड़ा जाएगा। एक ओर सद्धर्म 
के अनुयायी होंगे, और दूसरी ओर मिथ्या सम्प्रदायों और पाषण्डों के 


लोग। जिन प्रत्यन्त देशों में हमारी धर्म-विजय स्थापित हो चुकी है, वे भी ... 


हमारा साथ देंगे। तुम नहीं समझते, गुणसेन ! कौन-सा ऐसा प्रदेश, नगर 
या जनपद है, जहाँ हमारे विहार न हों, जहाँ सहस्रो भिक्षु न हों, जहाँ 
लाखों गृहस्थ सद्धमं के श्रावक व उपासक न हों। हमारे घर्म-साम्राज्य की 
शक्ति असीम है। ये थोड़े-से सैनिक उसे कदापि परास्त नहीं कर सकते। 
हमारा आदेश पाते ही सद्धम के अनुयायी शस्त्र लेकर सर्वत्र उठ खड़े होंगे, 
मौर्यों के विजित में भी, सीमान्तो में भी और प्रत्यन्त देशों में भी । भववर्मा 
का कया सामर्थ्यं है, जो इस अपार जनशक्ति का सामना कर सके ।' 
“तो फिर मेरे लिए कया आदेश है, स्थविर ! ' 
“तुम केवल एक पक्ष तक भववर्मा और देवभूति की सेनाओं को पाटलि- 

पुत्र में प्रविष्ट होने से रोके रखो। कया तुम नीतिकारों के इस कथन को भूल 
गए हो कि दुर्ग में वैठा हुआ एक सैनिक बाहर से आक्रमण करने वाले सौ 
सेनिकों का सुगमता से सामना कर सकता है। केवल दो सप्ताह तक शत्र- 
सेना को दुर्ग में प्रविष्ट न होने दो। फिर सव ठीक हो जाएगा। तुमसे क्या 
छिपाना, गुणसेन ! श्रावस्ती के जेतवन विहार के संघ-स्थविर मज्झिम एक 
शक्तिशाली सेना संगठित कर चुके हैं। यह सेना वाराणसी पहुंच हुँच गई है। 
दस-वारह दिनों में वह पाटलिपुत्र आ जाएगी । वह पीछे की बार से भव- 
वर्मा की सेना पर आक्रमण कर देगी । दो पाटों के बीच में पड़कर भववर्मा 
चूर-चूर हो जाएगा । शालिशुक के विश्राम में विघ्न न डालो, गुणसेन ! उसे 
सुरा-सुन्दरी में मस्त रहने दो। यह मत भूलो कि राजा तो “व्वजमात्र' ही 
हुआ करते हैं। वास्तविक राजझक्ति चातुरन्त संघ के हाथों में हैं, शालिशुक 
के नहीं।' . 
“आपकी माया अपरम्पार है, स्थविर ! आपकी योजना सुनकर मैं 
आइवस्त हो गया हूँ । आप निरिचिन्त रहिए, एक पक्ष तक रत्रुसेना पाटलि- 
पुत्र में प्रवेश नहीं कर सकेगी ।' 

भववर्मा और देवभूति की सेनाएँ पाटलिपुत्र के महाद्वारों तक पहुँच 
गई थीं। प्राचीर पर खड़े हुए धनुधेर उन पर निरन्तर वाण-वर्षा कर रहे 
थे। ग्रंग और वंग के सधे हुए हाथियों की चोट से महाद्वारों के कपाट हिलने 
लग गए थे, पर उन्हें तोड़ सकना सुगम नहीं था। वे दो हाथ मोटे थे, और 
उन पर दो अंगुल मोटा लोहा मढ़ा हुआ था। पाटलिपुत्र में आग लगाने के 
प्रयोजन से अग्निबाण भी छोड़े जा रहे थे। पर भववर्मा की सेना दुगं में 
प्रवेश नहीं पा सकी । दस दिन बीतते-वीतते श्रावस्ती की सेना पाटलिपुत्र 
के समीप पहुंच गई। उसकी गति को अवरुद्ध करने के लिए देवभूति पीछे 
की ओर मुड़ा। वह चाहता था, कि श्रावस्ती की सेना सोण नद को पार न 


. करने पाए। सोण के पश्चिमी तट पर घमासान युद्ध प्रारम्भ हो गया । मौर्यों 
` की जो शाक्ति- सीमान्त की रक्षा और विदेशी शत्रुओं को परास्त करने में 


प्रयुक्त होनी चाहिए थी, वह ्रातुयुद्ध में लग गई । जिस समय सीरिया का 
सञ्जाट्‌ अन्तियोक और वाल्हीकराज' एवुथिदिम परस्पर मिलकर भारत को 


` आक्रान्त करने की योजना बनाने में तत्पर थे, मौय राजकुल के कुमार आपस 


भें लड़कर एक-दूसरे का संहार करने में लगे थे। भारत के शासनतन्त्र की 
यह कसी दुर्दशा थी ! 

दिव्या और पुष्यमित्र का विवाह सम्पन्न हों चुका था। पर अभी दिव्या 
अपने पितुगृह में ही थी। पुष्यमित्र आचार्य पतञ्जलि के आश्रम में निवास 
कर रहे थे, क्योंकि वहाँ रहते हुए वह वाल्हीक और पाटलिपुत्र के समाचार 
सुगमता से प्राप्त कर सकते थे। यवनों की गतिविधि को वह अपनी आँखों 
से देख आए थे । उन्हें यह चिन्ता सता रही थी कि वाल्हीकराज के आक्रमण 
से देश की किस प्रकार रक्षा की जाए। देवी सुभगा द्वारा भेजे हुए कपोत 
जब गोनद॑ आश्रम पहुँचे, तो पुष्यमित्र को यवनों के नए दुर्दान्त चक्रके 
समाचार ज्ञात हुए। वह तुरन्त आचार्य दण्डपाणि के पास गए और उन्हें नई 
"परिस्थिति से अवगत किया। 
“यह तो अत्यन्त भयंकर समाचार है, वत्स ! क्या यवन सेनाएँ एक वार 
फिर भारत की पवित्र भूमि को आक्रान्त करेंगी ? उनके मार्ग की अवरुद्ध 
'कर धकने की शक्ति अब भारत में कहाँ रह गई है! धर्म-विजय की नीति ने 
'मौर्यों के शासनतन्त्र को सर्वेथा निर्वीये बना दिया है। वह सेना अब कहाँ है 
जो चन्द्रगुप्त के समय में थी और जिसने सेल्युकस को हिन्दूकुश पर्वतमाला 
के परे धकेल दिया थ।। मौर्य साम्राज्य अब ठिन्न-मिन्न हो गया हैं। कलिंग, 
आन्ध्र और सुदूर दक्षिण के सब प्रदेश उससे पृथक्‌ हो चुके हैं। सँन्यशक्‍्ति 
क्षीण हो गई हे, सीमान्त के दुर्ग उजड गए हैं, सैनिकों को राजकीय सेवा से 
छुट्टी दे दी गई है, और शासनतन्त्र अपने कर्तव्यों के प्रति उपेक्षावृत्ति धारण 
'करने लगा है। ऐसी दशा में यवनों से आयेंभूमि की रक्षा के लिए तुम क्या 
उपाय सोचते हो, वत्स? ; 
“उपाय तो आप ही बताएंगे, आचार्य ! मेरा कार्य तो आपकी आज्ञाओं 
'का पालन करना मात्र है ।' ; 
अच्छा, यह बताओ कि भारत के उत्तर-परिचमी सीमान्त पर कपिश 
और गान्धार के जो जनपद हैं उनकी क्या दक्षा है? वहाँ का शासन तो 
कुमार सुभागसेन के हाथों में है न? तुम तो अभी इन प्रदेशों का पर्यटन 
करके आए हो। कया सुभागसेन यवनों का सामना कर सकता है? 9 
“मुझे सन्देह है, आचाय ! पुष्कलावती में मैं कुछ दिन रहा था। वहाँ 
'का विशाल दुर्गे अब खण्डहर हो गया है।न वहाँ अस्त्र-शस्त्र हैं और न सेना । 
यही दद्या सीमान्त के अन्य दुर्गों की भी है। सुभागसेन का सैन्यशक्ति की 

ओर ज़रा भी ध्यान नहीं है।' 

'तो क्या हमें पहुले पाटलिपुत्र के शासनतन्त्र को सुसंगठित करने का 
प्रयत्न करना चाहिए ? मूल को सींचना शाखाओं को सींचने से अच्छा होता 
है, वत्स ! यदि पाटलिपुत्र के राजसिहासन पर कोई सशक्त और वीर्यवान्‌ 
कुमार आरूढ हो जाए, तो मौर्य साम्राज्य की सैन्यशक्ति का पुनरुद्धार कर 
सकना कठिन नहीं होगा। भारत में वीर सैनिकों की अव भी कोई कमी नहीं 
है। उन्हें केवल एक योग्य नेता की आवश्यकता है । शालिशुक पूर्णतया अंशक्त 
और अकमेंण्य है। उसे सम्नाट्‌ पद से हटाए बिना मौयं शासनतन्त्र में शक्ति 
का संचार कर सकना असम्भव है। भववर्मा को राजसिहासन पर बिठाकर 
उसके नेतृत्व में यवनों का सामना कर सकता सम्भव हो सकता है। क्यों न 
इम नई सेना संगठित कर भववर्मा की सहायता करें ? * 

'पर यवन लोग तो भववर्मा के सम्राट्‌ बनने की प्रतीक्षा करेंगे नहीं, 
आचार्य ! वे भारत पर आक्रमण करने की सव तयारी कर चुके हैं। जब 
तक भववर्मा और शालिशुक के गृंहयुद्ध का ग्रस्त होगा, यवन सेनाएं हिन्दू 
कुश पर्वतमाला को पारकर भारत को आक्रान्त कर देंगी ।' 

“बाहीक देश के पुराने गणराज्यों की कया दशा है? कठ, मालव, क्षुद्रक, 
आग्नेय आदि गणराज्यों ने सिकन्दर से डटकर युद्ध किया था | क्या इन गणों 
की शक्ति का पुनरुद्धार नहीं किया जा सकता !' ' 

'पर ये गण तो चिरकाल से अपनी स्वतन्त्रता खो चुके हैं, आचायं ! 
इनकी अपनी सेनाएँ अब रही ही कहाँ है ? 

` हाँ तुम भूल कर रहे हो, वत्स ! इन राज्यों की सेनाऐ तो कभी भी 
नहीं थीं । इनका तो प्रत्येक नागरिक सैनिक भी होता है। युद्ध के अवसर 
पर वह अस्त्र-शस्त्र लेकर WAA में उतर पड़ता है । आचार्यं चाणक्य ने 
इन गणों को मौर्य सा म्राज्य में सम्मिलित अवश्य किया, पर इनकी आन्त- 
{रिक स्वतन्त्रता को अक्षुण्ण रखा । ये गणराज्य अब भी स्वतन्त्र हैं, यद्यपि ये 
मौर्य साम्राज्य के अंग हैं । वीरता की परम्परा इनके नागरिकों में अभी 
नष्ट नहीं हुई है। क्यों न हम वाहीक देश जाएँ और वहाँ के गणराज्यों को 
देश की रक्षा के लिए प्रेरित करें। 

“वर क्या कपिश और गान्धार को यवनों के हाथ में चले जाने देना 
उचित होगा, आचायं ! वाहीक देश के गणराज्य तो तभी यवन सेना का 
सामना करने के लिए अग्रसर होंगे, जवकि वह कपिश-गान्धार को जीतकर 
सिन्धु नदी को पार कर लेगी।' 

“यह सही है। पर जब्र सर्वनाश उपस्थित हो, तो आधे की रक्षा करके 

\ 2 NA पर, क्या कपिश-गान्धार को यवनों द्वारा आक्रान्त होने देना उचित 

uu | भावना के वज्ञीभूत न होओ। मौयोँ के शासनतन्त्र में 
“---व्शक्ति-संचार करने का कार्य सुगम नही है। उसमें बहुत समय लगेगा। 


हमारें सम्मुख प्रथम कार्य यह हैं कि अन्तियोक और एवुथिदिम की सेनाएँ 
भारत में अधिक दूर तक न बढ़ने पाएँ। यदि उन्हें सिन्धु नदी पर रोक दिया 
जाए, तो भविष्य में यह आशा की जा सकती है कि मौर्यो की सैन्यशक्ति को 
सुसंगठित करने के अनन्तर कपिरा-गान्धार से भी उन्हें बाहर निकाला जा 
सके । पर यदि एक बार यवनों ने सिन्थु नदी को पार कर वाहीक देश पर 
अपना प्रमुत्व स्थापित कर लिया, तो उनके आक्रमणों से आर्यावतं की रक्षा 
कर सकना असम्भव हो जाएगा ।' 

“तो मेरे लिए क्या आदेश है, आचायं ! ' % 

'तुम तुरन्त वाहीक देश के लिए प्रस्थान कर दो। मैं तुम्हारे साथ 
रहूंगा । हम वाहीक के गणराज्यों के सभा-भवनों में जाएंगे और उनके नाग- 
रिकों को आर्यभूमि की रक्षा के लिए सन्नद्ध हो जाने की प्रेरणा देंगे। हमारी 
शक्ति अभी अत्यन्त न्यून है। सुभागसेन से मुझे किचित्मात्र भी आशा नहीं 
है। न उसमें आत्मबल है और न उसके पास सेना है।' 

'आपकी आज्ञा शिरोधार्य है, आचार्य ! हम दो दिन पश्चात्‌ वाहीक 
देश के लिए प्रस्थान कर देंगे।' 

"दो दिन पश्चात्‌ क्यों, कल ही क्यों नहीं, वत्स? अब देर करने का 
काम नहीं है।' 

"एक वार देवी दिव्या से मिल लेना चाहता हूँ, आचार्य ! ' 

“तुम्हारी यह इच्छा सवथा उचित है, वत्स ! आज ही विदिशा चले 
जाओ । मैं भी कल वहाँ पहुँच जा ऊँगा ।' क्र 

गोनदे आश्रम से प्रस्थान करने से पूर्व पुष्यमित्र आश्रमवासियो से मिले 
और आचार्यं पतञ्जलि के पास जाकर उनका आशीर्वाद प्राप्त किया । जंब 
बह विदिशा पहुंचे, तो रात हो चुकी थी । श्रोत्रिय इन्द्रदत्त पूजा-पाठ से निवृत्त 
होकर शय्या पर लेट गए थे । एक अश्वारोही को घर के सम्मुख खड़ा देख- 
कर वह उठ खड़े हुए । 

“कौन ? पुष्यमित्र, तुम अकस्मात्‌ कंसे आ गए, वत्स ! ' दि 

"मुझे शीघ्र से शीघ्र वाहीक देश पहुंचना है, पितृपाद। यवन सेनाएँ 

शीघ्र ही हमारी पुण्यभूमि पर आक्रमण करने वाली हैं। मौर्यो का शासनतन्त्र 
अपने कत्तव्य से विमुख है। पर हम यह सहन नहीं कर सकते, कि भारत की 
यह पवित्र भूमि यवनों द्वारा आक्रान्त हो। वाहीक जाकर वहाँ के युवकों 
को मुझे स्वदेश की रक्षा के लिए संगठित करना है।' 

“तो वया तुम अकेले ही जा रहे हो ? 

“नहीं, आचार्य दण्डपाणि भी मेरे साथ जाएँगे ।' 

“अच्छा, अब तुम विश्राम करो। भोजन तैयार है। हाथ-मुंह घोकर 
सान्ध्य पूजा से निवृत्त हो लो। बड़ी दूर से चले आ रहे हो।' 

दिव्या भी अभी सोई नहीं थी। अपने पिता को किसी से बात करते 
सुनकर वह शय्या से उठ खड़ी हुई ओर पुष्यमित्र के स्वर को पहचानकर 
मार्ग में ही ठिठककर खड़ी रह गई । पतिदेव के इस प्रकार अकस्मात्‌ आ 
जाने पर उसे आश्चयं भी हुआ और प्रसन्नता भी। “देखो, बेटी ! कौन 
आया है? तुरन्त स्नान के लिए जल रख दो, और पूजा के लिए सव सामग्री 
भी। भोजन तो तैयार ही है, पर कुछ व्यंजन और बना लो। कोई झंझट न 


"करना, बहुत देर हो गई है।' इन्द्रदत्त ने उससे कहा । 


दिव्या तुरन्त काम में लग गई। नित्यकर्मा और भोजन से निवटकर 
जब पुष्यमित्र शय्या पर लेटने लगे, तो वह उनके पास आकर बोली-- 

- तो तुम शीघ्र वाहीक देश के लिए प्रस्थान कर रहे हो ?' 

"तुम्हे कैसे ज्ञात हुआ ?' | 

“मैने सब सुन लिया है। दीवारों के भी कान होते हैं। मैं भी तो आचार्य 
पतञ्जलि के आश्रम में रहकर दण्डनीति की शिक्षा प्राप्त त की हूँ । 
आऔशनस नीति में भी मैं प्रवीण हूं। मैं भी तो एक गूढ़पुरुष हूं, हो? 
तुम्हारी गतिविधि मुझसे छिपी नहीं रह सकती ।' 

“मुझे जाना ही होगा, प्रिये ! यह समय घर पर रहने का नहीं है ।! 
- . 'मैं.तुम्हें जाने से कव रोकती हूँ। पर तुम अकेले नहीं जा सकोगे। मैं 
भी साथ चलूंगी। सुना है, वाहीक देश की युवतियाँ बहुत सुन्दर होती हैं । 


` कहीं किसी के प्रेमपाश में न फंस जाओ। एक प्रहरी तुम्हारे साथ रहना ही 


चाहिए।' 

'यात्रा में तुम्हें बहुत कष्ट होगा, प्रिये ! बहुत दूर जाना है। जानती 
हो, मार्ग में चम्बल नदी की घाटी भी पड़ती है। बड़ी कर है वह, 
दस्युओं से परिपूर्ण । चम्बल के दस्युओ से बचकर यात्रियों के लिए आगे 
बढ़ना बहुत कठिन होता है । भाजकल दस्युओं का प्रकोप बढ़ गया है। 
सेना से अवकादाप्राप्त सैनिक भी लूटमार में तत्पर हैं।' - 

'अरे, तुम तो दस्युओं से डरने लग गए। यवन सेना का सामना कैसे 
कर सकोगे ?' 

भेरी बात और है। पर तुम सहश कोमलांगी के लिए यह यात्रा निरा- 
पद नहीं होगी । मेरे साथ चलने का आग्रह न करो, प्रिये! मैं शीघ्र ही 
वापस क स उपर रल 

“भै तुम्हें कभी नहीं गी, प्रियतम ! मुझे न दस्युओ का 

भय है और न यवनों का। गोनदं बाधि में रहकर मैने भी घनुर्वेद को 
शिक्षा प्राप्त की है। मैं भी तुम्हारी सेना में भरती होऊँगी और यवनों का 
संहार करूगी। कठवालिका करमिका की कथा तुम मुझे कितनी वार सुना 
चुके हो। उसे सुनकर मुझे उससे ईर्ष्या होने लगती है। मैं सिद्ध कर दूंगी कि 
दशाणे देश की बालिकाएँ कठ युवतियों से वीरता और साहस में किसी भी 
प्रकार कम नहीं होतीं । मैं तुम्हारे लिए भार नहीं वनूंगी । मुझसे तुम्हें शक्ति 
ही प्राप्त होगी, क्लैव्य नहीं ।' ; 

'पितृचरण से पूछ देखो, प्रिये ! वह क्या कहते हैं ?' 

“तुम उनकी चिन्ता न करो, प्रियतम ! पिताजी की अनुमति मैं अवश्य 
प्राप्त कर लूंगी । उन्हें तो इससे प्रसन्नता ही होगी ।' 

पुष्यमित्र ओर दिव्या देर तक इसी प्रकार वार्तालाप करते रहे। सारी 
रात बीत गई, उन्हे नींद नहीं आई। दिन-भर घोड़े पर सवार रहने के 
कारण पुष्यमित्र बहुत थक गए थे। पर दिव्या से मिलकर उनकी सारी 
थकावट दूर हो गई। सुबह होने पर उन्होंने दिव्या से पूछा-- 

“अच्छा, तुम मेरे साथ चलोगी तो सही, पर किस वेश में ? स्त्रीवेश में 
यात्रा करना निरापद नहीं होगा ।' 

“तुम इसकी चिन्ता न करो, प्रियतम ! नये-नये भेस भरकर गृढ्पुरुष 
बनना मुझे खूब आता है। कहो तो अभी बुढ़िया बन जाऊँ, लाठी टेककर 
चलने लगूं । लोग समझ, कोई बुढ़िया तीर्थयात्रा को जा रही है। या कहो तो 
* दासी बन जाऊं, काली-कलूटी, अधपके बाल शरी हुई कमर। लोग 
समझें, किसी गृहस्थ के घर रोटी पकाने का काम करने वाली है । कोई मेरी 
MTAA उठाकर भी नहीं देखेगा ।' 

“तुम तो परिहास करती हो, प्रिये ! ' 

“नहीं, मैं परिहास नहीं करती । अच्छा, सैनिक का वेश बना लूंगी । 
पीठ पर तूणीर, शरीर पर कवच, सिर पर शिरस्त्राण और हाथ में तलवार] 
घोड़े पर चढ़कर तुम्हारे आगे-आगे चलूंगी। लोग देखकर कहेंगे, कैसा बाँका 
वीर है । दस्यु मुझे देखते ही डरकर भाग खड़े होंगे। कोई आगे बढ़ेगा, तो 

उसके टुकड़े-टुकड़े म गी। . : र 

भात:काल जब श्रोत्रिय इन्द्रदत्त सन्ब्या वन्दन और पूजा से निवृत्त 
होकर अपनी पुष्पवाटिका में टहलने गए, तो दिव्या उनके पास आकर खड़ी 
हो गई। कुछ संकोच के साथ उसने कहा--- 

"पिताजी, आपसे कुछ वात करनी थी ।' 

"कहो, बेटी, क्या कहना है ?' 

“मैं भी इनके साथ वाहीक देश जाऊंगी । मैंने तो दुनिया देखी ही नहीं 
है। बस विदिशा से गोनदं और गोनदं से विदिशा। यही मेरा संसार है। 
कभी उज्जैन तक नहीं गई ।' 

“पर पुष्यमित्र तो एक अत्यन्त महत्त्वपूर्ण काये से वाहीक जा रहा है। 
उसे वहाँ जाकर सेना संगठित करनी है, यवनों से युद्ध करना है। तुम वहाँ 
जाकर क्या करोगी ?' 

“आप ही ने तो मुझे उपदेश दिया था कि स्त्री पुरुष की अर्धांगिनी होती 
है, उसके सुख और दुःख दोनों में हाथ वेटाती है । मैं उनके महान्‌ कार्य में 
सहायक ही होऊंगी, पिताजी, बाधक नहीं ।! 

“तुम्हारा यदि यही निश्चय हे, तो मैं तुम्हें रोकूंगा नहीं । सच्चे अर्थों में 
पति की सहधमिणी वनो, बेटी ! आये महिलाओं की यही परम्परा है। पर 
तुमने पुष्यमित्र से वात कर ली है ? 

“वह तो अभी पड़े सो रहे हैं। यात्रा से थक गए थे। अभी उठे नहीं हैं।' 

सूर्योदय के एक घड़ी बाद पुष्यमित्र की नींद खुली । कुशल-मंगल पूछने 
के अनन्तर इन्द्रदत्त ने उनसे कहा-- 

'भलीभाँति विश्राम कर लिया है न? तुम गहरी नींद में थे, मैंने जगाना 
उचित नहीं समका। अब नित्यकमों से निवृत्त होकर सन्ध्या वन्दन कर लो। 
प्रातःकालीन आहार तेयार है। तुमसे बहुत-सी बातें करनी हैं। रात को तो 
वार्तालाप के लिए समय ही नहीं था ।' 
सन्ध्या पूजन आदि से निवृत्त होकर पुष्यमित्र इन्द्रदत्त के पास आए। 

वह उनकी प्रतीक्षा ही कर रहे थे। उन्होंने कहा--'कहो, वत्स ! गोनद 
आश्रम के क्या समाचार हैं? पतञ्जलि सकुशल, स्वस्थ और प्रसन्न तो हैं? ' 

'जी हाँ, उका आशीर्वाद प्राप्त करके ही मैं वाहीक देश के लिए 
प्रस्थान कर रहा हूं ।' 

“कुछ दिन तो यहाँ विश्राम करोगे न ? बड़ी दुर की यात्रा है। न जाने 
कव तक वापस आओ। अभी तो तुम अपने माता-पिता से भी नहीं मिले 
हो ।.दिव्या भी कुछ दिन तुम्हारे साथ रहना चाहेगी ।' 

“बहु तो मेरे साथ चलने का आग्रह कर रही है। बहुत समझाया, पर 
मानती ही नहीं ।' 

“तो उसे भी साथ ले जाओ। वह मेरी अनुमति प्राप्त कर चुकी है। 
हमारे शास्त्रों में स्त्री को पुरुष की अर्धांगिनी और सहर्धामिणी कहा गया है । 
उसका आग्रह अनुचित नहीं है, वत्स ! ' | 

श्रोत्रिय इन्द्रदत्त की बात सुनकर पुष्यमित्र का मन पुलकित हो गया । 
संकोच के साथ उन्होने कहा-- 

“मुझे भय है कि मार्ग के कष्ट को कहीं वह सहन न कर सके ।' 

आयें रमणियाँ कष्ट सहने की अभ्यस्त होती हैं, वत्स ! पति के साथ 
रहते हुए वे कष्ट को कष्ट नहीं मानती ।' 

सायंकाल तक आचार्य दण्डपाणि भी विदिशा आ गए। उनके साथ दस 
अश्वारोही भी थे । पुष्यमित्र ने उन्हें देखकर प्रन किया--'इन सैनिकों को 
कहाँ से साथ ले आए, आचाय ! ' ० 

. इन्हें पहचाना नहीं, वत्स ! सब गोनदे आश्रम के अन्तेवासी हैं, दण्ड- 
नीति और धनुविद्या में पारंगत । मेरे प्रिय शिष्य हैं। हमारे साथ ;हेंगे, और 
नई सेना के संगठन में सहायता देंगे ।' 

विदिशा में एक दिन विश्राम कर इस मण्डली ने वाहीक देश के लिए 
प्रस्थान कर दिया । दिव्या भी पुष्यमित्र के साथ थी, सैनिक वेश में और 
घोड़े पर चढ़ी हुई। प्रस्थान से पूर्व पुष्यमित्र अपने माता-पिता से मिलकर 
उनका आशीर्वाद भी प्राप्त कर आए थे। 


( १३) 
कपिश्ञ-गान्धार में यवनों का शासन 


गान्धार जनपद की राजधानी पुष्कलावती का वातावरण उस दिन 
उत्तेजना से परिपूर्णे था। रात्रि के समय कुछ सार्थ वाल्हीक देश से 
पुष्कलावती आए थे। वे यह समाचार लाए थे कि सीरिया के सम्राट्‌ 
अन्तियोक और वाल्हीकराज एवुथिदिम की यवन सेनाएँ वाल्हीक नगरी से 
दक्षिण-पूर्व की ओर प्रस्थान कर चुकी हैं, और हिन्दुकुश पर्वतमाला तक 
आ पहुँची हैं। यवन सेना में चार लाख से भी अधिक संनिक हैं। यवनों के 
अतिरिक्त शक और तुखार सैनिक भी बहुत बड़ी संख्या में एवुथिदिम की 
सेना में सम्मिलित हैं। ये सेनाएँ वायुवेग से आगे बढ़ रही हैं, और शीघ्र 

ही कपिश-गान्धार में प्रविष्ट हो जाऐंगी । पुष्कलावती के नागरिक इन 
मा बहुत उद्विग्न हुए, और राजमार्गो, पथचत्वरों और पण्य- 
वीथियों में सवंत्र इन्हीं की चर्चा होने लगी । एक नागरिक कहता--'अव 
हमारी रक्षा का क्या उपाय है? कपिश-गान्धार में सेना हैं ही कहाँ, जो 
यवनों का सामना करे ।! दूसरा कहुता--'चिन्ता की क्या वात है। हमें तुरन्त 
संघाराम जाकर वहाँ शरण लेनी चाहिए। यवन भी विहारों और संघारामों 
का सम्मान करते हें । वे कभी उन पर आक्रमण नहीं करेंगे । तीसरा कहता 
--यह बात नहीं है, भाई ! युद्ध की चपेट से संघाराम भी नहीं बच सकेंगे । 
यवनों की आँख हमारे देश की धन-सम्पत्ति पर है। जव वे पण्यशालाओं 
और भव्य प्रासादों को लूट लेंगे, तो संघारामों को भी नहीं छोड़ंगे। उन्हें 
ज्ञात है कि वहाँ भी अपार घन-सम्पत्ति संचित है । उत्तम यह होगा कि 
हम तुरन्त पूर्वे की और प्रस्थान कर दें और सिन्धु नदी को पार कर लें। 
कम-से-कम अपने स्त्री-वच्चों को तो वहाँ भेज ही दें। सम्पन्न लोगों ने 
अपने परिवारों को केकय और अभिसार भेजना प्रारम्भ भी कर दिया हैँ। 
हम भी क्यों न उनका अनुसरण करें ।' 
पुष्कलावती के उत्तरी भाग में एक विशाल विहार था जिसे सम्राद्‌ 
अशोक ने बनवाया था । उसके संघ-स्थविर सारिपुत्र थे जो अपने 
पाण्डित्य और सदाचारमय जीवन के लिए सम्पूर्ण उत्तरापथ में प्रसिद्ध थे। 
जब उन्हें यवनों के आक्रमण का समाचार मिला, वह तुरन्त कुमार सुभागसेत 
के पास गए। मौर्य साम्राज्य के उत्तर-पछ्चिमी चक्र के शासक सुभागसेन 
उस समय अपनी मन्त्रिपरिषद्‌ में यवनों के आक्रमण की समस्या पर ही 
विचार-विमर्श कर रहे थे । सारिपुत्र के आगमन पर सब उठकर खड़े हो गए। 
सिर भुकाकर सबने उनका अभिवादन किया और उन्हें उच्च आसन पर 
विठाया । 
'यवनों के आक्रमण का समाचार तो आपने सुन ही लिया होगा, 
स्थविर ! कहिए क्या आदेश है? इस समय आप ही हमें मार्ग प्रदर्शित 
कर सकते हैं।' सुभागसेन ने सारिपुत्र को सम्बोधन करके कहा । 
'मैं इसीलिए तो आया हूँ । कहीं तुम कोई अनुचित निर्णय न कर लो ४ 
“वनों के आक्रमण के समाचार से पुष्कलावती के नागरिक बहुत 
उद्दिग्त हैं, स्थविर ! ' ५८ 
“इसमें उद्वेग की . क्या बात है ? कया तुम तथागत की इस शिक्षा को WA 
भूल गए कि अहिसा द्वारा हा पर विजय प्राप्त करो, अक्रोध से क्रोष को ल 2 
- जीतो और अपनी साधुताओं से असाधु को वश में लाओ। तुम्हें युद्ध करने ($> ` 

की आवश्यकता नहीं है। पुष्कलावती के महाद्वारों को खुले रखो, रात्रि के 
समय भी । जब यवन सेनाए समीप आ जाएं, तो प्रेमपूर्वक उनका स्वागत 
करने के लिए आगे बढ़ो। करुणा, अहिंसा और मैत्रीभावना से तो सिह 
जैसे हिश्न पशु भी सिर भुकाकर पैरों में लोटने लगते हैं, फिर मनुष्यों की 
तो बात ही क्या है ! यवन लोग भी मनुष्य हैं, वे पशु नहीं हैं, यवन सैनिक 
तभी तुम पर अस्त्र उठाएँगे, जब तुम उनके मार्ग को अवरुद्ध करने का 
` प्रयत्न करोगे। ताली एक हाथ से कभी नहीं बजती । तुम्हारी अहिंसा के 
सम्मुख यवनों की हिस वृत्ति स्वयं विनष्ट हो जाएगी । जैसे ईंधन न पाकर 
अग्नि स्वयं बुझ जाती है, वैसे ही यवनों की युद्ध की प्रवृत्ति तुम्हें निःशस्त्र 
देखकर स्वयं शान्त हो जाएगी। तथागत का यही उपदेश है। यवनों को 
परास्त करने के.लिए अहिंसा के अमोघ अस्त्र का प्रयोग करो ।' 

क्या आक्रान्ता के सम्मुख हथियार डाल देना उचित होगा, स्थविर ! 

कया हमारे शासनतन्तर में क्षत्रशक्ति के लिए कोई भी स्थान नहीं है? क्या 
शत्र, का सामना करना हमारा कत्तेव्य नहीं है ? हम यहाँ प्रजाजन की रक्षा 
के लिए ही नियुक्त हैं ।' सेनानायक चन्द्रकीति ने कहा । 4 

- 'कौन किसका छात्र है, श्रावक ! हमारी हिस्रवृत्ति ही हमारी सबसे 
बड़ी शत्र, है। बया यवन राज्यों में तथागत के धर्मानुशासन क्रा पालन नहीं 
हो रहा हे ? कया वहाँ विहारों, चैत्यों और संघारामों की सत्ता नहीं है? 
कया वहाँ श्रमण और भिक्षु निवास नहीं करते ? तुम क्‍यों यवनों को अपना 
शत्र, समभते हो ? 

“तो वे क्यों हम पर आक्रमण कर रहे हैं ?' 

“यह उनकी मूर्खता है, श्रावक! पर उनके अनुकरण में तुम भी 
क्यों मुखता करने लगो ? यदि तुमने सैन्यशक्ति का प्रयोग कर यवनों के 
संहार का प्रयत्न किया, तो उनकी क्रोधाग्नि दुगुने वेग से भड़क उठेगी । क्रोध 
से पागल होकर वे इस देश के नगरों को भूमिसात्‌ कर देंगे, बस्तियो को 
उजाड देंगे और खून की नदियाँ बहा देंगे । चैत्य और विहार भी उनकी 
क्रोधाग्नि से बचे नहीं रह सकेंगे । कया तुम राजा अशोक की उस ग्लानि 
को भूल गए, जिसकी अनुभूति उन्हें कलिङ्ग के युद्ध में हुई थी ? युद्ध कैसा 
रा और अशोभन होता है,.श्रावक ! युद्ध का विचार तक भी मन में 
न लाओ।' 

“तो फिर क्या हम कपिश-गान्धार पर यवनों का भ्राधिपत्य स्थापित 
हो लेने दें ।! सुभागसेन ने प्रश्‍न किया । ; 

'कपिश-गान्धार अब भी तो स्वतन्त्र नहीं है, श्रावक ! पहले कभी 

ये अवश्य स्वतन्त्र थे। पर मौयों ने इन्हें जीतकर अपने अधीन कर लिया । 
तुम उन्हीं की ओर से इनका शासन करने के लिए नियुक्त हो। तुम मगघ 
के निवासी हो, मौर्य राजकुल के हो। कपिश-गान्धार के लिए तो तुम 
विदेशी ही हो। कोई सौ साल हुए, जब कपिश और गान्धार वस्तुतः स्वतन्त्र 
थे। इनके अपने राजा थे, अपनी सेनाएँ थीं, और अपनी पौर जनपद 
सभाए थीं। यदि अब इन्हें यवनों ने मोर्यो से जीत लिया, तो इनकी स्थिति 
भें क्या अन्तर आएगा, श्रावक ! तुम भी तो मौय सम्राट के आदेशों के 
अनुसार ही इन का शासन कर रहे हो, तुम स्वतन्त्र कहाँ हो। यदि 
तुमने अन्तियोक की अघीनता स्वीकार कर ली, तो तुम्हारा क्या बिगड़ेगा । 
लुम मौयों के अधीन रहे तो क्या, और अन्तियोक के अधीन हुए तो क्या ?” 

"पर हिमालय से समुद्र पर्यन्त सहस्रयोजन विस्तीर्ण जो यह विशाल 
देश है, वह आयों की भूमि है, स्थविर ! चाणक्य ने इस आर्येभूमि को इसी 
प्रयोजन से एक शासनसूत्र में संगठित किया था, ताकि कोई विदेशी त्र, 
इस पर आक्रमण करने का साहस न कर सके। इसकी स्वतन्त्रता अक्षुण्ण 
रहुनी ही चाहिए, तभी आयों के घर्म और संस्कृति का उत्कर्ष सम्भव है।' 
चन्द्रकीति ने कहा । . 

“तुम उस ब्राह्मण की बात कह रहे हो जो सद्धमं का विरोधी था। उसने 
आयों के शासन को हिमालय से समुद्र पर्यन्त विस्तीणे इस भूखण्ड तक ही 
सीमित कर देने की वात सोची थी। पर हमारा धर्म-साम्राज्य तो आज 
सम्पूर्ण सभ्य संसार में विस्तीणे है। कौन-सा देश है, जहाँ हमारे चैत्यों और 
विहारों की सत्ता न हो, जहाँ श्रमण और भिक्षु निदिचिन्तता के साथ सद्धमं 
के पालन में तत्पर न हों, जहाँ प्रतिदिन उपोसथ न होता हो । यवनों को तुम 
क्यों पराया समझते हो, श्रावक ! यह सही है कि अभी उन्होंने तथागत की 
मध्यमा प्रतिपदा को अविकल रूप से नहीं अपनाया हे। पर भारत में भी 
तो ऐसे लोगों की कमी नहीं है, जो मिथ्या सम्प्रदायों और पाषण्डों के 
अनुयायी हैं। यवनों को भारत में आने दो। इससे सद्धमें को लाभ ही 
होगा। वे हमारे निकट सम्पर्क में आएँगे, तथागत के उपदेशों का श्रवण 
करेंगे, और धीरे-धीरे बुद्ध, घर्म और संघ में आस्था रखने लगेंगे। घमं- 
विजय में इससे सहायता ही मिलेगी। 

“पर यवनों के सम्मुख घुटने टेक देना क्या क्षत्रियों क्री मर्यादा के 
विरुद्ध नहीं होगा, स्थविर ! ' ई 

'यह मत भूलो, श्रावक ! तथागत बुद्ध भी क्षत्रिय कुल में उत्पन्न हुए 
थे। यदि तुम हिंसा को ही क्षात्रघमे समझते हो तो यह तुम्हारी भूल है।' . 

'तो फिर आपका क्या आदेश है, स्थविर ?” सुभागसेन ने प्रश्‍न किया । 

'तुम अभी से यवन सेना का स्वागत करने की तैयारी प्रारम्भ कर दो। 
अपने राजदूत आज ही पछ्चिम की ओर भेज दो। वे शीघ्र-से-शी घ यवनराज 
से भेंट करें और उनसे यह निवेदन कर दें कि तुम यवनराज की अधीनता 
स्वीकार करने को उद्यत हो। तुम्हारा हित इसी में है, श्रावक ! केवलं 
तुम्हारा ही नहीं, अपितु कपिश-गान्धार का भी ।' 

“आपकी आज्ञा शिरोधाय है, स्थविर ! ' 

'चिरायु हो, श्रावक ! तथागत तुम्हारा कल्याण करें ! बुद्ध, धर्म और 


संघ में तुम्हारी आस्था सदा अक्षुण्ण रहे। तुमने जिस मागे का अनुसरण करने . 
का निर्णय किया है, वही सद्धमं के अनुरूप है । हिंसा अत्यन्त गद्य होती है, - 


श्रावक ! धे द्वारा यवनों को जीतने का प्रयत्न करो, शस्त्रों द्वारा नहीं ।' 

कुमार सुभागसेन ने युद्ध के बिना ही यवनों की अधीनता स्वीकार कर 
ली । यवन सेनाओं ने बड़ी धूम-घाम के साथ पुष्कलावती में प्रवेश किया। 
उनके स्वागत के लिए राजमार्गो पर तोरण बनाए गए, मंगलघट्‌ स्थापित 
किए गए ओर पुष्पमालाओं से सारी नगरी को सजाया गया । अन्तियोक 
और एवुथिदिम के स्वागत के .लिए एक विशाल सभा का आयोजन किया 
गया । स्थविर सारिपुत्र भी उसमें उपस्थित हुए। यवनराजाओं का स्वागत 
करते हुए गम्भीर वाणी में उन्होंने कहा-- 

'यह तथागत बुद्ध का देश है, यवनराज ! इस देश के निवासी युद्ध से 
घृणा करते हैं, शान्ति और अहिंसा को जीवन का मूल मन्त्र मानते हैं, किसी 
के प्रति द्वेष नहीं रखते, सबसे प्रम करते हैं और धमं में विशवास रखते हैं। 
हम आपका स्वागत करते हैं, यवनराज ! यहाँ रहकर आप तथागत के उस 
अष्टाङ्गिक आये धमं का श्रवण कीजिए जो आदि में सत्य है, मध्य में सत्य 
है और अन्त में सत्य है। यहाँ आप उन स्थानों का दर्शन कीजिए, जहाँ 
भगवान्‌ को बोध हुआ था, जहाँ उन्होंने घर्मचक्ऋ का प्रवर्तन किया था, और 
जहाँ उनका निर्वाण हुआ था। इस देश की सब धन-सम्पदा आपके चरणों में 
है, यवनराज ! पर हमारी वास्तविक सम्पत्ति सोना-चाँदी या मणि-माणिक्य 
नहीं हैं। हमारी सम्पत्ति तो हमारा घर्म है। आप इस सम्पत्ति को भी ग्रहण 
कीजिए । इससे आपका कल्याण होगा, इहलोक में.भी और परलोक में भी । 
लौकिक सुख क्षणिक होते हैं, धर्म ही नित्य और शाइवत है।' 

यवनराज अन्तियोक स्थविर सारिपुत्र का स्वागत भाषण सुनते हुए 
मज््द-मन्द मुसका रहे थे। उत्तर देते हुए उन्होंने कहा---हमारे यवन राज्यों 
में भी बहुत-से श्रमण और भिक्षु निवास करते है । अनेक विहार और चैत्य 

भी वहाँ विद्यमान हैं। स्थविरों से मिलने का अवसर मुझे पहले भी प्राप्त 
हुआ है । पर आज आपसे भेंट कर मुझे बहुत प्रसन्नता हुई । आप निरिचिन्त 


रहिए, आपकी मान-मर्यादा हमारे शासन में पूर्ववत्‌ अक्षुण्ण रहेगी ।' 

_ अन्तियोक के इन वचनों को सुनकर सारिपुत्र को निराशा हुई । उन्होंने 
बड़े उत्साह से यवनराज का अभिनन्दन किया था। वहु अन्तियोक से अधिक 
“आत्मीयता की आशा रखते थे। पर अब वह कर ही क्या सकते थे। कपिदा- 
गान्धार यवनों के हाथों में आ चुके थे। सिकन्दर की नीति का अनुसरण 
कर अन्तियोक ने भी इन प्रदेशों का शासन सुभागसेन को सौंप दिया। 
पुष्कलावती में एक यवन स्कन्धावार स्थापित कर दिया गया, ताकि कपिश- 
गान्धार की जनता यवनों के विरुद्ध विद्रोह का साहस न कर सके । सुभाग- 


. सेन से अन्तियोक ने वहुत-से हाथी, घोड़े और अस्त्र-दास्त्र प्राप्त किए। 


'यवनराज दो सप्ताह पुष्कलावती में रहे सैनिकों ने यह समय आमोद-प्रमोद 
और मनोरंजन में व्यतीत किया। अशोक की नीति के कारण पुराने युग के 
'समाजों' की परिपाटी अब नष्ट हो चुकी थी। न अब उनमें इन्द्र-युद्ध होते 
थे, न सुरापान और न हिंस्र पशुओं की लड़ाई । पर अनेक प्रकार की प्रेक्षाएँ 
अब भी इन समाजों में प्रदशित की जाती थीं। यवन सैनिक दिन-भर प्रक्षा एँ 
देखते, और साँझ होते ही नृत्यशालाओं में जा वेठते। रात-भर सुरापान 
करते, संगीत सुनते, नृत्य करते और गणिकाओं से आमोद-प्रमोद करते । 
पुष्कलावती के निवासी उनके सम्पर्क में आने से वचने का प्रयतन करते, और 
उनसे भय अनुभव करते । कोई-कोई यवन संघाराम में जाकर तथागत बुद्ध 
और बोधिसत्वो की मूर्तियों का दशन भी करते। स्थविर सारिपुत्र को इससे 
यरम संतुष्टि होती । 

पुष्कलावती में विश्राम करते हुए जब दस दिन वीत गए, तो सम्राट 
अन्तियोक ने वाल्हीकराज एवुथिदिम और यवन सेना के प्रधान सेनानायकों 
को अपने पटमण्डप में बुलाया । सबके उपस्थित हो जाने पर उन्होंने कहा-- 

'सिकन्दर और सेल्युकस भारत की विजय के जिस कार्य को अधूरा 
छोड़ गए थे, उसे अब हमें पुरा करना है । अव हमें शीघ्र सिन्धु नदी की ओर 
प्रस्थान कर देना चाहिए । कया हमारी सेना तैयार है ? ' 

“इस देश की विजय के लिए सेना की क्या आवद्यकता है, यवनराज ! 
केकय, अभिसार, वाहीक आदि सवंत्र सारिपुत्र जैसे स्थविर विद्यमान हैं। 
चे हमारा स्वागत करने के लिए उद्यत हैं। धमं भी कैसी ग्रद्ध त मदिरा है| 
जिसका पान कर मनुष्यों को अपने कत्तेव्य-अकत्तंव्य का बोघ ही नहीं रह 
जाता। पुष्कलावती में कुछ दिन और रहकर बौद्धधर्म के प्रति सम्मान 

प्रदशित कर दीजिए। संघाराम को कुछ दान-दक्षिणा दे दीजिए, और एक 
नया चैत्य वनवा दीजिए। स्थविर, श्रमण और भिक्षु इससे कृतकृत्य हो 
जाएंगे। समझने लगेंगे कि धर्म द्वारा यवनों को जीत लिया गया है । केकय, 
अभिसार, वाहीक--सवंत्र हमारे दान-पुण्य की कीति फैल जाएगी । वहाँ के: 
स्थविर भी अपने-अपने प्रदेशों के शासकों को हमारी अधीनता स्वीकार कर 
लेने के लिए उसी प्रकार प्रेरित करने लगेंगे जैसे यहाँ पुष्कलावती में स्थविर 
सारिपुत्र ने किया था।' एवुथिदिम ने मन्द हास्य के साथ कहा । 

“यदि अनुमति हो, तो मैं भी कुछ निवेदन करू, सम्राट्‌ ! ' सेनापति 
होरोअस ने कहा । 

“कहो, तुम्हें क्या कहना है ?' 

. “मुझे अपने गूढ़ पुरुषों से ज्ञात हुआ है कि पुष्यमित्र नाम का एक सैनिक 
वाहीक देश के गणराज्यों को यवन सेना का सामना करने के लिएं उकसा 
रहा है। उसने:एक अच्छी बड़ी सेना भी संगठित कर ली है। मालव, क्षुद्रक, 
कठ, आग्नेय, रोहितक आदि जिन गणों ने सिकन्दर से डटकर युद्ध किया था, 
बे सब भी अपनी-अपनी सेनाओं के पुनः संगठन में तत्पर हो गए हैं। युद्ध के 
विना वाहीक देश को जीतःसकना असम्भव है, सञ्राट्‌ ! युद्ध की पूरी तैयारी 
करके ही हमें सिन्धु नदी को पार करना चाहिए।' 

क्या वाहीक देश की जनता पर स्थविरों का प्रभाव नहीं है, सेनापति ? ! 
एवुथिदिम ने प्रश्‍न किया । 

“हे क्यों नहीं ! पर वाहीक के निवासी अब तक भी अपने प्राचीन 
सनातन घर्मे के प्रति आस्था रखते हैं । शिव, चण्डी और दुर्गा की उपासना 
उनमें अब तक भी प्रचलित है। उनकी सैनिक परम्परा अभी नष्ट नहीं हुई 
है। श्रमणों और भिक्षुओं का आदर वे अवश्य करते हैं, उन्हें दान-दक्षिणा 
द्वारा सन्तुष्ट भी करते रहते हैं पर अपनी पुरानी परम्पराओं का उन्होंने 
त्याग नहीं किया है। पुष्यमित्र ने उन्हें युद्ध के लिए तैयार कर लिया है।' 

“तो फिर युद्ध ही सही । तुरन्त यवन सेना को तैयार होने का आदेश दे 
दो। शीघ्र सिन्धु नदी की ओर प्रस्थान कर दिया जाए । देखें, पुष्यमित्र की 
सेना में कितनी शक्ति है ! ' अन्तियोक ने आक्रोश से कहा । 

विशाल यवन सेना निरन्तर पूर्वे की ओर बढ़ती गई। मागं के नगरों, 
ग्रामों और पल्लियों को घ्वंस करती हुई जब वहु सिन्धुतट पर हदी ुँची, तो 
उसने देखा कि नदी के परले पार एक सेना उसका मार्ग रोकने के लिए 
सन्तद्ध है, और नदी के पार उतरने के सब मार्ग अवरुद्ध हैं। 

(१४) 
सिन्धुतट का युद्ध 


विदिशा से चलकर पुष्यमित्र और उसके साथी उत्तर की ओर निरन्तर 
आगे बढ़ते गए। जो नगरी, पत्तन, पल्ली या ग्राम साँक होने पर मागं में 
दिखाई पड़ जाता, रात्रि के विश्राम के लिए वे वहीं पर ठहर जाते । दिव्या 
तब अपना सेनिक वेश उतारकर रख देती, और पत्तन की वीथियों में एक 
di गाती हुई घूमना प्रारम्भ कर देती । इस गीत का भावार्थ इस प्रकार 

हिमालय की उत्तुंग शिखाएं तुम्हारा आह्वान कर रही हैं, आयंमूमि 

संकट में है। . 

कुभा और क्रमु नदियाँ तुम्हें बुला रही हैं, आयो के रक्‍त से उनका जल 
लाल हो गया है । 

वंक्षु के तट से एक भयंकर आँधी उठी है जो बड़े वेग से दक्षिण-पूर्व की 
ओर बढ़ रही है, भार्यभूमि संकट में है। | 

म्लेच्छ हमारे देवमन्दिरों को अपवित्र कर रहे हैं। हमारा घर्म संकट में 
है । शिव, विष्णु, जयन्त और अपराजित तुम्हें बुला रहे हैं। १ 

वीरो, नींद से उठो । अब सोने का समय नहीं है । धनुष-बाण लेकर 
हमारे साथ चल पड़ो। - 
यवनों ने हिन्दुकुश को पार कर लिया है, आर्यभूमि संकट में है । 
चन्द्रगुप्त को स्मरण करो, यवन जिसके नाम से थर-थर काँपा करते थे। 
सिन्धु और वितस्ता तुम्हें बुला रही हैं, कहीं म्लेच्छ उन्हें भी अपवित्र 
कर दें। 
वीरो, नींद से उठो। वरछे, तलवार लेकर हमारे साथ चल पडो । 

दिव्या के इस गीत को सुनकर युवकों का खून खौलने लगता, सँकड़ों 
वीर पुष्यमित्र को सेना में सम्मिलित हो जाते। माताएँ पुत्रों के, बहनें 
भाइयों के और परिनयाँ पतियों के माथे पर अपने रकत से तिलक लगाकर 


नक 


. कहतीं -'पीठ दिखाकर न लौटना, घर तभी आना जव शत्रुओं का संहार 


हो जाए। हमारी मान-मर्यादा तुम्हारे हाथों में है। अपने कुल को कलंकित 
न करना।' चम्बल की धाटी में दस्युओं के कितने ही समूह दिव्या के गीत 
को सुनकर पुष्यमित्र के साथ हो गए, और कितनी ही संनिक श्रणियों ने 
यवनों का सामना करने के लिए उसके साथ चलना स्वीकार कर लिया । 

सेना के व्यय के लिए पुष्यमित्र को घन की भी कोई कमी नहीं रही। वह 
जहाँ भी जाते, जनता उत्साहपूवेक उनका स्वागत करती और घन-धान्य के 
ढेर लगा देती। भारत के लोगों में न देशभक्ति की कमी थी और न वीरता 
की । उन्हें केवल एक सुयोग्य नेता की आवश्यकता थी । पुष्यमित्र के रूप में 
अब उन्हें एक ऐसा नेता प्राप्त हो ग़या था जिस पर उनका अगाध विशवास 
था। : 

मथुरा और इन्द्रप्रस्थ होती हुई पुष्यमित्र की सेना जब अग्नोदक नगरी 
पहुँची, तो उसके सैनिकों की संख्या पचास हजार तक पहुँच गई थी । आग्रेय 
जनपद की यह नगरी अपते घन-वैभव के लिए भारत भर में प्रसिद्ध थी । 
उसके वणिक्‌ देश-विदेश में दूर-दूर तक व्यापार के लिए आया-जाया करते 
थे। आचायं दण्डपाणि ने पुष्यमित्र को परामर्श दिया कि कुछ दिन वहां 
विश्राम करके फिर आगे बढ़ा जाए । उन्होंने कहा-- 

"देखो, वत्स ! सँन्यबल के समान कोषवल का भी बहुत महत्त्व है । 
AMATA रहकर हमें कोषबल के संचय के लिए प्रयत्न करना चाहिए ।' 

"पर हमें तो शीघ्र ही सिन्धुतट पहुँचना है, आचार्य ! यवन सेनाएँ 
वाल्हीक नगरी से प्रस्थान कर चुको हैं। शीघ्र ही वे हिन्दूकुश को पार कर 
लेंगी । सुभागसेन से मुझे कोई भी आशा नहीं है। देर करने से क्या लाभ 
होगा, आचार्य ! ' 

'नीतिकारों के इस मन्तव्य को स्मरण करो कि राजाओं की शक्ति 
कोषवल पर ही आश्रित होती है । वाहीक-देश में वीरों की कोई कमी नहीं 
है। कठ, क्षुद्रक, मालव, मद्रक आदि जनपदों की सँनिक-परम्परा अभी 
भलीमाँति सुरक्षित है । पर वहाँ घन प्राप्त कर सकना सम्भव नहीं होगा। 
यवन सेना को परास्त करने के लिए हमारी सेना में भी कम-से-कम दो लाख 

सैनिक होने चाहिएँ । इन सँनिकों के लिए अस्त्र-शस्त्र चाहिएँ, कवच 
चाहिएँ, शिरस्त्राण चाहिएँ, घोड़े और हाथी चाहिएँ और साथ ही भोजन 
तथा वस्त्र भी । ये सत्र घन द्वारा ही प्राप्त हो सकेंगे । अग्रोदक के वणिक्‌ 
न केवलं धनी हैं, अपितु आयं भूमि और आयंघमं के प्रति आस्था भी रखते 
हैं। देश और घर्म की रक्षा के लिए घनप्रदान करने में वे कभी संकोच 
नहीं करते । हमें कुछ दिन यहाँ ठहरना चाहिए, और अपने कोषवल में वृद्ध 
-करनी चाहिए ।' 

आप ठीक कहते हैं, आचायं ! पर अग्रोदक से घन प्राप्त कर सकना 
-किस प्रकार सम्भव होगा ?' ह ८ 

'देखो, वत्स ! आग्नेय जनपद की गणसभा अभी नष्ट नहीं.हुई हैं। 


> 
Ki 

आग्रेयों के कुलमुख्य अब तक भी सभा में एकत्र और परस्पर मिल- 
कर्‌ सव वातों का निर्णय करते हैं। हुम SE उपस्थित हल 
उन्हें देश पर आए हुए संकट का बोध कराएँगे।' 

अगले दिन प्रातः आचार्य दण्डपाणि और पुष्यमित्र आग्रेय जनपद की 
गणसभा में उपस्थित हुए। श्रेष्ठी घनदत्त ने आंसन ग्रहण करने के लिए 
उनसे सादर अनुरोध किया, और हाथ जोड़कर कहा-- 


'आपके दर्शन से हम कृताथं हुए, आचाय ! कहिए, क्या आज्ञा है?” : 


र "वेश पर जो घोर संकट उपस्थित हुआ है उसे तो आप जानते ही होंगे, 
श्रेष्ठि ! ' 

“हाँ, आचायं ! हमारे कुछ सार्थ कपिश-गान्धार और वाहीक से वापस 
आए है । उनके सार्थवाहो से सब समाचार हमें ज्ञात हो चुके हैं। पर शत्रु से 
देश की रक्षा करना तो शासन-तन्त्र का कार्य है, आचाय ! जब हमारा 
जनपद स्वतन्त्र था, तब हमारे नागरिकों ने भी सिकन्दर की सेना के विरुद्ध 
युद्ध किया था । अपनी स्वतन्त्रता के लिए उन्होंने प्राणों की वाजी लगा दी 
थी। पर अब तो स्थिति बदल चुकी है। हम मौर्यों के अधीन हैं। यह सही 
है कि हमारे घमं, चरित्र और व्यवहार में मोयं शासक कोई हस्तक्षेप नहीं 
करते। पर चिरकाल से हमारे युवकों को शस्त्र धारण करने का अवसर 
नहीं मिला है। उनकी सैनिक परम्परा अब नष्ट हो चुकी है।' 

"हमें आपसे सैनिक नहीं चाहिएँ, श्रेष्ठि! सहस्नों युवक हमारी सेना 
में सम्मिलित हो चुके हैं। वाहीक वेश में हमें यथेष्ट सैनिक मिल जाएँगे । 
पर घन के विना हमारा काम चल सकना असम्भव है। अग्रोदक के वणिक्‌ 
हमें घन अवश्य प्रदान कर सकते हैं। आयंभूमि पर जो घोर संकट उपस्थित 
हुआ है, उसका निवारण करने के लिए हमें घन की भी उतनी ही आवश्यकता 
है जितनी कि सैनिकों की। यवनों के आक्रमण के कारण न हमारा धर्म 
सुरक्षित है, न धन और न जीवन। यदि यवनों की बाढ़ को मागे में ही न 
रोक दिया गया, तो इस आयंभूमि की कोई भी नगरी घ्वंस हुए बिना नहीं 
रहेगी । अग्रोदक की ये विशाल अट्टालिकाएं, ये भव्य प्रासाद, ये समृद्ध पण्य- 
घालाएँ और ये देवमन्दिर सब भूमिसात्‌ हो जाएंगे। यवन लोग बड़े 
हैं, श्रेष्ठि! न वे स्त्रियों की मान-मर्यादा को महत्व देते हैं, और न बच्चों 
जीवन को। वे जहाँ भी जाते हैं, लहलहाते खेतों को उजाड देते हैं, नगरों 
को आग लगा देते हैं,बच्चों और स्त्रियों का अपहरण कर उन्हें दास-दासियों 


' के रूप में बेच देते हैं, और तब धन-सम्पदा लूट लेते हैं। यवन लोग लाखों 
आये सहिलाओं को वाल्हीक, पाथिव और सीरिया ले जाएँगे और पथ- 

चत्वरों पर खड़ा करके उन्हें नीलाम करेंगे--मूक पशुओं के समान। क्या 
यह सब आप सहन कर सकेंगे, श्रेष्ठि ! इस घोर संकट में भारतभूमि की 
रक्षा कर सकना तभी सम्भव है जब हम अपने तन, मन और धन--सर्वस्व 
को न्यौछावर करने के लिए उद्यत हो जाएं। क्या धन द्वारा आप हमारी 
सहायता नहीं करेंगे ?' 
'आपको कितना धन चाहिए, आचार्य ! ' ` 
'यह समय हिसाब करने का नहीं है, श्रेष्ठि! आपके जनपद में जो 
अपार धनराशि संचित है, उस सवको भारत की पुण्यभूमि की रक्षा के लिए, 
आये महिलाओं की मान-मर्यादा को सुरक्षित रखने के लिए और देवमन्दिरों 
को म्लेच्छों द्वारा अपवित्र होने से बचाने के लिए अपित कर दो।' 
घनदत्त ने कुलमुख्यों के साथ मिलकर विचार-विमर्श किया। कुछ समय 
पश्चात्‌ वह आचार्य दण्डपाणि के पास आए और हाथ जोड़कर वोले-- 
'एक कोटि सुवर्ण-निष्क और दस कोटि कार्षापण आपके चरणों में 
समपित हैं, आचार्य ! स्वीकार करें । आवश्यकता पड़ने पर हम और भी 
अधिक सेवा करने को उद्यत हैं।' > 
“साधु, साधु ! आग्नेय गण से मुझे यही आशा थी । देश और घर्म पर 
संकट आने पर अग्नोदक के वणिक्‌ अपने कत्तेव्य का पालन करने के लिए 
सदा उद्यत रहते हैं ।' 
दिव्या भी इस समय निष्क्रिय नहीं थी । श्रेष्ठियों के प्रासादों में जाकर 
बह्‌ आग्नेय महिलाओं को आसन्न संकट के सम्बन्ध में सचेत. करने में तत्पर 
थी। उसकी प्रेरणा से स्त्रियों ने अपने आभूषण उतारकर सैनिकों की सहा- 
यता के लिए प्रदान किए, और वहुत-सी युवतियाँ सेना में परिचारिका के 
रूप में कार्य करने को उद्यत हो गई । 
अग्नोदक में अपने कार्य को समाप्त कर दण्डपाणि, पुष्यमित्र और दिव्या 
ते अपनी सेना के साथ वाहीक देश की ओर प्रस्थान कर दिया । अब उनके 
सम्मुख प्रधान कार्य भारत की सँन्यशकिति का पुनरुद्धार करना था । वाहीक 
देश में वीरों की कोई कमी नहीं थी । पुष्यमित्र अग्नोदक से मालव जनपद 
गए। मालव लोग वीरता, साहस और शोये में अद्वितीय थे। मौर्यों की 
अधीनता चे स्वीकार कर चुके थे, पर उनकी गणसभा अब भी विद्यमान 
थी। अपने जनपद के चरित्र और व्यवहार का वे स्वयं निर्धारण करते, 
और सनातन परम्परा के अनुसार अपने देवी-देवताओं का पूजन किया 
करते। मालवों ने बौद्धधर्म को स्वीकार नहीं किया था। न वहाँ कोई 
संघाराम था, और न कोई चेत्य । 

आचार्य दण्डपाणि मालव जनपद के गणमुख्य विश्वभूति से जाकर 
मिले । आचार्यं का अभिनन्दन करते हुए विइवभूति ने कहा--'हुमारा 
अहोभाग्य है जो गोनदं आश्रम के प्रसिद्ध आचार्य हमारे जनपद में पघारे 
हैं । मालवगण की ओर से मैं आपका स्वागत करता हैँ । स्थविर, श्रमण 
और भिक्षु तो बहुधा यहाँ आते रहते हैं। संसार से विरक्त होकर भिक्ष्‌- 
ब्रत ग्रहण कर लेना और नियम-संयम का जीवन विताते हुए अन्त में निर्वाण 
भ्राप्त करना मानव-जीवन का वास्तविक ध्येय है, यह उपदेश हम वहुधा 


` सुनते रहते हैं। पर चिरकाल से कोई ऐसे आचार्य हमारे जनपद में नहीं 


आए जो आर्यों की प्राचीन परम्परा के अनुसार वर्णाश्रम घम का उपदेश 
दें और वर्ण तथा आश्रम के अनुसार स्वधमं का हमें वोध कराए । आपके 
विचार सुनकर मालवों को परम प्रसन्नता होगी ।' 2-2 

“आयंभूमि के उत्तर-परिचमी क्षितिज पर जो काली घटाऐ घिर रहीं 
हैं, उनका तो आपको ज्ञान होगा ही। यवन सेनाऐ भारत पर आक्रमण 
करने के लिए वायुवेग से आगे बढ़ रही हैं।' दण्डपाणि ने कहा । 

“हाँ, मैंने सुना है, आचार्यं ! ' 

“इस संकट के समय आपका क्या कतव्य है, यह जताने के लिए ही मैं 

वाहीक देश का पर्यटन कर रहा हूँ ।' 
“हमारे लिए क्या आज्ञा है, आचार्य ! ' 

'मालवों की गणसभा का अधिवेशन तुरन्त बुलवाइए । जब सब कुल- 
मुख्य, ग्रामणी और प्रमुख नागरिक सभा में एकत्र हो जाएंगे, तव मैं अपना 
निवेदन उनके सम्मुख प्रस्तुत करूंगा ।' 

कोई समय था, जवकि मालवों की गणसभा का बहुत महत्त्व था । 
उसके सव सदस्य 'राजा' कहलाते थे, और अपने-अपने राजसिहासनों पर 
आसीन होकर राज्यकार्यं के सम्वन्ध में विचार-विमशं किया करते थे। पर 
अब मालव जनपद को मोर्य साम्राज्य में सम्मिलित हुए एक सदी से भी 
अधिक समय हो चुका था । अब वहाँ के कुलमुख्यों को यह आवद्यकता ही 
नहीं रही थी कि वें शत्रुओं के आक्रमण का प्रतिरोध करने और अपने जन- 
पद की रक्षा के लिए जागरूक रहें। पर अपने आन्तरिक शासन के सम्बन्ध 
में मालव लोग अब भी स्वतन्त्र थे, और यही कारण था कि उनकी गणसभा 
अव भी विद्यमान थी । विश्वभूति के आवाहन पर सव कुलमुख्य, ग्रामणी 
ओर प्रमुख नागरिक गणसभा में अपने-अपने आसनों पर वेठ गए । गण- 
मुख्य विश्वभूति ने उन्हें सम्बोधन करते हुए कहा-- ७ 

“दशाणं देश के गोनर्द नामक स्थान पर स्थित आचाये पतञ्जलि के 

आश्रम का नाम आप सबने अवश्य सुना होगा। हमारे वाहीक देश से भी 
बहुत-से छात्र वहाँ विद्याध्ययन के लिए जाते हैं। पुरातन भारतीय शास्त्रों, 
विद्याओं और शिल्पों के अध्ययन का इससे बड़ा केन्द्र इस समय भारतभूमि 
में अन्य कोई नहीं है । हमारा सौभाग्य है कि इस आश्रम के अन्यतम आचार्य 
श्री दण्डपाणि आज हमारे बीच में विद्यमान हैं। ये दण्डनीति के प्रकाण्ड 
पण्डित हैं, और राजशास्त्र के प्रसिद्ध प्रवक्ता हैं। आप : उनके प्रवचन को 
सुनने के लिए उत्सुक होंगे। मैं. आचार्यपाद से प्रार्थना करता हूँ, कि 
मालवगण को मागं प्रदर्शित करे ।' 

आचार्य दण्डपाणि ने कहा--'मैं आज किसी व्याख्यान, उपदेश या 
प्रवचन के लिए आपके सम्मुख उपस्थित नहीं हुआ हूँ। आप यह सुन ही 
चुके होगे कि यवन राज्यों की सम्मिलित सैन्यशक्ति भारतभूमि की ओर 
वायुवेग से अग्रसर हो रही है। शीघ्र ही हमारी यह आर्यभूमि यवनों द्वारा 
आक्रान्त हो जाएगी। हमें सोचना है कि इस संकट से किस प्रकार स्वदेश 
की रक्षा की जाए। यवनों का सामना हम अपनी सेना द्वारा ही कर सकते 
हैं। पर मौर्य शासनतन्त्र ने स॑न्यशक्ति की पूर्णरूप से. उपेक्षा कर दी है। 
हम उस पर भरोसा नहीं कर सकते। . पर साथ ही हमारे लिए यंह भी 
सम्भव नहीं है कि अपने देश को शत्रुओं द्वारा आक्रान्त हो लेने दें । यवनों 
से आयंभूमि की रक्षा करने के लिए मेरा शिष्य पुष्यमित्र जो महान्‌ आयो- 
जन कर रहा है, मेरा अनुरोध है कि आप सव उसमें सहायक हों। मुझे 
ज्ञात है कि प्रत्येक मालव स्वभाव से ही वीर और साहसी होता है। जब भी 
मालव जनपद पर कोई आपत्ति आई, किसी शत्र ने उसकी ओर क्रूर दृष्टि 
से देखा, मालव युवक अस्त्र-शस्त्र ग्रहण कर आत्मरक्षा के लिए रणक्षेत्र में 
उतर आते हैं। मालबों की यह पुरातन सैनिंक परम्परा अभी नष्ट नहीं 


हुई है । मैं चाहता हूँ कि आज भी मालव लोग यवनों का सामना करने के 


लिए सन्नद्ध हो जाएं।' 

दण्डपाणि का निवेदन समाप्त हो जाने पर गणमुख्य विदवभूति ने कहा, 
'मालवगण की सदा से यह परम्परा रही है कि कुलमुख्य ग्रामणी और अन्य 
सम्भ्रान्त नागरिक परस्पर मिलकर सव समस्याओं पर विचार-विमर्श 
करें और बहुसम्मति से जो निर्णय हो, सब उसे स्वीकार करें। आचार्य 
दण्डपाणि ने जो विचार आपके सम्मुख प्रस्तुत किया है, उस पर आप 
निस्संकोच भाव से अपनी सम्मति प्रगट करे ।! 


गणमुख्य की अनुमति प्राप्त कर कुलमुख्य इन्द्रवप्त्र अपने आसन से उठ- ` 


कर खड हुए और उन्होंने कहा, मालवगण मेरी बात का श्रवण करें, उस 

पर ध्यान दें, उस पर विचार करें। आचार्य दण्डपाणि के दर्शन कर हम अत्यन्त 
अनुगृहीत हुए हैं। पर प्रश्‍न यह है, कि यवन आक्रमण से देश की रक्षा करने 
का उत्तरदायित्व किसका है, मौर्य सञ्राटू का या मालवगण का? एक 
सदी से भी अधिक हो गया, जब से हमारा यह जनपद मौर्यो के अधीन है 
हम मौर्ये सम्राट्‌ को कर प्रदान करते हैं उसके राजशासन का पालन करते 
हैं। पर मौयों के शासनतन्त्र की आज क्या दशा है? राज्यकोष को स्थविरो, 
भिक्षुओं और मुनियों पर पानी की तरह बहाया जा रहा है। सैन्यशक्ति की 
उपेक्षा की जा रही है। मैं तो पहले भी अनेक वार आपके सम्मुख यह 
विचार प्रगट कर चुका हूँ कि मालवगण को तुरन्त अपनी स्वतन्त्रता की 
घोपणा कर देनी चाहिए। मौर्य साम्राज्य के अन्तर्गत रहने से हमें लाभ ही 
क्या है? कलिङ्ग और आंध्र मोरों के जुए को अपने कन्थे से उतारकर 
परे फेंक चुके हैं। वाहीक देश के जनपद उनका अनुसरण क्यों न करें ? 
यत्रनों के आक्रमण से हमें लाभ ही होगा । मोर्बो की रही-सही शक्ति भी 
अब नष्ट हो जाएगी, और वाहीक देश के सव जनपद पहले के समान स्वतन्त्र 
हो जाएँगे । अपनी स्वतन्त्रता को पुनः स्थापित करना और उसकी रक्षा 
करना हमारा कत्तव्य है। यदि यवनों ने स्वतन्त्र मालवगण पर आक्रमण 
किया, तो हम अवश्य उनका सामना करगे। पर मौर्यो के विकृत और 
निर्वीयं शासनतन्त्र की रक्षा के लिए अपना रक्त हुम क्यों बहाएं ?' 
इन्द्रवज्त्र यह कहकर अपने आसन पर बैठ गए। अव ग्रामणी मातु- 
विष्णु खड़े हुए । उन्होंने कहा, 'हुमारा जनपद मौर्य साम्राज्य के अन्तर्गत 
अवश्य है। पर इसका क्या यह अभिप्राय है कि हम स्वतन्त्र नहीं हैं? क्या 
हम पहले के समान ही अपने घर्म, चरित्र और व्यवहार का स्वयं निर्धारण 
नहीं करते? कया हम गण-सभा में एकत्र होकर अपने जनपद के साथ 
सम्बन्ध रखने वाले विषयों का पूर्ववत्‌ ही निर्णय नहीं करते? क्या हम स्वयं 
अपने गणमुख्य का निर्वाचन नहीं करते ? मालव जनपद का शासन अब भी 
हमारे ही हाथों में है। आचायं चाणक्य ने आयंभूमि के अन्तर्गत सब जनपदों 
कमे एक सूत्र में केवल इस प्रयोजन से संगठित किया था, ताकि कोई विदेशी 
शत्र, इस पवित्र भारतभूमि को पदाक्रान्त न कर सके । क्या आप वह दिन 
भूल गए जब यवनराज सिकन्दर ने भारत पर आक्रमण किया था ? कपिश, 
गान्धार, केकय, अभिसार, कठ, मद्रक, आग्रेय--कोई भी जनपद उसके 
सम्मुख नहीं टिक सका था । तब हमने यह आवस्यकता अनुभव की थी कि 
अपने पड़ोसी क्षुद्रकगण के साथ मिलकर यवनों का सामना करें । परिणाम 
बया हुआ ? क्षुद्रकों और मालवों की सम्मिलित शक्ति के सम्मुख सिकन्दर 

की एक.न चली । यदि दो जनपद संगठित होकर यवनों को परास्त करने 
में समर्थ हो सके, तो भारत के सब जनपदों के संगठन का यह परिणाम 
अवश्यम्भावी है कि उसकी शक्ति अजेय हो जाए । झाचार्यं चाणक्य महान्‌ 
राजनीतिज्ञ थे। उन्होंने इस तथ्य को भलीभाँति समझ लिया था कि जब 
तक भारत की राजशक्ति छोटे-छोटे जनपदों में विभक्त रहेगी, वि देशी 
शत्रुओं के आक्रमण का भय भी बना रहेगा। मौर्य साम्राज्य के अन्तर्गत 
होते हुए भी भारत के प्राचीन जनपदों की स्वतन्त्रता अक्षुण्ण है। एक 
विशाल शासनतन्त्र के ग्रंग हो जाने से इन जनपदों के लिए आत्मरक्षा कर 
सकना अब बहुत सुगम हो गया है। यह सही है, कि मौर्य साम्राज्य में अब 
वह शक्ति नहीं रही है जो चन्द्रगुप्त और बिन्दुसार के समय में थी । उसके 
सम्राट अब अकर्मण्य और पथभ्रष्ट हो गए हूँ। पर क्या हम इस कारण 


अपने कत्तँव्यों की उपेक्षा करने लग जाएँ? यदि हम परस्पर मिलकर . 


यवनों का प्रतिरोध करने के लिए तत्पर हो जाएँ, तभी हमारी स्वतन्त्रता 
सुरक्षित रह सकती है । आचार्यं दण्डपाणि ने जो विचार प्रस्तुत किए हैं, मैं 
उनका समर्थन करता हूँ। मेरा प्रस्ताव है कि मालवगण सब सम्भव उपायों 
से पुष्यमित्र की सहायता करे।' देर तक इसी प्रकार विचार-विमर्श होता 
रहा। अन्त में गणमुख्य विश्वभूति ने प्रस्ताव पर मत लिए ।- गणसभा के 
निर्णय की घोषणा करते हुए विश्वभूति ने कहा-- 

“मालव जनपद की गणसभा का यह निर्णय है कि यवनों से आर्यभूमि 
की रक्षा करने केलिए आचार्य दण्डपाणि और पुष्यमित्र जो महान्‌ आयोजन 
कर रहे हैं, उसमें हम पूर्ण रूप से सहयोग प्रदान करें । क्योंकि बहुमत द्वारा 
यह प्रस्ताव स्वीकृत हो चूका है, अतः प्रत्येक मालव नागरिक का यह पुनीत 
कत्तव्य है कि वह तन-मन-धन से यवनों का प्रतिरोध करने में सहायक हो । 
मेरा आदेश है कि सव मालव युवक अस्त्र धारण कर पुष्यमित्र की सेना में 
सम्मिलित हो जाएं । वृद्धों, बालकों और स्त्रियों को इस सम्बन्ध में जो 
कार्य करने हैँ, उनका आदेश मैं समय-समय पर देता रहूँगा ।' 

दण्डपाणि को सम्वोधन कर विद्वभूति ने कहा, “आप निश्चिन्त रहें, 
आचाय ! मालव लोग अपनी गणसभा में जो भी निर्णय करते हैं, प्रत्येक 
नागरिक अविकल रूप से उसका पालन करता है। कोई भी उसका उल्लंघन 
नहीं करता । कुलमुख्य सिंहविष्णु शीघ्र आपको यह सूचना दे देंगे कि 
कितने मालव युवक सेना में सम्मिलित होने की स्थिति में हैं। पर हमारे 
संनिकों को तयार होने में कुछ समय तो लग ही जाएगा । अस्त्र-शस्त्र, 
` शिरस्त्राण और कवच आदि की सब व्यवस्था हमें स्वयं करनी है। इसकी 

सिन्घुतट का युद्ध : ९६ 


उत्तरदायिता आप पर नहीं होगी । आप हमें यह वता दीजिए कि मालव 
सेना को कहाँ पहुंचना है। शीघ्र-से-शीघ मालव सैनिक निर्दिष्ट स्थान पर 
आपकी प्रतीक्षा करेंगे ।' 

पुष्यमित्र से परामर्श कर दण्डपाणि ने कहा, 'सिन्घु नदी के तट पर 
अम्बुलिम नामक जो पल्ली है, उसी के घाट से भारत के सार्थ सिन्धु नदी 
को पार किया करते हैं। उसके सम्मुख परले पार ऊण-सर है। वहीं हमें 
यवन सेना के मार्ग को अवरुद्ध करना है। मालव सेना को शीघ्र ही 
अम्बुलिम पहुंच जाना चाहिए ।' 

“आप निश्चिन्त रहें, आचार्य ! मालव सेना आप से पहले ही अम्बुलिम 
पहुँच जाएगी ।' 

'मै कृतकृत्य हुआ, गणमुख्य ! मालवों से मुझे यही आशा थी । शत्रुओं 
से आर्यभूमि की रक्षा करने के पुनीत कायं में मालव जनपद के वीर कभी 
किसी से पीछे नहीं रहे हैं ।' 3 

सिंहविष्ण्‌ ने झाचार्य दण्डपाणि को सूचित किया कि कम-से-कम तीस 
सहस्र मालव सैनिक यवनों से युद्ध करने को उद्यत हैं। दण्डपाणि इससे 
सन्तुष्ट हुए। अव उन्होंने क्षुद्रक जनपद की ओर प्रस्थान किया । क्षुद्रकों से 
सहायता का. आइवासन प्राप्त कर वह कठ, मद्रक, शिवि, he कायन आदि 
अन्य जनपदों में गए । सर्वत्र उन्हें सफलता प्राप्त हुई उनकी ओजस्वी वाणी 
से प्रेरणा प्राप्त का वाद्दीक देश के सब गणराज्य तन-मन-धन से उनकी 
सहायता करने को उद्यत हो गए । अब पुष्यमित्र के पास न घन की कमी 
थी, और न सैनिकों की । वाहीक देश के जो वीर उनकी सेना में सम्मिलित 
हो गए थे, उनकी संख्या दो लाख से भी अधिक थी । अम्बुलिम घाट पहुँचने 
पर पुष्यमित्र को सूचना मिली कि मौर्य साम्राज्य के उत्तर-पर्चिमी चक्र 
के शासक कुमार सुभागसेन ने यवनराज के सम्मुख आत्मसमर्पण कर दिया 
है । इससे उन्हें कोई आचर्य नहीं हुआ। सुभागसेन के पास न सेत्यशक्ति 
थी और न नीति-बल । अब प्रदन यह था कि सिन्धु नदी को पार कर 
कपिश-गान्धार में यवनों से युद्ध किया जाए, या अम्बुलिम में व्यूह रचना 
कर उनके ग्राक्रमण को प्रतीक्षा की जाए। 

विचार-विमर्श के परचात्‌ यह निश्‍चय हुआ कि अम्बुलिम पल्ली के 
समीपं स्कन्धावार डाल दिया जाए । 

अम्बुलिम के घाट पर पुष्यमित्र की सेना के एकत्र होने का समाचार 
यवनराज अन्तियोक से छिपा नहीं रहा। उसे सुनकर वह बहुत उद्विग्न 
हुए । उन्होंने तुरन्त संघ-स्थविर सारिपुत्त को अपने पट-मण्डप में बुलाया । 

अन्तियोक की मुख-मुद्रा देखकर सारिपुत्त ने कहा-- 

कहिए, कसे स्मरण किया, यवनराज ! सब कुशल तो है ? आपके 
स्वागत-सत्कार में कोई कमी तो नहीं है ?' . 

'आपं तो कहते थे, स्थविर, भारत के लोग आहसा में विश्वास रखते 
हैं, युद्ध को गह्य और पाप मानते हैं। पर मैं यह क्या सुन रहा हूँ ? सिन्धु 
नदी के तट पर भारतीय सेना युद्ध के लिए तैयार खड़ी है।' 

“सुना तो मैंने भी है, यवनराज ! वाहीक देश में तथागत के धर्म का 
अभी भलीभाँति प्रचार नहीं हुआ है। वहाँ बहुत-से छोटे-छोटे जनपद हैं 
जिनके निवासी अब तक भी मिथ्या देवी-देवताओं की पूजा करते हैं। वे 

अब भी ब्राह्मणों के प्रभाव में हैं। पर उनकी कया शक्ति है जो आपका 
सामना कर सके ! ' 
, 'क्या आप इन लोगों को समझा नहीं सकते ?' 

'मैं दण्डपाणि को जानता हूँ । मेरे साथ वह तक्षशिला में रह चुका है। 
बड़ा धूर्त ब्राह्मण है। उसी ने यह सव झंझट खड़ा किया है। क करता 
है, कि लोहे को लोहा काटता है, शठ के प्रति ठता का ही बरताव करना 


परम्परा अव रही ही कहाँ है ? आपके मार्ग को रोक सकने की क्षमता 
भारत में अब नहीं है।'. 

यवनराज का आदेश पाकर यवन सेना ने सिन्धू नदी की ओर प्रस्थान 
कर दिया । सिन्धु के तटवर्ती गान्धार देश के सब नाविकों को यह आज्ञा दे 
दी गई कि जो भी संयात्य-नौकाए, प्रवहण, हिल्िका, काष्ठ-संघात, वेणु- 
संघात, गण्डिका, प्लव आदि उपलब्ध हों, सबको अम्बुलिम घाट के सामने 
एकत्र किया जाए। गान्धार देश में जो भी हाथी, अश्‍व, अस्त्र-शस्त्र आदि 
मिल सके, उन सबको भी सिन्धु नदी के पश्चिमी तट पर ले जाया गया। 
अमावस्या की रात में जव सर्वत्र अन्धकार छाया हुआ था, यवन सेना ने 
सिन्धु नदी को पार करने का प्रयत्न किया । पर उसे सफलता प्राप्त नहीं हो 
सकी । पुष्यमित्र की सेना अम्बुलिम घाट पर व्यूह रचना कर सन्नद्ध खड़ी 
थी। यवनों की जो नौका आगे वढ़ती, शतघ्नियों द्वारा बड़े-बड़े पत्थर 
फॅककर उसे डवो दिया जाता । जो यवत सैनिक तेरकर तट पर पहुँचने में 
समर्थं हो जाते, उन्हें भालों और वरछों से छेद दिया जाता। जो किसी 


प्रकार जीवित रहकर आगे वढते, उन्हें तलवार द्वारा टुकड़ें-टुकड़े कर- 


दिया जाता। दस दिन तक यह लड़ाई जारी रही । अन्त में अन्तियोक को 

यह समझ में आ गया कि पुष्य मित्र की सेना के सम्मुख सिन्धु नदी के पार 
उतर सकता किसी भी प्रकार सम्भव नहीं है । अम्बुलिम घाट के इस युद्ध 
भें पुष्यमित्र i को अनुपम सफलता प्राप्त हुई । यवन सेनाएँ वाहीक देश में 
पदार्पण नहीं कर सकी, और वापस लौट जाने को विवश हो गईं । यद्यपि 
कपिश-गान्धार यवनों के आधिपत्य में आ चुके थे, पर वाहीक देश की स्वः 
तन्त्रता अक्षुण्ण रही । इसी युद्ध में विजयी होने के कारण पुष्यमित्र को 
'सेनानी' का गौरवमय पद प्राप्त हुआ । 


( १५) 
MTATA दण्डपाणि का चिन्तन 


जिस महान्‌ उद्देश्य को सम्मुख रखकर आचार्य दण्डपाणि और पुष्यमित्र 
ने गोनदं आश्रम से प्रस्थान किया था, वह श्रव Ta चुका था । यवन 
सेनाएँ सिन्धु नदी के पार नहीं उतर सकी थीं, और आयंभूमि यवनों से 
पदाक्रान्त होने से बच गई थी । अव दण्डपाणि को अपना भावी कार्यक्रम 
निर्धारित करना था। वह भलीभाँति समभते थे, कि यवन लोग शीघ्र ही 
पुनः भारत पर आक्रमण करेगे और आयंभूमि को तब तक निरापद नहीं 
समझा जा सकता, जब तक कि मौयों की सैन्यशक्ति का पुनरुद्धार न हो जाए। 

“अव हमें क्या करना चाहिए, आचार्य ?' पुष्यमित्र ने प्रश्‍न किया । 

“हमारा कायं अभी पूर्ण नहीं हुआ है, वत्स ! शीघ्र ही हमें पाटलिपुत्र 
के लिए प्रस्थान करना होगा । मौर्य साम्राज्य की शक्ति क्षीण हो चुकी है, 
उसमें नव-जीवन के संचार का कार्ये अभी शेष है। मौर्ये राजकुल के कुमार 
परस्पर युद्ध में व्यापृत हैं वौद्ध स्थविर शालिशुक जैसे अकर्मण्य और 
निर्वीर्ये कुमार को पाटलिपुत्र के राजसिंहासन पर आसीन रखने के लिए 
कटिबद्ध हैं। यदि वे सफल हो गए, तो भारत की शक्ति और भी अधिक 
क्षीण हो जाएगी ।' 

“तो अब मेरे लिए कया आदेश है, आचार्य ? ' 

“तुम तुरन्त वाहीक जनपदों के सेनानायकों को एकत्र करो । मैं उनके 
सम्मुख यह विचार प्रस्तुत करूँगा कि वाहीक सेना पाटलिपुत्र की ओर 
प्रस्थान करे और मौर्ये शासनतन्त्र में नवजीवन का सञ्चार करने के 
महत्त्वपूर्ण कार्य में हमारी सहायता करे ।' 

पुष्यमित्र का आदेश पाकर जब सब वाहीक सेनानायक एकत्र हो गए, 

तो दण्डपाणि ने अपना विचार उनके सम्मुख प्रस्तुत किया। उसे सुनकर 
क्षुद्रक जनपद के सेनानायक व्याघ्रपाद ने कहा-- 

“हम लोग यवनों के आक्रमण से भारतभूमि की रक्षा करने के प्रयोजन 
से ही सेनानी पुष्यमित्र की सेना में सम्मिलित हुए थे, आचार्य ! यह कार्य 
अब सम्पन्न हो चुका है । अब हम अपने घर वापस लौट जाना चाहते 
हैं। सैनिक सेवा हमारा स्वधमे नहीं है। हम में से कोई कृषक है, कोई शिल्पी 
है, कोई वेदेहक है, और कोई कर्मकर है। क्षुद्रकगण में कोई भी व्यक्ति 
स्थायीरूप से सैनिक का कार्य नहीं किया करता । जब आवश्यकता हो, 
हम शस्त्र धारण कर रणक्षेत्र में उतर पड़ते हैं, और कार्य सम्पन्न हो जाने 
पर अपने खेतों, पण्यशालाओं और कर्मशालाओं में वापस लौट जाते हैँ। 
मौर्यो के आपसी युद्ध से हमारा कोई सम्वन्ध नहीं है। यह राजकुल का 
घरेलू मामला है। हम उसमें क्यों हस्तक्षेप करें ?' 

मालव सेनानायक सिहविष्णुने व्याघ्र पाद का समर्थन करते हुए कहा, 
---वाहीक देश के गणराज्यों की परम्परा से आप भलीमाँति,परिचित हैं, 
आचार्य ! गणसभा ही हमारी नीति का निर्धारण किया करती है। मालव- 
गण ने यह निर्णय किया था कि यवनों के मागं को अवरुद्ध करने में हम 
आपकी सहायता करें। आपने स्वयं देखा था, कि अनेक कुलमुख्य और 
ग्रामणी इसके विरुद्ध भी थे । पर बहुमत द्वारा जो बात स्वीकृत हो गई, 
उसे हम सबने मान लिया। अब आप जो प्रस्ताव यहाँ प्रस्तुत कर रहे हैं, 
उसके सम्बन्ध में कोई भी निर्णय करने का अधिकार हमारी गणसभा को 
ही प्राप्त है। हम स्वयं इस विषय में कोई निर्णय नहीं कर सकते । अतः हम 
आपके प्रस्ताव को स्वीकृत कर सकने में असमं हैं, आचार्य ! आर्येभूमि 
के प्रति अपने कत्ंव्यों का हमें भलीभाँति ज्ञान है। पर हम अपनी परम्प- 
राओं के विरुद्ध आचरण नहीं कर सकते । हमें क्षमा करें, आचाय !' 

अन्य जनपदों के सेनानायकों ने भी इसी प्रकार के विचार प्रगट किए । 


उन्हें सुनकर आचार्य दण्डपाणि की मुख- दा अत्यन्त गम्भीर हो गई। बह - 


सोचने लगे-विविध जनपदों और गणों के घर्म, चरित्र और व्यवहार को 
प्रक्षुण्ण रखने और उन्हीं के अनुसार अपनी विधि का निर्माण करने की जो 
व्यवस्था आचार्य चाणक्य ने मौर्य सम्राटों के लिए की थी, क्या वह उचित 
थी ? हिमालय से समुद्रपर्येन्त सहस्र योजन विस्तीर्ण जो यह आर्यभूमि है, 
वह चाणक्य की नीति और चन्द्रगुप्त के शौर्यं से एक साम्राज्य के रूप में 
संगठित अवश्य हो गई है, पर इसके विविध जनपदों में अपने पृथक्त्व की 
भावना अब भी पूर्ववत्‌ ही विद्यमान है । सम्पूर्ण भारत एक राष्ट्र है, सब 

एक ही राष्ट्र के ग्ग हैं, यह्‌ विचार इनमें अब तक भी विकसित नहीं हुआ 
है। कुछ देर तक वह चुपचाप विचार करते रहे । फिर उन्होंने कहा-- 

“आप ठीक कहते हैं, सेनानायक ! अव आप अपने-अपने जनपदों को 
वापस जा सकते हैं। यवनों से आर्य भूमि की रक्षा के लिए आपने जो वीरता 
प्रदर्शित की, जो त्याग किया, जो बलिदान दिए, उनके लिए मैं कृतज्ञ हुँ। 
मुझे विदवास हे कि भविष्य में भी जब कभी भारत की रक्षा के लिए 
आपकी आवश्यकता होगी, आपका साहाय्य हमें प्राप्त होगा ।' 

कुछ ही दिनों में सिन्धुतट का स्क्रन्धावार खाली हो गया । वाहीक 
की सेनाएं अपने-अपने जनपदों को वापस चली गई । केवल पचास हजार 
के लगभग वे सैनिक ही पुष्यमित्र के साथ रह गए, जो या तो भूत थे या 
आटविक व सैनिक श्रेणियों के सदस्य । वाहीक सेनाओं के चले जाने से 
दण्डपाणि और पुष्यमित्र बहुत उदास थे, उनका मन बहुत उद्विग्न था। 
प्रातः के समय आचार्य को अकेले सिन्धुतट पर टहलते हुए देखकर पुष्यमित्र 
उनके पास चले आए, और वोले -- 
ह” “मै प्रणाम निवेदन करता हूँ, आचाय ! कहिए, क्या सोच रहे 


'क्या वाहीक के सव सैनिक अपने-अपने घर वापस चले गए हैं?” 
'हाँ, आचार्य ! वाहीक सेनानायकों के निर्णय से मुझे बहुत निराशा 


हुई है। 
“इसमें निराशा की कोई बात नहीं है, वत्स ! राज्य की सेना में 


प्रधानतया तीन प्रकार के सैनिक हुआ करते हैं, मौल, मृत और आटविक । ५ 


छोटे राज्यों में मौल सैनिकों की संख्या अधिक रहती है, क्योकि जिस 
राजकुल का वहाँ शासन हो, वह अपनी सत्ता के लिए प्रायः सजातीय और 
कुलीन सैनिकों के साहाय्य पर ही निर्भर करता है। पर ज्यों-ज्यों राज्यों 
का आकार अधिक विशाल होता जाता है, वे साम्राज्य का रूप धारण करने 
लगते हैं, तो वे केवल मौल सँनिकों पर ही निर्भर नहीं रह सकते । अपने 
कोषबल द्वारा तब वे मृत सैनिकों की बड़ी सेना संगठित करते हैं और 
आटविक सैनिकों की श्रेणियों का साहाय्य भी धन द्वारा प्राप्त कर लेते 
हैं। साम्राज्यों की शक्ति का आधार यें मृत और आटविक सेनाएं ही होती 
हैं । वाहीक देश के ये गणराज्य वार्ताशस्त्रोपजीवि हैं। कृषि, पशुपालन और 
वाणिज्य इनके निवासियों के स्वधर्म हैं। इन्हीं से ये अपना निर्वाह करते 
हैं। शत्रु से अपने जनपद की रक्षा करने के लिए ये शस्त्रधारण अवश्य कर 


लेते हैं, पर सैनिक सेवा इनका स्वधमं नहीं है। आयेभूमि अब एक विशाल 

साम्राज्य के रूप में संगठित हो चुकी है। उसकी रक्षा के लिए अव न मौल 
सँनिकों पर निर्भर रहा जा सकता है और न ऐसे व्यक्तियों पर जिनका 
स्वधर्म सैनिक सेवा न होकर कृषक, वैदेहक आदि के कार्य हों । साम्राज्य 
की अपनी स्थायी सेना होनी चाहिए, जिसके सैनिकों का स्वधर्म ही 
'शनुओं से देश की रक्षा करना हो। ऐसी सेना मृत और आटविक ही हो 
सकती है। चाणक्य और चन्द्रगुप्त ने कोटि-कोटि घन एकत्र कर जो मृत 
सेना संगठित की थी, उसी की सहायता से उन्होंने पहले नन्दराज को 
'परास्त किया और फिर सेल्युकस * कस को । अशोक और उसके उत्तराधिकारियों 
ने धर्म-विजय की घुन में भृत सेना की उपेक्षा कर भारी भूल को है। हमें 
अब फिर से मौर्य साम्राज्य की सैन्यशक्ति को संगठित करना है, और 
'किसी ऐसे कुमार को सञ्राट्‌ पद पर अभिषिक्त करना है जो सँन्यवल में 
विश्वास रखता हो। आर्यभूमि की रक्षा का यही एकमात्र उपाय है।' 
` भौर्ये राजकुल में ऐसा कुमार तो भववर्मा ही है, आचार्य !” 
. “हाँ, वत्स! पर मगघ से जो समाचार आ रहे हैं वे प्रत्यन्त चित्ता- 
जनक हैं । पाटलिपुत्र के राजसिंहासन के लिए गृहयुद्ध प्रारम्भ हो चुका है । 
बौद्ध संघ शालिशुक के पक्ष में है । चातुरन्त संघ की शक्ति उपेक्षणीय नहीं 
है, तात ! उसके पास अनन्त धन है। जनता भी स्थविरों और श्रमणों का 
आदर करती है। शासनतन्त्र की तुलना में संत्र का संगठन बहुत सुदृढ़ है। 
.वह जिसके पक्ष में होगा, उसकी शक्ति अवश्य बढ़ जाएगी।' 
“पर बौद्ध स्थविर और भिक्षु अहिंसा में विश्वास रखते हैं, आचार्य ! 
] क्या वे शालिशुक की सहायता के लिए हिंसा के प्रयोग में संकोच नहीं 
करंगे ?' 


. मैं बोद्धस्थविरों को भलीभाँति जानता हूँ, वत्स ! अनेक स्थविर मेरे 
सहपाठी रहे हैं। कुछ ह मैं तक्षशिला में भी OE कर बीज र | 
पुष्कलावती का संघ-स्थविर सारिपुत्त मेरा सहपाठी है । ये वौद्ध स्थविर 

जद, घर्म और संघ के उत्कषं के लिए हीन-से-हीन न्‌ उपायों का प्रयोग कर 


सकते हें । मुख से ये चाहे कुछ भी क्‍यों न कहें, पर क्रिया में ये उचित- : ˆ 


अनुचित या कत्तंव्य-अकत्तंव्य का विवेक नहीं करते। भोजन में विष * 
मिलाना, रूपाजीवाओं द्वारा हत्या, विपकन्याओं का प्रयोग आदि 

सब औशनस उपाय इन्हें स्वीकार्य हैं, यदि उन द्वारा तथागत के धर्म 

के उत्कर्ष में सहायता मिलने की सम्भावना हो। अहिंसा इनके लिए आव- 

रणमात्र है।” 

` 'तोक्या बौद्ध संघ शालिशुक की सहायता के लिए सँन्यदाक्ति का भी 

प्रयोग करेगा ?' 


'हाँ, वत्स ! अवश्य करेगा । मुझे समाचार मिला है कि श्रावस्ती के 
जेतवन विहार के संघ-स्थविर मज्झिम एक सेना का संगठन प्रारम्भ भी कर 
चुके हूं । संघ के पास कोषबल की कोई कमी नहीं है । गुहस्थों और श्रावकों 
ने धर्म के प्रति श्रद्धा के कारण जो अपार दान-दक्षिणा संघ को प्रदान की 
है, उसका उपयोग अब सैन्यशक्ति के लिए किया जाएगा और उसकी 
सहायता से शालिशुक को सम्राट बनाया जाएगा। बौद्ध स्थविरों को 
न देश की रक्षा की चिन्ता है, और न झात्रुओं को परास्त करने की। 
आर्येभूमि चाहे विदेशियों से पदाक्रान्त हो जाए, साम्राज्य चाहे खण्ड-खण्ड 
हो जाए, स्थविरों को इससे कोई उद्वेग नहीं होगा वे तो केवल यह चाहते 
हैं कि संघ का उत्कर्षं हो और सारे संसार में उनका घर्म-सा ग्राज्य स्थापित 
हो जाए | भववर्मा के वे केवल इसी कारण विरोधी हैं, क्योंकि वह॑ धर्मे- 
विजय की नीति में विश्‍वास नहीं रखता । उसका विरोध करने के लिए वे 
यवनों तक की सहायता प्राप्त करने में संकोच नहीं करेंगे ।' 

“तो फिर इस दशा में हमारा कया कत्तव्य हैं, आचाय ? ' 

“हमें भी भृत सेना का संगठन करना चाहिए । दक्षिणापथ में मौर्यो की 
जो सेना है, वह देवभूति के प्रति अनुरक्त है। देवभूति भववर्मा के पक्ष में 
है। पर यह सेना अधिक नहीं है। हमें कम-से-कम एक लाख नए सैनिक 
अपनी सेना में भरती करने चाहिएँ ।' 

'पर इसके लिए तो बहुत धन की आवश्यकता होगी, आचाय ! ' हें 

यही तो समस्या है, वत्स ! अग्नोदक के श्रेष्ठियों से जो धनराशि हमें 
प्राप्त हुई थी, वह अव समाप्त हो चुकी हैं। यवनों के आक्रमण से आयेभूमि 
की रक्षा के नाम पर इन श्रेष्ठियों से धन प्राप्त कर सकना कठिन नहीं था। 
पर मौर्य .राजकुल के गृहकलह में ये भाग लेंगे, इसमें मुझे सन्देह है। 
शालिशुक के विरुद्ध भववर्मा की सहायता के लिए ये धन प्रदान नहीं 
करेंगे ।” 

"पर अग्रोदक के श्रेष्ठी तो वौद्ध धर्म के अनुयायी नहीं हैं, आचाय ! 


* आग्नेय जनपद में मैंने देखा था, सर्वत्र देवी-देवताओं के कोष्ठ और मन्दिर 


विद्यमान हैं । उनमें गृहस्थों की भीड़ लगी रहती है । क सनातन घमं 
में आग्नेय लोगों की अगाध श्रद्धा है। क्या उन्हें यह नहीं समझाया जा 
सकता कि वौद्ध स्थविरों के कुचक्र के कारण आर्यभूमि को हानि पहुँच 


'देखो, वत्स ! भारत के सर्वसाधारण गृहस्थ ब्राह्मणों और श्रमणों का 

समान रूप से आदर करते हैं; सव धर्मों, सम्प्रदायों और पाषण्डों के उपदेशों 

का श्रद्धापूर्वक श्रवण करते हैं, और सबके धार्मिक अनुष्ठानों तथा पूजा- 

पाठ के लिए उदारतापूर्वक दान-पुण्य करते हैं। इस देश की यही परम्परा 

बा अग्नोदक के श्रेष्ठियों को बौद्धों के विरुद्ध उकसा सकना सम्भव नहीं 
गा।' 

“तो फिर कया उपाय है, आचार्य ?' 

“हमें तुरन्त पाटलिपुत्र के लिए प्रस्थान कर देना चाहिए। पचास 
हजार सैनिक हमारे साथ हैं ही। ये सब विकट योद्धा हैं। मार्ग में और 
सैनिकों को भी अपनी सेना में भरती करने का प्रयत्न किया जा सकता है। 
इन्द्रप्रस्थ, अहिच्छत्र, अयोध्या, काशी आदि नगरियों में बहुत-से मन्दिर हैं। 
इनमें भी बहुत धन-सम्पत्ति संचित है। पुराने समय के राजाओं ने समय- 
समय पर जो दान-दक्षिणा इन्हें प्रदान की थी, वह अभी वहाँ सुरक्षित है । 
श्रेष्ठियों से भी इन्हें धन प्राप्त होता रहता है। हम इस धन का उपयोग 
करेंगे। शालिशुक और भववर्मा के युद्ध ने एक साम्प्रदायिक संघर्ष का रूप 
प्राप्त कर लिया है। शैव, वैष्णव और शाक्त मन्दिरों के`पुरोहित और 
पुजारी अवश्य हमारी सहायता करेंगे। हमें शीघ्र-से-शी धर पाटलिपुत्र पहुँच 
जाना चाहिए, ताकि हमारी सेना भववर्मा के काम आ सके । कल प्रात: ही 
सेना को सिन्धुतट से प्रस्थान करने का आदेश दे दो ।' 

“आपकी आज्ञा शिरोधार्य है, आचार्य ! ' 


( १६) 
युवराज भववर्मा की हत्या 


कुक्कुटविहार के गर्भगृह में संघ-स्थविर मोग्गलान गूढ़ मन्त्रणा में 
मरन थे | जेतवन विहार के स्थविर मज्मिम भी पाटलिपुत्र पहुँच चुके थे 


ओर मोग्गलान के साथ एक उच्च आसन 'पर विराजमान थे । अनेक सत्री : ` 


और गूढ्पुरुष भी वहाँ उपस्थित थे। 
पार्टलिपुत्र के सिंहासन के लिए शालिशुक और भववर्मा में जो गह- `° 
युद्ध चल रहा है, वह शीघ्र समाप्त होता दिखाई नहीं देता, स्थविर ! ” 
AKAA ने कहा । 
“श्रावस्ती में जो सेना आपने संगठित की थी, वह सोण नदी को पार 
कर चुकी है। पर देवभूति के सैनिक विकट योद्धा हैं। वे उसे आगे नहीं 

बढ़ने दे रहे हैं। पाटलिपुत्र की आन्तर्वशिक सेना को चिरकाल से लड़ाई 
का अवसर ही नहीं मिला हे । उसके सैनिकों को युद्ध का अभ्यास नहीं 
रहा है! श्रावस्ती से जो सेना आई है, उसमें भी युद्ध की परम्परा का 
अभाव है। देवभूति को परास्त कर सकना उनकी शक्ति में नहीं है।' 
मोग्गलान ने कहा। 

“यदि आज्ञा हो, तो मैं भी कुछ निवेदन कलें, स्थविर ! ' सत्रियों के 
आचार्य [क ने कहा । 

'हाँ, हाँ, क्या कोई नया समाचार है ? 

“मेरे एक सत्री ने सूचना दी है कि पुष्यमित्र एक बहुत बड़ी सेना के 
साथ वायुवेग से पाटलिपुत्र की ओर चला आ. रहा है। उसकी सेना में पचास 
हजार से भी अधिक सँनिक हैं।' 

“यह पुष्यमित्र कौन हे ?' 

“वही जिसने सिन्धु के तट पर यवनों को परास्त किया था । सद्धमे 
का वह कट्टर शत्रु है, स्थविर ! पुराने याज्ञिक धर्म का अनुयायी है। उसके 
साथ दण्डपाणि नाम का एक ब्राह्मण भी है। सुना है, कूटनीति में वह्‌ 
अत्यन्त कुशल है ।' 

“कूटनीति में मैं किससे कम हूँ ? यदि सँन्यशक्ति द्वारा भववर्मा को 
परास्त नहीं किया जा सकता, तो कूटनीति से ही सही । मोग्गलान ने 
आक्रोश के साथ कहा। 

व्हा, स्थविर ! ऐसा उपाय कीजिए, जिससे भववर्मा रूपी कण्टक 
मार्ग से दूर हो जाए। न रहेगा बांस और न बजेगी वाँसुरी।' निपुणक ने 

कहा । 
'पर केवल भववर्मा की हत्या से ही हमारा उद्देश्य पूर्ण नहीं होगा। 
देवभूति भी तो राजकुमार है। सद्धर्म में वह भी श्रद्धा नहीं रखता । शालि- 
शुक के विरोधी उसी को सम्राट्‌ घोषित कर देंगे ।' 

“तो क्यों न इन दोनों की ही हत्या कर दी जाए !! __ 

'हाँ, यही उचित होगा । सेना के भरोसे हम कब तक बेठे रह सकते 


`. है? युद्ध में विजय पाने के लिए कूटनीति का भी उतना ही महत्त्व है, 


जितना कि सैन्यबल का। अच्छा, निपुणक ! यह बताओ, भववर्मा के 
स्कन्धावार में तुम्हारे सत्री और गूढ्पुरुष किन-किन रूपों में काये कर रहे 
हैं ?' मोग्गलान ने प्रन किया। 

“सब रूपों में, स्थविर ! वैदेहक बने हुए मेरे सत्री वहाँ खाद्य सामग्री 
पहुँचाते हूं, औदनिक और पक्बमांसिक के रूप में मेरे अनेक गूढपुरुष सेना 

के महानस के कायं कर रहे हैं, और कुछ सत्री सैनिक वनकर भी भववर्मा 
की सेना में भरती हो गए हैं।' ; ; kaa 
“क्या तुम्हारे पास कोई ऐसी विषकन्या नहीं है जिसके स्पश्मात्र से 
भववर्मा पञ्चत्त्व को प्राप्त हो जाए ?” . 

है वयो नहीं, स्थविर ! पर भववर्मा बहुत नीरस है। मनोरंजन और 
भोगविलास का उसके जीवन में कोई भी स्थान नहीं है। किसी रूपाजीवा 
को वह अपने पास फटकने तक नहीं देता।' - 

“वह मदिरा तो अवश्य ही पीता होगा। क्यों न किसी दासी द्वारा 
उसकी मदिरा में विष मिलवा दिया जाए ? यह उपाय कैसा रहेगा ?' 

“भववर्मा तो मंदिरा का भी सेवन नहीं करता, स्थविर ! ' 

“पर बया वह भोजन भी नहीं खाता ? तुम्हारे जो गूढ़पुरुष औदनिक 
और पक्वमांसिक के रूप में भववर्मा के महानस में काम कर रहे हैं, उनके 
ह्वारा भोजन में विष क्‍यों नहीं मिलवा देते ?' 

यह भी सुगम नहीं है, स्थविर ! जो भोजन भववर्मा के लिए भेजा 
जाता है, पहले उसे कुत्त-विल्लियो और शुक-सारिकाओं को खिलाया जाता 
है, फिर परिचारकों को और फिर राजवैद्य को । सव प्रकार से परीक्षा कर 
चुकने के अनन्तर ही भोजन भववर्मा के पास भेजा जाता है।' 

“अच्छा, उस धूतं ब्राह्मण चाणक्य द्वारा प्रतिपादित यह परिपाटी अव 
तक भी भववर्मा के महानस में प्रयुक्त की जा रही ह 

व्ह “हाँ, स्थविर ! भोजन में विष मिला सकना कदापि सम्भव नहीं 
होगा।' | . 

“तो फिर अन्य उपाय ही क्‍या है? तुम्हारे जो सत्री सैनिक के रूप में 
भववर्मा के स्कन्धावार में नियुक्त हैं, क्या अवसर पाकर वे उसकी हत्या 
'नहीं कर सकते ?' 

'यह भी कठिन है, स्थविर ! भववर्मा के अंगरक्षक केवल ऐसे ही 
सैनिक हैं जो राजकुल के साथ सम्बन्ध रखते हैं । ये सब भववर्मा के प्रति 
अनुरक्त हैं, और उसी को राजसिहासन का अधिकारी मानते हैं।' 

'पर शालिशुक भी तो राजकुल का है। वह सम्राट सम्प्रति का पुत्र है। +: 
कया यह सम्भव नहीं है कि धन आदि द्वारा भववर्मा की श्रंगरक्षक सेना के 
सैनिकों को शालिशुक के पक्ष में किया जा सके? वे केवल कत्त॑व्यपालनू 
में शिथिल हो जाएं, शेष सब कार्य तुम्हारे तीक्ष्ण सन्नी कर देंगे । मैं यह 
कब कहता हूँ कि ग्रंगरक्षको में से कोई भववर्मा की हत्या करे । राजकुमारों 
के प्रति उनका अनुराग सराहनीय है । पर क्या घन और सुरा-सुन्दरी द्वारा 

उन्हें भववर्मा की रक्षा के प्रति शिथिल नहीं किया जा सकता ?' 

“यह भी सम्भव नहीं है, स्थविर ! सन्निघाता देवगुप्त अत्यन्त जागरूक 
है। उसने चुन-चुनकर केवल ऐसे सैनिकों को भववर्मा की अंगरक्षक सेना में 
नियुक्त किया है जो बहुत कत्तंव्यनिष्ठ हैँ । 

'तुम तो ऐसी बाते कर रहे हो, निपुणक, मानो भववर्मा अमर होकर 
इस संसार में आया है। मेरी कूटनीति किसलिए है ?' 

“आपका नीतिबल अजेय हैं, स्थविर ! आप ही कोई उपाय सुमा इए ।' 

स्थविर मोग्गलान कुछ क्षण चुप रहकर सोचते रहे। फिर चुटकी 

. बजाकर बोले 

अच्छा, यह बताओ, निपुणक ! भववर्मा कभी मन्दिर तो जाता ही 
होगा । पूजा-पाठ और याज्ञिक कर्मकाण्ड में उसका विश्‍वास है न? देव- 
पूजा तो वह प्रतिदिन करता ही होगा !' 

'हाँ, स्थविर ! स्कन्धावार में ही उसके लिए एक कोष्ठ बना लिया 
गया है जिसमें शिव की मूर्ति प्रतिष्ठित कर दी गई है। प्रातःसायं दोनों 
समय वह वहाँ जाकर पूजा-पाठ करता है।' 

'पाटलिपुत्र से काशी जाने वाले मार्ग पर शिव का जो पुराना मन्दिर 
है, क्या भववर्मा वहाँ कभी नहीं जाता ? मिथ्या पापण्डों के अनुयायी तो 
इस कल्पनाथ शिव को बहुत मानते हैं ।' 

'देवगुप्त उसे कभी स्कन्धावार से बाहर नहीं जाने देता, स्थविर ! ' 

"शिवरात्रि का पर्व समीप है, निपुणक ! उस दिन कल्पनाथ शिव के 
मन्दिर में बहुत बड़ा मेला लगा करता है। शिव का कोई भी उपासक उस 
दिन कल्पनाथ का दशन किए विना नहीं रहता । इस अवसर पर भववर्मा 
अवश्य ही शिव-मन्दिर में पूजा के लिए जाएगा ।' 

“मैं कह नहीं सकता, स्थविर ! ' यो 

“तुम तो न कुछ जानते हो और न कुछ कह सकते हो। सत्रियों का 
आचायं तुम्हें किसने बना दिया ? तुम तो महानस में ओदनिक के कार्ये के 
ही योग्य हो। चावल पकाते-पकाते तुम्हारे मस्तिष्क में भी चावल ही भर 


५, गए हैं। अच्छा, एक काम करो । अपने किसी विश्वस्त सत्री को शिव के 
-“पुजारी का भेस बनाने के लिए कह दो। तुम स्वयं ही यह काम क्यों न 


करो । अच्छा मोटा स्थूल शरीर है तुम्हारा। पुजारी के भेस में खूब फत्रोगे। 
संस्कृत का भी तुम्हें अच्छा ज्ञान हैं।-शिव की स्तुति के कुछ इलोक कण्ठस्थ 
कर लो, और पूजा की विधि भी सीख लो।' 

व्यह कार्य तो मैं भलीमाँति कर सकूगा, स्थविर ! 

'पहले मेरी पूरी वात सुन लो पुजारी का भेस बनाकर कल्पनाथ के 
मन्दिर में चले जाओ । कोई पूछे तो कह देना काशी से आ रहा हूँ । भगवान्‌ 
कल्पनाथ की बहुत महिमा सुनी थी । सारा जीवन विश्वनाथजी की पूजा में 
बीत गया है । सोचा, कुछ दिन कल्पनाथजी की भी सेवा कर लूँ। स्थविरों 
और श्रमणों की खूब बुराई करना । कल्पनाथ की मूर्ति पर चढ़ाने के लिए 
सुवर्ण-निष्क साथ लेते जाना, और विल्वपत्रो के बीच में रखकर उन्हें शिव- 
, मन्दिर को अपित कर देना । इस प्रकार वहाँ के पुजारियों का विशवास तुम्हें 
प्राप्त हो जाएगा । सव समभ गए न ?' 

“हाँ, स्थविर ! ' 

“तुम्हीं को हमारा कार्य सिद्ध करना है, निपुणक ! ' 

'कार्ये-सिद्धि मेरे द्वारा कैसे हो सकेगी, स्थविर?! 

“शिवरात्रि के अवसर पर भववर्मा कल्पनाथ शिव के मन्दिर में अवश्य 
जाएगा । उस पर संकट जो पड़ा है न ! मूरति के सम्मुख बैठकर मनौती 
मानेगा, शालिशुक की पराजय और अपनी विजय के लिए प्रार्थेना करेगा । 
तुम अभी से वहाँ आसन जमाकर बैठ जाओ। तुम्हारे तीक्षण सत्री मन्दिर 
के पिछवाड़े के उद्यान में छिपे रहें। अवसर पाते ही भववर्मा पर आक्रमण 
कर दो | उसकी हत्या के विना सद्धं का उत्कर्ष असम्भव है।' 

“पर प्रश्‍न यह है, स्थविर, देवगुप्त भववर्मा को कल्पंनाथ के मन्दिर में 
- जाने भी देगा या नहीं ?'. 

` “तुम इसकी चिन्ता न करो, निपुणक ! यह मेरा काम है। शिवरात्रि के 
अवसर पर भववर्मा अवश्य ही कल्पनाथ के मन्दिर में पूजा के लिए जाएगा। 
वहाँ का कार्य तुम्हारे हाथ में है ।' 

“यदि भववर्मा मन्दिर चला आया, तो वह वहाँ से जीवित न लौट 
सकेगा ।' 

साधु-साधु ! तथागत में तुम्हारी श्रद्धा सदा अटल रहे ! बहुत महत्त्व 
का काम तुम्हें सॉप रहा हूँ, निपुणक ! कहीं कोई चूक न हो जाए।' 

कुछ क्षण सोचकर निपुणक ने कहा, मैंने अपनी योजना तैयार कर ली 


है स्थविर ! पाँच सत्री शिव के भक्तों का भेस बनाकर कल प्रातः से ही |. * 


मन्दिर के प्रांगण में डेरा जमा लेंगे, हाथों में बड़े-बड़े चिमटे लिए हुए और | 
भभुत रमाए हुए। शिवरात्रि के अवसर पर हजारों साघु दूर-दूर से इस 
रर में शिव की पूजा के लिए आते हैं। किसी को उन पर सन्देह नहीं 
होगा ।' ४ ऊ 
“पर भववर्मा अकेला तो जाएगा नहीं । यदि उसके साथ अंगरक्षक भी 

हुए, तो तुम क्या करोगे ?' 

'शिव-मन्दिर में राजा और रंक का भेद नहीं किया जाता, स्थविर ! 
हज़ारों नर-नारी वहाँ एकत्र होंगे, बड़ी भीड़ होगी । मैं और मेरे सत्री भी 
भीड़ में मिल जाएंगे, और भगवान्‌ कल्पनाथ शिव का जय-जयकार करते 
हुए भववर्मा के समीप र जाएंगे। अवसर पांते ही हम भववर्मा पर 
आक्रमण कर देंगे । हमारे तीक्षण विष से बुरे हुए होंगे, स्थविर ! 
उनका शरीर से छू जाना ही पर्याप्त होगा, क्षण-भर में भववर्मा भूमि पर 
लोटता हुआ दिखाई देगा ।' 

“तुम्हारी योजना बहुत उत्तम है, निपुणक ! बस यह कार्य सम्पन्न कर 
दो। फिर तुम्हें महानस में औदनिक का कार्य करने की आवश्यकता नहीं 
रहेगी । शालिशुक से कहकर तुम्हें आन्तर्वशिक का पद दिलवा दूंगा ।' 

'संघ-स्थविर की चरण सेवा करते हुए मुझे कोई कमी नहीं हैं। पर 
यदि आप मुझे सन्निधाता के पद पर नियुक्त करा दें, तो बड़ी कृपा होगी ।' 

यह वाद में देखा जाएगा, अव तुम जाओ और अपने कार्ये की तैयारी 
प्रारम्भ कर दो। भगवान्‌ तथागत तुम्हारा कल्याण करें ! ' 

निपुणक के चले जाने पर मोग्गलान ने आत्तर्वशिक गुणसेन को 
बुलाया । प्रणाम निवेदन कर गुणसेन ने कहा, “मेरे लिए कया आज्ञा है, 
स्थविर? 

“सुना है, पुष्यमित्र के नेतृत्व में एक बड़ी सेना भववर्मा की सहायता के 
लिए आ रही है । सैन्यशक्ति द्वारा भववर्मा और देवभूति को परास्त कर 
सकला कठिन है । अतः मैंने कूटनीति के प्रयोग का निश्‍चय किया है । जो 
कार्य तुम्हारी सेना नहीं कर सकी, उसे अब मेरे गुढपुरुष सम्पन्न करेंगे ।' 

“पर युद्ध में अभी तक तो हमारा पलड़ा भारी है, स्थविर ! ' 

“चये के साथ मेरी वात सुनते जाओ, बीच में न बोलो। कल से तुम्हें 
यह प्रदर्शित करना है कि तुम्हारे सँ निक युद्ध करते-कऱते थक गए हैं। युद्ध 
तुम्हें जारी रखना है, पर धीरे-धीरे पीछे हटते हुए । यदि देवभूति के सैनिक 


„+ - दुगं के महाद्वार में प्रविष्ट हो जाएं, तो भी चिन्ता न करना । बस, उन्हं 
*- राजप्रासाद में न घुसने देना। उसकी प्राचीर पर डटकर शत्रुसेना का 


सामना करना। श्रावस्ती से जो सेना आई है, उसे भी धीरे-धीरे पीछे हटते 


« जाने का आदेश दे दो। एक सप्ताह में वह सेना सोण नदी के परले पार 
« चली जाए।' 


“पर यह किसलिए ? हमारी सैन्यशक्ति तो अभी क्षीण नहीं हुई है ।' 
'तीति-युद्ध को तुम नहीं समझ सकोगे, गुणसेन! मेरे आदेश का अविकल 

रूप से पालन करो ।' - 
“कुक्कुटविहार के संघ-स्थविर की आज्ञा का अतिक्रमण कर सकना 
मेरे लिए कदापि सम्भव नहीं है।' 
गुणसेन के चले जाने पर मोग्गलान ने स्थविर मज्भिम से कहा, 
oe नीति अत्यन्त गूढ़ है, स्थविर ! ब्राह्मण चाणक्य ने इसी का प्रयोग 
चन्द्रगुप्त को राजा वनाया था। मैं भी इसके प्रयोग में पारंगत हुँ । 
रहिए, कुछ ही दिनों में भववर्मा और देवभूति दोनों पञ्चत्व को 
प्राप्त हो जाएंगे ।! 
शालिशुक और भववर्मा की सेनाओं में घनघोर युद्ध हो रहा था । पर 
दो दिन परचात्‌ पाटलिपुत्र के नागरिकों ने आइचय॑ के साथ देखा कि नदी: 
के समान चौड़ी दुर्ग की परिखा को पार कर देवभूति के सैनिक पाटलिपुत्र ` 
के दक्षिणी महाद्वार तक पहुँच गए हैं, महाद्वार के कपाट टूटने प्रारम्भ हो 
गए हैं, और कुछ सैनिकों ने दुर्ग में प्रवेश भी कर लिया है। अव पाटलिपुत्र 
के राजमार्गो और पण्यवीथियों में लड़ाई प्रारम्भ हो गई है और आन्तर्वंशिक 
सेना निरन्तर पीछे हटती जा रही है। कुछ ही दिनों के युद्ध के अनन्तर 
पाटलिपुत्र नगरी पर भववर्मा का अधिकार हो गया । युद्ध अव भी जारी 
था, पर राजप्रासाद की प्राचीर पर। श्रावस्ती से जो सेना शालिशुक की 
सहायता के लिए आई थी, वह भी निरन्तर मात खा रही थी । धीरे-धीरे 
Ya हटती हुई वह सोण नदी के तट तक पहुँच गई और नदी को पार कर 
गई । 


भववर्मा के स्कन्धावार में इससे उल्लास छा गया, और सैनिक लोग 
उत्साह में भरकर युवराज का जय-जयकार करने लगे। बड़ी धूमधाम के 
साथ भववर्मा ने पाटलिपुत्र में प्रवेश किया। राजप्रासाद अब तक भी 


शालिशुक के अधिकार में था, पर श्रेष्ठी चन्द्रकीति का प्रासाद राजमहल से . .. 


किसी भी प्रकार कम नहीं था। वहाँ भववर्मा के निवास की व्यवस्था कर 

दी गई। वह पूर्णरूप से आइवस्त था कि शीघ्र ही आन्तव॑शिक सेना परास्त 

हो जाएगी और राजप्रासाद भी उसके हाथों में आ जाएगा । - 
शिवरात्रि का पर्वे अब बहुत निकट आ गया था। भववर्मा ने अमात्य 


देवगुप्त को बुलाकर कहा-- 


'पाटलिपुत्र अव हमारे अधिकार में है, अमात्य ! हमारी यह विजय, 


भगवान्‌ शिव की कृपा का परिणाम है। शिवरात्रि का उत्सव हमें बड़े 


समारोह के साथ मनाना चाहिए ।' 
“इसमें क्या सन्देह है, युवराज! हम सव भगवान्‌ शिव के उपासक हैं ।' 

युवराज भववर्मा की हत्या ; ११३ 


"पाटलिपुत्र के दक्षिण में भगवान्‌ कल्पनाथ शिव का जो प्राचीन मन्दिर 
है, उसकी बड़ी महिमा है। मेरी इच्छा है कि शिवरात्रि के अवसर पर मैं 
भी वहाँ जाकर शिव की पूजा करूँ।' 

. “भगवान्‌ की पूजा तो हमें करनी ही चाहिए, युवराज ! पर पाटलिपुत्र 
में भी तो शिव के अनेक मन्दिर हैं । आप कहीं वाहर क्यों जाएँ ? मैं अभी - 
पूर्णतया निरिचिन्त नहीं हुआ हूँ। मोग्गलान बड़ा धूतं कूटनीतिज्ञ है। उसके 
सन्नी और गूढ्पुरुष सर्वत्र छाए हुए हैं। हमारे सत्रियों ने सूचना दी है कि 
कुछ दिन हुए कुक्कुटविहार के गर्भगृह में मोग्गलान ने अपने गूढ्पुरुषों को 
बुलाकर विचार-विमर्श किया था । पता नहीं, वह कौन-सा नया जाल बिछा 
रहा है । कहीं ऐसा न हो कि कल्पनाथ शिव के मन्दिर की भीड़ में आप पर 
कोई विपत्तिआ जाए।' 

"ऐसा क्यों होगा, अमात्य! भ्रंगरक्षक तो मेरे साथ रहेंगे ही । और अव 
भय किसका है ? गुणसेन की आन्तर्वशिक सेना राजप्रासाद में घिरी हुई है, 
और श्रावस्ती की सेना सोण नदी के परले पार चली गई है। अपने ही 
राज्य में भयभीत होकर रहने से कैसे काम चल सकता है, अमात्य ?' 

“भय की तो कोई वात नहीं है, युवराज ! पर अभी सतक रहना बहुत 
आवश्यक है। अनेक वार मेरे मन में आया है कि शालिशुक की सेनाएं जो 
इस प्रकार अकस्मात्‌ पीछे हटने लग गई हुँ, इसमें भी मोग्गलान की कोई 
चाल है। पर आप भगवान्‌ कल्पनाथ की पूजा में अवश्य सम्मिलित हों। 
भगवान्‌ की कृपा से ही हमारी विजय हो रही है । उनकी पूजा हमें करनी 
ही चाहिए। मैं ऐसा प्रवन्ध कर दूंगा कि दस अंगरक्षक सदा आपके साथ 
रहेंगे, एक क्षण भी आपको अकेला नहीं छोड़ेंगे। हाँ, एक काम करं । 
मन्दिर में आप छद्म वेश में जाएँ--श्रेष्ठी या वैदेहक के रूप में । ग्रंगरक्षक , 


. भी छद्य वेश में ही रहें। यदि देवभूति भी आपके साथ जाएँ, तो अच्छा 


होगा । वह विकट योद्धा हैं अकेले दस का सामना कर सकते हैं।' 
शिवरात्रि के पर्व पर कल्पनाथ शिव के मन्दिर में बहुत धूमधाम थी। 
हजारों गृहस्थ और साधु वहाँ एकत्र थे। अंग, बंग, काशी, कोशल, कुरु 
आदि सुदूर प्रदेशों तक के शिवभक्त इस अवसर पर भगवान्‌ कल्पनाथ के 
दर्शन के लिए आए थे। मन्दिर के विश्षाल भ्रांगण में एक मेला-सा लगा 


* हुआ था। स्थान-स्थान पर जटिल और तापस धूनि रमाए वैठे थे। निपुणक 


भी एक जटिल साधु के भेस में था और उसके सत्री तापसों का वेश बनाए 
हुए धूनि के चारों ओर बँठे हुए थे। गृहस्थ लोग जटिल तापसों के चरण 
स्पर्श कर उनसे आशीर्वाद प्राप्त कर रहे.थे । युवराज भववर्मा और देवभूति 

वैदेहको के वेश में साधु-महात्माओं के दर्शन करते हुए मन्दिर की और 
अग्रसर हो रहे थे। यद्यपि वे छद्म वेश में थे, पर निपुणक उन्हें देखते ही 
“पहचान गया। वह तो उनकी प्रतीक्षा में ही था । पूर्व॑निश्चित योजना के 
अनुसांर उसने उच्च स्वर से भगवान्‌ कल्पनाथ का जयजयकार किया । संकेत 
- पाते ही उसके गुढ़पुरुषों ने विष के बुझे हुए चिमटे भववर्मा की ओर फेके । 
उनका निशाना अचूक था। वे सव सधे हुए सैनिक जो थे। एक चिमटा 
युवराज को लग गया, और वह तुरन्त धराशायी हो गए । हलाहल विष के 
प्रभाव से क्षण-भर में उनकी मृत्यु हो गई। भववर्मा को भूमि पर गिरता 
देखकर उनके अंगरक्षकों ने चारों ओर अस्त्र चलाने प्रारम्भ कर दिए । 
सव ओर भगदड़ मच गई। अवसर पाकर निपुणक ने विषाक्त अस्त्र से 
देवभूति पर भी आक्रमण किया, और वह भी उससे नहीं वच सके । मोग्ग- 
लान की गूढ़ योजना अब अविकल रूप से सफल हो गई थी । शालिशुक का 
मांगें अब निष्कण्टक हो गया था। अमात्य देवगुप्त ने जव यह समाचार 
सुना, तो उन्होंने अपना सिर पीट लिया । पर अव बया हो सकता था ?' 
सूर्योदय से पूर्व ही आन्तर्वशिक सेना के सैनिकों ने श्रेष्ठी चन्द्रकीति के 
प्रासाद को घेर लिया । अमात्य देवगुप्त और उसके साथी वहीं पर निवास 
कर रहे थे। उन सवको बन्दी वना लिया गया । श्रेष्ठी चन्द्रक्रीति भी 
गुणसेन के प्रकोप से नहीं बचे । कुक्कुट विहार के जिस गरे -गृह में स्थविर 
मोग्गलान गूढ़ मन्त्रणा किया करते थे, उसके भी नीचे एक विशाल गुप्त भवन 
था, जिसमें बहुत-से छोटे-छोटे कक्ष बने हुए थे। देवगुप्त, चन्द्रक्रीति और 
उनके सव साथियों को वहाँ ले जाकर बन्द कर दिया गया। मोग्गलान अव 
परंम प्रसन्न थे। सद्धर्म के सब शत्रू उनके त्रश में आ गए थे । पर उन्हें इतने 
से सन्तोष नहीं हुआ। उन्होंने मज्फिम, वुद्धधोष और अन्य प्रमुख स्थविरों 
_ को एकत्र किया, और उचत » चन्द्रकीति आदि को एक पंक्ति में खड़ा 
होने का आदेश दिया। मोग्गलान का संकेत पाकर निपुणक ने उन सबके 
गलों की नसें काट दीं। रक्तधाराएँ वह निकलीं, और सवने तड़प-तड़पकर 
अपनी जीवन-लीला समाप्त कर दी। मोग्गलान और मज्मिम स के| 
विरोधियों को तड़पते देखकर अट्टहास कर रहे थे। जब उनके शरीर 
हो गए, तो उनके शवों को कुक्कुटविहार के बाहर ले जाकर एक वट वृक्ष! 
के नीचे डाल दिया गया। शीघ्र ही गिद्ध और श्युगाल वहाँ एकत्र हो गए, | ° 
और नोच-नोचकर उन्हें खा गए। विशाल मौर्य साम्राज्य के सन्निंधाता 
आर महान्‌ राजनीतिज्ञ देवगुप्त, श्रेष्ठी चन्द्रकीति और उनके साथियों का 
यह्‌ अन्त कैसा वीभत्स था! मोग्गलान अब परम प्रसन्न थे। भगवान्‌ तथा- 

गत द्वारा प्रतिपादित मध्यमा प्रतिपदा के उत्कषं का मार्ग अब निष्कण्टक 
हो गया था । 
वायुवेग से पाटलिपुत्र की झोर बढ़ते हुए सेनानी पुष्यमित्र जव 
अहिच्छत्र पहुँचे, तो उन्हें ये समाचार ज्ञात हुए । इन्हें सुनकर वह किकत्तंव्य- 
विसूढ़ हो गए । दण्डपाणि के पास जाकर उन्होंने कहा-- 
“पाटलिपुत्र के समाचारों से मैं अत्यन्त उद्ढिग्न हूँ, आचायं ! अब हमें 
कया करना चाहिए? ' 
“अब पाटलिपुत्र जाना व्यर्थं है, वत्स ! भववर्मा और देवभूति की हत्या 
हो चुकी है। अव हेम किसका पक्ष लेकर युद्ध करेंगे ?' 
"पर मौये-कुल अभी पूर्णतया नष्ट नहीं हुआ है, आचार्य! भववर्मा का 
पुत्र देववर्मा अभी जीवित है। राजसिहासन का वास्तविक अधिकारी अब 
ग्र वही है । हम उसे सम्राट्‌ बनाने का प्रयत्न कर सकते हैं ।' 
यह सही है, पर देववर्मा अन्तःपुर के बन्दीगृह में केद है। हमारे 
आक्रमण का समाचार सुनते ही मोग्गलान उसकी भी हत्या करा देगा। इस 
समय वह घार्मिक उन्माद में अन्धा हो रहा है। कत्तेव्य-अकत्तंव्य और 
उचित-अनुचित का उसे जरा भी विवेक नहीं रह गया है। शालिशुक के 
मागे को निष्कण्टक करने के लिए वह किसी की भी हत्या कर सकता है। 
अभो हमें उपयुक्त अवसर की प्रतीक्षा करनी होगी, वत्स ! ' 
“तो क्या शालिशुक जैसे अकर्मण्य और निर्वीय व्यक्ति का मौर्य 
$ साम्राज्य के सिहासन पर आसीन रहना हमें सहन कर लेना चाहिए ?' 
| “भावनाओं के वशीभूत होकर कत्तंव्य-अकत्तंव्य में विवेक न करने का 
| यह समय नहीं है, वत्स ! हमारी यह सेना मोग्गलान को परास्त नहीं कर 
| सकेगी। हमारे आक्रमण का केवल यह परिणाम होगा कि मौर्य-कुल के जो 
| कुमार इस समय अन्तःपुर में कैद हैं, उन सबको मौत के घाट उतार दिया 
| जाएगा । फिर हम किसका पक्ष लेकर शालिशुक के विरुद्ध विद्रोह को झण्डा 
| खड़ा कर सकेंगे ? तुम धैयं से काम लो, वत्स ! शीघ्रता न करो।' 
| द्म "मौय शासनतन्त्र का भविष्य मुझे बहुत अन्धकारमय प्रतीत होता हैं, 
| आचाये ! शालिशुक के शासनकाल में मागध साम्राज्य की रही-सही सैन्य- 
शक्ति भी नष्ट हो जाएगी। राज्यकोष में जो घन अवशिष्ट है, उसे या तो 
„ = भोग-विलास में उड़ा दिया जाएगा और या स्थविरों और श्रमणों की दान- 
यूजा में। भारत की क्षात्र शक्ति के पुनरुद्धार के जिस महान्‌ उद को 
| सम्मुख रखकर हमने गोनदे आश्रम से प्रस्थान किया था, वह कैसे पूर्ण होगा, 
| आ।चाये ? वाहीक देश के जनपदों से मुझे वहुत आशा थी । उन्हीं की 

सहायता से हम सि तट के युद्ध में यवनों को परास्त कर सके थे । पर 
उन्होंने हमारा साथ छोड़ दिया ।' 

“सब कार्ये अपने समय पर ही हुआ करते हैं, वत्स! तुम चिन्ता न करो। 
आयंभूमि का भविष्य प्रत्यन्त उज्ज्वल है। वह समथ दूर नहीं है जव इस 
देश के शासनतन्त्र में फिर शक्ति का संचार होगा । शीघ्रता करने से काम 
बिगड़ा ही करते हैं, वत्स! अभी प्रतीक्षा करना ही उचित है। हाँ, एक बात 
मेरे ध्यान में आई है। दिव्या में दोहद के लक्षण प्रगट होने प्रारम्भ हो गए 
हैं। उसे शीघ्र ही विदिशा ले जाओ।' 

'पर वह तो गोनदं आश्रम में रहना चाहती है, आचाय ! उसे वे दिन 
स्मरण आते हैं जब वह आश्रम की पुष्पवाटिका को सींचा करती थी, 
आम्रवृक्षों की छाया में वेठकर गाया करती थी, और मृगशावकों के साथ 
खेला करती थी। आश्रम का रूखा-सूला भोजन उसे बहुत याद आता है, 
आचार्यं ! ' 

“ये सब शुभ लक्षण हैं। तो फिर दिव्या को गोनद आश्रम में ही छोड़ 
आओ । तुम्हारी गुरु-पत्नी वहाँ पर हैं ही। मैं अहिच्छत्र में ही तुम्हारी 
प्रतीक्षा करूंगा । पाञ्चाल देश के लोग बड़े वीर होते हैं, वत्स ! उन्हें हम 
अपनी सेना में भरती करेंगे, और जब तक तुम वापस आओगे, हमारे 
सैनिकों की संख्या कम-से-कम दुगुनी अवश्य हो जाएगी ।' 


(१७). 
“धर्मवादी एवं अधामिक” शालिझुक 


शालिशुक को सम्राट्‌ तो पहले ही घोषित कर दिया गया था, पर 
अभी उसका राज्याभिषेक नहीं हुआ था । ज्योतिषियों और मौहूतिकों को 
बुलाकर इसके लिए एक शुभ तिथि निकलवाई गई। वैशाख पुणिमा का 
दिन राज्याभिषेक के लिए नियत किया गया । उस दिन पाटलिपुत्र में बड़ी 
धूमधाम थी। पुष्कलावती, श्रावस्ती, अहिच्छत्र, उज्जैन आदि सव नगरों 
के संघ-स्थविरों को इस समारोह में सम्मिलित होने के लिए निमन्त्रित किया 
गया शा। बहुत-से श्रेष्ठी, सार्थवाह, वैदेहक और श्रेणिमुख्य भी. 
राज्याभिषेक को देखने के लिए दूर-दूर से पाटलिपुत्र आए थे । विशाल मौर्य 
साम्राज्य की इस'राजधानी की उस दिन अनुपम शोभा थी । राजमार्गो प्र 
ऊंचे-ऊंचे तोरण बनाए गए थे, जो आम्रपत्रों, लताओं और पुष्पमालाओं से 
सुशोभित थे। स्थान-स्थान पर मंगलघट स्थापित किए गए थे । 

कौशेय वस्त्र धारण किए हुए लोग इधर-उधर फिर रहे थे और पण्य- 
शालाओं की शोमा देख रहे थे। श्रमणों और भिक्षुओं के झुण्ड-के-मुण्ड' 
सत्र प्रसन्न हुए घूम रहे थे। स्त्रियाँ अट्टालिकाओं से उन्हे डती 3 और एक- 
दूसरे से कहती -'श्रमणों के बीच में बह्‌ जो स्थूलकाय वृद्ध स्थविर हैं, वह 
मज्मिम हैं, श्रावस्ती के संघ-स्थविर ।' छोटे बच्चे आतंक और उत्सुकता से 
उन्हें देखते और माताओं के आँचल में मुंह छिपा लेते । 

यद्यपि शालिशुक वौद्ध धर्म का अनुयायी था और स्थविरों के कुचक्र 
द्वारा ही राजसिंहासन प्राप्त करने में समर्थ हुआ था, पर राज्याभिषेक के 
'लिए प्राचीन आर्य पद्धति का ही अनुसरण किया गया । उसका परित्याग 
करना न राजकुल को सह्य था और न जनता को । प्राचीन परम्परा के 
अनुसार राज्याभिषेक की विधि पूर्ण हो जाने पर शालिशुक को यह शपथ 


दिलाई गई--'जिस रात्रि में मेरा जन्म हुआ और जिस रात्रि में मेरी मृत्यु शे ङ्गाः 


होगी, उसके मध्य में (अपने सम्पूर्ण जीवनकाल में )जो भी सुकृत मैंने किए 
हों वे सब नष्ट हो जाएँ, और मैं शुभ कर्मों से वंचित हो जाऊं, यदि मैं 
किसी भी प्रकार से प्रजाजन के प्रति विद्रोह करूँ, किसी भी तरह उसका 
अपकार करूं ।' प्रजापालन की प्रतिज्ञा कर चुकने के अनन्तर एक दण्ड 
द्वारा शालिशुक की पीठ पर तीन बार आघात किया गया, ताकि वह यह न 


| अूलने पाए कि वह भी दण्ड के अधीन है। प्रजापालन के कत्तव्य से विमुख 


होने पर उसे भी दण्ड दिया जा सकता है। राज्याभिषेक की विधि पूरी हो 
जाने पर स्थविर मोग्गलान अपने आसन से उठकर खड़े हुए और शालिशुक 
को सम्बोधित करते हुए उन्होंने कहा--तुमने अभी प्रजापालन की शपथ 
ग्रहण की है। पर प्रजापालन के साधन क्या हैं, यह भी भलीभाँति समझ 
लो सद्धर्म के अनुसरण द्वारा ही प्रजा का यथावत्‌ पालन सम्भव है। प्रजा 
को सद्धर्म में स्थित रखना तुम्हारा मुख्य कत्तव्य है। इसी से जनता का हित 
और कल्याण सम्पादित हो सकता है । तुम्हारे पूवज देवताओं के प्रिय प्रिय- 
दर्शी राजा अशोक ने जिस मागें को अपनाया था, तुम भी उसी का अनु- 
सरण करो। कर के रूप में जो वलि तुम प्रजा से ग्रहण करो, स्थविरो, 
श्रमणों और भिक्षुओं की सेवा में उसे व्यय करो । यह क्रभी मत भूलो कि 
हिंसा गह्य और हेय है। राज्य को शत्रुओं का भी सामना करना होता है। 


च्छ 


पर तुम कदापि हिसा का प्रयोग न करो । अहिंसा द्वारा ही शत्रुओं पर 


. विजय प्राप्त करो। अहिसा एक ऐसा अमोघ शस्त्र है, जिसके सम्मुख बड़े- 


से-बड़ा छात्र भी टिक नहीं पाता । तथागत तुम्हारा कल्याण करें ! तुम्हारे 
द्वारा बुद्ध, घमं और संघ का उत्कर्षं हो !” मोग्गलान का प्रवचन समाप्त 

होने पर शालिशुक सिहासन से उठकर खड़े हुए और स्थविरों के सम्मुख 
सिर झुकाकर उन्होंने कहा -'मैं सद्धर्म का तुच्छ अनुयायी हूँ । आप मुझे 
मार्ग प्रदर्शित करते रहिए, मैं सदा उसी का अनुसरण करूँगा ।' 

शालिशुक के सम्राट्‌ पद पर अभिषिक्त हो जाने पर मौयं शासनतन्त्र 
का पुनः संगठन किया गया। गुणसेन को सन्निधाता का पद दिया गया और 
निपुणक को आतन्तर्वशिक का। मन्त्री, प्रदेष्टा, धर्मस्थीय, समाहर्ता आदि 
अन्य महत्त्वपूर्ण पदों पर भी ऐसे व्यक्तियों को नियुक्त किया गया, जिन्होंने 
गृहयुद्ध में शालिशुक का साथ दिया था और जिन्हें स्थविर मोग्गलान 
` का विश्वास प्राप्त था। 

- राज्याभिषेक के समाप्त होते ही शालिशुक अपने अन्तःपुर में चला 
गया। वहाँ राजमाता तारादेवी उसकी प्रतीक्षा कर रही थीं। वह 
उसे कुछ कहना चाहती थी, पर शालिशुक ने उन्हें परे हटाकर कहा--'माँ, 
मैं बहुत थक गया हूँ । सुबह से न जाने कितनी बार उठक-बैठक करनी पड़ी 
है। अब मैं विश्राम करना चाहता हूँ ।! राजमाता चाहती थीं कि अपने पुत्र 
को अंक में भर लें, आशीर्वाद दें और कुछ उपदेश भी दें। पर शालिशुक को 
इनके लिए अवकाश ही कहाँ था ? वह तुरन्त अपने शयनकक्ष में जाकर 
` आमोद-प्रमोद में व्यस्त हो जाने के लिए उत्सुक था । उसने ताली वजाई, 

और ततक्षण एक दासी हाथ जोड़कर सम्मुख आ उपस्थित हुई । शालिशुक 
ने आदेश दिया--'देखती क्या . हो, चन्द्रलेखा को शयनक्क्षमे भेज दो। 
_ठहरो, अभी जाती कहाँ हो ! सब प्रक,र की सुराएँ भी साथ भिजवा दो। 
राज्याभिषेक भी एक भारी'विपत्ति है। दिन-भर न जाने केते-क॑से कष्ट 
उठाने पड़े हैं ! बहुत थक गया हूँ, अब आराम करना है।' 

चन्द्रलेखा शालिशुक की मुँह-लगी गणिका थी, रूप-यौवन से सम्पन्न 
और बड़ी चुलवुली । वह हसती हुई आई, और मैरेय का चषक भरती हुई 
वोली--'इसे गले से नीचे उतार लीजिए, सम्राट ! सारी थकावट क्षण- 
भर में दुर हो जाएगी । अभिषेक-मण्डप में आपकी छटा भी कैसी निराली 
यी ! व्याप्रचर्म का आसन, सिर पर सुवर्ण-उष्णीष, और हाथ में घनुष- 
बाण! साक्षात्‌ कामदेव प्रतीत हो रहे थ। मैं तो देखती ही रह गई ! अव 

तो आप मौर्य साम्राज्य के साट्‌ बन गए हैं। कहिए, मुझे क्या देंगे?! 
'यह सारा साम्राज्य ही तुम्हारा है, चन्द्रलेखा ! जब मैं ही तुम्हारा | 

हूँ, तो तुम्हें और क्या चाहिए ?' . 
सुरा के चषक को शालिशुक के मुह से लगाकर चन्द्रलेखा ने कह 
“वातं बनाना तो कोई हमारे महाराज से सोले । बस, बातों ही बातों में 

खुश कर देते हैं। राज्य तो सस स्थूलकाय स्थविर का है। कया नाम हुँ 
उसका ? हाँ, याद आया, मोग्गलान । अभिषेक-मण्डप में कैसी शान से बैठा 
हुआ था, मानो उसी का राज्याभिषेक हो रहा हो । मुझे तो उसकी शक्ल से 
ही डर लगता है। कुछ दिनों में हम सबको राजप्रासाद से बाहर निकालं 
देगा । कहेगा, इवेत-वस्त्र पहनकर भिक्षुणी-संघ में जाकर रहो। उसके डर 
के मारे मैंने अभी से जाप करना प्रारम्भ कर दिया है--बुद्धं शरणं गच्छामि, 
धर्म शरणं गच्छामि, संघं शरणं गच्छामि। डर लगता है, कहीं वह सिर 
मुंडा देने को भी न कहने लगे ! ' 

सुरा का चषक गले से नीचे उतारकर शालिशुक प्रसन्न हो गए। 
चन्द्रलेखा को श्रंक में भरकर बोले 

“तुम उस बुड्ढे से डरती हो, चन्द्रलेखा ! वह तुम्हारा कुछ नहीं बिगाड़ 
सकता, सञ्जाट्‌ मैं हूँ या वह ? तुम राज करोगी, राज । लाओ, एक चषक 
और दो। इस वार माध्वीका देना। मैरेय कुछ कड़वी-सी लगती है।' 

चन्द्रलेखा ने माध्वीका का एक चषक भरकर शालिशुक के मुँह से लगा 
दिया। एक ही घूँट में शालिशुक उसे पी गए। प्रसन्न होकर हँसते हुए 
उन्होंने कहा--'अच्छा, तुम चाहती क्या हो, चन्द्रलेखा ? आज मैं बहुत 
प्रसन्न हुँ । मुँह माँगा इनाम पाओगी। अरे, तुम तो पी ही नहीं रही हो । 
तुम भी एक चषक भरो और तुरन्त उसे पी जाओ। अकेले पीने में आनन्द 
नहीं आता ।' 

मैरेय का चषक भरकर चन्द्रलेखा बोली--भेरे भाईको तो आप 
जानते ही हैं, सञ्राटू ! वही जो मृदङ्ग बजाया करता है। कैसा वाँका 
जवान है! उसे भी कोई अमात्य क्यों नहीं बना देते ? सदा आपको सेबा 
में रहेगा । आपकी मुख-मुद्रा को देखकर ही वह आपके मन की बात समझ 
जाता है। 
नर इसके लिए तो मुझे मोग्गलान से पूछना पड़ेगा, चन्द्रलेखा ! कहीं 
वह न मानें तो ? 2; 

म्लान मुख से चन्द्रलेखा ने कहा, “तो फिर रहने दीजिए । मैं तो पहले 
ही कहती थी, वास्तविक राजा तो मोग्गलान ही है। आप तो नाम को ही 
सम्राट हैं! अच्छा यह होगा कि मैं भी भिक्षुणी वनकर उस स्थूलकाय 


. स्थविर की चरणसेवा में लग जाऊ V 


“ऐसा न कहो, चन्द्रलेखा ! तुम्हारे विना मैं कैसे जीवित रह सकूगा! 
अच्छा, बताओ, तुम्हारे भाई के लिए कौन-सा अमात्य पद उपयुक्त होगा ? 
चन्द्रलेखा ने माध्वीका का एक और चषक भरा और उसे शालिशुक 

के मुख से लगाते हुए कहा, 'अब आए न ठीक रास्ते पर। मेरे भाई मयूर- 
ध्वज को सेनापति बना दीजिए ।' 

“अरे, सेनापति वनकर वह क्या करेगा ? सिर पर लोहे का शिरस्त्राण 
रखेगा और शरीर पर भारी कवच । इनके वोझ से वेचारा जीते-जी मर 
जाएगा। नए शासनतन्त्र में सेनापति का पद अव रह भी कहाँ गया है ? 
क्यों न उसे समाहर्ता का पद दे दूँ ?” 

i यह नाम तो मैंने पहले कभी नहीं सुना । समाहर्ता के क्या कार्य होते 


“राज्य के करों को एकत्र करना। सुनो, टकसाल भी उसी के हाथों में 
रहती है, जितनी चाहे मुद्राएँ ढलवा ले। सुराध्यक्ष और गणिकाध्यक्ष भी 
उसीके अधीन काम करते हैं। तुम्हारा भाई सव गणिकाओं, रूपाजीवाओं, 
नृत्यशालाओं और पानगृहों का सवसे बड़ा अधिकारी हो जाएगा ।' 

समाहर्ता के कार्यों को सुनकर चन्द्रलेखा खुशी से फूल उठी | सुरा का 
एक और चषक भरकर उसने शा लिशुक के मुख से लगा दिया, और मन्द- 
मन्द मुसकाते हुए कहा, 'तो फिर यही सही, सम्राट्‌ की आज्ञा शिरोधार्य 
Ja राजशासन लिख लाती हूँ, आप अपनी दन्तमुद्रा उस पर लगा 

ज 7 


“इसमें शीघ्रता की क्या आवश्यकता है ? मैंने तुन्हें बचन दे ही दिया है। 
आओ , मेरे पास बैठो। तुम्हारा काम सूर्योदय होते ही कर दिया जाएगा।? 

पर चन्द्रलेखा सूर्योदय की प्रतीक्षा करने को उद्यत नहीं थी। वह 
जानती थी कि ब्राह्ममूहतं तक तो शालिशुक का सुरापान ही चलता रहेगा। 
फिर जब पड़ कर सोएंगे तो दोपहर तक नही उठेंगे। वह तुरन्त उठी 
और समाहर्ता के पद पर मयूरध्वज की नियुक्ति का राजशासन लिखकर 
. तैयार करने में.लग गई । दन्तमुद्रा भी उस पर लगा दी और शालिशुक के 
हस्ताक्षर भी करा लिए। इस काम से निबटकर वह शालिशुक के अंक से 
जा लगी । 

सूर्योदय होते ही मयूरध्वज की समाहर्ता के पद पर नियुक्ति का समा- 
चार सारे पाटलिपुत्र में फैल गया । राजमागों, पथचत्वरों और पण्यवीथियों 
में सवंत्र इसकी चर्चा होने लगी। लोग आपस में बात करते-- 'अब तो 
मागध साम्राज्य में गणिकाओं और रूपाजीवाओं का शासन स्थापित होगा। - 
सम्राट्‌ चन्द्रलेखा के हाथों में कठपुतली के समान हैं । वह जिसे चाहेगी मन्त्री . 

ओर अमात्य बनवा देगी, जिसे चाहेगी घूल में मिला देगी। अभी हुआ ही 

क्या है ? देख लेना, शासन के सब महत्त्वपूर्णं पदों पर अव वादक, गायक « 

| आर नतंक ही नियुक्त किए जाएँगे zi कोई कहता---'अव समय ही बदल 
य है, भाई ! तुमने निपुणक को नहीं देखा ? कल तक अन्तःपुर के महानस 
चावल पकाने का काम किया करता था | आज वह आन्तवंशिक बन गया 

है । सेनापति का वेश पहनकर सब पर शान जमाता फिरता है।' एक अन्य 
'नागरिक कहता --'अब तो धर्म का शासन है, भाई ! स्थविर मोग्गलान 
मौर्य शासनतन्त्र के कर्त्ताधर्त्ता हैं। सवंत्र अमन-चैन है, प्रजा सुखी है और 
भगवान्‌ तथागत के धर्मानुशासन का पालन करने में तत्पर है। अब 
योद्धाओ और वीरों की आवश्यकता ही क्या है? फिर क्यों न ऐसे व्यक्तियों 
को अमात्य नियत किया जाए जो जनता का मनोरंजन कर सके । प्रजा का 


“रंजन करना ही तो राजा का काम है। तुम मयूरध्वज को नहीं जानते, 


मृदंग बजाने में अद्वितीय है। वह सबका मनोरंजन ही तो करेगा ।' कोई 
अन्य कहता---*राजा को कर देते-देते हम तंग आ गए थे । कोई हमारी बात 
नहीं सुनता था। अव क्या है? किसी रूपाजीवा को दस-वीस कार्षापण 


'देकर अपनी सिफारिश करवा लेंगे। करों से छुट्टी मिल जाएगी । हमें तो लाभ 


ही लाभ है । सारे पाटलिपुत्र में इसी प्रकार की बातें हो रही थीं। समक 
दार लोग आश्‍चर्यचकित थे, मौर्य शासनतन्त्र की यह कंसी दुर्देशा हो गई 
है । आचार्य चाणक्य और राधागुप्त जैसे मन्त्रियों का स्थान अब निपुणक 


-और मयूरध्यज जैसे लोग ले रहे हैं । 


मयूरध्वज के समाहर्ता पद पर नियुक्त होने के समाचार से स्थविर 
मोग्गलान को भी उद्वेग हुआ | वह तुरन्त शालिशुक से मिलने के लिए राज-, 
प्रासाद में गए। दिन के दो प्रहर बीत चुके थे, पर सम्राट्‌ अभी अपने शयन- 


'कक्ष में ही थे । चिरकाल तक प्रतीक्षा करने के अनन्तर शालिशुक से उनकी 
'भेंट हुई । मोग्गलान ने प्रश्‍न किया--'मैं यह क्या सुन रहा हूँ? क्या वस्तुत: 


मयु रध्वज को समाहर्ता के पद पर नियुक्‍त कर दिया गया है ? 
'हाँ, यह सही है।' 
'देखो, शालिशुक ! समाहर्ता का पद बड़े महत्त्व का है। राज्य की 


"शक्ति कोषवल पर ही निर्भर-होती है। समाहर्ता के पद पर ऐसे व्यक्ति को 


ही नियुक्त करना चाहिए, जो शासनकाय में अत्यन्त प्रवीण हो और जो 
काम, क्रोध और लोभ के वशीभूत न हो सके । 

शालिशुक पर से सुरा का प्रभाव अभी दुर नहीं हुआ था । मोग्गलान 
की स्थिति और शक्ति की उपेक्षा कर उसने आवेश में आकर कहा, 'सम्राट्‌ 
मैं हूं या आप ? झशासनकार्य मुझ पर छोड़ दीजिए और आप घर्म-विजय के 


“महत्त्वपूर्ण कार्य में तत्पर रहिए। श्रमणो और भिक्षुओं के लिए जितने भी 

घन की आवश्यकता होगी, मयूरघ्वज वह आपको प्रदान करता रहेगा ।” 

“पर मयूरध्वज को राज्यकार्यं का कोई भी अनुभव नहीं है।' 

“आप मयूरध्वअ को नहीं जानते, स्थविर ! वह न केवल मुदंग वजानेः 
में निपुण है, अपितु शासन में भी किसी से कम नहीं है। मैंने उसे सव बातें: 
समझा दी हैं। आप देख लेना, शीघ्र ही राज्य की आय दोगुनी हो जाएगी, 
और राज्यकोष घन-सम्पदा से परिपूर्ण हो जाएगा । हाँ, स्थविर ! मुझे एक 
बात और कहुनी है। अब तक स्त्रियों को समुचित संख्या में घर्म-महामात्यों' 
के पद पर नियुक्त नहीं किया गया । घमं-विजय जो अव तक भी पूर्णरूप से' 
सम्पन्न नहीं हो सकी है, उसका यही कारण है। अब आप स्त्री-महामात्यों 
की नियुक्ति पर विशेष ध्यान दें। पर इस कार्य को तो चन्द्रलेखा अधिक 
अच्छी तरह कर सकती है। मैं उसे अभी बुलाता हूँ ।' 

संकेत पाते ही चन्द्रलेखा उपस्थित हो गई। उसने दण्डवत्‌ होकर 
मोग्गलान को प्रणाम किया और हाथ जोड़कर मन्द-मन्द मुसकाते हुए 
बोली, 'मेरा अहोभाग्य है, जो आज प्रातः ही संघ-स्थविर के दर्शन प्राप्त हुए 
हैं। कई बार मन में आता है, मैं भी भिक्षुणीब्रत ग्रहण कर कुक्वु-हविहार में" 
रहने लगूं । सांसारिक सुखों से तंग आ गई हूँ । यदि मेरा जीवन वुद्ध, धर्म 
और संघ की सेवा में व्यतीत हो सके, तो मैं कृतकृत्य हो जाऊंगी । क्या आपः 
मुझे भिक्षुणीं-संघ में स्थान दे सकेंगे, स्थविर ?' 

चन्द्रलेखा के नाट्य को देखकर शालिशुक भी अपनी हँसी को नहीं रोक 

, सके । हँसते हुए उन्होंने कहा, “आपने देख लिया, स्थविर ! चन्द्रलेखा की 
सद्धमं में केसी आस्था है। रात-भर वुद्ध शरणं गच्छामि, धर्म शरणं 
गच्छामि, संघं शरणं गच्छामि का जाप करती रही है। नाच-रंग में अव 
इसका मन नहीं लगता। यदि स्त्री-महामात्यों की नियुक्ति का कार्यं इसे 
सौंप दिया जाए, तो कितना अच्छा हो । क्यों, चन्द्रलेखा ! तुम यह कार्यः 
कर्‌ सकोगी न ?' 

"क्यो नहीं, सम्राट्‌ ! पाटलिपुत्र. की वहुत-सी गणिकाएँ और ख्पा- 
जीवाएँ लौकिक सुख-वैभव को अब तुच्छ समझने लगी हैं। यह सब्र स्थविर 
के उपदेशों का प्रभाव है। मैं उनसे कहूँगी, नृत्य और गायन छोड़कर श्रब' 
बुद्ध, घमं और संघ की सेवा में अपना तन, मन, घन न्योछावर कर दे। 
भगवान्‌ तथागत का उपदेश सुनकर वेश्या अम्वपाली ने सांसारिक सुखों का 
परित्याग कर दिया था और मिक्षुणीब्रत ग्रहण कर लिया था । हम सव भी 
स्थविर की चरण सेवा के लिए उद्यत हैं। अम्बपाली से हम किस प्रकार कम 
हैं। कहिए, स्थविर ! आपकी अनुमति है न ?' 

स्थविर मोग्गलान अब देर तक वहाँ नहीं टिके। वह एक अनु 
व्यक्ति थे । उन्होंने पय लिया कि मौर्य शासनतन्त्र का संचालन am 
काओं, रूपाजीवाओं, गायकों, वादकों और नतेको के हाथों में रहेगा। पर 
जिस विषवृक्ष का बीजारोपण उन्होंने स्वयं अपने हाथों से किया था, उसे 
उखाड़ कर फक सकना अब उनके वस की वात नहीं थी । चलते हुए उन्होंने 
गम्भीर मुद्रा में कहा-- 

. अच्छा, अव मैं चलता हूँ, शालिशुक ! इस वात का ध्यान रखना कि 
धर्म-विजय के कार्य में किसी भी प्रकार शिथिलता न आने पाए।' 
. मोग्गलान के चले जाने पर चन्द्रलेखा और शालिशुक खिलखिलाकर 
हंस पड । हँसते हुए चन्द्रलेखा ने कहा, 'बुड्ढे से बातें करते हुए थक गए 
होंगे, सम्राट्‌ ! मृद्वीका का चषक ले आऊ?” 

'क्या कहूँ, चन्द्रलेखा ! यह स्थविर न दिन में चैन लेने देता है और न 
रात में। हर समय इसे घर्म-विजय की पड़ी रहती है। राजाओं का काम 
सुख भोग करना है या दूसरों की विजय करना ।' 

शालिशुक फिर शय्या पर लेट गए और चन्द्रलेखा को ग्रंक में भरकर 
सुरापान करने लगे। मौर्य सञ्राट्‌ की अब यही दिनचर्या थी । रात-भर वह 
नाच-रंग में मस्त रहते और दोपहर तक सोते रहते। शासन का सव कायें 
मयूरध्वज और निपुणक जैसे अशक्त और निर्वीर्यं अमात्यों के हाथों में था; 
जिन्हें राज्यकार्य का कोई भी अनुभव नहीं था। राज्यकोष में जो भी घन था, 
उसे श्रमणों और भिक्षुओं पर पानी की तरह वहाया जा रहा था। स्थविर 
मोग्गलान अव प्रसन्न और सन्तुष्ट थे, क्योंकि साम्राज्य में सर्वत्र चातुरन्त 
संघ का बोलबाला था! स्थविर और भिक्षु जो चाहते करते । उनकी उपेक्षा 
कर सकना किसी के लिए भी सम्भव नहीं था । 

मौयं शासनतन्त्र की अव यह दुदेशा हो गई थी कि नृत्यशालाओं और ' 
पानगृहों में राजकीय नीति का निर्धारण किया जाता और पण्यवीथियों में 
खड़े होकर राजशासन प्रचारित किए.जाते। श्रमणों और भिक्षुओं को अव 
यह आवश्यकता नहीं रह गई थी कि वे भिक्षापात्र हाथ में लेकर गृहस्थों के 
घरों के चक्कर लगाएं वे पण्यशालाओं में जाते और जिस वस्तु को चाहते 
उठा ले जाते। किसी में यह साहस नहीं था कि उन्हें रोक सकता सर्वत्र 
भिक्षुओं का आतंक-सा छाया हुआ था। कितने ही वेकार हुए सैनिकों और 
दस्युओं ने भिक्ष्‌व्रत ग्रहण कर लिया था, क्योंकि काषाय वस्त्रों की आड में 
वे जनता को मनमाने ढंग से लूट सकते थे। जब श्रमणों और भिक्षुओं की 
मण्डसी किसी राजमार्ग या पण्यवीथि में से होकर गुजरती, तो स्त्रियाँ अपने 

घरों के द्वार वन्द कर लेतीं और बच्चों को गोद में लेकर भीतर के कक्ष 
में जा छिपतीं। मन्दिर और देवी-देवताओं के प्रकोष्ठ श्रव खाली दिखाई 
देते । यदि कोई वहाँ पूजा के लिए जाता, तो भिक्षु उसे डराते-घमकाते और 
मारपीट पर भी उतर आते। गणिकाएँ और रूपाजीबाएं अव राजमार्गों पर 
स्वच्छन्द रूप से विचरण किया करतीं और निलंज्ज होकर नागरिकों से 
छेड़छाड़ करतीं । गृहस्थ उनसे भी भय खाते। वे जानते थे कि मौर्य साम्राज्य 
का समाहर्ता गणिकाओं के कुल का ही तो है। शासन-सूत्र अव या तो गणि- 
काओं और गायक-वादकों के हाथों में था और या श्रमणों और स्थविरों के । 
शालिशुक का राज्यकार्ये के प्रति ज़रा भी ध्यान नहीं था। 

वाहीक देश में बौद्धधर्म का प्रचार करने के प्रश्‍न पर मोग्गलान ने 
विशेष रूप से ध्यान दिया । पुष्यमित्र ने वहीं से वह सेना एकत्र की थी, 
जिसने सिन्धु नदी के तट पर यवनों को परास्त किया था। मोग्गलान चाहता 
था कि वाहीक देश से भी सँनिक परम्परा नष्ट हो जाए और वहाँ के निवासी 
भी अहिसा-ब्रत के पालन में तत्पर हो जाए । अतः उसने वाहीक में सवत्र 
धर्म-महामात्यों की नियुक्ति कराई, चैत्यों और विहारों का निमाण कराया, 
चिकित्सालय स्थापित कराए, धर्मशालाएँ बनवाई, और धर्म हारा जनता 
के हृदयों पर विजय पाने का प्रयत्न किया। प्रारम्भ में वाहीक जनपदों के 
कुलमुख्यों ने मोग्गलान के इन कार्यों को आशंका की इष्टि से देखा । पर 
ˆ धीरे-धीरे उन्होंने भी अनुभव कर लिया कि इनसे जनता का हित और 
कल्याण सम्पादित होता है। उनका झुकाव भी तथागत की मध्यमा प्रतिपदा 
की ओर होने लगा। 


( १६ ) 
TIA के गणमुख्य और संघ-स्थविर 


सिन्धुतट के युद्ध में परास्त होकर यवन सेनाएँ हिन्दूकुश पर्वतमाला 

को पार कर गई थीं । पर उन्होंने भारत की विजय के विचार का परित्याग 
नहीं कर दिया था। वाल्हीकराज-का पुत्र दिमित्र वड़ा वीर और महत्त्वा- 
कांक्षी था। अन्तियोक और एबुथिदिम जो कार्य नहीं कर सके थे, उसे 
सम्पन्न करने के लिए वह कटिवद्ध था । मोग्गलान द्वारा प्रयुक्त धर्म-विजय - 
की नीति के कारण वाहीक देश के जनपदों में जो शिथिलता पिछले दिनों 
में आ गई थी, उसका भी उसे परिज्ञान था। यवतों के गूढपुरुष भारतं के 

सम्बन्ध में सब सूचनाएं दिमित्र के पास भेजते रहते थे। उसने एक बार 
फिर भारत पर आक्रमण करने की तैयारी प्रारम्भकरदी। नई सेना संगति. 
की गई। शक, तुखारऔर युइशि युवकों को बहुत बड़ी संख्या में मत सैनिकों 

के रूप में यवन सेना में भरती किया गया । नये अस्त्र-शस्त्र बनवाए गए। 
दिमित्र की योजना थी कि शीत ऋतु के समाप्त होते ही भारत पर आक्रमण 
कर दिया जाए। 

दिमित्र की सैनिक तैयारी का समाचार देवी सुभगा ने तुरन्त गोनर्दे 
आश्रम भेज दिया। उसे प्राप्त कर आचार्य दण्डपाणि बहुत चिन्तित हुए। 
उन्होंने पुष्यमित्र को बुलाकर कहा-- 

“वाल्हीक देश के समाचार तो तुमने सुनही लिए होंगे, वत्स ! हमारे 
भाग्य में चेन से बैठना नहीं लिखा हे । एक वार फिर हमें वाहीक देश 
जाकर थवनों का सामना करना होगा ।' 

'मैं उद्यत हूं, आचार्य ! केवल आपके आदेश की देर है।' 

“अब बिलम्ब करने का समय नहीं है तुम तुरन्त अहिच्छत्र के लिए 
प्रस्थान कर दो । वहाँ से अपनी सेना को साथ लेकर शीघ्र -से-शीघ्र वाहीक 
पहुँच जाओ । मागे में नये सैनिक भरती करते जाओ । पर केवल भृत 
सैनिकों से काम नहीं चलेगा । क्षुद्रक, मालव, कठ आदि गणराज्यों को 
हमें एक बार फिर यवनों के विरुद्ध युद्ध के लिए तैयार करना होगा । यह ' 
बहुत आवश्यक है। मैं भी वाहीक जा रहा हूँ । यवनों के आक्रमण से 
उत्पन्न संकट से वहाँ के गणराज्यों को सावधान करने का प्रयत्न करूँगा।' 

दिव्या भी पुष्यमित्र के साथ चलने के लिए उत्सुक थी । पर उनका 
पुत्र अग्निमित्र अभी एक वर्ष का भी नहीं हुआ था। पुष्यमित्र ने यह उचित 
नहीं समभा कि उसे अकेला छोड़कर दिव्या भी साथ चले । शीत्र ही वह, 
अहिच्छत्र पहुँच गए । वहाँ मृत सेना उनकी प्रतीक्षा ही कर रही थी । 

मथुरा और इन्द्रप्रस्थ होते हुए दण्डपाणिने जब वाहीक देश में प्रवेश 
किया, तो उन्हें ज्ञात हुआ कि दिमिंत्रकी यवन सेना हिन्दूकुदा पर्वतमाला 
को पार कर चुकी हैं, और वायुवेग से सिन्धु नदी की ओर अग्रसर हो 
रही है। दण्डपाणि सीधे मद्रक गए । यह जनपद असिक्की (चिनाव) नदी 
के पूर्व से लगाकर पश्चिम में वितस्ता (जेहलम) नदी तक विस्तीर्णे था । 


« दण्डपाणि यह भलीभाँति समझ गए थे कि यवन सेना जिस वेग से भारत 


की. ओर बढ़ रही हैं, उसके कारण सिन्धुतट पर उसके मार्ग को अवरुद्ध 
कर सकना कदापि सम्भव नहीं होगा । अव उन्हें यही क्रियात्मक प्रतीत 
होता था कि वितस्ता नदी के पूर्वी तट पर व्यूह-रचना कर यवनों का 

सामना किया जाए । उन्हें ज्ञात था कि राजा पुरु ने इसी नदी के तट पर 
सिकन्दर से युद्ध किया था । मद्रक जनपद की स्थिति वितस्ता के समीप 
थी,अतः उसकी सेनाएं शीघ्र ही वहाँ पहुंच सकती थीं । दण्डपाणि चाहते 
थे कि मद्रक जाकर वहाँ के गणमुख्य से मट करें, और उन्हें यवनो के मार्ग 
को अवरुद्ध करने के लिए प्रेरित करें । वह शीघ्र ही मद्रक जनपद की राज- 
धानी शाकल नगरी पहुँच गए, और सीधे गणमुख्य के घर गए। मद्रक के 
गणमुख्य सोमदेव एक सम्पन्न श्रेष्ठी थे, और शाकल के प्रधान राजमार्ग पर 
उनकी विशाल पण्यशाला थी। जब दण्डपाणि उनके प्रासाद के द्वार पर 
पहुंचे, तो द्वारपाल ने उन्हें रोककर प्रश्‍न किया--- 
'कहिए, आप किससे मिलना चाहते हैं ? 
'गणमुख्य सोमदेव से उनसे कहिए, गोनदे आश्रम से दण्डपाणि आए 
हैं। बहुत आवश्यक काये है, तुरन्त भेंट करना चाहते हैं।' ; 
“पर इस समय गणमुरुष किसी से भेंट नहीं कर सकते । स्थविरःकरयप 
ग हुए हैं, और गणमुख्य उनसे महापरिनिर्वाण सूत्र का प्रवचन सुन रहे 
“आप केवल मेरे आने की सूचना उन्हें दे दीजिए ।' 
'यह असम्भव है, आचार्यं ! इस समय किसी को भी गणमुख्य के पास 
आने देने की अनुमति नहीं है।' 
विवश होकर दण्डपाणि को एक प्रहर प्रतीक्षा करनी पड़ी। जब प्रवचन 
समाप्त हो गया, तो द्वारपाल ने आचार्य के आगमन से गणमुख्य को सूचित 
कर दिया। स्थविर कश्यप अभी सोमदेव के पास ही बैठे हुए थे । दण्डपाणि 
का नाम सुनकर उन्होंने प्रश्‍न किया-- 
"क्या कहा ? कोन श्राया है ?' 
'गोनदे आश्रम के आचार्य दण्डप।णि।' द्वारपाल ने सिर झुक्राकर कहा । 
KA भलीभाँति जानता हूँ, श्रावक ! यह ब्राह्मण अत्यन्त धूर्त है, 
सद्धर्मं का घोर दानु है। पुराने याज्ञिक कर्मक!ण्ड का अनुष्ठान करने में 
'तत्पर रहता है । इससे सावधान रहना, श्रावक ! अच्छा,-अब मैं चलता हूँ ।' 
“नहीं, स्थविर ! आप अभी वैठिए। आपके सामने ही मैं उनसे वात 
"करूंगा ।' रि 
श्रेष्ठी सोमदेव से अनुमतिं प्राप्त कर द्वारपाल आचार्य दण्डपाणि को 
'प्रासाद में ले गया । उन्हें देखकर सोमदेव अपने आसन से उठकर खड़ा हो 
'गया और हाथ जोड़कर बोला --- 
` "कहिए, आचार्य ! गोनदे से इतनी दूर यहाँ आने का कष्ट आपने कैसे 

"स्वीकार किया ? आप बड़ी दूर से आ । थक गए होंगे । 

विश्राम कर लीजिए। हाँ, आप ठहरे ५ 5 ya ज्र क 
, आप मेरे निवास और विश्राम की चिन्ता न कीजिए, गणमुख्य ! मेरा 

काय बहुत आवश्यक है। मैं चाहता हूँ कि आप तुरन्त मद्रक जनपद की 

या की बैठक बुलवाइए । मैं उसके सम्मुख कुछ निवेदन करना चाहता 

Bi 


“पर पहले आप अपना निवेदन मेरे सम्मुख प्रस्तुत कीजिए, आचायं ! 
उसे सुनकर यदि मैं उचित समभूंगा तो गणसभा की बैठक भी बुलवा लूंगा, 
और आपके निवेदन को उसके सम्मुख प्रस्तुत भी कर दूंगा ।' 

'मेरा निवेदन उचित है या नहीं, इसका निर्णय अकेले आपको तो नहीं 
करना है, गणमुख्य ! गणराज्यों की सदा से यह परम्परा रही है किजो 
भी निवेदन या प्रस्ताव उनके सम्मुख प्रस्तुत किए जाएँ, गणसभा उन पर 

८ विचार करे, और बहुमत द्वारा जो निर्णय हो उसे सब स्वीकार कर ।' 

आप गणराज्यों की परम्पराओं को कैसे जानते हैं, आचाय ? आपके 
दशाण देश में तो गणों की सत्ता ही नहीं है।' 

'मैं वाहीक देश में रह चुका है, गणमुख्य ! कितनी ही गणसभाओं में 
अप निवेदन भी प्रस्तुत कर चुका हूँ ।' | 

स्थविर कश्यप से अब नहीं रहा गया । आवेश के साथ उन्होंने कहा-- 

“में जानता हूँ, तुम क्या कहना चाहते हो, ब्राह्मण ! यही न कि आये- 
भूमि पर भयंकर संकट उपस्थित हो रहा है। यवन सेनाएँ शीघ्र ही इस 
पवित्र भूमि को आक्रान्त कर लेंगी। मद्गकों का कर्तव्य है कि अस्त्र-शस्त्र 
घारण कर रणक्षेत्र में उतर आएँ और यवनों का संहार करने के लिए 
तुम्हारे साथ चल पड़ें।' लक 

“हाँ, स्थविर ! सन्निकट संकट का आपको ति ज्ञान है ।' . 

'पर, ब्राह्मण ! मुद्रक लोग अव तुम्हारे वहकावे में नहीं आएंगे। अब. 
उन्हें धर्म-अधर्मं का ज्ञान हो गया है। वे समझ गए हैं कि हिसा घोर पाप 
है। मनुष्य को कीट-पतंग तक की हत्या तो नहीं करनी चाहिए, और तुम 

<. उन्हें नर-हत्या के लिए कहते हो।' 
-. पर युद्ध-क्षेत्र में शत्रु के संहार को आप नर-हत्या कैसे कह सकते हैं, 
स्थंविर ? 

“कौन किसका शत्रु है, भौर कौन किसका मित्र है? मनुष्य स्वयं ही 
अपना को होता है। जब वह मन, इन्द्रिय, वासना और विषयों के वशीभूत 
हो-जाता हे, तो अपने प्रति ही शत्रुता करने लगता है। मन के क्षणिक उद्वेग 

ही मनुष्य के सबसे बड़े दात्र, हैं। उन पर विजय प्राप्त करने का प्रयत्न करो,. 
ब्राह्मण ! यवन हमारे शत्र, नहीं हैं। उनके देशों में भी श्रमण और भिक्षु 
निरापद होकर निवास करते हैं, और निश्चिन्त होकर तथागत द्वारा प्रति- 
पादित अष्टाङ्भिक आर्येध्मे का पालन करते हैं। तुम यवनों को अपना इत्र, 
क्यों समते हो, ब्राह्मण ! वे भी हमारे ही समान मनुष्य हैं ।' 

'यवनों के अपने देश हैं, अपने राज्य है, स्थविर! वे उनसे सन्तुष्ट क्‍यों 
नहीं रहते? अन्य देशों पर आक्रमण कर उन्हें जीतने का प्रयत्न वे क्यों करते 
हैँ? भारत पर आक्रमण कर उसे अपने अधीन करने का उन्हें क्या अधिकार 
है ? क्या उनके इस कार्थ को आप उचित असभते ?' 

“राजाओं की सदा से यह परम्परा रही है कि अपने राज्यक्षेत्र के 
विस्तार के लिए प्रयत्नशील रहें । इस भारत-भूमि को ही लो। मगध के 
राजाओं ने वत्स, अवन्ति, कोशल और काशी आदि राज्यों को जीतकर 
अपने विशाल साम्राज्य का निर्माण किया । शाक्य, वज्जि आदि गणराज्यों 
की स्वतन्त्रता का भी उन्होंने अपहरण किया । मौयों का शासतु इस वाहीक 
देश पर स्थापित है । क्या यह उनकी साम्राज्य-विस्तार को त्ति का ही 
परिणाम नहीं है ? तुम यवनों को ही क्यों दोष देते हो, ब्राह्मण ?' 

दिखिए, स्थविर! सम्पूर्ण आर्यभूमि की सभ्यता और संस्कृति एक है। 
यहाँ के निवासियों के धर्म, चरित्र और ब्यवहार भी एकसरश हैं। मगध के 
राजाओं ने इसे जो एक शासन-सूत्र में संगठित किया है, उससे इसकी शक्ति 


बढ़ी ही है। यदि वाहीक देश मौय साम्राज्य के अन्तर्गत है, तो इससे आप _ 


यह नहीं कह सकते कि यह किसी विदेशी राजा के ग्रधीन है। पर यवन 
लोग आर्यो से बहुत भिन्न हैं। उनकी भाषा, संस्कृति, धर्म, रहन-सहन-- 
सब आर्यो से पृथक्‌ हैं। यदि वे भारत पर अपना आधिपत्य स्थापित करने 
में समर्थं हो गए, तो उनका शासन परायों का शासन होगा, ग्रपनो का 
नहीं ।' 

(तुम इस तथ्य को भूल जाते हो, ब्राह्मण, कि उदार-चरित मनुष्यों के 
लिए सम्पूर्ण पृथ्वी ही एक कुटुम्ब के समान है। तुम यवनों को क्यों पराया 
समते हो ? उनके शासन को क्यों विदेशी कहते हो ? कुछ वषं हुए, 
अन्तियोक और एवुथिदिम ने हिन्दूकुश पर्वतमाला को लाँघकर कपिश- 
गान्धार में प्रवेश किया था । इन जनपदों के शासक सुभागसेन ने उस समय 


बड़ी वुद्धिमत्ता प्रदर्शित की । उसने चुपचाप यवनों की अधीनता स्वीकार . 


कर ली । परिणाम क्या हुआ? यवनराज ने सुभागसेन को ही इन जनपदों का 
शासक नियुक्‍त कर दिया । तुम विचार करके देखो, ब्राह्मण! यदि सुभागसेन 

यवनों का सामना करता, उनके विरुद्ध शास्त्र उठाता, तो क्या परिणाम 
होता ? फलती-फूलती नगरियाँ ध्वंस हो जातीं, लाखों स्त्रियाँ विधवा हो 
जातीं, अनगिनत वच्चे अनाथ हो जाते! कपिश-गान्धार के ये समृद्ध जनपद 
एक विशाल इमशान को रूप प्राप्त कर लेते । क्या यह उचित होता ? युद्ध 
अत्यन्त भयंकर होता है, ब्राह्मण ! ' 

'कया आपकी इष्टि में देशभक्ति और राष्ट्रीय गौरव का कोई महत्त्व 
नहीं है, स्थविर ?' 

“ये सव मानसिक भावनाएं हैं, ब्राह्मण ! इस नदी या इस पर्वत तक 
का देश मेरा है, इससे परे का देश पराया है, ये विचार संकुचित मनोवृत्ति के 
परिणाम हैं। सारी पृथ्वी को तुम अपना समझो, उसके सब निवासियों को 
तुम श्रपना मानो । यवन और आर्य सव एक हैं। यदि यवन सेना सिन्धु नदी 
को पार कर वाहीक देश में प्रविष्ट हो जाती है, तो इससे क्या हानि है? 
हम क्यों उसके मार्गे को रोकने का प्रयत्न करें ? हमें चाहिए, हम स्नेहपू्वेक 
यवनों का स्वागत करें; अन्न, जल और घन-सम्पदा द्वारा उन्हे सन्तुष्ट करें। 
हमारे प्रेम और विनय के सम्मुख उनका सिर झुक जाएगा, उनकी हिख्नवृत्ति 
नष्ट हो जाएगी, और वे हमें अपना मित्र मानने लगेंगे। दात्र को परास्त 
करने का यही उपाय है, ब्राह्मण! भगवान्‌ तथागत ने यही प्रतिपादित किया 
था । सद्धं को स्वीकार करने में ही तुम्हारा कल्याण है।' 

“तो क्या आप यह चाहेंगे कि सम्पूर्ण भारत भूमि पर यवनों का आधि- 
पत्य स्थापित हो जाए?! 

“इसमें हानि ही क्या है ! राजा का कार्य देश में शान्ति और व्यवस्था 
स्थापित रखना ही तो है । तुम्हारा यह आग्रह क्यों है कि हमारे देश में यह 
कार्य केवल ऐसा ही व्यक्ति करे जो इसी देश में उत्पन्न हुआ हो, इसी देवा 
की भाषा बोलता हो और इस देश के अन्य निवासियों के जैसे ही वस्त्र 
पहुनता हो? यदि यह कार्य यवन राजा करने लगें, तो हमें क्यो विप्रत्तिपत्ति 
होनी चाहिए ? जनता के हित और सुख को सम्पादित करना केवल राजा 
का ही कार्ये तो नहीं है। देखो, ब्राह्मण ! हमारा वौद्ध संघ प्राणिमात्र के 
कल्याण के लिए प्रयत्नशील है । मनुष्य के हित और सुख के लिए वह कैसे- 
कैसे कार्य कर रहा है । यवनों का शासन स्थापित हो जाने पर ये कार्य बन्द 
तो नहीं हो जाएँगे। ये काये तो हम यवनो के देशों में भी कर रहे हैं। वे 
हमारे मार्ग में कोई बाधा उपस्थित नहीं करते ।' 

'पर बौद्ध संघ जनकल्याण के लिए जो कार्य कर रहा है, उसके लिए 
घन तो वह राज्यकोष से ही प्राप्त करता है । यवन राजा बौद्ध नहीं हैं। क्या 

आप समभते हैं कि भारत पर अपना शासन स्थापित कर लेने पर वे आपको 
राज्यकोष से यथेष्ट घन प्रदान करते रहेंगे ? ' 
“वौद्ध घ्म के अनुयायी तो तुम भी नहीं हो, ब्राह्मण ! यदि तुम धर्म या 
सम्प्रदाय का प्रसत उठाते हो, तो भारत के बौद्ध तुम्हारी सहायता क्यों करें ? ! 
“पर हम सव भारतीय और आयं तो हैं, स्थविर ! सम्प्रदाय-भेद होते 
हुए भी हम सवकी भाषा एक है, संस्कृति एक है, सभ्यता एक है, परम्परा 
एक है, और चरित्र-व्यवहार एक हैं । इस देश के गृहस्थ ब्राह्मणों और श्रमणों 
का समान रूप से आदर करते हैं, सबको दान-दक्षिणा द्वारा सन्तुष्ट रखते 
हैं, और सब धर्मों व सम्प्रदायों के मूल तत्त्वों को ग्रहण करने में तत्पर रहते 
हैं। मुझमें और आपमें उतना भेद नहीं है, जितना कि हममें और यवनों में 
VU ; 


'हमें इस भेद को भी दुर करना होगा, ब्राह्मण! हमारी घर्म-विजय की 
नीति का यही उद्देश्य है। हम सम्पूर्ण विश्‍व में एक धर्म और एक संस्कृति 
का प्रसार करना चाहते हैं। हम मनुष्यमात्र की एकता के पक्षपाती zi 
चातुंरन्त संघ का यही प्रयत्त है कि सब देशों के लोग वर्ण, भाषा, जाति 
आदि के भेदभाव भुलाकर अपने को एक समझने लगें । हमारे विहार और 
चेत्य सर्वत्र विद्यमान हैं। अंग, वंग, कलिङ्ग, आन्ध, तमिल, पाण्डय, 
वाल्हीक, यवन, पाथिव--कौन-सा ऐसा देश है जहाँ हमारे संघाराम और 
चैत्य न हों, और जहाँ श्रमण और भिक्षु निवास न करते हों । क्या इन देशों 

की भाषा एक है ? कया इनके निवासी जातीय इष्टि से एक हैं? पर भाषा, 
जाति आदि के भेद होते हुए भी इन सबमें एक प्रकार की एकता विद्यमान 
है, जिसका आधार धर्म है । जरा विचार तो करो, ब्राह्मण! हमारा यह घर्म - 
साम्राज्य कितने महत्त्व का है । पाटलिपुत्र का कोई स्थविर या श्रमण यदि 
आज वाल्हीक के नगरों में जाए, तो क्या उसे वहाँ परायापन अनुभव होगा ? 
इसी प्रकार यदि कोई यवनं स्थविर श्रावस्ती या चम्पा में जाए, तो क्या वह 
अपने को वहाँ विदेशी समभेगा? नहीं, किस लिए? क्योंकि सवंत्र एकसइश 
विहारो की सत्ता है, सवंत्र भिक्षुओं का रहन-सहन एकसमान है, सर्वत्र एक 
ही घर्मानुशासन का पालन किया जा रहा है। यवन और आर्य के भेद को 
महत्त्वदेकर तुम इस एकता को नष्ट कर देना चाहते हो, ब्राह्मण! इस घर्मं 
साम्राज्य की तुलना में तुम उस राजनीतिक साम्राज्य को क्यों महत्त्व देते 
, जिसका आधार पशुबल है ?' 

'आघी सदी के लगभग हो गया, जव से भारत के धर्म-महामात्य यवन 

देशों में कार्यं कर रहे हैं। स्थविर और भिक्षुः भी वहाँ जनकल्याण में तत्पर 

हैं। भारत का कोटि-कोटि घन इन देशों में व्यय किया जा चुका है। पर 
अव तक भी यवनों ने आपके इस उपदेश को नहीं माना कि शस्त्र-विजय 
निरर्थक और गह्य है। आपकी नीति के कारण भारत की सँन्य-शक्ति क्षीण 
हो चुकी है, और मोर्या का शासनतन्त्र अस्त्र-दास्त्रों को जरा भी महत्त्व नहीं 
देता । पर दिमित्र कितनी बड़ी सेना को साथ लेकर भारतभूमि में प्रवेश कर 
रहा है? यह सेना क्या भारतीयों की सेवा के लिए आ रही हे? यह आये- 
भूमि को पदाक्रान्त कर हमारी नगरियों को ध्वंस करेगी, खून की नदियाँ 
वहाएगी और स्त्रियों और बच्चों को दास बनाकर यवन देशों में ले जाएगी। 
क्या आपकी सम्मति में यहसब उचित होगा, स्थविर ?' 

'यहसव तब होगा, जब कि हम भी यवनों के विरुद्ध शस्त्र लेकर उठ 
खड़े होंगे। पर यदि हम उनके सम्मुख सिर झुका दे, उनका प्रेमपूर्वक स्वागत 
करें, और स्नेह के साथ उन्हें गले लगा लें, तो वे क्यों हमारी नगरियों को 
च्वंस करेंगे, और क्यों किसी को दास बनाएंगे ?' 

“मैं आपसे एक प्रश्‍न पूछता हूँ, स्थविर ! यदि दस्युओं का दल श्रेष्ठी 
सोमदेव की पण्यशाला पर आक्रमण करे और उसके पण्य को लूटने लगे, तो 
शेष्ठी को क्या करना चाहिए ?' 

'मानव जीवन की चरम साधना यह है कि अपने स्स्व को दूसरों के 
लिए उत्सर्ग कर दिया जाए। बही मनुष्य सचय के पद को प्राप्त कर 
सकता है जो भूखे सिंह की क्षुधा को शान्त करने के लिए अपने शरीर को 
उसे सौंप दे, अन्धे को इष्ट प्रदान करने के लिए अपनी आँखें निकालकर 
दे दे, और दूसरों के लिए अपने घर, घन-सम्पत्ति और देश तक का परित्याग 
कर दे । श्रेष्ठी सोमदेव अभी श्रावक-मात्र हैं, वोधिसत्त्व का आदर्श इनके 
लिए अभी दूर की वात है।' 

'दस्युओं द्वारा अपनी पण्यशाला को लुरते हुए देखकर इन्हें क्या करना 
चाहिए, मेरे इस प्रश्‍न का उत्तर आपने नहीं दिया, स्थविर! जब यह बोधि- 
सत्त्व के आदर्श के समीप पहुँच जाएँगे, तब इनका क्या कत्तंव्य होगा, यह . 
मुझे ज्ञात हो गया । पर अभी तो यह श्रावक हैं। इस समय इनका क्या 
कत्तंव्य है ?' 

कश्यप ने इसका कोई उत्तर नहीं दिया । वह उठकर खड़े हो गए । 
चलते हुए उन्होंने सोमदेव से कहा-- 

“मद्रक जनपद में तथागत के ध्म का अनुशीलन अभी प्रारम्भ ही हुआ 
है । यह ब्राह्मण चाहता है कि मद्रक लोग अहिसा के मार्ग का परित्याग कर 
फिर हिसा को अपना लें । ध्यान रखना, यह उन्हें कहीं पथभ्रष्ट न कर दे । 

अच्छा, अब मैं चलता हूँ। भगवान्‌ तथागत तुम्हारा कल्याण करे ! ' 

कष्यप के चले जाने पर आचार्य दण्डपाणि ते मद्रक-गणमुख्य सोमदेव 
से कहा--- 

भरे निवेदन को आपने सुन लिया है। कहिए, आपका बया निर्णय है? ' 

भेरा निर्णय वही है जो आपने अभी स्थविर के श्रीमुख से सुना हैँ।' 

सोमदेव की बात से आचार्य दण्डपाणि को घोर निराशा हुई । अब वहाँ 
और अधिक बैठे रहना व्यर्थ था । वह उठ खड़े हुए और सोमदेव के प्रासाद 
से बाहर निकल आए । शाकल नगरी के उत्तरी भाग भें भगवान्‌ अपराजित 
शिव का एक पुराना मन्दिर था । उन्होंने सोचा, रात को वहीं जाकर 
विश्राम किया जाए । एक शिखा-सूत्रधारी तेजस्वी आचार्यं को सम्मुख 
देखकर मन्दिर का पुजारी सोमश्रवा उनके अभिनन्दन के लिए उठकर खड़ा 
हो गया, और हाथ जोड़कर वोला-- 

'कहाँ से पघार रहे हैं, आचायं ?' न 

गोनद आश्रम से आ रहा हूँ। दण्डपाणि मेरा नाम है । एक रात 
मन्दिर में विश्राम करना चाहता हूँ ।' 

'दण्डनीति के विइवविख्यात आचाये मेरा प्रणाम स्वीकार करें। मेरा 
सौभाग्य है जो गोनदे के महान्‌ आचार्य मेरे मन्दिर में पघारे हैं ।' 

स्नान और संघ्या-पूजा से निवृत्त होकर दण्डपाणि भोजन के लिए बैठ 
गए । उनकी गम्भीर मुख-मुद्रा को देखकर सोमश्चवा ने प्रश्‍न किया-- 

“आप किस चिन्ता में हैं, आचार्य ?' 

गणमुख्य सोमदेव और स्थविर कद्यप से हुई बातचीत को सुनाकर 
दण्डपाणि ने कहा-- 

ध्यवन आयेभूमि पर पुनः आक्रमण करने वाले हैं। वे हिन्दूकुश पार 
कर चुके हैं, और शीघ्र ही सिन्धु नदी को पार कर वाहीक देश को आक्रान्त 
कर लेंगे । पिछली बार गण-जनपदों की सहायता से ही पुष्यमित्र ने उनके 
मागे को अवरुद्ध किया था । पर अब तो ये जनपद भी स्थविरों के प्रभाव में 
आ गए हैं। मुझे झ्राय भूमि की रक्षा की चिन्ता ही सता रही है। 

“शाकल में बौद्धों का प्रभाव अब बहुत बढ़ गया है, आचार्य ! मद्रक के 
कुलमुख्य अब तथागत के धर्म का अनुसरण करने में तत्पर हैं। शिव की 
पूजा के लिए अब कोई यहाँ नहीं आता 

'बया इस जनपद से प्राचीन सनातन धर्म का सवंथा लोप हो गया है?” 

“हतो मैं नहीं कह सकता, आचाय ! शाकल में अब भी ऐसे लोगों की 
कमी नहीं है, जो भगवान्‌ शिव के प्रति श्रद्धा रखते हैं और प्राचीन याज्ञिक 

कर्मकाण्ड में जिनका विद्वास है । पर यहाँ के स्थविर, श्रमण और भिक्षु 
दुष्ट प्रकृति के हैं। यदि कोई शिव मन्दिर की ओर रुख करे, तो उसे डराते 
धमकाते हैं। उनके आतंक के कारण अब शाकल के गृहस्थों ने इधर आना- 
जाना वन्द कर दिया है।' 

"पर गृहस्थ उनका प्रतिरोध नहीं करते, श्रोत्रिय ?' 

“भिक्षु संख्या में बहुत अधिक हैं। साथ ही, वहुत-से ऐसे व्यक्ति भी अब 
भिक्षु बन गए हैं जो पहले दस्यु या तस्कर थे। तीक्ष्ण प्रकृति के ये भिक्षु 
संघाराम में पेट भर भोजन करते हैं, और रात-दिन इधर-उधर फिरते रहते 
हैँ । गुहस्थों पर उनका आतंक छाया हुआ है।' 

“ही दशा क्या वाहीक देश के अन्य जनपदों की भी है ?' 

“नहीं, आचार्य ! शिवि और मालव गणों में अब तक भी वौद्ध br 
का प्रवेश नहीं हुआ है । कठ, क्षुद्रक, ग्लुचुकायन आदि जनपदों में 
स्थविर अपना कार्य प्रारम्भ तो कर चुके हैं, पर वहाँ के निवासियों में 
अपनी प्राचीन धार्मिक परम्पराओं के प्रति अभी बहुत आस्था है । वाहीक 
देश में बौद्धो का प्रधान केन्द्र यह शाकल नगरी ही है । यहाँ के श्रमण और 
भिक्षु अन्य जनपदों में भी प्रचार के लिए जाते रहते हैं ।' 

“मद्रक आकर मैंने भारी भूल की है, श्रोत्रिय ! मेरा विचार था कि यह 
जनपद सिन्धु नदी के समीप है। यहाँ की सेना की सहायता से तुरन्त यवनों 
का सामना किया जा सकेगा। अच्छा होता, यदि मैं मालव और क्षुद्रक 
जनपदों में जाता । वहाँ की सेनाएं कुछ विलम्ब से सिन्घुतट पहुँच पातीं, 
पर मुझे इस प्रकार निराशा का सामना न करना पड़ता।' 

आचार्य दण्डपाणि अपने भावी कार्यक्रम के सम्बन्ध में चिन्तन कर ही 
रहे थे कि उन्हें यवनों के सिन्धु नदी के पार कर लेने का समाचार मिला। 
उन्हें ज्ञात हुआ कि यवन सेना सि को पार कर चुकी है और वायुवेग से 
पूवं दिशा में बढ़ती हुई वाहीक देश के जनपदों को आक्रान्त करने में तत्पर 
है। इस दशा में उनका शाकल नगरी में ठहरना सर्वथा निरर्थक था । वह 
पुष्यमित्र से मिलने के लिए पूर्वं की ओर चल पड़े। अहिच्छत्र से अपनी 
भृत सेना को साथ लेकर पुष्यमित्र श्रुघ्नदेश के मार्ग से यमुना को पार कर 
चुके थे, और तेजी से वाहीक देश की ओर अग्रसर हो रहे थे। 

सिन्धु नदी को पार कर दिमित्र की सेनाएं पूर्वं की ओर आगे बढ़ती 
गई । सिन्धु से पूवं का प्रदेश उन दिनों पूर्वी गान्धार कहाता था, और उसकी 


राजधानी तक्षशिला थी । उसके दक्षिण-पूर्व में केकय जनपद की स्थिति थी।. 


ये दोनों मोयं साम्राज्य के अन्तगंत थे । चिरकाल तक वंशक्रमानुगत 
राजाओं के शासन में रहने के कारण न इनमें गणसभाएँ थीं और 
न जानपद सभाएं । तक्षशिला और राजगृह (केकय की राजधानी) के 
पुराने दुर्गे अव भी विद्यमान थे, पर वहाँ सेना और अस्त्र-शस्त्रों का सर्वथा 
अभाव था । इनके शासन के लिए मौर्य सम्राट्‌ की ओर से वृषसेन नाम का 
कुमार नियुक्त था । जब उसके पास सैन्य-शक्ति थी ही नहीं, तो वह 
दिमित्र का सामना केसे करता ? विना युद्ध के ही उसने आत्मसमर्पण कर 
दिया । तक्षशिला और राजगृह में दिमित्र ने यवन क्षत्रपों की नियुक्ति 
की, और वृषसेन से शासन के सव अधिकार ले लिए। पूर्वी गान्धार और 
केकय को पदाक्रान्त करती हुई यवन सेनाएँ असिक्नी (चिनाब) नदी के 
समीप तक पहुंच गई, और मद्रक जनपद में प्रविष्ट होने लगीं । जब 
यह समाचार शाकल नगरी में पहुँचा, तो तुरन्त मद्रक जनपद की गणसभा 
की बैठक बुलाई गई। स्थविर कश्यप भी उसमें उपस्थित हुए । उन्होंने 
प्रस्ताव किया कि मद्रकों के सब कुलमुख्य गणमुख्य सोमदेव के साथ शाकल 
नगरी से चार योजन वाहर जाकर दिमित्र.का स्वागत करे । सारी नगरी 
को तोरणों और बन्दनवारों से सजाया जाए, पथ-चत्वरों पर मंगल-घट 
स्थापित किए जाएँ और यवन सेना के स्वागत में एक महोत्सव का आयोजन 
किया जाए। मद्रक लोग इस समय स्थविरों के इतने प्रभाव में आ चुके थे, 
कि उन्होंने सवंसम्मति से इस प्रस्ताव को स्वीकार कर लिया । 
दिमित्र का स्वागत करते हुए गणमुख्य सोमदेव ने कहा, 'शाकल नगरी 
में आपका स्वागत है, यवनराज ! हम मद्रक लोग बुद्ध, धर्म और संघ की 
शरण में आ चुके हैं, युद्ध में हमारा विश्‍वास नहीं है, हिसा को हम पाप 
मानते हैं । आपने हज़ारों योजन की यात्रा कर हमारी इस नगरी में पघारने 
का कष्ट किया है । आप यहाँ सुखपूर्वक निवास कीजिए । हमारी केवल यह 
इच्छा है, कि हम तथागत द्वारा प्रतिपादित अष्टांगिक आर्यमार्ग का शान्ति- 
पुर्वक भ्रनुसरण करते रह सकं । हमारी सब धन-सम्पदा आपके चरणों में 

समपित है। स्थविर कश्यप ने हमारी आँखें खोल दी हैं । उनके उपदेशों के 
कारण लौकिक सुख-भोग का हमारी इष्टि में कुछ भी महत्त्व नहीं रहा है 
सोमदेव का स्वागत भाषण सुनकर दिमित्र अत्यन्त प्रसन्न हुए। उसका 
उत्तर देते हुए उन्होंने कहा, “धर्म के प्रति मद्रक लोगों की जो प्रगाढ श्रद्धा 
है, उसे जानकर मुझे बहुत प्रसन्नता हुई.। मैंने सुन रखा था कि भारतः 
के निवासी घन-सम्पत्ति को तशत मक हैं, और परलोक में सुख की" 
प्राप्ति को ही जीवन का घ्येय मानते हैं। आज इसे स्वयं यथार्थे रूप में 
देखकर मेरा चित्त प्रसन्न, हो गया हैँ। आप निरिचन्त होकर सद्धमं का 
अनुसरण करते रहिए ।. हम उसमें किसी भी प्रकार से कोई वाधा नहीं 
डालेंगे । आपके उद्देश्य अत्यन्त महान्‌ हैं.।. लौकिक सुखभोग को तुच्छ मान-' 
कर आप निर्वाण को प्राप्ति के लिए प्रयत्नशील हैं। पर हमारे सम्मुख भी. 
एक महान्‌ उद्देश्य विद्यमान है। सम्पूर्ण पृथ्वी को एक शासन में ले आना 
, हमारा लक्ष्य है । वहुत-से राज्यों की सत्ता ही युद्ध का कारण है । यदि सब 
देश एक ही राजा के शासन में आ जाएं, तो कोन किससे युद्ध करेगा ?” 
जव सारी पृथ्वी यवनों के एकच्छत्र शासन में आ जाएगी, तो युद्धों की 
आवण्यकता ही नहीं रहेगी । सुझे विशवास है कि मद्रक जनपद के नागरिकः 
मेरी योजना का स्वागत करेंगे, और हमारे इस पुनीत कार्य में पुणे सहयोग 
प्रदान करेंगे । आपको यह जानकर प्रसन्नता होगी.कि हमने शाकल नगरी 
में एक यवन स्कन्धावार को स्थापित करने का निश्चय किया हैं । इसमें 
बीस सहस्र येवन सैनिक रहेंगे। आपके जनपद की रक्षा का .भार.इन 
सैनिकों पर होगा । बाह्य शत्रुओं और आम्यन्तर उपद्रवो. से सर्वथा 
निश्चिन्त होकर अब आप दान्तिपूर्वंक सद्धम का पालन करने में तत्पर 
रह सकेंगे । पर इस यवन स्कन्धावार का सब व्यय आपको उठाना होगा। 
यवन सेना को जिस अन्न, दूध, माँस आदि पदार्थों की आवश्यकता हो, 
वे सब आपको प्रदान करने होंगे, और साथ ही वस्त्र, अस्त्र-शस्त्र और 
सुरा आदि भी । उनके आमोद-प्रमोद के लिए गणिकाओं और रूपाजीवाओं 
की व्यवस्था भी आप .करेंगे। मुझे विश्वास है, यह आपको स्वीकार्यं होगा। 
आप लोग तो इन सांसारिक पदार्थों को तुच्छ मानते हूँ । वस्तुतः, ये हैं. . 
भी तुच्छ ही । आपको इनकी आवश्यकता ही क्या है ? इनका भोग यवन 
सैनिकों को करने दीजिए हाँ, एक बात और है। मैंने निश्चय किया है 
करि शाकल नगरी का नाम बदलकर एवथिदिमिया कर दिया जाए। आयों 
के समान हम यवन भी अपने गुरुजनों का आदर करते हैं। मेरे पितूचरण 
सम्राट्‌ एवुथिदिम आपके धर्म को आदर की इष्टि से देखते हैं । उनके नाम 

पर आज से यह नगरी एवुथिदिमिया कहाएगी | यवन और आर्य यहाँ 
साथ-साथ निवास करेंगे, भाई-भाई के समान। यह नगरी आयो और यवनों 
की चिरमँत्री की प्रतीक होगी । यवनों और मद्रकों की मैत्री अमर रहे ! ' 
यवनराज दिमित्र के जय-जयकार और 'यवन-मद्रक मैत्री अमर रहे' 
के घोष के साथ स्वागत-समारोह समाप्त हुआ । स्थविर कश्यप के प्रभाव 
के कारण मद्रक कुलमुख्यों ने दिमित्र के सम्पुख सिर भुका देना स्वीकार 
कर लिया था, पर सवसाधारण मद्रक गृहस्थ इससे प्रसन्न नहीं थे। वे एक 
प्रकार का उद्वेग ओर आक्रोश अनुभव कर रहे थे। जव बीस हज़ार यवन 
सैनिक स्थायी रूप से शाकल नगरी में स्कन्धावार डालकर निवास करने 
लगे, तो उनका यह आक्रोश और भी अधिक बढ़ गया। यवन सैनिक 
नागरिकों से उददण्डता का व्यवहार करते, मार्ग चलती युवतियों से छेड़छाड़ 
करते, पण्यशालाओं से जिस वस्तु को चाहते उठा ले जाते, सुपुष्ट गौओं को 


कृषकों के घरों से पकड़ ले जाते और राजमार्गो पर उनका वध करते । यह , 


सब देखकर मद्रक युवक आक्रोश से परिपूर्ण हो जाते, पर यवनों के सम्मुख 
वे असहाय थे। एक दिन कुछ कुलमुख्य स्थविर कश्यप के पास'गए, और 
हाथ जोड़कर उनसे बोले-- 

“यवन सँतिकों की गतिविधि को आप देख ही रहे हैं, स्थविर ! उनका 
व्यवहार अव हमसे अधिक सहा नहीं जाता। वे हमारी भावनाओं को ज़रा 
भी महत्त्व नहीं देते । क्या इसका कोई उपाय नहीं है ?' 

“सहिष्णुता ही इसका एकमात्र उपाय है, श्रावक ! भावनाओं के वशी- 
भूत हो जाना मनुष्य की सबसे बड़ी निवेलता होती है। क्षणिक मानसिक 
उद्वेग पाप के मूल है 

पर यवनो का व्यवहार तो असह्य है, स्थविर ! वे हमारी आँखों के 
सम्मुख गोवध करते हैं, हमारी युवतियों से छेड़छाड़ करते हैं, और हमारी 
पण्यशालाओं को लूटते हैं।' 

देखो, श्रावक ! इस देश में शाक्त लोग भी निवास करते हैं । पशुओं 
की बलि देना उनके धामिक अनुष्ठान का अंग है । तुम इसे सहन करते हो 
या नहीं ? पशुबलि द्वारा ये शाक्त अपना ही परलोक विगाडते हैं, तुम्हारा 
तो नहीं | यदि यवन गोवघ करते हैं, तो उन्हें करने दो। तुम्हारी इससे क्या 
हानि है ? परलोक में बही कष्ट उठाएंगे, तुम तो नहीं ।' 

“पर गौएं तो हमारी हैं, स्थविर ! बल का प्रयोग कर उन्हें पकड़ ले 
जाने का यबनों को क्या अधिकार है ?” 

“इस बलप्रयोग का फल उन्हें स्वयं भुगतना होगा, श्रावक !' 

'क्या हम अपनी बालिकाओं के अपहरण को भी सहते रहें, स्थविर ?' 
__ यवनों को अभी सद्धमं का ज्ञान नहीं हुआ है। हमारे सम्पर्क में आकर 
चे धीरे-धीरे कामवासना को वश में करना सीख जाएंगे। हमें उन्हें घर्म 
द्वारा जीतना है, हिसा से नहीं ।' 

मद्रक कुलमुख्यों को कश्यप की थातों से सन्तोष नहीं हुआ । पर वे कर 
ही क्या सकते थे ? उनके जनपद पर अव यवनों का आधिपत्य स्थापित हो 
"चुका था। वे अब पूर्णतया असहाय थे । 

मद्रक जनपद को विजय कर दिमित्र पूर्व में और आगे बढ़ा । इरावती 

(रावी) नदी के पूर्व में कठ जनपद की स्थिति थी। कठ लोग वीरता के 
लिए भारत-भर में प्रसिद्ध थ। उन्होंने यवन सेना का वीरतापूर्वक सामना 
“किया, पर वे अकेले उसे कैसे परास्त कर सकते थे? दिमित्र की सेना ने 
'कठों की राजधानी साँकल नगरी को घेर लिया । प्रत्येक पथ-चत्वर, मांगें 
और वीथि पर घनघोर युद्ध हुआ। जब तक एक भी कठ युवक जीवित 
रहा, लड़ाई चलती रही। पर अन्त में कठों की पराजय हुई। कोई एक 
सदी पूर्वं सिकन्दर ने साँकल नगरी का बुरी तरह .विध्वंस किया था। कठों 
'की शक्ति उससे बहुत क्षीण हो गई थी । उनमें जो बल शेष था, दिमित्र 
से लड़ते-लड़ते उसका भी अन्त हो गया । इसके पश्चात्‌ कठ लोग इतिहास 
से प्रायः लुप्त हो गए । 

दिमित्र के आक्रमण का समाचार जब मालव गण के कुलभुख्यों को 
ज्ञात हुआ, तो वे बहुत चिन्तित हुए । उन्होंने तुरन्त अपनी गणसभा की 
बैठक बुलाई । गणमुख्य देवभूति ने अध्यक्ष का आसन ग्रहन किया । मालव 
कुलमुख्यों को सम्बोधन करते हुए उन्होंने कहा-- 

WAA आक्रमण के समाचार आपको ज्ञात ही हैं | दिमित्र इरावती नदी 
को पार कर कठों के विरुद्ध युद्ध में व्यापृत है। वहाँ से निबटकर वह तुरन्त 
मालव गण पर आक्रमण करेगा | हमें अब परस्पर विचार-विमश कर 
अपने कत्तव्य प्रौर नीति का निर्धारण कर लेना चाहिए ।' 

ग्रामणी मातृविष्णु सिन्धुतट के युद्ध में भाग ले चुके थे। उन्होंने कहा- 

'मालवों में वीरता की जो परम्परा अनादि काल से चली आ रही 
है, अभी उसका अन्त नहीं हुआ है । प्रत्येक मालव युवक युद्धविद्या में 
निष्णात है, बचपन से ही वह शस्त्र-संचालन का अभ्यास करता है। सिन्धु- 
तट के युद्ध में हम यबनों को परास्त करने में समर्थं हुए थे । पुष्यमित्र ने 
चहाँ जिस सेना को सोथ लेकर यवनों से लोहा लिया था, उसमें मालव 
चीर सर्वेप्रधान थे । एक वार फिर हमें यवनों का सामना करना होगा । 

मेरा प्रस्ताव है कि तुरन्त मालव सेना का संगठन प्रारम्भ कर दिया जाए। 
यदि सम्भव हो, तो क्षुद्रक गण को भी सहयोग देने के लिए आमन्त्रित 
किया जाए। क्षुद्रक हमारे पड़ौसी हैं, और वीरता की परम्परा भी उनमें 
अक्षुण्ण है । सिकन्दर के विरुद्ध मालव और क्षुद्रक सेनाएँ एक साथ मिल- 
कर लड़ भी चुकी हैं ।' उ 
पर गणमुख्य देवभूति इससे सहमत नहीं थे । उन्होंने कहा-- 
'यवनराज दिमित्र की सैन्य शक्ति बहुत अधिक है । यवनों के अति- 
शक, तुखार और युइशि सैनिक भी उनकी सेना में है। इस वार 
पश्चिम की ओर से जो यह आँधी उठी है, वह अत्यन्त भयंकर है। उसे रोक 
सकना न हमारी शक्ति में है और न क्षद्रको की। जैसे आंधी के वेग से बड़े- 
बड़े वृक्ष लड़खड़ाकर गिर पड़ते हैं, बसे ही यवन सेना के सम्मुख वाहीक 
देश के सब जनपद एक-एक करके धराशायी होते जा रहे हैं। केकय, अभि- 
सार और मद्रक--सव दिमित्र की अधीनता में आ चुके हैं। कठ लोग जी- 
जान से लड़ाई में तत्पर हैं, पर वे देर तक यवनों के सम्मुख नहीं टिक 
सकंगे। आचार्य चाणक्य ने ठीक कहा था कि गणों की शक्ति उनके संहत 
होने पर ही निर्भर रहती है। पर अब इतना समय नहीं रहा है कि हम क्षुद्रक, 
शिवि, आग्रेय आदि गणों को एक संघ में संहत होने के'लिए प्रेरित कर सकें । 
हम अकेले कदापि यवनों का सामना नहीं कर सकते ।' 

“तो क्या आप यह प्रस्ताव प्रस्तुत करना चाहते हूँ कि हम भी मद्रकों 
के समान यवनो के सम्मुख आत्मसमर्पण कर दें ?' ग्रामणी मातृविष्णु ने 
गणमुख्य को बीच में ही टोककर कहा । 

“नहीं, ग्रामणी ! आप पहले मेरे वक्तव्य को ध्यानपूर्वक सुन लें, फिर 
अपनी सम्मति प्रगट करें | मेरा प्रस्ताव यह है कि हमारे जनपद के दक्षिण 
में जो विशाल मरुभूमिं है, मालव गण वहाँ प्रवास कर ले। गणों के लिए 
यह कोई नई बात नहीं है, यह उनकी पुरानी परम्परा है। जरासन्ध के 
निरन्तर आक्रमणो के कारण जब अन्धक-वृष्णि संघ के लिए आत्मरक्षा कर 
सकता सम्भव नहीं रहा था, तो संधमुख्य केशव ने यही प्रस्ताव अन्धक- 
वृष्णियों की संघ-सभा के सम्मुख प्रस्तुत किया था । संघ-सभा ने केशव के 
प्रस्ताव को स्वीकार कर लिया, और अन्धक-वृष्णि संघ मथुरा-वृन्दावन के 
अपने पुराने अभिजन का चिरकाल के लिए परित्याग कर द्वारिका में जा 
वसा । जो घोर संकट उस समय मगधराज जरासन्ध के आक्रमणों के कारण 
अन्धक-वृष्णियो के सम्मुख उपस्थित हुआ था, वही आज यवनों के आक्रमण 
से हमारे सामने है। हमारे सम्मुख तीत मार्ग हैं, या तो मद्रकों के समान 

आत्मसमर्पण कर दें, या कठों के समान अपना सर्वस्व स्वाहा करने को उद्यत 
हो जाएँ, और या प्राचीन काल के अन्धक-वुष्णियों के समान किसी सुरक्षित 
प्रदेश में प्रवास कर लें। पहला मार्ग मालव गण कभी भी स्वीकार नहीं 
करेगा । वह हमारे आत्मसम्मान के विरुद्ध है। दूसरे मागे को मैं आत्महत्या 
समभता हूँ । अपने वल-अवल को इष्टि में रखकर ही शत्रु के प्रतिं नीति का 
निर्धारण करना चाहिए, यह नीति-ग्रन्थों का वचन है। मै प्रस्ताव करता हूँ; 
कि मालव गण तीसरे मागे का अनुसरण करे। इसी में हमारा हित है।' 

कतिपय अन्य कुलमुख्यों और ग्रामणियों ने भी प्रस्तुत समस्या के 
सम्वन्ध में अपने-अपने विचार प्रगट किए। सम्मति लेने पर गणमुख्य का 
प्रस्ताव बहुमत से स्वीकृत हो गया । भारी मन से मालवों ने अपने उस अभिः 
जन का परित्याग करने का निश्‍चय किया, जहाँ वे सदियों से निवास कर 
रहे थे, जहाँ उनके कुल-देवताओं के मन्दिर थें और जिसे वे अपनी घर्मभूमि 
मानते थे । जो भी अन्न, घन-सम्पत्ति और साज-सामान साथ ले जाया जा 
सकता था, उस सबको वैलगाड़ियों, घोड़ों और खच्चरों पर लाद लिया 
गया । बच्चों और वृद्धों के लिए रथों की व्यवस्था की गई। देव-मन्दिरों में 
अन्तिम वार पूजा कर पुरुषों, स्त्रियों, बच्चों, पशुओं और रथों का एक बहुत 
वड़ा सार्थ दक्षिण की ओर चल पड़ा, एक ऐसे नये प्रदेश में वस जाने के लिए 
जो एक विस्तीणे मरुभूमि के रूप में था । पगडंडियों पर चलता हुआ यह सार्थ 
निरन्तर आगे बढ़ता गया । मालव युवकों का एक दल सार्थ के आगे-आगे 
चल रहा था, ताकि मार्ग को साफ करता जाए, झाड़ियों को उखाड़कर रथों 
और गाड़ियों के लिए रास्ता बनाता जाए, गड्ढों को भर दे और नालों को 
पाट दे । मालवों के सार्थं को मागं में बहुत कष्ट उठाने पड़े। मरुभूमि में 
विश्राम के लिए न कहीं पान्थशालाएँ थीं, और न जल के लिए कुएं। छः 
मास की यात्रा के अनन्तर यह सार्थं मरुभूमि के एक ऐसे प्रदेश में पहुंच 
गया, चम्बल नदी के जल से सिंचित होने के कारण जहाँ हरियाली थी, 
पशुओं के चरने की जहाँ सुविधा थी, और जहाँ को भूमि भी खेती के लिए 
उपयुक्त थी । कुलमुख्यों ने वहीं पर बस जाने का निश्‍चय किया, और वहाँ 
अपना पड़ाव डाल दिया । मालव लोग बड़े साहसी और कर्मण्य थे । देखते- 
देखते उनका छोटा-सा पड़ाव एक समृद्ध नगरी के रूप में परिवर्तित हो गया। 

दिवि गण ने भी मालवों का अनुसरण किया। शिवि जनपद की स्थिति 
मालव जनपद के दक्षिण-पर्चिम में थी । मरुभूमि में भी शिवि गण मालवों 
के दक्षिण में जा वसा और वहाँ उसने माध्यमिका के नाम से अपनी नई 
नगरी की स्थापना की । 

कठ गण का विध्वंस कर दिमित्र ने जब दक्षिणी वाहीक में प्रवेश किया, 
तो उसने देखा कि मालव और शिवि जनपद उजड़े पड़े हैं। न वहाँ कोई 
मनुष्य है और न कोई पशु। उनके नगर और ग्राम अव भी विद्यमान हैं, 
उनके प्रासाद, भवन, पण्यशालाएँ, पानगृह आदि सब अक्षुण्ण हैं, पर सवंत्र 
इमशान की-सी शान्ति छायी हुई है। पक्षियों का कलरव तक कहीं सुनाई 
नहीं देता । यवन सैनिकों ने सब प्रासादों और पण्यशालाओं को खोल डाला, 
पर उन्हें न कहीं अन्न मिला और न कोई धन-सम्पत्ति । क्रोध में आकर 
उन्होंने सब नगरों और ग्रामों को आग लगा दी। मालव और शिवि गणों 
के जो भौतिक अवशेष इस प्रदेश में अब तक भी अवशिष्ट थे, वे सव श्रव 
राख के ढेर में परिवर्तित हो गए। अब दिमित्र की सेना ने पूर्वे की ओर 
प्रस्थान किया । पुष्यमित्र की सेना भी अब तक यमुना नदी को पारकर कुरु 
जाँगल के प्रदेश में Ya च गई थी । वाहीक देश से कुरु-पाञ्चाल आने वाला 
मार्गे तब कुरुक्षेत्र ही आता था। पुष्यमित्र की सेना यहीं व्यूह- 
रचना कर यवतनों की प्रतीक्षा में तत्पर थी। थकी-माँदी यवन सेना मध्य- 
देश की ओर बढ़ती हुई जब कुरुक्षेत्र के समीप पहुँची, तो उसने आश्चर्ये के 
साथ देखा कि एक विशाल भारतीय सेना उसका मागे अवरुद्ध करने के लिए 
सन्नद्ध है। इसी समय दिमित्र को यह समाचार मिला कि यवनराज एवु- 
थिदिम की मृत्यु हो गई है। अब उसके लिए भारत में टिक सकना सम्भव 
नहीं रहा । उसने तुरन्त पश्‍चिम की ओर प्रस्थान कर दिया | शाकल पहुँचने 
पर उसे ज्ञात हुआ कि वाल्हीक नगरी में एवुक्रतिदने अपने को राजा घोषित 
कर दिया है। यद्यपि एवुक्रतिद भी राजकुल का था, पर वाल्हीक के राज- 
सिंहासन का वास्तविक और न्याय्य अधिकारी दिमित्र ही था।जो भी यवन 
सेनाएँ भारत में थीं, सबको साथ लेकर दिमित्र ने सिन्धु नदी पार कर ली 
और कपिद-गान्धार होता हुआ वह वाल्हीक चला गया । 


; ( २० ) 
आचार्य दण्डपाणि कौ नई योजना 
यवन सेनाएँ पदिचम की ओर प्रस्थान कर चुकी थीं । पुष्यमित्र के 
स्कन्धावार में सवंत्र उल्लास छाया हुआ था । सैनिक निरिचिन्तता के साथ 


कुरुक्षेत्र के पवित्र कुण्डो में स्नान करने और मन्दिरों में देवदर्शन करने में 
अपना समय बिता रहे थे । पर दण्डपाणि और पुष्यमित्र अब भी निरिचिन्त 

नहीं थे । वे जानते थे कि दिमित्र शीघ्र ही फिर भारत पर आक्रमण करेगा। 
चे अपने पटमण्डप में बैठे हुए विचार-विमर्श में निमग्न थे, कि एक दण्डधर 
उनकी सेवा में उपस्थित हुआ । प्रणाम निवेदन के अनन्तर उसने कहा, 'कुछ 
तीर्थयात्री आपसे भेंट करना चाहते हैं, आचाय ! ' 

भने यात्री कौन हैं, और कहाँ से आए हैं ? ' 

भने उनसे सब कुछ पूछ लिया है, आचार्य ! ये बहुधात्यक के निवासी 
हैं, और तीर्थयात्रा के लिए कुरुक्षेत्र आए हैं। कहते हैं, आचार्य और सेनानी 
के दर्शन करना चाहते हैं।' 

“कया वे कुछ समय प्रतीक्षा नहीं कर सकते ? हम एक गम्भीर प्रश्‍न पर 

विचार-विमशं में तत्पर हैं।' 

मैने उनसे कह दिया था, आचाय ! उनका कहना है, वे भी एक 
महत्त्वपूर्ण कार्ये से ही आचार्य से भेंट करना चाहते हैं। केवल दर्शन करना 
हौ उनका उद्देश्य नहीं है । 

'अच्छा, उन्हें उपस्थित करो । यह भलीभाँति देख लेना, उनके पास 
कोई अस्त्र-शस्त्र तो नहीं है ।' ता 

दण्डपाणि से अनुमति प्राप्त कर दण्डपाल तीर्थयात्रियों को अपने साथ 
ले आया। दण्डवत्‌ प्रणाम कर ये आचार्य के सम्मुख खड़े हो गए। उन्हें 
आसन ग्रहण करने का संकेत कर आचाये ने प्रश्‍न किया-- 

'कहिए, आप लोगों ने कैसे कष्ट किया ? ' 

ZA be [न्यक के निवासी हैं। तीर्थयात्रा करते हुए कुरुक्षेत्र आए 
थे । यहाँ श्राने पर ज्ञात हुआ, गोनद आश्रम के विइवविख्यात आचाय इन 
दिनों कुरुक्षेत्र में ही हैं । भारतभूमि में कोन ऐसा व्यक्ति है, जो आपकी 
विद्वत्ता और घर्माचरण से अपरिचित हो ! सेनानी के वीर कृत्यों के गीत 
तो वाहीक देश के घर-घर में गाए जाते हैं। यह हमारा सौभाग्य है, जो 
आज आपके दर्षन प्राप्त हुए ।' 

'बहुधान्यक तो यौधेय जनपद में है न ?' 

“हाँ, आचार्य ! ' ह 

मुं यौघयो के कुलमुख्यो से मिलना चाहता था । पश्चिम खण्ड में 
यौधेय ही हैं, जिनमें वीरता और शौरये की परम्परा अव तक भी सुरक्षित है। 
मद्रको से मुझे बहुत निराशा हुई। स्थविरों के प्रभाव में आकर उन्होंने 
यवनों के सम्मुख आत्मसमपंण कर देने में ही अपना हित समझा । मालव 
` और शिवि गणों ने अपने अभिजनों का सदा के लिए परित्याग कर मरुभूमि 
से प्रवास करने का निणेय किया। उनका यह काये वीरों के अनुरूप नहीं 

हुआ ।.कठों के लिए मेरे हृदय में अपार आदर है। साँकल नगरी ध्वंस हो 
गई, पर कठों ने यवनों की अधीनता स्वीकार नहीं की। मुझे यौधेयों से 
बहुत आशा है । यवनराज सिकन्दर उन्हीं की शक्ति से भयभीत होकर 
व्यास नदी को पार करने का साहस नहीं कर सका था ।' 

“यौधेयों के विषय में आपकी सम्मत्ति सुनकर हम गौरवान्वित हुए, 
आचाय ! हमारी प्रार्थना है, आप वहुधान्यक पघारने का कष्ट स्वीकार 
करे । हम यौधेय लोग कार्तिकेय स्कन्द के.उपासक हैं। कार्तिकेय ब्रह्मण्य- 
देव हमारे कुल-देवता हैं । बहुघान्यक में उनका एक विशाल मन्दिर है, जहाँ 
कातिकी पूर्णिमा के दिन एक महोत्सव हुआ करता है। सव यौघेय नर-नारी 
उसमें सम्मिलित होते हैं। इस उत्सव में अब केवल दस दिन रह गए हैं। 
यौधेय लोग आपके दरशन प्राप्त कर अपार तृप्ति अनुभव करेंगे, आचार्य [” 

क्या मैं आप लोगों का परिचय प्राप्त कर सकता हूँ?! 

'मेरा नाम मयूरध्वज है, आचार्य ! मैंयौधेयों के लंगवीर कुल कः 
कुलमुख्य हूँ। मेरे ये साथी भी विभिन्न कुलों के कुलमुख्य हैँ ।' 

'यौघेय गण के गण-पुरस्कृुत पद पर आजकल कौन विराजमान है?” 

'महासेनापति स्कन्दवर्मा । वह मत्तमयूरक कुल के कुलमुख्य हैं, और 
गतवर्ष ही गणपुरस्कृत के पद पर निर्वाचित हुए हैं ।' 

'वया यौधेय जनपद में कोई स्थायी सेना भी विद्यमान ह?” 

“नहीं, आचार्ये ! प्रत्येक यौधेय कुमार बाल्यावस्था में ही घनुविद्या 
की शिक्षा प्राप्त कर लेता है और युवा होने तक विकट योद्धा वन जाता 
है ।. गणपुरस्कृत ही यौधेयों का महासेनापति भी होता है।' 

“भगवान्‌ ब्रह्मण्यदेव के मन्दिर में जो महोत्सव होने वाला है, क्या 
उसमें वाहीक देश के अन्य जनपदों के नर-नारी भी सम्मिलित होंगे ?' 

“हाँ, आचार्य !' 

“आपसे मिलकर मुझे बहुत प्रसन्नता हुई, मैं अवश्य बहुधान्यक आऊंगा 
भौर भगवान्‌ ब्रह्मण्यदेव की पूजा में सम्मिलित होऊँगा ।' 

'यौघेयगण का यह परम सौभाग्य होगा, आचार्य ! ' 

मयूरघ्वज और उनके साथियों ने आचार्य दण्डपाणि से विदा ली, और . 
प्रणाम निवेदन कर जब वे चले गए, तो दण्डपाणि ने पुष्यमित्र से कहा-- 

यमुना और शतुद्री के अन्तवद में स्थित इन गणराज्यों से मुझे बहुत 
आशा है, वत्स ! मद्रक, शिवि और मालव जैसे जनपद जो कार्य नहीं कर < 
सके, सम्भवतः ये उसे सम्पन्न कर सकें । प्रयत्न तो हमें करना ही है।' 

“तो अब आपकी बया योजना है, आचार्य ! ' . 

'हूम बहुधान्यक जाएँगे और भगवान्‌ ब्रह्मण्यदेव के महोत्सव में 
सम्मिलित होगे । इस अवसर पर समीपवर्ती गणों और जनपदों के वहुत- 
से कुलमुख्य और ग्रामणी वहाँ झ्राएँगे । हम उनसे विचार-विमर्श करगे 
और उन्हें संगठित होकर यवनों का सामना करने के लिए प्रेरित करेगे ।' 

आपका विचार सर्वेथा समुचित है, आचायं ! ' ; 

“हम कल प्रातः ही बहुधान्यक के लिए प्रस्थान कर देंगे। तुम्हारी सेना 
अभी कुरुक्षेत्र में ही रहेगी । हाँ, अपने कुछ सैनिकों को भी साथ लेते चलो। 
सुना है, क्रातिक पूर्णिमा के दिन ब्रह्मण्यदेव के मन्दिर के प्राज्भण में अनेक: 
विध समाजों का भी आयोजन किया ज़ाता है, जिनमें वीर युवक अपने 
चौर्यं और बल का प्रदर्शन करते हैं। तुम्हारी सेना में दशाण, कुरु और 
पाञ्चाल जनपदों के जो सैनिक हैं, वीरता में वे किससे कम हैं । मल्लयुद्ध, 
दौड़ आदि में जो युवक अनुपम कौशल प्रदर्शित करते हैं, उन्हें पर्ण मणियों 
द्वारा सम्मानित भी किया जाता है। हमारे सैनिकों को भी अपनी वीरता 
और शौयं प्रदर्शित करने का जो यह अनुपम अवसर मिल रहा है, उसे 
हाथ से नहीं जाने देना चाहिए ।' 

आपकी आज्ञा शिरोधायं है, आचार्यं ! ' 


( २१.) | 
बहुधान्यक में कातिकी पूर्णिमा का 
महोत्सव . 


यौधेय गण की बहुध।न्यक नगरी में कातिकी पूणिमा के दिन बड़ी 
धूमधाम थी । सब राजमार्गो और पण्यवीथियों को पुष्पमालाओं द्वारा 
भलीभांति अलंकृत किया गया था। नर-नारी और वालक-बालिकाएँ रंग- 
'बिरंगे सुन्दर वस्त्र पहनकर सर्वत्र घूम-फिर रहे थे । दूर-दूर के जनपदों से 
हजारों यात्री इस दिन बहुधान्यक आए हुए थे, और पान्थशालाओं में 
कोई भी कक्ष खाली नहीं रहा था। या नयशालाओं में कोई भी कक्ष 
. खाली नहीं रहा था। बहुत-से यात्री .पट-मण्डपों में निवास 
कर रहे थे, और जिन्हें कहीं भी स्थान नहीं मिला, वे आम्रवाटिकाओं में 

- डेरा डाले पड़े थे । भगवान्‌ ब्रह्मण्यदेव के मन्दिर के विशाल प्रा ङ्गण में कहीं 
तिल रखने की भी जगह नहीं थी । लोग पत्रपुष्प हाथ में लेकर मन्दिर में 
प्रवेश करते और देव-दशंन कर ब्रह्माण्यदेव स्कन्द का जय-जयकार करते। 

आचार दण्डपाणि और सेनानी पुष्यमित्र भी अपने कुछ चुने हुए सैनिकों: 
के साथ बहुधात्यक पहुंच गए थे। यौधेय गण के वे सम्मान्य अतिथि थे 
और उनके निवास की व्यवस्था गण-सभा के अतिथिभवन में की गई थी । 
मन्दिर के समीप ही एक सुविशाल रंगशाला थी, जिसमें अनेकविध 
समाजों का आयोजन किया गया था। सबसे पूर्व रथों की दौड़ हुई, और 
फिर मनुष्यों की । चार योजन की दौड़ में राजन्यगण के युवक चन्द्रमौलि 
प्रथम आए। केतकी के पुष्पों और पत्रों से निमित पणेमणि को धारणकर 
जव चन्द्रमौलि रंगशाला की वेदी पर उपस्थित हुए, तो उनके जय-जयकार 
से सारी रंगशाला गूंज उठी । यौधेय-गणपुरस्कृत स्कन्दवर्मा चन्द्रमौलि को 
साथ लेकर ग्राचार्य दण्डपाणि के पास आए, और उन्हें कहा--'यौधेयों की 
इष्टि में इस दौड़ का बड़ा महत्त्व है, आचार्य! जो इसमें विजयी हो जाए, 
उसका हम बहुत सम्मान करते हैं । गत अनेक वर्षों से यौधेय युवक ही इस 
दौड़ में विजयी होते रहे थे। पर इस वर्ष यह गौरव राजन्य गण को प्राप्त 
हुआ है। आचार्य दण्डपाणि ने चन्द्रमौलि को आशीर्वाद देते हुए कहा-- 
“तुम्हारा सदा कल्याण हो, युवक ! तुम्हारा यह शौर्य भारतभूमि की रक्षा 
के लिए काम आए ।' 
अब पशुओं और मनुष्यों के युद्ध प्रारम्भ हुए। तीन सिंह पिजरों से 
छोड़ दिए गए । उन्हें चार दिन भूखा रखा गया था। क्रोध से उन्मत्त हुए 
ये सिह ज्यों ही रंगशाला में प्रविष्ट हुए, तीन युवक खड्ग हाथ में लेकर 
उनका सामना करने के लिए उतर गाए । इनमें चम्बल नदी की घाटी का 


एक सैनिक भी था, जिसका नाम वीरसेन था । वह पुष्यमित्र की सेना में 


गुल्मपति था । देखते-देखते सिंहों और युवकों में लड़ाई प्रारम्भ हो गई। 


रंगशाला के चारों ओर जो अपार जनसमूह एकत्र था, वह लड़ाई के इस: :.. - 


* «5०% पु 


इर्य को देखकर चमत्कृत रह गया। रंगशाला में पूर्ण शान्ति छा गई 

कितने ही युवकों ने अपनी आँखें बन्द कर लीं, और वहुत-सी स्त्रियां मे 
के कारण मूच्छित हो गईं। कुछ क्षणों के अनन्तर दशकों में नई लहर का 
प्रादुर्भाव हुआ, और उन्होंने युवकों की रणचातुरी और शौर्ये को देखकर 
ह्षेनाद करना प्रारम्भ कर दिया। वे जय-जयकार के साथ युवकों को 


बढ़ावा देने लगे। अपने नखों और दंष्ट्रा से एक सिंह ने वीरसेन को लहू- . ` 


लुहान कर दिया, पर उस वीर सैनिक ने हार नहीं मानी। वह निरन्तर 


लड़ता रहा, और अन्त में उसने अपने खड्ग से सिह का काम तमाम कर. 


दिया । सिंह के भूमिसात्‌ होते ही सारी रंगशाला वीरसेन के जय-जयकार 
से गूंज उठी । अन्य दो युवकों में से एक को सिह ने बुरी तरह क्षत-विक्षत 


CC-0.Panini Kanya Maha Vidyalaya Collection. 


aa 
34 


Digitized by Arya Samaj Foundation Chennai and eGangotri 
यहुघान्यक में कातिकी पुणिसा का महोत्सव : १४५ 


कर दिया और उसे रंगशाला से उठाकर बाहर ले जाया गया । तीसरे युवक 
ने देर तक सिंह से युद्ध किया और अन्त में वह भी अपने प्रतिहवन्द्दी को 
परास्त करने में समर्थ हुआ। वह युवक यौधेय जनपद का निवासी था, और 
उसका नाम चण्डवर्मा था। वीरसेन और चण्डवर्मा को पर्णमणियों से 
पुरस्कृत किया गया । मल्लयुद्ध में आर्जुनायन गण के राविगुप्त ने सर्वप्रथम 
स्थान प्राप्त किया और लक्ष्यभेद में यौघेयगण के शान्तिवर्मा ने। इन्हें भी 
पर्णमणियाँ प्रदान की गई। 

सात दिन तक इसी प्रकार समाज होते रहे मल्लयुद्ध, दौड़ और 
हित्र पशुओं से युद्ध आदि के पदचात्‌ अनेक प्रकार की प्रेक्षाएं प्र्दाशत की . 
गई, नाटक खेले गए, अभिनय किए गए और संगीत और नृत्य के आयोजन 
हुए । अन्त में एक सहभोज हुआ, जिसमें उन सव यात्रियों को आमन्त्रित 
किया गया जो भगवान्‌ ब्रह्मण्यदेव के दशन के लिए अन्य जनपदों से बहु- 
धान्यक आए थे। आचायं दण्डपाणि इस महोत्सव में सम्मिलित होकर 
बहुत प्रसन्न हुए । विशेषतया, समाजों ने उन्हें बहुत प्रभावित किया । उन्हें 
देखकर वह अनुभव कर रहे थे कि भारत के मध्य देश से वीरता और शौर्य 
की जिस परम्परा का लोप हो गया है, यमुना पार के इन जनपदों में वह 
अव भी भलीमाँति सुरक्षित है । आवश्यकता केवल इस बात की है, कि | 
उसका उपयोग देश को रक्षा के लिए किया जा सके। Aa 

जब महोत्सव समाप्त हो गया, तो आचार्य दण्डपाणि ने यौधेय जनपद 
की गणसभा के सम्मुख अपना निवेदन प्रस्तुत करने की इच्छा प्रकट की । 
उन्होंने यह प्रस्ताव भी किया कि जो कुलमुख्य, ग्रामणी और सेनानायक 


, „अन्य जनपदों से बहुधान्यक आए हुए हैं, वे भी दर्शक रूप में इस सभा में 
“ * सेस्मिलित हो सके । यौधेयगण पुरस्कृत स्कन्दवर्मा ने आचार्य के प्रस्ताव 


को स्वीकार कर लिया । शीघ्र ही गणसभा की बैठक बुलाई गई । दण्ड- 
पाणि का स्वागत करते हुए स्कन्दवर्मा ने कहा--- 
'हमारा अहोभाग्य है, जो गोनदं आश्रम के महान्‌ आचार्य श्री दण्ड- 
पाणि आज हमारे वीच में उपस्थित हैं । दण्डनीति और घनुर्वेद के आप 
प्रकाण्ड पण्डित हैं और वेदशास्त्रों में आपकी अवाध गति है । आप केवल 


ˆ दण्डनीति के प्रवक्ता ही नहीं हैं, अपितु साथ ही उसके प्रयोक्ता भी हैं। यह 


आपके नीतिबल का ही परिणाम था,जो यवनराज अन्तियोक और एवुथिदिम 
"को सिन्धुतट के युद्ध में मुंह की खानी पड़ी थी । यह आपका ही कतूं त्व 
था, जो एक विशाल आये सेना कुरुक्षेत्र के रणक्षेत्र में दिमित्र का सामना 
करने के लिए सन्नद्ध हो सकी थी । मैं आचार्यपाद का स्वागत करता हूँ, 

और उनसे अपना निवेदन प्रस्तुत करने की प्राथना करता हूँ।' 
जयघोष के बीच में आचार्य दण्डपाणि अपने आसन से उठकर खड़े 
हुए और धीर-गम्भीर वाणी में उन्होंने अपना प्रवचन प्रारम्भ किया-- 
“मुझे यह देखकर अत्यन्त हषं हुआ है कि आपके इस जनपद में भारत 
की प्राचीन परम्पराएँ अब तक भी भलीभाँति सुरक्षित हैं। आप लोग अब 
भी भगवान्‌ कातिकेय स्कन्द के उपासक हैं । स्कन्द देवताओं के सेनानी 
हैं। सेनानी स्कन्द के उपासक यदि स्वयं भी वीर हों, तो इसमें MAA 
की कोई वात नहीं है। पर आज मागध साम्राज्य की सँन्यशक्ति का ह्लास 
हो चुका है । उसके सम्राट्‌ क्षात्रधर्मे को भूल गए हैं। राजाओं का कार्ये 
काषाय वस्त्र पहनकर और सिर मुँडाकर परलोक की चिन्ता करना या 
निर्वाण के लिए प्रयत्न करना नहीं है । उनका कायं खड्ग हाथ में लेकर 
दस्युओं का संहार करना और शत्रुओं से स्वदेश की रक्षा करना है। आपको 
ज्ञात ही है कि गत वर्षों में दो वार यवन सेनाएं हमारी पवित्र आरयेभूमि 
को आक्रान्त कर चुकी हैं। उनके आक्रमण का भय आज भी KUTI 
हुआ है। आप में वीरता की परम्परा भ्रव भी पूर्ववत्‌ विद्यमान है। पर 
प्रत यह है कि आप अपनी शज्ञित का भारत भूमि की रक्षा के लिए फिस 
प्रकार उपयोग कर सकते हैं ? आत्मरक्षा के लिए अब आप मौर्ये साम्राज्य 
पर निर्भर नहीं रह सकते । आपको अपनी रक्षा स्वयं करनी होगी। पर 
क्या आप अकेले-अकेले रहकर अपने जनपदों की, अपने धर्म-मन्दिरों की, 
अपने कुल-देवताओं की, अपनी सन्तान की और अपनी धन-सम्पदा की 
रक्षा कर सकेंगे ? कठ लोग वीरता में किससे कम थे ? पर वे अकेले 
दिमित्र को परास्त करने में असमर्थ रहे। परस्पर मिलकर संहत हो जाने 
में ही आपका श्रेय है । पर किसके नेतृत्त्व में कया मौर्ये सम्राट शालिशुक 
को अपना अधिपति मानकर ? नहीं, कदापि नहीं । पर पुष्यमित्र के रूप में 
एक ऐसा वीर इस समय आपके सम्मुख उपस्थित है, जो आपका नेतृत्त्व 
करने के लिए सब प्रकार से योग्य है । यह वह वीर सेनानी है, जिसने सिन्धु 
तट पर यवन सेना को परास्त किया था। आप सेनानी के नेतृत्त्व को 


स्वीकार कीजिए, और परस्पर संहत होकर शत्रु का सामना करने के लिए " : 


कटिवद्ध हो जाइए। मेरा यही निवेदन है। अब आप इस पर विचार- 
विमशं करें ।” 


दण्डपाणि के प्रवचन के अनन्तर. कुलिन्दगण के कुलमुख्य श्रुतधर्मा , 


खड़े हुए । उन्होंने कहा-- : 
भम आचार्य के प्रस्ताव का समर्थन करता हूँ । पर प्रश्‍न यह है कि हमारे 


CC-0.Panini Kanya Maha Vidyalaya Collection. 


SE HESS ss की >> लक जब 


Digitized by Arya Samaj Foundation Chennai and eGangotri 
बहुधान्यक में कातिकी पुणिमा का महोत्सव : १४७ 


परस्पर-सहयोग का स्वरूप कया होगा ? हम सवने मौयो को अपना नेता 
स्वीकार किया था। अब तक भी हम मौये सम्राट्‌ की प्रजा हैं। क्या आचार्य 
यह चाहते हैं कि हम मौर्य साम्राज्य की अधीनता से मुक्त होकर पूण रूप से 
स्वतन्त्र हो जाएँ ? भारत की राजशक्ति मौर्ये साम्राज्य के रूप में संगठित 
है, क्या उसे खण्ड-खण्ड कर देना उचित होगा ? कया यह सम्भव नहीं है कि 
पाटलिपुत्र के शासनतन्त्र में शक्ति और नवजीवन का संचार किया जा सके 
अरुका सब मौय सञ्जाट्‌ के झण्डे के नीचे एकत्र होकर दांत्र, का सामना 
करे ? 
अनेक अन्य कुलमुख्यों ने भी इसी प्रकार के विचार प्रगट किए । अन्त 
में यौधेय गण के लंगवीर कुल के कुलमुख्य मयूरध्वज ने खड़े होकर कहा--- 
“यह सही है कि मौर्यकुल अव निर्वीर्य हो चुका है। उससे किसी भी प्रकार 
की आशा करना निरर्थक है। पर गणराज्यों की सवसे बड़ी निवेलता यह 
होती है कि वे परस्पर सहयोग नहीं कर पाते । आचार्य चाणक्य का कथन 
है, कि गणों की स्थिति और सत्ता संघात पर निर्भर करती है। यदि वे 
संहत होकर रहें तो अजेय होते हैं, अन्यथा नष्ट हो जाते हैं। परस्पर संहत 
हो सकना तभी सम्भव है, जबकि सव कोई किसी एक को अपनी तुलना में 
ज्येष्ठ मान लें, सव उसका नेतृत्त्व स्वीकार कर लें और उसकी अधीनता में 
रहते हुए कार्य करें। गणों में अपनी श्रेष्ठता का विचार इतना प्रबल होता 
है कि वे स्वयं स्वेच्छापूर्वक किसी को अपने से ज्येष्ठ स्वीकार नहीं कर 
पाते । एक सदी से भी अधिक हो गया, जव से हम मौर्य सञ्राटों को अपना 
नेता मानते हैं। उनके प्रति आदर की भावना हममें अब तक भी विद्यमान 
है। आज के मौये सम्राट चाहे कितने ही निर्वीर्य क्यों न हों, हम अव तक 
भी उनका आदर करते हैं। किसी के प्रति सम्मान की भावना विकसित भी 
घीरे-घीरे होती है, और उसके नष्ट होने में भी समय लगता है। क्या यह 
सम्भव नहीं है कि मौर्य शासनतन्त्र में फिर से शक्ति का संचार किया जा 
सके या किसी ऐसे मौर्य कुमार को पाटलिपुत्र के रार्जासहासन पर विठाया 
. . जा सके जो वस्तुतः योग्य और साहसी हो। यवनों का सामना तो हमें करना 
. "ही है। पर मैंने जो समस्या आपके सामने प्रस्तुत की है, आचार्य दण्डपाणि 
$, उस पर विचार करें ।' 
$ विविध कुलमुख्यों के विचारों को सुनकर दण्डपाणि एक बार फिर खड़े 
 इुए। उन्होंने कहा-- 
" मौर्य शञासनततन्त्र में यदि शक्ति और क्षमता होती, तो समस्या ही क्या 
थी? चन्द्रगुप्त और बिन्दुसार द्वारा स्थापित विशाल मागध साम्राज्य अब खण्ड- 

खण्ड हो चुका है। अभी दिमित्र की सेनाएँ वाहीक देश को पदाक्रान्त करती 
हुईं कुरुक्षेत्र तक चली आई थीं । मौर्यो ने उनके मार्ग को अवरुद्ध करने के 
लिए क्या प्रयत्त किया ? आपके जनपदों में जो शान्ति है, क्या वह मौर्य 
शासनतन्त्र के कारण है? नहीं, आप अपना शासन स्वयं करते हैं, इसी 
. कारण आपके जनपदों में सुख और चैन है । परम्परा के अनुसार जो घन 
आप बलिरूप से मौयें सम्राट्‌ को प्रदान करते हैं, क्या आपको ज्ञात है कि 
उसे किस काम में किया जाता है? उसे खूपाजीवाओं और नट- 
नतेकों पर व्यय किया जा रहा है, शत्रू ओं से आपकी रक्षा के लिए नहीं । 
कुलमुख्य मयूरध्वज ने जो कुछ कहा है वह सर्वाश में सत्य है। गणों की 
शक्ति संघात पर ही निभ र होती हैं। संघ बनाना गणराज्यों की परम्परा 
के अनुरूप है। यदि आपके लिए स्थायी रूप से संहत हो सकना सम्भव 
नहीं है, तो कम-से-कम इस संकट के समय में तो आपको अवश्य ही' परस्पर 
मिलकर कार्ये करना चाहिए.। बहुत-से गणराज्यों के कुलमुख्य आज यहाँ 
उपस्थित हैं। संहत होकर कार्य करने का निएचय करने का यह अनुपम , 
अवसर है । आप इस प्रश्‍न पर विचार कीजिए | यदि आप परस्पर मिलकर ' 
एक न हो गए, तो आपके सम्मुख तीन ही मागं रह जाएंगे, या तो आप 
यवनों के सम्मुख आत्मसमर्पण कर दें, या उनसे युद्ध करते-करते नष्ट हो 
जाएँ और या मालवो के समान अपनी मातृभूमि को सदा के लिए प्रणाम 
कर किसी सुदृरवर्ती अज्ञात प्रदेश में प्रवास कर जाएँ। क्या आपको इनमें से 
कोई भी मार्ग स्वीकार्य होगा? यदि नहीं, तो अन्य उपाय ही क्या है, सिवाय 
इसके कि आप परस्पर संहत होकर यवनों का. सामना करें। मौय शासन- . 
तन्त्र से आप कोई आशा न रखें। उसमें शक्ति का संचार कर सकना 
असम्भव है।' 
आचार्य दण्डपाणि के अपना वक्तव्य समाप्त कर चुकने पर यौधे प्रगण- 
पुरस्कृत स्कन्दवर्मा ने कहा--“मैं आप सवकी ओर से आचार्य दण्डपाणि को 
घन्यवाद देता हूँ । उन्होंने जो मागे हमें प्रदर्शित किया है वह वस्तुतः प्रशस्त 
है। मैं आचाय को विश्वास दिलाता हूँ कि हम उनके प्रस्ताव पर गम्भीरता-:  ; | 
पूर्वक विचार करेंगे । हम अन्य गणों के साथ सहयोग करने को उद्यत हे) . : 
यदि दिमित्र की यवन सेना ने फिर भारत-भूमि पर आक्रमण किया, तो., : ;” . 
यौधेय उसका सामना करने में किसी से पीछे नहीं रहेंगे! . YA 
गणसभा की वैठक के समाप्त हो जाते पर दण्डपाणि और पुष्यमित्र ' 
अपने निवासस्थान को लौट आए। आचार्ग्रं की मुखमुद्रा अत्यन्त गम्भीर 
थी । उन्हें चिन्तित देखकर पुष्यमित्र ने कहा-- 

'कहिए, आचाय! आप क्‍या सोच रहे हैं अव झ्ापका क्या विचार है?” 

. मयूरध्वज ने ठीक कहा था, वत्स ! गणराज्यों के लिए संहत होकर 

कार्य कर सकना बहुत कठिन है। यदि ये सव गणराज्य संहत हो सकते, तो 
हमारा कार्य कितना सुगम हो जाता ।' 

“में आपसे पहले ही कहता था, आचार्य ! मौर्य साम्राज्य के रूप में 
भारत की राजशक्ति अव तक भी एक केन्द्र में संगठित है। क्या हुम उसका 
उपयोग अपने लक्ष्य की प्राप्ति के लिए नहीं कर सकते? उसमें केवल शक्ति- 
संचार की आवद्यकता है। भारत में न मौल सैनिकों की कमी है, न भृत 
सैनिकों और न आटविकों की । धनसम्पदा का भी हमारे देश में अभी 
अभाव नहीं हुआ है। अभाव है तो केवल एक सुयोग्य नेतृत्त्व का है। क्या 
मौये राजकुल में एक भी ऐसा कुमार नहीं है, जो चन्द्रगुप्त और विन्दुसार 
की परम्परा में आस्था रखता हो ? यदि युवराज भववर्मा कुक्क्रुटविहार के . 
स्थविरों के षड्यन्त्र के शिकार न हो जाते, तो क्या उनके नेतृत्त्व में मोयें 
शासनतन्त्र में शक्ति का संचार नहीं किया जा सकता था? वह 
अव नहीं रहे, पर मौर्ये राजकुल में अन्य कुमार भी तो हैं क्या शालिशुक 
को राज्यच्युत कर किसी अन्य कुमार को सम्राट पद पर अभिषिक्त नहीं 
किया जा सकता ? 

“तुम ठीक कहते हो, वत्स ! पर मौर्ये कुल में कोन ऐसा राजकुमार है, 
जो इस विशाल साम्राज्य में शक्ति का संचार कर सके ?' 

'भववर्मा का पुत्र देववर्मा अव वयस्क हो गया है। उसकी माता देवयानी 
को आप जानते ही हैं। विदर्भ देश के प्राचीन राजकुल की कुमारी है। 
बाल्यावस्था में कुछ समय गोनदे आश्रम में भी रह चुकी है।' 

"हाँ, देवयानी का मुझे स्मरण है।' 

'देववर्मा अपनी माता का सुयोग्य पुत्र है। उसे यह भी ज्ञात है कि 
मोग्गलान ने ही उसके पिता की हत्या कराई थी । कुककुटविहार के प्रति 
उसके मन में अपार घृणा है । सम्राट्‌ पद के लिए बह सबं था उपयुक्त है, 


`. आचाय !' 


“तुम्हारी क्या योजना है ?' 
र भेरी सम्मति में आपको तुरन्त पाटलिपुत्र के लिए प्रस्थान कर देना 
- * {चाहिए । शालिशुक को राज्यच्युत किए विना हमारी कायेसिद्धि असम्भवे 
“है ] इसके लिए आपको औशनस नीति का प्रयोग करना होगा । 'विषस्य 
विषमौषधम्‌' और 'शठे शाठ्यं समाचरेत्‌’ की नीति शास्त्र-सम्मत है।' 
'क्या तुम मेरे साथ नहीं चलोगे, वत्स !' 

_ “मुके अभी यहीं रहने दीजिए, आचायं ! यहाँ मेरा कार्य अभी पूर्णे 
नहीं हुआ है। मुझे अपनी सेना के सैनिकों में वृद्धि करनी है। कुरु-पाञ्चाल 
में मृत सैनिकों की कोई कमी नहीं है। मैं उन्हें अपनी सेना में सम्मिलित 
करने का प्रयत्न करना चाहता हुँ । दिमित्र के आक्रमण की भी मुझे आशंका 
है। वह देर तक वाल्हीक में नहीं रहेगा । उसका सामना करने के लिए मेरा 
यहाँ रहना आवश्यक है।' 

- "सम्भवतः, तुम विदिशा भी जाना चाहोगे । तुम्हें दिव्या से मिले बहुत 
दिन हो गए हैं। कुमार अग्निमित्र की शिक्षा की भी तुम्हें चिन्ता करनी 
चाहिए । अच्छा है, एक बार विदिशा हो आओ।' 

'अग्निमित्र अब बड़ा हो गया है, आचार्ये ! गोनद आश्रम में प्रविष्ट 
होकर शिक्षा प्राप्त कर रहा है। दिव्या मेरे पास यहीं आने के लिए उत्सुक 
है, मेरे कार्य में सहयोग देना चाहती है । गंगा, यमुना और शातुद्रि नदियों से 
सिचित यह प्रदेश मेरे कार्य के लिए उपयुक्त क्षेत्र है। मैं यहाँ सेना का 
संगठन करूंगा, और दिमित्र के आक्रमण की प्रतीक्षा में रहूँगा ।' 

हा ठीक कहते हो, वत्स! मैं आज ही पाटलिपुत्र के लिए प्रस्थान कर 
रहा हूँ |! 

“पर क्या आप इसी वेश में यात्रा करेंगे, आचायं! श्रावस्ती के जेतवन- 
बिहार का संघ-स्थविर मज्किम आपको भलीभांति पहचानत। हे । उसके 
सत्री और गुढ़पुरुष मध्य देश में सर्वत्र नियुक्त हैं। हमारी गतिविधि उनसे 
छिपी हुई नहीं है। वे सव सूचनाएँ मज्मिम के पास भेजते रहते हैं । आपकी 
यात्रा भी उनसे छिपी नहीं रह सकेगी ।” 

“तो मुझे क्या करना चाहिए, वत्स ! ' 

“आपको छद्य वेश में पाटलिपुत्र जाना होगा, आचार्य ! पाटलिपुत्र में 
भगवान जयन्त का जो मन्दिर है, उसे आप जानते ही हैं। बसन्त पंचमी के 
अवसर पर यहाँ पर यहाँ रथयात्रा का उत्सव बड़ी धूमधाम से मनाया जाता है। 
हजारों यात्री दूर-दूर के जनपदों से इस उत्सव में सम्मिलित होने के लिए 
पाटलिपुत्र जाते हैं। आप कुछ चुने हुए सैनिकों को अपने साथ ले जाइए । 
सब साधुओं और तीर्थयात्रियों के वेश में हों। इससे किसी को आप पर * 
सन्देह नहीं होगा । जटिल तापस के भेस में रहने पर कोई आपको पहचान :: 
नहीं पाएंगा । स्थविरो के कुचक्र से वचने का यही उपाय है।' ; ; 

ओऔद्यनस नीति में भी तुम पारंगत हो गए हो, वत्स !' : ya 

यह सब आपकी ही शिक्षा का तो फल है, आचायं ! ' 

( २२) 
शालिञझुक का अन्त 


भगवान्‌ जयन्त की रथयात्रा का उत्सव अव समीप आ गया था । दूर- 
दुर के जनपदों से हजारों साधु, महात्मा और तीर्थयात्री प्रतिदिन पाटलिपुत्र 
पहुँच रहे थे। मन्दिर का प्रांगण साधुओं, तापसों और कार्तान्तिकों 
(ज्योतिषियों ) से परिपूर्ण हो गया था। सबने वहाँ अपने आसने जमा लिए 
थे। श्रद्धालु तीर्थयात्री जव देवदर्शन के लिए मन्दिर में जाते, तो इन सा 
महात्माओं को भी पत्रपुष्प मेंट करते। जयन्त के मन्दिर के प्रधान पु 
श्रुतश्रवा इन दिनों बहुत व्यस्त थे। उन्हें क्षण-भर का भी अवकाश नहीं था। 
दिन-भर के कार्य से श्रान्त होकर वह अपने शयनकक्ष में गए ही थे, कि एक 
वटुक उनकी सेवा में उपस्थित हुआ । हाथ जोड़कर उसने कहा--- 

'कोई जटिल तापस आपसे भेंट करना चाहते हैं, श्रोत्रिय ! ' 

'क्या उनके निवास और भोजन की व्यवस्था नहीं हुई है?" 

“ने सव व्यवस्था कर दी है। पर वह तुरन्त आप से भेंट करना चाहते 


“बह्‌ कौन हैं और कहाँ से पधारे हैं ? 

'मैंने पूछा था, श्रोत्रिय! पर वे बताने को उद्यत नहीं हुए । उन्होंने केवल 
यह कहा कि एक आत्ययिक काये से श्रोत्रिय से मिलना चाहता हा! 

"क्या वह कल प्रातः तक प्रतीक्षा नहीं कर सकते ? 

कैंने उनसे कहा था, श्रोत्रिय ! पर वह इसी क्षण आपसे भेंट करने का 
आग्रह कर रहे हैं। कोई अत्यन्त तेजस्वी महात्मा हैं।' 

अच्छा, उन्हें यहीं बुला लाओ ।' 

जटिल तापस ने श्रुतश्रवा के शयनकक्ष में प्रवेश कर बहुत धीमे से कहा, 
“गोनद आश्रम का दण्डपाणि श्रोत्रिय श्रुतश्नवा की सेवा में सस्नेह अभिनन्दन 
निवेदन करता है। | 

दण्डपाणि का नाम सुनते ही श्रुतश्रवा उठकर खड़े हो गए। सम्मान के 
. „= साथ आसन अपित कर श्रुतश्रवा बोले, 'अरे, आचार्य! आप! तापस का ब्रत 

` आपने कब से ग्रहण कर लिया ! इस वेश में मैं आपको पहचान ही नहीं 


|] I 
द्वार को भलीभाँति वन्द कर दो, भाई! मैं एकान्त में आपसे कुछ बातें 
करना चाहता हूँ । एक अत्यन्त महत्त्वपूर्ण काये से पाटलिपुत्र आपा हूँ।' 

'आप भी कैसी बातें कर रहे है, आचार्य! मेरा अहोभाग्य है जो विश्व- 
विख्यात आचार्य ने अपनी चरणरज से मेरी कुटी को पवित्र किया । पूर्व- 
जन्म में न जाने कौनसे सुकृत किए थे, जो आज अकस्मात्‌ ही आपके दशन 
हो गए। पर पहले यह तो बताइए, श्राप ठहरे कहाँ हैं, और क्या आपने 
भोजन कर लिया है?” 

'इस सव की चिन्ता न करो, भाई! मैं अकेला नहीं हूँ । बहुत-से साघु 
और तापस मेरे साथ हैं। हम सबने मन्दिर के प्रांगण में ही आसन जमा 
लिए हैं, और श्रद्धालु भकत भोजन भी दे गए हैं।' 

'पर आपको तो मैं खुले प्रांगण में नहीं रहने दूंगा, आचार्य ! आप मेरी 
इस कुटी में आ जाइए । यहाँ आपको कोई कष्ट नहीं हागा । ब्राह्मणी आपकी 
सेवा कर परम सन्तोष प्राप्त करेगी ।' 

“नहीं, भाई ! मुझे मन्दिर के प्रांगण में ही रहने दो । वहाँ मुझे कोई 
कष्ट नहीं है! तुम जानते ही हो, मोग्गलान के सत्री और गुढ़पुरुष सवंत्र 
छाए हुए हैं। उनकी इष्टि से बचने के लिए ही मैंने जटिल तापस का वेश 
बनाया है । तुम्हारे पास रहने से उन्हें सन्देह हो जाएगा । मैं नहीं चाहता, 
यहाँ मेरा आगमन किसी को भी ज्ञात हो। मोग्गलान मेरे खून का प्यासा है। 
मुझे सद्धमं का कट्टर शत्रु समझता है।' 

“जेसी आपकी इच्छा, आचार्य ! आपके सम्मुख मैं क्या कह सकता हूँ ।' 

“अव मेरी वात ध्यान से सुनो, श्रुतश्रवा ! स्थविरों के कुचक्र के कारण 
मौर्ये शासनतन्त्र की जो दुर्दशा हो गई है वह तुमसे छिपी नहीं है । धर्मंविजय 
के आवरण में शालिशुक जिस ढंग से राष्ट्र का मदेन कर रहा है, उसे तुम 
भलीमाँति जानते हो। देश की रक्षा का उसे जरा भी ध्यान नहीं है। उसी 

की निर्वीर्यं नीति का यह परिणाम है जो सिन्धु नदी के पश्चिम के सब प्रदेश 
यवनों के अधीन हो चुके हें । मद्रक जनपद ने भी उनकी अधीनता स्वीकार 
कर ली है । कुछ समय पूर्व यवन सेनाएं वाहीक देश को आक्रान्त करती हुई 
कुरुक्षेत्र तक पहुंच गई थीं। दिमिंत्र शीघ्र ही फिर भारत पर आक्रमण 
करेगा। शालिशुक जैसा अकर्मण्य और अशक्त सम्राट्‌ शत्रुओं से भारत” 
भूमि की रक्षा नहीं कर सकता । हमें उसे राज्ययुच्त करना होगा । आर्य- 
भूमि का इसी में हित है। मैं इसी उद्देश्य से पाटलिपुत्र आया हूँ, और इस 
पुनीत कार्यं में तुम्हारी सहायता चाहता हुँ ।' : 
2 “मै आएका अभिप्राय समक गया हँ, आचार्य! पर आपकी योजना कपा 


'शालिशुक को रार्जासहासन से च्युत कर देववर्मा को सम्राट्‌ बनाने से 

ही आयंभूमि की रक्षा कर सकना सम्भव है। देववर्मा अब वयस्क हो चुका 
है। वह वीर है, और आय मर्यादा में आस्था रखता है ।' > 

“पर यह कार्य किस प्रकार सम्पन्न हो सकेगा, आचायं ! ' 

ओऔशनस नीति के प्रयोग द्वारा । हमें शालिशुक की हत्या कराके. देव- 
वर्मा को सम्राट्‌ बनाना होगा ।! 

'पर इसके लिए आपने क्या उपाय सोचा है ? 

“यही तो हमें विचार-विमरें द्वारा निर्धारित करना है। अच्छा, यह 
'बताओ, क्या शालिशुक जयन्त की रथयात्रा में सम्मिलित हुआ करता है ?' 

'होता है, आचाय ! यद्यपि मौर्य सञ्राट्‌ बौद्ध-घमं को अपना चुके हैं, 
'पर चिरकाल से चली आई परम्पराओं का पूर्ण रूप से परित्याग उन्होंने 

झभी नहीं किया है।' 

“पर सुना है कि शालिशुक तो अपने राजप्रासाद से बाहर कहीं आता- 
जाता ही नहीं है । रात-दिन रूपाजीवाओं के साथ केलिक्रीड़ा करने और 
सुरापान में मस्त रहता है।' 

"गत वर्ष तो वह रथयात्रा के उत्सव में सम्मिलित हुआ था, आचाय ! 
इस वार वह इस अवसर पर जयन्त के मन्दिर में आएगा या नहीं, इसकी 

“सूचना हमें दो दिनों में प्राप्त हो जाएगी । पर सम्राट्‌ यहाँ अकेले नहीं आते। 
एक पूरी सेना उनके साथ रहती हैं। मन्दिर का प्रांगण उस समय खाली 
'करा दिया जाता है । साधु और तापस भी वहाँ नहीं रहने पाते सञ्जाटू 
आते हैं, भगवान्‌ के रथ के पहिए पर हाथ लगाकर कुछ दान-पुण्य करते हैं, 
और प्रजाजन को दर्शन देकर राजप्रासाद को लौट जाते हूँ।' 

'सम्राट की सुरक्षा का उत्तरदायित्व किस पर रहता है ?' 

'आन्तवंशिक पर।' 

“इस पद पर आजकल कौन काम कर रहा है ?' 

“निपुणक, जो पहले अन्तःपुर के महानस में औदनिक का कार्य करता 
था और मोग्गलान के सत्रियों का आचार्य था। तिपुणक बड़ा धूर्ते और 
` चालाक है, दूसरों के गुप्तभेदों का पता लगाने में वह अत्यन्त चतुर zi 
युवराज भववर्मा की हत्या की योजना उसी ने बनाई थी। उसके सत्री अभी 
से जयन्त के मन्दिर में आ गए हैं। प्रांगण में जो साघु और कार्तान्तिक 
आसन जमाए बैठे हैं, उनमें से कितने हो निपुणक के गूढ़पुरुप हें । मन्दिर में 

“आने-जाने वाले सव स्त्री-पुरुषों पर वे इष्टि रखते हैं।' 

“जब शालिशक रथ पर हाथ लगाने के लिए मन्दिर में आएगा, तो 

'पुजारी तो वहाँ रहेंगे न ?' 

'हाँ, आचाय! पर उनकी भलीमाँति परीक्षा कर ली जाएगी । यह देख 
लिया जाएगा कि किसी के पास कोई अस्त्र, शस्त्र और विष आदि तो नहीं 
है। उनके नखों और केशों तक की जाँच कर ली जाएगी । केवल वे पुजारी 
ही मन्दिर में रह सकेंगे जिन पर निपुणक को कोई सन्देह न हो ।' 

यह सुनकर आचार्य दण्डपाणि गम्भीर हो गए। उनकी मुखमुद्रा को 
देखकर श्रुतश्रवा ने कहा-- 

“आप क्या सोच रहे हैं, आचाय :?? 

“तुम्हारे पुजारियों में क्या कोई ऐसा भी है जो पवित्र आर्यंभूमि और 
सत्य सनातन वेदिक धमं की रक्षा के लिए अपनी बलि देने को उद्यत हो ?' 

“हे क्यों नहीं ! सोमधर्मा देश और धमं के लिए अपने तन की बलि दे 
देने में जरा भी संकोच नहीं करेगा ।' 

'सोमधर्मा कौन है ?' : 

“वही वटुक जो आपके साथ यहाँ आया था। बड़ा साहसी युवक है, 
देश और धर्म के प्रति अगाध अनुराग रखता है। पर नरहत्या के लिए जो 
उद्दण्ड साहस और तीक्ष्ण वृत्ति चाहिए, वह उसमें है या नहीं--यह संदिग्ध 


'शालिशुक के घात को तुम नरहत्या क्यों कहते हो, श्रुतश्रवा ! सैनिक 
लोग युद्धक्षत्र में शत्रुओं का जो संहार करते हैं, क्या तुम उसे नरहृत्या 
कहोगे? उच्च उद्देश्यों को प्राप्ति के लिए हीन साधनों का अवलम्बन शास्त्र- 
सम्मत है। हमारा धर्मं हिसा का निषेध करता है, पर विशेष परिस्थितियों 
में हिसा धर्मानुकूल भी होती है। अन्यथा क्षात्र घमं का कोई अर्थ ही नहीं 
रह जाता । यदि तुम सोमधर्मा को कार्यसिद्धि के लिए उपयुक्त समभते हो, 
तो मैं तुरन्त उससे वात करना चाहुँगा ।' 

.. “वह उपयुक्त तो है, पर इस कार्य को वह सम्पादित कंसे कर सकेगा ? 
मन्दिर में शस्त्र को साथ ले जा सकना सर्वथा असम्भव है, आचाय ! ' 

“कया मन्दिर में त्रिशूलधारी शिव की कोई मूर्ति नहीं है ? ' 

“है, आचार्य ! भगवान्‌ जयन्त की प्रतिमा के साथ-साथ अन्य देवी- 


देवताओं की मूतियाँ भी मन्दिर में हैं।' 
“फिर क था इनक जल इगवाहिनी भगवती दुर्गा की मूर्ति भी वहाँ होगी। शांलि&£ 
शुक के मन्दिर- समय इन मूर्तियों को या इनके त्रिशूल और खड्ग : 
हटा तो नहीं लिया जाएगा ?' ; 
'यह कदापि सम्भव नहीं है, आचार्य ! किसकी शाक्त है जो देवमूर्तियों 
या उनके अलंकरणों को छू भी सके ?' 

“तो फिर कार्यसिद्धि में क्या वाधा है? सोमधर्मा त्रिशूल या खड्ग 
द्वारा शालिशुक पर सुगमता से आक्रमण कर सकता है।' 

सोमधर्मा को बुलाकर सारी योजना समझा दी गई। इस युवक में 
उदण्ड साहस था, और साथ ही देश और घमं के प्रति अगाघ प्रेम भी । वह 
जानता था कि शालिशुक पर शस्त्र चलाते ही ग्रंगरक्षक सेना के सैनिक 
उसके टुकड़े-ट्कड़े कर देगे। पर आचायं दण्डपाणि से प्रेरणा प्राप्त कर वह 
आयंभूमि के उत्कर्ष के लिए अपने जीवन की वलि देने को उद्यत हो गया। 
मन्दिर में जाकर उसने श्रद्धापूर्वक भगवान्‌ जयन्त की पूजा की और उत्सु- 
कतापूर्वक उस क्षण की प्रतीक्षा करने लगा, जवकि देश और घर्म को बलि- 
वेदी पर उसे अपने जीवन को उत्सर्गं कर देना होगा ।' 

रथयात्रा का मुहुतं अब समीप आ गया था। मन्दिर के समीप की 
पण्यवीथियों में हजारों नर-नारी एकत्र थे। वे उस समय की प्रतीक्षा कर 
रहे थे जबकि सम्राट्‌ शालिशुक राजप्रासाद से वाहर निकलेंगे, और भगवान्‌ 
के रथ के पहिए को हाथ लगाकर रथयात्रा के महोत्सव का प्रारम्भ करेगे । 
पर मूहुतं टलता गया, न कहीं मंगलथ्वनि सुनाई दी और न भेरीनिनाद। 
जनता की उत्सुकता बढ़ती गई, और अनेक प्रकार की चर्चां होने लगीं। 
शीघ्र ही, कुछ तूर्यंधर पाटलिपुत्र के दुर्ग की प्राचीर पर प्रगट हुए । उन्होंने 
सूचना दी, कि रथयात्रा का उत्सव इस वर्ष नहीं मनाया जाएगा । सञ्जाट्‌ 
शालिशुक का स्वर्गवास हो गया है । शोभायात्रा के स्थान पर अब उनकी 
शवयात्रा निकलेगी । 

झालिशुक किस प्रकार अकस्मात ही स्वर्गं को सिधार गए, इस सम्बन्ध 
में अनेक प्रकार की चर्चा होने लगीं। किसी का कहना था--अत्यधिक 
सुरापान के कारण सम्राट्‌ का हृदय अत्यन्त निर्वल हो गया था। कष्ट.से 
छुटकारा पाने के लिए कल रात उन्होंने बहुत अधिक मात्रा में मद्य पी ली । 
एक वार जो नींद आई, वह फिर नहीं खुली।' एक अन्य नागरिक ने कहा-- 
'यह बात नहीं है। शालिशुक की हत्या की गई है। राजुध्रासाद में उसके 
विरुद्ध अनेक पड्यन्त्र चल रहे थे। भववर्मा की माता चारुमती और पत्नी 
देवयानी उनके खून की प्यासी थीं। यह हत्या उन्होंने ही कराई YA 
.. लोग एक सर्वथा भिन्न वात कह रहे थे। उनका मत था कि शालिशुक की 

. हत्या में मोग्गलान का हाथ है। गत तीन मास से सम्राट और स्थविर के 

सम्बन्ध निरन्तर कट्‌ होते जा रहे थे। अत्यधिक सुरापान के कारण शालि- 
झुक को उचित-अनुचित और कत्तेव्य-अकत्तंव्य का विवेक रह ही नहीं गया 
था । वह स्थविरों और श्रमणों की न केवल उपेक्षा करने लगा था, अपितु 
उनके प्रति उसका व्यवहार भी उद्दण्डतापूर्णे हो गया था। इसीसे क्र 

होकर मोग्गलान ने शालिशुक की हत्या करवा दी है। कुक्कुट विहार के इस 
संघ-स्थविर की शक्ति असीम है। मौय शासनतन्त्र का वास्तविक कर्ताधर्ता 
वही है। उसकी इच्छा के विरुद्ध मागध साम्राज्य में एक पत्ता तक नहीं 
हिल सकता । अब वह शतधनुष को सम्राट्‌ पद पर अभिषिक्त करेगा। 
लोग उत्सुकतापूर्वक प्रश्‍न करते--'यह शतघनुष कोन है? यह नाम तो 
पहले कभी नहीं सुना ।' वे उत्तर देते--'अरे, तुम शतघनुष को नहीं जानते? 
शालिशुक का पुत्र है, राजप्रासाद में न रहकर कुकक्रुटविहार में निवास 
करता है। सद्धमं के प्रति उसके हृदय में अनन्त उत्साह है, मोग्गलान के 
कथन को वह ब्रह्मवाक्य समझता है। देख लेना, अव वही सम्राट्‌ बनेगा ।' 

पाटिलपुत्र के राजमार्गो, पथ-चत्वरों और पण्यवीथियों में सवंत्र इसी 
प्रकार की चर्चाएँ हो रही थीं। तथ्य का किसी को भी ज्ञान नहीं था । सब 
कोई उत्सुकतापूर्वक भावी घटनाओं की प्रतीक्षा कर रहे थे। 

शालिशुक के देहावसान के समाचार से आचार्य दण्डपाणि बहुत प्रसन्त 
हुए। सोमधर्मा को अपने पास वुलाकर उन्होंने कहा--'भगवान्‌ जयन्त तुमसे 
कोई और भी अधिक महत्त्वपूर्ण कार्य लेना चाहते हैं, वत्स ! आयेभूमि 
और सत्य सनातन धमं की रक्षा और उत्कर्ष के लिए अपने जीवन का उत्सर्ग 
कर देने का जो संकल्प तुमने किया था, उस पर इढ़ रहो। हमारा कार्य अभी 
समाप्त नहीं हुआ है। मोग्गलान के कुचक्र का अन्त करने के लिए तुम्हारे 
जैसे कितने ही युवकों को अपने जीवन की बलि देनी होगी, वत्स ! ' 


( २३ ) 
देवी दिव्या का अपहरण 


विदर्भ देश से एक -सार्थ विदिशा आया हुआ था। उसका सार्थवाह. 
घनदत्त नाम का एक श्रेष्ठी था, जो अमरावती नगरी का निवासी था। 


विदभं की कार्पास बहुत प्रसिद्ध थी,और उत्तरापथ में उसकी अत्यधिक माँग . - | 


थी। धनदत्त के साथ में सैकड़ों वाहन और ऊंट थे, जो सव कार्पास से लदे . : 
हुए थे। अपने इस पण्य को लेकर धनदत्त कुरु, पाञ्चाल और कोशल जा 
रहा था । साथे के व्यापारियों, पशुओं और पण्य की रक्षा के लिए बहुत-से 
तको उसके shi थे। ठ 

व्या को पुष्यमित्र से अलग रहते हुए बहुत समय हो चुका था। 
अग्निमित्र अव बड़ा हो गया था, और शिक्षा के लिए गीनर्द आश्रम में 

निवास करने लगा था। विदिशा में अकेले रहते हुए दिव्या का मन नहीं 
लगता था। वह चाहती थी कि शीघ पुष्यमित्र के पास चली जाए और 
उनके कार्य में सहायता करे। उसे वे दिन रह-रहकरस्मरण आते थे, जवकि 
उसने भी अपने पतिदेव के साथ वाहीक देश की यात्रा की थी, और सिन्धु- 
तट के युद्ध में हाथ भी वॅटाया था । यह जानकर कि विदमं देश का एक 
सार्थ उत्तरापथ जा रहा है, उसे बहुत प्रसन्नता हुई । वह तुरन्त घनदत्त से 
मिलने गई और अपना परिचय देकर कहा-- 

, मै उत्तरापथ जाना चाहती हूँ, श्रेष्ठी ! मुझे अपने साथ ले चलिए। 
TA! की परम्परा के अनुसार जो भी शुल्क प्रदेय होगा, मैं सहर्ष प्रदात कर 
दूंगी।' 

“पर उत्त रापथ की यात्रा निरापद नहीं हैं, भद्रे ! उसका मार्ग अत्यन्त 
विकट है। चम्बल की घाटी में दस्युओं की बहुत-सी श्रेणियाँ विद्यमान हैं, प 
जो केवल लूटमार पे ही सन्तुष्ट नहीं हो जातीं, अपितु यात्रियों की हत्या में 
भी संकोच नहीं करतीं । इस घाटी से जाते हुए हमें न जाने कितने संकटों 
का सामना करना पड़ेगा । किसी स्त्री को साथ ले जाने की उत्तरदायिता 
स्वीकार कर सकना मेरे लिए सम्भव नहीं है।' 

'मैं दस्युओ से नहीं डरती, श्रेष्ठी ! एक बार पहले भी इस मार्ग से 
यात्रा कर चुकी हूँ ।' 

"पर तब पुष्यमित्र आपके साथ थे। वह एक विकट योद्धा हैं. और उन 
जैसा वीर इस समथ भारतभूमि में अन्य कोई नहीं है।' 

“मैं उन्हीं की सहर्घामणी हूँ, श्रेष्ठी ! दस्यु मेरा कुछ नहीं बिगाड़ 
सकते । मैं पुरुष-वेश में आपके साथ रहूँगी ।' 

'परम प्रतापी सेनानी पुष्यमित्र की जीवन-संगिनी के सम्मुख मैं क्या 
कह सकता हुँ । आपकी आज्ञा मुझे शिरोवार्य है। हम कल प्रातः ही विदिशा 
से प्रस्थान कर रहे हैं । आप यात्रा की सव तैयारी कर लीजिए।' 
यात्रा के लिए मुझे तैयारी ही कया करनी है, श्रेष्ठी ! आज रात ही 
` » मैं आपके सार्थ में सम्मिलित हो जाऊंगी, एक सैनिक के वेश में, कवच पहने 
हुए और अस्त्र-शस्त्र धारण किए हुए। पर एक वात का ध्यान रखें, किसी 
को यह ज्ञात न होने पाए कि मैं स्त्री हूँ । सब कोई यही समझ कि विदिशा 
से आपने एक नया सैनिक सार्थ की रक्षा के लिए अपनी रक्षक-सेना में 
भरती करु लिया है। पर हाँ, यह तो बताइए, सार्थ के साथ चलने के लिए 
मुझे क्या शुल्क देना होगा ?' ` _ | 

“शुल्क तो मुझे देनां होगा, भद्रे! .जव आप एक सैनिक के रूप में मेरे 

साथ रहेंगी, तो मैं आपको वही शुल्क प्रदान करूँगा जो अन्य सैनिकों को 
देता हूँ । मेरे इन सैनिकों की मृति एक सुवर्णे-निष्क प्रतिदिन है। सौ दिनों 
की मृति मैं अग्निम रूप में प्रदान किया करता हूँ । सार्थो की यही परम्परा 
है। मैं जानता हूँ कि सेनानी पुष्यमित्र की सहर्धामणी को अपना एक भृत 
सँनिक समझने और उन्हें भूति प्रदान करने का साहस यह तुच्छ श्रेष्ठी नहीं 
कर सकता । पर हम साथेवाहों के भी कतिपय चरित्र ओर व्यवहार हैं, 
जिनका पालन करना मेरे लिए अनिवार्य है । जव आप सैनिक के रूपं में मेरे 
साथे के साथ रहेंगी, तब उसकी भृति भी आपको स्वीकार करनी ही होगी ।' 
“पर भृति स्वीकार करना सेनानी पुष्यमित्र की जीवनसंगिनी की मान- 
- मर्यादा के अनुरूप नहीं होगा, श्रेष्ठी ! | ; 
'आप उसे भृति के रूप में न लें, भद्रे! मेरी तुच्छ भेंट समभकर 
स्वीकार कर लें । मुझे ज्ञात है कि सेनानी पुष्यमित्र आयेंभूमि की रक्षा के 
लिए एक शक्तिशाली सेना के संगठन में तत्पर हैं। मैंने यह भी सुना है कि 
आग्रेय, रोहितिक आदि जनपदों के श्रेष्ठियों ने इस पुनीत काय के लिए 
कोटि-कोटि धनराशि प्रदान की है। उन श्रेष्ठियो के सम्मुख मेरी स्थिति ही 
क्या है? मैं तो एक तुच्छ वैदेहक हूँ । कार्पास का मेरा कारोबार है। इस 
पण्य को लेकर देश-विदेश भटकता फिरता हूँ। जो द्रव्य मिल जाए, उससे 
बाल-वच्चों का निर्वाह करता हूँ। पर सेनानी पुष्यमित्र ने यवनों के 
आक्रमणों से भारत भूमि की रक्षा करने के लिए जिस महान्‌ यज्ञ का 
अनुष्ठान किया है, उसमें मैं भी अपनी ओर से आहुति देना चाहता हूँ। ये 
एक शत सुवर्ण मुद्राएँ स्वीकार कर मुझे अनुगृहीत करें।' 
सूर्योदय से पूवं ही श्रेष्ठी घनदत्त के सार्थ ने विदिशा नगरी से प्रस्थान 
कर दिया। विदिशा से चार योजन दूर देवपत्तन नाम की एक छोटी-सी 
पल्ली थी। वहाँ पहुँचते-पहुँचते साँझ हो गई, और सार्थ ने वहीं पड़ाव 
डाल दिया । देवपत्तन एक छोटी-सी पहाड़ी की उपत्यका में स्थित था, 
और वहाँ केवल पाँच-सात सौ घरों की वस्ती थी । विदिशा के समीप होने 


के कारण घनदत्त को यहाँ किसी संकट की आशंका नहीं थी। अंधेरा होने - _ 


से पूवं ही सार्थं ने एक विशाल शिविर का रूप धारण कर लिया। 
सैकड़ों पट-कक्ष खड़े कर दिए गए, और सार्थ में सम्मिलित सब वैदेहक 
विश्राम के लिए चले गए। शिविर की रक्षा के लिए सैनिक पहुरे पर नियुक्‍त 
कर दिए गए । किसी को सन्देह न हो, इसलिए दिव्या को भी पहरे पर 
खड़ा कर दिया गया। जब आकाश में तारे निकल आए और शिविर में 
सर्वत्र शान्ति छा गई, तो सात भिक्षु उत्तर की ओर से आए और उन्होंने 


CC-0.Panini Kanya.Mana Vidyalaya Collection. 


* ५» 


Digitized by Arya Samaj Foundation Chennai and eGangotri 
देवी दिव्या का ग्रपहरण : १५९ 


भ्रहरियों से कहा-- 

“क्या हम आज रात यहाँ विश्राम कर सकते हैं, नायक ?' 

आप कोन हैं, कहाँ से आए हैं और कहाँ जा रहे हैं ?' गुल्मपति पद्म- 
वर्मा ने प्रश्‍न किया । 

“हम भिक्षु हैं, मथुरा से आए हैं और साञ्ची जा रहे हैं । कोई छः मास 
हुए तीर्थयात्रा के लिए चले थे । कपिलवस्तु, सारनाथ, लुम्बिनीवन, वोघ- 
गया, पाटलिपुत्र, राजगृह, काशी, श्रावस्ती आदि के सब तीर्थो की यात्रा 
कर चुके हैं। अब मथुरा होते हुए साञ्ची जा रहे हैं। जहाँ-जहाँ भगवान्‌ 
तथागत की अस्थियाँ बिद्यमान हूँ, उन सब चेत्यो का दर्शन और पूजन करने 
का संकल्प किया है। साञची भी इसी प्रयोजन से जा रहे हैं।' 

"तो आप हमसे क्या चाहते हैं ?' 

“रात्रिभर के लिए विश्राम, और यदि असुविधा न हो तो भोजन भी ।' 

'पर इसकी अनुमति तो केवल सार्थवाह ही प्रदान कर सकते हैं, भन्ते! ” 

“हमारी ओर से उनकी सेवा में विनम्र निवेदन करने की दया करें, 
सेनापति ! भगवान्‌ तथागत आप सवका कल्याण करेंगे ! दिन-भर की 
यात्रा से हम बहुत थक गए हैं। आज कहीं भोजन भी प्राप्त नहीं हुआ ।' 

“पर सार्थवाह अपने शयन-कक्ष में चले गए हैं। उनका आदेश है, कि 
रात्रि के समय किसी भी व्यक्ति को शिविर में न प्रविष्ट होने दिया जाए।' 

“भगवान्‌ तथागत की जो इच्छा, आज रात भूखे ही सो जाएंगे । यात्रा 
में कष्ट तो उठाने ही पड़ते हैं। यदि हम शिविर के बाहर उस वटवृक्ष के 
नीचे आसन जमा लें, तो कोई मना तो नहीं करेगा ? सैनिकों से हमें बहुत 
डर लगता है, खड्ग और धनुषवाण देखकर कंपकंपी-सी चढ़ने लगती है।' = 

दिव्या इस वार्तालाप को सुन रही थी । उसके हृदय में भूखे-प्यासे, षके. क 
माँदे is ओं को देखकर दया उमड़ आई । उसने गुल्मपति से कहा-- 

'अभी बहुत रात नहीं हुई है, नायक ! ये भिक्षु बहुत थके हुए हैं। साथ 
'“ ही, भूखे भी हैं। इनकी सहायता हमें करनी ही चाहिए। यदि आपकी अनु- 
` मति हो, तो मैं महानस जाकर कुछ खाद्य-सामग्री ले आऊँ। भोजन खाकर 
". ये वटवृक्ष के नीचे सो रहेंगे । इसमें हमारी कया हानि है ?' 

: भगवान्‌ तथागत तुम्हारा कल्याण करेंगे, तरुण सँनिक ! तुम्हारे हृदय 
में दया है, तुम दूसरों का दुःख समते हो। तुम्हारी कृपा से हम अकिञ्चन 
भिक्षुओं को आज भिक्षा अवश्य मिलेगी ।' 

गुल्मपति पद्मवर्मा ने.यह सुनकर दिव्या से कहा-_'साथं के नियमों का 
उल्लंघन कर सकना बहुत कठिन है । मैं स्वयं सार्थेवाह्‌ घनदत्त के पास 

जाता हुँ । यदि उनकी अनुमति हुई, तो मैं स्वयं ही महानस से खाद्य-सामग्री 
लेता आऊंगा । तीन सैनिक मेरे साथ चलें, शेष सव यहीं पहरा देते रहें ।' 
गुल्मपति का जाना था कि सातों भिक्षु प्रहरियों पर टूट पडे । प्रहरी 
उनके आक्रमण के सिए तैयार नहीं थे। अकस्मात्‌ आक्रमण से वे किकत्तंव्य- 
विमूढ़ हो गए । बात की बात में दस सैनिक घायल होकर धराशायी हो 
गए । कोई दो घड़ी बाद जब गुल्मपति पद्मवर्मा भोजन लेकर वापस लौटा, 
तो उसने देखा, भिक्षुओं का कहीं पता नहीं है और प्रहरी भूमि पर पडे 
कराह रहे हैं। ध्यानपुर्वंक देखने पर उसे ज्ञात हुआ कि दिव्या इन घायल 
सैनिकों में नहीं है। भिक्षु उसे बन्दी बनाकर अपने साथ ले गए थे। 


( २४) 
सस्राट्‌ देववर्मा 


शतुद्रि और यमुना की अन्तर्वेदी में अपने कार्य को समाप्त कर सेनानी 

मित्र अब पाञ्चाल जनपद आ गए थे, और अहिच्छत्र को केन्द्र बनाकर 
सेन्य-संगठन में तत्पर थे । शालिशुक की मृत्यु का समाचार ज़ब पुष्यमित्र 
को ज्ञात हुआ, तो उनके लिए अहिच्छत्र में रह सकना सम्भव नहीं रहा । 
जिस अवसर की वह चिरकाल से उत्सुकतापूर्वंक प्रतीक्षा कर रहे थे, वह 
अब उपस्थित हो गया था । उन्होंने एक सेना के साथ तुरन्त पाटलिपुत्र के 
लिए प्रस्थान कर दिया । - 

पाटलिपुत्र में इस समय अराजकता छाई हुई थी । राजप्रासाद, 
अन्तःपुर और कुक्कुटविहार---सब षड्यनत्रों के केन्द्र वने हुए थे । मोग्गलान 
शतघनुष को सम्राट्‌ बनाना चाहता था, पर अन्तःपुर में उसके विरोधियों 
का पक्ष प्रबल था। आत्तर्वंशिक सेना अभी विद्यमान थी, पर 
निपुणक जैसे अयोग्य और अशक्त सेनानायक के कारण उसमें भी अनुशासन 
नहीं रह गया था । शतघनुष के विरोधियों ने वीरवर्मा नाम के एक गुल्मपति 


को अपना नेता चुन लिया, और उसे आत्तर्वंशिक घोषित कर दिया । * 


परिणाम यह हुआ कि राजप्रासाद ने एक रणक्षेत्र का रूप धारण कर 
लिया। प्रासाद की सब वीथियों और अट्टालिकाओं में सैनिकों ने मोरचे 
बना लिए और लड़ाई प्रारम्भ हो गई। जो दशा राजप्रासाद की थी, वही 
पाटलिपुत्र की भी थी। सर्वत्रे सैनिकों की. टोलियां अपने विरोधियों की 
खोज में इधर-उधर फिर रही थीं। पण्यशाल़ाओं, पानगृहों और नृत्मशालाओं 

ने अपने कपाट बन्द कर दिए थे, और गृहस्थ अपने घरों से बाहर नहीं 
निकलते थे। 

यह दशा थी, जब पुष्यमित्र सोण नदी को पार कर पाटलिपुत्र के 
पश्चिमी महाद्वार पर आ पहुँचे। राज्यसंस्था का मूल 'दण्ड' होता है। 
दण्डशक्ति जिसके हाथों में हो, वही शासन-सूत्र का संचालन कर सकता 
है। मौर्य शासनतन्त्र के पास न सैन्यशक्ति थी, और न देश में व्यवस्था 
रख सकने की क्षमता। मयूरव्वज और निपुणक जैसे विलासी और निर्वीर्यं 
व्यक्ति जिस शासन के कर्णधार हों, पुष्यमित्र की सुसंगठित सेना के सम्मुख 
वह कव तक टिक सकता था ? बिना किसी युद्ध के पुष्यमित्र की सेना ने 
पाटलिपुत्र में प्रवेश कर लिया । जनता ने उत्साह के साथ उसका स्वागत 
किया । महीनों की अराजकता और अशान्ति के पदचात्‌ अब पाटलिपुत्र में 
व्यवस्था स्थापित हुई। मयूरथ्वज, निपुणक और उनके साथियों के सम्मुख 
अब केवल यह मागें रह गया कि कुक्कुटविहार जाकर आश्रय ग्रहण करे । 
शतघनुष तो वहाँ था ही। 

देववर्मा का मार्ग अब निष्कण्टक हो गया था। उसे सम्राट्‌ घोषित कर 
दिया गया । नई मन्त्रिपरिषद्‌ में वीरवर्मा को आत्तर्वशिक का पद दिया 
गया, और शिवगुप्त को सन्निधाता का। शिवगुप्त देवगुप्त का पुत्र था, 
अपने पिता के समान ही योग्य और सर्वोपधाशुद्ध । सेनानी पुष्यमित्र 
को प्रधान सेनापति का पद प्रदान किया गया और विशाल मौर्य सांम्राज्य 
की रक्षा का भार उन्हीं को सौंप दिया गया । आचायं दण्डपाणि अब बहुत 
प्रसन्न थे । जिस महान्‌ उद्देश्य को सम्मुख रखकर उन्होंने गोनदं आश्रम से 
प्रस्थान किया था, वह अब पूर्ण हो चुका था । मोयं साम्राज्य के राज- 
सिंहासन पर अब एक ऐसा कुमार आरूढ़ था, जिसकी क्षात्रधर्म में आस्था 
थी । दण्डपाणि चाहंते थे, कि अब अपने आश्रम को लौट जाएं और दण्ड- 
नीति का अध्यापन पुनः प्रारम्भ कर दें। पुष्यमित्र को बुलाकर उन्होंने 
कहा--'मेरा कार्य अब पूणं हो गया है, वत्स ! अब में अपने आश्रम को लौट 
जाना चाहता हूँ । वटुकगण वहाँ मेरी प्रतीक्षा कर रहे होंगे ।' 

"पर अभी देववर्मा की स्थिति सुरक्षित नहीं है, आचायं ! मोग्गलान 
के कुचक्र का अभी अन्त नहीं हुआ है । शतघनुष, निपुणक और मयूरच्वज 
आदि कुक्कुटविहार में रहकर देववर्मा के विरुद्ध षड्यन्त्रों में तत्पर 
हैं। जब तक इन कुचक्रो का अन्त नहीं किया जाएगा, हमारा कार्य पूर्ण 
नहीं होगा।' No 

पर इसके लिए मेरी - क्या.आवइयकता है, वत्स ! तुम्हारी जिस सेना , 

ने सिन्घुतट के युद्ध में यवनों को परास्त किया था, बया वह कुक्कुटविहार 
को भूमिसात्‌ नहीं कर सकती ?' 

“कर क्यों नहीं सकती, आचाय ! सँन्यशक्ति का प्रयोग कर एक क्षण 
में कुक्कुटविहार के सब षड्यन्त्रों का अन्त किया जा सकता है। पर एक 
विहार के विरुद्ध शस्त्र-शक्ति का प्रयोग क्या उचित होगा, आचार्य ! 
भारत की जनता ब्राह्मणों और श्रमणों का समान रूप में आदर करती है, 
सबको दान-दक्षिणा द्वारा सन्तुष्ट रखती है, सबके उपदेशों का सम्मानपूर्वक 
श्रवण करती है, और सबके प्रति श्रद्धाभाव रखती है। काषाय वस्त्र धारी 
स्थविरो, श्रमणों और भिक्षुओं के विरुद्ध इस्त्रो के प्रयोग को वह कभी 
सहन नहीं करेगी । इससे जनता हमारे विरुद्ध हो जाएगी । कोई शासन तव 
he विच नहीं रह सकता, जब तक कि जनता की सद्भावना उसे प्राप्त 
नहो।' ; 

“तो तुम क्या चाहते हो, वत्स ! ' 

“मोग्गलान के कुचक्र का अन्त करने के लिए औशनस नीति कप्रयोग 
किया जाए। इस नीति के आप न केवल प्रवक्ता है, अपितु प्रयोक्ता भी हैं।' 

“पर औशनस नीति में भी हत्या के उपाय का आश्रय लेना पड़ता है, 
वत्स ! जिन निर्वीर्य व्यक्तियों के हाथों में मौर्य शासन-सूत्र देकर मोगालान 
अपने जघन्य उद्देश्यों को पूर्ण करना चाहता है, उनका अन्त करने के लिए 
हमें हत्या का ही आश्रय लेना होगा। देववर्मा के जिन विरोधियों ने अब 
कुक्कुटविहार में आश्रय ग्रहण किया हुआ है, सब भिक्षुवेश में हैं। यदि 
खिल नीति द्वारा उनकी हत्या की गई, तो क्या जनता उद्विग्न नहीं 


` “वह औशनस नीति ही क्या है, जिससे घटना का यथार्थ रूप प्रगट हो 
जाए ? पाटलिपुत्र में जो भी व्यक्ति देववर्मा के विरोधी ओर रातधनुष के 
पक्षपाती हैं, वे सब ग्राज काषाय वस्त्र घारण कर कुक्कुटविहार में निवास 
कर रहे हैं। हम भी अपने कुछ सैनिकों को वहाँ भेज देगे। वे भिक्षुवेश 
'घारण कर लेंगे, और तथागत के धर्म में अत्यधिक श्रद्धा प्रदशित करगे । 
शीघ्र ही, उन्हें मोग्गलान का विश्वास प्राप्त हो जाएगा । भिक्षुवेशघारी 
हमारे ये सैनिक अवसर पाते ही शतधनुष, निपुणक आदि का घात कर 
देंगे । जनता समभेगी, पारस्परिक कलह के कारण ही उनकी मृत्यु हुई है।' 
'औशनस नीति के प्रयोग में तुम मुझसे भी अधिक कुशल हो गए हो, 
वत्स ! तुम्हारे जैसे शिष्य पर मुझे गव है।'` 

'मैं आपका विनम्र शिष्य है, आचार्य ! देववर्मा की स्थिति को सुर- 

'क्षित रखने के लिए अभी हमें आपके नेतृत्त्व की बहुत आवश्यकता है। मेरे 
इस अनुरोध को स्वीकार कीजिए, आचार्य ! ' 

दण्डपाणि पुष्यमित्र की सानुरोध प्रार्थना को अस्वीकार नहीं कर सके | 
वह पाटलिपुत्र रहने और मौर्य शासनतन्त्र का नेतृत्व करने को उद्यत हो 
गए । अब उनके सम्मुख दो कार्य मुख्प थे-कुक्क्रुटविहार के षड्यन्त्रों का 


अन्त करना और मौर्य साम्राज्य में शक्ति का संचार करना। शासन के 


सब मन््त्रियों, अमात्यों और अन्य प्रधान पदाधिकारियों को उन्होंने एक सभा 
में एकत्र किया, और उसके सम्मुख अपने विचार इस प्रकार प्रकट किए-- 

“भारत भूमि का सौभाग्य है, कि चिरकाल पश्चात्‌ आज एक ऐसा 
व्यक्ति पाटलिपुत्र के राजसिहासन पर आरूढ़ है, जो प्राचीन आये मर्यादा 
में आस्था रखता है। प्रियदर्शी राजा अशोक और उसके उत्तराधिकारिंयों 
ने क्षात्रघर्म की उपेक्षा करके भारी भूल की थी। आयं संस्कृति का मूल 
तस्व वर्णाश्रम व्यवस्था है। समाज को ब्राह्मण और श्रमण भी चाहिए, 
सैनिक भी चाहिएँ, वैदेहक और कर्मकर भी चाहिएँ, कृषक और शिल्पी 
भी चाहिएँ । समाज एक शरीर के समान है, जिसके ये सव विविध अंग दै 
जैसे अंगों के पुष्ट हुए बिना शरीर पुष्ट नहीं हो सकता, वैसे ही विविध 
वर्ण या वर्गों के पुष्ट हुए बिना समाज पुष्ट नहीं हो सकता । धर्म के प्रचार 


. और उत्कर्षे के लिए प्रयत्न किया ही जाना चाहिए, पर यह कार्य ब्राह्मणों, 


अ्रमणों और परिब्राजकों का है, राजाओं और अमात्यों का नहीं । राजाओं 
का कार्ये है प्रजा की रक्षा करना और शस्त्र ग्रहण कर शत्रुओं और दस्युओं 
का संहार करना । राजसिंहासन पर आसीन रहते हुए अशोक ने क्षात्रधर्म 
की जो उपेक्षा की, उसे किसी भी प्रकार समुचित नहीं कहा जा सकता । 
मुझे सन्तोष है कि सञ्राट्‌ देववर्मा क्षात्रघमं में विशवास रखते हैं, और अपने 
कर्तव्य पालन के लिए प्रयत्नशील हैं। शासनतन्त्र में सञ्राट्‌ का बहुत महत्त्व 
है, उसकी स्थिति शासन में 'कूटस्थानीय' होती है। पर अकेला राजा स्वयं 
कुछ नहीं कर सकता । मन्त्रियों और अमात्यों की सहायता से हो राजा 
अपने कत्तंव्यो के ' पालन में समर्थ हो सकता है। प्रजा के योगक्षेम का ' 
साधन, आभ्यन्तर और बाह्य शत्रुओं से देश की रक्षा, सब प्रकार के संकटों 
का निवारण आदि सब राजकीय कार्य अमात्यों द्वारा ही सम्पन्न किए 
जाते हैं। अतः मौये शासनततन्त्र में शक्ति का संचार करने का जो महत्त्व- 
पूणं कार्य सम्पन्न किया जाना है, उसकी मुख्य उत्तरदायिता आप सब पर 


|| 3 
“मौर्य साम्राज्य को बाह्य और आम्यन्तर्‌ दोनों प्रकार की विपत्तियों 

का सामना करना है। यह सर्वेथा सुनिश्चित है कि यवन सेना शीघ्र ही 

पुनः भारतभूमि को कान्त करेगी । उसे परास्त करने के लिए हमें पनी 
सँन्यशक्ति को बढ़ाना होगा । पर भ्रधिक महृत्त्ठ का कर्यं शाभ्यन्तर शत्रुओं 
से देश की रक्षा करना है। तथागत बुद्ध ने प्राणिमात्र के हित ग्रौर सुख 
का सम्पादन करने के लिए ही भिक्षु-संघ का संगठन किया था । पर राज्य- 
संस्था का आश्रय पाकर बोद्ध-संघ का स्वरूप ग्राज कैसा विकृत हो गया 
है! धर्मंप्रचार का मुख्य साधने जनता की सेवा और हित-सम्पादन है। पर 
स्थविर और श्रमण सद्धं के उत्कर्ष का एकमात्र साधन अब यह समझने 
लगे हैं [क राजझक्ति को श्रपने हाथों में रखें श्रोर उसके ग्राश्रय से धर्म का 
प्रचार करें। इसीलिए वे षड्यन्त्रं में तत्पर रहते हैं, ग्रौर श्रपने उद्देश्य की 
पूति के लिए हत्या तक में संकोच नहीं करते। हमारे लिए सभी धार्मिक 
नेता ग्रादरणीय हैं, चाहे वे ब्राह्मण हों, श्रमण हों, या मुनि हों, पर यदि ये 
नेता स्वधमं से विमुख हो राजनीतिक षड्यन्त्रों में व्यापृत हो जाएं, तो 
उनका प्रतिरोध करना हमारा कत्तव्य है। यह कत्तव्य कटु भ्व्य है, पर 
साथ ही प्रनिवाय भी है। इसके पालन के लिए यदि हमें दण्डशक्ति का भी 
प्रयोग करना पड़े, तो उसमें हम संकोच नहीं करेगे ।' 

ग्राचार्यं दण्डपाणि का प्रवचन ग्रभी समाप्त ही हुआ था, कि एक 
दण्डधर श्रान्तर्वहिक वीरवर्मा के पास झाया । प्रणाम निवेदन कर उसने 
कहा-- 

“एक श्रेष्ठी सेनानी पुष्यमित्र से भेंट करना चाहते हैं, सेनापति ! ' 

“सेनानी इस समय मन्त्रिपरिषद्‌ में हैं, भर बह किसी से भेंट नहीं कर 
सकते।' वीरवर्मा ने कुछ आक्रोश से कहा । 

“मैने उन्हें बहुत समझाया, भ्रमात्य ! पर श्रेष्ठी का कहना है कि उनका 
कार्य भ्रत्यन्त आत्ययिक झौर महत्त्वपूर्ण है। वह एक क्षण भी प्रतीक्षा 
करने के लिए उद्यत नहीं हैं।' _ | 

ह श्रेष्ठी कौन हैं, और किस कार्य से सेनानी से मिलना चाहता है? ' 

अपना नाम उन्होंने धनदत्त बताया है। विदर्भ देश'के निवासी हैं प्रौर 
व्यापार के लिए उत्तरापथ आए हैं । मैंने उनसे यह भी पूछा था कि सेनानी _ 
से क्या कार्य है । पर वह उन्होंने नहीं बताया । यही कहते रहे कि कार्य 
अत्यन्त गोपनीय है। उसे वह केवल सेनानी को ही बता सकते हंत 

“अच्छा, श्रेष्ठी को यहीं ले आओ ॥ ग्राचार्य दण्डपाणि ने आदेश दिया । 

घनदत्त ने अन्दर आकर साष्टांग प्रणाम किया, और हाथ जोड़कर 
खड़ा हो गया । वह बहुत घवराया हुआ था । आश्वस्त होने पर उसने कहा- 

. मैं सेनानी पुष्यमित्र से एकान्त में मिलना चाहता हूँ ।' 
.. “कहो, तुम क्या कहना चाहते हो ? मौर्य साम्राज्य के सव प्रमुख मन्त्री 
और अमात्य यहाँ उपस्थित हैं। तुम्हें जो कुछ कहना हो, निर्चिन्त होकर 
कहो । यहां तुम्हें किसी का भय नहीं है।' दण्डपाणि ने कहा । 

'पर मैं एक अत्यन्त गोपनीय समाचार सेनानी की सेवा में निवेदन 
करना चाहता हूँ । मैं आज अभी पाटलिपुत्र पहुंचा हूँ, मेरा सार्थ पीछे रह 
गया है। सबको पीछे छोड़कर भागा-भागा यहाँ आया हूँ ।' 

दण्डपाणि से अनुमति प्राप्त कर पुष्यमित्र एक एकान्त कक्ष में चले 
गए । श्रेष्ठी घनदत्त ने देवी दिव्या के अपहरण का वृत्तान्त सुनाकर रोते 
इए कहा, “में बहुत लज्जित हूँ, सेनानी ! मेरी शक्ति ही कितनी थी । सव 
यत्त कर लिए, पर कहीं देवी का पता नहीं चला। हारकर आपकी 
सेवा है उपस्थित हुआ हूँ । मुझे क्षमा करें, सेनानी ! मैं एक तुच्छ वैदेहक- 
मात्र हूँ ।' | 

दिव्या के अपहरण का समाचार सुनकर सेनानी स्तव्ध रह्‌ 
गए। देर तक वह चुप बैठे रहे। कुछ शान्त होने पर क प्रश्‍न किया-- 
YA विदिशा से कव चले थे ? ” 

"कोई तीन मास के लगभग हो गए, सेनानी ! ' 

“इससे पूर्व यह्‌ समाचार मुझे क्यों नहीं भेजा ? ' 

'मैं वायुवेग से पाटलिपुत्र चला आ रहा हुँ, सेनानी ! इससे पूर्व यहाँ 
पहुँच सकना मेरे लिए सम्भव ही नहीं था ।' 

'क्या तुम्हारे पास सन्देश ले जाने वाले कपोत नहीं थे ?' 

“नहीं, सेनानी ! कपोत रखने की परम्परा हम सार्थवाहों में नहीं है ।' 

“क्या ब्रुतगामी अइवारोहियों द्वारा तुम पत्र नहीं भेज सकते थे ?' 

YA सकता था, सेनानी! पर चम्बल घाटी की दस्यु-श्रेणियों से वचकर 
किसी अद्वारोही के लिए अकेले यहाँ पहुँच सकना सम्भव नहीं था ।' 

सेनानी जब मन्त्रिपरिषद्‌ की बैठक में वापस आए तो उनका मुख- 
मण्डल आक्रोश से आरक्त हो रहा था। उन्होंने दण्डपाणि को सम्बोधन 
करके कहा-- | { 

: 'मुझे इसी क्षण विदिशा के लिए प्रस्थान करना है, आचार्य ! दिव्या 
विदिशा से अहिच्छत्र आ रही थी, एक साथे के साथ । मागे में भिक्षुओं ने 
उसका अपहरण कर लिया। मैं भलीभाँति जानता हूँ, यह चेत्यगिरि (सांची) 
के स्थविरों और श्रमणों के कुचक्र की करतूत है। मुझे तुरन्त विदिशा जाकर 
दिव्या को बन्धन से मुक्त करना है।' 

पुष्यमित्र की ब्रात सुनकर दण्डपाणि गम्भीर हो गए । कुछ देर सोचकर 
उन्होंने कहा -- 

“विक्षाल मौर्य साम्राज्य के सेनानी को क्रोध शोभा नहीं देता, वत्स ! 
जिस प्रकार राजाओं के लिए इन्द्रियजयी होना आवश्यक है, वैसे ही 
भन्त्रियों, अमात्य और राजपुरुषों के लिए भी है। क्रोध के वशीभूत होकर 
कोई कार्य न करो । यवनों से आर्यभूमि की रक्षा का जो महत्त्वपूर्ण कार्य 
तुम्हें सम्पन्न करना है, उसे न भूलो। स्थविरों के कुचक्रों और षड्यन्त्रों 
का सामना करने का काम तुम अभी मुझे सौंप चुके हो । यह कार्ये मुझे 
ही करने दो | केवल दिव्या ही नहीं, कितने ही अन्य नर-नारी भी आज 
बौद्ध-संघ के षड्यन्त्रों के कारण कष्ट उठा रहे हैं । उन सवको हमें कष्ट से 
मुक्त करना है। आवेश में आकर तुम अपने मुख्य कत्तेव्य की उपेक्षा न 
करो ।' 

दण्डपाणि के सम्मुख पुष्यमित्र क्या कह सकते थे ? वह चुप रह गए | 


( २५ ) 
दिव्या की बन्धन से मुक्त 


विदिशा के दक्षिण में काकनद नाम काक पत्तन था, जो दक्षिणापथ 
जाने वाले राजमार्ग पर स्थित था । इसके ही एक हरी-भरी सुन्दर 
पहाड़ी थी, जिसके शिखर पर मागध राजाओं ने एक विशाल चैत्य का 
निर्माण कराया था। इस चैत्य के कारण ही इस पहाड़ी का नाम चैत्यगिरि 
पड़ गया था। यहाँ भगवान्‌ तथागत की कुछ अस्थियाँ भी प्रतिष्ठापित थीं, 
जिनकी पूजा और दर्शन के लिए दशार्णे और विदर्भ जनपदों के श्रद्धालु 
गृहस्थो का सदा जमघट लगा रहता था। चैत्यगिरि के संघाराम में हजारों 
भिक्षु निवास करते थे, जिनके कारण यह स्थान वौद्ध धर्म का एक प्रसिद्ध 
केन्द्र वन गया था। 
रात्रि का समय था । चैत्यगिरि के संघाराम के सव स्थविर, श्रमण और 
भिक्षु गहरी नींद में सो रहे थे, प्रहरी लोग भी थककर ऊंधने लग गए थे। 
ऐसे समय कुछ भिक्षु वहाँ आए, और प्रहरियों को जगाकर बोले-- 
“हुम तुरन्त स्थविर से भेंट करना चाहते हैं । बहुत आवश्यक कारये है।' 
“इस समय? असम्भव है। संघ-स्थविर अपने शयन-कक्ष में हैं। रात के 
समय वह किसी से भी नहीं मिलतें ।' 

_ हम श्रावस्ती से श्रा रहे है । जेतवन विहार के संघ-स्थविर मज्मिम ने 
हमें भेजा हे । उनका एक अत्यन्त आवश्यक पत्र हमें तुरन्त स्थविर दिवाकर- 
मित्र की सेवा में पहुंचाना है ।' 

'तुम्हें एक बार कह तो दिया । रात्रि के समय स्थविर किसी से नहीं 
मिला करते । सूर्योदय में अब देर ही कितनी रही है । प्रतीक्षा कर लो।' 

जव भिक्षुओं ने देखा कि प्रहरी किसी भी प्रकार उनके अनुरोध को 
स्वीकार नहीं करते, तो एक स्थूलकाय प्रौढ़ भिक्षु आगे बढ़ा । अपने चीवर 
में छिपाए हुए एक पत्र को बाहर निकालकर आदेश-भरे स्वर में उसने प्रहरी 
से कहा, 'जाओ, तुरन्त इस पत्र को संघ-स्थविर की सेवा में पहुँचा दो । एक 
क्षण की भी देर न करो |” पत्र पर अंकित धर्म-चक्र की मुद्रा को देखकर 
. प्रहरी ने अपना सिर भुका दिया, और हाथ जोड़कर कहा, 'मुमे क्षमा करें, 
भन्ते ! अझान में ही मुझे यह घोर अपराध हो गया ।' 

आधी घड़ी पश्चात्‌ वह प्रहरी वापस लौट आया । सिर भुकाकर उसने 
कहा---'भन्‍्ते! संघ-स्थविर चेत्य के गर्भगृह में ग्रापकी प्रतीक्षा कर रहे हैं। 
मेरे साथ चलिए। अन्य भिक्षु अभी यहीं ठहरेंगे । स्थविर का यही आदेश 
है।' । 
चैत्य के गर्भगृह में स्थविर दिवाकरमित्र आगन्तुक को प्रतीक्षा में 
आकुलता से भीतर-वाहर आ-जा रहे थे। पदचाप सुनकर वहू बाहर आ गए, 
और आदरपूर्वक बोले-- 

'जेतवन विहार के स्थविर अंगुल का चेत्यगिरि में स्वागत है। आइए, 
इस आसन पर विराजिए । जेतवन में सब्र कुशल-मंगल तो हैं? संघ-स्थविर 
मज्किम का शरीर तो नीरोग है ? > 

'क्रुशल-मंगल की बात फिर होगी, स्थविर ! अपने बन्धनागार के एक 
सुरक्षित और गुप्त कक्ष को खुलवा दीजिए । एक अत्यन्त महत्त्वपूर्ण बन्दी 
वहाँ रखना है।' त 

“यह बन्दी कौन है, स्थविर ?' 

'पुष्यमित्र की पत्नी, दिव्या ।: ट्‌ 

दिव्या का नाम सुनते ही दिवाकरमित्र स्तब्ध रह गए। कुछ देर चुप 
रहने के अनन्तर उन्होंने घबराहट के साथ कहा-- ; 

“यह आप क्या कह रहे हैं, स्थविर! क्या सेनानी की अर्घाङ्गिती दिव्या 
यहाँ बन्दी होकर रहेगी ? चैत्यगिरि के इस संघाराम के लिए इससे बढ़कर 
विपत्ति की बात और क्या हो सकती है? सिन्धुतट के युद्ध में WA यवनराज 
अन्तियोक तक जिस सेनानी का लोहा मान गया, हम भिक्षुओं के लिए 

उसके कोप को सहन कर सकना कँसे सम्भव होगा ?' 

` ल्वातुरन्त संघ के निर्णय के अनुसार ही दिव्या का अपहरण किया गया 
है, स्थविर! सद्धमे की रक्षा और उत्कषं के महान्‌ उद्देश्य को इष्टि में रखकर 
ही जेतवन विहार के संघ-स्थविर मज्मिम ने मुझे दिव्या का अपहरण करने 
और उसे चैत्यगिरि के बन्धनागार में बन्दी बनाकर रखने का आदेश दिया 


“पर एक सती-साध्वी गृहिणी को बन्धनागार में” डाल देना क्या उचित 
होगा, स्थविर ? 

'उचित-अनुचित के विषय में हमें विचार नहीं करना है । चातुरन्त संघ 
इस पर गम्भीरतापूर्वक विचार-विमशँ कर चुका है। पुष्यमित्र बुद्ध, घम 
और संघ का कट्टर शत्रू है । मौय शासनतन्त्र पर ग तत्व स्थापित कर 
वह पुराने याज्ञिक घमं के पुनरुद्धार के लिए प्रयत्नशील है। इस पुष्यमित्र 
को हमें अपने वश में लाना ही होगा, स्थविर ! ' 

“पर यदि पुष्यमित्र ने अपनी सेना के साथ च॑त्यगिरि पर आक्रमण कर 
“दिया, तो क्या होगा, स्थविर ?” 

“इसीलिए तो दिव्या को-बन्धनागार में रखा जा रहा है। हमारी ओर 
से यह घोषणा कर दी जाएगी कि यदि संघाराम के विरुद्ध सैन्यशक्ति का 
प्रयोग किया गया, तो दिव्या जीवित नहीं रह पाएगी । पुष्यमित्र को दिव्या 
से अगाघ प्रेम है । उसे जीवित देखने के लिए वह हमारे सम्मुख चुटने टेक 
देगा । अब विलम्ब करने का समय नहीं है, स्थाविर ! हमारी बातचीत फिर 
होती रहेगी । क्षितिज में उषा की लाली प्रगट होने लग गई है। रात्रि के 
अन्धकार में ही यह कार्य सम्पन्न हो जाना चाहिए । किसी को भी यह ज्ञात 
न होने पाए किं दिव्या इस संघाराम में बन्दी है।' 

चैत्यगिरि के विशाल चैत्य के कोई दस हाथ नीचे एक बन्धनागार 
बनाया गया था, जिसमें आठ कक्ष ये । चैत्य में प्रतिष्ठापित तथागत बुद्ध 
की मूर्ति के पीछे एक गुप्त द्वार था, जिससे होकर इस बन्धनागार में प्रवेश 
किया जाता था । गुप्तद्वार में प्रवेश करते का उपाय या तो स्थविर 
दिवाकरमित्र को ज्ञात था और या उनके कतिपय अन्तरंग श्रमणों को । 
जब एक बार किसी व्यक्ति को इस बन्धनागार में बन्द कर दिया जाए, तो 
उसके लिए बाहर निकल सकना सम्भव ही नहीं था। दिन में एक बार भोजन 
और जल बन्दियों के लिए भेज दिया जाता था। अपने कक्ष से बाहर निकल 
सकना उनके लिए असम्भव था । ट 

दिश्या को भी इस बन्धनागार में डाल दिया गया। स्थविर ग्रंगुल अब 

सन्तुष्ट थे । जेतवन विहारे के संघ-स्थविर मज्मिम ने सद्म के उत्कर्ष के 
लिए जो महत्त्वपूर्ण कार्य उन्हें सौपा था, वह अब पूर्ण हो गया या । प्राठ:- 
काल उपोसथ के समय वह संघाराम में गए । वहाँ उपस्थित अन्य स्थविरो, 
श्रमणों और भिक्षुंओं से उनका परिचय कराते हुए दिवाकरमित्र ने 


कहा-- 


'जेतवन विहार के महाविद्वान्‌ स्थविर अंगुल को आज अपने वीच मे 
याकर मुझे अपार हपं है। प्राणिमात्र का हित और सुख सम्पादित करना 


ही इनके जीवन का एकमात्र उद्देश्य है। 


भगवान्‌ तथागत ने करुणा, अहिसा 


दे सब स्थविर अंगुल के जीवन में अविकल रूप से चरितार्थ हो रहे हैं। 


आर भूतमात्र के प्रति दया के जिन उच्च आदर्शो का प्रतिपादन किया था, | 


लुम्बिनी, कपिलवस्तु, सारनाथ, वोधगया आदि सब तीर्थों की यात्रा करते 
हुए स्थविर चैत्यगिरि भी पधारे हैं। त्रिपिटक के ये प्रकाण्ड पण्डित है । आज 
मे ही आपके सम्मुख प्रवचन करेगे । आप इनके उपदेश को घ्यानपूर्वेक 


श्रवण करें।' 


स्थविर अंगुल ने प्रवचन करते हुए कहा--- तथागत ने जिस अष्टांगिक 


आर्ये मार्ग का प्रतिपादन किया था, 


उसका मूल तत्त्व अहिसा है । मन, 


वचन और कर्म से पूर्णतया अहिंसक होकर ही हम सद्धमें का पालन कर 
सकते हैं। कीट-पतंग तक को कष्ट देना {हसा है। प्राणिमात्र के प्रति महत्त्व 
की भावना रखो । सबको एक आत्मतत्त्व का अंश मानो। किसी को दुःख 
पहुंचाने का विचार भी मन मैं न लाओ। यही तथागत की शिक्षाओं का 


सार है।' 


जिस कक्ष में दिव्या को बन्द किया गया था, उसमें केवल एक द्वार था 
जो पाँच अंगुल मोटे लौह से निमित था। उसे तोड़ सकना किसी भी प्रकार 
सम्भव नहीं था । शीघ्र ही दिव्या ने यह जान लिया कि बन्धनागार में कुल 


मिलाकर आठ कक्ष हैं, जिनमें से पाँच 


भें एक-एक व्यक्ति बन्द है। उन्हें 


भोजन और जल प्रदान करने के लिए पाँच श्रमण प्रतिदिन एकसाथ बन्ध-. 
नागार में आया करते हैं। बन्दियों में परस्पर सम्पर्क स्थापित हो सकना 
असम्भव है । कक्षों की दीवार इतनी मोटी हैं कि एक कक्ष के शब्द दूसरे 
कक्ष में या अन्यत्र कहीं भी सुनाई नहीं दे सकते । उसने यह भी देख लिया 


कि जो भ्रमण भोजन लेकर बन्धनागार 
झास्त्र नहीं होते । वे केवल एक घड़ी वहाँ 


में आते हैं, उनके पास कोई अस्त्र- 
ठहरते हैं, और उस अवधि में बन्दी 


अपना भोजन समाप्त कर लेते हैं । झूठे पात्र उठाकर पाँचों श्रमण एकसाथ 


ही चुपचाप बन्धनागार से वापस लौट जाते हैं। 


CC-0.Panini Kanya Maha Vidyalaya Collection. 


| 


१७० Aa kake ra kaki Foundation Chennai and eGangotri 


दिव्या अब स्त्री वेश में थी । जो युवक श्रमण उसके लिए भोजन लेकर 
आया करता, वह उसके रूप और यौवन को देखता रह जाता और उससे 
वार्तालाप करने के लोभ का संवरण न कर सकता । जव दिव्या भोजन कर 
रही होती, तो वह उसके सम्मुख खड़ा रहता और उसे एकटक देखता 
रहता । एक दिन मन्द मुसकान से दिव्या ने उस श्रमण से कहा-- 

“इस किशोरावस्था में ही आपने भिक्षुक्रत क्यों ग्रहण कर लिया, भन्ते! 
आपकी आयु क्या काषाय वस्त्र धारण करने की है? यदि आप सैनिक वेश में 
होते, तो कितने सुन्दर लगते। स्त्रियां आपको देखती ही रह जातीं। इस 
प्रदेश के तो आप प्रतीत नहीं होते । कहाँ के निवासी हैं ?' 

` मै वाहीक देश का निवासी ह भद्र! पहले सैनिक ही था। पर नियति" 
के सम्मुख मनुष्य का क्या वश है ! भाग्यचक्र के कारण आज काषाय वस्त्र 
धारण करने पड़ रहे हैं 

"ऐसी क्या बात हो गई, युवक ! क्या किसी प्रेयसी के प्रेम से निराश 
होकर भिक्षुत्रत स्वीकार किया है 

हीं, भद्रे ! घर्म-विजय के उत्साह में जब सम्राट्‌ शालिशुक ने हमारे 
गुल्म को भंग करने की आज्ञा दे दी, तो मैं वेकार हो गया। बचपन में सैनिक 
को शिक्षा पाई थी। कोई अन्य शिल्प सीखा ही नहीं था। विवश होकर 
दशार्ण देश चला आया । जब यहाँ भी कोई काम नहीं मिला, तो भिक्ष वन 
गया । करता भी क्या, इस तन का पोषण तो करना ही है 
.. क्या तुम्हारा विवाह नहीं हुआ, किसी सुन्दरी के प्रेमपाश में नहीं 
“विवाह मेरा हो चुका है, भद्रे ! मेरी पत्नी अपने गाँव में ही रह रही 
है। जब कभी उसकी याद आ जाती है, तो चित्त उद्विग्न हो उठता है। पर 
करूँ क्या ? अब तो यही प्रयत्न कर रहा हूँ कि अपनी चित्त-वृत्तियों का 
अवरोध कर मन को भगवान्‌ तथागत के चरणों में लगा सकं । 
दिव्या और श्रमण में प्रतिदिन इसी प्रकार की बातें होती रहतीं। जव 
तक दिव्या भोजन से निबटती, श्रमण उनके पांस ही खड़ा रहता। उस समय 
द्वार को वन्द कर लिया करता; ताकि कोई अन्य श्रम्रण उसे दिव्या से 
वार्तालाप करते हुए देख न ले । अब दिव्या ने अपनी योजना तैयार कर ली 
थी । एक दिन जबकि यह युवक श्रमण उसके पास खड़ा हुआ निर्चिन्तता 
के साथ वातचीत में मग्न था, दिव्या ने अकस्मात्‌ उस पर आक्रमण कर 
दिया । जिस भारी लौह पात्र में वह जल लेकर आया था, दिव्याने उसे | 
ऊपर उठा लिया और श्रमण के सिर पर दे मारा । श्रमण को इस अकस्मात्‌ 

आक्रमण की कोई भी आशंका नहीं थी। चोट खाकर वह मूछित हो गया 
और भूमि पर गिर पड़ा । दिव्या ने अपने कपडे उतारकर उस पर डाल 
दिए और श्रमण के काषाय वस्त्र स्वयं पहन लिए। अपने सिर को उसने 
चीवर से ढक लियां। आहट पाकर जब उसने जान लिया कि अन्य चारों 
श्रमण खाली भोजनपात्रों को लिए बन्धनागार से वापस लौट रहे हैं, तो वह 
भी द्वार खोलकर चुपचाप वाहर निकल आई और कक्ष को भलीभाँति 
बन्द कर अन्य श्रमणों के पीछे-पीछे बन्धनागार से बाहर निकल गई । किसी 
को उस पर सन्देह नहीं हुआ । न 


( २६ ) 
मायायोग सिद्ध की भविष्यवाणी 


देववर्मा के सम्राट्‌ पद पर अभिषिक्त हो जाने पर शतधनुष की माता 
तारादेवी ने कुक्कुटविहार में आश्रय ग्रहण कर लिया थां। बुद्ध, धमं और 
संघ में माधवी की अगाध श्रद्धा थी । वह अपना सब समय स्थविरों और 
श्रमणोके संग में व्यतीत करती और पूजापाठ में लगी रहती । पर उसका 
मन शान्त नहीं था। जव वह अपने पुत्र को काषाय वस्त्र पहने हुए देखती, 
तो उसकी आँखों में आँसू भर आते। एक दिन उसने निपुणक को अपने 
पास बुलाया और एकान्त में ले जाकर उससे कहा-- ; 

za! यह क्या हो गया ? तुम्हारी कूटनीति सब व्यर्थ हो 
गई। क्या शतधनुष का सारा जीवन इस संघाराम में ही व्यतीत होगा ?' 

“आप चिन्ता न करें, राजमाता ! स्थविर मोग्गलान पर विश्वास रखें, 
उनकी शक्ति असीम है । शीघ्र ही देववर्मा का पतन हो जाएगा, और कुमार 
शतधनुष राजसिहासन पर आसीन हो जाएंगे। _ ह 

. “तुम तो सदा यही कहते रहते हो। पर मुझे इसकी कोई आशा न 

रही है। पुष्यमित्र की सैन्यशक्ति के सम्मुख मोग्गलान की कूटनीति सफल 
नहीं हो सकेगी । फिर दण्डपाणि भी कूटनीति में किससे कम है ? 

आप धैय रखें, राजमाता ! मोग्गलान की शक्ति को तुच्छ न सगरे !' 

“मुझे तो एक बात सूती हैं, निपुणक | इस समय ग्रह हमारे प्रतिकूल 
. हैं। जब ग्रह ही अनुकूल न हों, तो कोई भी यत्न सफल नहीं हो सकता । 
क्यों न किसी मायायोगसिद्ध को बुलाकर ग्रहशान्ति का उपाय किया जाए? ' 

“रह तो आप ठीक कहती हैं, राजमाता VU 

, _ “एक बात और सुनो, निपुणक ! जो कार्य औशनस नीति नहीं कर 
सकी, क्या उसे औपनिषिदिक व आथर्वण उपायों से सम्पन्न नहीं किया जा 
सकता ? 

'मैं आपका अभिप्राय नहीं समझ सका, राजमाता ! ' 

"क्या तुम किसी ऐसे सिद्ध को नहीं जानते जो आथर्वण उपायों में 
निष्णात हो ? सुना है, ये सिद्ध कितने ही ऐसे प्रयोग जानते हैं जिनके 
उ से घर बैठे हुए ही किसी भी व्यक्ति को मौत के घाट उतारा जा 
सकता है ।' 

'आयरवण प्रयोग द्वारा आप किसकी मृत्यु की कामना करती हैं, राज- 
माता ?! ; 
जर “जिसने मेरे पुत्र से बलात्‌ राजसिहासन छीन लिया है, उस देववर्मा 
] ta 

“पर इससे क्या लाभ होगा, राजमाता? पुष्यमित्र और दण्डपाणि किसी 
अन्य राजकुमार को सञ्राट्‌ घोषित कर दंगे। हमारे वास्तविक शत्रु तो ये 
दोनों ही हैं। देववर्मा तो उनके हाथों में कठपुतली के समान है।' 

“इनके विरुद्ध तुम अपनी मन्त्रशक्ति और कूटनीति का प्रयोग करते 
रहो। मेरा शत्रु तो देववर्मा ही है। मुझे तो उसी से प्रतिशोध लेना है। जब 
यह विचार ध्यान में आता है कि शतधनुष के स्थान पर देववर्मा पाटलिपुत्र 
के रार्जासहासन पर आरूढ़ है. तो मेरा तन-मन जल उठता है।' 

“घैयं रखिए, राजमाता ! स्थविर मोग्गलान पर विशवास रखिए ।' 

"पर मेरा मन शान्त नहीं है, निपुणक ! वह तभी आइवस्त होगा जब 
देववर्मा के शव को अपनी आँखों से देख लूंगी | देवयानी का पुल मुझसे 
नहीं देखा जाता, निपुणक ! स्थविर मोग्गलान अपना प्रयत्न करते रहें, मैं 
उन्हें कब रोकती हुँ । पर मुभे भी कुछ करने दो। आथर्वण प्रयोगों का 
अनुष्ठान स्थविर के मार्ग में कोई बाधा उपस्थित नहीं करेगा ।' 

'मैं आपका अभिप्राय भलीभाँति समक गया हूँ, राजमाता! शीघ्र कोई 
र सिद्ध आपकी सेवा में उपस्थित कर दूंगा जो मायायोग में पारंगत 

| 2 


तीन दिन पश्चात्‌ शतमाय नाम केः सिद्ध को साथ लेकर निपुणक 
तारा देवी के पास आया । उसने लाल वस्त्र धारण किए हुए थे और उसकी 
आँखें रकतवणे थीं। उसकी जटाएँ ऐड़ी को छू रही थीं, और दाढ़ी नाभि 
को | तारा देवी उसे देखते ही आसन से उठ खड़ी हुई, और साष्टांग प्रणाम 
करके बोली, 'सिद्ध महाराज, मेरा प्रणाम स्वीकार करें।' 

“राजमाता की जय हो' कहकर शतमाय ने तारा देवी के अभिवादन का 
उत्तर दिया । $ ; 

“स राजमाता कहाँ हुँ, महाराज ! राजमाता तो देवयानी हैं। मेरे दोनों 
पुन्न काषाय वस्त्र पहनकर कुककुटविहार में निवास कर रहे हैं । राजमाता 
होना मेरे भाग्य में है ही कहाँ ? ' 

“अपना दायाँ हाथ तो दिखाइए, माँ ! ' 

तारा देवी ने अपना हाथ आगे बढ़ा दिया । देर तक शतमाय उसे देखता 
रहा । धरती पर उंगली से कुछ गणनाएँ करके उसने कहा--- 

थे दो हस्त रेखाएँ देखती हो ? तुम्हारे कितने पुत्र हैं? दो ही तो हैं न? 
देख लेना, ये दोनों ही राजसिहासन पर आरूढ़ होंगे। दोनों के भाग्य में 
राजसुख लिखा है। भाग्य को टाल सकना किसी की भी शक्ति में नहीं है । 
जब आपके भाग्य में राजमाता होना लिखा है, तो मैं क्या कर सकता हूँ। 
हाथ में जो कुछ देखा, बता दिया ।' 

"पर देववर्मा ? सम्राट्‌ तो वह है।' 

'उसके भाग्य के विषय में मैं क्या कह सकता हूँ । उसकी हस्तरेखाएं तो 
मैंने देखी नहीं ।' 

तारा देवी उठकर अपने शयन-कक्ष में चली गई। सुवर्ण-निष्कों से भरी 
हुई एक थैली शतमाय के चरणों में रखकर बोली, 'मेरी यह तुच्छ भेंट 
स्वीकार करें, महाराज ! ' 

` सुवर्णं देखकर शतमाय प्रसन्न हो गया । थैली सम्भालते हुए उसने 
कहा 

“तुम्हारी क्या कामना है, माँ?! 

'देववर्मा की मृत्यु। आप त्रिकालज्ञ हैँ, महाराज ! भूत, भविष्य, 
वर्तेमान--सब जानते हैं। मेरी मनोकामना भी आपसे छिपी हुई नहीं है। 
कोई ऐसा अनुष्ठान कीजिए, जिससे देववर्मा शीघ्र पञ्चत्व को प्राप्त हो 
जाएँ ।' हः कः 

“इसके लिए बहुत बड़ा अनुष्ठान करना होगा, माँ ! ' 

“जिस प्रकार भी सम्भव हो, देववर्मा को परलोक अ एकर शतधनुप 
के मार्ग कौ निष्कण्टक कर दीजिए, महाराज ! यह दासी जीवन-भर आपके 
चरणों की सेवा में रहेगी ।' | 

“अच्छा, मुझे कुछ क्षण सोच-विचार कर लेने दो 3 

सिद्ध शतमाय दो घड़ी समाधिस्थ होकर बैठे रहे । जब उनकी समाधि 
टूटी, तो उन्होंने आँखें बन्द किए हुए, ही घीरे-धीरे कहना प्रारम्भ किया, 

'सबसे पूर्व मुझे तुम्हारे दुष्ट ग्रहों को शान्त करना होगा । इस समय तुम पर 
'रक्षो का प्रकोप है। रक्षों को सन्तुष्ट किए बिना कुछ भी कर सकना असम्भव 
है। आज क्या दिन है ? 
“भाद्रपद पूर्णमासी है, महाराज ! ' 
“तो ठीक है । यह अनुष्ठान पूर्णमासी की रात को ही किया जा सकता 
'है। क्या कोई चैत्य यहाँ में समीप है?” 
'कुबकुटविहार का विशाल चैत्य यहाँ से अधिक दूर नहीं है, महा- 
"राज ! ' 
“उस चैत्य से काम नहीं चलेगा । कोई पुराना जीणं-शीर्ण मन्दिर, जो 
कहीं एकान्त सघन जंगल में हो।' 
ऐसा एक मन्दिर यहाँ से दो योजन दूर पुराने पीपल के वृक्ष के नीचे 
'है॥ घोर जंगल है वहाँ।' निपुणक ने उत्तर दिया। 
'हाँ, वह ठीक रहेगा । अव तुम तुरन्त आवश्यक संभार का प्रवन्ध कर 
MU 
'कौन-सा सम्भार चाहिए ? आज्ञा दीजिए, महाराज ! ' 
"एक छत्र, बाहु का एक चित्र, एक पताका और एक बकरा ।' 
“जाओ, निपुणक ! तुरन्त इनकी व्यवस्था करो ।' माधवी ने आदेश 
“दिया | 
-हाँ, एक वस्तु रह गई । चरु भी चाहिए । नहीं समभी, पके हुए 
चावल ।' न 
“इसका प्रबन्ध तो मैं स्वयं ही कर देती हूँ, महाराज !' 
जव सब वस्तुएँ एकत्र हो गई, तो निपुणक एक रथ ले आया । शतमाय 
'ने उसे कहा, “अब तुम्हारी कोई आवश्यकता नहीं हे, तुम जाओ । राजमाता 
'और मैं, दो ही मन्दिर में जाएँगे।' आधी रात वीतने से पूर्व ही वे सघन 
'जंगल में स्थित उस जीणं मन्दिर में पहुँच गए। शतमाय ने तीन बार मन्दिर 
की परिक्रमा करके बकरे को ठण्डे जल से स्नान कराया, और फिर ये 
सन्त्र उच्चारण करते हुए उसकी बलि प्रदान कर दी-- 
` वलि वंरोचन वन्दे शतमायं च शम्वरम्‌। 
निकुम्मं नरकं कुम्भं तन्तुकच्छं महासुरम्‌ ॥ 
अमीलवं प्रमीलं च मण्डोलूक घटोद्वलम्‌ । 
झभिमन्त्रय्य गृह्णामि सिद्धार्थं शवसारिकाम्‌ ॥ 
जयन्तु जयति च नमः दालकभूतेभ्यः स्वाहा । 
ओम्‌ फट्‌-फट्‌ स्वाहा ॥ . | 

उपैमि शरणं चारिनिं दैवतानि दिशो दश। 
अपयान्तु च सर्वाणि वदतां यान्तु मे सदा॥ 
शलकभूतेभ्यः स्वाहा । ओम्‌ फट्-फट्‌ स्वाहा ॥ 

अजा के मांस को सूति के सम्मुख अपित कर छत्र, पताका और वाहु के 
"चित्र को भी अपित किया गया । यह विधि सम्पन्न करने के अनन्तर शतमाय 
ने.माधवी से कहा--- : 

"अव आप चरु को हाथ में ले लीजिए। मैं मन्त्रोच्चारण करता हूँ । 
'जब-जब मैं “स्वाहा' कहूँ, आप चरु का एक-एक भाग मूर्ति पर चढ़ाती 
जाएँ।' न 

यह कहकर शतमाय ने मन्त्रों का उच्चारण प्रारम्भ किया, “चरु 
:वदचराम स्वाहा । चरु वश्चराम स्वाहा | च रं वदचराम स्वाहा ।' चरु के 
समाप्त हो जाने पर शतमाय ने कहा-- 

“मेरा अनुष्ठान अब पूर्ण हो गया है, माँ ! अब तुम निर्भय हो। तुम्हारे 
सब दुष्ट ग्रह शान्त हो गए हें । सव रक्ष वश में आ गए हैं। तुम्हारा मागे 
अब निष्कण्टक हो गया है । 

“पर महाराज ! देववर्मा की मृत्यु कब होगी ?” तारा देवी ने प्रश्‍न 
'किया । 

“उसका अन्तकाल अभी नहीं आया है, माँ ! सब कायं अपने समय पर 
ही सम्पन्न हुआ करते है । तुम चिन्ता न करो । तुम्हारे कार्य का मुके 
ध्यान है।' 

कर क्या आप इसके लिए कोई अनुष्ठान नहीं कर सकते, महाराज ” 

'करूँगा, अवश्य करूँगा । कुछ समय प्रतीक्षा करो, माँ! 

शतमाय और तारा देवी सूर्यास्त से पूवं ही कुक्कुटविहार लौट आए । 
“कुछ दिन पश्चात्‌ शतमाय पुनः माधवी के पास आया। निपुणक भी तब 
-चहाँ उपस्थित था । शतमाय ने कहा-- 

समय अब आ गया है, माँ ! तुरन्त सब सम्भार की व्यवस्था 
क्रो V म क 

आज्ञा की देर है, महाराज ! ' स 

“अच्छा, जो मैं कहता हूँ, उसे ध्यान से सुन लो। किसी ऐसे मनुष्य की 
खोपड़ी का प्रबन्ध करो शस्त्र द्वारा जिसकी मृत्यु हुई हो, या जिसे शूली पर 
चढ़ाया गया हो । ऐसे मनुष्य की खोपड़ी में मिट्टी भरकर उसमें गुंजाएं बो 
दो अंकुर निकल आने पर उन्हें जल से सींचते रहो। थोडे ही दिलों में पौदे 
पाँच-पाँच अंगुल के हो जाएँगे । समझ गई न ?' 

'हाँ, महाराज! सुनो, निपुणक! तुम भी महाराज के आदेशों को घ्यान- 


पूर्वक सुनते और समभते जाओ ।' माधवी ने कहा । 


“और सुनो, जिन वस्तुओं को मैं अब गिनाने लगा हैँ, उन सबको भी. 


एकत्र कर लो--दाएँ हाथ की सबसे छोटी उंगली का नाखून, नीम की 
पत्तियाँ, मधु, वन्दर के वाल, पुरुष की एक हड्डी और किसी मृत पुरुष के 
वस्त्र । इन सबको कहीं*लिख लो, तुम्हें याद नहीं रहेंगे ।! 

'जो आज्ञा, महाराज ! ! 

'सम्भार अभी पूरा नहीं हुआ है। अभी कुछ अन्य वस्तुऐ भी लिखवानी 
हैं। बकरी, बिल्ली, नेवले, ब्राह्मण, इवपाक (चाण्डाल), काक और उलूक 
के वाल या रोम--इन सबको भी एकत्र कर लो ।' 

'जो आज्ञा, महाराज ! ! ; 


“कुछ सम्भार अभी रोष हैं। बिच्छू, मधुमक्षिका और साँप की चमड़ी 


की भी आवश्यकता होगी । कहीं से ला सकोगी न ? अनुष्ठान तभी पूर्ण हो 
पाएगा, जब इनमें से एक भी वस्तु छूटने न पाए |” 

'मैं आपके आदेश का अरक्षणः पालन करूंगी, महाराज ! पर इस 
अनुष्ठान का शुभ मुहूत कब आएगा ?' 

“कृष्णपक्ष की चतुर्दशी की रात को ।' 

“तव तो यह मुहूर्त शीघ्र ही आ जाएगा । आज पूर्णमासी है, केवल दो 
सप्ताह की ही तो वात है।' 

“नहीं, माँ ! उस दिन पुष्य नक्षत्र भी होना चाहिए । अभी पुष्य नक्षत्र 
नहीं है । यह अनुष्ठान ऐसी कृष्ण चतुर्दशी को ही किया जा सकता है जवकि 
पुष्य नक्षत्र भी हो।' 

यह नक्षत्र कब होगा, महाराज ? ' 

“उसका समय भी दूर नहीं है मैं तुम्हें स्वयं सूचित कर दूँगा ।' 

तारा देवी ने दण्डवत्‌ होकर शतमाय को प्रणाम किया । अब उसका 
मन शान्त था। उसका उद्दे ग दूर हो गया था । 


(२७): 
मध्यदेशा पर यवनों का त्प्राक्रमण 


वाल्हीक देश का शासन अब दिमिन्र के हाथों में आ चुका था। एवुक्र- 
तिद ने उसके सम्मुख घुटने टेक दिए थे। अपने पिता एवुथिदिम की मुत्यु 

का समाचार सुनकर भारत-विजय के जिस कार्य को अधूरा छोड़कर दिमित्र 
अपने देश को वापस लौट गया था, अब से परा करने का उसने निश्‍चय 
किया । आक्रमण की योजना बनाने के लिए अपने प्रमुख सेनानायकों 
और अमात्यों को एकत्र किया। उन्हें सम्बोधन करते हुए दिमित्र ने कहा-- 
` “वर्षा ऋतु के समाप्त होते ही हमें तुरन्त भारत पर आक्रमण कर देना 

हैं। पर पहले हमें यह जान लेना चाहिए कि इस समय भारत को राज- 
नीतिक और सैनिक दशा क्या है। सुना है, पुष्यमित्र मौय साम्राज्य का 
प्रधान सेनानी नियुक्त हो गया है और वह अपनी सँन्यशक्ति को बढ़ाने में 
तत्पर है। कहो, अन्तिअल्किद ! तुम्हें अपने सत्रियों और गूढ्पुरुषों से क्या 
सूचनाएं मिली हैं ?' 

Ri ने अपना कार्ये अभी प्रारम्भ ही किया है, यवनराज ! अभी 
उसे सफलता प्राप्त नहीं हुई है ।' 

“वाहीक देश के गणराज्यों की अब कया दशा है ? हमारे पिछले आक्र- 
मण के समय उन्होंने पुष्यमित्र की बहुत सहायता की थी।' 

ये गण अव भी विद्यमान हैं और पहले की तुलना में अधिक शक्ति- 
शाली भी हो गए हैं। नाम को तो वे अब भी मौयों की अधीनता स्वीकार 


- करते हैं, पर वस्तुतः उन्हें स्वतन्त्र ही समझना चाहिए। कितने ही नए 


गणराज्य भी अब स्थापित हो गए हैं।' 

“यह समझो कि अब वाहीक देश की वही दशा है जो सिकन्दर के 
आक्रमण के समय मेंथी। : zi 

“हाँ, यवनराज ! सिकन्दर जो वाहीक देश पर अपना आधिपत्य 
स्थापित कर सका था, उसका प्रधान कारण यही था कि वहाँ की राजशक्ति 
बहुत-से छोटे-छोटे जनपदों में विभक्त थी। चन्द्रगुप्त और बिन्दुसार के 
प्रयतन से जो राजनीतिक एकता भारत में स्थापित हुई थी, वह अब नहीं 
रह गई है। दण्डपाणि ने वाहीक देश के गणराज्यों को परस्पर मिलकर 
संहत हो जाने के लिए बहुत प्रेरणा दी। पर वे उसकी वात को मानने के 
लिए उद्यत नहीं हुए ।' ; ; 

“तब तो वाहीक देश को जीत सकना कठिन नहीं होना चाहिए। 

'हाँ, यवनराज ! वाहीक देश के गणराज्य भ्रव अधिक शक्तिशाली भी 
नहीं रहे हैं। मद्रक लोग बौद्ध घमे के प्रभाव के कारण सैन्यशक्ति को जरा 
भी महत्त्व नहीं देते । कठ लोगों का सर्वेताश आप कर ही चुके हैं ; मालव 
और शिवि अपने जनपदों को छोड़कर मरुभूमि में प्रवास कर गए हैं। वात 
की बात में हम शतुद्रि नदी तक पहुँच जाएंगे। पर झातुद्रि के पार कुणिन्द, 

यौधेय, राजन्य आदि जो बहुत-से गणराज्य हैं, वे शक्तिशाली हैं। बौद्ध 
घर्मे का भी उन पर अधिक प्रभाव नहीं है। मद्रकों के समान वे हमारे 
सम्मुख आत्मसमर्पण नहीं कर देंगे। वे डटकर हमारा सामना करेंगे, और 
उन्हें परास्त करने में बहुत समय लग जाएगा।' 

“तो तुम्हारा क्या सुझाव है, अन्तिअल्किद ? 

'हमें तुरन्त हिन्दूकुश पर्वतमाला को पार कर भारत पर आक्रमण कर 
देना चाहिए । शतुद्रि तक का हमारा मार्ग निष्कण्टक है। पर उसके पार 
जो बहुत-से गणराज्य हैं उनकी शक्ति उपेक्षणीय नहीं है। मेरा सुझाव यह 
है कि इन गणों से न उलका जाए? 

'पर यह कैसे सम्भव है ? भारत के मध्य देश तक पहुँचने के लिए हमें 
इन गणराज्यों के प्रदेश से होकर ही तो जाना होगा ।! 

“दो मागे ऐसे हैं जिनका अनुसरण कर इन गणराज्यों से बचा जा 
सकता है ।' 

थे मार्ग कौन-से हैं ? 
“एक मार्गे हिमालय की तराई के साथ-साथ जाता है। यदि&हुपारी 


सेना तराई के इस मार्ग से होकर आगे बढ़े तो बिना किसी रुकावट के ' 


यमुना नदी तक पहुंच जाएगी। यमुना के पूर्वे में किसी गणराज्य की स्थिति 
नहीं हैं। आगे के सव प्रदेश सीधे मोर्यो के शासन में हैं ।” पन 

“अच्छा, दूसरा मार्ग कौन-सा है ?' 

'मरुभूमि से होकर, यवनराज ! मद्रक जनपद की दक्षिणी सीमा से परे 
एक सुविस्तृत मरुभूमि का प्रारम्भ हो जाता है। यह वही मरुभूमि है, जहाँ 
हमारे आक्रमण की आशंका से भयभीत होकर मालव और शिवि गणों ने 
आश्रय ग्रहण किया था। इस समय मरुभूमि में केवल इन्हीं दो गणों की 
स्थिति है; पर इनकी शक्ति अभी सर्वथा नगण्य है। इन्हें परास्त कर मरु- 
भूमि के मागे से भारत के मध्यदेश तक पहुँच सकना अधिक कठिन नहीं है। 
भेरा यही सुझाव है कि हम किसी ऐसे मागं का अनुसरण करें, जिसमें 
यौधेय आदि शक्तिशाली गणराज्यों से युद्ध की संभावना न हो। यदि हम 
` एक वार मध्यदेश पहुंच जाएँ, तो आगे का मार्ग हम पूर्णतया निष्कण्टक 
पाएंगे । मध्यदेश के शस्य दयामल समतल प्रदेश में कोई भी ऐसा दुर्ग नहीं 

, जहाँ से पुष्यमित्र हमारी गति को अवरुद्ध कर सके। मौर्यो ने अपने 
साम्राज्य की रक्षा के लिए जो भी दुर्ग बनाए थे, सव सीमान्त प्रदेशों में थे। 
पर्चिमी सीमान्त के सब दुर्ग अब हमारे हाथों में हैं, यवनराज ! ? 

“तुम्हारे सत्रियों का क्या मोग्गलान के साथ भी सम्पक है?! 

“हे क्‍यों नहीं, यवनराज ! भारत में एक भी ऐसा विहार या संघाराम 
नहीं है जहाँ हमारे गुढपुरुष न हों। वे सब भिक्षुओं और श्रमणों के वेश में 
रहते हैं। वौद्धो में जाति, रंग, वर्ण, लिंग, भाषा आदि का कोई भी भेदभाव 
नहीं किया जाता। जो चाहे न ब्रत ग्रहण कर इन विहारों में प्रवेश पा - 
सकता है। हमारे बहुत-से सत्री और गूढ़पुरुष भी भिक्षु वनकर भारत चले 
गए है। भिक्षु-वेश में होने के कारण कोई उन पर सन्देह नहीं करता । उन्हीं 
से हमें मौयं शासनतन्त्र की सव गतिविधि का परिचय प्राप्त होता रहता है! 

“मोग्गलान के विषय में तुम्हारे सन्रियों ने क्या सूचनाएं भेजी हैं ?'- 

“वह बड़ा धूर्त और चाणाक्ष है, यवनराज ! कूटनीति में वह.पारंगत 
है। उसे तो संघ-स्थविर न होकर किसी राज्य का मन्त्री होना चाहिए था । 
देववर्मा का वह कट्टर शत्र है, और दण्डपाणि तथा पुष्यमित्र के विनाश के 
लिए कटिबद्ध है ।' 

'क्या भारत में अब भी साम्प्रदायिक विद्वेष और भेदभाव की सत्ता है? 

'जहाँ तक सर्वेसाधारण जनता का प्रश्‍न है, वह सव धर्मों और सम्प्र- 
दायों का आदर करती है; पर घामिक नेताओं के सम्बन्ध में यह बात नहीं 
कही जा सकती । वे एक-दूसरे के प्रति विद्वेष रखते हैं। विशेषतया, बौद्ध 
स्थविर भारत के पुराने सनातन वैदिक धर्म के कट्टर शत्रु हैं। उनका यही 
प्रयत्न रहता है कि सब लोग बुद्ध, धर्म और संघ की शरण में आ जाएँ। 
अपने इस उद्देश्य की पूर्ति के लिए वे जघन्य उपायों का अबलम्बन करने में 
भी संकोच नहीं करते । ज्यों ही हमारी सेनाएँ मध्यदेश में प्रवेश पा लेंगी; 
श्रमण और भिक्षु देववर्मा के विरुद्ध विद्रोह कर देंगे।' 

"क्या भारतीयों में देशप्रेम का सर्वेथा अभाव है ? क्या उन्हें यह सहन 
होगा कि एक विदेशी आक्रान्ता उनके देश को जीतकर अपने अधीन कर 
ले?! 


भारतीयों में देशप्रेम का अभाव नहीं है, यवनराज ! दण्डपाणि और 
पुष्यमित्र जैसे लोग देशप्रेम की भावना से प्रेरित होकर ही मौर्य शासनतन्त्र 
में शक्ति का संचार करने और सेन्यवल की वृद्धि के लिए प्रयत्नशील हैं। पर 
भारत में ऐसे लोगों की भी कमी नहीं है जो देश की तुलना में अपने सम्प्रदाय 


- चर्म को अधिक महत्त्व देते हैं। बहुत-से सम्प्रदायों और पाषण्डों की सत्ता 


ही भारत की सबसे बड़ी निवंलता हैं। इसी से लाभ उठाकर हम भारत की 
विजय में समर्थ हो सकेंगे ।' > 

“मौर्ये शासनतन्त्र को क्या हमारे गुढपूरुषों का परिज्ञान नहीं है ? 

“है क्यों नहीं, यवनराज ! दण्डपाणि के गूढपुरुप भी भिक्षु-वेश में सब 

संघारामों में निवास कर रहे हैं। उसे ज्ञात है कि बौद्ध विहार देववर्मा 
के विरुद्ध षड्यन्त्र के केन्द्र हे । पर वह विवश है। स्थविरों के षड्यन्त्रों का 
अन्त करने के लिए सैन्यशक्ति का प्रयोग तो भारत में किया ही नहीं जा 
सकता । दण्डपाणि करे तो क्या करे ? 

“तो फिर तुम्हारा सुझाव ही ठीक है। अब हमें क्षण-भर की भी देर 
नहीं करनी चाहिए । कहो, माकिएनस, तुम्हारा क्या विचार है? इस युद्ध 
का संचालन तुम्हें ही करना है।' 

'अन्तिअल्किद के सुझाव से मैं सहमत हूँ, यवनराज ! पर प्रश्‍न यही है 
कि मध्यदेश में प्रवेश के लिए कौन-से मार्ग का अनुसरण किया जाए?! 

"हाँ, इस विषय में तुम्हारी क्या सम्मति है ?' 

भेरी सम्मति में दक्षिणी मार्ग अधिक उपयुक्त होगा, यवनराज ! ! 

“पर क्या दक्षिणी मार्ग निरापद है ?' 

'पूर्णतया निरापद तो नहीं है, यवनराज ! यह मागे मरुभूमि से. होकर 
जाता है । यह मार्ग विकट अवश्य है, पर उसके समीप किसी ऐसे फ्रेनपद 
की स्थिति नहीं है जिसके निवासी विकट योद्धा हों। शिवि और मालव 
गणों को वहाँ प्रवास किए अधिक समय नहीं हुआ है । उन्हें परास्त कर 
सकना कठिन नहीं होगा ।' र > 

अन्य सेनानायकों ने भी इसी विचार का समर्थन किया । शरद्‌ ऋतु 
प्रारम्भ होने से पूर्वे ही यवन सेना हिन्दुकुशा पर्वतमाला को पार कर कपिदा- 

गान्धार पहुँच गई | वहाँ उसका धूमधाम के साथ स्वागत हुआ । पुष्कलावती 
में कुछ दिन ठहरकर यवन सेना ने सिन्धु नदी को पार कर लिया और फिर 
वितस्ता नदी को । अव वह मद्रक जनपद में पहुँच गई थी, जहाँ का गण 
पूर्णतया स्थविर कद्यप के प्रभाव में था। कर्‍्यप की प्रेरणा से मद्रकों ने 
दिमित्र के स्वागत के लिए एक भोज का आयोजन किया, जिसमें सब मद्रक 
कुलमुख्य सम्मिलित हुए । 

शाकल नगरी में कुछ दिन विश्राम कर यवन सेना ने दक्षिण की ओर 
प्रस्थान कर दिया। असिक्नी नदी के पूर्वी तट के साथ-साथ चलती हुई यह 
सेना शीघ्र ही उस स्थान सा जहाँ से भारत की विशाल मरुभूमि 
का प्रारम्भ होता है। मागं करने के लिए कुछ मद्रक युवक इस सेना 


के साथ रहे। असिकूनी और वितस्ता के संगम पर पहुँचकर यवन सेना ने . 


पुर्वं दिशा की ओर रुख किग्रा । मरुभूमि में दो मास तक निरन्तर चलते 
रहने के परचात्‌ यह सेना उस प्रदेश में पहुँच गई, जहाँ शिवि गण ने प्रवास 
किया हुआ था। विदेशी शत्रू के आक्रमण के भय से निश्चिन्त होकर शिवि 

लोग यहाँ कृषि और पशुपालन में तत्पर थे। माध्यमिका नाम से उन्होंने 
अपनी नई नगरी यहाँ अवश्य बसा ली थी, पर उसकी रक्षा के लिए किसी 
दुगं का निर्माण नहीं किया था। वे आत्मरक्षा के सम्बन्ध में सर्व था निदिचत्त 
थे, पर जव उन्होंने देखा कि मरुभूमि में भी यवनों ने उनका पीछा नहीं छोड़ा है, 
तो वे युद्ध के लिए कटिबद्ध हो गए । जो भी अस्त्र-शस्त्र उपलब्ध हो सके, 
उन्हें संचित कर वे माध्यमिका से पश्चिम की ओर व्यूहु-रचना कर यवन 
सेना का सामना करने के लिए रणक्षेत्र में उतर आए । दिमित्र की सेना एक 
मास तक इस व्यूह को भंग करने के लिए युद्ध करती रही। अन्त में वह. 
` सफल हुई। शिवि लोग परास्त हो गए, और माध्यमिका पर यवनों का 
अधिकार स्थापित हो गया । 

यवन सेना अव उत्तर-पूर्व की ओर अग्रसर हुई। माध्यमिका में ही 
दिमित्र को यह ज्ञात हो गया था कि शिवि जनपद के आगे मालव गण की 
स्थिति है, जिसके नागरिक शिवि लोगों के समान ही वीर हैं। यवन सेना 
ने अब एक ऐसे मार्ग का आश्रय लिया, जो मालव गण के प्रदेश से दक्षिण 
की ओर होकर जाता था। वायुवेग से इस मार्ग पर आगे बढ़ती हुई यवन 
सेना शीघ्र ही मथुरा पहुंच गई । अब वह भारत के एक ऐसे प्रदेश में आ गई 
थी, जो मौय सम्राट्‌ देववर्मा के सीधे शासन में था। 


( २८) 
अग्निमित्र और धारिणी 


यमुना नदी के पश्चिमी तट पर इन्द्रप्रस्थ का प्राचीन दुर्गे था, जो 
बहुत समय से उजड़ा हुआ पड़ा था । अशोक और उसके उत्तराधिकारियों 
ने घर्म-विजय की नीति को अपनाकर जब सैन्यशकिति की उपेक्षा प्रारम्भ कर 
दी, तो इस दुगे की ओर ध्यान देने की उन्होंने कोई आवस्यकता नहीं समझी । 
परिणाम यह हुआ कि इस दुगं ने एक खण्डहर का रूप धारण कर लिया | 
सब ओर झाइ-मंखाड उग आए, और पड़ोस के आभीर लोगों ने वहाँ अपने 
पशु चराने प्रारम्भ कर दिए। इन्द्रप्रस्थ नगरी के निवासी दुर्ग के द्वार और 
गवाक्ष तक उखाड़कर ले गए, और उसकी परिखा में जल को एक बूंद तक 
भी नहीं रह गई। 

पर अब एक बार फिर इस दुर्ग के भाग्य ने पलटा खाया । सेनानी पुष्य- 
मित्र ने वीरसेन नाम के एक युवक सैनिक को इन्द्रप्रस्थ का दुर्गंपाल नियुक्‍त 

किया, और कुरु जनपद की सैन्यशक्ति को पुनःसंगठित करने का कार्य उसे 
सौंप दिया । वीरसेन एक सुयोग्य और उत्साहु-सम्पन्न सैनिक था । उसने 
अपने कार्य में बड़ी तत्परता प्रदर्शित की । देखते-देखते इन्द्रप्रस्थ के दुर्ग में 
नवजीवन का सञ्चार हो गया । टूटी-फूटी प्राचीर और महाद्वारों की 
मरम्मत करा ली गई। हजारों सैनिक दुगे में निवास करने लगे और उसके 
शस्त्रागार नए-नए अस्त्र-शस्त्रों से परिपूर्ण हो गए। पर वीरसेन इतने से 
ही सन्तुष्ट नहीं हुआ। अपनी सेना के सैनिकों की संख्या में वृद्धि करने के 
लिए उसने विशेष उद्योग किया। प्रतिदिन सूर्योदय होते ही सैकड़ों युवक 
दुर्ग के सामने के सुविस्तृत मैदान में एकत्र होते, उनकी शारीरिक परीक्षा 
ली जाती, और जिन्हें सैनिक सेवा के लिए उपयुक्त पाया जाता, उन्हें सेना 
में भरती कर लिया जाता। 

एक दिन की बात है। सूर्य अस्त हो चुका था। दुर्ग के महाद्वार बन्द 
कर दिए गए थे। सैनिक लोग भोजन आदि से निवृत्त हौकर विश्राम के लिए 
चले गए थे। ऐसे समय कुछ अश्वारोही दुर्ग के महाद्वार पर आए । अहाद्वार 
को बन्द देखकर उन्होने प्रहृरियों से कहा-- क यि 

“हम दुर्गपाल से भेंट करना चाहते हैं, नायक ! ! 

“आपको दुर्गंपाल से कया कार्य है ?” एक प्रहरी ने प्रन किया । 

“सुना है, दुगंपाल अपनी सेना में नए सैनिकों को भरती कर रहे हैं । 
हम सुदूर दशाण देश से आ रहे हैं। सेना में प्रविष्ट होना चाहते हैं।' 
आपको सूर्योदय तक प्रतीक्षा करनी होगी रात के समय दुर्गंपाल 

किसी से भी नहीं मिलते। पौ फटते ही आप दुर्ग के पश्चिमी मैदान में आ 
जाइए ।' 

“पर रात को हम कहाँ रहेंगे, नायक ? क्या. यह रात हमें खड़े-खड़े ही 
बितानी होगी ?” 

मे क्या कर सकता हूँ, भाई ! दुर्गपाल का आदेश है कि सूर्यास्त के 
प॒श्चात्‌ किसी को भी दुगं में प्रविष्ट न होने दिया जाए ।' 

“मनुष्यता के नाते कुछ तो कीजिए, नायक! हम परदेसी हैं, इन्द्रप्रस्थ डे 
में कोई भी हमारा परिचित नहीं है। सदियों के दिन हैं। इस शीत में खुले ' 
मैदान में रह सकना भी सम्भव नहीं है।' 

“सैनिक अनुशासन का उल्लंघन कर सकना मेरे लिए असम्भव है । 
दुर्गंपाल वीरसेन अनुशासन को बहुत महत्त्व देते हैं । फिर आजकल यवनो 
के पुय का भी भय है। अभी कुछ दिन हुए, दो यवनों ने छद्मवेश में 

में प्रविष्ट होने का प्रयत्न किया था।' 


हा YQ: Ee 

“पर हम तो भारतीय हैं, नायक ! -सेना में प्रविष्ट होने के लिए झू 
दक्षिण से चले आ रहे हैं। दिन-भर के थके हुए हैं। हमारे विश्राम के लिए 
व्यवस्था कर दो। दुर्गपाल से कल प्रातः भेंट कर लेंगे ।' 
प्रहरियों के गुल्मपति को अक्वारोहियों पर दया आ गई । उनके रात्रि- 
विश्राम की व्यवस्था करके उसने कहा-- 
'यह बात अनुशासन के तो विरुद्ध है। पर आपके लिए कुछ-न-कुछ तो 
हमें करना ही चाहिए। किसी को: यह ज्ञात न होने पाए कि हमने आपको 
रात के लिए आश्रय दिया था। सूर्योदय से पूर्व ही पश्चिम की ओर के मैदान 
में चले जाना । वहाँ दुर्गपाल से भेंट हो जाएगी ।' 
प्रातः के समय इन्द्रप्रस्थ के दुगं के परिचमी मैदान में एक मेला-सा 
लगा हुआ था । बहुत-से नवयुवक वहाँ एकत्र थे। दशां देश के अश्वारोही 
भी उनमें जाकर मिल गए। युवकों की शारीरिक परीक्षा प्रारम्भ हुई। 
अद्वारोहियों को देखकर वीरसेन ने प्रश्‍न किया 
नवस देश के तो तुम प्रतीत नहीं होते । यहाँ कब आए ? रात कहाँ 


; "हुम दशार्णं देश के निवासी हैं, सेनापति ! रात ही इन्द्रप्रस्थ पहुंचे थे।' 
“तुमने मेरे प्रश्‍न का उत्तर नहीं दिया । मैंने पूछा था, रात तुम कहाँ 
? * 


अश्वारोही इसका क्या उत्तर देते। चुप खड़े रहे। उन्हें चुप देखकर 
वीरसेन ने कहा--'मु्त सब ज्ञात हो चुका है। गुल्मपति ने सैनिक अनुशासन 
को मंग किया है। उसे सैनिक नियमों के अनुसार दण्ड दिया जाएगा। 
अच्छा, अब यह बताओ, तुम्हारा नाम क्‍या है और तुम्हारी आयु क्या है?” 
एक अदवारोही ने सिर झुकाकर उत्तर दिया-- मेरा नाम पर्णदत्त है, 
सेनापति ! और मेरी आयु चालीस वर्ष की है।' स 
:  *परबोलीसे तो तुम सुकुमार प्रतीत होते हो। स्त्रियों की-सी बोली 
है । चालीस वर्ष के कैसे हो सकते हो? अच्छा, अस्त्र-शस्त्र चलाना जानते 
? 7 


'परीक्षा करके देख लीजिए, सेनापति ! ' 

“इसकी कोई आवश्यकता नहीं है, युवक ? मैं देखते ही मनुष्य को 
पहचान लेता हूँ। तुम्हें सेना में भरती किया जाता है। तुम भ्रंगरक्षक सेना 
में रहोगे । कहो, स्वीकार है?” मन्दस्मित से वीरसेन ने कहा। 

“अच्छा, अब तुम बताओ तुम्हारा क्या नाम है, और कया आयु है ! 
दूसरे अद्वारोही से प्रन किया गया । 

मेरा नाम वन्धुमित्र है, और आयु पच्चीस वर्ष है। ` 

"अभी मसे तक तो भीगी नहीं और तुम पच्चीस वर्ष के हो गए । अस्तु, 
तुम्हें भी सेना में भरती किया.जाता है। तुम भी श्रंगरक्षक सेना में रहोगे ।' 

सव अइवारोहियों से इसी प्रकार के प्रश्‍न किए गए, और उन सवको 
सेना में भरती कर लिया गया । तीसरे पहर दुर्गपाल ने दशाणं देश के 
अइवारोहियों को अपने कक्ष में बुलाया, और उनसे कहा-- 

'सेनानी A की सहुर्धमिणी वीरांगना देवी दिव्या का मैं अभि- 
नन्दन करता हूँ। आप मेरा प्रणाम निवेदन स्वीकार करें और आप, कुमार 
अर्निमित्र ! तुम्हें मेरा आशीर्वाद है, अपने पिता के समान ही वीर और 
तेजस्वी बनो ।' 

वीरसेन की बात सुनकर अदवारोही स्तब्ध रह गए। उन्हें चुप देखकर 
चीरसेन ने कहा-- 

“आपको आइचय हो रहा है, मैंने आपको कैसे पहचान लिया,}-यही 
बात है न ? साम्राज्य के परिचमी सीमान्त की रक्षा का भार सेनानी पुष्य- 
मित्र ने कुछ सोच-समभकर ही मुझे सौंपा है। यदि मनुष्य को पहचानने की 
इतनी भी शक्ति मुझ में न हो, तो इस उत्तरदायिता का निर्वाह मैं कैसे कर 
सकूंगा ? मैं भी दक्षिणापथ का निवासी हूं, और कभी गोनद आश्रम में भी 
रहा हूँ। रात को ही मुझे ज्ञात हो गया था कि: वीरांगना दिव्या अपने पुत्र 
के साथ इन्द्रप्रस्थ पघारी हैं। जबसे आप चँत्यगिरि के स्थविरों के कुचक्र से 
मुक्त हुई हैं, आपकी गतिविधि की सूचना मुभे प्राप्त होती रही है । मेरे 
गुढ्पुरुष आपक्री रक्षा के लिए सदा आपके साथ-साथ रहे हैं। ये जो दो 
अद्वारोही इनद्रश्रस्थ तक आपके साथ आए हैं, मेरी सेना के ही सैनिक हैं । 
सेनानी पुष्यमित्र मौर्य साम्राज्य की रक्षा के कार्य में चाहे कितने ही व्यग्र 
क्यों न रहते हों, पर आपकी चिन्ता को वह एक क्षण के लिए भी दूर नहीं 
कर सके । उनके आदेश पर ही आपकी रक्षा का भार मैंने अपने ऊपर लिया 
था। यह मेरा सौभाग्य है, जो आप इतनी दूर की यात्रा कर सकुशल 
इन्द्रप्रस्थ पहुंच गइ, अन्यथा सेनानी मुझे कभी क्षमा न करते। पर अब तो 
आप सेनिक सेवा के लिए यहाँ आई हैं। कहिए, सैनिक के रूप में कार्य 
करंगी या स्त्री के रूप में ?' 

“यह्‌ निर्णय करना आपका कार्य है, दुर्गपाल ! इस समय मैं एक सैनिक 
हूँ, और आपकी आज्ञा के अधीन | मोयं साम्राज्य भाग्यशाली है जो उसे 
आप सरर और कुशल सेनाष्यक्ष प्राप्त हैं ।' 

"पहले निवास और विश्राम की व्यवस्था तो कर दूं। धारिणी; - 

ओ धारिणी ! ' 

“हाँ, आता जी !' 

“सुनो, इधर आओ, इन्हें प्रणाम करो।' 

प्रणाम कर धारिणी एक ओर खड़ी हो गई। उसे आश्चर्यचकित देख- 
कर वीरसेन ने कहा--'इन्हें पहचाना नहीं ? यह देवी दिव्या हैं, सेनानी 
पुष्यमित्र की सहर्धाभणी । उन्हीं के समान वीर और साहसी । सैनिक वेश 
में तुम इन्हें पहचान भी केसे सकती हो ? और यह, इन्हें भी नहीं जानतीं। 
यह हैं, कुमार अर्निमित्र । सुयोग्य पिता के अनुरूप पुत्र ।' 

घारिणी ने चरण स्पशं कर एक बार फिर देवी दिव्या को प्रणाम किया, 
और अग्निमित्र की ओर एकटक देखती रह गईं । कुछ क्षण बाद संकोच 
के साथ उसने अग्निमित्र को भी प्रणाम किया । 

'यह मेरी बहुन यहाँ अकेली है। हमारी माँ तभी परलोक सिधार गई 
थीं, जब यह दो वर्ष की थी । हमारे पितुचरण ने सिन्धुतट के युद्ध में 
चीरगति प्राप्त की थी । सेनानी को उन पर अगाध विश्वास था। उन्हें 
सदा अपने साथ रखा करते थे। अब धारिणी मेरे साथ ही रहती है, वेचारी 
जाए भी तो कहाँ । यहाँ अकेले इसका मन नहीं लगता । अव आप आ 
गई हैं, आपके साथ रहकर इसका मन लग जाएगा, और यह्‌ कुछ सीख 
भी जाएगी । देखो, धारिणी .! देवी के आतिथ्य-सत्कार का सब भार तुम 
पर है। इन्हें किसी प्रकार का कोई कष्ट न होने पाए । 

दिव्या ने धारिणी को अपनी छाती से लगा लिया । उसे प्यार करते 
हुए उन्होंने कहा--“अब तुम अकेली नहीं रहोगी, बेटी ! मैं तुम्हारे साथ 
रहुँगी । मुझे अपनी माँ समझो। मैं op माँ हूँ न?" 

धारिणी की आँखों से टप-टप आँसू गिरने लगे । रोते-रोते उसने कहा, 
“माँ, मेरी माँ ! ' 

कुछ समय पश्चात्‌ जब घारिणी स्वस्थ हुई, तो उसने आँसू पोंछते हुए 
कहा, “चलो माँ, मेरे साथ चलो । मैं तुम्हारे निवास और विश्राम की 
व्यवस्था कर दूं । अब मुझे छोड़कर कहीं चली तो नहीं जाओगी, माँ ! 
सदा मुझे अपने साथ ही रखोगी न?” _ 

'हाँ, बेटी! सदा तुम्हें अपने साथ स्की । तुम लीक हो, इस 
प्रकार घबराओ नहीं । अपने भाई की ओर देखो, यह कँसे वीर हैं । मौर्य 
साम्राज्य को इन पर गवे है। अपने दिल को छोटा न करो 

जब घारिणी देवी दिव्या को अपने साथ ले जाने लगी, तो वीरसेन ने 
उसे टोककर कहा, 'क्या कुमार अर्निमित्र को यहाँ अकेले ही छोड़ 

जाओगी ? यह भी तुम्हारे अतिथि हैं। इनकी सेवा-सत्कार का भार भी 
तुम पर ही है।' 
आइए, कुमार ! ' घारिणी ने संकोच के साथ कहा। यह कहते हुए 
उसका मुखमुण्डल आरक्त हो गया । 
दुगेपाल वीरसेन यवनों के मध्यदेश में प्रवेश से बहुत चिन्तित थे । 
पश्चिमी सीमान्त की रक्षा की उत्तरदायिता उन्हीं पर थी । पर वह जानते 
थे कि यवन सेना इन्द्रप्रस्थ पर आक्रमण नहीं करेगी । वह सीधी पाटलिपुत्रः 
की ओर अग्रसर होगी, ताकि मौर्य साम्राज्य की जड़ पर कुठाराघात किया 
जा सके। दिमित्र मरुभूमि से होकर मध्यदेश में प्रवेश कर रहा था, और 
उसकी योजना यह थी कि इन्द्रध्रस्थ और अहिच्छत्र को बचाकर रीघे 
साकेत और काशी पहुँचा जाए और वहाँ से पाटलिपुत्र । इस दशा में वीर- 
सेन ने यह विचार किया कि जब यवन सेना साकेत पहुँच जाए, तो पीछे की 
ओर से उस पर आक्रमण कर दिया जाए। र 

वीरसेन इसी योजना के निर्माण में तत्पर थे कि दिव्या उसके'पासः 
आकर बोली, 'कहिए, किस चिन्ता में निमग्न हैं, दुगंपाल ? 

“मुझे केवल यही चिन्ता है, कि किस प्रकार यवनों के आक्रमण का 
प्रतिरोध किया जाए ।' 

'पर मुझे तो एक अन्य समस्या का सामना करना पड़ रहा है, 
दुर्गंपाल ! ' 

“वह समस्या क्या है, देवि ?' 

“क्या आप देखते नहीं, दुर्गपाल ! अग्निमित्र और धारिणी एक-दूसरे 
के प्रेम में डूबते जा रहे हैं। दिन-भर साथ बैठे-बैठे न जाने क्या बातें करते 
रहते हैं । कभी खिलखिलाकर हंसते हैं, और कभी प्रहरों तक चुपचाप एक- 
दूसरे के साथ बैठे रहते हैं। मैं अग्निमित्र को इसलिए अपने साथ लाई थी,. 
ताकि वह एक सुयोग्य योद्धा बन सके । पर यहाँ आकर वह अपने 
उ को भूल गया है, और धारिणी के प्रेमपाश में फंसता जा 
रहा है।' 

“प्रणय कत्तंव्य-पालन में कभी बाधक नहीं हुआ करता, देवि! घारिणी 
वीर कन्या है, अपने कत्तव्य को भलीमाँति समझती है । वह कभी अग्नि- ` 
मित्र के कत्तंव्य-पालन में अपने को बाधक नहीं होने देगी ।' 

“पर अग्निमित्र न कभी शिविर में जाता है, और न कभी धनुविद्या का 
अभ्यास करता है। रात-दिन घारिणी के साथ-साथ फिरता रहता है । 
क्या यह उचित है, दुर्गपाल ?' 9 

“प्रणय का अनादर न कीजिए, देवि ! हाँ, यदि आप धारिणी को 
कुमार के योग्य न समती हों, तो दूसरी बात है ।' 

“ऐसा न कहो, दुर्गंपाल ! घारिणी रूपवती है, कुलीन है, वीर कन्या है, 
बीर भगिनी है, अग्निमित्र के वह सर्वथा योग्य है। पर देश पर जब्र 
सकट आया हुआ हो, तो प्रणय-व्यापार क्या समुचित है ?' 

"प्रणय अन्धा होता है, देवि! वह न समय देखता है और न स्थान । 
किसी से किसी को कब और क्यों प्रेम हो जाता है, इसका उत्तर दे 
सकना असम्भव है। प्रेम एक अनिवचंनीय तत्त्व है। विवेक का उसमें 
कोई स्थान नहीं है । पर सच्चे प्रेम से मनुष्य न कत्तंव्यविमुख होता है, 
और न वाक्तिहीन । उससे मनुष्य को शक्ति और स्फूत को ही प्राप्ति 
SE क्या यह सत्य है कि कुमार और घारिणी प्रेमसूत्र में बघते जा 


“मुझे इसमें जरा भी सन्देह नहीं है, वीरसेन! मैं स्त्री हूँ, और स्त्रियों 
की मनोमावनाओं को भलीभांति समभती हुँ । अर्निमित्र को देखते ही 
धारिणी कुमुदिनी के समान खिल उठती है, और उसके मुखमण्डल पर एक 
अप्रतिम आभा छा जाती है। उसके जाते ही वह मुरका जाती है। यह 
प्रेम नहीं है, तो क्या है ?' 

“तो क्या धारिणी आपको स्वीकार्य है, देवि ?' 

मेरी स्वीकृति और अस्वीकृति का अव प्रश्‍न ही क्या है ! पर हाँ, 
इस विषय में सेनानी की स्वीकृति तो प्राप्त कर ही लेनी चाहिए ।' 

"पर सेनानी को इन दिनों अवकाश ही कहाँ है ?' 

“'मुझे तो ऐसा प्रतीत शोता है कि अग्निमित्र और घारिणी अब एक दिन 
` भी एक-दूसरे के ब्रिना नहीं रह सकते।' 

“तो फिर आप ही इस समस्या का समाधान कीजिए, देवि ! ' 

दिव्या ने धारिणी को अपने पास बुलाया और एकान्त में ले जाकर 
उससे कहा, 'यह मैं क्या देख रही हूँ, बेटी ? क्या यह सच है !' 

घारिणी इसका क्या उत्तर देती ? बह चुप खड़ी रही । दिव्या के पुनः 
पूछने पर उसने अपना मुख दोनों हाथों से छिपा लिया और सुवक-सुवककर 
रोने लगी । रोते हुए ही उसने कहा, “आप अह पूछ लीजिए न ! ' 

'मैं सब समती हूँ, बेटी ! तुम्हारे प्रणय में मैं बाधा नहीं डालूंगी । मैं 
माँ हँ, तुम्हारे जैसी बेटी पाकर मैं धन्य हो गई हूँ। आज से तुम मेरी पुत्री 
भी हो और पुत्रवधू भी ।' 3 

दिव्या की स्वीकृति प्राप्त कर धारिणी का मुख-कमल खिल गया। 

मन्दस्मित के साथ उसने कहा-- 

MA जाकर यह शुभ समाचार उन्हें सुना दूँ ।' 

“पर एक बात ध्पान में रखना, बेटी ! अग्निमित्र एक सैनिक है। जब 
देश पर छात्रुओं का आक्रमण हो रहा हो, तो सैनिक का प्रथम कत्तंव्य रण- 
क्षेत्र में जाकर शत्रु का सामना करना होता है। तुम्हारे प्रणयपाश में 
फंसकर वह कहीं कत्तव्यविमुख न हो जाए 

'मैं भी सैनिक. हूँ, माँ ! मैंने भी झाध्त्र संचालन का अभ्यास किया है। 
युद्धक्षेत्र में मैं उनके साथ-साथ रहूँगी। मेरे साथ रहने पर उनका शौय 
सहस्रगुण हो जाएगा ।' 

“तुम्हारे जैसी वघू पाकर मैं अपने को धन्य समती हुँ । मेरा आशीर्वाद 
है, यावच्चन्द्रदिवाकरौ तुम्हारा सुहाग वना रहे।' 

चारिणी ने दिव्या के चरणों में सिर भुका दिया । Aa 


( २६ ) 
दिमित्र का “महाक्रोध? 


मथुरा नगरी भागवत वैष्णव धर्म की प्रधान केन्द्र थी। अभी वहाँ 
बौद्ध धर्म का प्रवेश नहीं हुआ। था। वासुदेव कृष्ण ब्रजभूमि के निवासी थे, 
मौर वहीं पर उन्होंने अपने 'सुदर्शन” घर्मचक्र का प्रवर्तन किया था । भाग- 
वत लोग वर्णाश्रम घर्मे में विश्वास रखते थे, सनातन आर्य परम्पराओं का 
पालन करते थे, और वेदों के प्रामाण्य को स्वीकार करते थे । उनके लिए 
ब्रजभूमि न केवल मातृभूमि थी, अपितु साथ ही घर्मभूमि भी थी । इसीलिए 
जब यवनराज दिमित्र ने मथुरा को आक्रान्त किया, तो ब्रजभूमि के निवासी 
उसका प्रतिरोध करने के लिए अपना तन-मन-धन न्यौछावर करने को 
उद्यत हो गए । उन्होंने डटकर यवन सेना का सामना किया । प्राचीन आर्य. 
मर्यादा का अनुसरण कर श्रोत्रिय, परिव्राजक, ब्रह्मचारी और पुरोहित तक 
शस्त्र लेकर उठ खड़े हुए, और यवनों का प्रतिरोध करने के लिए रणक्षेत्र 
में उतर आए । उनके लिए यह एक घर्मयुद्ध था । वे युद्ध कर रहे थे, अपनी 
घर्मभूमि की रक्षा के लिए, अपने मन्दिरो और देवस्थानों को म्लेच्छों द्वारा 
अपवित्र किए जाने से बचाने के लिए, और अपने अन्धकवृष्णि पूर्वजों की 
मान-मर्यादा कों अक्षुण्ण रखने के लिए। द 

मधुरा के युद्ध में यवनों को भारी क्षति उठानी पड़ी। उनकी एक- 

तिहाई सेना क्षत-विक्षत हो गई, और बहुत-सी युद्ध-सामग्री नष्ट हो गई । 
वहाँ दिमित्र को ऐसे सैनिकों से युद्ध करना पड़ा, जो न भृत थे और न मौल, 
पर जो घमं और देशभक्ति के आवेश में आकर अपना सववस्व न्यौछावर 
कर देने को उद्धत थे। यह दो सेनाओं का युद्ध नहीं था। यह युद्ध था दो 
धमो का, दो संस्कृतियों का और दो सम्यताओं का। यद्यपि अन्त में यवर्नो 
की विजय हुई, पर उन्हें यह ज्ञात हो गया कि शौर्यं की परम्परा और देश- 
भक्ति की भावना अभी भारत से नष्ट नहीं हुई है। 

मथुरा के युद्ध में यवन सेना जिस भयंकर रूप से क्षत-विक्षत हो गई 
थी, उसे देखकर दिमित्र क्रोध से पागल हो गया। आवेश में आकर उसने 
अपने सैनिकों को सर्वेसंहार का आदेश दिया। दो दिन और दो रात यवन 
सैनिक ka पशुओं के समान मथुरा की पण्यवीथियों, मार्गो और सारिणियों 
में उन्मत्त हुए फिरते रहे। जो कोई भी उनकी इष्टि में आया, उसे उन्होंने 
मौत के घाट उतार दिया । न उन्होंने स्त्रियों को छोड़ा, और न बच्चों को । 
साधु, मुनि, संन्यासी या हि कोई भी उनकी इष्टि में अवध्य नहीं 
था। स्वेत्र खून की नदियाँ बहा दी गईं। राजमार्ग और पथ-चत्वर सब 
शवों से पट गए। जब उन्हें कोई मनुष्य दिखाई न दिया, तो वे देव-मन्दिरों 
पर टूट पड़े | भागवत लोग मन्दिरों में देवमूतियाँ स्थापित कर उनकी पूजा 
किया करते थे। यवन सैनिकों ने इन मूर्तियों को खण्ड-खण्ड कर दिया। 
जब सर्वत्र इमशान की सी शास्ति छा गई, तो दिमित्र ने आदेश दिया कि 
मथुरा नगरी को आग लगा दी जाए। देखते-देखते ब्रजभूमि की यह पवित्र 
नगरी राख के एक विशाल ढेर के रूप में परिवर्तित हो गई। वहाँ न कोई 
मन्दिर शेष रहा और न कोई भवन । मनुष्यों के रहने का तो प्रन ही क्या 
था! 

यवनराज दिमित्र के इस 'महाक्रोध' को भारत की जनता चिरकाल 
तक विस्मृत नहीं कर सकी । दो सदी पश्चात्‌ एक पौराणिक सूत ने इस 


aba महाक्रोध के विषय में एक गीत की रचना की थी। गीत का भावार्थ यह था, 


“वनों के क्रोध का क्या ठिकाना ! जरा-सी बात पर वे क्रोध से पागल हो 
जाते हैं। तब उनमें उचित-अनुचित का विवेक करने की शक्ति ही नहीं रह 
जाती | स्त्रियों और बच्चों तक का वध करने में उन्हे कोई अनौचित्य प्रतीत 
नहीं होता । धर्म का उन्हें ज्ञान है ही नहीं, वे अनुतभाषी और अधार्मिक हैं। 
ऐसा हो भी क्यों नहीं? हैं तो वे राजा, पर शास्त्रविधि से न उनका अभिषेक 
हुआ है और न उन्होने प्रजापालन की प्रतिज्ञा.ही की हैँ। पशुबल के प्रयोग 
से 'ही वे राजशक्ति प्राप्त करते हैं। कोई नहीं जानता, कब वे प्रसन्न हो 

'जाएँ और कब क्रोध के वशीभूत होकर सब विवेक खो बैठें । इन्द्रियों पर 
उनका जरा भी वश नहीं है।' 
मथुरा का पूर्ण रूप से विध्वंस कर यवन सेनाएँ पांचाल जनपद की 
ओर अग्रसर हुई । दिमित्र का क्रोध अभी शान्त नहीं हुआ था। वह जहाँ भी 
गया, शस्य-श्यामल खेतों को उजाडता गया, ग्रामों और पत्तनों को नष्ट 
करता गया, मन्दिरों को ध्वंस करता गया, देवमूतियो को खण्ड-खण्ड करता 
गया, और जो कोई भी मार्ग में मिला उसे मौत के घाट उतारतः गया। 
स्त्रियों और बच्चों के प्रति भी उसने दया प्रदर्शित नहीं की । उसके नृशंस 
आक्रमण के कारण यमुना और गंगा की दक्षिणी अन्तर्वेदी का प्रदेश एक 
'विशाल शमशान के रूप में परिवर्तित हो गया। 
दिमित्र को ज्ञात था कि अहिच्छत्र में पुष्यमित्र द्वारा संगठित एक वड़ी 
सेना विद्यमान है । इस कारण उसने उत्त री पांचाल की ओर आगे बढ़ने का 
साहस नहीं किया | वह गंगा के दक्षिणी तटं के साथ-पाथ अग्रसर होता 
हुआ काम्पिल्य पहुँच गया, जो दक्षिण-पांचाल का प्रमुख नगर था । मथुरा 
के समान काम्पिल्य में भी सर्व संहार किया गया, और देखते-देखते यह नगर 
भी दिमित्र के महाक्रोध का शिकार हो गया । 
पांचाल देश के विविध नगरों. को नष्ट कर यवन सेनाएँ मध्यदेश में 
निरन्तर आगे बढ़ती गईं । दिमित्र को यह समाचार मिल गया था कि पुष्य- 
मित्र के नेतृत्व में एक विशाल भारतीय सेना यवनों का प्रतिरोध करने के 
लिए साकेत आ चुकी है। दिमित्र एक कुशल सेनानायक था । युद्धनीति की 
इष्टि से उसने यही निश्‍चय किया कि पहले साकेत पर आक्रमण किया जाए 
और उसे हस्तगत करने के पदचात्‌ पाटलिपुत्र की ओर आगे बढ़ा जाए। 


( ३०) 
सम्राट्‌ देववर्मा की हत्या 


मथुरा और काम्पिल्य से जो समाचार आ रहे थे, उन्हें सुनकर पाटलि- 


पुत्र की जनता अत्यन्त क्षुब्ध हो गई। भारत में युद्ध पहले भी हुआ करते थे, ` ` 


पर इस देश के सैनिक स्त्रियों और बैच्चों पर हाथ उठाना पाप समझते 
थे । सेनाएं आपस में युद्ध करती रहती थीं, और किसान शान्तिपूर्वक अपने 
खेतों में हल चलाते रहते थे । रणक्षेत्र में युद्ध करना इस देश के क्षत्रिय 
गौरव की बात मानते थे, पर निहत्ये गृहस्थों पर शस्त्र चलाना उनकी दृष्टि 

में घोर पाप था। शस्त्र का प्रयोग वे केवल ऐसे शत्रु के विरुद्ध करते थे, जो 
स्वयं अस्त्र-शस्त्र से सुसज्जित हो युद्धभूमि में उतर आया हो। देव-मन्दिर 
सबके लिए आदरणीय थे। देवस्थान चाहे भागवतों के हों, चाहे वौद्धों के, 
चाहे जैनों के और चाहे आजीवकों के--सव कोई उनका आदर करते थे, 
और कोई उन पर आक्रमण नहीं करता था। पर ये यवन लोग ? इनके 
'लिए न कोई अवध्य था और न कोई पूज्य । 

दिमित्र द्वारा किए गए सर्वेसंहार के समाचार से पाटलिपुत्र के निवासी 
बहुत उत्तेजित हो गए थे। उन्होंने राजप्रासाद को घेर लिया, और उसके 
सुख्यद्वार पर जाकर दौवारिक से कहा--'हम सम्राट्‌ से मेट करना 
चाहते हूँ ।' > 

'सम्राट्‌ इस समय मन्त्रिपरिषद्‌ में हैं। इस समय वह किसी से नहीं 
'मिल सकते ।' दौवारिक ने उत्तर दिया । 

'हम उनसे कुछ प्रार्थना करना चाहते हैं, सेनापति! पाटलिपुत्र के कितने 
ही श्रेष्ठी, वैदेहक और ज्येष्ठक उनसे भेट करने के लिए यहाँ उपस्थित हैं। 
आप उन तक हमारी प्रार्थना पहुँचा तो दीजिए ।' 

"आप शान्ति रखें। मन्त्रिपरिषद्‌ में अत्यन्त महत्त्वपूर्ण समस्याओं पर 
'विचार-विमशे हो रहा है। ऐसे समय सम्राट आपसे कैसे मॅट कर सकते है ? 

पर दौवारिक की वात से जनता को सन्तोष नहीं हुआ । शोर निरन्तर 
बढ़ता ही गया । देखते-देखते राजप्रासाद के दक्षिणी द्वार के सामने के मंदान 
में हजारों नागरिक एकत्र हो गए। एक जोशीले युवक ने लोगों को सम्बोधन 

कर इस प्रकार कहना प्रारम्भ किया--'मौये शासनतन्त्र इतना कलीव और 
अशक्त हो गया है कि अपने देवस्थानों तक की रक्षा कर सकने में वह 
असमर्थ है। मथुरा में यवनों ने अनगिनत स्त्रियों और बच्चों को गाजर- 
'मूली की तरह काटकर फेंक दिया । जब यवन सेनाएँ ब्रज और पांचाल में 
स्वेसंहार कर रही थीं, तो हमारे सम्नाट्‌ कहाँ थे? वह अन्तःपुर में केलि- 
` -्रीड़ा में व्यस्त थे। और पुष्यमित्र ? वह साकेत के शिविर में पेर पसारकर 
- सो रहे थे । ऐसे शासन को धिक्कार है, जो प्रजा की रक्षा भी न कर सके । 
` ऐसे नपुंसक सञ्राट्‌ और उसके अयोग्य मस्त्रियों को हम कब तक सहन 

„क्रते रहेंगे ? भाइयो, आगे वढ़ो, इस शासन को उखाड़कर फेंक दो ।' 
भीड़ के एक कोने से जावाज आई--'ऐसे शासन को धिक्कार है, हम 

उसे कभी सहन नहीं करेंगे ।' 

उस युवक ने अपने भाषण को जारी रखते हुए कहा--तो फिर चलो, 
नागरिको ! हम सब राजप्रासाद में प्रविष्ट हो जाएं और देववर्मा को 

राजासिहासन का परित्याग कर देने के लिए विवश कर ।? 
युवक के जोशभरे वचनों को सुनकर भीड़ में उत्तेजना फैल गई । उद्दण्ड" 
प्रकृति के कुछ लोग आगे बढ़ते हुए राजप्रासाद के महाद्वार के समीप तक 
पहुंच गए। इसी सयय आचार्य दण्डपाणि महाद्वार पर प्रगट हुए और 
उत्तेजित जनता को शान्त करते हुए उन्होंने कहा--'आपके उत्साह और 
आक्रोश को देखकर मैं अत्यन्त प्रसन्न हूँ । पाटलिपुत्र के नागरिकों से मुझे 
यही आशा थी। मैं भलीभाँति जानता था, कि यवनों के आक्रमण को वे 
कदापि सहुन नहीं करेंगे और उसका प्रतिरोध करने के लिए अपना सर्वस्व 
न्यौछावर करने को उद्यत हो जाएँगे। पर शत्रु का सामना क्रोध द्वारा 
कदापि नहीं किया जा सकता । उसके लिए आवश्यकता है अनुशासित शौर्य 
की, जीवन के बलिदान की, और कठोर नियन्त्रण की । आप सब वीर हैं, 
देशभक्त हैं, और आयंभूमि की रक्षा के लिए अपने तन-मन-धन की बलि 
देने को उत्सुक हैं। तो फिर आइए, सेना में नाम लिखवाइए, अस्त्र-शस्त्र 
की शिक्षा प्राप्त कीजिए, और मौर्य साम्राज्य के सैनिक वनकर साकेत की 
ओर प्रस्थान कर दीजिए, जहाँ सेनानी पुष्यमित्र यवनों का प्रतिरोध करने 
के लिए सन्नद्धहे । अपने उत्साह और आक्रोश का उपयोग यवनों के संहार 
के लिए कीजिए, राजप्रासाद पर आक्रमण करने में नहीं ।' ; 
वही युवक फिर आगे बढ़ा और उसने चिल्लाकर कहा --'देववर्मा 
नपुंसक है, अपने कत्तंव्य का उसे जरा भी ध्यान नही है। हमें देववर्मा जैसे 
अशक्‍त और प्रमादी राजा को राज्यच्युत करना होगा, तभी जनता में 
उत्साह का संचार हो सकना सम्भव है। नागरिको, किस बात की प्रतीक्षा 
कर रहे हो ? आगे क्यों नहीं बढ़ते ? इस धूतं ब्राह्मण की बातों में न 
आओ। आगे बढो, और द्वार को तोड़कर राजप्रासाद में प्रविष्ट हो जाओ |” 
वह युवक आगे बढ़ता कलर दण्डपाणि के समीप तक पहुँच गया था। 
आचार्य ने उसे धीमे से कहा--श्विमण )) और अधिक आगे न बढ़ो ॥ 
मैंने देखते ही तुम्हें पहचान लिया था। यदि नागरिकों के सम्मुख मैंने 
तुम्हारा भेद खोल दिया, तो वे अभी तुम्हारे टुकड़े-टुकड़े कर डालेंगे। 
कुक्कुटविहार के षड्यन्त्रों की कोई भी वात मुझसे छिपी नहीं रहती । ॐ 
अपने साथियों के साथ तुरन्त यहाँ से चले, जाओ । इसी में तुम्हारी भलाई . 
| 7 


दण्डपाणि की बात सुनकर वह युवक स्तव्ध रह गया । धीरे-धीरे वह 
पीछे हट गया, और कुछ देर पद्दचात्‌ कुक्कुटविहार को वापस चला गया । 
नागरिकों को सम्वोधन करते हुए दण्डपाणि ने फिर कहा-- 


5६००० ५०. 

“भाइयो, आप विइवास मानें, न सञ्राट्‌ देववर्मा अपने कर्तब्य से 
विमुख हैं और न उनके अमात्य । आप लोग चैयं से काम लें । क्रोव और 
उत्तेजना के वशीभूत होकर कोई ऐसा कार्ये न कर डालें, जिससे हमारी 
पवित्र आर्यभूमि की हानि हो। आप विशवास रखें कि सम्राट देववर्मा सच्चे 
वीर हैं, उत्कट योद्धा हैं, और आर्ये क्षत्रियो की वीर मर्यादा में आस्था रखते 
हैं। उन्हें आपके सहयोग की आवश्यकता है, विरोध की नहीं । आइए, आगे 
वढिए, राजप्रासाद पर आक्रमण करने के लिए नहीं, अपितु सेनानी पुष्य- 
मित्र की सेना में सम्मिलित होने के लिए। हमें घन भी चाहिए, अस्त्र-दास्त्र 
भी चाहिएं और सेना के लिए अन्न-वस्त्र भी चाहिएँ । आपमें जो युवक हैं, 
वे सेना में नाम लिखवाएं, और जो घन प्रदान कर सकते हैं, वे मुक्तहृदय 
से अर्थ दान करें। यदि मातृभूमि की स्वतन्त्रता अक्षुण्ण रहेगी, तो घन आप 
फिर भी कमा लेंगे। पर यदि यवनों को परास्त न किया गया, तो पाटलि- 
पुत्र की भी वही गति होगी जो मथुरा की हुई है ।! 

आचार्यं दण्डपाणि के समझाने पर जनता का उद्वेग शान्त हो गया। 
युवकों ने सेना में नाम लिखवाना प्रारम्भ कर दिया, और बहुत-से नर-नारी 
घन संचय के लिए तत्पर हो गए। सवंत्र नया उत्साह दिखाई पड़ने लगा । 
'सञ्राट्‌ देववर्मा की जय', “आचायें दण्डपाणि की जय” और सेनानी पुष्य- 
मित्र की जय' के नारों से सम्पूर्ण पाटलिपुत्र गूंज उठा । आन्तर्वंशिक सेना के 
द्वारस्थित गुल्मपति को सब आवद्यक आदेश देकर दण्डपाणि राजप्रासाद 
को वापस लौट गए, जहाँ मन्त्रिपरिषद्‌ की बैठक अभी जारी थी। आचार्यं 
के आ जाने पर देववर्मा ने उनसे कहा-- 

“मुझे साकेत के लिए प्रस्थान करने की अनुमति प्रदात कीजिए, 
आचाय! जनता की यही इच्छा है, और मैं स्वयं भी यही चाहता हूँ। क्षत्रिय 
माता जिस अवसर के लिए सन्तान को जन्म देती है, वह अंब उपस्थित हो 
गया है। राजप्रासाद के सुखों का उपभोग करते हुए निष्क्रिय जीवन बिता 
सकना अब मेरे लिए सम्भव नहीं है।' 
साकेत जाकर तुम क्या करोगे, वत्स? वहाँ का सब कार्ये सेनानी 
पुष्यमित्र ने सम्भाला हुआ है वह कुशल सेनानायक है और युद्धनीति में 
पारंगत है। राजसिहासन पर तुम्हारी स्थिति अभी पूर्णतया सुरक्षित नहीं 


* “हुई है। पाटलिपुत्र से तुम्हारे प्रस्थान करते ही अन्तःपुर के षड्यन्त्र फिर से ' 


SEE 
5382. 


प्रारम्भ हो जाऐंगे । मेरी सम्मति में तुम्हारा पाठलिपुत्र में रहना बहुत 
आवश्यक है। तुम्हें साकेत जाने का आग्रह नहीं करना चाहिए ।' 
“पर यह भी सोचिए, आचार्य ! यवनराज दिमित्र अपनी राजधानी को 

छोड़कर इतनी दूर भारत में आया हुआ है । वह अपनी सेना के साथ-साथ 
रहता है। उसके साथ रहने से सेना को प्रेरणा प्राप्त होती है। यवनों के 
पास सेनानायकों की कोई कमी नहीं है। सैन्य संचालन उनके सेनापतियों 

: द्वारा ही किया जाता है, पर दिमित्र के साथ रहने के कारण यवन सैनिकों 
में अपूर्व उत्साह का संचार होता हैं। क्या मेरी उपस्थिति से साकेत की 
सेना को कोई लाभ नहीं होगा ?' 

. “होगा क्यों नहीं, वत्स! पर पाटलिपुत्र में शान्ति और व्यवस्था स्थापित 
रहने का मेरी इष्टि में अधिक महत्त्व है, और उसके लिए तुम्हारा यहाँ रहना 
बहुत उपयोगी है। मुझे यवनों की सेना से उतना भय नहीं है जितना कि 
अन्तःपुर के षड्यन्त्रो और कुक्कुटविहार के कुचक्रो से है।' 

'पर आप तो पाटलिपुत्र में रहेंगे ही, आचाय ! हमारे सत्री और गुढ- 
पुरुष भी अव जागरूक हो गए हैं। मुझे साकेत जाने की अनुमति प्रदान करें, 
आचार्य ! मेरी यही इच्छा है।' 


LITA 
कुछ देर सोचकर दण्डपाणि ने कहा, “यदि तुम्हारा संकल्प इतना इड? `, 


है, तो मैं तुम्हारे मागे में बाधा नहीं डालूंगा। पर आत्मरक्षा के लिए तुम्हें 
बहुत जागरूक रहना होगा ।' ; 

आत्तर्व शिक वीरवर्मा को बुलाकर दण्डपाणि ने कहा, 'देखो, वीरवर्मा! 
` सम्राट्‌ शीघ्र ही साकेत के लिए प्रस्थान कर रहे हैं। पर यह बात/किसी को 
ज्ञात नहीं होनी चाहिए। वह छद्मवेश में जाएंगे। तुम्हें छाया के समान 
उनके साथ रहना होगा। कुछ चुने हुए सैनिकों को भी साथले लो। 
स की सुरक्षा का सव उत्तरदायित्व तुम्हीं पर है। तुभ सब छद्यवेश में 

I’ 

“आपकी आज्ञा शिरोधार्य है, आचार्य ! आप कोई चिन्ता न करें। जब 
तक मेरे शरीर में रक्‍त की एक बूंद भी शेष रहेगी, सम्राट्‌ का वाल तक 
बाँका नहीं होने पाएगा ।' वीरवर्मा ने उत्तर दिया । 

मन्त्रिपरिषद्‌ का अधिवेशन समाप्त हो गया, और सम्राट्‌ देववर्मा 
साकेत-यात्रा की तैयारी में व्यापृत हो गए। उन्हें तैयारी करते देख वीरवर्मा 
ने कहा, 'आपको छद्मवेश में चलना है, सम्राट्‌ ! इस तैयारी की क्या ' 
आवश्यकता है ? पाटलिपुत्र से एक सार्थे शीघ्र ही परिचिम की ओर प्रस्थान 
कर रहा है। श्रेष्ठी कमलपणं उसके सार्थवाह हैं। मौर्यकुल के प्रति उनकी' 
आस्था निस्संदिग्ध है। आप वैदेहक के वेश में उनके साथ जाएंगे ।' 

“कमा मागध साम्राज्य का शासनतन्त्र इतना शिथिल हो गया है कि 
उसका सम्राट अपने साम्राज्य में भी स्वतन्त्रता के साथ कहीं आ-जा नहीं 

सकता ? छद्मवेश में यात्रा करने की बात मेरी समक में नहीं आती ।' 

“आचार्य दण्डपाणि का यही आदेश है, सम्राट! ' 

'पर तुमने मेरे प्रश्‍न का उत्तर नहीं दिया ।' 

'कुक्कुटविहार के कुचक्रों से आप भलीमाँति परिचित हैं, सञ्जाट्‌ । छद्म 
वेश को अपनाए बिना आपकी साकेत-यात्रा निरापद नहीं हो सकेगी । 
आपके समान मैं भी वैदेहक के वेश में रहुँगा। हमारे सैनिक भी ज्येष्ठक, 
कर्मकर, सेवक आदि के वेश में रहेंगे। आचार्य का यही आदेश है, सम्राट! ' 

वीरवर्मा ने सम्राट की साकेत यात्रा को गुप्त रखने का पुरा-पूरा प्रयत्न 
'किया। पर मोग्गलान के सत्री अत्यन्त चतुर थे। उनसे यह छिपा नहीं रह 
सका, कि देववर्मा छद्मवेद् में पश्चिम की ओर प्रस्थान कर रहे हैँ । कुक्कट- 
बिहार के स्थविर चिरकाल से जिस अवपर की प्रतीक्षा में थे, वह अब 
उपस्थित हो गया था । मोग्गलान ने अपने विश्‍वस्त सत्रियों को संघाराम के 
गर्भगृह में बुलाकर मन्त्रणा प्रारम्भ कर दी। र 

“कहो, निपुणक ! अब तुम्हारा क्या विचार है? देववर्मा को अपने मागे 
से सदा के लिए हटा देने का यह सुवर्णीय अवसर है। इसे हाथ से नहीं जाने 
देना चाहिए ।' मोग्गलान ने कहा । 

"हाँ स्थविर ! सत्रियों द्वारा सब सूचनाएं मुझे प्राप्त हो चुकी हैं। देव- 
र्मा कल प्रातः पाटलिपुत्र से प्रस्थान कर रहा है।' निपुणक ने उत्तर दिया। 

“उसके साथ कितने सैनिक रहेंगे ? प 

“एक सहस्न से भी अधिक | वे सव वैदेहक आदि के छद्मवेश में हैं ।' 

“सार्थवाह कौन है ?' 

“न्रष्टी कमलपर्ण । राजमार्ग पर जिसकी विशाल पण्यशाला है।' 

“तुम्हारी क्या योजना है? क्या यह सम्भव नहीं है कि तुम्हारे कुछ गुढ़- 
"पुरुष भी इस सार्थे में सम्मिलित हो जाएँ ? क्यों न तुम भी वैदेहक का वेश 
बनाकर और कुछ पण्य साथ में लेकर इस सार्थ में सम्मिलित हो जाओ? 
अवसर पाकर मार्ग में कहीं देववर्मा की हत्या कर देना तो तुम्हारे वाएं हाथ 
-का खेल होगा । यह योजना कैसी रहेगी ?' 

- यह क्रियात्मक नहीं होगी, स्थविर ! दण्डपाणि के सत्री कुक्कुटविहार 

` जञ भी विद्यमान हैं। हमारी कोई भी चाल उनसे छिपी नहीं रहेगी । वीरवर्मा 
के सैनिक सावधान हो जाएंगे और अवसर पाकर हम पर आक्रमण कर देंगे। 
“हमारे दस-बीस गूढपुरुष उनका सामना नहीं कर सकेंगे ।' 

'पर कोई उपाय तो करना ही होगा, निपुणक ! ऐसे अवसर बार-बार 
:हाथ नहीं आया करते। क्यों न तुम अपने विदवस्त गूढ़पुरुषों के साथ तुरन्त 

काशी के लिए प्रस्थान कर दो और कमलपणं के सार्थं से पहले ही वहाँ पहुंच 
जाओ । तुम सब मुण्ड या जटिल तापसों के वेदा में यात्रा करो, किसी को 
तुम पर सन्देह नहीं हो पाएगा । काशी में विषवनाथ शिव का प्रसिद्ध मन्दिर 
हे । उसके प्रांगण में आसन जमाकर बैठ जाओ। देववर्मा शिव झा परम 
भक्त है। काशी पहुँचने पर वह विश्‍वनाथ शिव. के दर्शन के लिए अवद्य 
जाएगा । मन्दिर को भीड़ में अकस्मात्‌ उस पर आक्रमण कर देना ।' 

'यह योजना भी सफल नहीं हो सकेगी, स्थविर ! भववर्मा की हत्या 
मैने इसी ढंग से की थी। वीरवर्मा कूटनीति में पारंगत है। पिछले अनुभव 
से वह अवश्य लाभ उठाएगा ।' | 

“फिर तुम्हीं कोई उपाय बताओ, निपुणक ! ' 

कुछ देर सोचकर निपुणक ने कहा, 'हमें लूले, ATI और अन्धे बनकर 
विश्वनाथ के मन्दिर के बाहर भीख माँगने के लिए खड़े हो जाना चाहिए । 
शिव की पूजा के अनन्तर देववर्मा कुछ दान-पुण्य अवश्य करेगा । विकलांग 
होने के कारण कोई हम पर सन्देह नहीं करेगा। भीख देता हुआ जब वह 
हमारे समीप पहुँचेगा, हम तुरन्त उस पर टूट पड़ेंगे ।' $. 

"हाँ, तुम्हारी यह योजना क्रियात्मक है । आज रात ही पाटलिपुत्र से 
प्रस्थान कर दो। यहाँ से तीर्थयात्रियों के वेश में जाओ और काशी पहुंचते 
ही लूले-लंगड़े बनकर भीख माँगना प्रारम्भ कर दो ।' 

तिपुणक और उसके साथी शीघ्र ही काशी पहुंच गए। कमलपर्ण का सार्थं 
एक दिन में चार योजन से अधिक का मार्ग तय नहीं कर सकता था। उससे 
एक महीने पहले पहुंचकर निपुणक ने भिखमंगे का वेश बनाया और विश्वनाथ 
के मन्दिर के प्रांगण में भीख मांगने लगा । वह लंगड़ाकर चलता था, और 
सहारे के लिए एक लाठी उसने हाथ में ली हुई थी । उसका कोई गुढ़पुरुष 
अन्धा बना हुआ था और कोईलूला । सव सतर्क होकर उस दिन की 
प्रतीक्षा में थे, जवकि कमलपर्ण का सार्थ काशी पहुँचेगा और उसके वेदेहक 
देवदर्शन के लिए विश्वनाथ के मन्दिर में आएंगे । 

उधर कुमार शतघनुष की माता तारा देवी भी दान्त नहीं बैठी थी। 


योगमायासिद्ध शतमाय ने दैववर्मा की मृत्यु के लिए जिस अनुष्ठान का __ 
, आयोजन किया था, उसका सव आवश्यक संभार उसने जुटा लिया था। `: 


शस्त्र द्वारा हृत पुरुष का कपाल लेकर उसमें गुञ्जा के वीज बो दिए गए थे । 
उनके छोटे-छोटे पौधे भी निकल आए थे। बकरी, बिल्ली, नेवला, ब्राह्मण, 
इवपाक, काक और उलूक के बाल भी एकत्र कर लिए मए थे, और विच्छ, 
मधुमवखी और साँप के चमं भी । जब सव वस्तुएँ एकत्र हो गईं, तमाय को 

बुलाकर तारा देवी ने कहा-- 

'अभिचार-क्रिया की सव सामग्री प्रस्तुत है, महाराज ! अब मुझे कव 
तक प्रतीक्षा करनी होगी ?' 

शतमाय आँखें बन्द कर कुछ समय चुपचाप बैठा रहा । फिर पृथ्वी पर 
उंगली से रेंखाएँ खींचकर उसने कुछ गणनाएँ कीं, और प्रसन्न होकर कहा-- 
'अब अधिक देर नहीं है, राजमाता ! पुष्य नक्षत्र प्रारम्भ हो चुका है। 
केवल दस दिन ओर प्रतीक्षा करनी होगी । आज कृष्ण-चतुर्थी है। कृष्ण- 
चतुर्देशी की रात्रि को तुम तैयार रहना मैं अभिचार-क्रिया का अनुष्ठान 
प्रारम्भ कर दूंगा और उसके पूर्ण होते ही देववर्मा की मृत्यू हो जाएगी।' 

“मैं तो तैयार बैठी हँ, महाराज ! आज्ञा दीजिए, कहाँ आ जाऊं ?' 

"पर अभी तुम्हें एक कार्य और करना है। दां हाथ की छोटी उंगली 
के नाखून तुम्हारे पास हैं ? 

'हैं, महाराज ! यह आपने पहले ही बता दिया था । क्या कोई अन्य 
चस्तु भी चाहिए ?' ; 

"नीम की नीमलियाँ, काकवृक्ष के पुष्प, बन्दर के बाल और मनुष्य की 
हड्डी--इन सबका भी संग्रह कर लो। किसी मृत मनुष्य के वस्त्र भी चाहिऐ। 
नीमली आदि को उस वस्त्र में बाँघधकर एक पोटली बना लो। देखना, सब 
वस्तुएँ ठीक तरह से वॅध जाएँ। इस पोटली को देववर्मा के निवास-स्थान 
के समीप कहीं गाड़ देना। पर यह करने से पूर्व तुम्हें चार दिन और चार 
रात का अनशन करना होगा। पानी की एक बूँद भी तुम ग्रहण नहीं कर 
सकोगी ! बया तुम इसके लिए उद्यत हो ? 

'यदि इससे देववर्मा की मृत्यु हो जाए, तो मैं जीवन-भर अनशन कर 
सकती हूँ, महाराज ! 'पर कठिनता यह है कि देववर्मा के निवास-स्थान 
तक मैं पहुंच कंसे सकंगी ? कुक्कुटविहार में आश्रय ग्रहण कर जीवन के 
शेष दिन काट रही हूँ । राजप्रासाद में मुझे कोन जाने देगा ? ' 

“अच्छा, इसका भी उपाय वता देता हूँ। देववर्मा शीघ्र ही पाटलिपुत्र 
से प्रस्थान कर रहा है। वह राजप्रासाद के पदिचमी महाद्वार से बाहर 


` : जाएगा। तुम रात के समय वहाँ जाना और महाद्वार के समीप राजमार्ग के 


ठीक बीच में उस पोटली को गाइ देना ।' 
'हाँ, यह तो मैं कर सकूंगी, महाराज ! ' E 
“तो फिर आज से ही अनशन प्रारम्भ कर दो। पर इस कार्य के लिए 
तुम्हें अकेले ही जाना होगा, और वह भी रात्रि के समय । डरोगी तो नहीं ?' 
'नहीं, महाराज! ' : : 

चार दिन और चार रात निरन्न और निर्जल रहकर माधवी ने उस 
पोटली को राजप्रासाद के पर्चिमी महाद्वार के निकट राजमार्ग के मध्य में 
गाड़ दिया | यह कर चुकने पर उसने शतमाय से कहा--- 

“अभिचार क्रिया का अनुष्ठान कव प्रारम्भ करेंगे, महाराज ? 

“अब केवल पाँच दिन शेष रह गए हैं, राजमाता ! पर इंस क्रिया के 
लिए किसी ऐसे मन्दिर में जाना होगा जहाँ पूर्णतया एकान्त हो। हम दो के 
अतिरिवत वहाँ कोई भी न हो, पशु-पक्षी तक भी नहीं ।' 

“भै कहीं भी चलने को उद्यत हुँ, महाराज ! ' 4 

'तो सुनो, राजमाता ! यहाँ से पचास योजन दूर दक्षिण-पूर्व दिशा में 
एक सघन कान्तार है। उसके मध्य में एक बहुत पुराना मन्दिर हैं। आजकल 
वहाँ न कोई रहता है, और न कोई वहाँ आता-जाता ही है। अभिंधार-क्रिया 
के लिए हमें वहाँ जाना होगा । शीघ्र ही यात्रा का प्रबन्ध कर लो ।' * 

“मुझे स्वीकार है, महाराज AA र 

कृष्ण-चतुदेशी के दिन मध्याह्ल तक माधवी शतमाय के साथ महा- 
कान्तार के एकान्त मन्दिर में पहुंच गई । सूर्यास्त होते ही दातमाय ने अभि- 
चार-क्रिया का प्रारम्भ कर दिया । यज्ञकुण्ड में अग्नि प्रज्वलित कर पहले 
मद्य की आहुति दी गई, फिर क्रमशः उस सव संभार की जिसे माधवी ने 
यत्नपूर्वक जुटा रखा था। आहुति देते समय शतमाय इन मन्त्रों का उच्चा- 

रण करता जाता था-- 
उपमि शरणं चाग्नि देवतानि दिशो दश 
अपयान्तु:च सर्वाणि वशतां यान्तु मे सदा ॥ स्वाहा ॥ 
वशं मे ब्राह्मणा यान्तु भूमिपालाइच क्षत्रियाः 
वशं वेश्यारच शूद्वाइच वरातां यान्तु मे सदा ॥। स्वाहा ॥। 
अमिले किमिले वयुजारे प्रयोगे फके कवयुद्वे 
विहाले दन्तकटके स्वाहा ॥। 


अनुष्ठान करते समय शतमाय कुछ श्रान्ति अनुभव करनें लगा । मद्यपान _ .. 
कर उसने श्रान्ति दूर की; और तारादेवी से कहा,'अब पूर्णाहुति का समय आ 


गया है, राजमाता ! तैयार हो जाओ। पूर्णाहुति के साथ ही देववर्मा पंचतत्व 
को प्राप्त हो जाएगा । शस्त्रहत पुरुष के कपाल में जो गुञ्जा वीज आरो- 
पित हैं, उन्हें अपने दाएं हाथ में ले लो, और दाएं हाथ की सबसे छोटी 
उंगली का नाखून उसके बीच में रख दो। मन्त्रोच्चार के वाद ज्यों ही मैं 
' स्वाहा कहूँ, कपाल को सावधानी से यज्ञकुण्ड में डाल देना । अच्छा, अब मैं 
मन्त्र पढ़ता है-- . KIA 

अमिले किमिले वयुजारे प्रयोगे फके kaa विहाले 
दन्तकटके अलिते पलिते मवेन स्वाहा। 

स्वाहा के साथ ही माधवी ने कपाल को अग्निकुण्ड में डाल दिया। 
अग्नि वेग से प्रज्वलित हो उठी, लाल और काली ज्वालाओं से सम्पूर्णे गगन 
प्रदीप्त हो गया, और एक प्रचण्ड ध्वनि से वायुमण्डल कम्पित ही उठा। 
अभिचारः-क्रिया श्रव पूर्ण हो गई थी । प्रसन्न होकर शतमाय ने कहा, “राज- 
माता, देववर्मा अब इस संसार में नहीं है। तुम्हारा मनोरथ पूर्णे हो गया 
है, जाओ, अन्तःपुर पर निष्कण्टक राज करो ।' 

तारा देवी ने शतमाय से चरणों के अपना सिर रख दिया । 

जिस समय मायायोग-सिद्ध शतमाय महाकान्तार के एकान्त मन्दिर में 
अभिचार-क्रिया के अनुष्ठान में तत्पर था, निपुणक और उसके साथी विइव- 
नाथ शिव के मन्दिर के बाहर खड़े हुए देववर्मा की उत्सुकतापूर्वक प्रतीक्षा . 
कर रहे थे। सूर्यास्त होने से पूर्व ही कमलपर्ण का सार्थ काशी पहुँच गया 
था, और देववर्मा अपने सैनिकों के साथ छद्यवेश में भगवान्‌ की पूजा के 
लिए शिवमन्दिर में आ गए थे। वह देर तक भगवान्‌ की पूजा करते रहे । 
आधी रात बीत जाने पर जब वह वाहर निकले, तो एक भिखमंगा लंगड़ाता 
हुआ उनके सम्मुख उपम्थित हुआ। हाथ फैलाकर उसने देववर्मा से कहा, 
“श्रेष्ठी की जय हो, भगवान्‌ विश्वनाथ आपका कल्याण करें ! कुछ भिक्षा 
मुझ विकलाङ्ग को भी मिल जाए ।! भीख देने के लिए देववर्मा ने ज्यों ही 
अपना हाथ ऊपर उठाया, उस भिखमंगे ने अकस्मात्‌ उनपर आक्रमण कर 
दिया । जिस लाठी के सहारे वह लंगड़ाकर चल रहा था, वह एक गुप्ती थी 
जिसमें तीक्षण घार की खड्ग छिपी हुई थी। आत्तर्वशिक वीरवर्मो देखता 
ही रह गया, और मौर्य सञ्राट्‌ की जीवनलीला समाप्त हो गई। 


( ३१) 
प्रणय-क्री ड़ा 
घारिणी और अग्निमित्र का विवाह हुए सात दिन हो चुके थ। वे 
दोनों इन्द्रप्रस्थ की सेना के सैनिक थे, अतः दिन-मर अस्त्र-संचालन और 
व्यूहुःरचना के अभ्यास में व्यस्त रहते । पर सायंकाल होते ही वे यमुना के 


तट पर चले जाते और आधी रात तक प्रणय-केलि में रत रहते । एक दिन 
धारिणी ने अग्निर्मित्र से कहां--- 


FT " 

'मेरी इच्छा है कि कुछ दिन कहीं अन्यत्र घूम आएं, किसी ऐसे प्रदेश 
में जहाँ हम दोनों के अतिरिक्त अन्य कोई न हो। यमुना का यह तट तो 
वड़ा ही उजाड़ और नीरस है। न यहाँ कोई निकुञ्ज है, और न कोई सघन 
वृक्ष ।' za; 

'तुम कहाँ जाना चाहती हो ?' 

'क्यों न कुछ दिनों के लिए कपिश-गान्धार की यात्रा कर आएं । सुना 
है, वहाँ द्राक्षा और दाड़िम इस प्रकार पाए जाते हैं जैसे यहाँ करीर और 
वेर । वह देश कितना सुन्दर होगा ! द्राक्षा के गुच्छो से लदी हुई लताएँ, 
और हरे-भरे वृक्षों से लटकते हुए लाल-लाल दाडिम । सुना है, हिन्दूकुश 
पर्वतमाला की चोटियाँ सदा हिम से ढकी रहती हैं । हिमपात देखने की 
मेरी बहुत इच्छा होती है। मार्ग में वाहीक देश भी घूम लेंगे। माताजी तो 
यहाँ हो भी आई हैं । जब वह वाहीक जनपदों के सौन्दर्य की चर्चा करने 
लगती हैं, तो मेरा मन काबू में नहीं रह पाता । इच्छा होती है, उड़कर 
वहाँ पहुँच जाऊं और वाहीक सुन्दरियों के स्वर में स्वर मिलाकर गाने 
लग ।' 


` पर यह कैसे सम्भव है, घारिणी ! यवन सेनाएँ मथुरा पहुँच चुकी 
हैं। सेनानी ने आदेश दिया है कि दुर्गंगाल वीरसेन तुरन्त मथुरा के लिए 
प्रस्थान कर दें। हमें भी रणक्षेत्र में जाना होगा।' 

यह सुनकर धारिणी की आँखों में आँसू आ गए । श्रपने मानसिक उद्वेग 
पर काबू पाकर उसने कहा-- 

“सैनिक जीवन भी कितना नीरस और भयंकर है। प्रणय के लिए उसमें 
कोई स्थान ही नहीं है। क्या हमारा सारा जीवन इसी प्रकार बीत जाएगा।' 

'मन में क्लैव्य न लाओ, घारिणी ! शत्रुओं से देश की रक्षा करना हम 
सँनिकों का प्रथम कतंव्य है। प्रणय को कत्तंव्य-पालन में बाधक न होने दो।' 

अस्तिमित्र की बात सुनकर घारिणी गम्भीर हो गई। कुछ देर चुप 
रहकर संकोच के साथ उसने कहा-- 

'मेरे मन में एक बात आ रही है। यदि बुरा न मानो तो कहूँ ।' 

तुम्हारी किसी बात से मैंने क्या कभी बुरा माना है ? 

“दिमित्र वाल्हीक देश का ही तो राजा है न? सुगा है, जव पिछली वार 
वाल्हीकराज ने भारत पर आक्रमण किया था, तो एक अन्य कुमारने 
वाल्हीक नगरी में अपने को राजा घोषित कर दिया था । बया यह सच है?” 

“हाँ, सच है। उप कुमार का नाम ह क्रतिद था । वह अभी जीवित 
है, ओर दिमित्र के प्रति घोर विद्वेष रखता हे लट हि 

: “इसका अभिप्राय यह है कि यवन राजकुल में भी एकता का अभाव है। 
'जिस प्रकार के षड्यन्त्र हमारे पाटलिपुत्र के राजप्रासाद में चलते रहते हैं, 
वाल्हीक नगरी भी उनसे मुकत नहीं है।' 

“हाँ, यह भी सच है ।' 

“तो फिर सुनो । यवनराज दिमित्र भारत पर आक्रमण करता हुआ 
अपने देश से बहुत दूर चला आया है। क्या .आप समभते हैं कि वाल्ही क 
नगरी में उसका राजसिंहासन सवंथा सुरक्षित है ! ' 

“तुम कहना क्या चाहती हो, धारिणी ? ' 

“अभी बताती हूँ । कपिश, गान्धार और मद्रक जनपद दिमित्र की 
'अधीनता स्वीकृत करते हैं न ?' 

'हाँ, करते हैं। वे वाल्हीक के यवन साम्राज्य के अन्तर्गत हैं ।' 

"क्या उनका शासन करने के लिए दिमित्र ने वहाँ अपने कोई क्षत्रप या 
सेनापति नियुक्त किए हुए हुँ?” 

“मद्रक जनपद में दिमित्र की ओर से एक यवन सेना विद्यमान है, 
जिसका सेनापति मिनेन्द्र नाम का युवक है। कपिश-गान्धार में भी यवन 
सेनाएँ स्थापित हैं और साथ ही यवन क्षत्रप भी।' 

'एवृक्रतिद आजकल कहाँ है ?' 

'हिन्दूकुश की उपत्यकाओं में। वह इस प्रतीक्षा में है कि उपयुक्त 
अवसर मिले और वह वाल्हीक के राजसिंहासन पर फिर अपना अधिकार 
स्थापित कर ले | पर यह सव तुम क्यों पूछ रही हो ?' 

"जरा धैय रखो, अभी बताती हूँ। क्या आप समभते हैं कि कपिश- 
गान्धार के क्षत्रप और सेनापति दिमित्र के प्रति पूर्णरूप से अनुरक्त हैं ?' 

“इस समय वाल्हीक देश पर एवुथिदिम के कुल का प्रभुत्व है। पर कुछ 
समय पूर्व यह देश सीरिया के यवन सम्राट के अधीन था। दिमित्र के एक 
पूवेज ने सीरिया के सम्राट्‌ के विरुद्ध विद्रोह कर वहाँ अपना स्वतन्त्र शासन 
स्थापित कर लिया था । पर यवनों की शक्ति का वास्तबिक केन्द्र अव तक 


“भी सीरिया ही है। एवुक्रतिद वहीं के राजकुल का है। एवुथिदिम के कुल से 


उसका वैर है। कपिश-गान्धार के अनेक सेनापति भी उसी के कुल के हे 
अव मेरी योजना सुनो । जब यवनों में इतना विद्वेष भाव है, तो हम 
क्यों न उसका उपयोग करें! क्यों न हम यह प्रयत्न करें कि कपिश-गान्धार 
आदि में दिमित्र के विरुद्ध विद्रोह हो जाए ? यदि एवूक्रतिद के राजकुल का 
कोई सेनापति वहाँ अपने को स्वतन्त्र घोषित कर दे, तो दिमित्र के लिए 
भारत में टिक सकना सम्भव नहीं रहेगा । जब उसका अपना रार्जातहासन 

ही डाँवाडोल हो जाएगा, तो भारत पर आक्रमण करके वह क्या करेगा?” 

“तुम्हारी यह्‌ योजना विचारणीय है, पर तुम इसे क्रियान्वित केसे 
क रोगी ?' 

JA न कहकर 'हुम' कहो । हमं दोनों मिलकर इस योजना को क्रिया- 
न्वित करेंगे। मैं चाहती हूँ, हम तुरन्त पश्चिम की ओर प्रस्थान कर दें, और 
शाकल जाकर मिनेन्द्र से मेंट करें। यदि वहाँ काम न बने, तो कपिश- 
गान्धार जाएँ और वहाँ यवन सेनापतियों से मिलें। यदि आवश्यकता हो, 
तो हिन्दूकुझ भी जाएँ और एवुक्रतिद से सम्पर्क स्थापित करे। हम इन' 
यबनों को यह समझभाएँगे कि भारत में दिमित्र की स्थिति डाँवाडोल है। 
उसकी पराजय सुनिर्चित है। एवुक्रतिद और उसके समर्थकों को और 
चाहिए ही क्या ? वे तुरन्त दिमित्र के विरुद्ध विद्रोह कर देंगे, और यवनों 
में गृहकलह प्रारम्भ हो जाएगा । दिमित्र के प्रतिरोध का यही उपाय है।' 

“तुम्हारी बात तो ठीक है, पर यह कार्य तुम करोगी कंसे ?' . 

“मै केवल शस्त्र संचालन में ही प्रवीण नहीं हुँ। औशनस नीति कौ 
शिक्षा भी मैंने प्राप्त की है। तुम मेरे साथ-साथ रहना। देखना, मैं किस 
प्रकार यवन देश में विप्लव का सूत्रपात करती हूँ ।” 

"पर हम दोनों कुरुदेश के सैनिक हैं। दुर्गपाल की अनुमति के बिना' 
हमारे लिए कहीं भी जा सकना असम्भव है। अनुशासन में रहना हमारा 
कतंव्य है।' - 

कौय साम्राज्य के पश्चिमी सीमान्त की रक्षा का भार भ्राता वीरसेन 
पर है । मैं उनकी अनुमति अवश्य प्राप्त कर लूँगी। तुम इसकी चिन्ता न 
करो। मेरी इच्छा को वह कभी उपेक्षा नहीं करेंगे । देखो, देशाटन की मेरी 
प्रबल इच्छा है। पदिचम के इन जनपदों के प्रति मेरे हृदय में अपार 
आकर्षण है । पर एक बात का ध्यान रखना । सुना है, वाहीक और कपिश- 
गान्धार की स्त्रियाँ अत्यन्त रूपवती होती हैं। किसी के नयन-बाण से घायल" 
होकर मेरा परित्याग न कर देना ।' 

'यह समय हँसी का नहीं है, धारिणी ! यवन सेना मध्यदेश में प्रवेश 
कर चुकी है। आययंभूमि घोर संकट में है। यदि दुर्गंपाल ने तुम्हारी योजना 

को स्वीकार कर लिया, तो तुम्हारे साथ चलने में मुझे क्या आपत्ति हो 
सकती है ?' " 

“आज आप इतने गम्भीर क्यों हैं? क्या आपकी यह इच्छा नहीं होती 
कि हम दोनों कुछ दिनों के लिए ऐसे सुदूर प्रदेश में चले जाऐ जहाँ न हमें 
कोई पहचानता हो, न हमें किसी प्रकार की.चिन्ता हो, और जहाँ हम एक- 

दूसरे में मग्न होकर जापान प्रणय क्रीड़ा में रत रह सकं । आकाश 
में उडते हुए पक्षियों के उस युगल को देखते हो, कैसे एक-दूसरे में मग्न हैं। 
हमारा विवाह हुए केवल एक सप्ताह ही हुआ है, पर संसार-भर की 
चिन्ताएँ हमारे सिर पर सवार हो गई हैं।' 

यह कहते-कहते घारिणी की आंखों में आँसू आ गए। अग्निमित्र ने 
उसे अंक में भरते हुए कहा -- 

'मुफे कतं व्य-पालन से च्युत न करो, घारिणी !' 

कैं भलीभांति जानती हूँ, कि प्रणय को कर्तव्य के मार्ग में वाधक नहीं 
होना चाहिए। पर मैं तुम्हें कतंव्य-पालन से विमुख तो नहीं कर रही हूँ। 
हम देश की रक्षा के महान्‌ उद्देश्य को सम्मुख रखकर ही पर्चिम की यात्रा 
करेंगे । यवनों द्वारा शासित आर्य जनपदों में हम ऐसी परिस्थिति उत्पन्न 
कर देंगे जिसके कारण दिमित्र के लिए मध्यदेश में टिक संकना असम्भव हो 
जाएगा । क्या यह कार्य महत्त्व का नहीं है ? हम परिंचम की ओर जाएंगे, 
अकेले, बिना किसी साथी-संगी के, उन्मुक्त गगन में उड़ते हुए दो पक्षियों 
के समान। हमारी प्रणय-क्रीड़ा भी चलती रहेगी, और हम अपनी योजना 
को क्रियान्वित भी करते रहेंगे ।' 

एक बार फिर अग्निमिन्र ने घारिणी को श्रंक में भर लिया। कुछ क्षण 
चुप रहकर उसने कहा--'जाओ, दु्गपाल से अनुमति ले लो ।' 

घारिणी की योजना सुनकर वीरसेन ने कहा--'तुम वीर कन्या हो, 
धारिणी ! तुम पर मुझे गर्व है। जब सिन्धुतट पर पहुँचना, तो उस स्थान 
पर कुछ फूल चढ़ा देना जहाँ हमारे पितृपाद ने अमरत्व प्राप्त किया था । 
पर, हाँ, क्या तुम दोनों अकेले ही जाओगे ?' 

'हाँ, आताजी, हम अकेले ही जाना चाहते हैं।' 

'पर यह निरापद नहीं होगा, घारिणी ! क्यों न कुछ सैनिक साथ ले 
जाओ । अग्निमिन्र मौय साम्राज्य के सेनानी के एकमात्र पुत्र हैं। उनका 
जीबन मूल्यवान्‌ है, केवल तुम्हारे लिए ही नहीं अपितु सम्पूर्ण आर्येभूमि 
के लिए। यदि वह किसी विपत्ति में पंस गए, तो मैं सेनानी को कसे मुंह 

“कुमार की आप कोई चिन्ता न करें मेरे साथ रहते हुए उन पर कोई 
विपत्ति आ ही नहीं सरती । मेरा सुहाग उनके लिए रक्षा-कवच का काम 


 देगा।' 


“मेरा आशीर्वाद है, तुम्हारी यात्रा निरापद हो और तुम्हें अपनी योजना 
में सफलता प्राप्त हो !' : 

दुर्गपाल वीरसेन से अनुमति प्राप्त कर घारिणी अग्निमित्र के पास गई 
और हसती हुई बोली-- 

“मँ कहती थी न, ञ्राताजी मेरी बात को कभी नहीं टाल सकते । कहा 
करते हैं, सबकी सिर चढ़ी है। अत्र बताओ, कव चलोगे ? अभी या कल 
प्रात: ? एक बात और, हमें किस वेश में चलना चाहिए ? मेरा मन करता 
है कि किसान का भेस बना लें । कपड़े-लत्ते एक छोटी-सी गररी में वाँच लें, 
और दो-चार बरतन-भाण्डे भो । गठरी को लाठी से लटकाकर जव उसे 
कन्धे पर रखकर चलोगे, तो कितने अच्छे लगोगे। चलते-चलते जहाँ साँझ 
हो जाएगी, किसी वृक्ष के तले ठहर जाया करंगे। तुम पानी भर लाया 
करना और मैं लकड़ी एकत्र कर चूल्हा जला दिया करूंगी । केसा आनन्द 
आएगा ! ' 

“पर यदि किसीने पूछ लिया कि कहाँ जा रहे हो, तो क्या उत्तर देंगे?” 

'यह भी कोई कठिन समस्या है ? कह देंगे, तीर्थ-यात्रा के लिए जा रहे 

हैं। अभिसार और त्रिगतं जनपदों में अनेक प्राचीन देव-मन्दिर विद्यमान हैं। 
मध्यदेश के बहुत-से किसान और कर्मकर भी वहाँ देव-दशन के लिए जाया 
करते हैं । हमें किसान वेश में देखकर किसी को सन्देह नहीं होगा । पर हाँ, 
इस प्रकार यात्रा करते हुए तुम्हें कोई कष्ट तो नहीं होगा ?' 

“जब तुम साथ रहोगी, तो कष्ट का प्ररन ही क्या है। यही सही, कल 
सूर्योदय से पूवं ही हम इन्द्रप्रस्थ से प्रस्थान कर देंगे ।' 

घारिणी रात को सोई नहीं, यात्रा की तैयारी में व्यस्त रही । उसके 

Sa मन में अपुर्व उत्साह था । वह स्वच्छन्द. होकर प्रणय-क्रीड़ा का आनन्द 

उठाने के लिए उतावली हो रही थी, और साथ ही औशनस नीति द्वारा 

YA ३ यवन शासनतन्त्र में विप्लव उत्पन्न कर देने के लिए भी । 

XS दिव्या और वीरसेन के चरणों में सिर झुकाकर और उनसे आशीर्वाद 

प्राप्त कर घारिणी और अर्निमित्र ने इन्द्रप्रस्थ से प्रस्थान कर दिया। वे 
निरन्तर परिचिम-उत्तर की ओर अग्रसर होते गए । दिन-भर वे पैदल चलते, 
और जहाँ-कहीं साँक हो जाती विश्राम के लिए ठहर जाते। दोनों एक-दूसरे 
में मग्न थे। मागे में ग्रामवधूटियाँ धारिणी से पूछतीं --'इस किशोर आयु 
में तीर्थ-यात्रा के लिए क्यों निकल पड़ी हो, वहिन ?' घारिणी हसकर 
उत्तर देती--'क्या कहूँ, बहिन ! रात-दिन इनकी सेवा में तत्पर रहती हूँ, 
पर ये प्रसन्न ही नहीं होते । हमारे गाँव में एक बूढ़ा सिद्ध रहता है, उससे 
पूछा था। उसने कहा, अभिसार जनपद में भगवान्‌ विष्णु का एक प्राचीन 
मन्दिर है। उसकी महिमा अपरम्पार है। वहाँ जाकर जो भी मनौती मानी 

जाए, अवश्य पूरी होती हैं। इसीलिए इन्हें साथ लेकर वहाँ जा रही हुँ । 
शायद मेरी मनोकामना भी पूर्ण हो जाए।' अग्निमित्र जव एकान्त पाते, 
तो धारिणी से कहते--'दूसरो के सामने मेरी निन्दा करने में तुम्हें अपूर्व 
आनन्द मिलता है । यदि सचमुच तुमसे अप्रसन्त हो जाऊँ, तो कया 
करोगी ?' इस पर धारिणी कहती--'भगवान्‌ विष्णु की सूति के सम्मुख 
आसन जमाकर बैठ जाऊंगी । उनसे प्रार्थना करूंगी, तुम सदा मेरे वश में 
रहो। प्रसन्न होकर जब भगवान्‌ 'तथास्तु' कहेंगे, तो तुम्हारा क्या बस 
जो मुझसे अप्रसन्न हो सको ।' 

इसी प्रकार हँसते-खेलते और विनोद करते हुए अग्निमित्र और 
घारिणी सिन्धु नदी के पार पहुँच गए । पुष्कलावती पहुँचने पर एक यवन 
सैनिक ने उन्हें टोका और प्रश्‍न किया-- 

“तुम कौन हो और कहाँ से आ रहे हो ?' 

'हम बहुत दूर से आ रहे हैं, नायक ! भारत के मध्यदेश में कोशल 
नाम का एक जनपद है, यहाँ से सैकड़ों योजन दूर । हम वहाँ के रहने वाले 
हैं, और खेती द्वारा अपना निर्वाह करते हैं।' 

'यहाँ किसलिए आए हो ?' ; 

“अपना कष्ट कैसे कहूँ, नायक ! विवाह हुए चार वर्ष हो गए, पर अब 
तक कोई वाल-वच्चा नहीं हुआ । हमारे जनपद की राजधानी श्रावस्ती 
नगरी है। वहाँ जेतवन नाम का एक बहुत बड़ा विहार है । उसके स्थविर 
बड़े पहुंचे हुए महात्मा हैं। भूत, भविष्य, वर्तमान--सब उन्हे प्रत्यक्ष है । 
मेरा कष्ट सुनकर उन्होंने कहा--सव तीर्थो की यात्रा करके आओ, तब 
तुम्हारा मनोरथ पूर्ण होगा। सो तीथे-यात्रा के लिए निकले हैं। कुरु, 
पाङचाल, वाहीक, मद्रक, ATI, अभिसार--सबकी यात्रा कर आए हैं। 
अव गान्धार होते हुए कपिश जाएँगे। राजा अशोक के बनवाए हुए वहुत-से 
चैत्य और स्तूप इन देशों में हैं। उन सबकी पूजा करेगे। स्थविर का वचन 
कभी असत्य नहीं हो सकता, नायक ! हमारी कामना अवश्य पूर्ण होगी ।” 
घारिणी ने उत्तर दिया। न 

“तुम्हारे. पास कोई अस्त्र-दस्त्र तो नहीं है?" 

'अस्त्र-दास्त्रो से हमारा वया काम; हम तो बस हल चलाना जानते 

V - 
; 'यहाँ कहाँ ठहरोगे ? ' 

“हम निर्घत किसान हैं, नायक ! कहीं किसी वृक्ष के नीचे रात विता 

देंगे । पर यह नगरी तो बहुत सुन्दर है। जी चाहता है, दो-तीन दिन यहाँ 

विश्राम कर लें । बहुत दूर से चले आ रहे हैं, थक गए है । हमें कोई रोफँगा 
तो नहीं ? यवनों की हमने बहुत प्रशंसा सुनी है। दीनों के प्रति वे बहुत 
-दयालु होते हैं। हाँ, नायक ! एक बात मन में आई है । आज्ञा हो, तो कहुँ? 

"क्या कहना चाहती हो ?' 

'सुना है, यहाँ यवनराज भी निवास करते हैं। हम लोग तो राजा को 
ईदवर मानते हैं, साक्षात्‌ भगवान्‌ । वह हमारे लिए सव तीर्थो से वढ़कर 
हैं। यदि यवनराज के दर्शन हो जाएँ, तो हमारा जीवन धन्य हो जाए । 
सब तीर्थो और देव-स्थानों के दर्शन का पुण्यफल सहज में ही प्राप्त, हो 
जाए। होने को तो राजा हमारे देश में भी है। पर वह तो सद्धम 


“विश्वास नहीं रखता, मिथ्या देवी-देवताओं की पूजा करता है । पर सुना' 


है, यवनराज तथागत के धर्म में आस्था रखते हैं । हमारे लिए तो वही 
राजा हैं । क्‍या हमें उनके दर्शन प्राप्त हो सकेंगे ? 
“तुम हो तो किसान, और चाहते हो यवनराज के दर्शन करना ।' 
'हमारे लिए तो वह भगवान्‌ से भी बढ़कर हैं, सेनापति! वस, दूर से 
:ही उनके दर्शन करा दीजिए । भगवान्‌ तथागत आपका कल्याण करेंगे ! ' 
यवन सैनिक को उनपर दया आ गई। कुछ सोचकर उसने कहा-- 
“अच्छा, कल प्रात: यहीं पर आ जाना । कल वैशाख पूणिमा है न ? इस 
“दिन यवनराज नगरवासियों को दर्शन देने के लिए शोभा-यात्रा किया 
करते हैं । तुम चुपचाप एक तरफ खड़े हो जाना, दर्शन हो जाएंगे ।' 
साँझ हो चुकी थी । आकाश में तारे निकल आए थे। चतुर्देशी का 
चाँद दिग्दिगन्त को आलोकित कर रहा था । अग्निमित्र मरौर धारिणी 
एक वृक्ष के नीचे जाकर बैठ गए । घारिणी भोजन वन-ने में लग गई, 
और अग्निमित्र ने घास-फूंस एकत्र कर दाय्या तैयार कर ली । पर रात 
भर उन्हें नींद नहीं आई । वे भावी योजना बनाने में लगे रहे । जिस 
र को सम्मुख रखकर उन्होंने उत्तरापथ की यात्रा प्रारम्भ की थी, उसे 
'पूर्ण करने का अवसर अब उपस्थित हो गया था । 


( ३२ ) 
मोग्गलान की भिक्षु सेना 


सम्राट देववर्मा की हत्या के समाचार से पाटलिपुत्र में सनसनी फैल 
गई। नर-नारी बड़ी संख्या में राजमागों, पथचत्वरों और पण्यवीथियों में 

"एकत्र होने लगे। सबके मुख पर एक ही प्रश्‍न था, अब क्या होगा ? यवनों 
के आक्रमण से मगध की रक्षा अव कौन करेगा ? क्या पाटलिपुत्र में भी 
उसी प्रकार सर्वेसंहार होगा, जैसा कि मथुरा में हुआ है ” सब किकतेंव्य- 
विमूढ़ हो एक-दूसरे का मुँह देख रहे थे। आचाय दण्डपाणि भी उद्विग्न थे। 
देववर्मा की रक्षा के उनके सव प्रयत्न निष्फल हो गए थे। तारा देवी की 
अभिचार-क्रिया सफल हो गई थी, और मोग्गलान की औदानस नीति ने 
'बीरवर्मा की सँन्यशक्ति को मात दे दी थी । पाटलिपुत्र में न कोई सेना थी, 
और न कोई सम्राट्‌ । उसकी रक्षा अब कौन करेगा ? 
लोग इन्हीं समस्याओं पर विचार-विमशें कर रहे थे कि पाटलिपुत्र के 
दुर्ग की प्राचीर पर कुछ तूर्यकर प्रगट हुए। भेरीनाद के साथ उन्होंने घोषणा 
की, “कुमार शतधनुष ने सञ्राट्‌-पद ग्रहण कर लिया है। शीघ्र ही उनका 
राज्याभिषेक होगा । दण्डपाणि को वन्दीगृह में डाल दिया गया है, और 
“पुष्यमित्र को सेनानी पद से च्युत कर दिया गया है। निपुणक मौर्ये साम्राज्य 
के सेनानी नियुक्त हुए हैं, और वुघगुप्त आन्तर्वशिक। आप सव तुरन्त 
अपने-अपने कार्य में व्यापृत हो जाएं । राजमार्गों और पथचत्वरों पर भीड़ 
म्न रहे! 
मोग्गलान शतघनुष के राज्याभिषेक की तैयारी में व्यस्त थे। 
कार्तान्तिकों और ज्योतिपियों के परामश से उन्होंने मार्गशीष मास की 


शुक्ला त्रयोदशी का दिन राज्याभिषेक के लिए नियत किया। अभिषेक की 
“विधि पूर्ण हो जाने पर शतघनुष को सम्बोधन कर उन्होंने कहा-- 


“मुझे सन्तोष है कि बुद्ध, धर्मे और संघ में तुम्हारी अगाध श्रद्धा है। 


-यवनों के आक्रमण के रूप में जो संकट आज हमारे सम्मुख उपस्थित है, 


उसका एकमात्र कारण यह है कि देववर्मा ने देवानांप्रिय प्रियदर्शी राजा 
अशोक द्वारा प्रदर्शित मार्ग का परित्याग कर एक ऐसी नीति को अपना 


“लिया था जो सद्धर्म के विपरीत थी। हिंसा से हिंसा का प्रादुर्भाव होता है, 


और द्वेष से द्वेष का । यदि हम अविकल खूप से आहसा ब्रत का पालन करें, 
तो कोई क्यों हमसे युद्ध करेगा । अहिंसक के सम्मुख तो सिंह और व्याघ्र 


तक भी अपने सिर झुका देते हैं । फिर मनुष्यों की तो वात ही कया है ? 


सब धर्मा और सम्प्रदायों के मूल तत्त्व एक हैं। सत्य, अहिंसा, अस्तेय, 
ब्रह्मचर्य, करुणा, परोपकार, सेवा आदि का सब समानरूप से प्रतिपादन 
करते हैं । फिर कोई क्यों किसी से शत्रुता रखे ? यवन भी भगवान्‌ तथा- 
गत द्वारा प्रतिपादित मध्यमा प्रतिपदा का आदर करते हैं। वे भारत भूमि में 
पधारे हैं, बड़ी उत्तम बात है। वे हमारे अतिथि हैं। हम उनका आदर- 

सत्कार करेंगे। अतिथिसेवा हमारा कतंव्यःहै । हम उनका प्रेमपूर्वक स्वागत 
करेगे । वास्तविक विजय धमे द्वारा ही प्राप्त की जा सकती है। हम अहिसा, 

प्रेम और धर्म द्वारा यवनों के हृदयों को जीत लेंगे। तथागत की यही शिक्षा 

है। तुम आज मगध के राजसिहासन पर आरूढ़ हुए हो। भगवान्‌ तथागत 
तुम्हें सद्धम में स्थिर रहने की झकित प्रदान करें ! तुम अक्रोध से क्रोध पर 
विजय पाओ, प्रेम से शत्रुओं को वश में करो, सबको अपना मित्र समझो, 

किसी से द्वेषन करो! हमें आर्य भूमि की रक्षा के लिए न सेना की 
आवद्यकता है, और न अस्त्र-शस्त्रो की । जो धन इन पर नष्ट किया जाता 
रहा है, उसे श्रमणों और भिक्षुगरों की सेवा में व्यय करो । इसी में सबका 
कल्याण है। निपुणक मागध साम्राज्य के नए सेनानी नियुक्त हुए हैं, पर 


वह किसी ऐसी सेना का सेनापतित्त्व नहीं करेंगे जो अस्त्र-शस्त्रों से सुसज्जित 


हो। वह अहिंसक सेना के सेनानी होंगे। वह यवनराज दिमित्र के सम्मुख 
उपस्थित होकर उनसे कहेंगे--इस पवित्र आर्यभूमि में आपका स्वागत है, 


यवनराज ! हमारे पास जो भी धन-सम्पत्ति है सब आपके चरणों में समपित' 


है। हमारे सब कोषागारों और धान्यागारों के द्वार आपके लिए खुले हैं। 


पर एक अन्य भी बहुमूल्य निधि हमारे पास हैं, जिसे हम विशेष रूप से 


आपकी सेवा में अपित करना चाहते हैं। यह निधि है हमारे धर्म की।. 
आप इसे भी स्त्रीकार करें । आक्रान्ता को परास्त करने का यह एक ऐसा 
साधन है, जिसका प्रयोग आज तक किसी भी राजा ने नहीं किया । तुम 
इसी का आश्रय लो। तुम संसार के सम्मुख एक नया आदर्श उपस्थित 
करोगे । इतिहास में तुम्हारा नाम अमर हो जाएगा ।' 

सम्राट्‌ शतधनुष ने स्थविर मोग्गलान के सम्मुख सिर भुका दिया। 


साश्रुनयन होकर उसने कहा--- 


“आप मेरे गुरु हैं, स्थविर ! मैं आपका अनुरक्त शिष्य और अनुचर .: 


हूँ। आप मुझे जो आदेश देंगे, मैं उसका पालन कछूंगा।' 
शतधनुष और मोग्गलान के जय-जयकार से अभिषेक-मण्डप गूंज उठा । 


प्रसन्न होकर मोग्गलान गे कहा---बुद्ध, धर्म और संघ में तुम्हारी आस्था . ` 


सदा बनी रहे । तुम अभी यह घोषणा कर दो कि मगध की सेना को भंग 
किया जाता है। भविष्य में किसी सैनिक को राज्यकोष से वेतन नहीं दिया 
जाएगा। जो कोई पुष्यमित्र का साथ देगा, उसे राजद्रोही मानकर दण्ड 
दिया जाएगा ।' ह 5 करे 75% 

“जो आपकी आज्ञा, स्थविर ! ' शतधनुष ने सिर भुकाकर कहा । 

“हमे विदव के सम्मुख एक महान्‌ सिद्धान्त को क्रियान्वित करके दिखाना 

है। हमें यह सिद्ध करना है कि अहिंसा संसार की सबसे बड़ी शक्ति है । 
प्रबल-से-प्रबल सेना को उसके द्वारा सुगमता से परास्त किया जा सकता है। 
आज यवनराज दिमित्र की शक्तिशाली सेनाएँ भारत को आक्रान्त कर रही 
हैं। हमें उन्हें अहिसा द्वारा परास्त करना है। तुम मागध साम्राज्य के नए 
सेनानी नियुक्त हुए हो, निपुणक ! क्या तुम यह काये कर सकोगे ! ' 

आप मुझे मागे प्रदर्शित कीजिए, स्थविर ! ' 

“तुम एक सहस्र सैनिकों को लेकर तुरन्त काशी-कोशल की ओर प्रस्थान 
कर दो । किसी के पास कोई अस्त्र-शास्त्र न हो । सबके हाथों में भिक्षापात्र 
हों, सबने कापाय वस्त्र धारण किए हुए हों।' 

'ऐसे सैनिक मुझे कहाँ से प्राप्त होंगे, स्थविर ?' 

'कुबकुटाराम में भिक्षुओं की क्या कमी है? उन्हें अपने साथ ले जाओ। 
स्वयं भी भिक्षु वेश धारण कर लो । 

“जो आज्ञा, स्थविर ! ' 

“अच्छा, यह बताओ, यवन सेनाएँ कहाँ तक पहुँच चुकी हैं?' 

"मुझे सूचना मिली है, कि वे शीघ्र ही संकिशा नगरी पहुँच रही हैं।' 

“तो फिर तुम भी तुरन्त संकिशा के लिए प्रस्थान कर दो। सब भिक्षु 
सैनिक नियन्त्रण में रहें । ऐसा प्रतीत हो कि कोई सेना सैनिक अभियान के 
लिए जा रही है। यदि संकिशा में यवनराज से मेंट होजाए, तो बहुत उत्तम 
है। अन्यथा ब्रह्मावतंतीर्थं या अन्यत्र जहाँ-कहीं सम्भव हो, शीघ्रसे-शीघ्र 
यवन सेना का सामना करो। पर यह न भूलना कि तुम्हे अहिंसा द्वारा ही 
यवनों को परास्त करना है, अस्त्र-शस्त्रों द्वारा नहीं ।' 

“र यह कार्ये मैं कैसे सम्पन्न कर सकूंगा, स्थविर ?' 

“तुम यवन सेना के मार्ग को रोककर खड़े हो जाना। ठीक उसी ढंग से 
व्यूह-रचना करना, जैसे कि अस्त्र-शस्त्रों से सुसज्जित सेनाएँ किया करती 
हुँ । जब यवन सेना तुम्हारे व्यूह के समीप पहुँच जाए, तो अपने दस सैनिकों 
को उनके स्वागत के लिए आगे भेज देता। ये भिक्षु-सैनिक यवनराज 
दिमित्र के सम्मुख जाकर दण्डवत्‌ हो उन्हें प्रणाम करें और हाथ जोड़कर 


* . कहें-आर्यभूमि में आपका स्वागत करने के लिए हम यहाँ उपस्थित हैं, 


यवनराज ! सम्राट्‌ शतघनुष ने हमें इस प्रयोजन से आपकी सेवा में भेजा 

है, ताकि मार्ग में आपको किसी प्रकार का कोई कष्ट न होने पाए । आप 

हमारे अंतिथि हैं। भारत के लोग अतिथि-सेवा को परम घम मानते हुँ!' 
“वर्‌ यदि यवन हम पर अस्त्र-शस्त्र चलाएँ, तो हम क्या कर, स्थविर ?' 
'वे तुम पर शस्त्र नहीं चलाएँगे। यवन मनुष्य हैं, हिल्ल पशु नहीं हैं। 

काषाय वस्त्रघारी भिक्षुओं पर वे कभी शस्त्र-प्रहार नहीं करेंगे। पर यदि 
अमवश उन्होंने तुम पर आक्रमण कर भी दिया, तो कोई विशेष हानि नहीं 
होगी । तुम्हारे दस सैनिक घराशायी हो जाएंगे, यही तो होगा । उनका 
स्थान लेने के लिए अन्य दस सैनिकों को भेज देना । यह क्रम तव तक जारी 
रखना, जव तक कि यवनों का भ्रम दूर न हो जाए । जव यवन सैनिक जान 
लेंगे कि तुम्हारे भिक्षु-सैनिक युद्ध के लिए नहीं आए हैं, तब वे स्वयमेव 
शास्त्र-प्रहार रोक देंगे। युद्ध में हजारो-लाखो व्यक्तियों का संहार होता है। 
यदि तुम्हारे अहिसात्मक युद्ध में .दस-त्रीस-पचास भिक्षुओं की मृत्यु भी हो 
जाए, तो इससे क्या हानि होगी ? अन्ततोगत्वा तुम्हारी जीतः ही होगी, 
निपुणक ! तुम्हारी आहसा वृत्ति को देखकर यवन स्वयमेव तुम्हारे सम्मुख 
घुटने टेक देंगे । वे गले लगकर तुमसे मिलेंगे और अपनी भूल के लिए 
तुमसे क्षमायाचना करेंगे। तुम्हारे लिए यह वात कितने गौरव की 
होगी, निपुणक ! अहिसा की शक्ति द्वारा यवन आक्रान्ताप्रो को परास्त 


कर तुम सचमुच एक ऐसा कार्य कर दिखाम्रोगे, जिसके कारण तुम अमरत्व 


प्राप्त कर लोगे । तुम यह कर सकोगे न ?' 

“शस्त्र द्वारा युद्ध करते हुए सैनिकों में एक प्रकार का उन्माद उत्पन्न 
हो जाता है, स्थविर ! उसके कारण न उन्हें पीड़ा की अनुभूति होती है, 
भौर न मृत्यु का भय । दूसरों को मारते हुए स्वयं मर जाना अधिक कठिन 
नहीं है । पर निहत्ये होकर बलि के वकरे के समान आक्रान्ता के सम्मुख 
खड़े हो जाना तो वहुत कठिन है, स्थविर ! ' 

“में तुमसे इसी कठिन कार्य की अपेक्षा रखता हूँ, निपुणक ! अहिंसा 
की शक्ति को प्रदर्शित करने का यह अनुपम अवसर आज हमारे सम्मुख 

उपस्थित हुआ है। इसके लिए अत्यन्त उत्कृष्ट प्रकार की वीरता की 
आवश्यकता है । तुम भगवान्‌ तथागत के सच्चे अनुयायी हो। कुक्क्ुटविहार 
में चिरकाल तक निवास कर तुमने अहिंसा की जो शिक्षा प्राप्त की है, उपे 
क्रिपान्वित कर दिखाने के इस अवसर को हाथ से न जाने दो ।' 

निपुणक ने स्थविर मोग्गलान के सम्मुख सिर झुका दिया । पर उसका 
मन अशान्त और उद्विग्न था। वह भलीभाँति जानता था कि कुक्ङुटाराम 
के भिक्षुक न सैनिक अनुद्यासन में रह सकेंगे और न अपने प्राणों की आहुति 
दने के लिए ही उद्यत होंगे। पर मोग्गलान के आदेश का पालन तो उसे 
करना ही था। वह तुरन्त कुक्कुटाराम ` गया और भिक्षुओं की सेना के 
संगठन में लग गया । पर उसका कार्ये सुगम नहीं था । पाटलिपुत्र के इस 
प्राचीन संघाराम में सहस्रो भिक्षुओं का निवास था। घन-धात्त्य की वहाँ कोई 

कमी नहीं थी । मगध के राजाओं, श्रेष्ठियों और सार्थवाहों द्वारा प्रदत्त 
, कोटि-कोटि सुवर्ण-निष्क वहाँ सञ्चित थे। भिक्षु लोग भव्य भवनों में 
निवास करते, षट्रस भोजन करते, काषाय वणं के कौशेय वस्त्र घारण 

करते और तिश्चिन्त, सुखी जीवन व्यतीत करते । यवनों का सामना करने 
के लिए सुदूर देश की यात्रा पर जाने की बात को उन्होंने जरा भी पसन्द 
नहीं किया । उन्होंने कहा--हमारा काम वुद्ध, धर्म और संघ की सेवा 
करना और श्रावकों को घर्म का श्रवण कराना है, सेना में भरती होना 
हमारा कार्यं नहीं हे । पर महाप्रतापी स्थविर मोग्गलान के आदेश की 
उपेक्षा कर सकना भी उनके लिए सम्भव नहीं था। एक सहस्र भिक्षु निपु- 
णक द्वारा चुन लिए गए, और कापाय वस्त्रधारी सैनिकों की इस चमू ने 
पश्चिम दिशा की ओर प्रस्थान कर दिया । 

पाटलिपुत्र ने बड़ी-बड़ी सेनाएं देखी थीं । महापद्य नन्द की जिस सेना 
ने कलिङ्ग देश की स्वतन्त्रता को नष्ट किया था, वह भी कभी पाटलिपुत्र 
'की वीथियों से होकर गई थी । चन्द्रगुप्त मौय की जिन सेनाओं ने यवनराज 
सैल्युकस को परास्त किया था, उन्होंने भी इसी नगरी से सिन्धुतट की ओर 
प्रस्थान किया था । पाटलिपुत्र के निवासी इन सेनाओं को चर्चा करते हुए 
कभी अघाते नहीं थे । पर अब उन्हें एक नए ढंग की सेना को देखने का 
अवसर मिला । सव सैनिकों के सिंर मुंडे हुए, न किसी के शरीर पर कवच 
और न सिर पर शिरस्त्राण । न हाथ में तलवार और न कन्धे पर घनुष- 
बाण । पर सव सैनिक एक पंक्ति में सिर भुक्राए चल रहे थे, मानो भिक्षा 
के लिए जा रहे हों। नर-नारी इन्हें देखते और छिप-छिपकर हँसते । पर 
मुख से जयघोष करते हुए कहते-सेनानी निपुणक की जय हो। 

जहाँ भी यह सेना पहुँचती, सहस्रो नर-नारी उसे देखने के लिए एकत्र 
हो जाते । पुष्पमालाओं और बहुमूल्य उपहारों से उसका स्वागत किया 
जाता। भिक्षु इससे सन्तुष्ट थे। वे समझ रहें थे, यह भी विनोद का एक 
नया ढंग है। धीरे-धीरे यात्रा करती हुई वह भिक्षु-सेना ब्रह्मावतं क्षेत्र 
'पहुँच गई। यवन सेना अमी वहाँ नहीं आई थी। निपुणक ने वहाँ अपना 
स्कन्धावार डाल दिया । दस स्थूलकाय भिक्षुओं को चुनकर उसने उन्हें 
आदेश दिया--'यबन सेना ज्यों ही ब्रह्मावतं पहुंचे, तुम आगे वढ़कर उसका 
स्वागत करो ।' 

यवनों के सत्री अपने कार्य में वहुत कुशल थे। दिमित्र को उन्होंने 
सूचना दी--'मगध के नए सम्राट शतघनुष ने भी अपनी सेना संगठित कर 
ली. है। वह ब्रह्मांवर्त पहुँच गई है, और हमारी सेना के मार्ग को अवरुद्ध 

करने के लिए व्यूह-रचना कर रही है। उसे परास्त किए बिना साकेत की 
दिशा में आगे बढ़ सकना सम्भव नहीं होगा ।' 

“पर्‌ हमने तो यह सुना था कि शतधनुष मोग्गलान का शिष्य है, और 
युद्ध को पाप समझता है। बया यह सेना बहुत शक्तिशाली है ? ' दिमित्र ने 
प्रत्न किया । 

“नहीं, यवनराज ! न यह सेना अस्त्र-शस्‍्त्रों से सुसज्जित है, और न 
इसके सैनिकों की संख्या ही अधिक है । पर मगध के लोग जादू-टोना जानते 
हैं, और मन्त्र-शक्ति तथा अभिचार-क्रिया में अत्यन्त निपुण हैं। यह सेना 

मन्त्र-शक्ति द्वारा ही हमें परास्त करना चाहती है। इसके सैनिकों के पास 
ऐसे पात्र हैं, जिनमें मन्त्र से अभिमन्त्रित जल भरा हुआ हैं । सुना है कि 
इस जल की एक भी वृंद जिस पर पड़ जाएगी, वह तुरन्त भस्म हो जाएगा ।' 

प्ये सब निरर्थक बातें हैं । जादु-टोने और तन्त्र-मन्त्र में सुरे विशवास 
नहीं है। डण्डे के सामने तो भूत भी भाग जाते हैं। जाओ, तुरन्त माकि- 
एनस को मेरे सम्मुख उपस्थित करो ।' ga 

सेनापति माकिएनस ने आकर यवनराज की सेवा में प्रणाम निवेदन 
किया । उसे सम्बोधन कर दिमित्र ने कहा--'पाटलिपुत्र से एक सेना आई 
है, जो व्यूह-रचना कर हमारा सामना करने को उद्यत है। तुरन्त जाओ 
आर अकस्मात्‌ उस पर आक्रमण कर दो।' 

यवनराज से आदेश पाकर माकिएनस ने तुरन्त ब्रह्मावर्तं के लिए 
प्रस्थान कर दिया । निपुणक की भिक्षु-सेना के आगे जो दस स्थूलकाय भिक्षु 
खड़े हुए थे, यवनों को देखकर वे आगे बढ़े और पुष्पमालाओं को ऊँचा 
उठाकर उन्होंने उच्च स्वर से कहा--'आरयंभूमि में आप सबका स्वागत है, 
आइए और पुष्पमाल्य ग्रहण कीजिए ।' पर माकिएनस और उसके सैनिकों 


ने उनकी बात नहीं समभी। उन्होंने सोचा, ये हमारे विनाश के लिए कोई . र 


' मन्त्र पढ़ रहे हैं। उन्होंने तुरन्त बाण-वर्षा प्रारम्भ कर दी । भिक्षु इसके 

लिए तैयार नहीं थे । दसों भिक्षु धराशायी हो गए। उन्हें गिरते देखकर 
भिक्षु-सेना में भगदड़ मच गई । जिसे जिधर मागे दिखाई दिया, भाग खड़ा 
हुआ । न वहाँ सेनानी निपुणक रहा, और न उसका कोई सैनिक । क्षण-भर 
में ही यवन सेना का मागं निष्कंटक हो गया । 

“अरुणत्‌ यवनः साकेतम्‌ 


साकेत नगरी एक विशाल दुर्गे के समान थी, जिसके चारों ओर की 
प्राचीर पचास हाथ ऊँची और दस हाथ चौड़ी थी.। यह प्राचीर दो सौ 
हाथ चौड़ी और वीस हाथ गहरी परिखा से परिवेष्टित थी । परिखा सदा 
जल से भरी रहती थी । साकेत में प्रवेश के लिए बारह महाद्वार थे, 
जिनके सामने परिखा के ऊपर वारह पुल वने हुए थे। कोई भी वाह्य 
व्यक्ति साकेत के पौर की अनुमति के बिना महाद्वार में प्रविष्ट नहीं हो 
सकता था। यवनों के आसन्न आक्रमण को दृष्टि में रखकर पुष्यमित्र ने 
आदेश दिया कि महाद्वारों के कपाट बन्द कर दिए जाएँ, और परिखा पर 
बने हुए पुलों को उठाकर खड़ा कर दिया जाए। अव न कोई 
` साकेत में प्रविष्ट हो सकता था, और न कोई उसके बाहर ही जा सकता 
था | भोजन-सामग्री और अन्य आवश्यक वस्तुओं को इतनी मात्रा में 
संचित कर लिया गया था, किं वे साकेत के निवासियों के लिए तीन साल 
तक पर्याप्त थीं । अब पुष्यमित्र इस प्रतीक्षा में थे कि यवन सेना साकेत 
आए, और वहाँ उसका प्रतिरोध किया जाए। 

्रह्मावतं क्षेत्र में निपुणक की भिक्षु सेना को परास्त कर यवन सेना 
जब उत्तर-पूर्व की ओर अग्रसर होने लगी, तो दिमित्र ने अपने सब प्रमुख 
सनानायकों को भावी अभियान के सम्बन्ध में परामश करने के लिए एकत्र 
-किया । सेनानी पुष्यमित्र की गतिविधि की सव सूचनाएँ उसे प्राप्त होती 
रहती थीं। अपने गुढपुरुषों और सत्रियों के नायक अल्तिअल्किद को 
_ सम्बोधन कर दिमित्र ने प्रश्‍न किया-- 

Es 'क्यों अल्तिअल्किद, पुष्यमित्र की सेना में कितने सैनिक हैं ?' 

'दो लाख के लगभग, यवनराज ! ' 

"और पाटलिपुत्र में ?' 

“वहाँ तो अव एक भी सैनिक नहीं है। स्थविर मोग्गलान युद्ध के 
विरोधी हैं, और हिसा को पाप समभते हैं। उनके आदेश से शतघनुष ने 
सेना को भंग कर दिया है।' 

“तो क्यों न सीधे पाटलिपुत्र पर आक्रमण कर दिया जाए ? ब्रह्मावतं 
से पाटलिपुत्र जाने का क्या कोई ऐसा मागे नहीं है जिसका अनुसरण करने 
'पर पुष्यमित्र की सेना से युद्ध करने की आवश्यकता ही न रह जाए ?' 

“गंगा के साथ-साथ चलने पर सुगमता से पाटलिपुत्र पहुंचा जा सकता 
\ J 
द “पर्‌ वह सम्भव नहीं होगा, यवनराज ! ' माकिएनस ने कहा । 

'यह क्यों, माकिएनस ?' ; 

“हमारे काशी पहुँचने से पूर्व ही पुष्यमित्र की सेना पीछे की ओर से 
हम पर आक्रमण कर देगी । पुष्यमित्र युद्धनीति में प्रवीण है । वह कभी हमें 
पाटलिपुत्र तक निरापद नहीं जाने देगा । मैं यही उचित समभता हूँ, कि 
पहले साकेत की ओर प्रस्थान किया जाए और वहाँ पुष्यमित्र को परास्त 
करने के अनन्तर ही पूर्वं की ओर अग्रसर हुआ जाए।' 

“पर सुना है कि साकेत का दुगे अत्यन्त सुदृढ़ है ।' 

“आप ठीक कहते हैं, यवनराज ! ' अल्तिअल्किद ने कहा, 'साकेत में 
इतने अस्त्र-दास्त्र और भोजन-सामग्री संचित है, जो तीन साल में भी 
- समाप्त नहीं हो पाएगी । फिर पुष्यमित्र की सेना भी तो कम नहीं है ।' 
“क्या कोई ऐसा उपाय नहीं है जिससे साकेत में प्रवेश किया जा सके ?' 
'है क्यों नहीं, यवनराज ! मेरे सत्रियों ने सूचंना दी है कि साकेत की 


परिखा और प्राचीर के नीचे एक पुरानी सुरंग है जो एक जीण मन्दिर के 
प्राद्कण में निकलती है । यह मन्दिर साकेत नगरी के पूर्व में आधा योजनः 


की दूरी पर स्थित है।' अन्तिअल्किद ने कहा । 

` तो फिरक्या न इस सुरंग मागं से साकेत के दुर्ग में प्रविष्ट होने का 
प्रयत्न किया जाए ? यवन सेना साकेत का घेरा डालकर पड़ जाए, और 
आसपास के सब ग्रामों को उजाड़ दिया जाए । उस मन्दिर पर भी अपना 


अधिकार स्थापित कर लिया जाए। निश्चित दिन हमारी सेना दुर्ग परः 


धावा बोल दे, और जब पुष्यमित्र के सैनिक हमारा सामना करने के लिए 

प्राचीर पर आ जाएं, तो कोई दस सहस्र यवन सैनिक सुरंग मार्ग से साकेत 

में प्रविष्टं हो जाएं। वे पीछे की ओर से पुष्यमित्र की सेना पर आक्रमण 

प्रारम्भ कर दें। दो पाठो के वीच में पिसकर साकेत की सेना नष्ट हो 

जाएगी। मैं यह स्वीकार करता हूँ कि पुष्यमित्र को परास्त किए विना 

दुष की ओर प्रस्थान करना निरापद नहीं होगा।' यवनराज दिमित्र 
कहा । 


यवनों के आक्रमण की योजना अब तैयार हो गई थी । उत्तर-पूर्व की 
ओर प्रस्थान करती हुई यवन सेना शीघ्र ही साकेत पहुँच गई। सागं में जो 


भी नगर, पत्तन या ग्राम पड़े, यवनों ने उन सबको भूमिसात्‌ कर दिया, 
स्त्रियों और बच्चों को काट-काटकर फेंक दिया, और जो पुरुष श्रम करने 

के योग्य थे उन्हें दास वना लिया । साकेत की विजय के लिए यवनों को 
केवल सेनिकों की ही आवश्यकता नहीं थी ; उन्हें अमिक भी चाहिए थे। 
दुर्ग के महाद्वारों तक तभी पहुंचा जा सकता था, जबकि परिखा को मिट्टी, 
पत्थर आदि से पाट दिया जाए । यह कार्ये श्रमिकों द्वारा ही किया जा 
सकता था। ब्रह्मावतं-कषेत्र से साकेत तक यात्रा करते हुए जोभी पुरुष यवनों 
को मिले, सबको दास बना लिया गया, और उनसे साकेत के दुग 

की परिखा को पाट देने का काम लिया गया । पर इसमें भी यवनों को अनेक 
संकटों का सामना करना पड़ा। प्राचीर के उच्छृत-ध्वजों पर खड़े हुए 
धनुर्धर यवन सैनिकों और दासों पर निरन्तरः वाण-वर्षा कर रहे थे। 

श्रमिक्रों के लिए काम कर सकना कठिन हो गया था, क्योंकि यवनः सैनिक 
उनकी रक्षा करने में असमर्थ थे। एक साल से भी अधिक समयः बीत गया, 

पर परिखा नहीं पाटी जा सकी । पुष्यमित्र की सेना की वाण-वर्षा से सहस्रो 
यवन सैनिक क्षत-विक्षत हो गए । यवन सेना के लिए खाद्य-सामग्री जुटा 
सकना भी सम्भव नहीं रहा । दिमित्र के सैनिकों ने साकेत के चारों ओर के 

प्रदेश को पूर्णतया उजाड़ दिया था । जव वहाँ किसान ही नहीं रहे, तो खेती 

कौन करता और अन्न कैसे उत्पन्न होता । यवन सेना को अब घोर संकट 

का सामना करना पड़ा । उसके लिए भोजन दुलंभ हो गया । पाञ्चाल से 

साकेत तक के सम्पूर्ण प्रदेश के नगरों और ग्रामों का ब्त स कर और जनता 

का स्वंसंहार कर दिमित्र ने जो भयंकर भूल की थी, उसके दुष्परिणाम 
अव उसके सम्मुख आ रहे थे । 9 

इसी बीच में दिमित्र को यह समाचार मिला कि कपिश-गान्धार में 

विद्रोह हो गया है, और वहाँ के यवत क्षत्रप हिप्पोस्त्रात ने अपने को स्वतन्त्र 

राजा घोषित कर दिया है । एवुक्रतिद ने भी हिन्दुकुश की पर्वत श्र खलाओं 

में एक शक्तिशाली सेना संगठित कर ली हैं, और वह वाल्हीक नगरी की 
ओर प्रस्थान कर चुका है । केकय, अभिसार, मद्रक आदि पश्चिमी जनपदों 
में यवनो के जो अन्य क्षत्रप व सेनापति हैं, वे सब भी स्वतन्त्र हो जाने के 
लिए प्रयत्नशील हैं। कोई भी दिमित्र का आधिपत्य स्वीकार करने के लिए 
उद्यत नहीं है, और सर्वत्र विद्रोहों का सूत्रपात हो गया है। इस दशा में 
दिमित्र ने यही उचित समका कि साकेत का घेरा उठा लिया जाए। वह 
और कर भी कया सकता था ? वह समझ गया था कि साकेत को जीत 
सकना असम्भव है । उसने अपनी सेना को वापस लौट चलने का आदेश दे 
दिया । 

पर सुरक्षित रूप से भारत से लोट सकना भी दिमित्र के लिए सम्भव 

नहीं हुआ। मागे में उसे अनेक संकटों का सामना करना पड़ा । साकेत का 
चेरा उठते ही पुष्यमित्र की सेना दुगे के बाहर निकल आई । सौटती हुई 
यवन सेना पर उसने पीछे की ओर से आक्रमण प्रारम्भ कर दिए । दिमित्र 
की इच्छा थी कि शीघ्र-से-शीघ्र शाकल पहुँच जाए। वहाँ का मद्रक गण 
अब तक भी आर्यो और यवनों की चिरमैत्री का समर्थक था। मद्रक जनपद 
में स्थित यवन सेनापति मिनेन्द्र दिमित्र का स्वजन व सखा था । यवनराज 
को आशा थी, कि मद्रक गण और मिनेन्द्र की सहायता से वह अब भी अपनी 
डाँवाडोल स्थिति को सम्भाल सकता है। पर वाहीक देश के अन्य जनपद 
उसके शत्र, थे । उन्हें वे दिन भूले न थे जवकि यवन सेनाओं ने न केवल 
उनकी स्वतन्त्रता का अपहरण ही किया था, अपितु उनकी फळती-फूलनी 
नगरियों का ध्वंस भी किया था। उनकी सेनाओं ने यवनों का डटकर 
सामना किया । 


( ३४) ; 
यवनों के “आत्मचक्रोत्थित' घोर युद्ध 


वैशाख पूणिमा के दिन जब क्षत्रप हिप्पोस्त्रात पुष्कलावती नगरी के 
निवासियों को दर्शन प्रदान करने के लिए शोभायात्रा को निकले, तो 
धारिणी और अग्निमित्र मार्ग के एक ओर खड़े हुए उनके आने की 
उत्सुकतापूर्वक प्रतीक्षा कर रहे थे। कुछ अजीव से वेश में एक स्त्री और 
एक पुरुष को देखकर हिप्पोस्त्रात ने अपने अंगरक्षक से प्रश्‍न किया --'ये 
'लोग र हैं ? ये गान्धार देश के तो प्रतीत नहीं होते । यहाँ किसलिए 
आए हैं?' 


थी, वह आगे बढ़ा और प्रणाम निवेदन के अनन्तर उसने क्षत्रप से कहा-- 
“ये बहुत दूर से तीर्थ-यात्रा के लिए आए हैं, क्षत्रप! चत्यों, स्तूपों और देव- 
स्थानों का दर्शन करते हुए परिश्रमण कर रहे हैं। गान्धार से कपिश 
जाएँगे । पाटलिपुत्र के मार्ग में कोशल नाम का एक जनपद पड़ता है, उसके 
निवासी हैं।' 

'ये लोग करते कया है ? 

“निर्धन किसान हैं, क्षत्रप ! राजा को साक्षात्‌ भगवान्‌ मानते हैं। 
आपके दर्शन के लिए उत्सुक थे। कहते थे, यवनराज के दर्शन कर तीथं- 

यात्रा और देवपूजन के सब सुफल सहज में ही प्राप्त हो जाएंगे ।' 

Sa सुनकर हिप्पोस्त्रात बहुत प्रसन्न हुआ। उसने आदेश दिया-- 
“इन्हें हमारे सम्मुख उपस्थित करो।/ 

सैनिक का संकेत पाकर धारिणी और अग्निमित्र आगे बढ़े । दण्डवत्‌ 
होकर उन्होंने हिप्पोस्त्रात को प्रणाम किया, और घारिणी ने उच्च स्वर से 
कहा--'यवनराज की जय हो ! यावच्चन्द्र दित्राकरौ कपिश-गान्धार पर 
आपका शासन स्थिर रहे, सम्पूर्ण भारतभूमि आपके आधिपत्य में आ जाए ! 
यवनराज का दर्शन पाकर हमारा जीवन धन्य हो गया ।' 

समीप खड़े हुए एक सेनानायक से हिपोस्त्रात ने पूछा--'यह स्त्री क्या 
'कह रही है ?' नायक भारत की भाषा जानता था। घारिणी के कथन को 
यवन भाषा में सुनकर हिप्पोस्त्रात गद्गद हो गया । प्रसन्न होकर उसने 
कहा--'कल प्रातः इन्हें हमारे सम्मुख प्रस्तुत करो । हम इनसे वात करेगे।' 

क्षत्रप के प्रासाद में प्रवेश करते समय धारिणी और अग्निमित्र ने फिर 
हिप्पोस्त्रात का जयजयकार किया । जव क्षत्रप ने उन्हें आसन .ग्रहण करने 
के लिए कहा, तो धारिणी सिर भुकाकर बोली--'हम तो आपके दास हैं, 
यवनराज ! दास कया कभी स्वामी के सम्मुख आसन ग्रहण कर सकते हैं ! 
हमारे लिए तो आप साक्षात्‌ भगवान्‌ हैं। भक्त पर भगवान्‌ की कृपा हो 
गई, हमारे लिए यही बहुत है।' 

हिप्मोस्त्रात को मध्यदेश के जनपदों के विषय में जानकारी प्राप्त करने 
की बहुत इच्छा थी। वह देर तक भारतीयों के रहन-सहन, खान-पान, 
आचार-विचार आदि के सम्बन्ध में प्रश्‍न करता रहा। अग्तिमित्र और 
-घारिणी ने प्राकृत जनों के ढंग से जो उत्तर दिए, उनसे उसे सन्तोष भी 
हुआ और साथ ही मनोरंजन भी । अन्त में उसने कहा--'सुना है, भारत 
के लोग ज्योतिष में बहुत प्रवीण होते हैं हस्तरेखाएं और जन्मकुण्डली देख- 
कर भूत, भविष्य, वर्तमान--सव सही-सही बता देते हैं ।' 

'हाँ, यवनराज ! हमारे देश में ऐसे त्रिकालदर्शी योगी महात्मा हैं, जो 
भूत और भविष्य को ऐसे पढ़ लेते हैं मानो कोई पोथी वाँच रहे हों।' 
चारिणी ने उत्तर दिया। ji 

“तुम भी कुछ ज्योतिष जानती हो ?' क 

“हुम गरीव किसान हैं, यवनराज ! चौके-चूल्हे में ही मेरा सारा दिन 
बीत जाता है। फिर इनके लिए साग-रोटी लेकर खेत पर भी जाना पड़ता 
है। ज्योतिष की वात मैं क्या जानूं ? हाँ, बड़े-बूढ़ों से कुछ मोटी-मोटी बातें 
सीखी हुई हैं। हाथ देखना कुछ-कुछ जानती हूँ ।' 

“तो मेरा हाथ देखो।' हिप्पोस्त्रात ने अपना बाँया हाथ आगे बढ़ाकर 
कहा || . . र 

'दाँया हाथ दिखाइए, यवनराज ! पुरुषों का दाँया हाथ देखा 
जाता है।' ; - 

घारिणी देर तक हिप्पोस्त्रात की हस्तरेखाएँ देखती रही । उसका 
मुखमण्डल गम्भीर हो गया । अत्यन्त गम्भीरता से उसने धीरे-धीरे कहा 
आपके हाथ पर जो यह बड़ा-सां तिल है, यह परम सौभाग्य का सूचक: 
है । आपको तो सञ्राट्‌ होना चाहिए। यह रेखा चन्द्र से प्रारम्भ होकर 
बृहस्पति के साथ मिली हुई है, पर जरा कट गई है। आपकी आयु क्या है, 
यवनराज ?' - द 

“पचास वर्ष ।' ; za : 

“तो ठीक है। अब छः मास के अन्दर-अन्दर आपको सम्राट्‌ पद प्राप्त 
कर लेना चाहिए ।' 

'पर सस्राट्‌ तो दिमित्र है। मैं तो उनका क्षत्रप मात्र हूँ ।' 

“यह सब मैं बया जानूं, महाराज ! हाथ की रेखाएँ जो कह रही हैं, 
वह मैंने वता. दिया । वह दिन दूर नहीं है, जब वडी धूमधाम. से आपका 
राज्याभिषेक होगा । हजारों सेनापति, क्षत्रप और श्रेष्ठी आपके राजदरवार - 
में हाथ जोड़कर खड़े होंगे। आपके नाम के सिक्के चंलेंगे। आपकी जय- 
जयकार से सब दिगन्त गूँज उठेंगे। आपका भाग्य बड़ा प्रबल है, सम्राट्‌ ! ” 

“तो क्या यह पुप्कलावती नगरी मुझे छोड़ देनी होगी ?' 

धारिणी कुछ समय तक हिप्पोस्त्रात की हस्तरेखाओं को ध्यानपूर्वक 
देखती रही । फिर कुछ गणनाएंँ करके उसते कहा--'नहीं, महाराज ! आपः 
इसी सुन्दर नगरी में रहेंगे। वाल्हीक जाना अव आपके भाग्य में नहीं है। 
कपिश, गान्धार, सिन्ध, सौवीर, सौराष्ट्र--सर्वत्र आपका एकच्छत्र शासन 
होगा । आप स्वयं पुप्कलावती में रहेंगे, अन्यत्र आपके क्षत्रप राज करेंगे । 
भारत का सम्पूर्ण पश्चिमी चक्र आपके साम्राज्य के अन्तर्गत होगा।' 

'वाल्हीक में किसका शासन होगा? हम तो वाल्हीक के निवासी 
हैं। वहाँ जिस किसी का शासन हो, हुम तो उसी को अपना सम्राट्‌ 
मानते हैं ।' 

'बाल्हीक के विषय में मैं कुछ नहीं जानती, सम्राट्‌ ! पर हिन्दूकुश के 
पश्चिम में जाना अव आपके भाग्य में नहीं है। अब आप यहीं रहेंगे, और 
स्वतन्त्र रूप से इस देश का शासन करेगे ।' 

कपिश, गान्धार, सिन्धु, सौवीर, सौराष्ट्र का स्वतन्त्र सम्राट्‌ वन जाने 


ai 

की कल्पना से हिप्पोस्त्रात का मन प्रफुल्लित हो गया । आण्डागारिक को 
उसने आदेश दिया--'कोष -से 'एक सहस्र सुवणं मुद्राए लेकर इन्हें दे दो। 
इनके निवास की भी व्यवस्था कर दो। ये जब तक चाहें, सुखपूर्वक यहाँ 
निवास करें ।' 

सुवर्णे मुद्राओं की वात सुनकर धारिणी ने कहा--'हमं इनका बया 
करेंगे, महाराज ! हम गरीव किसान हैं, सन्तान की अभिलाषा मन में लिए 
देश-विदेश में भटक रहे हैं। धन देखकर मागं में किसी ने हमें लूट लिया तो 
क्या करेगे ? इस मायाजाल में हमें न फंसाइए। पुष्कलावती में भी और 
अधिक ठहरकर क्या करेगे ? यहाँ के सव चँत्यों, स्तूपों और देवस्थानों के 
दर्शन कर ही लिएं हैं । आपके दर्शन से हमारा जीवन संफल हो गया है । 
यहाँ से कपिश जाएंगे । वहाँ भी बहुत-से देवस्थान हैं । सबकी पुजा करनी 
है। हमारे देश में सन्तान को पुण्य कर्मों का ही फल माना जाता हे ।' 

धारिणी और अग्निमित्र ने सिर भुक़ाकर हिप्पोस्त्रात को प्रणाम 
किया, और उससे विदा लेकर पुष्कलावती स प्रस्थान कर दिया । गान्धार 
में उनका कार्य अब पूर्ण हो गया था। दिमित्र के विरुद्ध विद्रोह कर स्वतन्त्र 
हो जाने की आकांक्षा उन्होंने हिप्पोस्त्रात के मन में उत्पन्न कर दी थी। 
शीक्र-से-शीघ्र हिन्दूकुश की उस उपत्यका में वे पहुँच जाना चाहते थे, जहाँ 
दिमित्र का प्रमुख प्रतिद्वन्द्वी एवुक्रतिद वाल्हीक के राजासहासन को अधिगत 
कर लेने के उपयुक्त अवसर की उत्सुकतापूर्वेक प्रतीक्ष कर रहा था। 

एवुक्रतिद ने हिन्दूकुश की उपत्प्रका के एक गुहागृह में शरण ली हुई 
थी | अग्निमित्र और धारिणी उसे ढूंढते हुए जब वहाँ पहुंचे तो वह अपने 
विश्वस्त साथियों के साथ गूढ़ मन्त्रणा में तत्पर था। सेनापति हिप्पार्कस 
को सम्वोधन कर उसने कहा--'कहो, हिप्पाकंस ! भारत के क्या समाचार 
हैं ? सुना है, दिमित्र मध्यदेश पहुँच गया है, और शीघ्र ही पाटलिपुत्र की 
ओर प्रस्थान कर रहा है । यदि मागध साम्राज्य को जीतने में वह सफल हो 
गया, तो उसकी शक्ति अजेय हो जाएगी ।' 

“भारत से दो तीर्थयात्री हिन्दूकुश के क्षेत्र में आए हुए हैं। एक पुरुष है 
और एक स्त्री है। अपने को किसान बताते हैं, और कहते है कि हम तीर्थ- 
यात्रा के लिए भ्रमण कर रहे हैं। पर मेरे सत्रियों का कहना है कि वे 
किसान प्रतीत नहीं होते। किसी उच्च घराने के हैं। यदि आज्ञा दें, तो 
उन्हें सेवा में उपस्थित करूँ । सम्भवतः, भारत की परिस्थिति के विषय में 
वे कोई नई जानकारी दे सक ।' 

“इस समय वे कहाँ हैं ?' 


“es 

यहाँ से तीन योजन दूर एक पुराना चैत्य है। वहीं ठहरे हुए हैं। 

"कहीं वे दिमित्र के गूढ़पुरुष न हों ?' ' 

“उन्हें बुलाने में हानि ही क्या है, यवनराज ! यदि वे सचमुच दिमित्र 
के सत्री हुए, तो यहाँ से जीवित बापम नहीं जाने पाएंगे ।' 

* एवुक्रतिद से अनुमति प्राप्त कर हिप्पाकंस ने अपने सैनिकों को अग्नि- 
मित्र और घारिणी को बुलाने के लिए भेज दिया। दो दिन पश्चात्‌ उन्हे 
एवुक्रतिद की सेवा में उपस्थित किया गया। हिप्पाकंस ने उनसे पूछा-- 
'सच-सच बताओ, तुम कौन हो और यहाँ किसलिए आए हो ?. 

“आपसे क्या छिपाना, यवनराज ! मैं अग्निमित्र हूँ, सेनानी पुष्यमित्र 
का T । यह मेरी पत्नी धारिणी है। आपसे मेंट करने के लिए ही किसान 
वेश में इतनी दुर चलकर आए हुँ।' 

पुष्यमित्र का नाम सुनकर एवृक्रतिद एकदम अपने आसन से उठकर 
खड़ा हो गया। अपना दाँया हाथ आगे बढ़ाकर उसने कहा--'दिमित्र के 
घोर शत्रु सेनानी पुष्यमित्र के पुत्र हो तुम ! आओ हाथ मिलाओ और इस 
न पर बैठो। आपका शरीर तो स्वस्थ है, आपका चित्त तो प्रसरन 


YA आपकी कृपा है, यवनराज ! ' 

“अच्छा अब यह बताओ, भारत के क्या समाचार हैं ? सुना है, दिमित्र 
साकेत पहुँच गया है। मगध की राजशक्ति अव स्थविर मोग्गलान के हाथों 
में है और दिमित्र की सेना साकेत पहुँच चुकी है।' 

ध्यह सब सत्य है, यवनराज ! * 

“यदि साकेत नगरी पर दिमित्र का आधिपत्य हो गया, तो काशी और 
मगध को जीत सकना उसके लिए जरा भी कठिन नहीं होगा।' 

'सेनानी पुष्यमित्र युद्धनीति में अत्यन्त प्रवीण हैं, यवनराज ! उन्होंने 
जान-बुमकर दिमित्र को साकेत तक आने दिया है। उनकी सेना में दो 
लाख से भी अधिक सैनिक हैं, सब उत्कट योद्धा और अस्त्र-शस्त्रों से 
सुसज्जित । उन्होंने दिमित्र को साकेत तक आने दिया, क्योंकि इस नगरी 
ss [ अत्यन्त विशाल और अभेद्य है। दिमित्र की सव शक्ति इस दुगे के 

में नष्ट हो जाएगी । आप बिइवास मानिए, यवनराज ! दिमित्र 
कभी भारत से सकुशल वापस नहीं लौट सकेगा । न केवल उसकी सैन्य- 
शक्ति ही नष्ट हो जाएगी, अपितु उसका अपना जीवन भी संकट में पड़ 
जाएगा। वाल्हीक देश को हस्तगत करने का यह सुवर्णावसर है, यवनराज! 
इसे हाथ से न जाने दीजिए।' 


. 

यवनों के 'श्रात्मचक्रोत्यित' घोर युद्ध : २२१ 


"पर ज्यों ही दिमित्र को यह ज्ञात होगा कि मैंने वाल्हीक की ओर 
प्रस्थान कर दिया है, वह तुरन्त साकेत का घेरा उठाकर परिचम की ओर 
चल पड़ेगा । वह कदापि यह सहन नहीं करेगा कि वाल्हीक पर किसी अन्य 
व्यक्ति का अधिकार हो जाए । पाटलिपुत्र के रार्जासहासन की तुलना मे 
उसे वाल्हीक का राज्य कहीं अधिक प्रिय है! 

आपका कथन सत्य है, यवनराज ! पर भारत से सकुशल लौट सकना 
दिमित्र के लिए कदापि सम्भव नहीं है। साकेत का घेरा उठते ही सेनानी 
की सेना दुर्गे के बाहर निकल आएगी और पीछे की ओर से दिमिन्र पर 
आक्रमण कर देगी । साकेत भारत के मध्यदेश में है। दिमित्र को वाल्हीक 
वापस लौटने के लिए पाञ्चाल, स्न घ्न, कुरु, मत्स्य, यौधेय आदि जनपदों 
से होकर जाना होगा। इनके निवासी अत्यन्त वीर हैं। स्वतन्त्रता उन्हें 
अपने प्राणों से भी प्रिय है । दिमित्र जहाँ भी जाएगा, उसे इन वीरों का 
सामना करना पड़ेगा । इनसे वचकर वह सकुशल अपने देश को नहीं लौट 
सकेगा? दिमित्र अव एक ऐसे मॅकधार में फंस गया हे जिससे निकल सकना 
उसकेलिए असम्भव है । उसके एक ओर गहरी खाई है, और दूसरी ओर 
ऊँची चट्टान । वाल्हीक के राजसिंहासन को प्राप्त करने का यही अवसर हैं, 
यवनराज ! 

"पर कपिश, गान्धार और मद्रक आदि के यवन क्षत्रप और सेनापति 
दिमित्र के प्रति अनुरक्त हैं। ये सव अवश्य उसकी सहायता करेंगे ।' 

“हुम कपिश-गान्धार से होकर आ रहे हैं, यवनराज ! पुष्कलावती _ 
के क्षत्रप हिप्पोस्त्रात का आपके राजकुल से घनिष्ठ सम्बन्ध है । हमारी 
उनसे बातचीत हुई थी । वह दिमिन्र के विरुद्ध विद्रोह के लिए उद्यत हैं। 
केवल आपके संकेत की देर है, कपिश, गान्धार आदि सर्वेत्र विद्रोह हो 
जाएगा ।' ; 

'पर मद्रक का सेनापति मिनेन्द्र दिमित्र के कुल का है। वह तो उसी का 
साथ देगा । सुना है, मद्रक लोग बड़े विकट योद्धा हैं। कश्यप के प्रभाव के 
कारण वे भी मिनेन्द्र का साथ देंगे ।' 

“रह सही है, यवतराज ! मरुभूमि, मथुरा, काम्पिल्य आदि में जो 
यवन सेनाएं हैं, उनके सेनापति भी दिमित्र का ही साथ देंगे । पर भारत के 
पद्चिमी सीमान्त के सव क्षत्रपों और सेनापतियों के सहयोग पर आप 
पूरा-पुरा भरोसा कर सकते हैं। फिर आपकी अपनी शक्ति भी क्या कम 
है? आप साहस से काम लें । दिमित्र की सव शक्ति भारत की सेनाओं से 
युद्ध में ही नष्ट हो जाएगी। वहाँ से वचंकर वाल्हीक लौट सकना उसके 

२२२: पतन और उत्यान 
"लिए कदापि सम्भव नहीं होगा । आप तुरन्त हिन्दूकुश पार कर वाल्हीक 
के लिए प्रस्थान कर दीजिए ।' 


अग्निमित्र की वात सुनकर एवुक्रतिद में उत्साह का संचार हो गया । 
अपने आसन से उठकर उसने कहा-- र 

"हाथ मिलाओ, युवक ! तुम तो मेरा साथ दोगेन ? आगु में तुम 
मुझसे बहुत छोटे हो, पर मैं तुमसे मित्र का-सा व्यवहार करूगा आज से 
तुम मेरे सखा और बन्धु हो। अब मैं तुम्हें उस जीर्णं चैत्य में नहीं रहने 
र ३ । तुम मेरे अतिथि वनकर रहोगे। किसान के वेश में वृक्षों के नीचे 

“सोते इस वीरांगना की कैसी दुर्देशा हो गई है। यह अव इस वेश में 

नहीं रहेगी ।' 
घारिणी और अग्निमित्र के उत्तर की प्रतीक्षा किए विना ही एवुक्रतिद 
ने हिप्पाकंस से कहा--'सुनो हिप्पाकंस, अब प्रतीक्षा का समय नहीं है। 
'सिन्धु-सौवीर का क्षत्रप अप्पोलोदोर हमारा मित्र है। कपोतों द्वारा तुरन्त 
उसे यह सन्देश भेज दो कि वह अपनी सेना को साथ लेकर उत्तर-एक की 
झोर प्रस्थान कर दे। और हाँ, मिनेन्द्र की सेना में हेलियोदोर नाम का जो 
नायक है, वह भी अवश्य हमारा साथ देगा। उसे भी सन्देश भेज दो। 
तुरन्त यह घोषणा कर दो कि हमने वाल्हीक सम्राट्‌ का पद ग्रहण कर 
लिया है । मिनेन्द्र को पदच्युत किया जाता है, और हेलियोदोर को उसके 
स्थान पर मद्रक की यवन सेना का सेनापति नियुक्त कर दिया गया है। 
“भारत में जो भी यवन क्षत्रप और सेनापति हैं, उन सबको हमारे सञ्नाटू 
'बन जाने की सूचना दे दो। हाँ, यह बताओ कि वाल्हीक में सैनिकों की कुल 
संख्या कितनी है ? 


'दस हजार से अधिक नहीं हैं, सम्राट्‌ ! वाल्हीक देश की सारी सेना 


इस समय दिमित्र के साथ भारत गई हुई है । 
“फिर चिन्ता की क्या वात है? वाल्हीक के निवासी हमारे राजकुल 
के प्रति अनुरक्त हैं। किसका साहस है, जो हमारा विरोध कर सके ?' 


आपकी आज्ञा शिरोधायं है, सम्राट्‌ ! पर हमारे साथ तो केवल दो सौ | 


सैनिक ही हैं।' 
बीच में बोलने के लिए मुझे क्षमा करें, सम्राट्‌ ! सैनिकों की समस्या 
“अधिक जटिल नहीं है । हिन्दूकूश की घाटियों में जो पक्थ लोग निवास करते 
हें, वे स्वभाव से ही विकट योद्धा हैं। आप भूत सैनिकों के रूप में उनका 
-साहाय्य प्राप्त कर सकते हैं।' अग्निमित्र ने कहा । 
“पर वे यवन तो नहीं हैं, कुमार ! ' हिप्पाकंस ने कहा । 

यचनों के 'ग्रात्मचक्रोरिथित' घोर युद्ध : २२३ 


'हुमारे देश के राजा केवल मोल सैनिकों पर ही निर्भर नहीं रहते । वे 
मुत और भ्राटविक सैनिकों को मौल सैनिकों की तुलना में अधिक महत्त्व 
देते हैं। दिमित्र की सेना में जो सहस्रो शक और कुशाण सैनिक हैं, वे मृत 
नहीं तो कया हैं। आप भी पक्‍थों की मृत सेना संगठित कीजिए ।' 

“पर भृत सैनिकों को भूति देने के लिए घन कहाँ से आएगा ?' 

“वाल्हीक नगरी में घन-सम्पत्ति की कोई कमी नहीं है, उसके कोषा- 
गार धन-धान्य, सुवर्णं और मणि-माणिक्य से परिपूर्ण हैं। पक्थ लोग यवनों 
के घन-वेभव से भलीभाँति परिचित हैं। आप प्रयत्न तो कीजिए, सहुस्नों 
ड आपकी सेना में भरती हो जाएंगे। युद्ध में उन्हें अपार आनन्द आता 

| 


“तुम तो चाणाक्ष राजनीतिज्ञ भी हो, युवक ! सुन लिया, हिप्पाकंस, 
कोई अन्य शंका तो शेष नहीं हैँ? अब तुरन्त कार्य प्रारम्भ कर दो ।' एवु- 
ऋतिद ने कहा । 

हिप्पाकंस की सब शंकाएँ अब निवृत्त हो चुकी थीं । उसने उच्च स्वर 
से कहा--'सञ्राटू एवृक्रतिद की जय हो।' सवने उसका साथ दिया । 
एवुक्रतिद के जयजयकार से गुहागृह गूँज उठा। 

यवनों के 'आत्मचक्रो त्थित' - घोर युद्ध का अव श्रीगणेश हो गया था । 
पक्थों की मृत सेना को संगठित करने में हिप्पाकंस ने अनुपम तत्परता 
प्रदर्शित की । एवुक्रतिद के साथी ज्यों-ज्यों उत्तर की ओर अग्रसर होते गए, 
हजारों पक्थ युवक उनकी सेना में सम्मिलित होते गए । शीघ्र ही, यह सेना 
वाल्हीक नगरी पहुँच गई। दिमित्र की जो छोटी-सी सेना वहाँ विद्यमान 
थी, वह एवुक्रतिद का मार्ग अवरुद्ध कर सकने में असमर्थ रही। वाल्हीक 
देश से दिमित्र के शासन का अन्त हो गया, और वहाँ के रार्जासहासन पर 
एवुक्रतिद का आधिपत्य स्थापित हो गया । कपिश-गान्धार में हिप्पोस्त्रात 
ने अपने को स्वतन्त्र घोषित कर दिया। ये जनपद भी दिमित्र की अधीनता 
से निकल गए । सिन्घु-सौवीर के क्षत्रप अप्पोलोदोर ने एवुक्रतिद का साथ 
दिया, और उसके आदेश को स्वीकार कर वह दिमित्र का प्रतिरोध करने के 
लिए उत्तर-पूर्व की ओर चल पड़ा। तक्षशिला के क्षत्रप अन्तलिकित ने भी 
उसका अनुसरण किया और वह भी दिमित्र का सामना करने के लिए कटि- 
बद्ध हो गया। मद्रक में मिनेन्द्र की स्थिति भी डाँवाडोल हो गई । हेलियोदोर 
ने उसके विरुद्ध विद्रोह कर दिया। विविध क्षत्रप और सेनापति परस्पर 
युद्ध करने और एक-दूसरे का संहार करने में व्यापृत हो गए । यद्यपि वाल्हीक 
नगरी के राजसिहासन पर एवृक्रतिद आरूढ़ था, पर भारत के विविध यवन- 

२२४ : पतन और उत्यान 


क्षत्रपों को पना वशवर्ती बना सकना उसके लिए भी सम्भव नहीं हुआ। वे 
सब स्वतन्त्र राजाओं के समान अपने-अपने प्रदेशों में शासन करने लग गए ! 
कितने ही छोटे-छोटे यवन-राज्य भारत में स्थापित हो गए, जो सव एक- 
दूसरे के प्रतिद्वन्द्वी व प्रतिस्पर्धी थे । 
यवनों के इस पारस्परिक यढ के कारण दिमित्र की स्थिति अत्यन्त 
संकटपूर्ण हो गई। पश्चिम की ओर अग्रसर हो सकना उसके लिए निरापद 
नहीं रहा । पुष्यमित्र की सेना पीछे की ओर से उस पर आक्रमण कर रहीं 
थी, और वह जहाँ-कहीं जाता वहाँ की स्थानीय सेनाएँ सामने की ओर से 
उसके मार्ग को अवरुद्ध करतीं । न 
घारिणी और अग्निमित्र जिस महान्‌ उद्देश्य को सम्मुख रखकर 'तीर्थ- 
यात्रा' के लिए चले थे, वह अव पूर्ण हो गया था । तीथे-यात्रा का फल उन्होंने 
प्राप्त कर लिया था । 


( ३५) 
प्राचार्य दण्डपाणि का दारुण अन्त 


भारत के मध्यदेश से जो समाचार आ रहे थे, शाकल के स्थविर कश्यप 
उनसे बहुत चिन्तित थे। वह भलीभाँति जानते थे, कि दिमित्र को भारत से 
निकालकर पुष्यमित्र की सेना शीघ्र ही पाटलिपुत्र की ओर प्रस्थान कर 
देगी, और मगध में शतघनुष की स्थिति सुरक्षित नहीं रह पाएगी । उन्होंने 
निश्‍चय किया कि पाटलिपुत्र जाकर शीघ्र मोग्गलान से भेंट करे। पुष्यमित्र 
के रूप में बौद्ध धर्म के लिए जो घोर संकट उपस्थित हो रहा था, मोग्गलान 
से मिलकर वह उसका निवारण करने के लिए उत्सुक थे । शाकल में कश्यप 
का प्रधान शिष्य नागसेन नाम का आचार्यं था, जो अपने पाण्डित्य और 
धर्मज्ञान में सम्पूर्ण पश्चिम चक्र में अद्वितीय माना जाता था । कक्यप ने उसे 
बुलाकर कहा-- 

बै आज ही पाटलिपुत्र के लिए प्रस्थान कर रहा हूँ । मुझे वहाँ अत्यन्त 
आवश्यक कार्य है। मेरे पीछे मद्रक जनपद में सद्धमं की रक्षा और उत्कर्ष 
की सब उत्तरदायिता तुम पर ही रहेगी ।' So 

“विहार के सब घामिक कृत्य यथाविधि सम्पन्न होते रहेंगे, स्थविर ! ' 

“तुम मेरी बात को समभने का प्रयत्न करो । मेरा अभिप्राय पूजा-पाठ 
और धार्मिक कृत्यों के अनुष्ठान से नहीं है। सद्धमं पर आज जो घोर संकट 


CC-0.Panini Kanya Maha Vidyalaya Collection. 


Digitized by Arya Samaj FU EE शाहणे भति; २२१ 


उपस्थित है, उसके निवारण के लिए ही मैं पाटलिपुत्र जा रहा हूँ । उसमें 
तुम्हारे सहयोग की भी आवश्यकता है, नागसेन ! ' * 

“मुझे क्या कुछ करना होगा, स्थविर ?' 

"पहले मेरी बात को ध्यान से सुन लो । यवनराज दिमित्र वौद्ध घमं कोः 
आदर की इष्टि से देखते थे । मुझे उनसे बहुत आशा थी । यदि भारत पर 
इतका माप स्थापित हो जाता, तो सद्धमं के उत्कष में बहुत सहायता: 
मलती ।' * 

सम्राट शतधनुष भी तो सद्धमं के अनुयायी हैं, स्थविर ! ' 

“पर वह अयोग्य और अशक्त है। रात-दिन अन्तःपुर में पड़ा हुआ 
रूपाजीवाओं के साथ केलिक्रीड़ा में मस्त रहता है। पुष्यमित्र का सामना 
कर सकना उसकी शक्ति में नहीं है। मिनेन्द्र तुम्हारा शिष्य है। वुद्ध, धमं 
और संघ के प्रति वह श्रद्धा रखता है, और तुमसे घमंग्रन्थों का श्रवण करता 
रहता है। वह वीर ओर साहसी भी है। पुष्यमित्र का दमन करने के लिए 
हमें मिनेन्द्र का ही सहारा लेना होगा । यदि भारत के सब स्थविर, भिक्षु, 
श्रमण और श्रावक मिनेन्द्र के भण्डे के नीचे एकत्र हो जाएं, तो पुष्यमित्र 
को परास्त कर सकना ज़रा भी कठिन नहीं होगा। पर यह तभी सम्भव 
होगा, जव मिनेन्द्र वौद्ध धर्म में दोक्षित हो जाए । तुम्हें इसी के लिए 
प्रयत्न करना है।' 

“इसके लिए मुझे क्या कुछ करना चाहिए, स्थविर ? ; 

ममनेन्द्र को वौद्ध धर्म में दीक्षित करने का प्रयत्न करो, और साथ ही 
उसे यह भी समभाओ कि पुष्यमित्र सद्धम का कट्टर शत्रू, है। हमारी आशा 
अव मिनेन्द्र पर ही केः द्रत है, नागसेन ! ' WA - 

'मैं पूरा-पूरा प्रयत्न करूंगा, स्थविर ! मिनेस्द्र की धर्म में रुचि है। मैं 
प्रतिदिन स्वयं उसके पास जाऊँगा और उसे घमंसूत्रों का उपदेश दूंगा ।' 

“अपने धर्मसूत्रों को कुछ दिन के लिए उठाकर रख दो, नागसेन ! राज- 
नीति की ओर भी कुछ ध्यान दो । तुम्हें मिनेन्द्र में वह घाभिक आवेश 
उत्पन्न करना है, जिससे आविष्ट होकर वह सद्धमे के विरोधियों का सर्व- 
नाश करने के लिए खड्गहस्त हो जाए।' Sn 

“आपकी आज्ञा शिरोधार्य है, स्थविर ! ' अ 

नागसेन को शाकल नगरी में अपने स्थान पर नियुक्त कर स्थविर 
कश्यप ने पूर्व की ओर प्रस्थान कर दिया । शाकल से. वहु सीधा श्रावस्ती 
गया और वहाँ जाकर जेतवन विहार के संघ-स्थविर मज्मिम से मिला । 
मज्मिम को भी उसने अपने साथ ले लिया । दिमित्र को मध्यदेश से बाहर 

खदेड कर सेनानी पुष्यमित्र अभी विश्राम ही कर रहे थे कि ये दोनो स्थविर 
पाटलिपुत्र पहुँच गए। वहाँ उन्होंने तुरन्त मोग्गलान से भेंट की । कुककट- 
विहार के गुप्त पा ह में इन तीनों संघ-स्थविरों में मन्त्रणा प्रारम्भ हुई। 
कशल समाचार पूछने के अनन्तर कश्यप ने मोग्गलान से कहा 
° «क एक अत्यन्त महत्त्वपूर्ण समस्या पर विचार करने के लिए शाकल- 
नगरी से इतनी दूर पाटलिपुत्र आया हूँ। सद्धमे पर जो घोर संकट आज 
उपस्थित है, उसे आप भलीभाँति जानते हैं। दिमित्र परास्त होकर मध्यदेश 
से चले गए हैं, और यवनों में गृह-युद्ध प्रारम्भ हो चुका है। पुष्यमित्र की 
शक्ति अव बहुत बढ़ गई है। अब वह बहुत शीघ्र पाटलिपुत्र पर अधिकार 
कर लेगा, और दण्डपाणि को बन्धन से मुक्‍त करा देगा । संद्धमं केये 
दोनों कट्टर शत्रू, आपस में न मिलने पाएं, हमें शीघ्र इसका उपाय करना 
चाहिए ।' 
“मुख्य समस्या तो पुष्यमित्र की सेना का सामना करने की है, स्थविर! ' 
मोग्गलान ने कहा । A 
“नीतिबल सैन्यवल से भी अधिक शक्तिशाली होता है, स्थर्विर ! 
दण्डपाणि कूटनीति में पारंगत है । पुष्यमित्र की सेना और दण्डपाणि की 
टनीति यदि एक साथ मिल जाएँ, तो सद्धमं के शत्रुओं की शक्ति अजेय 
हौ जाएगी । दण्डपाणि इस समय हमारे हाथों में है । हमें पहले उसका अन्त 
कर देना चाहिए । पुष्यमित्र से हम बाद में निवट लेंगे।' 
“पर यह कार्य केसे सम्पन्न किया जाएगा ?' मज्किम ने प्रश्‍न किया । 
(क्या स्थविर मोग्गलान के सत्री और गुढ़पुरुष आज सवंथा अशक्त 
हो गए हैं ? भिक्षुओं की निःशस्त्र सेना को संगठित कर अहिंसा धर्म का 
उन्होंने व्यर्थं उपहास कराया । यदि भिक्षुसेना के स्थान पर वह कूटनीति 
का आश्रय लेते, तो उत्तम होता ।' द 
“पर अब हमें क्या करना चाहिए, स्थविर ? ' मोग्गलान ने प्रश्‍न किया । 
“क्या कोई गूढ़पुरुष दण्डपाणि की हत्या नहीं कर सकता ? वह राज- 
प्रासाद के बन्धनागार में बन्द है। न वह कहीं बाहर जा सकता है, और न 
कोई उससे मिल ही सकता है। राजप्रासाद में सर्वत्र बुधगुप्त के सत्री विद्य- 
मान. हैं। पुष्यमित्र की सेना अभी पाटलिपुत्र से बहुत दूर है। क्यों न किसी 
गूढपुरुष को भेजकर दण्डपाणि की हत्या करा दी जाए? ' | 
'मगध की जनता श्रमणों और ब्राह्मणों का बहुत आदर करती है, 
स्थविर ! दण्डपाणि की हत्या के समाचार से पाटलिपुत्र के लोग भड़क 
जाएंगे ओर हमारे विरुद्ध उठ खड़े होंगे।' 

“आपकी औशनश नीति फिर कव काम आएगी, स्थविर? कया कोई 
ऐसा उपाय नहीं है जिससे साँप भी मर जाए और लाठी भी न टूटे ? हत्या 
के भी अनेक साधन हैं। किसी ऐसे उपाय को अपनाओ जिससे जनता यह 
समझे कि दण्डपाणि ने स्वयं अपने जीवन का अन्त कर दिया है।' 

“आप ही कोई ऐसा उपाय सुभाइए, स्थविर ! ' 

'दण्डपाणि को भोजन और जल देना बन्द कर दिया जाए । यह प्रसिद्ध 
कर दिया जाए कि उसने अनशन किया हुआ है। आन्तर्वशिक प्रतिदिन 
भोजन भेजते हैं, पर बहु उसे वापस लौटा देता है।' 

"पर कया जनता इस पर विश्वास करेगी ?' ; 

स्थविर कश्यप कुछ देर चुप रहकर सोच-विचार में मग्न रहे । फिर 
उत्तेजित होकर उन्होंने कहा--'दण्डपाणि को हमें अपने मार्ग से हटाना ही 
होगा। सद्धम की रक्षा के लिए यह अनिवायं है। जिस कक्ष में दण्डपाणि 
बन्द है, उसके द्वार और गवाक्ष को प्रस्तर-खण्डो द्वारा बन्द करवा दिया 
जाए। वायु तक का प्रवेश वहाँ सम्भव न रहे । इससे उसे देर तक यातना 
भी नहीं सहनी पड़ेगी । उसका पापी शरीर शीघ्र ही पञ््चत्त्व को प्राप्त हो 
जाएगा । यह उपाय कैसा रहेगा, स्थविर ?' 

“पर क्या यह वात राजप्रासाद और अन्तःपुर के नर-नारियों से छिपी 
रह सकेगी ? यदि कहीं पाटलिपुत्र के नागरिकों को इसका पता लग गया, 
तो विद्रोह हुए बिना नहीं रहेगा । मगध में ऐसे लोगों की कमी नहीं है, जो 
दण्डपाणि को अत्यन्त श्रद्धा की इष्टि से देखते हूँ।' 

यह समय साहस से काम लेने का है, संघ-स्थविर ? जिस औशनस 
नीति के न केवल आप प्रवक्ता अपितु प्रयोक्ता भी हैं, उसमें मन्त्रगुप्ति को 
` बहुत महत्त्व दिया जाता है। क्या हम अपनी इस मन्त्रणा को गुप्त नहीं रख 
सकते ? यहाँ हम केवल तीन व्यक्ति उपस्थित हैं। हम तीन के अतिरिक्‍त 
कोई भी इस योजना को न जानने पाए ।' 

'ब्रन्धनागार के कक्ष के द्वार को कौन वन्द करेगा, स्थविर ? उसके 
“लिए तो हमें अन्य व्यक्तियों का सहयोग लेना ही पड़ेगा ।' 

यह कार्ये मैं स्वयं करूँगा, संघ-स्थविर ! युवावस्था में शिल्पी का 
कार्य कर चुका हूँ । स्थपति के शिल्प को मैं भलीभाति जानता हूँ । मैं शिल्पी 
का भेस बनाकर “राजप्रासाद में जाऊंगा, और स्वयं अपने हाथों से दण्डपाणि 
के कक्ष के द्वार को वन्द कर दूंगा। यह कार्यं तो हमें करना ही होगा, 
दण्डपाणि सद्धमं का सबसे भयंकर शत्रु है।' 

“पर आपको किसी ने देख लिया तो ? बन्धनागार के आसपास लोगों 

का आना-जाना लगा ही रहता है।' 
'झान्तर्वशिक के पद पर आजकल कौन नियुक्त है? हाँ, याद आया, 
बुघगुप्त । आपको उस पर विश्वास है ” yA 
“हाँ, बुधगुप्त पूर्णतया विश्वास योग्य हैं। सद्धम में उनकी म्रगाध श्रद्धा 
2 


| 
: “तो उसे भी हमें अपनी योजना में सम्मिलित करना होगा । उसे 
बुलाकर सब बातें समझा दीजिए। वह प्रसिद्ध कर दे कि दण्डपाणि किसी 
अंभिचार-क्रिया के अनुष्ठान में तत्पर हैं। देश और धर्म की रक्षा के लिए 
बह कोई गोपनीय प्रयोग कर रहे हैं। उनका आदेश है कि कोई भी व्यक्ति 
बन्धनागार के उस भाग में न जाने पाए, जहाँ उनका कक्ष स्थित है। भ्रन्न- 
जल और वायु के अभाव में दण्डपाणि कब तक जीवित रह सकेगा ? दो- 
चार दिन में उसकी मृत्यु हो जाएगी । तव हम प्रसिद्धकर देंगे कि अभिचार- 
क्रिया करते हुए आचाये का स्वर्गवास हो गया है । ये क्रियाएं बहुत भयंकर 
होती हैं, उनका अनुष्ठान करते हुए मृत्यु की आशंका सदा बनी रहती है । 
कोई हम पर सन्देह नहीं करेगा, और हमारी योजना सफल हो जाएगी V 

'आपकी योजना तो अत्यन्त उत्तम है, स्थविर ! पर क्या यह समुचित 
भी है ?” मोग्गलान ने प्रश्‍न किया । 

“उचित-अनुचित का विचार आप कवसे करने लगे हैं, संघ-स्थविर ? 
आप आयु में मुझसे वडे हैं, और संघ में आपका स्थान भी मुझसे ऊँचा है। 
धर्म के ज्ञान में भी आप मुझसे बढ़कर हैं। इस दशा में मुझे यह उचित प्रतीत 
नहीं होता कि धर्म-अधर्म, उचित-अनुचित और कत्तंव्य-अकत्तंव्य का आपके 
सम्मुख विवेचन करूँ । पर कुक्कुटविहार के इसी गर्भ-गृह में वैठकर जिन 
षड्यन्त्रों का आप सूत्रपात करते रहे हुँ, क्या मुझे उनका स्मरण कराने की 
कोई आवश्यकता है? आप ही तो हमें यह कहा करते थे कि उच्च उद्देश्य 
की पूति के लिए हीन-से-हीन साधनों का प्रयोग भी सर्वथा समुचित होता 
है। सद्धमं की रक्षा के लिए हमें दण्डपाणि की हत्या करनी ही होगी, चाहे 
उसके लिए किसी भी उपाय को क्यों न प्रयुक्त करना पड़े । इसी विचार 
को लेकर मैं शाकल से इतनी दूर आया हूँ। आपकी क्या सम्मति है, स्थविर 
मज्मिम ?' 

'मैं आपके विचार से पूर्णतया सहमत हूँ, स्थविर ! जबसे दण्डपाणि 
गौर पुष्यमित्र ने पाटलिपुत्र के रंगमंच पर पदार्पण किया है, सद्धमें का 
निरन्तर ह्लास हो रहा है। दण्डपाणि की बुद्धि और पुष्यमित्र की सँन्यशबित 
हमारे सबसे प्रबल छात्र हैं। उनके विनाश के लिए कोई भी साधन अनुचित 

च अग्राह्य नहीं है।' 

“तो अव विलम्ब करना कदापि उचित नहीं है। इससे पूर्वे कि पुष्यमित्र 
पाटलिपुत्र पहुंच सके, हमें दण्डपाणि को ठिकाने लगा देना चाहिए । जरा 
TALA को तो वुलाइए, संघ-स्थविर ! ' 

दो घड़ी वाद आन्तर्वशिक वुधगृप्त कुकक्रुटा राम के गुप्त गर्भ-गह में आ 
उपस्थित हुआ । स्थविरों को प्रणाम निवेदन कर उसने कहा--'मेरे लिए 
कया आज्ञा है, स्थविर ?' 

“राजप्रासाद में सव कुशल तो है ? दण्डपाणि का कया हाल-चाल है ?' 
कश्यप ने प्रश्‍न किया । 

“भगवान्‌ तथागत की कृपा से सर्वत्र कुशल-मंगल है, स्थविर ! दण्डपाणि 
आनन्द में है और रात-दिन पूजापाठ में व्यापृत रहता है।' 

“उसके पास कौन ग्ाते-जाते हैं ?' 

'कोई भी नहीं, स्थविर ! प्रातः-सायं केवल एक परिचारक अन्न-जल 
देने के लिए उसके कक्ष में जाया करता है।' 0 

'क्या यह परिचारक पूर्णतया विश्‍वसनीय है? वह बाहर के कोई 
समाचार तो उसे नहीं देता ?' 

“समाचार वह कैसे देगा, स्थविर ! वह गूंगा और वहरा जो है।' 

'साधु ! बन्धनागार के समीप कहीं प्रस्तर तो उपलब्ध हो सकेंगे ? 
क्यों नहीं, स्थविर ! अन्तःपुर के वन्धनागार में कुछ नए कक्ष श्रभी 
बनकर तैयार हुए हैं। वहाँ बहुत-से शिलाखण्ड शेष वचे पडे हैं।' 

वुधगुप्त को सारी योजना समझा दी गई । 

रात्रि का समय था । आकाश में वादल छाए हुए थे। घोर अन्धकार 
था। ऐसे समग्र एक शिल्पी ने पाटलिपुत्र के महाद्वार में प्रवेश किया । 
द्वारपाल के प्रश्‍न के उत्तर में उसने चुपचाप एक अनुज्ञा-पत्र उसे दिखा 
दिया । मां में किसी ने उसे नहीं टोका । राजप्रासाद के द्वार पर आन्तवं- 
शिक सेना के सैनिकों ने उसे फिर रोका । पर बुधगुप्त के संकेत पर सैनिक 
एक ओर हट गए । शिल्पी सीधा वन्धनागार गया और देखते-देखते अपना 
- कार्य उसने पूर्ण कर दिया। जिस कक्ष में आचार्य दण्डपाणि कैद थे, उसके 
गवाक्ष और द्वार प्रस्तर-खण्डों से बन्द कर दिए गए। केवल एक छोटा-सा 
छिद्र खुला छोड़ दिया गया, ताकि आचार्य की गतिविधि पर इष्टि रखी 
जा सके। न वहाँ कोई परिचारक जा सकता था, और न कोई गुढ्पुरुष। 
बुधगुप्त स्वयं वहाँ प्रहरी का कार्य कर रहा था। कश्यप का आदेश था कि 
कोई भी अन्य व्यक्ति दण्डपाणि के कक्ष के पास न जाने पाए। 

आचार्य दण्डपाणि को स्थविरों के षड्यन्त्र को समझने में देर नहीं 
लगी । पर वह असहाय थे। अब न उन्हें भोजन दिया जाता था, और न 
जल । अन्न-जल के विना वह कब तंक जीवित रह सकते थे? शुद्ध वायु का 
संचरण भी वहाँ सम्भव नहीं था । इस दशा में मृत्यु को आसन्न देख दण्ड- 
पाणि समाधि लगाकर बैठ गए। चिरकाल से उन्हें पुष्यमित्र का कोई भी 
समाचार नहीं मिला था। पर उन्हें अपने इस सुयोग्य शिष्य पर पूर्ण 
विश्वास था । जीवन के अन्तिम क्षणो में भी आर्यभूमि के उज्ज्वल भविष्य 
के सम्बन्ध में उन्हें कोई भी आशंका नहीं थी। सर्वशक्तिमय भगवान्‌ से 
वह यही प्रार्थना कर रहे थे कि यवनों को परास्त कर पुष्यमित्र शीघ्र 
पाटलिपुत्र आए और भिक्षुओं के कुचक्र का अन्त कर भारत की शस्त्रशक्त 
का पुनरुद्धार करे । अपने प्राणों की उन्हें जरा भी चिन्ता नहीं थी । वह 
जानते थे कि यह शरीर नश्वर है । एक-न-एक दिन इसका अन्त होना ही 
है। प्राचीन ऋषियों का 'योगेनान्ते तनुत्यजाम्‌’ का आदर्श उनके. सम्मुख 
था। दो सप्ताह तक वह समाधि लगाकर बैठे रहे। अन्न-जल के विना 
उनका शरीर क्षीण हो गया, पर उनके मुखमण्डल के तेज में कोई कमी नहीं 
स अन्त में समाधि में बेठे-वैठे ही उन्होंने अपनी जीवन-लीला समाप्त 
कर दी । 


( ३६) 
पुष्यमित्र का प्रतिशोध 


दिमित्र को मध्यदेश से वाहर निकालकर पुष्यमित्र ने मगध की ओर 
प्रस्थान किया । वह शीघ-से-शीघ्र पाटलिपुत्र पहुंच जाने को उत्सुक थे, 
ताकि अपने गुरु को बन्धनागार से छुटकारा दिला सके, और उनके पथ- 
प्रदर्शन में मगध के राजतन्त्र में नवजीवन के सञ्चार का प्रयत्न करें । 

धारिणी और अग्निमित्र भी हिन्दूकुश और कपिश-गान्घार की 'तीथं- 
यात्रा! से वापस लौट आए थे। वे सेनानी से मिलने के लिए उत्सुक थे और 
काम्पिल्य में उनके आगमन की प्रतीक्षा कर रहे थे। चिरकाल पश्चात्‌ अपने 
वीर पुत्र को देखकर पुष्यमित्र की आँखों में भ्रासू आ गए, और उन्होंने 
आगे बढ़कर उसे अपने श्रंक में भर लिया। घारिणी एक ओर चुपचाप खड़ी 
थी और साश्रुनयन हो पिता-पुत्र के मिलन को देख रही थी । उसकी परि- 
चारिका एक यवनी थी जो अत्यन्त प्रगल्भ और मुखर थी । अपनी स्वामिनी 

को इस प्रकार उपेक्षिता-सी चुपचाप खड़ी देखकर उससे रहा नहीं गया। 
आगे बढ़कर उसने कहा--'आपकी पुत्रवघू भी यहाँ खड़ी है, स्वामी ! उसे 
भी आपका स्नेह और आशीर्वाद प्राप्त करने का अधिकार है।' यवनी की 
वात सुनकर पुष्यमित्र का ध्यान धारिणी की ओर गया । उसकी ओर देख- 
कर उन्होंने कहा--'तुम्हे तो पहले कभी देखा ही नहीं था, बेटी ! जितनी - 
प्रशंसा सुनी थी, उससे बहुत अधिक हो तुम । अर्निमित्र सचमुच सौभाग्य- 
झाली है, जो तुम्हारे जैसी सहर्धामणी उसे प्राप्त हुई है। यवनो की पराजय 
का वास्तविक श्रेय तुम्हीं को दिया जाना चाहिए । मैं आशीर्वाद देता हूँ, 
यावच्चन्द्र दिवाकरौ तुम्हारा सुहाग स्थिर रहे ! तुम्हारे जैसी पुत्रवधू को 
पाहत मुझे गवे है.।' धारिणी ने चरण-स्पर्श कर अपने इवसुर को प्रणाम 
किया । 

यवनी फिर आगे बढ़ी। हँसते हुए उसने कहा--'यह छोटा-सा शिशु 
भी आपके आशीर्वाद की प्रतीक्षा कर रहा है, स्वामी ! देखने में तो पक्थों 
जैसा लगता है, पर है आपका वंशधर ही । देखिए, कंसे फूले-फूले गाल हैं 
और नीली आँखें । कौन कहेगा, दशाणे देश का वासी है। हन्दूकुश के एक 
गुहा-गृह में उत्पन्न हुआ था । बिलकुल पक्थों जैसा रंग-रूप पाया है ।' 
यवनी की गोद से बच्चे को लेकर घारिणी ने उसे पुष्यमित्र के चरणों के 
पास खड़ा कर दिया, और संकोच के साथ वोली---'इसे आशीर्वाद दीजिए, 
सेनानी ! यह आपके समान ही वीर और साहसी बने ।' 

पुष्यमित्र ने बच्चे को गोद में उठा लिया । अपने पौत्र के स्पर्श से उनका 
तन पुलकित हो गया। उसके सिर पर हाथ फेरते हुए उन्होंने कहा--'अपने 
माता-पिता का नाम उज्ज्वल करो, वेटा ! उन्हीं के समान वीर और साहसी 
वनो, आर्यभूमि का गौरव बढ़ाओ । आयुष्मान्‌ होओ।' : 

यवनी एक बार फिर आगे बढ़ी, और मुदु मुसकान के साथ बोली— 
किसे इतने ढेर सारे आशीर्वाद दे रहे हैं, स्वामी / इसका कोई i है 
ही नहीं । दो साल का हो गया, पर अब तक इसका कोई नाम ही नहीं रखा 
गया । माँ इसे पुकारती है मुन्ना और पिता बिट्टू। भला ये भी कोई नाम 
हैं । जब नाम की वात चलती है तो इसकी माँ टाल देती है और कहती है—- 
“इसके पितामह बहुत बड़े आदमी हुँ । सम्पूर्ण मौर्य साम्राज्य के सेनानी और 
कर्णधार हैं । वही इसका नामकरण-संस्कार करेगे । अब इसका कोई नाम 
रख दीजिए-त ! कब तक इसे मुन्ता या बिट्टू कहते रहेंगे ?' 5 

पुष्यमित्र कुछ देर तक बच्चे को एकटक देखते रहे । फिर उन्होंने हॅस- 
कर कहा---/इसे पाकर विश्‍व की सब सुख-सम्पदा मुझ प्राप्त हो गई हैं। 

यही मेरा रत्न है, यही मेरा वसु है। इसका नाम वसुमित्र होगा ।' 
` यवनी वसुमित्र को लेकर चली गई, तो पुष्यमित्र ने कहा--'अब 
तुम्हारा क्या विचार है, वत्स ? कुछ दिन त्रिश्वाम क्यों नहीं करते ? कपिश- 
गान्धार की यात्रा से बहुत थक गए होगे ।' 

'सैनिक के लिए विश्राम कहाँ, सेनानी ! मैं भी पाटलिपुत्र चलूंगा ।' 

“पाटलिपुत्र की दशा अत्यन्त अव्यवस्थित है, वत्स ! घारिणी और 
वसुमित्र को वहाँ ले जाना निरापद नहीं होगा। कुक्कुटाराम के स्थविर 
हमारे शत्रु हैं, उनके कुचक्रों से इन्हें बचा सकना कठिन होगा। कुछ दिनों 
के लिए तुम गोनदं आश्रम में जाकर रह लो । वसुमित्र को शिक्षा प्रारम्भ 
करने का समय भी समीप आ रहा है । इसे महषि पतंजलि को सौंपकर 
फिर पाटलिपुत्र आ जाना। हाँ, तुम्हारी यह परिचारिका कौन है ?' 

पुष्यमित्र की बात अभी पूरी नहीं हुई थी कि एक दण्डधरने प्रवेश 
किया, और हाथ जोड़कर कहा---'क्षमा कीजिए, सेनानी ! पाटलिपुत्र से 
एक सत्री आया है, तुरन्त आपसे मेंट करना चाहता है । मैंने बहुत समझाया, 
सेनानी इस समय किसी से नहीं मिल सकते। पर वह मानताही नहीं । 
कहता है मुझे एक अत्यन्त आवस्यक कार्य से तुरन्त सेनानी से मिलना है।' 

सेनानी की अनुमति प्राप्त कर सत्री को उनकी सेवा में उपस्थित किया 
गया । प्रणाम निवेदन कर सत्री ने कहा-- 

“बहुत बुरा समाचार है, सेनानी ! शाकल से कश्यप और श्रावस्ती से 
मज्झिम पाटलिपुत्र पहुँच गए हैं । कुक्कुटाराम के गमेग॒ह में उन्होंने 
मोग्गलान से कोई गूड़मन्त्रणा भी की है। ठीक-ठीक बात तो हमें ज्ञात नहीं 
हो सकी, पर ऐसा सुना है कि आचार्य की हत्या की योजना वनाई गई है।' 

सत्री की ब्रात सुनकर पुष्यमित्र एकदम स्तब्ध रह गए। कुछ क्षण 
'परचात्‌ उत्तेजित होकर उन्होंने कहा 

"क्या कहा ? आचार्य की हत्या की योजना ?' 

"मुक क्षमा करें, सेनानी! जैसा मैंने सुना, आपसे निवेदन कर दिया ।' 

YA बात बताओ, तुमने क्या सुना है ?' 

“मुझे अधिक तो ज्ञात नहीं, सेनानी ! राजप्रासाद में नियुबत हमारे 
'सत्रियो ने सूचना दी है कि अधेरात्रि के समय कोई शिल्पी उस बन्धनागार 
में गया था जहाँ आचार्य का कक्ष है। ऐसी चर्चा है कि आचायं के कक्ष 
के गवाक्षों और द्वार को प्रस्तर-खण्डों से बन्द कर दिया गया है।' 

'क्या तुम सच कह रहे हो ? 

"म॑ झूठ क्यों बोलूंगा, सेनानी ! जैसा सुना, वैसा सेवा में निवेदन कर 

(दया । कोई भी व्यक्ति अब राजप्रासाद के बन्धनागार के समीप नहीं जा 
सकता ।' 

'स्थविरों का यह साहस ! अच्छा, तुम पाटलिपुत्र से कव चले थे ?' 

'कोई आठ दिन पूर्व, रात-दिन घोड़े की पीठ पर बँठा-वेठा अभी यहाँ 
पहुँचा हूँ । केबल एक रात मागं में विश्राम किया था । बहुत थक गया हूँ ।' 

'तो आचार्य को अन्न-जल और स्वच्छ वायु के बिना रहते हुए आठ, 
दिन बीत गए । अच्छा, अव तुम विश्राम करो॥ में इसी क्षण पार्टालपुत्र के 
लिए प्रस्थान कर रहा हुँ ।' 

“क्या आप अकेले ही पाटलिपुत्र जाएँगे ? ' अरिनिमित्र ने प्रद किया । 

"सेना को तैयार होने में देर लग जाएगी । एक क्षण की भी देर करने 
का अव अवसर नहीं है। मुझे एक सप्ताह में पाटलिपुत्र पहुँच जाना है । 
सेना पीछे आती रहेगौ।' 

` र आपका अकेले जाना वया निरापद होगा? मैं भी क्यों न साथ 
चलं ?' 
` यह आचार्ये के जीवन का प्रदन है, वत्स ! यदि तुम चाहो, मेरे साथ 

चल सकते हो । पर घारिणी और वसुमित्र को गोनदे आश्रम में भेजने की 
व्यवस्था भी तो तुम्हें करनी होगी ।' | 

“इसकी व्यवस्था मैं स्वयं कर लूँगी, सेनानी ! आप इन्हें साथ चलने 
से न रोकिए ।' धारिणी ने कहा । 

पुष्यमित्र और अग्निमित्र ने तुरन्त पाटलिपुत्र के लिए प्रस्थान कर 
-दिया। वायुःवेग से वे निरन्तर पूवं की ओर आगे बढ़ते गए । केवल छः दिन 
में वे पाटलिपुत्र पहुंच गए । जिस समय वह मागध साम्राज्य की इस 


` -वि्ञाल राजधानी में पहुँचे, महाद्वारों के कपाट बन्द हो चुके थे । परिचिमी 


महाद्वार के समीप पदक हुंचकर पुष्यमित्र ने प्रहरी से कहा--- 

“तुरन्त कपाट खोल दो, एक क्षण की भी देरी न करो ।' 

“दौवारिक का अतुज्ञा-पत्र दिखाइए, प्रहरी ने कहा । 

* तुम्हें आज्ञा देता हूँ, तुरन्त कपाट खोल दो ।' 

“आप कौन हैं, जो मुझे इस प्रकार आदेश दे रहे हैं? . : 
. क्या तुम मुझे नहीं पहचानते ? मागध साम्राज्य के सेनानी की 
आज्ञा है, तुरन्त कपाट खोल दो। सुनते हो या नहीं ” 

'आप, सेनानी पुष्यमित्र ! पर मगध के सेनानी पद पर तो अब 
'निपुणक नियुक्त हैं।' 

'यह खड्ग देखते हो, सेनानी पुष्यमित्र की आज्ञा है ! तुरन्त कपाट 

खोल दो ।' 
प्रहरी को पुष्यमित्र की आज्ञा का उल्लंघन करने का साहस नहीं हुआ। 
कपाट खोलते हुए उसने हाथ जोड़कर कहा--'मेरे प्राणों की रक्षा आपके 
हाथों में है, सेनानी ! निपृणक मुझे कभी क्षमा नहीं करेगा ।' 
` पर पुष्यमित्र ने प्रह्री की प्रार्थना पर कोई व्यान नहीं दिया । विद्यूत्‌- 
गति से आगे बढ़ते हुए वह क्षणभर में राजप्रासाद के महाद्वार पर पहुंच 
गए। आत्तर्वशिक सेना के सैनिकों को उन्हें रोकने का साहस नहीं हुआ । 
चह सीघे बन्धनागार गए, और उस कक्ष पर जा पहुँचे जहाँ आचार्य दण्ड- 
पाणि बन्द थे । एक प्रहरी को वहाँ खड़े देखकर उन्होंने पुछा--- 
"क्या आचार्य दण्डपाणि इसी कक्ष में हैं ?' 
“तुम कौन हो, और यहाँ आने का साहस तुमने कंमे किया ?' 
रात्रि के घोर अन्धकार में न प्रहरी ने पुष्यमित्र को पहचाना, "और न 
पुष्यमित्र ने प्रहरी को । सेनानी ने प्रहरी को एक घकक्रा दिया जिसे वह नहीं 
सम्भाल सका, और दूर जा गिरा । पुष्पमित्र ने तलवार की मूँठ से प्रस्तर- 
खण्डों पर प्रहार करना प्रारम्भ किया, और देखते-देखते वहाँ इतना मार्ग 
बन गया जिससे एक व्यक्ति कक्ष के भीतर प्रवेश कर सकता था । भीतर 
जाकर जो इर्य पुष्यमित्र ने देखा, उसे वह सहन नहीं कर सके । कुछ क्षण 
वह स्तब्ध खड़े रहे और फिर चीत्कार कर विलाप करने लगे।,आचार्य 
दण्डपाणि का प्राणान्त हो चुका था और उनका शरीर विकृत होना प्रारम्भ 
हो गया था। बन्धनागार से चीत्कार का शब्द सुनकर आन्तर्वंशिक भागा- 
भागा आया और जोर से वोला--'यहाँ कौन है ?' 
“ओह, बुधगुप्त, आओ, अन्दर आओ।' बुधगुप्त की वाणी; पह्चानकर 
पुष्यमित्र ने कहा। wai 
पुष्यमित्र को देखकर बुधगुप्त अपनी सुध-वुध भूल गया । वह 'लौटक'( 
जाने लगा, पर पुष्यमित्र ने उसे पकड़ लिया और लात मारकर'कहा-- 
“बताओ, यह किसकी करतूत है ?' 
'मैं कुछ नहीं जानता, सेनानी ! मैं सर्वथा निर्दोष हूँ ।” बुधगुप्त ने 
हाथ जोड़कर गिड़गिड़ाते हुए कहा । 
“तुम आन्तवंदिक हो, और कुछ नहीं जानते? बताओ, वह प्रहरी कौन 
था जो अभी यहाँ खड़ा था ?' खड्ग उठाकर पुष्यमित्र ने प्रश्‍न किया । 
“मुझे क्षमा करें, सेनानी ! कुक्क्रुटाराम के स्थविरो के आदेश से ही 
यह सब हुआ है । मेरा कोई अपराध नहीं है । मैं आपका तुच्छ सेवक हूँ ।' 
“बताओ, वह प्रहरी कौन था ?' ; 

'वह शाकल के संघ-स्थविर कश्यप थे, सेनानी ! रात-दिन स्वयं इस 
कक्ष पर पहुरा दिया करते थे ।' 

अच्छा, यह द्वार किसने वन्द किया था ?' 

“इन्हीं स्थविर ने, सेनानी ! ' - 

'शतघनुष कहाँ है ? मैं तुरन्त उससे मिलना चाहता हूँ । मौर्य वंश के 
शासन में एक विश्वविख्यात आचाय की इस प्रकार निर्मम हत्या की जाए, 
इसका दण्ड उसे भोगना ही पड़ेगा ।' 

'सम्राट्‌ इस समय अन्तःपुर में हैं, और विश्राम कर रहे हैं ।' 

"तुरन्त जाओ, और उसे यहाँ बुला लाओ। कहो, पुष्यमित्र ने तुरन्त 
यहाँ आने का आदेश दिया है।' 

'अर्घेरात्रि के समय अन्तःपुर में मैं कैसे प्रवेश कर सकूंगा, सेनानी ? 
प्रहरी मेरे टुकड़े-टुकड़े कर देंगे । ये प्रहरी अत्यन्त कूर हैं, सेनानी !' 

“सुनते हो या नहीं, तुरन्त जाओ और शतघनुष को बुला लाओ।' 
पुष्यमित्र ने चिल्लाकर कहा । पं 

बुधगुप्त डरता-डरता गया और अन्तःपुर के द्वार पर जाकर प्रह 
से वोला, 'मैं बड़े संकट में हूँ, भाई ! न जाने, पुष्यमित्र केसे पाटलिपुत्र आ 
गया है और राजप्रासाद में प्रवेश कर वन्वनागार तक पहुँच गया है। वह 
तुरन्त सम्राट्‌ से मिलना चाहता है। उन्हें सूचना दे दो, बड़ी कृपा होगी ।' 

'सम्राट्‌ इस समय केलिगृह में हैं, मञ्जुमती का नृत्य हो रहा है। हमें 
आदेश है कि किसी को भी अन्तःपुर के अन्दर न आने दिया जाए ।' 
` कोई उपाय तो करना ही होगा, भाई ! अन्यथा, पुष्यमित्र यहाँ आ 
पहुंचेगा । वह इस समय क्रोध से पागल हो रहा है। बात तो करता ही 
नहीं, सीधा तलवार दिखाता है। यदि जरा भी देर हुई, तो यहीं आ पहुँचेगा 
और हम सबको तलवार के घाट उतार देगा ।' 

डरते-डरते एक प्रहरी अन्तःपुर के द्वार में प्रविष्ट हुआ, और उच्च 
स्वर से वोला, 'सञ्राट्‌ की जय हो ! ' न 

दातधनुष मञ्जुमती को अंक में भर सुरापान में मस्त थे । रग में मंग 
देखकर उन्होंने रोष के साथ चिल्लाकर कहा, 'कौन है, क्या बात है? र 

'घौर संकट उपस्थित है, सम्राट ! पुष्यमित्र राजप्रासाद में घुस आया 
है और इसी क्षण आपसे मिलना चाहता है । प्रहरी ने हाथ जोड़कर कहा । 

“कौन, पुष्यमित्र, वह तो साकेत में था, यहाँ कैसे आ गया ?' 

'सम्राट्‌ एक क्षण वाहर गने की कृपा करे। बुधगुप्त बहुत घवराए 
हुए हैं, और बाहर प्रतीक्षा कर रहे हैं।' 

शतधनुष ने अपने परिधान को ठीक किया और अन्तःपुर से बाहर 
आकर बुघगुप्त से बोले, 'कहो बुधगुप्त, क्या वात है, इतने घवराए हुए 
क्यों हो ?' 
दर कीजिए, सम्राट्‌ ! पुष्यमित्र न जाने कैसे यहाँ आ पहुँचा है 
और क्रोध से पागल हो रहा है । दण्डपाणि के शव के पास AI हुआ है, 
और आपसे मिलना चाहता है।' हे 

“तुम्हारी आन्तर्वशिक सेना कहाँ हैं उसे पकड़कर उसी कक्ष में बन्द 
क्यों नहीं कर देते ?' - 

“किसका साहस है, सम्राट्‌ ! जो मत्त मयंग के पास जा सके ? एक 
क्षण की भी देर होने पर वह यहीं आ घमकेगा । मुझे भय है, कहीं सम्राट्‌ 
पर भी हाथ न उठा दे।' 

'अच्छा, फिर उसी के पास चलो । कहाँ है, मेरी तलवार ?' 

'ओह, वह तो इधर ही चला आ रहा है। मुझे तो डर लग रहा है, 
सम्राट ! भाग चलिए, आइए मेरे साथ । सुरंग के गुप्त मागे से निकलकर 
किसी सुरक्षित स्थान पर चले चलें। भूखे शेर के सामने पड़ना बुद्धिमत्ता 
नहीं है, सम्राट्‌ ! ' 


पुष्यमित्र को आता देखकर शातघनुष घवरा गया । वुधगुप्त के साथ 


उसने सुरंग मार्ग में प्रवेश किया और कपाट को अन्दर से बन्द कर तेजी से 
आगे बढ़ने लगा। एक गुप्तगृह में पहुँचकर उसने चॅन की साँस ली और 
बुधगुप्त से कहा-- 

'यह विपत्ति कहाँ से आ गई, बुधगुप्त ? रंग में मंग हो गया । मञ्जु- 
मती की वह सघन केशराशि, वे मांसल भुजाएँ, बह्‌ नृत्य भंगिमा और वे 
मधुर चुम्बन ! सब मिट्टी हो गया ।' 

“अब प्राणों की रक्षा का उपाय कीजिए, सम्राट्‌ ! पौ फटने से पहले 
ही किसी सुरक्षित स्थान पर पहुंच जाइए।' 

'क्या तुम्हारी सेना पुष्यमित्र को पकड़कर बन्धनागार में नहीं डाल 
सकती ? जाओ, सैनिकों को एकत्र कर लो । पुष्यमित्र बचकर जाने न 
'हुमारे पास सेना है ही कहाँ, सम्राट्‌ 
का राज है।' 

“तो फिर हमें क्या करना चाहिए ?' 

चलिए, सम्राट! देर न कीजिए। इस सुरंगमागे का एक द्वार कुक्कुटा- 
राम के गुप्त गर्भगृह में खुलता है । हमें वहीं जाकर आश्रय ग्रहण करना 


! अब तो पाटलिपुत्र पर भिक्षुओं 

चाहिए । राजप्रासाद अब हमारे लिए निरापद नहीं रहा है। कुक्कुटाराम 
ही एकमात्र ऐसा स्थान है, जिसे हम सुरक्षित सभभते हैं रे 588 

'अरे, .ज़रा ठहरो, बुघगुप्त ! मञ्जुमती को भी साथ लेते चलें । 
कुक्कुटाराम के इण्ड-मुण्ड मिक्षुओं के बीच मेरे दिन कंसे कटेंगे ! मञ्जुमती . 
साथ रहेगी, तो मन लगा रहेगा । ओह, कैसा बढ़िया नाचती है वह, बोलती 
है, तो ऐसा लगता है मानो कोयल कुहू-कुहू कर रही हो।' 

'यह न भूलिए सम्राट ! पुष्यमित्र अन्तःपुर के द्वार पर खड़ा आपकी 
प्रतीक्षा कर रहा है। अब देर न कीजिए ।' 

शतधनुष को सहारा देता हुआ बुधगुप्त सुरंगमागे में आगे बढ़ता गया। 
शीघ्र ही वे सुरंग के दक्षिणी दार पर पहुँच गए। यह द्वार कुककुटाराम के 
गुप्त गर्भगृह में खुलता था। कश्यप, मज्झिम और मोग्गलान अभी वहीं 
उपस्थित थे। सम्राट्‌ को अकस्मात्‌ अपने वीच में पाकर मोग्गलान ने 
कहा 

ओह, सम्राट्‌ ! आप यहाँ कैसे ? सव कुशल तो है ?' 

मैं क्या जानू, स्थविर ! यह बुधगुप्त मुझे यहाँ घसीट लाया है।' 

जानकर भी क्यों अनजान बनते हैं, स्थविर ! क्या आपको ज्ञात 
नहीं है कि पुष्यमित्र राजप्रासाद में पहुँच चुका है, और तलवार हाथ में 
लिए अन्तःपुर के आसपास घूम रहा है। बड़ी कठिनता से सञ्जाद्‌ को 
यहाँ ला सका हुँ ।' बुधगुप्त ने कहा । 

“तुमने बहुत अच्छा किया, बुधगुप्त ! हिंसा का सामना अहिंसा द्वारा 
करना ही तथागत को अभिप्रेत है। आप विश्राम कीजिए, सम्राट ! ' 

“सुरा और सुन्दरी के विना मु नींद नहीं आती, स्थविर ! मैंने 
बुधगुष्त से कितना ही कहा, मञ्जुमती को भी साथ लेते चलो । पर इसने 
भेरी एक नहीं सुनी । अब मुझे नींद कैसे आएगी ?' ने 

“सुरा और सुन्दरी का भी प्रबन्ध हो जायगा। आप शयनकक्ष में 
जाकर निरिचिन्त हो विश्राम कीजिए । कुककुटविहार में किसी भी चीज़ 
की कमी नहीं है। तुम भी जाओ, बुधगुप्त ! तुम भी विश्राम करो।' 

शतधनुष और वुधगुप्त के चले जाने पर मोग्गलान ने कश्यप से 
कहा, 'अव क्या विचार है, स्थविर ? 

- “मगध में रहना अव हमारे लिए निरापद नहीं है। 

“तो आपकी क्या योजना है, स्थविर ?' क 

“सूर्योदय से पूर्व ही हमें कुक्‍्कूटाराम से चल देना चाहिए । श्रेष्ठी 
पुष्पनयन के साथे ने कल ही पाटलिपुत्र से प्रस्थान किया था। अभी वह्‌ 

अधिक दूर नहीं गया होगा । हम शीघ्र ही उससे जा मिलेंगे ।' 
"पर भिक्षुवेश में जाना तो उचित नहीं होगा, स्थविर ! ' 
` हुम वैदेहक, ज्येष्ठक, शिल्पी--किसी भी भेस में जा सकते हैं । पुष्प- 
. नयन को मैं भली-भाँति जानता हूँ। शाकल में भी उसकी पण्यशाला है। 
सद्धम के प्रति उसकी अगाध श्रद्धा है ।' य 
कद्यप, मज्किम, मोग्गलान और बुधगुप्त ने श्रेणि-ज्येष्ठकों का भेस 
चना लिया । रात समाप्त होने में अभी एक प्रहर शेष था कि ये चारों 
द्रुतगांमी घोड़ों पर सवार होकर उस पल्ली में पहुंच गए, जहाँ श्रेष्ठी पुष्प- 
नयन पड़ाव डाले पड़ा था । कश्यप ने एकान्त में उसे सव योजना समभा 
दी । चारों ज्येष्ठक सार्थ के साथ हो गए । किसी को यह ज्ञात नहीं हुआ 
कि वे कौन हैं। 
पुष्यमित्र अकस्मात्‌ पाटलिपुत्र पहुँच गए हैं और क्रुद्ध सिह के समान 
अन्तःपुर के समीप चक्कर लगा रहे हैं, बात की बात में यह समाचार सारे 
राजप्रासाद में फैल गया। देखते-देखते सैकड़ों राजपुरुष एकत्र हो गए 
और सेनानी पुष्यमित्र की जय-जयकार करने लगे। राजप्रासाद में ऐसे 
लोगों की कमी नहीं थी, जो क्षात्रधमं में विदवास रखते थे, मोग्गलान की 
नीति से असन्तुष्ट थे और सेनानी के वीर कृत्यों का गर्वं के साथ स्मरण 


करते थे। जयघोष को सुनकर पुष्यमित्र को सुघ आई, और समीप आती 


हुई भीड़ को देखकर उन्होंने प्रश्‍न किया-- 


'शतघनुष कहाँ है? वह अब तक क्यों नहीं आया ? मैं कितनी देर से | 


उसकी प्रतीक्षा कर रहा हँ ।! 

'शतघनुष और वुधगुप्त अन्तःपुर के सुरंगमार्ग से कुक्कुटाराम चले 
गए हैं, सेनानी ! मगध का रार्जासहासन अब रिक्‍त हो गया है। आचार्य 
की दशा आप अपनी आँखों से देख ही चुके हैं। मागध साम्राज्य का शासन- 
सूत्र अब आपको ही सम्भालना होगा । एक राजपुरुष ने हाथ जोड़कर 


कहा । 

पुष्यमित्र को अव वस्तुस्थिति को बोध हुआ । कुछ देर सोचकर उन्होंने 
कहा--'दतधनुष ने कायरो के समान राजप्रासाद को छोड़ दिया। उसे 
अपने उत्तरदायित्व का ज़रा भी ज्ञान नहीं है। चलिए, साँग्राज्य के सभा- 


भवन में चलकर विचार-विमर्श करें। सब मन्त्री और अमात्ये तो यहाँ . 


उपस्थित हैं न ?' हे 
राजप्रासाद के उत्तर-पूर्व में मागध साम्राज्य का सभाभवन था, जहाँ 


मन्त्रिपरिषद्‌ के अधिवेशन हुआ करते थे। किसी महत्त्वपूर्ण समस्याः के. 

अस्तुत होने पर पाटलिपुत्र के पौरों और मगध के जानपदो व ग्रामणियों को 
भी इस सभाभवन में आमन्त्रित कर लिया जाता था । राजप्रासाद और 
'पाटलिपुत्र में जो भी मन्त्री, सचिव, अमात्य, पौर, जानपद और ग्रामणी 
विद्यमान थे, सव पुष्यमित्र के आदेश से सभाभवन में एकत्र हो गए। उन्हें 
सम्वोधन कर पुष्यमित्र ने कहा-- 

आयेभूमि की क्षात्र-शक्ति का पुनरुद्वार करने के लिए-यह आवश्यक 
है कि शतधनुप को सम्राट्‌ पद से च्युत कर दिया जाए। क्या आप शतधनुष 
को पदच्युत करने के मेरे प्रस्ताव का समर्थन करते हैं ?' 

सवने एक स्वर से सेनानी के प्रस्ताव का अनुमोदन किया । 

“अव प्रश्‍न यह हैं कि सम्राट-पद पर किस कुमार को अभिषिक्त किया 
जाए । शतधनुष का अनुज बृहुद्रथ अव वयस्क हो चुका है। मौर्यकुल में 
वही ऐसा कुमार है, जो सम्रार्ट-पद का अधिकारी है।' पुष्यमित्र ने कहा। 

“पर वह भी अपने अग्रज के समान ही निर्वीर्ये और कापुरुष है।' एक 
राजपुरुष ने विप्रतिपत्ति की । 

“यह सही है, पर आप यह क्यों भूल जाते हैं कि शासन-तन्त्र में राजा 
की स्थिति 'ध्वजमात्र' होती है। पाटलिपुत्र के रार्जासहासन पर मौर्यकुल 
के कुमार ही आरूढ हो सकते हैं। बृहद्रथ के अतिरिक्त कोई ऐसा कुमार 
नहीं है, जो वयस्क हो । यांदे मन्त्री और अमात्य सुयोग्य ओर कत्तंव्यनिष्ठ 
हुए, तो बृहद्रथ को उनका अनुगामी वनकर ही रहना होगा ।' 

सवने पुष्यमित्र के विचार का समर्थन किया । अपने कथन को आगे 
बढ़ाते हुए पुष्यमित्र ने कहा-- क र 

'हमारे सम्मुख मुख्य समस्या स्थविरो के षड्यन्त्रों का अन्त करने की 
'है। भारत के निवासी सब धर्मों और सम्प्रदायो को आदर की इष्टि से 
देखते हैं। इस देश की यही सनातन परम्परा है। पर यदि धर्म-गुरु अपने 
कत्तव्य से विमुख हो दस्युओं, लम्पटों और आतताथियों के समान भ्राचरण 
करने लगें, तो शासनतन्त्र को उनका दमन करना ही होगा । वौद्ध स्थविरों 
और भिक्षुओं का आज किस सीमा तक पतन हो चुका हैं, इसे आप भली- 
भाँति जानते हैं। आचार्य दण्डपाणि की हत्या आपके सम्मुख है। स्थविर 
कश्यप ने स्वयं अपने हाथों से आचार्य के कक्ष के हार और गवाक्षों को 
प्रस्तर-खण्डों द्वारा बन्द किया, और वह स्वयं रात-दिन वहाँ पहरा देता 
रहा। क्या यह कार्य धर्मगुरुओं के अनुरूप है? हमें कश्यप और 
साथियों के प्रति वही व्यवहार करना होगा, जो दस्युओं, डाकुओं ओर 
हत्यारों के प्रति किया जाता है। स्थविरों के वेश में ये आततायी दस्यु हैं।' 

'तो फिर चलें, सबसे पहले कुक्कुटाराम को ही घेर लिया जाए । 
कश्यप और उसके साथी इस समय वहीं हैं। एक राजपुरुष न उत्तेजित 
होकर कहा। ` 

` "हाँ, यह कायं हमें शीघ्र ही करना होगा। कश्यप और उसके साथी 
कहीं वहाँ से चकर न चले जाएं ।' पुष्यमित्र ने सहमति प्रगट की । 

कुमार अस्निमित्र भी सभाभवन में उपस्थित थे। उन्होंने खड़े होकर 
कहा--'यह काम मुझे सौंप दीजिए, सेनानी ! कुक्कुटाराम के स्थविरों से 
मैं भलीभाँति निवट सकूंगा ।' 

“ठीक है; तुम अभी कुक्क्ुटाराम चले जाओ, एक क्षण की भी देर न | 
करो । ज़रा सम्भलकर रहना। कुक्कुंटाराम नृशंस आततायियों का गढ़ ह 

आप निरिचिन्त रहें, सेनानी ! ' - 

पुष्यमित्र का आदेश पाकर अग्निमित्र और उसके सैनिकों ने कुक्कुटा- 
राम को घेर लिया। पाटलिपुत्र का यह प्राचीन संघाराम एक सुदृढ़ दुर्ग के 
समान था, जिसके महाद्वारों पर सददास्त्र भिक्षु रात-दिन पहरा देते रहते थे। 
अग्निमित्र प्रहरियों को एक ओर धकेलकर संघाराम में प्रविष्ट हो गया, 
और वहाँ उसने सव भवनों, कक्षों, चैत्यो और पूजास्थानों को छान डाला। 
पर कश्यप, मज्किम और मोग्गलान का कहीं पता नहीं चला । अग्निमित्र 
निराश होकर लौट ही रहे थे कि एक भिक्ष ने आकर उन्हें प्रणाम 
किया । अभिवादन के अनन्तर उसने मृदुस्मित के साथ कहा--- 

“मुझे पहचाना नहीं, कुमार ?' 

, कुछ क्षण अग्निमित्र उस भिक्षु की ओर ध्यान से देखते रहे । उन्हें 
पहचानता न देख भिक्षु ने फिर हँसते हुए कहा--'इतने शीघ्र भूल गए, 
कुमार ! याद तो कीजिए, गोनदं आश्रम की अपनी उस सहपाठिनी को 

K जो आपको सदा छेड़ती रहती थी। | 
३ “ओह, मधुरिका, तुम इस वेश में ? भिक्षु कब से बन गई ?' 

zi: “हाँ, कुमार ! वीरवर्मा द्वारा चिरकाल से कुक्कुटाराम में नियुक्त 
हँ । भिक्षु-जीवन व्यतीत करते हुए तंग आ गई हूँ। यहाँ यह कोई नहीं 
जानता कि मैं सत्री हूँ । यहाँ मुझे सव भिक्षु जीवपुत्त कहते है । कया 
करती, सेनानायक का आदेश जो था ।' 
तुम्हें यह अवश्य ज्ञात होगा कि कश्यप आदि कहाँ छिपे हुए हैं ।' 
“सब जानती हूँ, कुमार ! एक प्रहर रात शेष थी, जवकि वे तीनों 
श्रेणि-ज्येष्ठकों का भेस बनाकर कुक्कुटाराम से चले गए । श्रेष्ठी पुष्प- 
नयन के सार्थे ने कल ही पाटलिपुत्र से प्रस्थान किया था। उनकी योजना 

यह है कि उस साथ में सम्मिलित होकर शाकल नगरी पहुँच जाएँ और 
azi Wa की सहायता से पाटलिपुत्र: पर आक्रमण करें । मद्रक जन- 
पद पर उन्हें बहुत भरोसा है, कुमार !' 

'और शतधनुप ! वह कहाँ है ?' 

“वह संघाराम के गुप्त गृह के समीप स्थित शयनकक्ष में विश्राम कर 
रहा है, कुमार ! ' न - 

“यह सूचना तुमने पहले क्यों नहीं दी ?' 

'कुक्कुटाराम के सब द्वार वन्द थे। सर्वेत्र सशस्त्र भिक्षुओं का पहरा 
था। बाहर निकलती, तो केसे? मैं कोई कुमार अग्निमित्र तो थी नहीं, 
जो प्रहरियों को धक्के देकर बाहर निकल आती । इसी प्रतीक्षा में रही, 
सपा हो और भिक्षुओं को भिक्षापात्र लेकर नगर जाने का अवसर 

|| 


कुक्कुटाराम में और अधिक ठहरता अव व्यर्थं था। अग्निमित्र राज- 
प्रासाद को वापस लौट आए । सेनानी पुष्यमित्र अभी सभा-भवन में ही थे, 
और शासनतन्त्र के सम्बन्ध में मन्त्रियो से विचार-विमशों में व्यापृत थे। 
मधुरिका द्वारा दी गई सूचनाओं को सुनकर एक राजपुरुष ने कहा-- 
'स्थविरों के कुचक्र का अन्त करना ही होगा, सेनानी ! क्यों न  अक्‍कटाराम 
को भूमिसात्‌ कर दिया जाए, और उसके सव स्थविरों, श्रमणों और भिक्षुओं 
को मौत के घाटं उतार दिया जाए ? सव अनर्थ की जड़ यह कुक्कुटाराम ही 


| व 

"पर यह उचित नहीं होगा । कितने ही स्थविर, श्रमण और भिक्षु.ऐसे 
भी हैं, जो वस्तुतः धार्मिक जीवन व्यतीत करने में तत्पर हैं । राजनीतिक 
षड्यन्त्रो के साथ उनका कोई भी सम्बन्ध नहीं है। सर्व-संहार की नीति 
आर्ये मर्यादा के प्रतिकूल है। वौद्ध घमं से हमें कोई द्वेष नहीं है। हमें केवल 
उन स्थविरों और भिक्षुओ के विरुद्ध शक्ति का प्रयोग करना चाहिए, जो 
घमं से विमुख हो दस्युओ और आततायियों का जीवन विता रहे हैं। वस्तुतः, 
वे स्थविर या भिक्षु दै ही नहीं, वे तो दस्यु हैं।' पुष्यमित्र ने कहा। 

“पुष्पनयन का सार्थ अभी अधिक दूर नहीं गया है, सेनानी ! क्‍यों न 
हमारे सैनिक वायुवेग से जाकर अगले पड़ाव पर पहुँच जाएँ, और कश्यप 
आदि को बन्दी बना लें ।' 

“मँ इसे भी समुचित नहीं समझता । अच्छा यह्‌ होगा कि कश्यप और 
उसके साथियों को शाकल पहुँच जाने दिया जाए । उनके जो अन्य साथी 
यहाँ पाटलिपुत्र में या मागध साम्राज्य में अन्यत्र विद्यमान हैं, वे सव भी 

शीघ्र ही शाकल चले जाएँगे। उन सबको शाकल में एकत्र हो लेने दो । तव 
वहाँ एक साथ उन सबका संहार कर सकना कठिन नहीं होगा । क्या आप 
भेरे विचार से सहमत्‌ है? र 
सबने एक स्वर से पुष्यमित्र का समर्थन किया । 
दात ने जो 'सोचा था, वही हुआ । कुक्कुटाराम, जेतवन विहार 
आदि के संघारामों में जो भी स्थविर श्रमण और भिक्षु सदमे की रक्षा और 
उत्कं के जोश में मौय शासनतन्त्र के विरुद्ध षड्यन्त्र करने और यवनों के 
साथ मिलकर पाटलिपुत्र पर अपना आधिपत्य स्थापित करने में तत्पर थे, 
धीरे-धीरे वे सब मगध और मध्यदेश को छोड़कर शाकल नगरी में एकत्र हो 
गए। मिनेन्द्र से उन्हें बहुत आशा थी । नागसेन उसे बौद्ध घमं में दीक्षित 
कर चुका था। स्थविर कश्यपः को विश्वास था कि जो कार्ये दिमित्र नहीं 
कर सका,.. मिनेन्द्र उसे अवदय सम्पन्न करेगा । शीघ्र ही, यवन सेनाएँ एक 
बार फिर भारत पर आक्रमण करेंगी और मध्यदेश को पददलित करती हुई 
पाटलिपुत्र तक पहुँच जाएँगी । मगध के राजसिंहासन पर एक ऐसे सम्राट 
का अधिकार हो जाएगा जो सद्ध में विश्‍वास रखता हो, और सैन्य शनि 
में भी जो किसी से कम न हो। इस वार जो युद्ध होगा, वह दो देशों, दो 
'जातियों, दो राजाओं या दो सेनाओं का युद्ध नहीं होगा ; वह एक धर्मयुद्ध 
होगा, जिसमें सद्धर्म के अनुयायी एक ओर होंगे, और मिथ्या सम्प्रदायो के 
. पक्षपाती दूसरी ओर | निश्चय ही इसमें सद्धमे की विजय होगी । पुष्यमित्र 
परास्त हो जाएगा और उसकी भी वही गति होगी जो दण्डपाणि की हुई 


कद्यप और उसके साथी शाकल नगरी को केन्द्र बनाकर धर्म -युद्ध की 
तैयारी में लग गए । कपिश-गान्धार, अभिसार, केकय, सिन्धु, सौवीर और 
सौराष्ट्र आदि परिचिमी सीमान्त के प्रदेशों में जो भी यवन राजा, क्षत्रप 
और सेनापति थे, उन सबको मिनेन्द्र की ओर से इस घमंयुद्ध में भाग लेने 
के लिए म्रामन्त्रण भेजे गए । मध्यदेश के सब विहारों में सत्री और गूढपुरुष 
इस प्रयोजन से नियत कर दिए गए, कि यवन आक्रमण के प्रारम्भ होते ही 
सर्वत्र मौर्य शासनतन्त्र के विरुद्ध विद्रोह का झण्डा खड़ा कर दिया जाए। 
जब ये समाचार पुष्यमित्र ने सुने, तो उन्होंने एक राज्यशासन प्रचारित 
किया, जिसका आशय इस प्रकार था-- 

“मद्रक जनपद में एकत्र सब स्थविर, श्रमण और भिक्षु आर्यभूमि के 
झात्न, है । वे यवनों से मिलकर भारत को आक्रान्त करने के लिए प्रयत्नशील 


हैं। मोयों के शासन का अन्त कर विदेशी यवनों के शासन को इस देश में. 

स्थापित करने के लिए वे कटिबद्ध हैं । घमं-गुरुओं के वेश में वे दस्यु, आत- 
तायी और तस्कर हैं । अपनी मातुभूमि की स्वतन्त्रता को वे ज़रा भी महत्त्व 
नहीं देते। उनके विनाश में ही भारत-भूमि का कल्याण है । जिन्हें अपनी 
मातृभूमि से प्रेम है, जो अपने देश की स्वतन्त्रता को अक्षुण्ण रखना चाहते 
हैं, और आर्यों की प्राचीन परम्पराओं तथा मर्यादाओं के प्रति जिनकी 
आस्था है, उन सवका यह पुनीत कत्तव्य है कि आर्येभूमि के इन शत्रुओं के 
विनाश में हमारी सहायता करें । अतः यह घोषणा की जाती है कि जो कोई 
इन धर्मेष्वजी शत्रू ओ के सिर काटकर लाएगा, उसे एक सिर के बदले में 
एक सौ सुवर्ण मुद्राएँ प्रदान की जाएँगी । मागध साम्राज्य के पश्‍चिम चक्र 
के सव युकतों ओर आयुक्तों को यह आदेश दे दिया गया है कि वे राजकोष 
से यह घन प्रदान कर सकें । यह आदेश तव तक मान्य रहेगा, जब तक कि 
यवन सेनाएं सिन्धु के पार नहीं चली जाएँगी ।' 
आचार्ये दण्डपाणि की नृशंसं हत्या का यही प्रतिशोध था । 


(३७) 
कुंक्कुठाराम विहार का विध्वंस 


पुष्यमित्र बहुत थक गए थे। उनका शरीर श्रान्त था और मन क्लान्त। 
आचार्य दण्डपाणि की नृशंस हत्या की स्मृति उनके मन में शुल की तरह 
चूभ रही थी, और उन्हें क्षण-भर के लिए भी चेन नहीं लेने देती थी । 
शाकल नगरी में एकत्र देशद्रोही स्थविरो और भिक्षुओं के संहार का आदेश 
प्रचारित कर देने पर उनका उद्देग कुछ शास्त होने लगा था। वृहद्रथ को वह्‌ 
पाटलिपुत्र के राजसिहासन पर आरूढ़ करा चुके थे, पर शतधनुष की ओर 
से वह निःशंक नहीं थे । उन्हें यह ज्ञात नही था, कि वह अभी कुक्कुटाराम 
में है या स्थविर उसे भी अपने साथ शाकल ले गए हैं। शतघनुष के सम्वन्ध 
में पता लगाने के लिए उन्होंने कुक्कुटाराम के लिए प्रस्थान किया । रात्रि 
का समय था, विहार के सव द्वार वन्द हो चुके थे। पहरे पर जो सशस्त्र 
भिक्षु नियुक्त थे, पुष्यमित्र को पहचानकर वे मार्ग से एक ओर हटकर खड़े 
हो गए । पुष्यमित्र ने उन्हें आदेश दिया---'द्वार खोल दो ।' भिक्षुओं को 
यह साहस नहीं हुआ कि सेनानी के आदेश की उपेक्षा कर सकें। उन्होंने 
द्वार खोल दिया । समीप के एक कक्ष में बैठकर पुष्यमित्र ने प्रश्‍न किया-- 

_ मोग्गलान कहाँ है ? 

'संघ-स्थविर इन दिनों कुक्कुटाराम में नहीं हैं, सेनानी ! , 
उसके स्थान पर अब कौन संघ-स्थविर का कार्य कर रहा है? 
"स्थविर वीरभद्र ।' 

वीरभद्र कहाँ है? उसे तुरन्त यहाँ उपस्थित करो ।' 

प्रहरी को यह कहने का साहस नहीं हुआ कि स्थविर वीरभद्र इस समय 


... अपने दायन-कक्ष में है और उसके लिए वहाँ जा सकना सम्भव नहीं है । वह 
"चुप खड़ा रहा। उसे चुप देखकर पुष्यमित्र ने क्रोध से कहा-- 


` “सुनते हो या नहीं ? वीरभद्र को तुरन्त यहाँ उपस्थित करो ।' 
पुष्यमित्र की मुखमुद्रा देखकर प्रहरी भिक्ष्‌, तुरन्त वहाँ से चला गया, 
और एक घड़ी पदचात्‌ एक स्थूलकाय स्थविर, को साथ लेकर वापस लौट 
आया । उसे देखकर पुष्यमित्र ने प्रश्‍न किया--- 
“तुम्हारा ही नाम वीरभद्र है ?' 
“हाँ, श्रावक ! कहिए, मुझसे कया कार्य है?” 
'शतघनुष कहाँ है? 
“मुझे उनके सम्बन्ध में कुछ भी ज्ञात नहीं है, श्रावक ! ८ 
'क्या तुम्हें ज्ञात है कि ्तघनुष ने कुक्कुटाराम में आश्रय ग्रहण किया 
था?' 
“नहीं, श्रावक ! मैं यह भी नहीं जानता । 
“अच्छा, तुम जाओ और भिक्षु जीवपुत्त को मेरे पास भेज दो ।' 
जीवपुत्त ने आकर सेनानी पुष्यमित्र को प्रणाम किया । उसे आशीर्वाद 
देकर पुष्यमित्र ने कहा-- तुम भव तक भी भिक्षुवेश में रह रही हो, 
मधुरिका ! अग्निमित्र मुझे तुम्हारे विषय में सव कुछ बता चुका है। 
अच्छा, यह बताओ, शतधनुष अव कहाँ है ?' 
“जबसे मोग्गलान यहाँ से गया है, शतघनुष का कोई भी समाचार ज्ञात 
नहीं हो सका है।' 


"कहीं वह भी तो मोग्गलान के साथ शाकल नहीं चला गया ?' 


“नहीं, सेनानी ! मोग्गलान के साथ केवल कश्यप और मज्भिम ही 


यहाँ से गए थे।' ja 
“उन्हें गए हुए तो बहुत दिन हो गए। तुम तो कुबकुटाराम में सर्वत्र 
आती-जाती हो । क्या कभी कहीं शतघनुष को नहीं देखा ? 
` “नही, सेनानी ! ह का गर्भगृह अत्यन्त विस्तीणं है, वहाँ न 
जाने कितने गुप्त मार्ग हैँ और कितने ही गुप्त कक्ष । वहाँ क्या होता रहता 


. है, इसे जान सकना वहुत कठिन है।' 


>> ड 

"क्या तुम कभी गर्भगृह में नहीं गईं ?” 

"नहीं, सेनानी ! सर्वसाधारण भिक्षुओं के लिए वहाँ जा सकना असम्भव 
है। उसके गुप्त मार्ग को केवल संघ-स्थविर और उसके अत्यन्त विश्‍वस्त 
भिक्षु ही जानते हैं।' 

'शतधनुष का पता हमें लगाना ही होगा, मधुरिका ! ' 

zai पुष्यमित्र कुछ समय तक चुपचाप सोच-विचार करते रहे । फिर उन्होंने 

आवेश के साथ कहा--'कुक्झुटाराम के सव कक्षों की दीवार तोड़कर इस 
गुप्त मार्ग का पता लगाया जाएगा । हमें केवल शतघनुष को ही नहीं दूंढना 
है, अपितु हमें उस गर्भगृह का भी सदा के लिए अन्त कर देना है जहाँ आयं- 
भुमि के विरुद्ध षड्यन्त्र त॑यार किए जाते हैं ।' 

सूर्योदय से पूर्व ही सैकड़ों कर्मकर ओर स्थपिति कुक्कुटाराम पहुँच 
गए। पुष्यमित्र ने वीरभद्र को आदेश दिया--'कुक्कुटाराम के सव कक्षों 
और भवनों को खाली कर दिया जाए, कोई भी स्थविर, श्रमण या भिक्षु 
वहाँ न रहने पाए।' स्थपितियों और कर्मकरों ने अपना कार्य प्रारम्भ कर 
दिया। देखते-देखते विशाल कुक्कुटाराम की सव दीवारों को तोड़कर 
भूमिसात्‌ कर दिया गया और सारे फश खोद डाले गए। पर कहीं भी कोई 
ऐसा प्रस्तर-खण्ड नहीं मिला, जहाँ से किसी गुप्त मार्ग का प्रारम्भ होता हो। 


पुष्यमित्र स्वयं स्थपितियों के कार्ये का निरीक्षण करते रहे।' जब साँझ हो: 


की 
६ 


गई, तो उन्होंने जीवपुत्त को बुलाकर कहा -- ; 
यों, मधुरिका ! सम्पूर्ण कुबकुटाराम भूमिसात्‌ हो गया, पर कहीं 
गुप्तमार्ग का पता नहीं चला ।' 
“अभी वह चैत्य तो शेष है, सेनानी ! मोग्गलान बहुधा रात्रि के समय 
वहाँ जाया करता था। कहीं इस चैत्य से ही गुप्तमार्ग का प्रारम्भ न होता 
| |.) 
“ “क्या इस चैत्य को भी भूमिसात्‌ करना होगा, मधुरिका ! यह ह त 
पूजा-स्थान है। भारत की जनता सव देव-मन्दिरों और पूजा-र को 
समान रूप से श्रद्धा की इष्टि से देखती है क्या इसे तुडवाना उचित होगा? ' 
“यह मैं क्या जानू, सेनानी ! यह निर्णय करना तो आपका कार्ये हैं | 
पर यह असन्दिग्ध है, कि इस विशाल विहार के नीचे जो सुविस्तीणे गर्म गृह 
है, वही सव षड्यन्त्रो और कुचक्रों का केन्द्र है।' र 


. पुष्यमित्र कुछ देर तक चुपचाप बैठे रहे।- फिर उन्होंने धीरे-धीरे ` 
कहा--कौन कहता है, यह चैत्य एक पूजा-स्थान है ? चंत्यो का निर्माण. _ 


उपास्य देव की पूजा के लिए किया जाता है, शासनतन्त्र के विरुद्ध षड़्यन्त्रों 


हः 

की रचना के लिए नहीं । इस चैत्य को भी हमें भूमिसात्‌ करना ही होगा।' 
सेनानी का आदेश पाकर स्थपिति और कर्मकर अपने कार्य में लग गए। 
आधी रात बीतने तक कृक्कुटाराम विहार का विशाल चैत्य भी खण्ड-खण्ड 
हो गया, उसकी दीवारें भी तोड़कर नीचे.गिरा दी गई। पर गुप्त द्वार का 
कहीं पता नहीं चला । पुष्यमित्र उद्विग्न थे, उनका सारा प्रयत्न व्यर्थ हो 
गया था। उन्हें चिन्तित देखकर मधुरिका ने कहा--'निराश न हों, सेनानी! 
यह मूति अभी शेष है। जिस आधार पर यह विशाल भूति स्थापित है, वह. 
एक बड़े कक्ष के समान है। उसके प्रस्तर खण्डों को हटाने का आदेश प्रदानः 
कीजिए।' 

“पर यह निरापद नहीं होगा, मधुरिका ! यदि प्रस्तर-खण्डों को हटाते. 
हुए भगवान्‌ तथागत की मूर्ति को भी क्षति पहुँच गई, तो घोर अनर्थ हो 
जाएगा । हम वौद्ध ध्म के अनुयायी नहीं हैं, पर गौतम बुद्ध तो हमारे लिए 
भी पुज्य हैं। उनकी मूरति को खण्डित करना पाप है, मधुरिका ! ' 

“आप पाप-पुण्य का विचार कर रहे हैं, सेनानी, पर यह न भूलिए किः 
हमें उस गर्भगृह के गुप्त मागं का पता करना है जहाँ आचार्य दण्डपाणि की 
नृशंस हत्या को योजना बनाई गई थी । कौन जाने, आज भी वहाँ कितने 
स्थविर छिपे हुए हों और मौर्य शासन-तन्त्र के बिरुद्ध षड्यन्त्र रचने में 
तत्पर हों।' . ; 

“पर भगवान्‌ तथागत की मूर्ति को सुरक्षित रखने की व्यवस्था तो हमें 
करनी ही चाहिए, मधुरिका ! ' न 

“इस मूर्ति पर आघात करना तो हमारा लक्ष्य नहीं है, सेनानी ! पर 
यदि गुप्त मार्ग का पता लगाते हुए इसे कोई क्षति पहुंच गई, तो हमारा 
क्या दोष है ? यदि आवश्यकता हो, तो इसे खण्डित करने में भी मेरी इष्टि 
में कोई पाप नहीं है, सेनानी ! उच्च उद्देंह्य.की पूर्ति के लिए हीन साधनों 
का उपयोग भी करना ही पड़ता है। भगवान्‌ उशना ने इस तथ्य का प्रति- 
पादन किया था, और आचार्य चाणक्य भी इसे शास्त्र-सम्मत मानते थे ।' 

नी हा ठीक कहती हो, मधुरिका ! यह समय पाप-पुण्य के विचार का 
नही हे 


पुष्यमित्र का संकेत पाते ही स्थपितियों और कर्मकरों ने अपना कार्य 
प्रारम्भ कर दिया। जिप आधार पर तथागत की सूति स्थापित थी, उस 
पर आघात किए जाने लगे। अभी आठ-दस प्रस्तर-खण्ड ही अपने स्थान से 
हुटे थे कि एक गुप्त मार्ग दिखाई दे गया । उसे देखते ही पुष्यमित्र प्रसन्नता 
से उछल पडे । आवेश में आकर उन्होंने कहा--'वह रहा गुप्त मार्ग, अव 


= 

और अधिक आघातों की कोई आवश्यकता नहीं । 'संबं कोई पीछे हट जाएं । 
आओ, मधुरिका ! तुम मेरे साथ चलो! द 

मधुरिका को साथ लेकर पुष्यमित्र ने गुप्त मार्ग में प्रवेश किया । कोई 
अस्सी सीढ़ियाँ उतरकर वे एक बड़े भवन में पहुँच गए। इस भवन में प्रवेश 
का द्वार तो था,-पर वहाँ से अन्यत्र जाने का कोई द्वार दिखाई नहीं देता था। 
उसे देखकर पुष्यमित्र ने कहा--'क्यों; मधुरिका, कया यही गर्भगृह है ? ' 

“नहीं, सेनानी ! गमंगृह में तो बहुत-से कक्ष.हैं। वह तो एक विशाल 
प्रासाद के समान है। इस भवेन से होकर कोई अन्य मांगे भी गया है। प्रश्‍न 
यह है कि उस मार्ग का द्वार कहाँ है ?' मधुरिका ने उत्तर दिया । 

: पुष्यमित्र मधुरिका को वहीं छोड़कर फिर बाहर आ गए। चार स्थ- 
पितियों को अपने साथ लेकर वह वापस आए और उनसे कहा--'इस.भवन 
में कोई गुप्त द्वार है, जरा उसका पता तो लगांइए।' र 

स्थपितियों ने भवन के प्रस्तर-खण्डों पर - आंघात करने 'प्रारम्भ किए । 
प्रत्येक आधात की ध्वनि को वे ध्यानपूर्वक सुनते जाते. थे । एक' स्थान पर 
आकर वे रुक गए और प्रसन्नतापूर्वकं घोले--'्वार यहीं पर होना चाहिए, 
सेनानी ! पर इस विशाल शिला को अपने स्थान से हंटायां कैसे जाए ।' 

-  -स्थपिति अपने कार्य में अत्यन्त कुशल थे । शीघ्र ही वे शिला को हटा- 
कर गुप्तः द्वार को प्रता(करने में सफल हो गए। एक छोटी-सी कील को 
घुमाते हीं द्वार स्वयंमेव खुल गद्या । उससे होकर एक तंग-सी गली आगे 
हान गप आ गया, जिसकी पुष्यमित्र को खोज थी । उन्हें यह देखकर 
आँच हुआ कि वहाँ इमशान की-सी शान्ति थी । न वहाँ कोई स्थविर था; 
न कोई भिक्ष और न कोई परिचारक । सव कक्ष खाली पड़े थे । वह एक- 


एक कर सब कक्षं में गए, पर कहीं भी जीवन के चिल्ल दिखाई नहीं दिए ।: - 
एक बड़े-से कक्ष के समीप उन्हें हलकी-हलकी दुर्गन्थ-सी अनुभव हुई । अन्दर" 


प्रवेश करने पर उन्होंने देखा, कक्ष अत्यन्त सुसज्जित है, सुख-भोग के सव 


साधन वहाँ विद्यमान हैं, और एक बड़ी-सी शय्प्रा पर कोई व्यक्ति लेटा: 
पड़ा है। उसका सारा शरीर वस्त्र से ढका हुआ है। वस्त्र को हटाते हीः 
पुष्यमित्र चौंक पड़े और पाँच पग पीछे हटकर अपना माथा पकड़कर बैठ: 


शए। ' `) भे 5 व 
मधुरिका अभी कक्ष के वाहर ही खड़ी थी। उसने आइचये से पूछा-- 


यह कौन हैं, सेनानी / ५ ji 
“सञ्जाट्‌ शतधनुष ! ' पुष्यमित्र ने उद्वेग के साथ उत्तर दिया. 

. 'सञ्राट्‌ ओर यहाँ ?' 
'हाँ, मधुरिका ! पर उनका अव प्राणान्त हो चुका है। शव को देखने 
से प्रतीत होता है कि उनकी मृत्यु हुए पर्याप्त समय हो गया है।' 
शतधनुष के शरीर को वहीं छोड़कर पुष्यमित्र गर्भगृह से वाहर आ 
गए। स्थविर वीरभद्र को बुलाकर उन्होंने आदेश दिया--'कूक्क्टाराम के 
सव स्थविरों, श्रमणों और भिक्षुओं को एक स्थान पर एकत्र करी ।' 
कूवकुटाराम के चैत्य के समीप पीपल का एक विशाल वृक्ष था । उसकी 
छाया में सब स्थविरों और भिक्षुओं के एकत्र हो जाने पर पुष्यमित्र ने उन्हें 
सम्वोधन करके कहा--'कृक्कुटाराम के नीचे जो एक विशाल गभं गृह है, 
उसका पता मुझे लग गया है। अब मुझे यह मालूम करना है कि आप में से 
कौन-कौन इस गर्भगृह में आते-जाते रहे हैं। जो कोई कभी इस गृह में गए 
हों, वे उठकर खड़े हो जाएं ।' 
` सब अपने-अपने स्थानों पर बैठे रहे। कोई भी उठकर खड़ा नहीं हुआ । 
इस पर पुष्यमित्र ने कहा--'आप सव मौर्ये सञ्राट्‌ की प्रजा हैं। शासनतन्त्र 
के आदेशों का पालन करना आपका कत्तव्य है। मैं आपसे एक वार फिर 
कहता हूँ, जो कोई कभी गमंगृह में गया हो, वह उठकर खड़ा हो जाए।' 
इस वार भी कोई व्यक्ति उठकर खड़ा नहीं हुआ। पुष्यमित्र ने फिर 
कहा--'मैं तीसरी बार अपने भ्रादेश को दोहराता हँ । जो कोई कभी इस 
गर्भगृह में गया हो, उठकर खड़ा हो जाए । यह'राजशासन है, यह मागध 
साम्राज्य के सेनानी का आदेश है।' 
सेनानी की कठोर मुखमुद्रा को देखकर पाँच भिक्षु उठकर खड़े हो गए। 
पुष्यमित्र ने उन्हें अपने पास बुलाकर कहा--'जब तुम गर्भगृह को जानते ये 
और अनेक वार वहाँ आ-जा भी चुके थे, तो तुमने गुप्त मार्ग का पता क्यों 
नहीं बताया ? कुक्कुटाराम के विध्वंस के लिए तुम्हीं उत्त रदायी हो । तुम्हें 
इसका दण्ड भोगना होगा ।' 
'हम पर दया कीजिए, सेनानी ! हम अकिचन दास हैं, और स्थविरों 
की सेवा में नियुक्त हैं। गमंगृह में हम आते-जाते अवश्य रहे हैं, पर उसके 
गुप्त मार्ग का हमें परिज्ञान नहीं है। आँखों पर पट्टी बाँधकर हमें वहाँ ले 


` जाया जाता था।' एक भिक्षु ने हाथ जोड़कर कहा । 


“अच्छा, यह वात है। पर गमं गृह में तुम्हें कौन ले जाता था ?! 
'स्थविर वीरभद्र ।' एक भिक्षु ने हकलाते हुए उत्तर दिया । 
“अपना नाम सुनते ही वीरभद्र भाग खड़ा हुआ। पर भिक्षु जीवपुत्त ने ` 
तुरन्त उसका पीछा किया, औरं पकड़कर उसे सेनानी के सम्मुःच उपस्थित 

'कर दिया । वीरभद्र का दायाँ हाथ पकड़कर पुष्य मित्र ने कहा-- 
` _ 'कहिए, स्थविर ! भगवान्‌ तथागत द्वारा प्रतिपादित अष्टांगिक आर्ये- 
माग का अनुसरण क्या इसी ढंग से किया जाता है? अच्छा, अव यह 
बताइए, सम्राट्‌ शतघनुप को मृत्यु किस प्रकार हुई !' 
वीरभद्र ने इसका कोई उत्तर नहीं दिया। बह चुपचाप खड़ा हुआ 
पुष्यमित्र की बातें सुन रहा था। ज्योंही उसने देखा कि सेनानी का ध्यान 
'दूसरी ओर है, उसने अकस्मात्‌ उन पर आक्रमण कर दिया । अपने चीवर 
'के नीचे उसने एक वड़ा-सा छुरा छिपा रखा था । वाएं हाथ से उसने 
छुरा पुष्यमित्र की ओर फेंका। पर भिक्षु जीवपुत्त चौकन्ना रहकर स्थविर 
की गतिविधि को देख रहा था । वह बीच में आ गया, और छुरे को उसने 


“अपने ऊपर ले लिया । देखते-देखते जीवपत्त की देह निष्प्राण हो गई। 


इसी बीच पुष्यमित्र ने वीरभद्र पर खड्ग सै आक्रमण किया, और उसकी 
एक ही चोट से स्थविर का सिर धड़ से अलग जा पड़ा। जीवपृत्त के 


बलिदान को देखकर 


पुष्यमित्र अपने ऊपर कावू नहीं रख सके। उनकी आँखों 


से टप-टप आँसू गिरने लगे झौर उन्होंने जीवपृत्त के शारीर को हाथों से उठा- 


'कर रोते-रोते कहा, “ओह, मधुरिका, मेरे लिए तुमने अपने प्राणों की आहुति 


दे दी । तुम्हारा यह बलिदान व्यर्थ नहीं जाएगा, मधुरिका ! तुम्हारे इस 
पवित्र शरीर को साक्षी करके मैं प्रतिज्ञा करता हूँ, कि स्थविरों और 


“भिक्षओं के वेश में जो ये दस्यु और आततायी आयंभूमि को कलंकित कर 


रहे हैं, उनका सर्वनाश करके ही मैं दम लूँगा। तुम अग्निमित्र की सह- 
पाठिनी थी, उसकी सखा थी। तुमं मेरी पुत्री के समान थीं। मेरी कोई 


पुत्री नहीं है, में तुम्हें 
मेरी प्यारी पुत्री ने 


ही अपनी पुत्री मानेता था । मेरी आँखों के सामने | 
तड़प-तड़पकर प्राण दे दिए, और वह भी मेरी जान 


बचाने के लिए। तुम आयंभूमि के लिए जीं, भौर उसी के लिए तुमने अपने 


-प्राणो का उत्सर्गं किया ।' 


कुछ देर चुप रहकर पुष्यमित्र ने फिर कहा, 'कुककुटाराम का यह बिहार 
मगध के लिए कलंक है । इसके विध्वंस में ही भ्रायेभूमि का कल्याण 
है। इसका नाम और निशान तक मुझे मिटा देना होगा। मेरा आदेश है, 


“कि इसके खण्डहरों को अग्निदेव के अपंण कर दिया जाए । मधुरिका को 


हत्या का यही प्रतिशोध है। और यह चैत्य ! चैत्यों का उपयोग तो देव- 


'पूजा और धामिक अनुष्ठानों के लिए किया जाता है, पर कूवकूटाराम का 


यह चैत्य ? यहाँ तो आयेभूमि के विरुद्ध पड्यस्त्र रचे जाते हैं, विश्व- 


“विख्यात आचार्यों की हत्या के लिए योजनाएँ बनाई जाती हैं। यह चेत्य 

नहीं है। यह तो देशद्रोहियों और आततायियों का अड्डा है। यही उचितः 
होगा कि इसे भी अग्निदेव के अर्पण कर दिया जाए।' 

पुष्यमित्र के आदेश से कुक्कुटाराम को आग लगा दी गई। सात दिन 
और सात रात अग्नि की प्रचण्ड ज्वालाएँ उसे भस्म करती रहीं। वह 
विज्ञाल संघाराम जहाँ सहस्रों स्थविरों, श्रमणो और भिक्षुओं का निवास 
था, देखते-देखते राख के एक बड़े-से ढेर के रूप में परिवर्तित हो गया। 


( ३८) 
निएुणक का. कुचक्र _ 
आधी रात बीत, चुकी थी, पर तारा देवी अभी सोई नहीं-थीं । व्ह 


बारम्वार अन्तःपुर के प्रवेश द्वार तक आतीं, और बाहर झाँककर अपने: 
शयनकक्षे को लौट जातीं । जब रात्रि के तीन प्रहर बीत गए, तो उन्हें: 
हलकी-सी कपोत-ध्वनि सुनाई दी । वह उठकर तुरन्त बाहर आईं, और 
एक छाया'को देखकर धीरे-से वोलीं--'कौन है ?” छाया ने उत्तर दिया; 
'वरुणा।' ताझ़ देवी ने कहा, 'अन्दर आ'जाओ।' छायामूति तारा देवी केः 
शयनकक्ष में प्रविष्ट होकर चुपचाप'एक ओर खड़ी हो गई। उसे ध्यान सेः 
देखकर तारा देवी ने कहा, “तुमने इतनी देर क्यों लगा दी, निपुणक? मैं; 
कब से तुम्हारी प्रतीक्षा कर रही हूँ ।' न ह 
'सब बताता हूँ, राजमाता ! पर मुझे कूछ क्षण विश्राम'कर लेनेः 
दीजिए। बहुत थक गया हूँ, प्यास भी बहुत लगी है। कया. पीने को कुछ: 
मिल. जाएगा ?” निपुणक ने उत्तर दिथा। ; 0 क्क तन 
'बया पियोगे ?' शीतल जल या कुछ और ? ' ; 
“जल से काम नहीं चलेगा, राजमाता ! सुबह से भूखा-प्यासा- हूँ। गला. 
सूख रहा है, क्या एक चषक मदिरा नहीं मिल सकेगी ।' 
. क्यों नहीं, निपुणक ! यहाँ किस वस्तु की कमी है ? .मैरेय, माध्वीका, 
जो चाहो लेकर अपनी श्रान्ति मिटा लो।' 
निपुणक ने मेरेय के चार चषक पीकर शान्ति की साँस ली। उसे: 
स्वस्थ देखकर तारादेवी ने कहा -- Aa 
~` मैं पूछ रही थी, तुमने इतनी देर क्‍यों लगा दी, निपुणक ?” 
« ` 'क्या, वत्ताऊँ, राजमाता! राजप्रासाद के सव महाद्वार बन्द हैं । मनुष्य 
के लिए तो:बया, पशु-पक्षियों तक<के लिए भी राजप्रासाद में प्रवेश पा 


- 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 
का कुचक्रः २५९ ` 


सकना सम्भव नहीं है । बड़ी कठिनाई से राजप्रासाद में प्रवेश पा सका हूँ, 
राजमाता !' , ८ 

'तुम आजकल. रहते कहाँ हो ? कब से तुम्हें याद कर रही थी।' 

“कया वताऊँ, राजमाता ! पुष्यमित्र के मारे नाक में दम हे । हित पशु 
के समान मेरी टोह में लगा है। मोग्गलान के सव साथियों को दूंढ-दूंढकर 
बन्धन गार में डाल रहा है। अच्छा होता, मैं भी शाकल नगरी चला जाता... 
संघ-स्थविर से कितना कहा, पर वह नहीं माने । कहने लगे, तुम्हें पाटलि, 
पुत्र में ही रहना होगा । तुम्हारे विना यहाँ का काम कोन देखेगा ? कयाः 
करता, मन मारकर रह गया। गंगा के दक्षिणी घाट पर एक मल्लाह के 
वेश में अपने दिन काट रहा हूँ । एक छोटी-सी नौका खरीद ली है, उसी'से' 
अपना निर्वाह कर रहा हुँ । कल प्रात: आपकी दासी गंगास्नान के लिए घाट 
पर आई थी। मुझे देखत ही पहचान गई। मुझे यहाँ कोन नहीं जानता ! 
देखते ही वोली, राजमाता आपको स्मरण कर रही हैं, सेनापति ! ' 

“फिर कल प्रातः ही तुम यहाँ क्यों नहीं आ गए ?' 

: 'केसे आता, राजमाता ! सब ओर पहरा जो था। गंगा के तट पर 
राजप्रासाद से लगा हुआ जो एक पुराना वट वृक्ष है, दिन भर उसकी 
शाखाओं में छिपकर बैठा रहा। अन्न का एक दाना तक मुँह में नहीं गया। 
प्रहरी बट वृक्ष के आसपास चक्कर लगाते रहे ।. पर मुझे नहीं देख पाए। 
उस वृक्ष को एक शाखा राजप्रासाद की प्राचीर के समीप तक चली गई है! 
जब रात हो गई और सर्वत्र अंधेरा छा गया, तो उस शाखा से होकर मैं 
धीरे-से प्राचीर पर सरक गया । अवसर पाते ही एक रस्सी के सहारे-नीचे 
उतर आया, और छिपते-छिपते किसी प्रकार यहाँ आने में समर्थ हुआ।' 

'साधु, निपुणक ! साधु। अच्छा, अब यह बताओ; वाहर का क्या हाल: 
चाल है ? कहने को तो मैं राजमाता हूँ, और मेरा पुत्र सञ्राट्‌ है, पर 
अन्तःपुर के इस खण्ड में एक राजबन्दी का-सा जीवन बिता रही हूँ। नम 
कहीं बाहर जा सकती हूँ, और न कोई मेरे पास आ सकता है। 

“सवत्र यही :दशा है, राजमाता ! पुराने सब.मन्त्री, सचिव और 
अमात्य राजसेवा से मुक्त कर दिए गए हैं। मुझे ही देखिए न ! कभी मे 
इस राजप्रासाद का आन्तर्वशिक था, सव सैनिक मुझे देखते ही हाथ उठा- 
कर प्रणाम किया करते थे । माताएँ मुझे देखकर बच्चों को अपने आँचल में 
छिपा लेती थीं। कैसा आतंक था मेरा! फिर मौर्य साम्राज्य के सेनानी पद 
प्र भी रहा । साम्राज्य भर के दुर्गाध्यक्ष, अन्तपाल और सेनानायक AT 
नाम से थर-थर काँपा करते थे । पर आज मेरी क्या दशा है ? फटे-पुराने 

'चिथड़े पहनकर रहता हूँ, और लोगों को गंगा पार उतारकर जो दो-चार 
कार्षापण प्राप्त हो जाते हैं उनसे अपना निर्वाह करता हूँ । पर आप चिन्ता 
न करें, राजमाता ! ये दिन सदा नहीं रहेंगे, मोग्गलान की शक्ति अपार 
है। मुझे आपने किसलिए बुलाया है ?' ह 
` ध्या यह भी तुम्हें बताना होगा, निपुणक ! शतघनुष का कहीं पता 
नहीं है। सबसे पूछते-पूछते थक गई। सोचा, योगमाया-सिद्ध शतमाय से 
भिलूँ । सम्भवतः, उन्हें कुछ पता हो। वह तो त्रिकालदर्शी हैं न ? भूत, 
भविष्य, वतेमान--सब उन्हे प्रत्यक्ष हैं। पर उन्हें मैं कहाँ पाती ? तुम तो 
उनका पता जानते ही होगे ? पहले भी तुम्हीं उन्हें मेरे पास लाए थे। एक 
वार फिर उनसे मेरी भेंट करा दो। तुम्हें इसीलिए स्मरण किया था ।' 

'शतमाय को बुलाकर क्या करेंगी, राजमाता? मुझे सव कुछ 

ज्ञात है।' 

. "तुम शतधनुष के विषय में सव-कुछ जानते हो ? पहले ही क्यों नहीं . 

कह दिया?! A न 
. सम्राट कुक्कुटाराम के गर्भगृह में निवास कर रहे थे । वहां उन्हें 
किसी प्रकार का कोई कष्ट नहीं था । सब सुख-सुविधाएँ वहाँ उन्हें प्राप्त 
थीं | शाकल जाते हुए मोग्गलान मुझे कह गए थे--सम्राट्‌ का ध्यान 
रखना, उन्हें कोई कष्ट न होने पाए । पर उन्हे गर्भगृह से वाहर कहीं भी न 
जाने देना । पुष्यमित्र के सत्री सर्वत्र नियुक्‍त हैं। कहीं कोई उन्हें देख न ले । 
गर्भेगृह में उनके निवास की बात पूर्णतया गुप्त रहे।' 

“तो शतघनुष कुक्कुटाराम में है ? वह कुशल से तो है ? 

'क्षण-भर धैर्य रखे, राजमाता! सब वताता हूँ। न जाने पुष्यमित्र को 
कैसे पता चल गया कि सम्राट्‌ कुकक्रुटाराम के गर्भगृह में हे) फिरक्या ` | 
था, उसके सैनिकों ने कुक्कुटाराम को घेर लिया । रात-भर वे गर्भगृह के ; 
गुप्त मार्ग का पता लगाते रहे । स्थविरो को बुलाया, भिक्षुओं को बुलाया, 
उन पर अनेक प्रकार के अत्याचार किए, उन्हं कठोर यातनाएँ दीं। पर 
किसी ने गुप्त मार्ग का पता नहीं बताया ।* 

“साधु, स्थविरों और भिक्षुओ से मुझे यही आशा थी।' - 

जब पुष्यमित्र ने देखा कि स्थविरों और भिक्षुओं से गुप्त मार्ग का 
पता लगा सकना असम्भव है, तो उसने स्थपितियों और कर्मकरों को वुला- 
कर आदेश दिया, कि कुक्कुटाराम के सब भवनों ग्रौर कक्षो की दीवारों को 
तोड़ दिया जाए, और भगवान्‌ तथागत की मूर्ति तक को,खण्डित करः दिया 
जाए।' 

'ओह्‌, कितना नृशंस है यह KA ! विहारों और चेत्यो तक का 
इसकी दृष्टि में कोई महत्त्व नहीं हे । उसने कुक्कुटाराम का विध्वंस करने 
में भी संकोच नहीं किया । अच्छा, फिर क्या हुआ AA 8 

“पुष्यमित्र के आदेश से कुक्कुटाराम भूमिसात्‌ कर दिया गया, पर ग्मे- 
गृह के गुप्त मार्ग का तव भी पता नहीं लगा । यह देखकर पुष्यमित्र क्रोध 
से पागल हो गया, और उसने कुक्क्ुटाराम को आग से भस्म कर देने की 
आज्ञा दे दी । विहार और चैत्य राख के ढेर के रूप में परिवर्तित हो गए, 
और न जाने कितने स्थविर झौर भिक्षु इस अग्नि में जलकर भस्म हो गए।' 

'बया कहा, निपुणक ? कुक्कुटाराम को भस्म कर दिया गया ?' 

“हाँ, राजमाता ! न अव कुक्कुटाराम है और न उसका विशाल चंत्य । 
सब जलकर भस्म हो गए हैं।' 

“तो शतघनुष का वया हुआ ?' 

“बड़ा बुरा समाचार है, राजमाता ! भगवान्‌ तथागत आपको उसे सुन 


सकने की शक्ति प्रदान करें! हाय, यह भी मेरे भाग्य में बदा था, कि 


माता को पुत्र की नुशंस हुत्या का समाचार दूं। सम्राट्‌ को भी इन आत- 
,तायियों ने अग्नि में भस्म कर दिया । जब आग की भ्रचण्ड लपटों ने गर्भगृह 
को व्याप्त कर लिया, तब मैं भी वहीं उपस्थित था, राजमाता ! मैंने बहुत 
यत्न किया, किसी प्रकार सम्राट्‌ की प्राणरक्षा कर सरकू । आप जानती ही 
हैं, गर्भगृह में एक सुरंग राजप्रासाद तक आती है। मैं सञ्राट्‌ को इसी सुरंग- 
मार्ग से वचाकर लाते का प्रयत्न कर रहा था। पर पुष्यमित्र स्वयं वहाँ 
आ गया, और खड्ग उठाकर उसने कहा--“तुम कौन हो ? यहाँ क्या करने 
आए हो?! मैं क्या करता, राजमाता ! मेरी आँखों के सामने KATIE आग 
में भस्म हो गए । हाय, मैं उन्हें नहीं बचा सका V पु 
शतधनुष की दारुण मृत्यु के समाचार को सुनकर राजमाता तारादेवी' 
चीत्कार कर उठीं। निगुणक ने उन्हें धेय वंघाते हुए कहा--अब शोक 
से क्या लाभ है, राजमाता ! शतघनुप अब इस असार संसार में नहीं रहे, 
पर वृहद्रथ तो अभी जीवित हैं। आप उनकी चिन्ता करें। यह पुष्यमित्र 
उनको भी जीवित नहीं छोड़ेगा। मौर्य वंश के सव कुमार इसकी आँखों में: 
जुल के समान चुभते हैं । पुष्यमित्र से बृहद्रथ की रक्षा करने के लिए 
आपको धैय धारण करना होगा, राजमाता ! ' ; 
तारादेवी देर तक सिसक-सिसककर रोती रही । कुछ शान्त होन पर 
उसने कहा--'तुम ठीक कहते हो, निपुणक ! शतधनुष चला गया, अब 
होःही क्या सकता है? अव तो हमें बृहद्रथ की चिन्ता करनी चाहिए। 

“कुछ दिन धैयं रखें, राजमाता ! संघ-स्थविर मोग्गलान की शक्ति 
'प्र'विध्वास रखिए । शाकल में वह चुप नहीं बैठे हैं, यवनराज मिनेन्द्र की 
सहायता से पुष्यमित्र का विनाश करने की तैयारी में लगे हैं। शीघ्र ही 
यवन सेनाएँ मध्यदेश को आक्रान्त करती हुई पाटलिपुत्र पहुँच जाएँगी । 
"पुष्यमित्र उनके सम्मुख नहीं टिक सकेगा । मगध का शासन फिर हमारे 
हाथों में आ जाएगा ।' 

“तुम्हें मगध के शासन की पड़ी है, निपुणक ! तुम्हें बृहद्रथ के प्राणों की 
"रक्षा की ज़रा भी चिन्ता नहीं । यह कहकर तारादेवी एक बार फिर 
करुण स्वर में विलाप करने लगीं । निपुणक कुछ कहने को ही था, कि 
उन्होंने उसे रोककर कहा--'अव अधिक न बोलो | मेरा मन बहुत विक्षुब्ध 
है, मू्च्छा-सी आ रही है । अब तुम जाओ, मुझे अकेला छोड़ दो।' 

पर निपुणक वहाँ से गया नहीं । घड़ी-भर विलाप कर लेने के अनन्तर 
तारादेवी जब कुछ शान्त्र हुई, तो उन्होंने धीरे-धीरे कहा--'तुम अभी यहीं 
'हो, निपुणक ! हाँ; जाओगे भी कहाँ ? अन्त पुर के चारों ओर पहरा है। 
पुष्यमित्र के गढंपुरुष तुम्हें देख लेंगे, तो जीता नहीं छोड़ेंगे । तुम्हीं तो इस 
समय मेरे एकमात्र: सहारा हो । जाओ, अब कुछ घड़ी विश्राम कर लो।' 

ˆ निपुंणकं चुपचाप बैठा रहा। उसे बैठा देखकर तारादेवी ने बोलीं-- 
` “यह मेरा शयन-कक्ष है, यहाँ तुम कंसे सोओगे ? साथ लगा हुआ मेरा 
'प्रसाधन-कक्ष है, वहाँ जाकर कुछ देर सो लो। थके हुए हो। मैं भी 
कुछ देर लेट लेती हूँ। नींद आ गई, तो शरीर हलका हो जाएगा ।' 
निपुणक प्रसाधन-कक्ष गें जाकर भूमि पर लेट गया । बहुत थका हुआ 
'था। लेटते ही उसे नींद आ गई। जव वह सोकर उठा, दिन के तीन प्रहर 
बीत चुके थे। तारादेवी उसके पास आकर बैठ गई, और धीरे-धीरे बोली--- 
'ऐसा प्रतीत होता है, प्रहरियों को कुछ सन्देह हो गया है। दो दासियाँ वार- 
चार यहाँ चक्कर लगा रही हैं । अवश्य दाल में कुछ काला है।' 
¬ “आप चिन्ता न करें, राजमाता ! कभी मैं भी सत्रियों और गूढ़पुरुषों 
'का आचार्ये रहा हूं । छद्म वेश बनाना मुझे खूब आता है। स्नानागार में 
जाता हूँ, जव वापस आऊँगा तो आप भी मुके नहीं पहचान सकेगी ।' 
` कुछ समय पश्चात्‌ एक वृद्धा दासी तारादेवी के शयन-कक्ष में प्रविष्ट 
. हुई । पके हुए बाल, झुक्ी हुई कमर और टूटे हुए दाँत। तारादेवी के सम्मुख 
` सिर ुकाकर उसने कहा--'राजमाता की जय हो ! कहिए, मेरे लिए कया 
आज्ञा हे? ' तारादेवी उसे आइचय से देखती रह गई। दासी ने तारादेवी: के . 
कान के पास मुख ले जाकर कहा--'पहचाना नहीं, राजमाता ! मैं हुँ _ 

-निपुणक !' -". ` 
निपुणक को इस वेश में देखकर तारादेवी प्रसन्न हो गई। उसने 
कहा--'अव ठीक है। अव तुम्हें कोई नहीं पहचान सकता । पर अन्तःपुर 
'की स्त्रियाँ जव तुम्हारे बारे में पछेंगी, तो मैं क्या उत्तर दूंगी ! ' * 
“आप निश्चिन्त रहें, राजमाता ! मैं स्वयं सवसे परिचय कर आता हू ।' 
अन्तःपुर में सैकड़ों दासियाँ थीं । एक नई दासी को अपने बीच में देख- 
कर उन्हें विशेष कौतूहल नहीं हुआ । पूछने पर निपुणक ने कह दिया--मैं 
"राजमाता के पितृ-गृह्‌ से आई हूँ । शतधनुष की अकाल मृत्यु के समाचार 
से उनके मातुल और अन्य बन्धु शोक से व्याकुल हो गए। उनकी मातामही 
तो रोते-रोते मूच्छित हो गई। बड़ी कठिनता से मैंने उन्हें सम्भाला । स्वस्थ 
होने पर उन्होंने मुझसे कहा--'सुनो, गौतमी, तुरन्त पाटलिपुत्र चली जाओ। 
तारादेवी की न जाने क्या दशा होगी। तुम बचपन से उसके साथ रही 
हो, तुम्हारी सेवा से ही वह पलकर बड़ी हुई है। जाओ, इस समय भी 
उसकी सम्भाल करो। तारादेवी मेरी अपनी बेटी के समान है । रात-दिन 
यात्रा करतें हुए (कल रात ही पाटलिपुत्र पहुंची थी। महाद्वार पर मुझे 
प्रहरियों ने रोका, तो मैं सीधी सेनानी के पास चली गई । सेनानी बड़े 
दयालु हैं । मेरा परिचय पाते ही उन्होंने मुझे राजप्रासाद में जाने की 
अनुमति प्रदानं कर्‌ दी । पुत्र की मृत्यु से तारा देवी अत्यन्त उद्विग्न है। 
कुछ दिन उनके पास रहुंगी, तो उन्हें शान्ति प्राप्त होगी।' _ 
अन्तःपुरं की स्त्रियों और दासियों को अपना परिचय देक्र निपुणक ` 
तारादेवी'के पास लौट आया । उसे पास बिठाकर तारादेवी ने कहा-- 
“हाँ, अब बताओ, कल तुम क्या कह रहे थे ?' SR 
“यवनराज मिनेन्द्र की शक्ति असीम है, राजमाता ! पुष्यमित्र उनके 
सम्मुख नहीं टिक सकेगा । यवन सेनाएँ पाटलिपुत्र पर अपना आधिपत्य 
स्थापित कर लेंगी । स्थविर मोग्गलान फिर वापस लौट आएंगे, और मगध 
का शासन फिर हमारे हाथों में आ जाएगा ।' 
“पर मगध पर तव यवनों का शासन हो जाएगा। क्या यह उचित 
होगा ? 
यवन जिन प्रदेशों को जीत लेते हैं, .उनका शासन स्वयं नहीं करते। 
यदि वहाँ का राजा उनका आधिपत्य स्वीकार कर ले, र तो वे राज- 
सहासन पर उसी को आरूढ़ रहने देते हैं। कपिश-गन्धार में उन्होंने यही 
. किया । यदि सम्राट बृहद्रथ ने भी यवनराज के आधिपत्य को स्वीकृत 
कर लिया, तो पाटलिपुत्र के राजासिहासन पर वही आसीन रहेंगे। अन्तर 

केवल यह आएगा कि वह पुष्यमित्र के चंगुल से मुक्‍त हो जाएंगे । पुष्यमित्र 
बड़ा क्रूर है। यवन ही उसे नीचा दिखा सकते हैं, राजमाता ! ' 

'यवनों का आक्रमण कब तक होगा ? - 

“अभी इसमें समय लगेगा, राजमाता ! मिनेन्द्र तैयारी में लगे हैं। अन्य 
यवन राजाओं, क्षत्रपों और सेनापतियों को अपने साथ मिलाने का प्रयत्न 
कर रहे हैं। पर इस वीच में हमें भी चुप नहीं बैठना चाहिए। li हमें यह 
प्रयत्न करना चाहिए कि ज्योंही यवन सेनाएऐ मध्यदेश में प्रविष्ट हों, सवंत्र 
पुष्यमित्र के विरुद्ध विद्रोह हो जाए । इस सब तैयारी में समय तो लगेगा 

ही।' 


“पर इस बीच में यदि पुष्यमित्र ने वृहद्रथ के विरुद्ध कोई षड्यन्त्र किया, 
तो क्या होगा ? मुझे अपने पुत्र की प्राणरक्षा की चिन्ता है, निपुणक ! ! 

“हाँ, यह वात विचारणीय है। हमें ऐसा प्रयत्न करना चाहिए कि पुष्य- 
मित्र सम्राट्‌ का बाल भी वांका न कर सके । अपने स्वार्थ की पूर्ति के लिए 
वह कुछ भी कर सकता है।' 
A “इसका कुछ उपाय करो, निपुणक ! मुझे केवल तुम्हारा ही भरोसा 
V द; 
निपुणक कुछ देर चुपचाप विचार करता रहा। फिर उसने चुटकी 
बजाकर कहा--'पुष्यमित्र से सञ्राट्‌ की रक्षा करनी ही होगी, राजमाता! 
` मगध के सम्राट वृहद्रथ हँ, न कि पुष्यमित्र । सम्राट स्वामी हैं, और मन्त्री, 
अमात्य, सेनापति--सब उनके अनुचर हैं। स्वामी जिसे चाहे सेवा में रखें, 
जिसे चाहे सेवा से मुक्त कर दें। पुष्यमित्र एक सेनापति ही तो है। क्या 
सम्राट्‌ उसे पदच्युत नहीं कर सकते? आप उन्हें समझाइए, राजमाता ! ' 

'बहद्रथ अब युवा हो गया है। जब सन्तान बड़ी हो जाती है, तो माता- 
पिता के कथन का उसकी इष्टि में कोई महत्त्व नहीं रहता । संसार का . 


यही नियम है । मैं उसे समझाकर क्या करेंगी ! मेरी बात तो वह सुनेगा **-. 5४६ 


भी नहीं। इस आयु में तो युवक अपनी पत्नी की ही वात सुना करते हैं।' . 
'तो आप उनका विवाह क्यों नहीं कर देती, राजमाता ! जो कुमारी 
मगध की साम्राज्ञी बनकर आएगी, पुष्यमित्र की प्रभूता को वह.कदापि 
सहन नहीं करेगी । युवा पुरुष अपनी पत्नियों के दास होकर रहा करते हैं। 
सञ्राट्‌ को पुष्यमित्र से विमुख करने का यही उपाय है, राजमाता !. 
वृहद्रथ के विवाह की चर्चा से तारादेवी का मन पुलकित हो गया । 
उसने पूछा--'कोई कुलीन कुमारी तुम्हारी इष्टि में है, निपुणक ?' . 
 सन्रकजनपद का गणमुख्य सोमदेव बहुत सम्पन्न और प्रतापी ई ।- 

उसकी पुत्री विदुला अत्यन्त रूपवती है। बुद्ध, धर्म और संघ में उसकी 
प्रगाढ़ श्रद्धा है। सम्नाट्‌ के लिए वह सब प्रकार से उपयुक्त है, राजमाता ! 
विदुला यदि साम्राज्ञी वनकर पार्टालपुत्र आ गई, तो पुष्यमित्र की एक न 
चलने देगी । मोग्गलान इस विषय में सोमदेव से बात भी कर चुके हैं।' 

“पर मद्रक में तो गण-शासन है, विदुला राजकुमारी तो नहीं है।' 

'मौर्यों के अतिरिक्त: अन्य कोई राजकुल अव भारत में रह. ही कहाँ 
गया है, राजमाता ! मद्रक जनपद अत्यन्त विशाल और समृद्ध है। वहाँ का 
गणमुख्य किसी राजा से क्या कम है? गणमुख्यों की कन्याओं से विवाह 
मौर्य कुल की परम्परा के अनुकूल है, राजमाता ! परमप्रतापी राजा चन्द्र- 
गुप्त मौर्य मोरिय गण की कुमारी के पुत्र थे, और प्रियदर्शी राजा अशोक ने 
एक श्रेष्ठी की कन्या से विवाह किया था । विदुला कुलीन है, रूपवती है, 
राजनीति में निपुण है और सद्धमं में श्रद्धा रखती है।' 

'परं बृहद्रथ को इसके लिए सहमत किस प्रकार किया जाए ?' 

"यह समस्या कठिन नहीं है, राजमाता ! मुझे केवल आपकी अनुमति 
चाहिए। मेरा सन्देश प्राप्त होते ही संघ-स्थविर मोग्गलान विदुला को _ 
पाटलिपुत्र भिजवाने की व्यवस्था कर देंगे । विदुला को देखते ही सम्राट्‌ 
उस पर मुग्ध हो जाएंगे। वह मद्रक कुमारी है, राजमाता ! कच्चे दूध का- 
सा रंग, काली घटा जैसी केशराशि, लता जेसी शरीर यष्टि और हसती 
हुई आँखें । सम्राट्‌ को और क्या चाहिए ? विदुला जैसी रूपवती दिया 
लेकर ढूंढने से भी नहीं मिलेगी, राजमाता ! वह सच्चे अर्थों में सम्राट की 
सहघमिणी वनकर रहेगी । उसके रहते हुए पुष्यमित्र की एक न चलेगी।' 

“प्र क्या विदुला निरापद रूप से पाटलिपुत्र पहुंच सकेगी ? ' 

"क्यों नहीं, राजमाता ! यह काम मुझ पर छोड दीजिए। मोग्गलान 
इसकी सव व्यवस्था कर चुके हैं। तीर्थ-यात्रियों की मण्डलियाँ मध्यदेश के 


८. *मंन्दिरो, चैत्यों और तीर्थस्थानों के दर्शन के लिए भारत के जनपदों से आती 


रहती हैं, विदुला भी तीर्थयात्रा के निमित्त ही इधर आएगी और काशी, 


«88:४४ याग होती हुई पाटलिपुत्र पहुंच जाएगी । आप इस विषय में निश्चिन्त: 


रहें : 
, 'क्या विदुला को यह सब समझा दिया गया है! 

'हाँ, राजमाता ! स्थविर मोग्गलान अत्यन्त दूरदर्शी हैं। उन्हीं के 
आदेश से यह प्रस्ताव मैंने आपके सम्मुख प्रस्तुत किया है ।' 

, 'तो मुझे इस प्रस्ताव को स्वीकृत करने में क्या आपत्ति होसकती है?! 
+ ¦ प्रणाम कर निपुणक ने राजमाता से विदा ली। जिस मार्ग से उसने : 

राजप्रासाद में प्रवेश किया था, उसी से होकर वह बाहर निकल गया। 
इसके पर्चात्‌ किसी ने उस वृद्ध दासी को नहीं देखा। 


(३९) 
महर्षि पतञ्जलि का पौरोहित्य 


पुष्यमित्र मागध साम्राज्य के सेनानी-पद को सम्भाल चूके थे और 
वह शासनतन्त्र में शक्ति का सञ्चार करने में लगे थे। सम्राट्‌ बृहद्रथ ने 
उन्हें अपना पथ-प्रदर्शक स्वीकार कर लिया था। पुष्यमित्र अब कुछ 
निड्चिन्त होने लगे थे, कि एक दण्डधर ने आकर उन्हें प्रणाम किया। 
पूछने पर उसने कहा--'अन्तःपुर से एक दासी आई है और वह तुरन्त 
आपसे मिलना चाहती है ।' 
“मुझसे उसे क्या कार्य है ?' 
` मैने पूछा था, सेनानी ! पर वह कहती है, कार्य अत्यन्त गोपनीय है, 
'केवल सेनानी को ही बताया जा सकता है । मैंने उसे कहा--'सेनानी दास- 
दासियों से नहीं मिला करते! तुम्हें जो कुछ कहना हो, आन्तर्वशिक वीरवर्मा 
से कहो | पर वह आपसे ही मॅट करने का आग्रह कर रही है, सेनानी ! ' 
अच्छा, उसे यहीं ले आओ।' 
दासी ने दण्डवत्‌ होकर सेनानी को प्रणाम किया । हाथ जोड़कर उसने 
कहा--“रात एक वृद्धा दासी अन्तःपुर में आई थी । पूछने पर उसने बताया 
कि वह्‌ राजमाता के मातुकुल से आई है। पर आज उसका कहीं पता नहीं 
| 
“वह अन्तःपुर में प्रविष्ट केसे हुई? ' ; 
'कहती थी, सेनानी की अनुमति से राजप्रासाद में प्रविष्ट हुई हैँ । जब 
मैने उन्हें अपना परिचय दिया, उन्होंने तुरन्त राजप्रासाद में प्रवेश की 
अनुमति प्रदान कर दी । अपना नाम गौतमी बताती थी।' 
दासी की बात सुनकर पुष्यमित्र अन्यन्त गम्भीर हो गए । कुछ देर तक 
चिन्तामग्न रहने के अनन्तर उन्होंने कहा--'आचायं दण्डपाणि की नृशंस 


हत्या के कारण मैं सर्वथा पंगु हो गया हे । मैं सेना का संगठन तो कर 


सकता हूँ, रणक्षेत्र में शत्रु को नीचा भी दिखा सकता हूँ, पर स्थविरों के 
कुचक्रों का सामना कर सकता मेरी शक्ति में नहीं है। क्यों न महषि 
पतङ्जलि से मौयं शासनतन्त्र का पौरोहित्य स्वीकार करने के लिए प्रार्थना 

की जाए ? महष न केवल व्याकरण और शब्दानुशासन के प्रकाण्ड पण्डित 
है, अपितु ` त्रयी, आन्वीक्षकी और दण्डनीति-तीनों विद्याओं में भी 
हैं । मैं उनका शिष्य हुँ, भेरी प्रार्थना को वह अस्वीकार नहीं करेंगे। यदि 
पारंगत वह पाटलिपुत्र आकर आचार्ये दण्डपाणि का स्थान ग्रहण कर लें, तो 
बहुत उत्तम हो। अच्छा यह होगा कि 

कुमार अग्निमित्र को गोनदें भेज दिया जाए। वह भी महषि का 
शिष्य है। वसुमित्र भी इन दिनों गोनद आश्रम में है । अग्निमित्र को उसे 
देखे कई वषं हो चुके हैं। वह गोनदें जाएगा, तो वसुमित्र से भी मिल लेगा ।' 

पुष्यमित्र ने अर्निमित्र को बुलाकर कहा--'में तुम्हें एक आवश्यक 
कार्य से गोनदें भेजना चाहता हूँ, वत्स ! ' 

'कहिए, मेरे लिए कया आज्ञा है?! 

'महषि पतञ्जलि को पाटलिपुत्र आने के लिए प्रेरित करना है । तुम 
तुरन्त गोनद चले जाओ, और महषि से वात करो । आर्यभूमि पर जो 
चोर संकट उपस्थित है उसकी चर्चा कर उन्हें MA शासनतन्त्र का पौरो- 
हित्य स्वीकार कर लेने के लिए प्रेरित करो । तुमने गोनद आश्रम में रहकर 

"शिक्षा प्राप्त की है । पतञ्जलि तुम्हारे गुरु हैं। तुम पर उनका अगाध स्नेह 
है। तुम्हारी प्रार्थना को वह कभी नहीं टालेंगे ।' $ ~ 

“वर यह कार्यं तो आप अधिक अच्छे ढंग से कर सकेंगे। मैं आयु में 

बहुत छोटा हूँ। सम्भवतः, मेरी बात को वह अधिक महत्त्व न दें।' 
, यह कार्य इतना महत्त्वपूर्ण है कि मैं स्वयं इसके लिए गोनदे जाना 
चाहता था । पर मगध की दशा को तुम जानते ही हो। मिनेन्द्र मध्यदेश 
पर आक्रमण करने की तैयारी में व्यापृत है, और शाकल में एकत्र सहस्रों 
स्थविर और भिक्षु मौय शासनतन्त्र के विरुद्ध षड्यन्त्र करने में लगे हैं। 
ऐसी स्थिति में मेरा पाटलिपुत्र छोड़ना समुचित नहीं होगा, वत्स ! तुम 
संकोच न करो, पतञ्जलि तुम्हें बहुत मानते हैं।' 

आपकी आज्ञा शिरोधायं है, सेनानी ! ' 

'हाँ, एक बात और है। सीमान्तों की रक्षा के लिए हमें विशेष रूप से 
सचेष्ट रहना है । मागघ साम्राज्य का दक्षिण सीमान्त भी अब सुरक्षित 
नहीं रहा है । उसकी रक्षा का भार भी तुम्हें सम्भालना है।' र 

“पर दक्षिण-चक्र के शासक तो इस समय माधवसेन हैं । वह विदर्भ के 
झासन के लिए नियुक्त हैं, और दक्षिणापथ की सेना भी उन्हीं के अधीन 
ङ 7 


| 
"विदर्भ में माधवसेन की स्थिति अंब सुरक्षित नहीं रह गई है, वत्स ! 

बुधगुप्त को तो तुम जानते ही हो, शतघनुष के समय में वह आत्तर्वशिक के 
पद पर नियुक्‍त था । अब वह वन्घनागार.में है। रस्सी जल जाती है, पर 
उसकी ऐंठन दूर नहीं होती । बन्धनागार में रहता हुआ भी वह पड्यन्त्रो 
से बाज़ नहीं आ रहा है। उसका भागिनेय यज्ञसेन विदर्भ पहुंच गया है, 
आर माधवसेन के विरुद्ध विद्रोह के लिए प्रयत्नशील है। दक्षिणापथ में 
बौद्ध घंम का बहुत प्रचार है। यज्ञसेन विदर्भ के बौद्धो के साथ मिलकर 
विद्रोह की तैयारी में संलग्न है। वह वहाँ अपना स्वतन्त्र शासन स्थापित 
करना चाहता है। बुधगुप्त और स्थविरों की यह योजना है कि जब मिनेन्द्र 
की सेनाएँ मध्यदेश पर आक्रमण करें, तो यज्ञसेन दक्षिणापथ की सेना को 
साथ लेकर उनकी सहायता के लिए उत्तर की ओर प्रस्थान कर दे। हमें 
इस संकट का निवारण करना है, वत्स ! ' | 

“इसके लिए मुभे क्या करना होगा ? 

“मै तुम्हें विदिशा का शासक नियुक्‍त करता हूँ। गोनदं आश्रम में 
महषि पतञ्जलि से मेरी प्रार्थना निवेदन कर तुम विदिशा चले जाना 
और वहाँ के दुगे को सम्भालकर नई सेना का संगठन करना । दक्षिणा- 
प॒थ की सुरक्षा का भार अव तुम पर ही रहेगा, वत्स ! विदर्भ विदिशा 
से अधिक दूर नहीं है। विदिशा रहते हुए तुम यज्ञसेन की गतिविधि पर 

` इष्टि रख सकोगे । आवश्यकता पड़ने पर तुम माघवसेन की सहायता 
करना और यज्ञसेन के षड्यन्त्र को सफल न होने देना ।' 

“आपकी आज्ञा शिरोधाये है, सेनानी ! ' 

“हाँ, एक बात और सुन लो। अपनी माताजी को भी साथ ले जाओ । 
दिव्या को अपने पितृकुल गए बहुत दिन हो गए हैं । श्रोत्रिय इन्द्रदत्त भी 
उनसे मिलने के लिए बहुत उत्सुक हैं । अनेक बार मुझे लिख चुके हैं ।' 

अग्निमित्र ने इसका कोई उत्तर नहीं दिया । वह चुपचाप खड़े रहे। 
उन्हें चुप देखकर पुष्यमित्र ने कहा--- 

'हाँ, धारिणी को भी साथ. ले जाओ । अब तुम्हें विदिशा में ही रहना 
हो । यहाँ वह किसके पास रहेगी । उसका तुम्हारे साथ रहना ही उचित 
होगा ।' ; ; र 

` अग्निमित्र ने सिर झुका दिया । शीघ्र ही दिव्या और धारिणी के 
साथ उन्होंने दक्षिण-पश्चिम की ओर प्रस्थान कर दिया । एक सेना भी 


उनके साथ थी । काशी, काम्पिल्य और मथुरा होते हुए कुछ ही सप्ताहों. 
में वे विदिशा पहुँच गए । कुछ दिन अपने मातामह के घर विश्राम कर. 


बह्‌ गोनदे आश्रम गए, और महषि पतञ्जलि की सेवा में उपस्थित हुए । 

` महर्षि पतञ्जलि का पौरोहित्य : २६२ 


चरण छूकर उन्होंने महर्षि को प्रणाम किया । चिरकाल के भ्रनन्तर अपने 
मेधावी शिष्य को देखकर पतञ्जलि बहुत प्रसन्न हुए और आशीवेचन 
कहकर उन्होंने YA किया--'कहो, वत्स ! कुशल से तो हो ? तुम्हारा 
शरीर तो स्वस्थ है? तुम्हारा मन तो प्रसन्न हैं ? तुम्हें देखकर मुभे बहुत 
प्रसन्नता हुई है ।' 

HA आपकी कृपा है, आचायं !' 

“अब तो तुम बहुत बड़े हो गए हो, वत्स ! पहले मैं तुम्हें पहचान ही 
नही पाया । सुना है, दाणे देश के शासक नियुक्त होकर विदिशा आए 


'सेनानी की यही आज्ञा थी, आचाय ! ' 

“अच्छा, पुष्यमित्र तो स्वस्थ हैं न ?' 

“सेनानी ने आपके चरणों में प्रणाम निवेदन किया है, आचाये ! ' 

भेरा आशीर्वाद है, पुष्यमित्र द्वारा आर्यंभूमि का हित सम्पादित हो।' 

सेनानी का शरीर तो स्वस्थ है, आचायं ! पर उनका मन प्रसन्न 
नहीं है, वह सदा उद्दिग्त रहते हैं।' 

“यह किसलिए, वत्स? ' 

“आचार्य दण्डपाणि कौ हत्या के परचात्‌ वह अपने को पंगु अनुभव 
करने लगे हैं, ग्राचायं ! ' 

“दण्डपाणि की नृशंस हत्या का समाचार मैं सुन चुका हूँ। उनकी 
हत्या कर कश्यप ने अच्छा नहीं किया। मैं कव्यप को भलीभांति जानता 
हूँ। वह मनीपी है, विद्वान्‌ हैं, और धर्मशास्त्रों में उसकी अप्रतिहत गति 
है। मुझे उससे यह आशा नहीं थी। वह ऐसा घोर पाप कर सकता है, 
स्वप्न में भी मैं यह कल्पना नहीं कर सकता था ।' 

“ल्यप सत्य सनातन आर्यधमे का कट्टर शत्रु है, आचार्य ! बौद्ध धर्म 
के उत्कर्ष की धुन में उसे उचित-अनुचित, कत्तव्य-अकत्त व्य और पाप-पुण्य 
का जरा भी विवेक नहीं रह गया है। अब वह यवनों को आयंभूमि पर 
आक्रमण करने के लिए प्रेरित करने में लगा हुआ है ।' 

'मुझे यह भी ज्ञात है, वत्स ! ' 

'आयेभूमि पर इस समय घोर संकट उपस्थित है, आचार्य ! कद्यप, 
मज्मिम, मोग्गलान आदि सब स्थविर शाकल नगरी में एकत्र हैं, और मौर्ये 
झासनतन्त्र के विरुद्ध षड्यन्त्र करने में तत्पर हैं। उनकी योजना है कि 
-मिनेनद्र के भारत पर आक्रमण करते ही मध्यदेश में संत्र मौर्ये सम्राट्‌ के 
-विरुद्ध विद्रोह का झण्डा खड़ा कर दिया जाए ।' A 


es 

'मैं यह भी सुन चुका हूँ, वत्स ! ' ; 

'सेनानी इससे बहुत चिन्तित हैं, आचार्य ! वह चाहते हैं कि संकट के 
इस काल में आप पाटलिपुत्र आकर MA शासनतन्त्र का पौरोहित्य स्वीकार 
कर लें । आयेंभूमि को इस समय आपके नेतृत्व की आवश्यकता है ।' 

'मैं अब वृद्ध हो चला हूँ, वत्स ! फिर दण्डनीति का मुझे विशेष ज्ञान 
भी तो नहीं है। सारा जीवन व्याकरण की गुत्थियों को सुलभाने में व्यतीत 
किया है। मेरा विषय शब्दानुशासन है, वत्स ! ' 

“मुझे स्मरण है, आचार्य ! कौटलीय अर्थशास्त्र पर प्रवचन करते हट 
एक दिन आपने कहा था, कि ऐसे दिन भी आ जाते हैं, जब श्रोत्रियों 
परिब्राजकों को भी रणक्षेत्र में उतर पड़ने की आवश्यकता हो जाती है। 
आज ऐसा ही अवसर उपस्थित है, आचाय ! यवनराज मिनेन्द्र भारत को 
आक्रान्त करने के लिए सेना के संगठन में तत्पर है। बौद्ध स्थविर और 
भिक्षु देश में विद्रोह की अग्नि प्रज्वलित करने के लिए प्रयत्नशील हैं। 
आयंभूमि संकट में है। ऐसे ही एक अवसर पर आचार्य दण्डपाणि ने वंडकों 
को दण्डनीति की शिक्षा देते रहने के स्थान पर सेनानी को मार्ग अदशित 
करने का कार्य स्वीकार किया था । वह आज हमारे बीच में नहीं हैं। उनका 
स्थान आपके अतिरिक्‍त और कौन ग्रहण कर सकता है ?' 

“वासुदेव को तुम भलीभाँति जानते हो, वत्स! वह तुम्हारे गुरु हैं। 
दण्डनीति के वह प्रकाण्ड पण्डित हैं। दण्डपाणि के स्थान पर उन्हें ही मैने 
अपने आश्रम में दण्डनीति के अध्यापन के लिए नियुक्त किया था । मैं उनसे 
कह दूंगा, वह कुछ समय के लिए पाटलिपुत्र चले जाएंगे! |. 

“पर सेनानी इस समय श्रत्यन्त उद्दिग्न हैं, आचार्यं ! उनका अनुरोध है 
कि आप स्वयं पाटलिपुत्र आकर मौर्ये शासनतन्त्र का पौरोहित्य स्वीकार 
करें। आचार्ये वासुदेव मेरे गुरु हैं। मैं उनका आदर करता हूँ । यदि वह भी 

oe जा सकं, तो बहुत उत्तम होगा। पर अकेले उनसे काम नहीं 
चलेगा।' 

“पर मेरे चले जाने पर इस आश्रम का क्या होगा, वत्स ! पाणिनि 
सुनि की अष्टाध्यायी पर जो महाभाष्य मैं लिख रहा हूँ, वह भी अभी पुणं 
नहीं हुआ हे । मैं उसे शीघ्र पुरा कर लेना चाहता हूँ ।' 

“महाभाष्य को पूर्ण करने की अपेक्षा आयंभूमि की रक्षा का कारये 
अधिक महत्त्वपूर्ण है, आचार्य ! आपकी अनुपस्थिति में आश्रम का कार्य 
भाचाय वासुदेव सम्भाल सकते हैं।' 

पतञ्जलि कुछ देर तक आँखें बन्द कर अग्निमित्र की वात पर विचारः 

करते रहे। फिर उन्होंने धीरे-धीरे कहा-- 

“तुम्हारा कथन सही है, वत्स! आर्येभूमि पर जो संकट उपस्थित 
है उसे दृष्टि में रखते हुए मुझे शब्दानुशासन पर -विचार-विमशे के कायं 
को जि कर ही देना चाहिए। पुष्यमित्र का अनुरोध मुझे स्वीकार है, 
वत्स!' 

“सेनानी की प्रार्थना है कि आप शीघ्र-से-शीघ्र पाटलिपुत्र पहुँचने की 
कृपा करें।' 

'हाँ, यही उचित है। मैं शीघ्र पाटलिपुत्र के लिए प्रस्थान कर दूंगा ।' 

पतञ्जलि ने वासुदेव को आश्रम का सब काये समका दिया, और वह 
मगध की यात्रा के लिए उद्यत हो गए। उन्हें अकेले यात्रा के लिए तैयार 
देखकर अग्निमित्र ने कहा-- 

“आप अकेले नहीं जाने पाएंगे, आचायं ! सैनिकों का एक गुल्म आपके 
साथ रहेगा । सेनानी का यही आदेश है । पाटलिपुत्र की यात्रा निरापद नहीं 
है। मध्यदेश में संत्र मोग्गलान के गूढ्पुरुष विद्यमान हैं । आपकी यात्रा 
उनसे छिपी नहीं रह सकेगी, आचार्य ! ' 

“तुम मेरी चिन्ता न करो, वत्स! आर्यभूमि में कौन है जो मेरे ऊपर 
अ का साहसं कर सके। मुझे सनिकों की कोई आवशयकता 
नहीं है। | 
“र यदि मागे में आपको किसी संकट का सामना करना पड़ा, तो 
सेनानी मुझे कभी क्षमा नहीं करेंगे, आचार्य ! ' 

“अच्छा, पाँच छात्रों को मैं अपने साथ ले जाऊेगा। मेरे. ये शिष्य केवल 
बटुक ही नहीं हैं, अपितु युद्धविद्या में भी पारंगत हैं । गोनद आश्रम के 
छात्रों की वीरता और साहस को तो तुम जानते ही हो ।' 

“आपके सम्मुख मैं क्या कह सकता हूँ आचाय ! ` 

महधि पतञ्जलि ने अपने पाँच शिष्यो के साथ गोनदें आश्रम से 
प्रस्थान कर दिया । शीघ्र ही वह पाटलिपुत्र पहुँच गए | पुष्यमित्र को उनकी 
यात्रा का समाचार प्राप्त हो चुका था। पार्टलिपुत्र से चार योजन बाहर 
जाकर उन्होंने महर्षि का स्वागत किया । मगध के सब मन्त्री और पाटलिपुत्र 
के सबं पौर उनके साथ थे। सबने चरण छूकर मह॒षि को प्रणाम 
किया। 
महष पतञ्जलि ने मौर्ये शासनतन्त्र का पौरोहित्य स्वीकार कर 
लिया था। 

एक दिन उन्होंने पुष्यमित्र से कहा-- ' 

“सम्राट बृहद्रथ से अब तक मेरी मेंट नहीं हुई, वत्स ! ' 

शासन में उन्हें कोई रुचि नहीं. है, आचायं ! ' 

'पर यह तो उचित नहीं है, वत्स ! चाणक्य के इस कथन को कभी न 
भूलो कि यदि राजा उत्थानशील हो, तो मन्त्री, सचिव और अमात्य भी 
उत्यानशील रहते हैं। यदि राजा शासन कार्य से विमुख हो प्रमाद करने 
लगे, तो राज्य के कमचारी भी प्रमादी हो जाते हैं ।' 

'मैंने बहुत यत्न किया कि बृहद्रथ शासन कार्य में रुचि लेने लगें, पर 

"मुझे सफलता नहीं हुई ।' 

“इसका क्या कारण है, वत्स? कया वह सुरा-सुन्दरी के जाल में 
फॅसकर भोग-विलास में अपना समय व्यतीत किया करते हैं ?' 

“नहीं आचायं ! बृहद्रथ युवा अवश्य हैं, पर इन्द्रियाँ उनके वश में हैं।' 
nji कया घर्मेरूपी मदिरा ने उन्हें कत्तंव्यपालन से विमुख किया 
हुआ है?' 

. यह बात भी नहीं है, आचार्य ! बृहद्रथ वौद्ध धमं के अनुयायी हैं। 
धर्म-कर्म में वह कुछ समय अवश्य लगाते हैं, पर धर्भेूपी मदिरा का वह 
ख अधिक सेवन नहीं करते कि उन्हें अपने कर्तव्यों का ध्यान ही 
न रहे।' 

"कहीं वह किसी तन्त्र-मन्त्र के फेर में तो नहीं हैं ?' 

'राजमाता तारा देवी को तन्त्र-मन्त्र में' अगाध विश्वास है। सम्राट्‌ 
देववर्मा की हत्या के लिए उन्होंने अभिचार-कियाओं का भी अनुष्ठान 
किया था। पर किसी योगमायासिद्ध को सम्राट्‌ के पास जाता हुआ नहीं 
देखा गया ।' 

'क्या उन्हें कोई व्यसन है? मुगया का या यूत का ?' 

“नहीं, आचार्य ! उन्हें कोई ऐसा व्यसन नहीं है । पर उन्हें किसी भी 
बात में रुचि नहीं है। वह सदा गुम-सुम-से रहते हैं ।' 

“यह तो उचित नहीं है, वत्स ! सम्राट्‌ को तो उत्थानशील होना 


* चाहिए । अच्छा, मैं बृहद्रथ से मिलना चाहुँगा । क्या इसकी व्यवस्था की. 


. जासकेगी ?' . 
"क्यो नहीं, आचार्य ! ' pi 
पुष्यमित्र ने आन्तवंशिक वीरवर्मा को बुलाकर कहा---''आचार्य बृहद्रथ 
से मिलना चाहते हैं । सम्राट्‌ से पूछकर समय निश्चित कर दो।' 
* वीरवर्मा ने सम्राट्‌ से मिलकर दिन और समय का निर्धारण कर 
दिया । निश्चित दिन प्रातः वह स्वयं आकर महषि को अपने साथ राज- 

प्रासाद में ले गया । पर अभी वृहद्रथ अपने शयनकक्ष में ही थे । वीरवर्मा 
ने एक दास द्वारा उन्हें महषि के पधारने की सूचना भेज दी | दास ने हाथ 
जोड़कर वृहुद्रथ से कहा--'कोई वृद्ध द्वार पर खडे हं, सम्राट्‌ ! आन्त- 
बँशिक उनके साथ हैं।' : 

"कौन है, जो इस समय मुझसे मिलने के लिए आया हैं ?' 

` “नाम मुझे बताया तो था, सम्राट्‌ ! पर स्मरण नहीं रहा । केशइमश्चु 
सब पके हुए हैं । तन पर केवल एक अधोवस्त्र और एक उत्तरीय है।' 

“जाकर पूछो, वह कौन है और मुझसे उसे क्या कार्य है ?' 

“उनसे प्रश्‍न करने का मुझे साहस नहीं होता, सम्राट्‌ ! उनके मुख- 
मण्डल पर एक अद्भुत प्रकार का तेज है। उनके सम्मुख आँखें तो ऊपर 
उठती ही नहीं, मैं उनसे प्रश्‍न केसे करूँगा, सम्राट ! 

प्हाँ, याद आया। कहीं यह पतञ्जलि तो नहीं हैं ? सुना है, किसी 
आजून का आचार्य है। यदि कुछ दान-दक्षिणा चाहता हो, तो देकर टाल 

|| 4 

“पर वह तो आपसे भेंट करना चाहते हैं, सम्राट !' 

“ठीक है, याद ग्रा गया । वीरवर्मा कह गया था कि पतञ्जलि मुझसे 
कुछ बातचीत करना चाहता है । उससे कह दो, कुछ समय प्रतीक्षा करे ।' 

दो घड़ी पदचात्‌ जव वृहद्रथ अपने शयनकक्षा से बाहर आए, तो 
पतञ्जलि और वीरवर्मा उनके द्वार के समीप ही खड़े थे । वृहद्रथ को देखकर 
'पतञ्जलि ने कहा--'सम्राट्‌ की जय हो। गोनदें आश्रम का निवासी 
पतञ्जलि सम्राट्‌ की सेवा में प्रणाम निवेदन करता है।' 

महर्षि के प्रणाम के प्रत्युत्तर में वृहद्रथ ने अपना सिर हिला दिया । 
फिर उसने कहा--'कहिए, आपको मुझसे क्या कार्य है ? अच्छा, चलिए, 
सभा-भवन में बैठकर वातचीत करे।' 

महि का संकेत पाकर वीरवर्मा सभाभवन से चले गए । एकान्त पाकर 
पतञ्जलि ने बृहद्रथ से कहा--- 

“मागध: साञ्राज्य पर जो घोर संकट उपस्थित है, मैं उसके सम्बन्ध में ' 
आपसे बातचीत करने के लिए आया हूँ ।' 

संकट ! कैसा संकट ! मगध में सवंत्र शान्ति है । मुझे तो कोई संकट 
दिखाई नहीं पड़ता ।' 

` धयवनराज मिनेन्द्र आर्येभूमि पर आक्रमण के लिए तैयारी में व्यग्र है, 
सम्राट ! क्या आप वह दिन भूल गए जब मध्यदेश को आक्रान्त करता हुआ 
दिमित्र साकेत तक पहुँच गया था ? मिनेन्द्र का आक्रमण उससे भी अधिक 

भयंकर होगा । मिनेन्द्र की शक्ति बहुत अधिक है, सम्राट ! ' व्र 

“तो पुष्यमित्र किसलिए है? आप उससे जाकर क्यों नहीं मिलते ? 
सेनानी मैं हूँ या पुष्यमित्र है? उससे कहिए, मिनेन्द्र का सामना करने के 
लिए सेना को साथ लेकर वह पश्चिमी सीमान्त पर चला जाए ।' 

: Ele को अपने कत्तव्य का पूरा-पुरा ध्यान है, सम्राट्‌ ! ' 

“तो फिर आप मुझे कष्ट देने के लिए क्यों ग्राए हैं? आप तो कोई 
श्रोत्रिय प्रतीत होते हैं। सेना और युद्ध से आपका क्या प्रयोजन है ? पुष्य-- 
मित्र अपने कार्य में जागरूक है ही। फिर आपको किक बात की चिन्ता हूँ? 

“राज्य में राजा की स्थिति कूट-स्थानीय होती है, सम्राट्‌ ! यदि राजा" 
उत्थानशील हो, तो मन्त्री और सचिव भी उत्थानशील होते हैं। अन्यथा, 
वे प्रमादी हो जाते हैं। इस संकट के समय आपका भी कुछ कत्तव्य है।' 

"मेरा क्या कत्तव्य है ? सब मन्त्रियों, सेनापतियों और अमात्यों को 
ठीक समय पर वेतन प्रदान कर दिया जाता है। उन्हें प्रौर क्या चाहिए ? वे 
वेतन किसलिए पाते हैं? पुष्पमित्र को वेतन किसलिए दिया जाता है ? यदि 
वह कत्त॑व्यपालन में शिथिलता करेगा, तो उसे पदच्युत कर दिया जाएगा ।' 

'मैं आपको उस प्रतिज्ञा का स्मरण कराने के लिए आया हूँ, जो राज्या- 

भिषेक के अवसर पर आपने पौर-जानपदों के सम्मुख अग्नि, जल और पृथ्वी 
को साक्षी करके ग्रहण की थी। क्या आपको उस प्रतिज्ञा का स्मरण है ?' 

“राज्याभिषेक के समय न जाने कौन-कौन-सी विधियाँ सम्पन्न की 

गई थीं। उन्हें कीन स्मरण रख सकता है ? मुझे तो कुछ भी याद नहीं है।' 
'अभिषेक के समय की गई प्रतिज्ञा विस्मरण के लिए नहीं होती, 
सम्राट्‌ ! यदि आप उसे भूल गए हैं, तो ग्राज पुनः स्मरण कर लीजिए। 
सब देवताओं और जननेताओं को साक्षी मानकर आपने यह प्रतिज्ञा की 
-_ “जिस रात्रि में मेरा जन्म हुआ और जिस रात्रि मेरी मृत्यु होगी, 
2 मध्य में (अपने सम्पूर्ण जीवन-काल में) जो भी सुकृत मैंने किए हों वे. 
सब नष्ट हो जाएँ और मैं शुभ कर्मो से वञ्चित हो जाऊ, यदि मैं किसी भी 
| प्रकार से प्रजाजन के प्रति विद्रोह करू, किसी भी प्रकार उसका अपकार 
करूँ] 


'पर मैंने प्रजाजन के विरुद्ध कोई विद्रोह नहीं किया और न उनका' 
कोई अपकार ही किया है ।! कर 

“प्रजा का पालन आपका प्रमुख कत्तव्य है, सम्राट्‌ ! और प्रजापालन" 
तभी सम्भव है जबकि जनता को वाह्य और आम्यन्तर शत्रुओं का कोई भीः 
भय न हो । यदि आप इन दोनों प्रकार के भयों से प्रजा की रक्षा नहीं करते,. 

तो उसका अपकार ही तो करते हैं।' 

“यदि मैं कत्तंव्य-पालन में शिथिलता करता हूँ, तो उससे मेरे ही तो 
सुकृत नष्ट होते हैं। किसी अन्य का. इससे क्या बिगड़ता है ” 

“यह ग्रापकी भूल है, सम्राट्‌ ! आपको स्मरण होगा कि प्रतिज्ञा कर 
चुकने पर झ्रापकी पीठ पर दण्ड द्वारा धीरे-धीरे आघात भी किए गए थे। 
किसलिए ? आपको यह स्मरण कराने के लिए कि राजा भी दण्ड से ऊपर 
नहीं होता। कत्तंव्य-पालन न करने पर आपको दण्ड भी दिया जा सकता हैए 

“मुझे दण्ड देने की सामथ्यं किसमें है ? ' 

“जिन्होंने आपको सम्राटू-पद पर अभिषिक्त किया, वही आपको दण्ड 
भी दे सकते हैं, सम्राटू ! आयें राजाओं की प्राचीन परम्परा के अनुसार 
प्रजा राजा का वरण करती है। राज्याभिषेक के समय राज्य के सब मन्त्री, 
अमात्य, पौर, जानपद, ग्रामणी आदि सभा-मण्डप में एकत्र होते हैं, और 
राजा का वरण करते हैं। उनकी अनुमति से ही कोई व्यक्ति राजा का पद 
प्राप्त करता है। कितने ही राजा इस कारण राजपद से च्युत कर दिए गए, 
क्योंकि काम, क्रोध, लोभ, मोह, मद आदि शत्रुओं के वशीभूत होकर वे 
कत्तेव्य-पालन से विमुख हो गए थे।' 

"पर मैं तो इनके वशीभूत नहीं हूँ ।' 

'यह सही है। इन्द्रियों पर आपका वश है। पर यही तो पर्याप्त नहीं 
है। आर्यभूमि पर जो घोर संकट इस समय उपस्थित है, उसका सामना 
करने के लिए आपको सक्रिय रूप से प्रयत्न करना चाहिए । राज्य में राजा 
की स्थिति बहुत महत्त्वपूर्ण होती है। जैसे चन्द्र, नक्षत्र और ग्रह्‌ सूर्यं से 
प्रकाश प्राप्त कर प्रकाशित होते हैं, वैसे ही मन्त्री, अमात्य आदि राजा से 
प्रेरणा और शक्ति प्राप्त कर अपने-अपने कत्तव्य के पालन में तत्पर होते 


'पर आप किस स्थिति में मुझसे ये सब बातें कर रहे हैं? आपन मन्त्री 


_ हैं, और न अमा | 


त्य 

'्यह ठीक है । मैं राजकीय सेवा में नहीं हूँ। पर इस आर्येभूमि में 
आचार्यो और श्रोत्रियों का स्थान मन्त्रियो और ग्रमात्यों से भी ऊपर होता 
है | आर्यो की यही परम्परा है । जब राजा या राजपुत कत्तंव्य-विमुख 
होने लगें, तो भ्राचायं, परिब्रार्जक व स्यविर उन्हे उनके कत्तेव्यो का बोध 
कराते हैं। अपने आश्रम को छोड़कर किसी स्वार्थ के साधन के लिए मैं 
पाटलिपुत्र नहीं आया हूँ । यवनों के सम्भावित आक्रमण के कारण जो 
संकट मगध पर उपस्थित हो रहा है, उसके निवारण के लिए ही मैं यहाँ 

आया हूँ ।' 

आप मुझसे चाहते क्या हैं ? 

“आपके मन्त्री और अमात्य सब योग्य और कार्यकुशल हैं । ्रापकौ 
सेना के सेनानी युद्ध नीति में निष्णात हैँ । आपको उन्हें सक्रिय रूप से 
सहयोग प्रदान करना चाहिए ।' 

"आपसे मुझे कुछ और कहना है?” - 

'हाँ, एक वात और कहना चाहता हूँ। भारत में अनेक धर्मो, सम्प्रदाय 
और पाषण्डों की सत्ता है। यहाँ की जनता सबकें प्रति आदर का भाव 
रखती है। राजाओं की भी यही परम्परा रही है। आपको भी किसी एक 
YA के प्रति पक्षपात नहीं करना चाहिए। वौद्ध घर्म के उत्कर्ष के लिए 
स्थविर और भिक्षु जिस ढंग से षड्यन्त्र करते रहे हैं, आप उन्हें जानते ही 
हैं। अब भी इन षड्यन्त्रों का अन्त नहीं हुआ है । मेरी इच्छा है, कि आप 
इनसे पृथक्‌ रहते हुए अपनी सम्पूर्ण प्रजा का पालन करने में तत्पर रहें 
'किसी के प्रति पक्षपात न करें और सबको समान इष्टि से देखें ।' 

मै आपकी बात पर विचार करूंगा। अब आप जाइए ।' 

भेरी बात पर आप विचार करेगे, यह सुनकर मैं कृतकृत्य हो गया । 

मागध सञ्राट्‌ से मुझे यही आशा थी।' महषि पतञ्जलि यह कहकर सभा- 
भवन से झपने निवास-स्थान पर लौट आए । पुष्यमित्र वहाँ उनकी प्रतीक्षा 
कर रहे थे। उनके प्रश्‍न करने पर पतञ्जलि ने कहा-- 'मैं बृहद्रथ से सर्वथा 
निराश नहीं हूँ, वत्स ! वह अभी किशोरवय युवक है। उसे सन्मार्ग पर 
लाया जा सकता है। सम्भवतः, वह हमारे कार्य में सहायक तो नहीं हो 
सकेगा, पर यदि वह स्थविरों के कुचक्र से वचा रहे, तव भी सन्तोष की 
बात है। हमें इसी के लिए प्रयत्न करना चाहिए। उससे मिलकर मैंने यह 
भलीमाँति समक लिया है किन वह कर्मठ है और न प्रतिभा-सम्पन्न । 
उससे यह भ्राशा तो की ही नहीं जा सकती कि वह चन्द्रगुप्त और विन्दुसार 
के समान प्रतापी तथा उत्थानशील होगा । मुंझे भय है कि कहीं वह शालि- 
झुक और शतघनुष के पदचिह्लों पर चलकर “धर्मवादी' और 'अर्धामक' न 
हो जाए। निर्वल व्यबित प्राय: घमं की आड़ में अपनी अशक्तता को छिपाने 
का प्रयत्न किया करते हैं। हमें बृहद्रथ को स्थविरों के प्रभाव से बचाने का 
प्रयत्न करना चाहिए। क्यों, वत्स ! तुम्हारे सत्री और गूढ़पुरुष तो राज- 
प्रासाद और अन्तःपुर में सर्वत्र नियुक्त हैं न ?' SE 

"हाँ, आचार्य ! ' 

'क्या स्थविर और भिक्षु बृहद्रथ के पास आते-जाते हैं ?” 

“सम्राट्‌ वौद्ध धर्म के अनुयायी हैं। उनकी माता तारामती भी बौद्ध 
हैं। इस दशा में राजप्रासाद और अन्तःपुर में स्थविरों के प्रवेश को सर्वथा 
रोक सकना असम्भव है। पर जो भी स्थविर, श्रमण और भिक्षु मोग्गलान 
के अ थे, वे सव अव शाकल चले गए हैं। सव स्थविर देशद्रोही भी 
नहीं हैं।' 

“ह मैं स्वीकार करता हूँ। पर धार्मिक उन्माद के वशीभूत होकर 
मनुष्यों की मनोवृत्ति अत्यन्त संकीणे हो जाती है। घर्म के आवेश में वे अपने 
साम्प्रदायिक हितों को देश और राष्ट्र की तुलना में अधिक महत्त्व देने लगतेः 
हैं। आयेभूमि पर जो संकट इस समय उपस्थित है, उसे इष्ट में रखते हुए 
किसी भी स्थविर और भिक्षु पर विश्वास करना उचित नहीं है। इस समय 
हमें अत्यधिक सतर्कता को आवश्यकता है। जो कोई भी राजप्रासाद में 
आएं-जाएँ, बृहद्रथ और तारामती से मिले-जुलें, चाहे वे श्रोत्रिय हों या 
स्थविर, भिक्षु हों या परिब्राजक, दास हों या सेवक--सव पर इष्टि रखो।' 

“मै इसकी समुचित व्यवस्था कर दूंगा, आचार्य ! ' 


( ४० ) 
विदुला का बलिदान 


चन्द्रभागा नदी के तट पर आज बड़ी भीड़ थी। वैशाखी का पर्वे था 
सहस्नों नर-तारी स्नान के लिए वहाँ एकत्र थे। कुछ युवतियाँ एक मण्डली 
बनाकर बातचीत में मग्न थीं। वे वार-बार पूर्व दिशा की ओर देखने 
लगतीं । जब बहुत देर हो गई, तो एक युवती ने कहा--विदुला अब तक 
नहीं आई, क्या वात है ? ' रर 

“ग्ब वह क्यों आने लगी ! ' एक अन्य युवती ने हँसते हुए कहा । 

म्यों बया बात है ?” वह तो कहती थी, सूर्योदय से पूर्व ही चन्द्रभागा 
के इस घाट पर आ जाएगी । 

"अरे, तुम्हें यह भी नहीं पता ! जानती नहीं, उसका विवाह होने वाला 
है। सम्भव है, उसके मंगेतर शाकल पधार गए हों भौर वह उनके साथ 
प्रेमालाप में मग्न हो ।' क अडे 

'हाँ, यही बात है। वैशाखी के पर्व पर दूरदूर के जनपदों से लोग 
चन्द्रभागा में स्वान के लिए आया करते हैं। भवदेव को तो बहाना चाहिए || 
वह आज रात्रि को ही शाकल पहुँच गया होगा । एक युवती ने कहा । 

“यह भवदेव कौन है? ' * ia 

“अरे, तुम भवदेव को नहीं जानतीं ? पुष्कलावती के एक श्रेष्ठी का 
सुपूत्र है। सौन्दर्य में कामदेव को मात करता है, और घन में कुवेर को। 
शाकल में भी तो उसकी पण्यशाला है।' 

“चुप रहो, देखो, विदुला चली आ रही है। केसी मस्ती है उसकी चाल 
में ! पृथ्वी पर पैर तो पड़ते ही नहीं। आकाश में उड़ी जा ga है।! न 

“आइए, श्रीमती भवदेव जी, पधारिए। इतनी देर क्यों कर दी ? कही 
पुष्कलावती से कोई साथं तो नहीं आ गया ? साथ में श्रीमान्‌ भवदेव जी 
तो होंगे ही । उनके अतिथि सत्कार में देर हो गई होगी ।' शो 

“क्या वकती हो ? कौन है यह भवदेव ? मैं किसी भवदेव को नहीं 
जानती । विदुला ने मन्दस्मित से कहा । 

'दाई से क्यों पेट छिपाती हो, देवी जी ? मैं सब कुछ सुन चुकी हूँ। 
वही भवदेव जिसका नाम सुनते ही तुम्हारा मुखमण्डल आरक्त हो जाता है। 
कया मैं जानती नहीं, अभी दो मास ही तो हुए हैं, जब श्रीमान्‌ भवदेव जी 
-शाकल पधारे थे । चेत्य की वाटिका में खड़ी होकर तुम किससे बातें किया 

'करती थीं ! एक दिन उसके साथ तुम चन्द्रभागा के किनारे-किनारे न जाने 
‘कितनी दूर चली गई थीं। जब श्रेंधेरा हो गया और तुम घर वापस नहीं 
-लौटीं, तो गणमुख्य कितने चिन्तित हो गए थे। तुम्हें ढूँढने के लिए उन्होंने 
“चारों दिशाओं में अपने अनुचर भेज दिए थे। वेचारे सोमदेव तुम्हारी चिन्ता 
में मरे जा रहे थे और तुम वटवृक्ष के नीचे बैठी हुई भवदेव के साय प्रेमा- 
लाप में मग्न थीं । अनुचर को झपनी ओर आते हुए देखा, तो सिर झुक्राकर 
खड़ी हो गई । बोल, में सच कह रही हूँ या झूठ ?' 

“सव झूठ है।' विदुला ने हंसते हुए कहा। 


"क्या यह भी झूठ है कि एक दिन तुम और भवदेव दोनों भंगवॉन्‌ ` - 


'तथागत की मूर्ति के सम्मुख हाथ जोड़कर वैठे हुए थे ? तुम क्या प्रार्थना 
'कर रही थीं, यह भी मुझे ज्ञात है।' 

“सब कूठ है।' विदुला ने आँचल से मुंह छिपाकर कहा । 

“अरी, छिपाती क्यों है? अभी सब सामने आ जाएगा। दो-तीन सप्ताह 
'की ही तो बात है। गणमुख्य तो तेरे विवाह की तैयारी भी प्रारम्भ कर 
चुके हैं। आभूषण बन रहे हैं, वस्त्र सिलाए जा रहे हैं । बस, शुभ मुहूतं की 
'देर है। अच्छा बता, मिठाई कब खिलाएगी ?' - 

“जब तुझे इतनी बातें ज्ञात हैं, तो मुझसे कया पूछती है ?' | 

देर तक सखियाँ विदुला से इसी प्रकार की बातें करती रहीं । स्नान 

ने अनन्तर जब वह घर वापस आई, तो उसने देखा कि श्रेष्ठी सोमदेव 


उत्सुकतापूर्वक उसकी प्रतीक्षा कर रहे हैं। विदुला को देखकर उन्होंने कहा-- ' 


“तुमने बहुत देर कर दी, बेटी ! ' 
A “सक्षियाँ मुझे छोड़ती ही नहीं थीं, पिताजी ! कहिए, क्या कोई काम 


'हाँ, बेटी ! स्थविर कश्यप बहुत देर से तुम्हारी प्रतीक्षा कर रहे हैं । 
किसी आवश्यक कार्ये से तुमसे मिलना चाहते हैं।' 

“मुझसे स्थविर को क्या काम है, पिताजी ? ' 

'मैंने उनसे पूछा था । पर वह कहने लगे, विदुला को ही बताएँगे ।' 

स्थविर कद॒यप श्रेष्ठी सोमदेव के प्रासाद में एक उच्च आसन पर 
विराजमान थे । परिचारक उनकी सेवा-सुश्रूषा में व्यस्त थे।' विदुला ने 
दण्डवत्‌ होकर कश्यप को प्रणाम किया। 

रुद्ध, घम और संघ में तुम्हारी श्रद्धा सदा बनी रहे। तुम्हारे द्वारा 
सद्धर्मं का उत्कर्ष हो।' यह कहकर कश्यप ने विदुला को आशीर्वाद दिया । 

“कहिए, स्थविर ! मेरे लिए कया आज्ञा है ?' 

सोमदेव भी विदुला के साथ थे। कश्यप ने उन्हें कहा--'मैं विदुला से 
एकान्त में कुछ वाते करना चाहता हुँ। स्थविर का संकेत पाकर सीमदेव 
वहाँ से चले गए। विदुला को अकेला पाकर कश्यप ने कहा--'सद्धमं पर 
जो घोर संकट उपस्थित है, उसे तुम जानती ही हो । मगध का शासन आज 
ऐसे लोगों के हाथ में है जो बुद्ध, घर्मे और संघ के घोर चत्र, हैं। पुष्यमित्र 
जे स्थविरों और भिक्षां के सबंसंहार का आदेश दिया हुआ है। शाकल में 
जो सहस्रो स्थविर और भिक्षु निवास करते हैं उनका जीवन आज सुरक्षित 
नहीं है। मैं तुम्हारा गुरु है, पर मेरा जीवन भी संकट में है। कोई भी 


"व्यक्ति मुझे मारकर एक सो सुवर्णे निष्क प्राप्त कर सकता है।' 


“मुके यह सब ज्ञात है, स्थविर! ' ; 
"हमे इस संकट का निवारण करना ही होगा। वृहद्रथ बौद्ध धर्म का 


« अनुयायी है, उसकी माता तारा देवी भी बौद्ध है। पर पाटलिपुत्र के बौद्ध 


झाज इतने निर्वीय हो गए हैं कि पुष्यमित्र के सम्मुख वे उंगली तक नहीं उठा 

-सकते बृहद्रथ नाम को तो सम्राट्‌ है, पर वस्तुतः पुष्यमित्र के हाथों में 
कठपुतली .के समान है । कितने खेद की बात हैँ कि BAHI सद्धम में 
आस्था रखता हो और उसका एक सेवक सद्धमे के अनुयायियों के संहार में 
तत्पर हो; और यह संहार भी उस सम्राट्‌ के नाम पर प्रचारित किए गए 
राजशासन द्वारा किया जाए जो स्वयं वौद्ध है।' 

यह स्थिति अत्यन्त शोचनीय है, स्थविर ! ' 

हमें पुष्यमित्र को नीचा दिखाना है, जब तक वृहुद्रय को पुष्यमित्र के 
चंगुल से मुक्त नहीं किया जाएगा, सद्धमं की रक्षा असम्भव है।' 

“सुनता है, यवनराज मिनेन्द्र शीघ्र ही मध्यदेश पर आक्रमण करने वाले 
हैं। यवन सेना के सम्मुख पुष्यमित्र कभी नहीं टिक सकेगा ।' 

“लुम पुष्यमित्र की शक्ति को नहीं जानतीं । युद्ध-नीति में वह पारंगत 
है। अनेक वार वह यवनों को युद्ध में परास्त कर चुका है । 

“मुझे ज्ञात है, स्थविर ! पर अब पुष्यमित्र को केवल यवनों का ही 
सामना नहीं करना होगा । मद्रक जनपद की सेना भी यवनों के साथ रहेगी । 
मद्रक युवक वीरता और साहस में किसी से कम नहीं हैं, स्थविर ! ' 

“मुझे मद्रकों की वीरता और धर्म-प्रेम पर गवं है। पर पुष्यमित्र को 
नीचा दिखाने के लिए बलिदान की आवश्यकता होगी । न जाने कितने 
युवकों और युवतियों की हमें सद्धमं की रक्षा के लिए बलि देनी पड़े ।' 

“मद्रक लोग वलिदान में कभी पीछे नहीं रहते, स्थविर ! ' 

'तो तुम भी वलिदान के लिए उद्यत हो न, बेटी ! ' 
भेरा तन-मन-घन--सब आपकी सेवा में अपित है। यदि मेरा यह 

- तन सद्धमं के काम में आ सके, तो मेरा परम सौभाग्य होगा ।' 

“मुझे तुमसे यही आशा थी, बेटी ! मुझे तुम पर गर्व है ।! 

"मेरे लिए क्या आज्ञा है, स्थविर ?” 

“में तुमसे भी वलिदान की आशा करता हूँ, बेटी ! तुम्हारे शरीर या 
जीवन के बलिदान की नहीं ।' 

'मेरे पास और है ही क्या, स्थविर?! 

“मै तुमसे प्रणय के बलिदान की अपेक्षा करता हूँ, बेटी ! ' 


यह सुनकर विदुला स्तब्ध रह गई। उसे:मूर्छा-सी आ गई । कुछ क्षण - 


वाद शान्त होने पर उसने कहा--“प्रणय का बलिदान ! मैं इसका अभिप्राय 
नहीं समक पाई, स्थविर !' 


. मैं जानता हूँ, भवदेव से तुम प्रेम करती हो । वह सव प्रकार से तुम्हारे * 
-. योग्य भी है। पर भवदेव के प्रति तुम्हारा जो प्यार है, सद्धर्म की ya के + 


लिए तुम्हें उसकी बलि देनी होगी ।' 
“यह किस लिए, स्थविर ! ' विदुला ने रोते हुए कहा । छ 
“भवदेव "के साथ तुम्हारे विवाह की सब तैयारी हो चुकी है। श्रेष्ठी 
सोमदेव सद्ध के परम भक्त हैं। उसके उत्कर्ष के लिए वह सदा प्रयत्नशील 


रहे हैं। जव उन्हें ज्ञात होगा कि तुम भवदेव से विवाह नहीं कर रही हो, तो 

उन्हें बहुत दुःख होगा, विशेषतया उस दशा में जबकि तुम उन्हें यह नहीं 
बताओगी कि किस कारण तुम भवदेव से विवाह करने को उद्यत नहीं हो । 
मुझे अपनी योजना को गुप्त रखना है, वेटी ! सोमदेव भी उसे नहीं जान 
पाएंगे । तुम्हें भवदेव के सम्मुख भी बुरा बनना होगा, और सोमदेव के 
सम्मुख भी । तुम्हें भवदेव के प्रणय-निवेदन को ठ्कराना होगा, और अपने 
पिता के क्रोध का वीरतापूर्वक सामना करना होगा । मुझे विश्‍वास है, Ei 
यह सब कर सकोगी, क्योंकि सद्धं के प्रति तुम्हारी श्रद्धा अगाध है शीर 
उसकी रक्षा व उत्कर्षं के लिए तुम बड़े-से-बड़ा बलिदान करने को उद्यत 


| 

विदुला देर तक विलख-विलखकर रोती रही । शान्त होने पर उसने 
कहा--'पिताजी को मैं क्या कहूँगी, स्थविर !' 

“जो मन में आएं, कह देना । कह देना, भवदेव से मुझे प्रेम नहीं है ।' 

“यह मैं कैसे कह सक्‌ंगी, स्थविर ! ' विदुला फिर फूटकर रो पड़ी। , 

“तुम वीर और साहसी हो, विदुला ! सद्धम के लिए क्या तुम इतना 
भी त्याग नहीं कर सकतीं ? शाकल के उस संघाराम को ही देखो । वहाँ 
कितनी भिक्षुणियाँ निवास करती हैं । उनमें से बहुत-सी युवती व किशोर- 
वय भी हैं। सांसारिक सुखों का त्याग कर उन्होंने जो भिक्षुणी-ब्रत ग्रहण 
किया है, वह किस लिएं? भगवान्‌ तथागत की सेवा के लिए ही तोन! 
कया उनका त्याग कम महत्त्व का हैं? तुम किस प्रकार उनसे कम हो ?' ' 

“हाँ, भिक्षुणी होना मुझे स्वीकार्य है । भवदेव के बिना मैं एक क्षण भी 
जीवित नहीं रह सकती । पर भगवान्‌ की शरण में जाकर, सम्भवतः, YA 
शान्ति मिल सके । मैं आपको अपने सबंस्व की वलि दे देने का बचन दे 
चुकी हूँ । यदि आप सद्धमं के लिए मेरे प्रणय की वलि चाहते हैं, तो मैं 


-“उसके लिए उद्यत हूँ। मैं आज ही संघाराम जाकर भिक्षुणी संघ में सम्मि- 


लित हो जाती हूँ । आप इसकी व्यवस्था कर दीजिए, स्थाविर!' 
“तुम्हें भिक्षुणी-ब्रत ग्रहण नहीं करना है, वेटी ! तुम्हें मगध की 
साम्राज्ञी वनना है।' 
“क्या कहा, स्थविर ! मुझे साम्राज्ञी बनना है ?” विदुला ने इस ढंग 
से कहा, मानो उस पर वज्ञपात हो गया हो। i 
- हाँ, बेटी ! द वहा के साथ विवाह करना है। सद्धमे की रक्षा 
के लिए हमारा यही निर्णय है ।' 
“भवदेव के अतिरिक्त में किसी से प्रणय नहीं कर सकती, स्थविर ! 
आर कन्या जव किसी को अपना पति स्वीकार कर लेती है, तो उसके 

अतिरिक्त किसी अन्य से वह प्रेम कर ही नहीं सकती । मैं भगवान्‌ की 
चरण सेवा में जीवन विता सकती हूँ, पर किसी अन्य से प्रेम कर सकना 
मेरे लिए असम्भव है।' 

“प्रणय के तत्त्व को मैं नहीं जानता, विदुला ! पर प्रणय और विवाह 
एक तो नहीं हैं। चाहे तुम वृहद्रथ से प्रेम न कर सको, पर उससे विवाह तो 
कर सकती हो । विवाह एक कत्तव्य है, वह एक सामाजिक बन्धन है। इस 
बन्धन के लिए प्रेम अनिवाये नहीं है ।' क 

“प्रेम के अभाव में विवाह की कल्पना मेरे लिए सम्भव ही नहीं है । 

“प्रेम घीरे-धीरे विकसित हो जाया करता है, विदुला ! पर मैं तुमसे 
बृहद्रथ के साथ विवाह के लिए जो अनुरोध कर रहा हूँ, उसका एकमात्र 
प्रयोजन सद्धमं की रक्षा है। वृहद्रथ को हमें पुष्यमित्र के प्रभाव से मुक्त 
करना है। हमें उसे उस मार्ग का अनुसरण करने के लिए प्रेरित करना है, 

जिसे प्रियदर्शी राजा अशोक ने अपनाया था और शालिशुक तथा शतघनुष 
ने जिसका अवलम्बन किया था। बृहद्रथ वौद्ध अवस्य है, पर साथ ही वह 
अशक्त भी है। हमें उसमें शक्ति का संचार करना है। पत्नी पति की 


` अर्धांगिनी होती है। तुमसे वल और साहस पाकर वह सद्धमं के शत्रुओं के 


चेगूल से छुटकारा पा सकेगा ।' 
भ्वर्‌ क्या मद्रक जनपद में कोई भी अन्य कुमारी नहीं है जो यह कार्य 
कर सके ? 'मैं भवदेव की हो चुकी हूँ, स्थविर ! मेरी कितनी ही सखियाँ 
हैं, अभी जिनका वाग्दान भी नहीं हुआ है। रूप और गृण में भी वे किसी से 
कम नहीं हैं । क्या उनमें से किसी से यह कार्य नहीं लिया जा सकता ?' 
'सद्धम के काम आ सकने से बढ़कर गौरव की कया बात है, विदुला ! 
जीवन से किसे मोह नहीं होता ? कोन सुखपूर्वंक जीवन बिताना नहीं 
चाहता ? ये जो लाखों सैनिक हॅसते-हेसते रणक्षेत्र में अपने जीवन की 
आहुति दे देते हैं, क्या उनके परिवार नहीं होते? क्या उन्हें प्रेम करने 
बाली प्रेयसियाँ नहीं होतीं ? क्या उनकी सन्तान नहीं होतीं ? क्या उनके 
माता-पिता, बहिन-भाई नहीं होते ? पर वे हेसते-खेलते अपने जीवन की 
बलि चढ़ा देते हैं। किस लिए ? क्योंकि एक उच्च उद्देश्य उनके सम्मुख 
होता है। अपने देश के लिए, अपने राजा के लिए, अपनी जाति के लिए वे 
अपने प्राण तक दे देते हैं। मैं तुमसे जीवन की बलि देने को नहीं कहता, 
विदुला ! मैं केवल तुम्हारे प्रणय की बलि चाहता हुँ, श्रोर वह भी धर्म के 
लिए, जिसका स्थान देश, राजा और जाति सबसे ऊपर है।' _ 
* “प्रणय की बलि मैं दे सकती हूँ, स्थविर! भिक्षुणी होकर जीवन बिता 

देना मुझे स्वीकार है । पर किसी अन्य पुरुष से प्रेम करना ? यह मेरे लिए 
अकल्पनीय है । बृहद्रथ मेरे लिए पर-पुरुष हैं, स्थविर ! संसार में मेरे लिए 
केवल एक पुरुष है, और वह है भवदेव । किसी अन्य का स्पशे तक कर 
सकता मेरे लिए सम्भव नहीं होगा ।' 

'पर तुम प्रणय का नाटक तो कर सकती हो, विदुला ! हमारी ओर से 
कितनी ही सच्चरित्र कुमारियाँ आज रूपाजीवाओं और गणिकाओं के रूप 
में शत्रु का भेद लेने के लिए नियुक्त हैं। वे पर-पुरुषों के पास हँसती हुई 
जाती हैं. उनके अंक में बैठती हैं, उनके साथ सुरापान करती हैं, उन्हें सब 
प्रकार से प्रसन्न और तृप्त करने का प्रयत्न करती हैं । क्या तुम उन्हें 
चरित्रहीन कहोगी ? नहीं, कदापि नहीं। वे एक उच्च आदर्श को सम्मुख 
रखकर प्रणय का नाटक करती हैं, और पर-पुरुषों के सम्पकं में आती हैं । 
वे भी भपने जीवन की वलि देती हैं, विदुला ! ' 

“पर वे किसी के साथ विवाह-बन्धन में तो नहीं बॅध जातीं, स्थविर ! 
विवाह एक पवित्र सम्बन्ध है, उसमें नाट्य और कृत्रिमता के लिए अवकाश 
ही नहीं होता । मैं आपकी सत्री के रूप में रूपाजीवा का नाट्य प्रसन्नता- 
पूर्वक कर सकती हूँ । पर एक पर-पुरुष के साथ विवाह करना और उसके 
साथ पत्नी के रूप में रहना--यह मेरे लिए सम्भव नहीं है, स्थविर ! ' 

'हैं जानता है, विदुला ! यह कार्य अत्यन्त कठिन है। इसीलिए तो. 
मैंने Ji इसके लिए चुना है। तुम गणमुख्य सोमदेव की सुयोग्य पुत्री हो। 
तुम्हारे पिताजी की सद्धम में अगाघ श्रद्धा है ! अपना तन-मन-धन सब- 
कुछ वह बुद्ध, धर्मं और संघ के लिए अर्पण करने को उद्यत रहते हैं। तुम 
भी उनका अनुसरण करो, विदुला ! जो कार्य मैं तुमसे लेना चाहता हूँ, वह 
अत्यन्त कठिन है। पर कठिन कार्य सब कोई तो नहीं कर सकते। जिस 
बलिदान के लिए मैं तुमसे कह रहा हूँ, वह वस्तुतः बहुत उच्चकोटि का है। 
रणक्षेत्र में प्राण दे देना सुगम है, भिक्षुणी वनकर सारा जीवन विता देना 
भी कठिन नहीं हैं। पर एक ऐसे पुरुष के साथ जीवन बिताना जिसके प्रति 
मन में ज़रा भी प्रेम न हो, बहुत ही कठिन है मैं जानता हूँ, बृहद्रथ के साथ 
रहते हुए तुम्हें जो ग्लानि होगी, उसकी तुलना में तिल-तिलकर अग्नि में 
भसम हो जाना बहुत सुगम होगा । बृहद्रथ के साथ तुम्हें केवल रहना ही 
नहीं होगा, अपितु उसके तन, मन और प्राण पर तुम्हें अपना आधिपत्य 
स्थापित करना होगा । तुम्हें उसके प्रति ऐसा घरताव करना होगा, जिससे 
बह तुम्हारा दास हो जाए, तुम्हारे संकेत पर नाचने लगे । सद्धम की रक्षा 
के लिए यह परमावश्यक है, विदुला ! भगवान्‌ तयागत तुमसे आज इसी 

बलिदान की अपेक्षा रखते हैं। तुभ भलीभांति सोच-विचार कर लो। 
भगवान्‌ तथागत तुम्हें इस उत्कृष्ट बलिदान के लिए शक्ति प्रदान कर [? 
विदुला ने इसका कोई उत्तर नहीं दिया । वह सिसक-सिसककर रोती 
रही । उसे चुप देखकर कश्यप ने कहा-- ६ 
अच्छा अव मैं जा रहा हूँ, विदुला ! मेरी इस योजना को संथा गुप्त 
रखना । सोमदेव से भी इसकी चर्चा न करना। समय आने पर मैं स्वयं 
उनसे वात कर लूंगा । यदि तुम्हें मेरा प्रस्ताव स्वीकार्य हो, तो कल-परसों 
जब भी चाहो, संघाराम में आकर मुझसे मिल लेना। मैं उत्सुकतापूर्वक 
तुम्हारी प्रतीक्षा करूंगा । एक अधखिली कली को असमय में ही कुचल 
डालने में मुझे बहुत दुःख हो रहा है, विदुला ! पर देवपूजा के लिए प्रति- 
दिन कितनी ही कलियाँ इसी प्रकार से तोड़ ली जाती हैं। यदि पुष्यमित्र 
की शक्ति को नष्ट न किया गया, तो तुम्हारी यह शाकल नगरी ध्वंस हो 
जाएगी । तुम्हारे गुरुजन मौत के घाट उतार दिए जाएंगे। यह संघाराम, 
यह चैत्य, भगवान्‌ की प्रतिमा--सब भूमिसात्‌ हो जाएंगे। पाटलिपुत्र का 
वह प्राचीन कुक्कुटाराम विहार ? पुष्यमित्र ने उसे भूमिसात्‌ कर दिया । 
क्या यही वह शाकल में भी नहीं करेगा ? कया तुम अपनी इस सुन्दर नगरी 
का ध्वंस देख सकोगी ? तुम्हारा यह सुन्दर प्रासाद, यह पण्यशाला, तुम्हारे 
माता-पिता--इस नृशंस आततायी के रहते हुए कोई भी तो सुरक्षित नहीं 
है। क्या तुम भवदेव के साथ निर्चिन्त रूप से गृहस्थ जीवन बिता सकोगी? 
नहीं, विदुला, कदापि नहीं । तुम्हें जो-कुछ भी प्रिय है, उसकी रक्षा के 
लिए यदि मैं तुम्हें इस बलिदान के लिए कह रहा हूँ, तो क्या यह अनुचित 
है? भलीभाँति विचार कर लो, विदुला ! अच्छा, मैं अब जा रहा हूँ। 
मुझसे मिलना अवस्य ।' | 
स्थविर कदयप सोमदेव के प्रासाद से चले गए, तो विदुला रोती हुई 
अपनी माता के पास गई। उसे रोती देखकर माता ने कहा--'क्यों विदुला, 
क्या बात है? रोती क्यों हो ?' 
“माँ, मैं यह विवाह नहीं करूंगी, माँ ।' | 
“विवाह नहीं करेगी ? पागल तो नहीं हो गई है? विवाह की सव 
तैयारी हो चुकी है । भवदेव कल यहाँ था, तो कैसे हेस-हंसकर उससे बातें 
कर रही थी । एक दिन में क्या हो गया ?' न 
विदुला ने पका कोई उत्तर नहीं दिया। वह रो-रोकर केवल,यह 
कहती रही--'मैं यह विवाह नहीं करूंगी, माँ ! मुझसे और कुछ न पूछो । 
आज ही कोई दूत पुष्कलावती भेज दो । वह विवाह को मना कर आए ।' 

'यह कैसे हो सकता है, पगली ! ' 

“माँ और बेटी में बाते हो ही रही थीं कि सोमदेव वहाँ आ गए । अपनी 
पत्नी को एकान्त में बुलाकर उन्होंने कहा-- 

“स्थविर कश्यप झाए हुए थे। देर तक विदुला से बातें करते रहे। न 
जाने उन्होंने क्या कह दिया है, जो यह रोने लग गई । मैं उनके पास जाऊंगा. 
और बात करूँगा । तुम अभी इससे कूछ न कहो ।' 

सोभदेव कद्यप से जाकर मिले। पूछने पर उन्होंने कहा--'विदुला अब 
बड़ी. हो गई है, गणमुख्य! उचित-अनुचित को समझने लगी है। मैने उससे 
कोई विशेष बात नहीं की । कुछ धर्म की चर्चा की, और उसे यह बताया 


“कि सद्धर्मं पर जो घोर संकट इस समय उपस्थित है उसके निवारण के लिए 


स्त्रियों के भी कुछ कत्तव्य हैं। स्त्रियाँ बहूत भावुक होती हैं। सम्भवतः, 
धर्मे पर संकट जानकर उसने विवाह के विचार का परित्याग कर 
दिया हो । 

“पर अव यह कैसे सम्भव है ? विवाह की सव तैयारी हो चुकी है ।' 

“तुम चिन्ता न करो, श्रावक ! विदुला को मेरे पास भेज देना। मैं . 
उसे समका दूंगा ।' 

सोमदेव ने घर लौटकर विदुला की माता से कहा--स्थविर ने विदुला 
को बुलाया है, और उसे समझा देने का वचन दिया है। विदुला स्थविर को 
बहुत मानती है। उनकी बात को वह टालेगी नहीं ।' 

विदुला स्थविर कश्यप के पास जाने को उद्यत नहीं थी । वह बार-बार 
यही कह रही थी--मैं कहीं नहीं जाऊँगी, मैं किसी से नहीं मिलूंगी । मैं 
विवाह भी नहीं करूंगी । मेरा यही निदचय है, मेरा निश्‍चय अडिग है ।' 

(श्रेष्ठी सोमदेव किकतंव्यविमूढ़ थे । उन्हें समझ नहीं आरहा था कि 
विदुला को क्या हो गया है। उसे प्यार से पुचकारते हुए उन्होने कहा 
“स्थविर कश्यप तुम्हारे. गुरु हैं, बेटी ! उन्होंने तुम्हें बुलाया है । वह तुमसे 
बात करना चाहते हैं। बया तुम उनकी भी आशा नहीं मानोगी ? के 

आज्ञा ! स्थविर की आज्ञा ! मैं अवश्य मानूंगी । उनकी आँख में 
एक त आकर्षण है। वह तन्त्र-मन्त्र जानते हैं। वह मुझ अपनी ओर 
खींच रहे हूँ । मैं अभी जाती हूँ । 

विदुला. कश्यप के य गई । सोमदेव भी उसके साथ जाना 
चाहते थे। पर विदुला ने उन्हे रोककर कहा त्या 

स्थविर आपको तो नहीं बुला रहे, पिताजी ! मैं अकेली ही जाऊँगी। 
विदुला को अपने समीप खड़ी देखकर . कश्यप ने कहा--मैं जानता 

था, तुम अवश्य आओगी । सद्धमं तुम्हारा आह्वान करे और तुम न आओ, 
यह कंसे सम्भव है ! अच्छा, अपने माता-पिता से विदा ले आई होन? री 

“मुझे किसी से विदा नहीं लेनी है, स्थविर ! संसार में मेरा कोई न 
है। जब भवदेव ही मेरे नहीं रहे, तो अन्य कोई क्या मेरा होगा? मैं 
बलिदान के लिए प्रस्तुत हूँ। ब्राह्मण लोग मेष्य पशु को न यूप से बाँधकर 
उसकी बलि दिया करते हैं न ! ओह, मेष्य पशु की आँखों में कंसा करुण 
भाव होता है। मुझसे तो देखा नहीं जाता । क्या जानती थी, एक दिन मुझे 
भी मेष्य पशु बनना होगा । मैं स्वयं यूप के पास चली आई हूँ, स्थविर ! ' 

विदुला के करुण विलाप को सुनकर क्षण-भर के लिए कइंयप का हृदय 
भी द्रवीभूत हो गया । फिर सम्भलकर उन्होंने कहा--“प्रणय एक भावना 
है, विदुला ! वह मानसिक आवेश के अतिरिक्त अन्य कुछ नहीं है। क्षणिक 
आवेद के वशीभूत होकर तुम कतंव्य-पालन में प्रमाद न करो। यह संसार 
क्षणिक है, पानी के बुलबुले के समान है। यहाँ यथार्थता की सत्ता ही नहीं 
है । शीघ्र तुम भवदेव को भूल जाओगी। तुम साम्राज्ञी वनोगी, विदुला ! 

« संसार की सव ऋद्धियाँ और सिद्धियाँ तुम्हारे सम्मुख हाथ जोड़कर खड़ी 
होंगी । विशाल मागध साम्राज्य की तुम स्वामिनी बनोगी ।' 

“जले पर नमक न छिड़किए, स्थविर! मैं बलिदान के लिए प्रस्तुत हुँ । 
"आपको और क्या चाहिए ? कहिए, मेरे लिए क्या आदेश है ?' 

“तुम अब यहाँ संघाराम में ही रहोगी। निपुणक पाटलिपुत्र से शाकलः 
आ चुका है। वह राजमाता तारा देवी से बात कर आया है। तुम उसके 
साथ पाटलिपुत्र जाओगी । वहाँ क्या करना है, यह मैं उसे समझा दूंगा ।' 

“आपकी आज्ञा शिरोधायं है, स्थविर !' 

“बस, अव तुम वुद्ध, धमे और संघ में ध्यान लगाओ । अपने को इस 
त्रिरत्न को समपित कर दो | तुम बृहद्रथ से प्रेम करोगी, यह समझकर कि 
तुम भगवान्‌ तथागत से प्रेम कर रही हो। तुम उसे अपने वश में लाओगी, 
यह समझकर कि सद्धमं के प्रति अपने कत्तंव्य का पालन कर रही हो। तुम 
अपने वचन, कर्म या चेष्टा से कभी यह प्रगट नहीं होने दोगी कि वृ हद्रथ 
से तुम्हें प्रेम नहीं है। तुम यह कर सकोगी न, विदुला ! ' 

हाँ ai स्थविर ! 

“मनुष्य तियों का दास होता है, विदुला ! वह परिस्थितियों के 
अनुसार अपने को ढाल लेता है। जब तुम बृहद्रथ के साथ रहोगी, तो 
धीरे-धीरे उससे प्रेम भी करने लगोगी ।' Fe 

“बस, मुझसे यही न कहिए, स्थविर ! हाँ, मैं बलिदान के लिए उद्यत 

हूँ। अपने जीवन, प्राण, प्रणय--सब की बलि दे देने को प्रस्तुत हूँ ।' 
अच्छा, यही सही ।' कश्यप ने कुछ आक्रोश के साथ कहा । 


स्थविर और विदुला कुछ देर चुप बैठे रहे? विदुला ने इस शान्ति को ._ 


भंग किया । वह हाथ जोड़कर बोली-- 
बार अपने घर हो आउे,. स्थविर ! माता-पिता से विदा ले 

आऊ ?' 

“नहीं. अब तुम कहीं नहीं जाओगी । निपुणक अभी यहाँ आ रहा है। 
मुझे उसे कुछ निर्देश देने हैं।' 

निपुणक ने आकर स्थविर को प्रणाम किया । उसे देखकर स्थविर ने 
कहा--- देखो, निपुणक ! यह्‌ है विदुला । इसे भलीभाँति देख लो । रूप-रंग 
में साक्षात्‌ रति है । वृहुद्रथ के लिए यह उपयुक्त रहेगी न ?' 

“हाँ, स्थविर ! सम्राट्‌ इसे देखते ही अपनी सुधवुध भूल जाएंगे ।" 

“शीघ्र इसे पाटलिपुत्र ले जाओ। किसी को सन्देह न होने पाए। 
हमारी योजना पूर्णेतम गुप्त रहनी चाहिए ।' 

“ष इसका ध्यान रखूंगा, स्थविर ! ' 


“और पाटलिपुत्र पहुंचकर तुम्हें क्या करना है, यह भी भलीभांति ` 


समझ लो । वुहुट्रथ को विदुला के साथ विवाह के लिए तैयार करना है।' 
“मुझे आपकी योजना ज्ञात है, स्थविर ! ; 
“जो मैं कहता हूँ, उसे घ्यानपूर्वक सुन लो। बृहद्रथ तो विवाह के लिए 
तैयार हो जाएगा, पर विदुला नहीं होगी । भवदेव नाम का कोई श्रेष्ठी-पुत्र 
है। उसके प्रणय में फंसी हुई है। किसी अन्य की ओर इसका मन उठता 
ही नहीं है। समझाते-समभाते थक गया हूँ। पर यह समझती ही नहीं। 
कहती है, बलिदान के लिए प्रस्तुत हूँ, पर TIA से प्रेम कर सकना AT 
लिए सम्भव नहीं होगा । जव प्रेम नहीं करेगी, तो वह इसके वश में कंसे 
आएगा । तुम्हें इसे समझाना होगा, निपुणक ! ऐसा यत्न करो जिससे यह 
सचमुच वृहद्रथ से प्रेम करने लगे। हमारी योजना तभी सफल हो 


\ 
“आप निश्चिन्त रहें, स्थविर ! 


“अच्छा, अब तुम जाओ । दो दिन यहाँ विश्राम कर लो । विदुला भी 


तब तक संघाराम में ही रहेंगी । ड 

जब साँझ हो गई और विदुला WA नहीं आई, तो सोमदेव बहुत 
चिन्तित हुए। वह संघाराम गए और उन्होंने कश्यप से विदुला के विषय 
में पूछा । स्थविर ने उन्हे कहा--'आप क्या कह रहे हैं, श्रेष्ठी ! विदुला 


. vi कि 

यहाँ कब आई? मैं उससे मिलने के लिए बहुत उत्सुक था । उसे समझाना 
चाहता था । पर वह मेरे पास आई ही नहीं । तुम्हारे: प्रासाद में मैं जब 
उससे मिला था, तो वह कुछ विक्षिप्त-सी प्रतीत हो रही थी । न जाने, वया 
सोचकर बार-बार शून्य दृष्टि से क्षितिज की ओर देखने लगती थी । 
आप चिन्ता न करें, श्रेष्ठी ! कुछ दिनों में वह स्वयं ही घर लौट आएगी । 
Ak स्वभाव से ही भावुक होती हैं, क्षणिक आवेश में कहीं चली गई 

| ” 

निराश होकर सोमदेव अपने घर लोट गए । उन्हें क्या पता था कि 
उनकी पुत्री को मेघ्य पशु के समान बलि के लिए ले जाया जा रहा है । 


( ४१ ) 
बृहद्रथ का विवाह 


पाटलिपुत्र में भगवान्‌ अपराजित शिव की रथ-यात्रा का उत्सव बड़ी 
धूमधाम के साथ मनाया जाता था। सहल्नों गृहस्थ, साधु, संन्यासी और 
तापस इस उत्सव में सम्मिलित होने के लिए दूर-दूर से आया करते थे । 
वहुत-से नट, नतंक, वादक और मदारी आदि भी इस अवसर पर पाटलि- 
पुत्र आ जाया करते थे, और भगवान्‌ के कोष्ठ के प्राज्भण में एक मेला-सा 
लग जाता था। इस अवसर पर दुगं के महाद्वार खोल दिए जाते थे, और 
सब कोई बिना किसी रोक-टोक के मागघ साम्राज्य की इस राजधानी में 
आ-जा सकते थे। 

रथ-यात्रा का उत्सव प्रारम्भ हो चुका था, मेला भर गया था । कहीं 
मदारी अपने करतव दिखा रहे थे, कहीं नट रस्से पर नाच रहे थे, कहीं 
अहितुण्डक (संपेरे) सांपों का प्रदर्शन कर रहे थे, और कहीं गान और नृत्य 
का समां वधा हुआ था । भगवान्‌ के कोष्ठ के समीप बहुत-से लोग एकत्र थे, 
और उनके वीच में एक युवती नृत्य में मग्न थी । एक वद्ध वहाँ बैठा हुआ 
मृदंग वजा रहा था, और युवती उसकी थाप के साथ ताल मिलाकर नाच 
रही थी। वीच-बीच में वह जोर से कह उठती--'भगवान अपराजित की 
जय हो, भगवान्‌ सवका कल्याण करें, जो दे उसका भी और जोन दे उसका 
भी। कुछ भीख मिल जाए, दाता ! बहुत दूर से आ रही हुँ।' वह नाचती 
हुई कोली फेलाकर चारों ओर चक्कर लगाती और दशक निष्को, पणों 
और कार्षापणों से उसकी झोली को भर देते। राजप्रासाद की एक दासी 

-इस नर्तकी और उसके साथ के वादक को ध्यान से देख रही थी । जब रात 
'हो गई और भीड़ छेट गई, तो वह उनके पास गई और वादक के कान के 
'पास मुख ले जाकर घीमे-से वोली--'राजमाता ने तुम्हें स्मरण किया है, 
“निपुणक ! ' अपना नाम सुनकर वादक एकदम चौंक उठा । उसने घीमे-से 


कहा-- 
“मेरा नाम वकत्रतुण्ड है, माँ.? मुझे इसी नाम से पुकारो ।' 
“अच्छा, सुनो, ववत्रतुण्ड ! राजमाता इस युवती के नृत्य से बहुत 


प्रसन्न हैं । वह अन्तःपुर में तुम्हारी प्रेक्षा कराना चाहती हैं।' 


'अहोभाग्य हमारा ! अरी सुनती है, राजमाता तुम्हारा नृत्य देखना 
चाहती हैं। अव हमें क्या चाहिए ! हमारा पाटलिपुत्र आना सफल हो 
गया । राजमाता को प्रसन्न कर देता मुँह माँगा पुरस्कार पा जाओगी ।' 

“पर हम राजप्रासाद में प्रवेश कसे पा सकेंगे ?' युबती ने प्रइन 


"किया । 


"अरी, तुरे इसकी क्या चिन्ता है। जव राजमाता ने हमें बुलाया है, तो 


-किसकी शक्ति है जो हमें राजप्रासाद में जाने से रोक सके ?' 


निपुणक ने फिर अपने स्वर को बहुत धीमे करके कहा--'राजमाता | 


से मेरा प्रणाम निवेदन करके कहना कि विदुला आ गई है। आत्तर्वशिक 
से अनुमति लेकर हमें अन्तःपुर में बुला लें । बाहर से आए, हुए नट-नतँकों 


~ 


और गायक-वादकों को प्रेक्षा के लिए अन्तःपुर में बुलाया ही जाता है। 


दासी ने निपुणक का सन्देश राजमाता तक पहुँचा दिया। तारादेवी ने 
आन्तर्वशिक वीरवर्मा को बुलाकर कहा 
“लुना है, रथ-यात्रा के उत्सव में बहुत-से नट-नतँक और गायक-वादक 


आए हुए हैं, वीरवर्मा ! ' 


“हाँ, राजमाता ! ' ; ga 
“मँ अन्तःपुर में उनको प्रेक्षा कराना चाहती हूँ । इन दिनों मेरा मन 


*बहुत अशान्त रहता है । प्रेक्षा देखकर मन कुछ बहल जाएगा V 


“जो आज्ञा, राजमाता ! ' 
वीरवर्मा ने प्रेक्षा की सव व्यवस्था करा दी। अन्तःपुर के प्राङ्कण में 


एक पट-मण्डप सगवा दिया गया। Lu तैल से परिपूर्ण दीपकों से 
.सर्वत्र उजाला हो गया आन्तर्वशिक सैनिकों ने सब नटों, नतेकों, गायकों 


और वादकों की सूक्ष्मता के साथ परीक्षा की । जब वे उस युवती के पास 


"पहुँचे, तो उन्होंने प्रश्‍न किया--तुम्हारा नाम बा है, भद्रे ! ' 


a 


'शशिलेखा, सेनापति ! ' 

“तुम कहाँ से आई हो ? कहाँ की रहने वाली हो ?' 


"न मेरा कोई घर है, सेनापति ! और न कोई अभिजन । बचपन में 


माता-पिता की मृत्यु हो गई थी। अनाथ हूँ । गा-बजाकर किसी प्रकार 
अपना पेट पाल रही हुँ । इसी तरह सवंत्र घूमती-फिरती हूँ ।' 
“तुम्हारे साथ यह बुड्ढा कौन है ?' 


“इनका नाम वक्त्रतुण्ड है, सेनापति ! ढोलक, मुदंग, वीणा--सब 


वाद्यों के वादन में पारंगत हैं।' 
“तुम्हारे पास कोई अस्त्र-शस्त्र तो नहीं है ?' 
'अस्त्र-शस्त्र से हमें क्या काम, सेनापति ! ' 


गुल्मपति से आदेश पाकर एक स्त्री शशिलेखा को एकान्त कक्ष में ले " 
गई । वहाँ उसके वस्त्रों की परीक्षा ली गई। वेणी को खोलकर देखा गया,. 
नखों को परखा गया, दाँत देखे गए। जब स्त्री को विश्‍वास हो गया, कि 


शरिलेखा ने कोई अस्त्र-शस्त्र छिपाकर नहीं रखे हुए हैं, और उसके नख 
भी विषाबत नहीं हैं, तो उसे राजप्रासाद में जाने की अनुमति दे दी गई। 
वक्त्रतुण्ड को देखकर गुल्मपति को कुछ सन्देह हुआ । उन्होंने कहा-- 


तुम्हारा मुख कुछ परिचित-सा प्रतीत होता है। क्या कभी पहले भी 


पाटलिपुत्र आ चुके हो ?' 
“आया क्यों नहीं, सेनापति ! इसी प्रकार भटकते हुए सारी आयु बीत 
गई है । भ्रव बूढ़ा हो गया हूँ। साठ वर्ष की आयु है। तीन-चार बार 


पाटलिपुत्र आ चुका हूँ । गाना-वजाना ही मेरा धन्धा है। जब कभी यहाँ: 


कोई उत्सव होता है, भीख की भाशा से चला आता हूँ । मुझे आपने पहले 
भी अवद्य देखा होगा ।' 


“पर तुम्हारे साथ की यह युवती तो अत्यन्त किशोरवय है। क्या यह 


भी पहले कभी तुम्हारे साथ पाटलिपुत्र आई है ?' 


“नहीं, सेनापति! यह पहले कभी नहीं आई । इधर-उघर भीख माँगती : 


फिरा करती थी । मैंने देखा, तो. इसे साथ ले लिया। देखने में सुन्दर है, 
और नृत्य-संगीत में प्रवीण । यह शिल्प मैंने ही इसे सिखाया है, सेनापति ! 
इसके साथ रहने से भिक्षा सुगमता से मिल जाती है ।' 


वनत्रतुण्ड की भी सतर्कता के साथ परीक्षा ली गई और उसे भी 


राजप्रासाद में ्रवेश की अनुमति प्रदान कर दी गई । ७ 
सब नटों, नतेकों, गायकों और वादकों के आ जाने पर प्रेक्षा: प्रारम्भ 


हुई। पर राजमाता तारादेवी को न नटों के नाट्य देखने थे और न नतेकों- 
के नृत्य । उनका घ्यान तो शशिलेखा में केन्द्रित था । वह सोच रही थीं, 


CC-0.Panini Kanya Maha Vidyalaya Collection. 


> ढः 


रहेगी ।' : 
„> 'मिखारिणी! और वह आपके पास रहेगी ! क्या कह रही हो, माँ! 


Digitized by Arya Samaj ion C 
j Foundation Chennai (0 yi 
Kara की विवह? २८३ 


यही वह विदुला है जिसे स्थविरों ने शाकल से बुहट्रथ के लिए भेजा है। 
वास्तव में ही यह अनिन्द्य सुन्दरी हैँ। चम्पा का-सा रंग, नील कमल-सी 
आँखें और कम्बु की-सी ग्रीवा । गाती है तो वीणा-सी वज उठती है। 
नाचती है तो एक-एक अंग थिरकने लगता है। सब प्रकार से यह वृहुद्रथ 
के योग्य है । 

प्रेक्षा जव समाप्त हो गई, तो तारादेवी ने शशिलेखा को पास बुला- 
कर कहा--तुम्हारे नृत्य से मैं बहुत प्रसन्न हुँ । कहो, क्या चाहती हो ” 

'मुझे कुछ नहीं चाहिए, माँ ! आपने मेरा नृत्य पसन्द किया, मेरे लिए 


_ यही पर्याप्त पुरस्कार है । बचपन से अनाथ हूँ, भीख माँगकर अपना निर्वाह, 


करती हूँ। बस, भीख मिल जाए, मेरे लिए यही बहुत है।' 

'नहीं, अब तुम भीख नहीं माँगोगी । बोलो, बया चाहती हो ? 

निपुणक ने विदुला को पहले से ही सब-कुछ सिखाया हुआ था । संकोच 
के साथ उसने कहा--'अपने चरणों में मुझे स्थान प्रदान कीजिए, माँ ! 

यह सुनकर तारादेवी का मन प्रसन्न हो गया। मुदु स्मित के साथ 
ह कहा--“अब तुम यहाँ मेरे पास ही रहोगी । बोलो, तुम्हें स्वीकार 

न ?' : 

“॑ आपकी चरण सेवा में अपना जीवन विता दूंगी, माँ!' 

तारादेवी ने एक दासी को बुलाकर कहा _'शशिलेखा को अपने साथ 
ले जाओ । इसे स्नान कराओं, नए वस्त्र पहनाओ | सोलहों श्युगार करके 
इसे मेरी सेवा में उपस्थित करो। " 

दाशिलेखा को लेकर जव दासी चली गई, तो तारादेवी ने वृहुद्रथ के 
पास जाकर कहा--'क्यों वृहद्रथ, उस नर्तकी को देखा था, जो थिरक- 
धिरककर नाच रही थी । कितनी सुन्दर है! देखकर आँखें तृप्त ही नहीं 


V 
नकी की चर्चा से वृहद्रथ का मुखमण्डल संकोच से आरक्त हो गया। 
रक्षा में वह एकटक उसी की ओर देखते रहें थे। उसके सौन्दर्यं से वहू 
मन्त्र-मुग्घ से रह गए थे) त 
(अरे, वही जो मृदंग की थाप के साथ ताल भिलाकर नाच रही थी! 
म्हा, माँ, मुझे उसका ध्यान है । कोई भिखारिणी थी । आप उससे 
बात भी करं रही थीं। उसे भिक्षा प्रदान कर दी है न?” 
« “उसे “भिक्षा क्या की आवश्यकता है। अब वह यहाँ मेरे पास ही 

“वह भिखारिणी नहीं है, वत्स ! मद्रक जनपद के गणमुख्य सोमदेव 
की पुत्री विदुला है। भारत-भर में ऐसी सुन्दरी दीपक लेकर ढूंढने से भी 
नहीं मिलेगी। स्थविरो ने उसे तुम्हारे लिए भेजा है।' 

“उसे स्थविरों ने मेरे लिए भेजा है ? आप क्या कह रही हैं, माँ ! ' 

“मैं सच कह रही हूँ, वत्स ! सच कहो, तुम्हें वह पसन्द है न ?' 

बृहद्रथ ने इसका कोई उत्तर नहीं दिया । वह सिर भुकाकर बैठा रहा। 
उसे चुप देखकर तारादेवी ने कहा -- 

अब तुम युवा हो गए हो, वत्स ! कब तक अविवाहित रहोगे? 
विदुला सब प्रकार से तुम्हारे योग्य है। वह उच्च कुल की है। शाकल के 
संघाराम में उसने सोलहों कलाओं और अठारहों विद्याओं की शिक्षा प्राप्त 

। भगवान्‌ तथागत द्वारा प्रतिपादित मध्यमा प्रतिपदा में उसकी 
अगाध श्रद्धा है। तुम्हें और क्या चाहिए?! 

तारादेवी यह कह ही रही थी कि दासी ने हाथ जोड़कर उनसे 
कहा-- 
' शश्लिखा स्नान से निवृत्त हो चुकी हैं, राजमाता !' 
'उसे यहीं ले आओ ।' ठ 
शशिलेखा को देखकर बृहद्रथ स्तब्ध हो गए, और वह उसे देखते ही 
रह गए | स्नान और श्शु'गार से उसका रूप ऐसा निखर आया था कि उसे 
पहचानना सम्भव नहीं रहा था । 

शशिलेखा को अपने समीप बुलाकर तारादेवी ने कहा--'यह मागध 
साम्राज्य के सञ्जाट्‌ बृहद्रथ हैं । इन्हें प्रणाम करो, वेटी ! ? 

शशिलेखा ने सञ्राट्‌ के सम्मुख सिर भुक्रा दिया । 
za “तुमने शशिलेखा के प्रणाम का प्रत्युत्तर नहीं दिया, वत्स ! ' तारादेवी 
ने हेसते हुए कहा । इस पर वृहद्रथ ने अपना दाँया हाथ ऊपर उठा दिया। 
तारादेवी ने फिर कहा-- “बस, अब ठीक है । अच्छा, बेटी ! अव तुम जा- 
लि करो । सँकड़ों योजन की यात्रा करके आई हो। थक गई 

I £) . 


शशिलेखा दासी के साथ चली गई। तारादेवी ने मृदु स्मित के साथ 
बृहद्रथ से कहा--'तुमने मेरे प्रदन का उत्तर नहीं दिया, वत्स ! शशिलेखा 
तुम्हें पसन्द है न ?' 
'जव आप पहले ही (निर्णय कर चुकी हैं, तो मुझे क्या कहना है, माँ! ' 
“तो ठीक है ! मैं अभी कार्तान्तिक को बुलाकर मुहूर्त निकलवाती हूँ ।' 
` 'पर विवाह के लिए सेनानी से अनुमति प्राप्त करनी होगी, माँ ! 

मौर्य कुल में विवाह के लिए भी मन्त्रिपरिषद्‌ के निर्णय की आवश्यकता 
हुआ करती है ।' 

“विवाह तुम्हें करना है या सेनानी को ? मन्त्रिपरिषद्‌ का तुम्हारे 
विवाह से क्या सम्बन्ध ?' 

“आप उस बूढ़े आचार्य को जानती हैं न? क्या नाम है उसका? हाँ, 
स्मरण झाया, पतञ्जलि । वह कहा करता है, सम्राट्‌ को मन्त्रिपरिषद्‌ के 
अधीन रहकर सब काम करने हें । उसका व्यक्तित्व, उसका पारिवारिक 
जीवन, उसका प्रणय--सव मन्त्रियों के नियन्त्रण में रहना चाहिए।' 

'मैं भी कभी पाटलिपुत्र में वधू बनकर गायी थी, वत्स! मेरा भी 
एक सम्राट्‌ के साथ विवाह हुग्रा था। तव तो मन्त्रिपरिषद्‌ की अनुमतिः 
का प्रन उपस्थित नहीं हुआ था ।' 

“वे दिन अव बीत गए हैं, माँ ! मैं केवल नाम को ही सम्राट हूँ। 
वास्तविक शक्ति तो पुष्यमित्र के हाथों में है।' 

'ये दिन भी अव शीघ्र ही बीत जाएंगे, वत्स ! अव तुम सच्चे अर्थों में 
सम्राट्‌ बनोगे। शशिलेखा दण्डनीति में प्रवीण है। उसके सम्मुख पुष्यमित्र 
की एक न चलेगी ! स्थविर कश्यप ने इसीलिए तो उसे तुम्हारे लिए चुना 
है। हाँ, उसका वास्तविक नाम विदुला है। अब मैं उसे विदुला ही कहुँगी । 
विदुला के साम्राज्ञी वन जाने पर तुम्हारी शक्ति दुगनी हो जाएगी । तुम 
अव पुष्यमित्र और पतञ्जलि को अपने मनं से निकाल दो ।' 

“यदि कहीं उन्हें यह ज्ञात हो गया कि विदुला Ta जनपद के गण- 
मुख्य की पुत्री है, तो वे उसे पकड़कर बन्धनागार में डाल देंगे। तुमने देखा 
नहीं, माँ ! जब विदुला को तुमने अपने पास बुलाया था, तो वीरवर्मा वहीं 
उपस्थित था । वह घूर-घूरकर विदुला को Me था। Shi उसे 

गया, तो क्या होगा ? मुझे इस पतञ्जलि स बहुत डर लगता द न 
ह पुष्यमित्र इसे कहाँ से ले आया है। उसके सम्मुख मेरी तो आँखें ही 
नहीं उठतीं । ऐसे देखता है, मानो उसकी आँखें पारदर्शी हों । za र 

“तुम इसकी चिन्ता न करो, वत्स ] निपुणक को तुम नहीं जानते । ` 


. देववर्मा की हत्या उसी ने की थी । ऐसे वेश बना लेता है कि कोई उसे पह- 


चान ही नहीं सकता। पतञ्जलि की उसके सम्मुख एक न चलेगी ।' - 
“अच्छा, अव मैं चल, माँ ! बहुत रात हो गई है। विश्राम करूंगा । 
"बृहद्रथ अपने शयन कक्ष में चले गए । तारादेवी भी अपने कक्ष में जाने 
को तैयार थी कि एक दण्डधर ने आकर उन्हें प्रणाम किया। सिर भुकाकर 
उसने कहा--'आन्तर्वशिक आपसे मिलना चाहते हैं, राजमाता ! उन्होंने 


CC-0.Panini Kanya व Vidyalaya Collection. 


२८६४ Wa Foundation Chennai and eGangotri 


आपकी सेवा में प्रणाम निवेदन किया है।' 

'वीरवर्मा से कह दो, यह मेरे विश्राम का समय है ।' 

“पर यदि उन्होंने इसी समय मिलने का आग्रह किया, तो मैं उन्हें क्या 
“कहूँ, राजमाता ! ' उन्‍होंने 

तारादेवी कुछ देर सोचती रहीं । फिर उन्होंने आक्रोश के साथ 
कहा--'अच्छा, उसे कह दो, बाहर के कक्ष में मेरी प्रतीक्षा करे ।' 

'जो आज्ञा, राजमाता ! ! 

बाह्य कक्ष में वीरवर्मा राजमाता की उत्सुकतापूर्वक प्रतीक्षा कर रहे 
'थे। तारादेवी के प्रवेश करने पर उन्होंने मुककर अभिवादन किया । राज- 
'माता के आसन ग्रहण कर लेने पर वीरवर्मा ने कहा-- 

_ “इस असमय कष्ट देने के लिए मुझे क्षमा करें, राजमाता ! प्रेक्षा के 
लिए जो नट, नतक, गायक, वादक झादि राजप्रासाद में आए थे, वे सब 
भगवान्‌ अपराजित के कोष्ठ के प्राङ्गण में वापस लौट गए हैं। पर एक 
नतंकी का पता नहीं चल रहा है, और उसके साथ के वादक का भी । सुना 
है, उन्हें आपने रोक लिया है।' 

हाँ, तुमने ठीक सुना है ।! फ़ 
'पर यह तो राजशासन के विरुद्ध है, राजमाता !' 
“राजशासन प्रचारित करने का अधिकार किसे है ?” 
'सञ्राट्‌ को, राजमाता !' 
` मैने सञ्राट्‌ बृहद्रथ से इसके लिए अनुमति प्राप्त कर ली है। उन्हें 
ज्ञात है कि शशिलेखा और वक्त्रतुण्ड यहाँ मेरे पास रह रहे हैं।' 
पर सञ्जाट्‌ स्वयं अपनी इच्छा से कोई आदेश नहीं दे सकते 
'राजशासन सम्राट्‌ के नाम पर अवश्य प्रचारित किए जाते हैं, पर 
'उनका विनिश्चय और स्वरूप-निर्धारण मन्त्रिपरिषद्‌ द्वारा किया जाता 
'है। राजशासन के अनुसार कोई भी व्यक्ति तब तक राजप्रासाद में प्रवेश 
नहीं कर सकता, जब तक क्रि वह आन्तर्वशिक से अनुञ्ञा-पत्र प्राप्त न कर 
ले। नट, नतंक आदि को जो अनुज्ञा-पत्र दिए गए थे, वे केवल अद्ध रात्रि 
तक के लिए थे। अब इन अनुज्ञा-पत्रों की अवधि समाप्त हो चुकी है, 
'राजमाता !' 
भेरा आदेश है कि तुम शशिलेखा और वक्त्रतुण्ड के अनुज्ञा-पत्रों की 
"अवघि बढ़ा दो |” 26 
“मुझे क्षमा करें, राजमाता ! इसके लिए सेनानी की अनुमति की 
“आवश्यकता होगी ।' j 


vy 

“यह्‌ किस लिए ?' 
ड 'क्योंकि राजशासन के अनुसार यह अधिकार केवल सेनानी को प्राप्त 

'यदि वे राजप्रासाद से बाहर न जाएं, तो तुम कया करोगे, वीरवर्मा !' 

"मुझे यह कहने के लिए क्षमा करें, राजमाता ! मुझे उनके विरुद्ध 
-शक्ति का प्रयोग करना होगा।' 

"क्या राजमाता तारादेवी को इतना भी अधिकार नहीं है कि वह 
किसी अनाथ भिखारिणी को आश्रय दे सके ? कृषक और कर्मकर तक 
“किसी को भी अपने घर पर ठहरा सकते हैं।' 

"वह उनका अपना घर होता है, राजमाता ! पर यहु राजप्रासाद 
“किसी की व्यक्तिगत सम्पत्ति नहीं है। यह्‌ राज्य का है और इसकी सब 
व्यवस्था मन्त्रिपरिषद्‌ के अधीन है।' 

“तुम कहते हो कि पुष्यमित्र अनुज्ञा-पत्र की अवधि को बढ़ा सकता है। 
जो अधिकार एक सेनानी को प्राप्त है, वह सम्राट्‌ को क्यों प्राप्त नहीं है ?' 

“राजशासन के अनुसार यह अधिकार केवल सेनानी को ही दिया गया 
है, राजमाता ! सञ्राटू भी राजशासन के अधीन हैं। 

तारादेवी कुछ देर तक सोचती रही । फिर उन्होने कहा--'अच्छा; 
चीरवर्मा ! मेरा एक अनुरोध स्वीकार कर लो। रात्रि के तीन प्रहर बीत 

“चुके हैं । केवल एक प्रहर शेप है । सूर्योदय तक इन दोनों को यहाँ रहने दो। 
“रात के समय ये वेचारे कहाँ जाएंगे ? बहुत दूर से आएं हैं। पाटलिपुत्र के 
मार्गों और वीथियों में ही भटकते रहेँगे। चोर समझकर कोई इन पर आक्र- 
मण ही न कर बैठे ये वहुत ही दीन और वेबस हैं, वीरवर्मा ! आराम से 
-सोये पड़े हैं। दो घड़ी विश्राम कर लेंगे। ्राह्ममुहुतं से ही पूर्व इन्हें 
जगा दूंगी ।' |; 

“राजशासन के बिरुद्ध आचरण करना घोर अपराध है, राजमाता ! 
पर आपकी आज्ञा को भी मैं कैसे टाल सकता हूँ। सेनानी पूछेंगे, तो कह 

दूँगा कि शशिलेखा और वकत्रतुण्ड का कहीं पता नहीं चला। कल प्रातः तक 
“वे अवश्य मन्दिर के प्राज्भुण में पहुँच जाएं ।' 
“भगवान्‌ तुम्हारा कल्याण करें । पूरे सौ वर्ष जिओ और फलो-फूलो । 
दीरवर्मा के चले जाने पर तारादेवी तुरन्त निपुणक के पास गई। वह 
अभी सोया नहीं था । राजमाता को देखकर निपुणक शय्या से उठकर खड़ा 
हो गया। तारादेवी उसे कुछ कहने को ही थीं, कि निपुणक ने कहा--'मैं 
-सब-कुछ सुन चुका हूँ, राजमाता [! 


A 

"अव हमें बया करना चाहिए, निपुणक ! ' 

“अब देर करने का समय नहीं है, राजमाता ! सूर्योदय से पूर्व ही वृह- 
द्रथ और विदुला के विवाह की विधि सम्पन्न हो जानी चाहिए । विदुला के 
साम्राज्ञी वन जाने पर कौन उसे राजप्रासाद से बाहर निकाल. सकेगा ? ' 

पर यह कैसे सम्भव है, निपुणक ! विवाह क्‍या कोई हेंसी-खेल है ? 
उसके लिए कार्तान्तिक को बुलाकर शुभ-मुहतं निकलवाना होगा । बन्धु- 
बान्धवो को निमन्त्रण देना होगा । मैं न जाने कव से वृहद्रथ के विवाह का 
स्वप्न देख रही हँ । उसका. विवाह मैं धूमधाम के साथ करना चाहती हूँ, 
निपुणक ! ' द 

यह असम्भव है, राजमाता ! यदि सूर्योदय से पूर्व ही विदुला का 
विवाह न हो गया, तो पुष्यमित्र उसे अवश्य ही बन्धनागार में डाल देगा । 
उसे हम पर सन्देह हो गया है। यदि विदुला का वास्तविक परिचय उसे 
प्राप्त हो गया, तो वह कभी उसे जीवित नहीं छोड़ेगा ।' 

“पर अब रात्रि का केवल एक प्रहर शेष रह गया है। विवाह की विधि 
को सम्पन्न कर सकना अब केसे सम्भव हो सकेगा ?' .. 

'यह कठिन नहीं है, राजमाता ! गान्धर्व विवाह शास्त्र द्वारा अनुमत 
है। सम्राट्‌ और विदुला का गान्धर्व विवाह ही होगा । उसके लिए न किसी 
समारोह की आवद्यकता है, और न तैयारी की ।' 

'पर उसकी भी तो कोई विधि होगी । उसे कौन सम्पन्न कराएगा ?' 

“गान्धर्व विवाह के लिए न कोई विशेष विधि है और न किसी पुरोहित 

की ही आवश्यकता होती है । बृहद्रथ और विदुला दोनों एक-दूसरे के गले 
में पुष्पमालाएँ डाल देंगे, और फिर देवदर्शन के लिए चेत्य में चले जाएंगे । 
अन्तःपुर में मन्दिर भी है और चेत्य भी | मौयोँ की पुरानी परम्परा क़्े 
अनुसार वे दोनों में देवदर्शन कर लेंगे । यदि आप पुरोहित की आवश्यकता 
समझे, तो मैं प्रस्तुत हुँ। अपना आधा जीवन कुक्कुटाराम में विता चुका हूँ। 
सब शास्त्रीय विधियाँ और कमंकाण्ड मैं भलीभांति जानता हूँ ।' 
'पर क्या विदुला इस विवाह के लिए सहमत है ?” . ' 
. 'फिर वह शाकल नगरी से इतनी दूर यहाँ क्यों आयी है, राजमाता ! ? 
'तो फिर यही सही । तुम विदुला को जगा लो, और उसे सव बातें 
समझा दो । मैं वृहुद्रथ को बुलवा लेती हूँ । अब वह गहरी नींद में सो रहा 
होगा। जब एक वार पड़कर सो जाता है, तो दो प्रहर दिन वीत जाने पर 
ही उसकी नींद खुलती है। पर दासी को भेजकर उसको जगवा लेती हूँ;।” 
बृहद्रथ गहरी नींद में सो रहा था। दासी ने उसे जगाकर कहा 

“राजमाता ने आपको स्मरण किया है, सम्राट ! कहा है, बहुत आवश्यक 


कर्य है, तुरन्त चले आए, एक क्षण की भी देर न करे । 

! य उत्सुकतापूर्वक बृहुद्रथ की प्रतीक्षा कर रही थी। उसे देखकर 
ने कहा--रात्रि के वस्त्रो में ही चले आए हो । जाओ, तुरन्त वस्त्र 
बदल आओ उत्तम वस्त्र पेहनकर आना।? 

“क्या बात है, माँ ।! 

“तुम्हारे विवाह की विधि को सम्पन्न करना है, वत्स ! देर करने का 
काम नहीं है। इससे पूर्व कि पुष्यमित्र को विदुला का वास्तविक परिचय 
प्राप्त हो सके, तुम्हारे साथ उसका विवाह कर देना है। विदुला से तुम्हारा 
गाऱ्यवं विवाह होगा। तुम उससे प्रेम करते हो औरं वह तुमसे, गान्धर्व 
विवाह के लिए यही पर्याप्त है।' 

इस बीच निपुणक ने विदुला को भी तैयार कर लिया था। विवाह का 
-समय समीप आ जाने पर विदुला का मन एक बार फिर विचलित हो गया। 
आँखों में आँसू भरकर उसने निपुणक से कहा-- 

भिरा मन बहुत उद्विग्न है। न जाने, कैसा अनुभव हो रहा है । हाथ 
काँप रहे हैं, और सिर में चक्कर आ रहे हैं ।' 

“तुम फिर वही बातें करने लगीं । स्थविर के आदेश को भूल गईं । अब 
तुम्हारे सम्मुख दो मागं हैं, या तो वृहद्रथ से विवाह करके विशाल मागध 
साम्राज्य की साम्राज्ञी बन जाओ, और या पुष्यमित्र के हाथ में पड़कर 
जीवन से हाथ घोओ। सूर्योदय से पूव ही पुष्यमित्र के गुढपुरुष तुम्हें पकड़- 
कर ले जाएंगे । पुष्यमित्र कसा क्रूर और नशंस है, यह तुम जानती ही हो । 
क्षण-भर सोचकर एक मार्ग को चुन लो ।' 

~ ` - ““मुभझे-सोचना क्या है. मैं बलिदान के लिए प्रस्तुत हूँ। मुझे प्राण तो 
देने ही हैँ जब मरना ही है, तो यह शरीर धमं के लिए ही काम आ जाए। 
मेरा मन पहले ही मर चुका है, मेरी दशा एक जीवन्मृत के समान है। मेरे 
इस Fs से सम्राट्‌ जँसा चाहें व्यवहार करें ।' 

को शान्त करते हुए निपुणक ने कहा--'वे मनुष्य धन्य हैं जो 

धर्म के लिए हंसते-हँसते अपने प्राणों का उत्सर्ग कर देते हैं। पर जीवन्मृत 
दशा में रहते हुए घम के काम में आना प्राणों के उत्सर्गं से भी बहुत अधिक 
कठिन हैं। मैं तुम्हारे मन की व्यथा को मलीमाँति समझ रहा हूँ, विदुला ! 

तुम्हारा यह बलिदान इतिहास में सुवर्ण, अक्षरों से लिखा जाएगा । पर 

बिवाह के अनन्तर अपने कतंव्यों को न भूल जाना। बृहद्रथ को स्वप्न में 

भी यह सन्देह न होने पाए कि तुम उससे प्रेम नहीं करती हो। तुम्हें उसकी 

सहघमिणी बनकर रहना है, उससे प्रेम भी करना है। यदि तुम्हें उससे प्रेम 
न भी हो, तो भी प्रेम प्रदर्शित तो करना ही है। तभी तुम सद्धम की वह्‌ 
सेवा कर सकोगी, जिसके लिए स्थविर ने तुम्हें चुना है।' 

जब विदुला देर तक अपने शयन-कक्ष से बाहर नहीं आई, तो तारादेवी 
ने द्वार पर भाकर कहा-- 

“क्या बात है, निपुणक ? देर क्‍यों कर रहे हो ? वृहद्रथ कव से प्रतीक्षा 
कर रहा है।' . - 

'मैं अभी आई, राजमाता ! ' विदुला ने धीरे-से कहा । 

बृहद्रथ और विदुला के विवाह की विधि सम्पन्न हो गई। दोनों ते एक- 
दूसरे के गले में पुष्पमालाएँ डाल दीं। अन्तःपुर के चँत्य में जाकर उन्होंने 
भगवान्‌ तथागत की सूति के सम्मुख एक साथ सिर झुकाया । उन्हें आशी- 
बाद देते हुए तारादेवी ने कहा--'यावच्चन्द्रदिवाकरौ, तुम्हारा सुहाग 
स्थिर रहे, बेटी ! ' जब वे चेत्य से बाहर जाने लगे, तो निपुणक से भी नहीं 
रहा गया। उसने कहा---'मैं स्थविर नहीं हूँ, सम्राट्‌ ! पर चिरकाल तक 
स्थविरों को संगति में रहा हूँ। यद्यपि आशीर्वाद देने का मुझे कोई 
अधिकार नहीं है, पर ल तथागत से यही प्रार्थना करता हूँ, कि 
आपका यह विवाह शुभ हो और आप दोनों द्वारा बुद्ध, घम और संघ का 
उत्करषं हो ! ' ४ 


( ४२ ) 
. विदुला कीं सुहागरात 


सूर्योदय होने से पूर्व ही वृहद्रथ और विदुला के विवाह की वात राज- | 


प्रासाद में फैल गई। अन्तःपुर की स्त्रियाँ कौतूहल से एक-दूसरे से पूछने 
१ लगी--'यह कैसा विवाह हुआ ? न मंगल वाद्य बजे, न वर की शोभा-यात्रा 


निकली, न कोई समारोह हुआ और न कोई उत्सव । न जाने यह विदुला ` 


कौन है, न इसके कुल व अभिजन का कोई पता है और न माता-पिता का । 
MWA हे कि यह राजप्रासाद में कब और कैसे आं गई । एक प्रगल्भा दासी 
हंस-हसकर अपनी सहेलियों से कह रही थी--'में बहुत दिनों से सम्राट की 
गतिविधि को देख रही थी । वह किसी के प्रेम में मस्त थे, न. हँसते थे और 
न खुलकर बात ही करते थे । बस, प्रेम-वियोगी बने हुए थे। में समक गई 
थी, किसी से प्रेम हो गया है, और उसी के विरह में व्याकुल रहते हैं। बड़े 

आदमियों की बड़ी वातें होती हैं। किसी सत्री द्वारा अपनी प्रेयसी को वुलवा 
लिया और चुपचाप उससे विवाह कर लिया । चलो, साम्राज्ञी के दर्शन तो 
कर ले । अब तो उन्हीं की आज्ञा में रहना है।' एक अन्य दासी ने मुसकाते 
हुए कहा--'मैने महारानी जी के दर्शन कर लिए हैं। यह तो कोई भिक्षुणी- 
सी मालूम होती है । न हसती है, न बोलती है । मुंह नीचा किए बैठी है।' 
प्रगल्भा दासी यह सुनकर वोली--'ठीक कहती हो, भाई ! सम्राद भी तो 


कुक्कुटाराम में रह चुके हैं। वहीं की कोई भिक्षुणी होगी। वहीं दोनों की _ 


आँखें चार हो गई होंगी । पर हमें इससे क्या ! चलो, एक कक्ष को सुहाग- 
रात के लिए सजाकर तैयार कर दें।' 
रात्रि का एक प्रहर वीतने पर एक दासी विदुला को शयनागार में ले 
गई। वह वस्त्रालंकारों से सुसज्जित थी, पर उसका मन अश्ञान्त था । बह्‌ 
सोच रही थी, बृहद्रथ के पास आने पर उससे क्या वात करेगी, उसके प्रति 
कैसा बरताव करेगी। उसे रह-रहकर भवदेव का स्मरण आ रहा था, और 
उसकी आँखों से टप-टप आँसू गिर रहे थे । वह शय्या पर बैठ गई और 
अपने मन को शान्त करने का प्रयत्न करने लगी। उसे स्थविर कश्यप के वे 
वचन स्मरण आने लगे, जो उसने शाकल नगरी में उसे कहे थे--'मैं जानता 
हँ, बृहद्रथ के साथ रहते हुए तुम्हें जो ग्लानि होगी उसकी तुलना में तिल- 
तिलकर अग्नि में भस्म हो जाना बहुत सुगम होगा । तुम्हें केवल वृह्द्रथ के 
साथ रहना ही नहीं होगा; अपितु उसके तन, मन तथा प्राण पर तुम्हें अपना 
आधिपत्य भी स्थापित करना होगा। सद्धमं की रक्षा के लिए तुम्हें यह 
चलिदान करना ही होगा, विदुला ! ' 
. विदुला ने अपने मन को इढ़ किया और बलिदान के लिए उद्यत हो 
` गई। उसी समय वृहुद्रथ ने दायनकक्ष में प्रवेश किया । विदुला उठकर खड़ी 
हो गई । वुंहद्रथ ने सहारा देकर; उसे अपने साथ शाय्या पर विठा लिया । 
प्र विदुला अपने मानसिक उद्वेग पर काबू नहीं पा सकी । उसकी आँखों से 
आँसू गिरने लगे। उसे रोते देख वृहेद्रं ने कहा--'तुम्हें क्या कष्ट है, 


'विदुला ? कंया'तुम्हारा शरीर स्वस्थ नहीं है ? सुदूर यात्रा से तुम शायद ” 


चहुत थक गई हो।' ` : 
, « "नहीं, नही । ऐसी कोई. बात नहीं है । मेरा शरीर स्वस्थ है और मन 
शान्तं है।' विदुला ने मानसिक उद्वेग पर काबू पाते हुए कहा। 

५ “मतो फिर इस प्रकार क्यों बँठी हो ? ' बृहद्रथ ने विदुला की ओर बढ़ते 


हुए कहा । 2 
डर 'मेरे शरीर को स्पशं ने कीजिए, स्वामी ! ” 

"क्यों क्या बात है ? तुम्हें क्या कष्ट है, विदुला ! ' Pr 

भेरा शरीर अपवित्र है, मेरा मन अपवित्र है, भसे आप दूर ही रहें | 
नहीं, नहीं, आइए, आगे बढ़िए। मैं बलिदान के लिए तैयार हूँ। स्थविर ने 
मुझे यही आदेश दिया था। स्थविर मुझे घूर-घूरकर देख रहे हैं। ओह ! 
उनकी यह क्रूर इष्टि ! मेरे लिए इसे सहन कर सकना असम्भव है। आइए, 
स्वामी, यह शरीर आपके अर्पण है। ओह ! स्थविर कश्यप की वह कठोर 
मुखमुद्रा ! मुझसे सही नहीं जाती । रुक क्यों गए, स्वामी ! आगे बढ़िए 

न! ' विदुला ने विक्षिप्त होकर कहा । की 

'तुम क्या कह रही हो, विदुला ? यह स्थविर कौन है, जिससे तुम 
इतना डर रही हो ।' : 

"वही बूढ़ा कश्यप । मुंडा हुआ सिर, काषाय वस्त्र पहने हुए । मुझे घूर- 
घूरकर देख रहा है। ओह ! उसकी इष्टि कितनी भयंकर है ! मैं उसके 
कोप से भस्म हो जाऊंगी । मुभे बचा लो, मेरे स्वामी ! ' 

'मैं तुम्हारे समीप ही हूँ, विदुला ! तुम डरती क्यों हो ? ' 

'नहीं, नहीं ! मुझे हाथ न लगाओ। तुम मेरे स्वामी: नहीं हो। मेरे 
स्वामी भवदेव हैं । वह तो मुझे लेने के लिए पुष्कलावती से आने वाले थे। 
शायद आ भी गए होंगे। मैं पुष्कलावती जाऊंगी ।' 

“तुम कह क्या रही हो, विदुला ! ' 

“म कहाँ हुँ ? यह पुष्कलावती तो नहीं हे । भवदेव मेरी प्रतीक्षा में 
होंगे। मैं उन्हें वचन दे चुकी हूँ । मे उनकी हूँ । तुम तो भवदेव नहीं हो । 
तुम कौन हो ? यहाँ क्यों आए हो ? जाओ, जाओ, जाओ, जाओ ।' 

वृहुद्रथ स्तब्ध होकर विदुला की ओर देख रहा था। उपे समझ नहीं 
पड़ रहा था कि विदुला को क्या हो गया है। भवदेव कोन है, ओर वह 
पुष्कलावती जाने को क्यों कह रही है | विदुला छत की ओर एकटक देखती 
हुई फिर प्रलाप करने लगी--'अच्छा, तुंम. आ गए, मेरे स्वामी ? मैं अभी 
तुम्हारे साथ चलती हूँ । उस बूढ़े ने मुझे यहाँ भेज दिया था--बहुत दूर, तुम 
से बहुत दूर। पर उस बूढ़े को क्या पता, कि प्रेम क्या होता है। कया प्रेमियों, 

को कोई एक-दूसरे से जुदा कर सकता है। मेरी प्रतीक्षा करो,. भवदेव ! 
वता चलती हूँ। हम सदा एकसाथ रहेंगे, कभी एक-दूसरे से अलग नहीं 
:. होंगे ।' 


विदुला उठकर बैठ गई । वृहृद्रथ उसके सामने खड़ा था, और उसका 
मुखमण्डल क्रोध से आरक्त हो गया था । उसकी मुखमुद्रा देखकर विदुला 
काँप गई। वह धीरे-धीरे बोली--'मुझे होश नहीं रहा था। उन्माद में न 

जाने क्या-क्या वक गई | मुके क्षमा करना, मेरे स्वामी ! दुर क्यों खड़े हो, 
पास आ जाओ न | आज मेरी सुहागरात जो है।' ` : 
मैं अ जान गया हूँ। जब तुम भवदेव से प्रेम करती थीं, तो 
सुभसे विवाह क्यों किया ?' वृहद्रथ ने निष्ठुरता के साथ प्रश्‍न किया | 
'कौन भवदेव ! मैं किसी भवदेव को नहीं जानती ।' 
“कूठ क्यों बोलती हो ? बोलो, यह भवदेव कौन है ?' 


ओह ! उन्माद में मैं न जाने कया कह गई। कभी-कभी मुझे इसी ` 


अकार से दौरा पड़ जाया करता है । मैं आपकी विवाहिता पत्नी हूँ । मुझे 
मेरे अधिकार से वञ्चित न कीजिए, स्वामी !' 

. नहीं, तुम अब भी भवदेव को प्यार करती हो। प्रेम की गली बहुत 
संकरी होती है। उसमें दो व्यक्ति एकसाथ नहीं समा सकते । तुम्हारा तन, 
मन और सर्वस्व सब भवदेव के अर्पण है। सच कहो, यही बात है न?! 

विदुला इसका क्या उत्तर देती । वह फफक-फफक कर रोने लगी । रोते 
हुए उसने कहा -'ओह्‌ ! प्रेम भी मनुष्य को कितना निःशक्त वना देता 
हैं। प्रेम के आवेश में मैं स्थाविर कश्यप के आदेश को भूल ही गई थी। 
उनसे क्या प्रतिज्ञा करके आई-थी । मैं भी कितनी निर्व हूँ! 

“तुमने स्थविर से क्या प्रतिज्ञा की थी ?' 

“भवदेव को सदा के लिए भूल जाने की और आपकी अर्घाङ्गिनी बन- 
कर रहने की ।' 

'पर तुम तो अब भी भवदेव को प्यार करती हो।' 

“पर स्थविर का आदेश ! आयंभूमि के सव स्थविर और श्रमण इस 
ˆ समय शाकल नगरी में एकत्र हैं। मागध साम्राज्य के शासनतन्त्र को घर्मे - 
द्रोही पुष्यमित्र के हाथों से मुक्त करने के लिए वे प्रयत्नशील हैं। मुझे इसी 
रत्न में अपने जीवन, ग्रेम और स्स्व को स्वाहा कर देने का आदेश हुआ 
है, सम्राट्‌ ! सेरा यह वलिदान सचमुच अद्मुत होगा, मेरे स्वामी ! रण- 


KA में शत्रु का संहार करते हुए स्वयं मर-मिटना बहुत सुगम होता है। 


तिल-तिलकर अग्नि में भस्म हो जाना भी कठिन नहीं हें । पर प्रेम के ˆ 
अभाव में किसी की अर्धाङ्गिनी वनकर रहना और प्रियतम की स्मृतिको . 


अपने मन में संजोए हुए सदा के लिए उससे पृथक्‌ हो जाना बहुत ही कष्ट- 
कर है। पर मुके तो यही सव-कुछं करना होगा, सम्राट्‌ ! स्थविर कश्यप 
का मुझे यही आदेश है ।' 

“इसके लिए विवाह की क्या आवश्यकता थी ?” 

“आप नहीं समझते, सम्राट ! यदि मैं आपसे विवाह न कर लेती, तो 


क. टर 
. 

कया एक क्षण भी राजप्रासाद में रह सकती थी। आपसे एकान्त में मिल 
सकना कया सम्भव हो सकता ? अव मैं आ गई हूँ, आपकी विवाहिता पत्नी 
के रूप में । अन्तःपुर पर मेरा आधिपत्य है, और राजप्रासाद में भी मेरी 
उपेक्षा नहीं की जा सकती। साम्राज्य के शासनतन्त्र को भी मैं धीरे-धीरे 
अपने प्रभाव में ले आऊँगी। आप और मैं पृथक्‌ नहीं हैं। मैं आपकी 
अर्धाद्धिनी जो हूँ। वह समय दूर नहीं है, जब आप सच्चे अर्थो र मगध के 
सञ्राट्‌ बनकर रहेंगे और सब मन्त्री एवं अमात्य आपके आदेशों का पालन 
करेंगे) मुझे अबला न समभिए, सम्राट ! राजनीति का मैने भली भाँति 
अध्ययन किया है। भगवान्‌ तथागत और स्थविर कश्यप का आशीर्वाद मुभे 
|| 7 

"पर प्रेम के विना विवाह का क्या अर्थ है, विदुला ? 
'हमारा यह विवाह एक उच्च उद्देश्य की पूर्ति के लिए है, प्रेम के लिए 
नहीं । आपको पत्नियों की कया कमी है ? बहुविवाह मगध के राजाओं की 


, प्राचीन परम्परा के प्रतिकूल नहीं है। आप जब चाहें किसी ऐसी कुमारी 


के साथ विवाह कर सकते हैं जो सचमुच आपसे प्रेम करती हो । मैं प्रसन्नता- 
पूर्वक उसे अपनी सपत्नी स्वीकार कर लूंगी ।' 

पुष्यमित्र की शक्ति का अन्त करने के लिए तुम्हारी क्या योजना है?” 

“सद्धम के अनुयायियों के लिए मेरे सहारे राजप्रासाद में प्रवेश कर 
सकना सुगम हो जाएगा । मैं आपक्री सहधमिणी हूँ, मौर्य साम्राज्य की 
साम्राज्ञी हूँ। मेरें सब कुटुम्बी और आत्मीय जन सद्धम के अनुयायी हैं । 
उन्हें मेरे पास आने से कोन रोक सकता है? धीरे-धीरे राजप्रासाद और 
अन्तःपुर पर ऐसे लोग छा जाएंगे, जो हमारे सहयोगी हों। आन्तर्वशिक 


सेना को भी हम अपने प्रभाव में ले आएंगे। वस, केवल आप मेरे साथ. . 


रहिए, शेष सव काम मुझ पर छोड़ दीजिए ।' 
पुष्यमित्र को तुम नहीं जानती, विदुला ! बहु अत्यन्त कूर और नृशंस 
है और उसका वह गुरु! क्या नाम है उसका? हाँ, याद आ गया, पतङजलि I 
पक्का घाघ है। उसकी स्मृतिमात्र से मेरे शरीर में कंपकंपी होने लगती है । 
एक दिन मुझसे मिलने आया थां। कहता था, राजा भी दुण्ड के अधीक 
होता है। पुष्यमित्र और पतञ्जलि का सामना तुम नहीं कर सकोगी।' 
र्मे में अनन्त शक्ति होती है, सञ्राटू ! घामिक आवेश में. मनुष्यों को 


न अपने प्राणों की चिन्ता रहती है और न अपने सुख-बैभव' कीं | जो लोग, 


एक तुच्छ कृमि तक को मारना पाप समभते हैं, घामिक उन्माद में आकर 
वे नरसंहार में भी संकोच नहीं करते। सद्धमं के शत्रुओं के विरुद्ध हमें 
il - ह 

इसी उन्माद को प्रादुभूःत करना है।' 
“पर हम अकेले क्या कर सकते हैं। पुष्यमित्र के सैन्यवल का सामना 
कर सकना हमारी शक्ति में नहीं है।' 


हम अकेले नहीं हैं, सम्राट्‌ | यवनराज मिनेन्द्र हमारे साथ हुँ । 
वाहीक देश के अनेक जनपद भी उसकी सहायता के लिए तत्पर हैं। 
ज्योंही यवन सेनाएँ मध्यदेश में प्रवेश करेंगी, सर्वत्र विद्रोह की अन्ति प्रदीप्त 
हो उठेगी। पुष्यमित्र की शक्ति का अन्त होने में अव देर नहीं है।- दिमित्र 
की सेना जव पाठलिपुत्र को घेर लेगी, तो हमारे साथी यहाँ भी विद्रोह कर 
देगे । पुष्यमित्र और पतञ्जलि को राजप्रासाद में ही बन्दी बना लिया 
अ तव आप वास्तविक अर्थों में मगघ के सञ्राट्‌ बनेंगे और मैं उसकी 
साम्राज्ञी ।' 


( ४३ ) ; 
दुरभिसन्धि का सूत्रपात 


बृहद्रथ और विदुला के विवाह की बात सुनकर आचार्य पतञ्जलि के 
माथे पर चार वल पड़ गए । पुष्यमित्र को बुलाकर उन्होंने कहा--'यह मैं 
क्या सुन रहा हूँ, वत्स ! एक अपरिचित युवती राजप्रासाद में प्रविष्ट हो 
गई ओर वृहुद्रथ ने उसके साथ विवाह कर सिया। दौवारिक के दण्डघर्‌ 
और प्रहरी क्या सोए पड़े थे? तुम्हारे सत्री और गूढ्पुरुष क्या सर्वथा 
श्रक्मेण्य हो गए हैं ? यह विदुला कौन है, और कहाँ से आई है ?' 
पतञ्जलि की बात अभी समाप्त नहीं हुई थी कि एक वटक ने आकर 
` उन्हें प्रणाम किया और सिर भुकाकर कहा, 'एक युवती आपके दर्शन करना 
चाहती हैं, आचार्यं ! उसने आपकी सेवा में प्रणाम निवेदन किया है।' 
"कौन है वह ? क्या नाम है उसका ?' 
` “अपना नाम विदुला बताती है।' 
विदुला का नाम सुनते ही पतञ्जलि आसन से उठकर खड़े हो गए। 
ह्वार पर आकर और हाथ जोड़कर उन्होंने कहा, 'मगघ की साम्राज्ञी के 
चरणों में पतञ्जलि ससम्मान प्रणाम-निवेदन करता है। आइए, साम्राज्ञी ! 
इस समय आपने केसे कष्ट किया ?' 
5 “विदुला ने.दण्डवत्‌ होकर आचार्य के चरणों का स्पर्श किया और सिर 
भुकाकर कहा, “इस तुच्छ दासी को लज्जित न कीजिए, आचाय ! 

चिरकाल से आपके दर्शन की अभिलाषा थी । पितृपाद से आपके पाण्डित्य, 

उदात्त चरित्र और त्यागमय जीवन की चर्चा सुनती रही थी । जब मैं 
शाकल से प्रस्थान करने लगी, तो मेरे सिर पर हाथ फेरते गः उन्होंने कहा 
था--पाटलिपुत्र जा रही हो, बेटी ! आचार्य के चरणों में मेरा नमस्कार 
कहना, उन्हें अपना पथप्रदशंक मानना और अब उन्हीं को अपना पिता 
समभना। परसों रात ही यहाँ आई थी । कल दिन-भर राजमाता के साथ 
रही । मेरा अहोभाग्य है जो आज आपके दरशन का अवसर प्राप्त हो गया । 
आपका वरद हस्त सदा मेरे सिर पर रहे, यही प्रार्थना है।' 

“तो तुम शाकल नगरी की रहने वाली हो। तुम्हारे पिताजी का क्या 
नाम है?” 

'गणमुख्य सोमदेव ! आप उन्हें अवश्य जानते होंगे । कुछ समय गोनद 
आश्रम में भी रह चुके हैं। झिष्यों के प्रति आपका जो वात्सल्य है, उसकी 
चर्चा करते हुए वह कभी नहीं थकते ।' 

“बृहद्रथ से आपका परिचय केसे हुआ ?' 

भिरे पितृकूल के लोग अष्टांगिक भ्राये मार्ग के अनुयायी हैं, आचार्य ! 
दो वषे हुए, मेरे माता-पिता तीर्थयात्रा के लिए निकले थे। श्रावस्ती, 
वाराणसी, कपिलवस्तु आदि सब तीर्थस्थानों को यात्रा करते हुए वे पाटलि- 
पुत्र भी आए थे। मैं भी उनके साथ थी । हम कुक्कुट विहार में ठहरे थे। 
सञ्जाट्‌ भी तब वहीं रह रहे थे। तभी उनसे परिचय हो गया था ।' 

“बृहद्रथ के साथ आपका विवाह गान्धवं विधि से हुआ है न ? दो वर्ष 
पुर्व आपका उनसे जो परिचय हुआ था, वह प्रणय में कैसे परिणत हो गया ? 

कया उसके बाद भी आप कभी बृहद्रथ से मिली थीं ?' 

आप मुझे 'आप' क्यों कह रहे हैं, आचार्यं ! मैं तो आपकी पीत्री के 
समान हूँ।' पतञ्जलि के प्रश्‍न को टालने के लिए विदुला ने कहा । 

“आप मागध साम्राज्य की साम्राज्ञी हैं, और मैं आपकी प्रजा हूँ । 
आपके पद के गौरव को मुझे दृष्टि में रखना ही चाहिए ।'. 


'पर मैं साम्राज्ञी की स्थिति में आपके चरणों में उपस्थित नहीं हुई हुँ, : | 


आचाये ! मैं आपका आशीर्वाद प्राप्त करने के लिए यहाँ आई हूँ ।' . 
अच्छा अब से 'तुम' कहकर ही तुम्हें सम्वोधन करूंगा । तुमने मेरे 
प्रश्‍न का उत्तर नहीं दिया, विदुला ! ' ८-5 . 


. 


“प्रणय एक अनिवंचनीय तत्त्व है, आचाय ! किसीसे किसीको क्यों. 


प्रेम हो जाता है, इसकी विवेचना कर सकना असम्भव है। सम्राट्‌ को 
देखते ही मैं उनके प्रति आकृष्ट हो गई थी । जब भी कहीं देवदर्शन को जाती, ' 

उन्हीं की मूर्ति मेरे सम्मुख उपस्थित हो जाती । मन-ही-मन मैंने उर 
भर्ता स्वीकार कर लिया था, आचाय | ९ NT 

“पर लुम तो सामास ह चली गई थीं ? ! | 

हाँ, आचार्ये ! पर मेरा मनोभाव सम्राट से छिपा नहीं रह सका 
-था। सच तो यह्‌ है कि वे भी मेरे प्रति आकृष्ट हो गए थे । बाकल मे रहते 
हुए ये दो वर्ष मेरे लिए युगों के समान हो गए। उनकी स्मृति मुझे निरन्तर 
सताती रही । मैंने यत्न किया कि मेरा मनोभाव किसी के सम्मुख प्रगट न 
होने पाए। पर प्रणय को छिपा सकना बहुत कठिन होता है, आचारय ! माँ 
मेरे मनोभाव को जान गई और मैने उन्हें सव-कुछ बता दिया ।' 

'पर वृहुद्रथ से तुम्हारा सम्पर्क फिर कँसे हुआ ?' 

“यह सव आपसे कंसे कहूँ, आचायं ! ' विदुला ने संकोच से कहा । 

“सुना है, कि जब तुम पाटलिपुत्र आई, तो एक नर्तकी के वेश में थीं । 
क्या यह्‌ सत्य है ?' . 

इस प्रश्‍न को सुनकर विदुला घतरा गई। पर शीघ्र ही वह सम्भल 
गई, और हँसते हुए उसने कहा -- 

“आप तो स्वंज्ञ हैं, भ्राचायं ! वात यह हुई कि जव मैं सोण नद के 


"पास पहुँची, तो वादकों और नतंको की एक मण्डली भी वहाँ नदी के पार 


उतरने के लिए नौका, की प्रतीक्षा कर रही थी। बातचीत में उनसे ज्ञात 


महुआ कि पाटलिपुत्र में रथयात्रा का उत्सव है। नृत्य और गान में मेरी बहुत 


रुचि है, आचाय ! वाहीक देश के जनपदों में संगीत और उन्मुक्त नृत्य का 


“बहुत चलन है। जव मैंने नतंकों की उस मण्डली को देखा, तो अपने नृत्य- 


कौशल को प्रदर्शित करने के प्रलोभन पर कावू पा सकना मेरे लिए सम्भव 


“नहीं रहा । मेरे मन में यह भी झाया कि बृहद्रथ जब मुझे नतंकी के वेश में 
-देखंगे, तो कितने चमत्कृत होंगे। युवावस्था की चंचलता में भी एक अद्भूत 


आकर्षण होता है, आचायं ! ' टं 
'यह तो तुम जानती ही हो. कि गान्ध विवाह शास्त्रसम्मत है। फिर 


` तुम्हें छद्म वेश में'पाटलिपुत्र आने और छिपकर विवाह करने की क्या 
- श्रावश्यकता थी? यदि बृहद्रथ तुम्हें अपनी सहर्धामणी और मागध साम्राज्य 


की साम्राज्ञी वनाने के विचार को मन्त्रिपरिषद्‌ के सम्मुख प्रस्तत करते, तो - 


-क्या वह उसे स्वीकार न करती ? तुम मगध की साम्राज्ञी बनने के सवंथा , 
-उपयुक्तः हो । तुम्हारा विवाह मगध की प्राचीन परम्परा के अनुसार 
“सम्पन्त होता, और प्रजा उससे बहुत प्रसन्न होती ।' 


* (पर तब वहं गान्धवं विवाह तो न होता, आचायं ! प्रणय मनुष्य को 


“ 

अन्धा कर देता है। चिर-विरह और मूक-प्रेम से जो यन्त्रणा प्राप्त होती है, 
उसे शब्दों द्वारा कैसे प्रगट करूँ, आचार्य ! दो वर्ष पश्चात्‌ जब हमारा 
पुर्नामलन हुआ, तो हम में उचित-अनुचित का विवेक कर सकने Bi क्षमता 
ही कहाँ थी । हमने एक-दूसरे के गले में पुष्पमालाएँ डाल दीं, और हुम 
विवाह-बन्धन में बंध गए । गान्धर्व विवाह की यही विधि है, आचार्य ! 
सेनानी पुष्यमित्र पतञ्जलि और विदुला के वार्तालाप को बड़े ध्यान से 
सुन रहे थे । अब उनसे नहीं रहा गया। उन्होंने आचार्य से कहा--'यदि 
अनुमति हो, तो मैं भी साम्राज्ञी से एक-दो बातें पूछ लूँ ?' 
"कहो, वत्स ! बया पूछना चाहते हो ?' 
“आपका परिचय? विदुला ने प्रश्‍न किया । 
“तुम इन्हें नहीं पहचानतीं ? यह सेनानी पुष्यमित्र हैं।' 
पुष्यमित्र का नाम सुनकर विदुला घवरा गई। वह एकदम आसन से 
उठकर खड़ी हो गई और अटक-अटकर बोली --'मागघ साम्राज्य के महा- 
प्रतापी सेनानी ! ' तः 
“तुमने साम्राज्ञी को प्रणाम नहीं किया, वत्स ! ' पतञ्जलि ने कहा । 
“पुष्यमित्र साञ्राज्ञी के चरणों में अभिनन्दन प्रस्तुत करता है।' 
“मुझे क्षमा करें, सेनानी ! मैंने आपको पहचाना नहीं था। आज पहली 
बार आपके दर्शन का सौभाग्य प्राप्त हुआ है । इस आर्यभूमि में कौन ऐसा 
` है,जो आपकी वीरता और कीतिंगाथा से परिचित न हो । पूर्वं समुद्र से 
कपिश-गान्धार तक और हिमालय से कृष्णा-गोदावरी तंक सर्वत्र आपका 
यशोगान हो रहा है। मगध का सौभाग्य है, जो उसे आप सब श सेनानी 
प्राप्त हुआ है। मैं मद्रक से आ रही हूँ, सेनानी ! यवन लोग आपके नाम से 
थर-थर काँपते हैं। कहिए, मेरे लिए क्या ग्राज्ञा है ?! 
आपके साथ जो दासी शाकल नगरी से आई थी, वह फिर दिखाई 
नहीं दी । वह अव कहाँ है ?' र 
_ ओह, वह वृद्धा दासी ! साठ साल से भी अधिक उसकी आयु थी । 
मुझ बहुत प्यार करती थी । उसी की गोद में खेलते हुए मैं बड़ी हुई थी। 
कसे कहूँ, सेनानी ! कल रात वह स्वगंधाम सिंधार गई । मुझे उसकी मृत्यू 
का बहुत दुःख है । पर काल के सम्मुख किसी का कया वश है ! सूर्योदय से ' 
पूर्व ही उसकी अन्त्येष्टि क्रिया करा दी गई थी ।' 
'क्या उसकी आशुमृतक परीक्षा कराई गई थी ?' 
“नहीं, सेनानी ! ' २22: ताण क 
अच्छा, एक बात और पूछना चाहता हूँ । वया शाकल नगरी में 

स्थविर मोग्गलान से आपकी भेंट हुई थी ? कुवकुटविहार के इन संघ- 
स्थविर को तो आप जानती ही होंगी । दो वषं पूर्व जव आप पाटलिपुत्र 
आई थीं, तो उनके दर्शन आपने अवस्य किए होंगे ।' 

'संघ-स्थविर का मुझे भलीमाँति स्मरण है। पर वह शाकल तो नहीं 
आए । मेरे पितृचरण स्थविरों और श्रमणों के प्रति अगाध श्रद्धा रखते हैं। 
मैं भी उनके साथ स्थविरों के दर्शन के लिए जाया करती थी । यदि स्थविर 
मोग्गलान शाकल जाते, तो मैं उनकी चरण-पूजा किए विना कदापि न 

V | 


“क्या आप स्थविर कश्यप को जानती हैं ?' 

जानती हूँ, सेनानी ! उन्हीं के चरणों में वैठकरं मैने त्रिपिटक की 
शिक्षा ग्रहण की थी ।' 

"क्या कभी यवनराज मिनेन्द्र से भी आपकी भेट हुई है ? ' 

“हुईं है, सेनानी ! वे अव श्रावक हो गए हैं। आचार्य नागसेन के साथ 
धमंचर्चा में ही उनका सारा समय व्यतीत होता है। हिंसा से वह घुणा 
करने लगे हैं, और उन्होंने अहिसा का ब्रत ग्रहण कर लिया है ।' 

“पर मैंने तो सुना है कि मिनेन्द्र मध्यदेश पर आक्रमण करने की तैयारी 
कर रहे हैं ।' 

'यह सत्य नहीं है, सेनानी ! युद्ध को वह अव गद्य समझने लगे हैं।' 

“मध्यदेश के जो बहुत-से स्थविर और श्रमण आजकल शाकल' नगरी 
में एकत्र हैं, वे अपना समय किस प्रकार व्यतीत करते हैं ?' 

“सब घमं चर्चा और पूजा-पाठ में व्यापृत रहते हैं, सेनानी ! ' 

विदुला की बातें सुनकर पुष्यमित्र अत्यन्त गम्भीर हो गए। उनकी 
मुख-मुद्रा को देखकर विदुला कॉप गई। हाथ जोड़कर उसने कहा, “मैं एक 
अबोध वालिका हूँ, सेनानी ! आपकी पौत्री के समान । बड़ों की वात मैं 
क्या जानूं । जो कुछ मैंने देखा, सुना और समझा, आपकी सेवा में निवेदन 
कर दिया । यदि मुपे कोई भूल हो गई हो, तो क्षमा कर।' 

- पुष्यमित्र आसन से उठकर खड़े हो गए थे। विदुला की दुरभिसन्धि 
का उन्हें आभास मिल गया था। वह चाहते थे कि तुरन्त आन्तर्वंशिक को 
बुलाएँ और स्थविरों के कुचक्र से बृहद्रय कौ रक्षा की व्यवस्था करे। उन्होंने 
पतङ्जलि से कहा, 'में अब चलता हूँ, भ्राचायें ! अमेक आत्ययिक कार्ये 
मुझे सम्पन्न करने हैं।' 
>“. पुष्यमित्र के चले जाने पर विदुला ने चैन की साँस ली, और सकुचाते 
इए कहा, मैं आपसे एक प्रार्थना करना चाहती थी, आचार्ये iE 

'निःसंकोच होकर कहो ।' क 

“प्रणय का पाश मुझे अपने घर से बहुत दूर खींच लाया है। पर स्वजनों 

को भुला सकना सुगम नहीं होता, आचार्य ! अपने कुटुम्बियों, सहपाठियों 

और सहेलियों की याद मुझे अभी से सताने लग गई है। सम्राट्‌ हर समय 

` तो मेरे साथ रह नहीं सकते। उनके विना मुझे बड़ा सूना-सूना-सा लगता 

है। अन्तःपुर में कोई ऐसा नहीं है, जिससे मैं अपने मन की वात कह सक्‌ 
और दो घड़ी हेंस-बोल सनू ।' | 

'अन्तःपुर में स्त्रियों की क्या कमी है, और राजमाता भी तो वहां हैं।' 

“राजमाता और मेरा क्या साथ, आचायं ! न जाने क्यों, हर समय 


उनकी आँखों से आँसू टपकते रहते हैं। मै पूछती हूँ, तो चुप रह जाती हैं। ` 


अन्तःपुर दास-दाप्तियों से परिपूर्ण है, वे सदा मेरी सेवा के लिए उद्यत रहती 
हैं। मुझे सब सुख प्राप्त हैं, पर सखियों के विना मेरा समय कैसे कटेगा ।! 
'तो तुम क्या चाहती हो ?? - 
“यदि अनुमति हो, तो अपनी कुछ सहेलियों को पाटलिपुत्र बुला लूँ। 
मेरे साथ रहेंगी, तो मेरा मन बहल जाएगा । अभी मेरी आयु ही क्या है, 
श्राचार्य ! हँसने-बोलने को जी चाहता है।' 


“अच्छा, मैं आन्तवंशिक से कह दूंगा । तुम जानती ही हो, उनकी अनु- 


मति के विना कोई नया व्यक्ति राजप्रासाद में प्रवेश नहीं पा सकता । तुम 
जिन सखियों को पाटलिपुत्र से बुलाना चाहती हों, उनके नाम तथा पते मुझे 
दे देना। उनके शील तथा चरित्र की जाँच के अनन्तर ही उन्हें यहाँ आने 
की अनुमति दी जा सकेगी । कोई और वात ?? , 

“एक प्रार्थना और है, आचायं ! मद्रक जनपद में भगवान्‌ तथागत का 


निर्वाण-दिवस बड़े समारोह के साथ मनाया जाता है। सुना है, पहले यहाँ ` 


पाटलिपुत्र में भी इस पर्व का बड़ा महत्त्व था। सहस्रो नर-नारी उस दिन 
कुक्कुट विहार में एकत्र हुआ करते थे, और चैत्यों की पुजा कर पुण्य लाभ 
प्राप्त करते थे। एक दासी मुझे बता रही थी, कि कुक्कुट विहार अव भूमि- 
सात्‌ हो गया है, और उसके सव स्थविर और श्रमण अन्यत्र चले गए zi 
मगध में सवको धा भिक स्वतन्त्रता प्राप्त है, और सव कोई अपने विश्‍वास 
के अनुसार पुजा-पाठ कर सकते हैं। कया यह सम्भव नहीं होगा, कि एकं 
वार फिर बुद्ध के निर्वाण-दिवस को घूमधाम के साथ मनाया जाए ?? 


“इसमें सम्भव न होने की क्‍या बात है? मैं जानता हूँ, कि पाटलिपुत्र 
के बहुत से निवासियों को तथागत के प्रति अगाध श्रद्धा हैं। मैं स्त्रयं सत्य ५ 
सनातन वैदिक घर्मे का अनुयायी हूँ, पर शाक्यमुनि बुद्ध को भी मैं सम्मान. 

की इष्टि से देखता हूँ । तथागत के निर्वाण-पर्व को मनाने का यहाँ कोई _ 


निषेध नहीं है।' 

“पर पुरोधा के अभाव में यज्ञ को कैसे सम्पन्न किया जा सकता है, 
आचार्य ! सुना है, यहाँ पाटलिपुत्र में अव कोई भी स्थविर तथा श्रमण नहीं 
रह गए हैं। भगवान्‌ के निर्वाण-पवं के अवसर पर त्रिपिटक का श्रवण किया 
जाता है। सत्शास्त्रों के प्रवचन का अधिकार केवल स्थविरो को ही है, 
आचाय ! चेत्यो की विधिवत्‌ पूजा भी वही करा सकते हैं। उनके बिना 


निर्वाण-दिवस को कैसे मनाया जा सकेगा ? कया यह सम्भव नहीं होगा, कि - 


मैं कतिपय स्थविरों को इस अवसर पर पाटलिपुत्र निमन्ब्रित कर सक॑ ?' 

“स्थविरो और श्रमणों के यहाँ आने-जाने में कोई रुकावट नहीं है । 
इसके लिए मेरी अनुमति की क्या आवस्यकता है ?' 

यह जानकर मैं आइवस्त हुई, आचार्य ! ' प 

पतञ्जलि के चरणों को स्पर्श कर विदुला अन्तःपुर को वापस लौट 
गई । उसका मन प्रसन्न था। उसे सन्तोष था कि जिस महान्‌ उद्देश्य को 
सम्मुख रखकर स्थविर कश्यप ने उसके प्रणय की बलि दी थी, उसकी पूर्ति 
का मागे अब निष्कंटक होना प्रारम्भ हो गया है। कितनी ही सत्री-स्त्रियाँ 
अव शीघ्र ही उसकी सखियों के रूप में अन्तःपुर में आ जाएंगी, और कितने 
ही स्थविर तथा श्रमण उसकी सहायता के लिए पाटलिपुत्र पहुँच जाएँगे । 
मगध की जनता के हृदय में भगवान्‌ तथागत की मध्यमा प्रतिपदा के प्रति 
अगाघ श्रद्धा है। कुक्कुट विहार का विध्वंस कर पुष्यमित्र ने जो घोर अनर्थ 
किया है, उससे वह असन्तुष्ट है। मैं असन्तोष की इस अग्नि को 
भड़काऊंगी। जब मिनेन्द्र' की यवन सेना मध्यदेश पर आक्रमण करेगी, 
पाटलिपुन्र के बहुत-से सैनिक भी पुष्यमित्र के विरुद्ध विद्रोह कर देंगे । सद्धर्म 
के उत्कर्ष का अब यही एकमात्र उपाय है। इसी के लिए तो मुझे स्थविर 
कश्यप ने पाटलिपुत्र भेजा है। बृहद्रथ से अब मेरा विवाह हो ही गया है । 
मैं सच्चे अर्थो में मगध की साम्राज्ञी बनूंगी । बृहद्रथ मगध पर शासन करेगे 
और मैं उन पर। 

( ४४ ) 
बुद्ध जयन्ती का समारोह 


बौद्ध धर्म के अनुयाधियों की इष्ट में वैशाख पूणिमा का बहुत महत्त्व 
है। इसी दिन गौतम वुद्ध का जन्म हुआ था, और इसी दिन उनका निर्वाण 
भी हुआ था । मगध के निवासी भगवान्‌ तथागत के प्रति अगाध श्रद्धा 
रखते थे और वंशाख पूर्णिमा के दिन पाटलिपुत्र के कुक्कुट विहार में बूर 
ग्रामो ओर नगरों से आए हुए लोगों की भीड़ लग जाती थी । इस दिन 
लोग चेत्यों की पूजा करते, स्थविरों के प्रवचन सुनते और स्तूपो की 
प्रदक्षिणा करते। पर कई वर्षों से यह उत्सव नहीं मनाया गया था । 
पर राजमहिषी विदुला ने अब वुद्ध जयन्ती को मनाने की अनुमति 
आचार्य पतञ्जलि से प्राप्त कर ली थी । 
बुद्ध पूणिमा का पे पाटलिपुत्र में एक वार फिर बड़ी धूमधाम के साथ 
मनाया गया । कुक्कुट विहार इस समय नहीं रहा था, पर अशोक द्वारा 
चनवाया हुआ विशाल स्तूप अव भी विद्यमान था । उसके समीप बहुत-से 
'पट-मण्डप लगा दिए गए, और सुदूर जनपदों से आए हुए सहस्नों श्रद्धालु 
लोग उनमें रहने लगे । स्थविरों, श्रमणों और भिक्षुओं की बहुत-सी मण्ड- 
लियाँ फिर पाटलिपुत्र के राजमार्गो, पथ-चत्वरों तथा पण्यवीथियों में घूमती 
हुई दिखाई देने लगीं । इनमें बहुत-से विदेशी भी थे। उन्होंने भी काषाय 
वस्त्र धारण किए हुए थे। यवन, शक, पार्थिव और वाल्हीक आदि जातियों 
के स्थविरों और श्रमणों को पाटलिपुत्र के नर-नारी घेर लेते, और उन्हें 
देखकर जोर-जोर से कहते--'वुद्धं शरणं गच्छामि, धर्म शरणं गच्छामि । 
लोग अपनी आँखों से राजा अशोक द्वारा स्थांपित धर्मविजय के परिणाम 
को प्रत्यक्ष रूप से देखकर गर्व अनुभव कर रहे थे । वे बातचीत करते हुए 
कहते--'कौन कहता है कि यवन विदेशी हैं । हममें और उनमें भेद ही क्या 
है। देश, जाति और रंग के भेद मिथ्या हैं। भगवान्‌ वुंद्ध के अष्टांगिक 
आयें मार्ग को अपनाकर ये भी आर्य ही बन गए हैं ।” इन वातों.को सुनकर 
एक नागरिक ने कहा--“इन विदेशी श्रमणों से हमें सावधान रहना नाहिए, ” 
भाई ! कहीं यवनराज मिनेन्द्र के गुढपुरुष न हों ।! इस बात से कुछ लोग 
ऋद्ध हो गए । एक नागरिक ने आवेश में आकर कहा---तुम्हें तो सबं जगह 
` शत्रुओं की दुरभिसन्थि ही नजर आती है। मेरी एक यवन स्थविर से बात 
हुई थी। वह बताते थे, कि यवंन राज्यों में सर्वत्र संघाराम विद्यमान हैं। 

उनमें सहल्नों भिक्षु निवास करते हैं और यवन नर-नारी श्रद्धापूर्वक त्रिपिटक 
का श्रवण करते हैं। उन्हें यह सब देखकर ग्राइचये होता है, कि यहाँ मगध 
में भगवान्‌ तथागत के प्रति वसी श्रद्धा नहीं रही है, जैसी कि यवन राज्यों 
में है। तुम व्यर्थ में छाया से डर रहे हो । यवनों के आक्रमण की आशंका 
सवथा निर्मूल है।' इस पर एक अन्य नागरिक ने कहा--'भाई, चुप भी 
रहो। दीवारों ड भी कान होतेः हैं । पथ-चत्वर पर खड़े होकर ऐसी वाते 
न करो । कहीं सेनानी के गूढ्पुरुषों ने सुन लिया, तो जन्म-भर के लिए 
कारागार में वन्द कर दिए जाओगे।' 

वुद्ध पूणिमा का पर्व जिस ढंग से पाटलिपुत्र में मनाया जा रहा था, 
उसके समाचार सुनकर पुष्यमित्र तुरन्त आचार्य पतञ्जलि की सेवा में 
उपस्थित हुए और प्रणाम निवेदन के अनन्तर उन्होंने कहा--'यह मैं क्या 
सुन रहा हूँ, आचार्य ! ' निपुणक के कुचक्र के कारण कितने ही विदेशी गूढ़- 
पुरुष इस समय स्थविरों, श्रमणों और भिक्षुओं के वेश में पाटलिपुत्र आ गए 
हैं। विदुला का सहारा पाकर राजप्रासाद भी शत्र ओं के गूढुपुरुषों से परि- 
पूर्ण हो गया है । मोग्गलान ने शाकल नगरी में रहते हुए जिस षड्यन्त्र का 
सूत्रपात किया था, वह सफल होता हुआ प्रतीत होता है। हम कव तक इसे 
सहते रहेंगे, आचायं ! ˆ 

हमें अभी प्रतीक्षा करनी होगी, वत्स ! बुद्ध जयन्ती के उत्सव को 
सकुशल समाप्त हो लेने दो | जनता की भावनाओं को ठेस न पहुंचाओ ।' 

"पर पाटलिपुत्र की जनता एक बार फिर स्थविरों के प्रभाव में आ गई 
है, उन स्थविरों के जो आयंभूमि के शत्र, हे, जो मिनेन्द्र के साथ मिलकर 
मध्यदेश पर आक्रमण करने के लिए तैयारी में संलग्न है । वुद्ध जयन्ती का 
यह समारोह उन्हीं के षड्यन्त्र का परिणाम है।' 

“यह सही है, पर'हमें धयं से काम लेना होगा। मागध साम्राज्य की 
सम्पूर्ण सेना को पाटलिपुत्र बुला लो और अपनी सँन्यशकिति का प्रदर्शन करो ।' 

इस पर पुष्यमित्र कुछ कहने को ही थे कि एक दण्डधर आया और दाएं 
हाथ को मस्तक से लगाकर वोला--'इस प्रकार अकस्मात्‌ ही यहाँ आ जाने 
के लिए. मुंझे क्षमा करें, सेनानी ! एक आत्ययिक कार्ये से आन्तर्वशिक ने 
सुभेभ्रापकी सेवा में भेजा है। पाटलिपुत्र की दक्षिणी पण्यवीथियों में उपद्रव 
प्रारम्भ हों गया है।' 

“संब समाचार विस्तार से कहो ।' 
/ कुक्कुट विहार के भग्नावश्षेषों पर जो पट-मण्डप बने हुए थे, अचानक 
उनमें आग लग गई । इस कारण वहाँ एकत्र नर-तारियों में भगदड़ मच 

गई, और बहुत-से लोग पण्यवीथियों में आ घुसे। उन्होंने वहाँ लूटमार शुरू 
कर दी। बहुत-से यात्री और भिक्षु इस लूटमार में सम्मिलित थे । पाटलिपुत्र 
की जनता इससे बहुत उद्विग्न है, सेनानी ! ' - 

'आन्तर्वशिक सेना के सैनिक क्‍या वहाँ नियुक्त नहीं थे ? 

“थे, सेनानी ! उन्होंने डटकर नु का सामना किया। पर.वे इस 
अकस्मात्‌ आक्रमण के लिए तैयार नहीं थे। बात की बात में बहुत-सी पण्य- 
शालाएँ लूट ली गई, और जनता में हाहाकार मच गेया ।' 

“यह आग किस प्रकार लगी थी? ' 

'यह ज्ञात नहीं हो सका है, सेनानी ! कई प्रकार की अफवाहें सुनने में 
आ रही हूँ । कुछ लोगों का कहना है, कि एक पाकशाला से अग्निकाण्ड का 
आरम्भ हुआ था । पर ऐसा भी कहा जा रहा है कि यह आग किसी ने जान- 
बूझकर लगाई है ।' 

“आन्तवंशिक वीरवर्मा को तुरन्त मुझसे मिलने के लिए कहो।'. 

“इस समय वह उपद्रव को शान्त करने के लिए गए हुए हैं।' 

सेनानी पुष्यमित्र का आदेश पाकर दण्डघर जाने को ही था, कि वीरवर्मा 

वहाँ आ गए । प्रणाम निवेदन के अनन्तर उन्होंने कहा--'उपद्रव अब शान्त 
हो चुका है, सेनानी ! आप कोई चिन्ता नकरें।  ” Ms 

“कुक्कुट विहार के पट-मण्डपों में आग किस प्रकार लगी थी ?' सेनानी 

ने प्रश्‍न किया । 


“दो यात्री सन्देह में बन्दी बनाए गए हैं। वे संदिग्ध अवस्था में काशी 


की दिशा में चसे जा रहे थे ।' 
'वे कहाँ हैं ?” र्य 
टॅ हाणी pi ही एक गुल्मपत्ति'उन दोनों को अपने साथ 
आया । उन्हे देखकर पुष्यमित्र ने उनसे पुछा--'तुम कौन हों और कहाँ 
के निवासी हो हर पु 3 पुछा- । तु हा आर कहा 
“हुम सर्वथा निरपराध हैं, सेनानी ! बुद्ध जयन्ती के समारोह. में 
सम्मिलित होने के लिए पाटलिपुत्र आए थे । हम कुछ नहीं जानते । 
व्यक्ति ने हाथ जोड़कर कहा । 5 ह Mn 


भें पूछता हूँ, तुम्हारे नाम क्या हैं, और तुम कहाँ के रहने वाले होः? अ . 


मेरा नाम सारसक है, सेनानी ! वाराणसी का निवासी हूँ, और वहाँ 


- लौहकार का कार्य करता है। मेरा यह साथी भी वहीं का रहने वाला है। 


इसका नाम AAGA है । वहाँ यह पक्वमांसिक का व्यवसाय करता हे!” 
“तुम कब पाटलिपुत्र आए थे?! : व 

'कोई दो दिन हुए, सेनानी ! 

“यात्रियों के लिए जो अनेक पट-मण्डप पाटलिपुत्र के नागरिकों द्वारा 
बनवाए गए थे, उन्हीं में से एक में हमने भी डेरा जमा लिया था, सेनानी ! 
दो दिन यहाँ बड़े सुख से विताए। स्थविरों ओर श्रमणों के प्रवचनों का 
श्रवण करते रहे और देवदर्शन कर पुण्यलाभ प्राप्त किया । पर हम निर्धन 
कर्मकर हैं, सेनानी ! यहाँ कब तक ठहर सकते थे ? श्रम ही हमारी आजी- 
विका का आधार है। जो थोड़े-से कार्षापण साथ लेकर आए थे, वे समाप्त 
हो गए थे। अब यही चिन्ता थी कि शीघ्र से शीघ्र वाराणसी वापस लौट 
जाएँ और फिर से अपने व्यवसाय प्रारम्भ कर दें ।' 

“तो तुम्हें बन्दी क्यों वना लिया गया ?? a 

“यह हम क्या जानें, सेनानी ! हमने आग नहीं लगाई, हम संथा 
निरपराध हैं ।' 

उनकी वात सुनकर गुल्मपति चण्डसेन ने कहा--'क्षमा करें, सेनानी ! 
लातों के भूत बातों से नहीं माना करते । मुझे आदेद दीजिए, मैं इनसे सच्ची 
बात उगलवा देता हूँ ।! 
` पुष्यमित्र की अनुमति प्राप्त कर चण्डसेन उन्हें वाहर्‌ ले गया। दण्ड 
का आघात प्रारम्भ होते ही वजमुख ने हाथ जोड़कर कहा--'मैं कोई बात 
नहीं छिपाऊंगा, नायक ! सब सच-सच बता दूंगा । मुझे मारिए नहीं ।' 
गुल्मपति वज्चमुख को साथ लेकर पुष्यमित्र के सम्मुख उपस्थित हुआ, 
- और जोरसे वोला--'वोल, तुरे क्या कहना है? यह काम तुझसे किसने 
करवाया ?' ; 

मैं शाकल का ZI स्थविर कश्यप के आदेश से पाटलिपुत्र 
“आया था। उन्होंने ही मुझझआग लगाने के लिए कहा था। मेरा यह साथी 
भी शाकल का ही रहने वाला है। वहाँ हम गूढ़पुरुष का कार्य करते हैं ।' 

'सत्रियों के किस वर्ग से तुम्हारा सम्बन्ध हे? ' 

` “तीक्ष्ण वर्ग के साथ, नायक ! ! 
` “कद्यप्र ने तुम्हें क्या कहकर यहाँ भेजा था ?' 
इक, ५ उन्होंने हमसे कहा था, मगध का शासनतन्त्र सद्धमे से विमुख हो गया 
है। सेनांनी के आदेश से कुक्कुटविहार का ध्वंस किया जा चुका है। वह 
सद्धर्म के शत्र हैं। मगध में फिर से भगवान्‌ तथागत के अष्टा ङ्गक आर्य- 
मी को स्थापित करना है। अब भी वहाँ बहुत-से ऐसे लोग हैं, जो सद्धं 
के प्रति आस्था रखते हैं । पट-मण्डपों में आग लगते ही पाटलिपुत्र में उपद्रव 


a 

प्रारम्भ हो जाएगा। तीर्थयात्रियों के भेस में जो वहुत-से तीक्ष्ण सत्री बुद्ध 
जयन्ती के उत्सव में सम्मिलित होने के लिए यहाँ आए हुए हैं, वे लूटमार 
शुरू कर देंगे और सर्वत्र अव्यवस्था मच जाएगी । हमें क्षमा करें, नायक ! 
मैने सब सच-सच बता दिया है।' > 

सारसक और वज्रमुख को कारागार भेज दिया गया । आन्तवंशिक 
चीरवर्मा को पुष्यमित्र ने आदेश दिया--'जो भी स्थविर श्रमण और भिक्षु 
इस समय अन्य जनपदों से पाटलिपुत्र आए हुए हैं, सबको,वन्दी बना लो। 
कोई भी यहाँ से जाने न पाए ।' 


( ४५) 
“इह पुष्यामत्रं याजयामः? 


वीरवर्मा के चले जाने पर पतञ्जलि ने पुष्यमित्र से कहा--'सीमान्तों 
की सेनाओं को पाटलिपुत्र आने का आदेश भेजा जा चुका है न?! 

. हाँ, आचार्ये ! नमंदा के तट पर हमारा जो अन्तपाल दुगं है; उसके 
दु्गेपति वीरसेन पाटलिपुत्र के लिए प्रस्थान कर चुके हैं। विदर्भ की सेना 
` भी माधवसेन के नेतृत्व में चम्बल नदी को पार कर गई है । पर अहि- 

च्छत्र, इन्द्रप्रस्थ और कुरु देश में हमारी जो सेनाएँ हैं, उन्हें यहाँ आने 
का आदेश नहीं दिया गया है। मिनेन्द्र के आक्रमण की आशंका अभी दुर 
नहीं हुई है । यवन सेना का प्रतिरोध करने के लिए उत्तर-पश्चिमी' सीमान्त 
पर हमारी सेनाओं का रहना आवश्यक है ।' 
“विदिशा और विदमं की सेनाओं में कितने सैनिक हैं ?' 
“साठ सहस्र के लगभग, आचार्यं !' - 
यहाँ जो आन्तर्वशिक सेना है, उसमें सैनिकों की कितनी संख्या है?” 
“दस सहस्र । 
'विद्म और दशाणं की सेनाएँ कब तक पाटलिपुत्र पहुँच जाएँगी ?' 
'ज्येष्ठ मास का अन्त होने से पूर्व ही, आचाय !! ` ` ` 
“ठीक है, आषाढ़ कृष्णा पञ्चमी के दिन पाटलिपुत्र में सैन्यशक्ति का 
विशाल प्रदशन किया जाएगा। राजप्रासाद के दक्षिण में जो विशाल उद्यान 
है, उसमें नया स्कन्धावार स्थापित करने की व्यवस्था कर दो। पदाति, 
अद्वारोही, रथी और गजारोही-चारों प्रकार के सैनिकों के निवास के 
लिए पृथक्‌-पृथक्‌ प्रबन्ध किया जाए। एक नया आयुधागार भी वहाँ बनवा 

दो, जिसमें सव प्रकार के अस्त्र, शस्त्र और अन्य युद्ध सामग्री प्रभूत परिमाण 
में संचित रहे। हाँ, हमारी सैन्यशक्ति में नौसेना का भी स्थान है। हिद्निका 
नौकाओं को भी गंगा के तट पर एकत्र कर दिया जाए ल 

'जो आज्ञा, आचाये ! पर यह सब किस लिए? पाटलिपुत्र पर किसी 
बाह्य आक्रमण की अभी कोई आशंका नहीं है। यवन सेना का सामना करने 
के लिए कुरुक्षेत्र, इन्द्रप्रस्थ और अहिच्छत्र में हमारी सेनाएँ तैयार हैं ही ।! 

“हमें आभ्यन्तर शत्रु का भय है। वाह्य शत्र की हमें कोई परवाह नहीं 
है। कश्यप और मोग्गलान के नेतृत्त्व में आयंभूमि के विरुद्ध जिस कुचक्र का 
सूत्रपात किया जा रहा है, उसका कुछ आभास तुम्हें मिल ही चुका है। 
यह एक अत्यन्त व्यापक तथा गम्भीर षड्यन्त्र है, वत्स ! स्थविरों की यह 
योजना है कि मिनेन्द्र की यवन सेनाएँ जव मध्यदेश पर आक्रमण करे, तो 
मगध में विद्रोह हो जाए और वौद्ध घमं के अनुयायी पाटलिपुत्र के शासन- 
तन्त्र के विरुद्ध उठ खड़े हों । वे धर्म के नाम पर जनता में विद्वेष की अग्नि 
को प्रदीप्त करने का प्रयत्न कर रहे हैं। बृहद्रथ उनके इस षड्यन्त्र में 
सम्मिलित है । विदुला को इसी प्रयोजन से शाकल से पाटलिपुत्र भेजा गया 
था, ताकि वह वृहद्रथ को अपने प्रभाव में ले आए मौर उसे हमारे विरुद्ध 
कर दे। स्थविरों की यह योजना सफल भी हो गई है। द पूर्णिमा. के 
अवसर पर पाटलिपुत्र में जो उपद्रव हुए, वे इसी योजना के परिणाम थे । 
हमें बृहद्रथ को राजसिहासन से च्युत करना होगा।' 

"पर इसके लिए सँन्यशक्ति की क्या आवश्यकता है, आचार्य ! गत 
चर्षो में कितने ही मौर्य कुमार राजसिहासन पर आरूढ़ हुए और पदच्युत 
भी कर दिए गए । मौय राजकुल के लिए तो यह साधारण वात है।' 

'हुमें अब मौयं कुल का ही अन्त करना है, वत्स ! मौयों में कोई भी 
ऐसा कुमार रहीं है, जिसे कूटस्थानीय बनाकर मगध के शासनततन्तर में शक्ति 
का संचार किया जा सके । चिरकाल तक राजशक्ति और धन-सम्पदा का 
भोग कर मौर्ये कूल सर्वेथा अकमंण्य तथा निर्वीर्ये हो गया है। मैं इस प्रश्‍न 


. “पर गम्भीरतापूर्वक विचार कर चुका हुँ। मैंने यही निर्णय किया है कि 


पाटलिपुत्र के राजसिंहासन पर किसी ऐसे Fe आसीन कराया जाए, 
जो वस्तुतः सशक्त हो और जिसके नेतृत्त्व में म की शत्रुओं से रक्षा 
की जा सके । मेरी इष्टि में ऐसे व्यक्ति केवल तुम हो। पाटलिपुत्र का राज- 


` “हासन तुम्हें ही सम्भालना होगा, वत्स ! इसी में आयेंभूमि का कल्याण _ 
है। राजकुल में परिवर्तन मगध की परम्परा के सर्वथा अनुकूल है।' है 


'मैं अब, युवक नहीं रहा हूँ, झ्राचायें ! मेरा पोत्र वसुमित्र तक किशोर 

हो गया है। इस आयु में राज्य का भार सम्भाल सकना मेरे लिए सुगम नहीं 
होगा। एक बात और भी है। मैं राजकुल का नहीं हुँ। ब्राह्मण बंश में 
उत्पन्न व्यक्ति को मगघ की जनता राजा के रूप में स्वीकार नहीं करेगी U' 

“यह सब सोचना तुम्हारा काम नहीं है, वत्स ! यवनों के आक्रमण से' 
आयंभूमि की रक्षा तभी सम्भव है, जब पा धुत त्र के राजसिहासन पर 
कोई ऐसा व्यक्ति प्रारूढ़ हो, जो चन्द्रगुप्त और बिन्दुसार के समान प्रतापी, 
शूर और साहसी हो। तुम में ये सब गुण विद्यमान हैं। प्राचीन आर्य परम्परा 
का अनुसरण कर मैं परिषद्‌ का अधिवेशन बुलाऊँगा । मगध के सब मन्त्री, 
अमात्य, पुरोहित, पौर, जानपद और ग्रामणी उसमें आमन्त्रित किए.जाएंगे। 
यदि उन्हें राजा के पद के लिए तुम्हें वरण करना स्वीकार हो, तब तो तुम्हें 
कोई विप्रतिपत्ति नहीं होनी चाहिए । मगघ के राजसिहासन पर तो कितने 


ही जघन्यज तथा शूद्रप्राय व्यक्ति भी आसीन यश हैं। तुम तो ब्राह्मण . 


कुल में उत्पन्न हुए हो। राजसूय यज्ञ द्वारा ही कोई व्यक्ति राजा का पद 
प्राप्त करने का अधिकारी होता है। तुम्हारे राजसिहासन पर आसीन होने 
के समय जो राजसूय यज्ञ होगा, उसका पौरोहित्य मैं स्वयं करूँगा ।' 

“आपके सम्मुख मैं क्या कह सकता हूँ, आचार ! ' 

'पर बृहद्रथ को पदच्युत कर सकना सुगम नहीं होगा, वत्स ! मगघ में 
बहुत-से नर-नारी मौर्य कुल के प्रति अनुरक्त हैं। पाटलिपुत्र के कितने ही 
श्रेष्ठियों, वैदेहकों और शिल्पियों ने मौर्य राजाओं का अनुग्रह प्राप्त कर 
अपार घन-सम्पदा एकत्र की है। मौर्य बंश के अन्त से ये उद्वेग अनुंभव 
करेंगे। फिर साम्प्रदायिक समस्या का भी हमें सामना करना होगा । 
मोग्गलान और कश्यप के सत्री और गूढ्पुरुष मगध में सवंत्र छाए हुए हैं। 

वे जनता को हमारे विरुद्ध उकसा रहे हैं। उनका कहना है कि हम बौद्ध धमं 
के शत्रु हैं। कुककुटविहार के विध्वंस की दुहाई देकर वे लोगों को भड़ काने 
में तत्पर हैं। सर्वत्र साम्प्रदायिक विद्वेप की अग्नि सुलगनी प्रारम्भ हो 
गई है। बृहद्रथ भगवान्‌ तथागत का अनुयायी है, अतः वौद्ध लोग समभते 
हैं कि उनका राजसिहासन पर आसीन रहना सद्धर्म के उत्कर्षं के. लिए 
आवश्यक है। आर्यभूमि की रक्षा का उन्हें ज़रा भी ध्यान नहीं है। यवन- 
राज मिनेन्द्र को भी वे अपने घर्म का संरक्षक मानते हैं। मुझे भय है कि 
बृहद्रथ को राज्यच्युत करते समय पाटलिपुत्र में कोई नया उपद्रव न खड़ा 
हो जाए। मिनेन्द्र इसी ग्रवसर की प्रतीक्षा कर रहा है। मगध में विद्रोह 
होते ही वह मध्यदेश पर आक्रमण कर देगा । सँन्यरकित के प्रदर्शन का जो 
निइचय मैंने किया है, उसका यही कारण है। वाहीक, कुरु तथा पाङचाल में 

'तुम्हारी जो सेनाएं हैं, वे तो पर्याप्त हैंन? 
वहाँ हमारे एक लाख से भी अधिक सैनिक विद्यमान हैं ।' 

, ज्येष्ठ कृष्णा पञ्चमी से पूर्व ही दक्षिणापथ की सेनाएं पाटलिपुत्र पहुँच 
गई । राजप्रासाद के दक्षिण में मागध साम्राज्य की सैन्य॒शक्ति का प्रदर्शन 
किया गया। बृहद्रथ इस समारोह में सम्मिलित होने के लिए निमन्ब्रित 
था। जब वह सेना का निरीक्षण कर रहा था, अकस्मात्‌ उस पर आक्रमण 
'कर दिया गया, और उसे वन्दी बना लिया गया । पाटलिपुत्र की प्राचीर पर 
तत्काल कुछ तूयकर प्रकट हुए, और तुरही-नाद के साथ उन्होंने घोषित 
किया--'बृहद्रथ को शासनच्युत कर दिया गया है। मन्त्रिपरिषद्‌ का निर्णय 
है, कि सेनानी पुष्यमित्र को राजा के पद पर अभिषिक्त किया जाए । मगध 
> अमात्य, पौर, जानपद, पुरोहित और ग्रामणी शीघ्र परिषद्‌ में एकत्र 
होंगे और मन्त्रियों के निर्णय पर विचार-विमर्श करेंगे। यदि परिषद्‌ ने 
मत्त्रियो के निर्णय को स्वीकार कर लिया, तो सेनानी के राज्याभिषेक का 
समारोह सम्पन्न किया जाएगा । बोलो, नागरिको ! सेनानी पुष्यमित्र की 


'जय ! आचार्य पतञ्जलि की जय !! 


तूर्येकरो के घोष को सुनकर जनता ने भी पुष्यमित्र और पतञ्जलि 
“का जय-जयकार किया। मोग्गलान और कश्यप के सत्री और गूढुपुरुष इससे 
'स्तव्ध रह गए । सँन्यदाक्ति के सम्मुख वे पूर्णतया असहाय थे। आन्तवंशिक 
'वीरवर्मा के सैनिक राजप्रासाद में गए, और उन्होंने विदुला, उसकी सखियों 
तथा साथियों को भी वन्दी बना लिया । 

मंगध की परिषद्‌ ने मन्त्रियो के निर्णय का उत्साह के साथ समर्थन 


'किया । यह निश्‍चय किया गया, कि आषाढ़ के प्रथम दिन सेनानी पुष्यमित्र 


को राजा के पद पर अभिषिक्त करने के लिए राजसूय यज्ञ का अनुष्ठान 


“किया जाए। इसके लिए जिस-जिस सम्भार की आवश्यकता थी, उसे तुरन्त 


एकत्र करने का आदेश दे दिया गया। चिर काल से मगध में ऐसे राजाओं 


“का शासन था, वैदिक धर्मे तथा याज्ञिक कर्मकाण्ड में जिनकी आस्था नहीं 


थी । 'प्रंतिज्ञादुबंल' बृहद्रथ को राजासिहासन से च्युत कर मगध की परिषद्‌ 


ने जब सेनानी पुष्यमित्र को साजा के मद पर भिधया मित्र को राजा के पद पर अ निर्णय 
“किया, तो आचार्य पतञ्जलि ने यह निदचय किया कि उसे राजसूय यज्ञ 


द्वारा राजा बनाया जाए और राज्याभिषेक की वैदिक विधि का अविकल 
रूप से अनुसरण किया जाए। राजसूय यज्ञ पाटलिपुत्र के लिए एक नई 


` “बाते थी। वहाँ के लोग इसे देखने के लिए उत्सुक थे। राजप्रासाद के 


-ङ्गण में एक विशाल मण्डप का निर्माण किया गया, और शास्त्रीय विधि 

से यज्ञवेदी बनाई गई । विधिवत्‌ अग्नि,कां आधान करने के अनन्तर पुष्य- 
मित्र से कहा गया कि वह पुरोहित, मन्त्री, अमात्य, सेनापति, सूत, राज- 
महिषी, ग्रामणी आदि प्रमुख व्यक्तियों को 'हवि' रा करे । हवि द्वारा 
उनके प्रति सम्मान प्रगट करते हुए पुष्यमित्र ने कहा--'में आपके लिए ही 
अभिषिक्त हो रहा हूँ, और आपको अपना अनुगामी बनाता हुँ।' हवि 
प्रदान के पश्चात्‌ जलों द्वारा पुष्यमित्र का अभिषेक किया गया। ये जल 
सरस्वती, गंगा, यमुना आदि नदियों, विविध जलाशयों, कुओं, समुद्र और 
वर्षा से प्राप्त किए गए थे। विविध जलों से अभिषेक के अनन्तर पुष्यमित्र 
को उष्णीष आदि वस्त्र धारण कराए गए, और धनुष तथा तीन वाण उसके 
हाथ में देकर यह कहा गया कि पृथिवी, अन्तरिक्ष तथा द्यौ:---इन तीनों 
लोकों की रक्षा करना तुम्हारा कत्तव्य है। अभिषेक की विधि सम्पन्न हो 
जाने पर पुष्यमित्र से प्रजापालन की शपथ ग्रहण कराई गई । : 

यज्ञ सभा के विसर्जन से पुवं आचार्य पतञ्जलि अपने आसन से उठकर 
खड़े हुए, और सभासद्‌ वर्ग को सम्बोधन करते हुए उन्होंने कहा--'मगध 
का यह अहोभाग्य है जो पुष्यमित्र जैसा वीर, साहसी और सुयोग्य पुरुषसिह 
उसके राजसिहासन पर आरूढ हुआ है। राज्य में राजा की स्थिति कूट- 
स्थानीय होती है। यदि राजा उत्थानशील और कमंठ हो, तो मन्त्री, 
अमात्य, सेनापति आदि सब राजकर्मचारी भी उत्थानशील हो अपने-अपने 
कतंव्यों के पालन में तत्पर रहते हैं। पर यदि राजा प्रमादी हो जाए, तो 
राजपुरुष भी प्रमाद करने लगते हैं। राजा का जो शील हो, वही शील प्रजा 
का भी हो जाता है। भीष्म ने ठीक कहा था, कि काल राजा का निर्माण 
नहीं करता, हा का निर्माण किया जाता है। इसी- 
लिए ऐसे व्यक्ति को ही राजो के पद पर होना चाहिए, जिसकी वुद्धि 
तीक्ष्ण हो, प्रतिभा और शौर्य की जिसमें अतिशयता हो, और काम, क्रोध, 
मोह, लोभ तथा चापल्य पर जिसने काबू पाया हुआ हो। यह आवश्यक है 


' कि राजा प्रज्ञा और उत्साह के गुणों से सम्पन्न हो। मौर्य कुल के राजा 


सर्वथा अकर्मण्य और निर्वीयं हो गए थे। यही कारण था, जो यवनराज 
दिमित्र भारतभूमि को आक्रान्त करता हुआ साकेत नगरी तक चला आ 
सका था। मुझे विश्वास है कि पुष्यमित्र के नेतृत्त्व में मगघ के शासनतन्त्र 
में नई शक्ति और स्फूर्ति का संचार होगा, और यवन लोग हमारी आयं- 
भूमि की ओर आँख उठाकर भी नहीं देख सकेंगे । हम सव धर्मों, सम्प्रदायों 


२2> और पाषण्डों का आदर करते हैं। शासनतन्त्र किसी के धमं में हस्तक्षेप 
हल अनादी करता। सब कोई अपने विचारों और विद्वासों के अनुसार पूजा-पाठ 
A - 


LA ” 


इ 

कर सकते हैं । आयो की यही सनातन परम्परा है। ब्राह्मणों और श्रमणों में 

विरोध व विद्वेष का कोई समुचित कारण नहीं है। पर यदि किसी सम्प्रदाय 

नेता और गुरु अपनी घामिक मर्यादा का अतिक्रमण कर विदेशी शत्रुओं | 

के साथ्‌ मिल जाएँ और आर्यभूमि के विरुद्ध षड्यन्त्र करने में तत्पर हो 

जाए, तो उनके इस कुकृत्य को शासन कैसे सह सकता है। भारत हम सबकी 

मातृभूमि है, हम सब इसके पुत्र है। इसकी रक्षा करना और इसके उत्कर्ष 

' के लिए प्रयत्नशील रहना हम सबका पुनीत कर्तव्य है। मेरा आशीर्वाद है 

कि पुष्यमित्र के नेतृत्त्व में हमारी इस पुण्यभूमि का हितं एवं कल्याणहो ।' 

पुष्यमित्र और पतञ्जलि की जय-जयकार के साथ दा य यज्ञ की 
समाप्ति हुई और पाटलिपुत्र की जनता में नई आशा का संचार हो गया। 


( ४६ ) 
बखदवमेध यज्ञ 


-शाकल नगरी के विशाल संघाराम के सुविस्तीणं प्रांगण में खडे हुए 
स्थविर कश्यप उत्सुकता के साथ किसी के आगमन की प्रतीक्षा कर रहे थे। 
उनका मुखमण्डल आक्रोश से रक्‍तवणं हो रहा था, और उनके मस्तक पर 
चिन्ता की रेखाएं उभरी हुई थीं। कभी वह तेज कदमों से टहलने लगते, 
और कभी YA दिशा की ओर एकटक इष्टि से देखने लगते । उन्हें अधिक देर 
प्रतीक्षा नहीं करनी पड़ी । सूर्यास्त से पूर्व ही दो अश्वारोही वहाँ प्रगट हुए, 
और उन्होंने नतमस्तक हो स्थविर को प्रणाम किया । कश्यप उन्हें संघाराम 
के गुप्तगृह में ले गए, और उद्वेग के साथ उन्होंने प्रन किया-- 

यह क्या हो गया, निपुणेक । पुष्यमित्र ने बृहद्रथ को राज्यच्युत कर 
दिया, और तुम देखते ही रह गए। तुम तो औशनस नीति में अपने को बहुत 
प्रवीण समझते थे ` 

_ “मै क्या करता, स्थविर ! यह पतञ्जलि अत्यन्त चतुर और धूत है। 
उसके सम्मुख भेरी एक नहीं चली । साम्राज्य की सव सेनाग्नों को उसने 
पाटलिपुत्र बुला लिया, और सैग्यशक्ति का प्रदशन करते हुए बृहद्रथ को 
बन्दी बना लिया । सेना का सेनापतित्त्व पुष्यमित्र के हाथों में था ही, उसके 
सामने हम कर ही क्या सकते थे? मैं बहुत लज्जित हूँ, स्थविर ! हे 

*बृहुद्रथ अव कहाँ है क्या वह पाटलिपुत्र के कारागार में बन्दी का 
जीवन व्यतीत कर रहा है ?' 

“नहीं, स्थविर ! उसे पतञ्जलि ने बन्धनमुक्त कर दिया है । विदुला, 
बुघगुप्त और उनके सब साथी भी कारागार से छोड़ दिए गए हैं। पर अब 
वे सोराष्ट्र चले गए हैं, और वहीं निवास करने लगे हैं। बुधगुप्त ने बहुत 
प्रयत्न किया कि सम्राट्‌ शाकल चले आएं, पर उन्होंने स्वीकार नहीं किया । 
वह राजपाट से विरक्त हो गए हैं।' 

और विदुला ? वह तो सद्धमं के उत्कपं के प्रयोजन से ही पाटलिपुत्र 
गई थी।' 

“राजमहिषी भी सञ्राट्‌ के साथ सौराष्ट्र में ही जा बसी हैं।' 

“मोग्गलान के कया समाचार है ?' 

मुझे उनसे मिले बहुत समय हो गया है, स्थविर ! श्रावस्ती के जेतवन 
विहार में उनके दर्शन किए थे। वह बहुत उद्विग्न थे। कहते थे, शीघ्र ही 
शाकल आकर संघ-स्थविर से भेंट करेंगे।' . 

'तुम्हारे सत्री और गूढ़पुरुष क्या कर रहे हैं ?' 

“पाटलिपुत्र में उनका रह सकना ग्रव सम्भव नही रहा है, स्थविर ! 
सर्वसाधारण लोग शक्ति के सम्मुख सिर भुका देते हैं। पुष्यमित्र की शक्ति 
के सामने सब अपने को असहाय अनुभव कर रहे हैं।' 

क्या सद्धर्मं मध्यदेश से .पूर्णतया लुप्त हो गया है? स्थविरों और 
श्रमणों का क्या वहाँ कोई भी प्रभाव नहीं रहा है? पुष्यमित्र और पतञ्जलि 
एक ऐसे मागं का अनुसरण करने में तत्पर हैं, जो आदि में अमत्य है, मध्य 
में असत्य है, और अन्त में असत्य है । क्या वे इस मिथ्या पाषण्ड को मव्य- 
देश में फिर ते स्थापित करने में समर्थ हो जाएँगे ? 

“लक्षण तो ऐसे ही हैं, स्थविर ! ' 

“श्रावस्ती, काम्पिल्य और कौशाम्बी आदि के संघारामों में जो सहस्नों 
भिक्षु और श्रमण निवास कर रहे हैं, क्या अपने कतंव्य का उन्हें ज़रा भी 
ध्यान नहीं है ?' 

“शाकल भाते दुर मधी में मैं अनेक संघारामों में गया था। स्थविरों 
ओऔर-श्रमणों से भी मैंने भेंट की थी । उन्हें पुष्यमित्र के शासन से कोई भी 
उद्वेग अनुभव नहीं होता । उनका कहना है कि मगध के नए शासनतन्त्र को : 
सद्धर्म से कोई भी विरोध नहीं है। गृहस्थ लोग अव भी पहले के समान 
त्रिपिटक के सूत्रों का श्रवण करते हैं, देवदर्शन कर पुण्य लाभ प्राप्त करते ह 
और चैत्यों की पुजा करते हैं। घर्म और पुजापाठ की सबको पूरी-पूरी 
स्वतन्त्रता है। मध्यदेश के स्थविर और भिक्षु सन्तुष्ट हैं, क्योंकि पुष्य मित्र 
उनके घामिक कार्यकलाप में कोई वाधा नहीं डालता !? 

थे तो बहुत बुरे लक्षण हैं, निपुणक ! क्या सद्धं में अब वह शक्ति 
'नहीं रह गई है, जिससे मध्यदेश में भगवान तथागत र 
न अ भगवान्‌ तथागत के शासन को फिर से 

क्या कहूं, स्थविर ! मगध और उसके साम्राज्य में आज स्त्र पुष्य- 
मित्र और पतञ्जलि का जय-जयकार हो रहा है। सर्वसाधारण जनता 
उदीयमान सूर्यं की पूजा किया करती है, अस्तंगामी सूर्यं की नहीं । 
पाटलिपुत्र में अब अश्वमेघ यज्ञ की तैयारी की जा रही है। प्रजा इससे 
सन्तुष्ट है। लोग कहते हैं, चन्द्रगुप्त और बिन्दुसार के दिन अब एक ' 
बार फिर वापस आ जाएंगे । हिन्दूकुश तक फिर से मगध की विजयपताका 


फहराने लगेगी ।' 


'अझ्वमेघ यज्ञ की विधि को मैं भलीभाँति जानता हूँ । सद्ध के शत्रुओं 
की यह पुरानी परम्परा है । इसी का अनुष्ठान कर वे सावभौम और सम्राट्‌ 
'का पद प्राप्त किया करते थे। अच्छा, यह बताओ, यज्ञीय अरव की रक्षा के 


"लिए जो सेना जाएगी, उसका सेनापति कौन होगा ?' 


'अर्निमित्र का पुत्र वसुमित्र ।' 
'वाहीक देश में जो बहुत-से जनपद और गणराज्य हैं, क्या उन्हें पुष्प- , 


"मित्र के विरुद्ध खड़ा नहीं किया जा सकता ? इन्हें अपनी स्वतन्त्रता बहुत 
“प्रिय है। यज्ञीय अर्व जहाँ-जहाँ निविरोध रूप से चलता जाता है, वे सब 


प्रदेश अश्‍्वमेधयाजी राजा के अधीन मान लिए जाते हैं। अश्वमेध का 


“अनुष्ठान करते हुए पुष्यमित्र द्वारा जो घोड़ा छोड़ा जाएगा, वह पदिचम दिशा 
-में अग्रसर होता हुआ वाहीक देश भी अवश्य ही आएगा। यौधेय, महाराज, 


कुणिन्द आदि गणराज्यों के प्रदेशों को पदाक्रान्त करता हुआ ही वह मद्रक 
जनपद पहुँच सकेगा । क्या तुम इन्हें यज्ञीय अरव को गति को अवरुद्ध करने 


'के लिए प्रेरित नहीं कर सकते? क्या ये गणराज्य फिर से मग ३ की अघीनता 
स्वीकार कर लेंगे ?' रि 


“मैने यौधेय और कुणिन्द गणो के कुलमुख्यो से वात की थी, स्थविर! 
उनका कहना है कि अदवमेध आयें राज्यों की प्राचीन परम्परा के अनुरूप 
है। अइवमेधयाजी आयें राजा किसी जनपद, गण या राज्य की स्वतन्त्रता 
का अपहरण नहीं किया करते । वे उनका सहयोग तथा मैत्री प्राप्त करके ही 
सन्तोष अनुभव कर लेते हें । मगध के अनेक पुराने राजाओं ने इस परम्परा 


-को त्यागकर अपने साम्राज्यो के निर्माण का प्रयत्न किया था । जरासंध 


जिन जनपदों को अपनी अधीनता मे ले आता था, उनके राजकुलों का भी 


यह उच्छेद कर देता था । सहस्नों राजाओं, गणमुख्यों और राजपुरुषों को 

उसने अपने कारागार में बन्दी बना लिया था। इसी कारण अन्धक-वृष्णि 
संघ के संघमुख्य वासुदेव कृष्ण ने उसका संहार कराया था । मगघराज महा- 
पद्मनन्द भी 'सर्वक्षत्रान्तक' था। पर कुरु, पाञ्चाल, कोशल आदि राज्यों 
के महत्त्वाकांक्षी राजाओं ने 'ार्वेभौम' पद प्राप्त करने के लिए अन्य 
राजाओं व गणमुख्यों का उच्छेद नहीं किया था । जनमेजय, भीमसेन, श्रुत- 
सेन, भरत आदि कितने ही प्राचीन आयें राजाग्नों ने अश्वमेध यज्ञ का 
अनुष्ठान कर चक्रवर्ती और सार्वभौम पद प्राप्त किए ये। इन राजाओं ने 
अन्य जनपदों से अपनी सार्वभौम सत्ता को स्वीकार कराया, पर उनकी 
स्वतन्त्र सत्ता का अन्त नहीं किया। वाहीक देश के जनपद समभते हैं कि 


पुष्यमित्र भी आये राजाओं की इसी प्राचीन परम्परा का अनुसरण कर रहा 
हैं। वे उससे कोई भम व उद्वेग अनुभव नहीं करते। उनका विचार है कि 


हिमालय से समुद्रपर्येन्त विस्तीर्णं इस भूमि में एक शक्तिशाली सार्वभौम 
शासन की स्थापना उनकी अपनी स्वतन्त्र एवं पृथक्‌ सत्ता की रक्षा के लिए 


भी उपयोगी है। यवनराज दिमित्र के महाक्रोध का उन्हें भलीभाँति स्मरण" 


है। वे कहते हैं कि पुष्यमित्र के नेतृत्त्व में आयंभूमि में जिस नई शब्ति का 
संचार हो रहा है, उसके कारण उनकी अपनी स्वतन्त्रता भी सुरक्षित रह 
सकेगी । यज्ञीय अदव की गति को अवरुद्ध करने का वह कोई प्रयत्न नहीं 
करेंगे, स्थविर ! ' 

'तो तुम भी पुष्यमित्र के प्रभाव में आ गए हो। तुम्हारी औशनस 
नीति क्या संथा पंगु हो गई है ? कोई नई योजना वनाओ, निपुणक! हाथ 
पर हाथ घरकर बैठे रहना तुम्हें शोभा नहीं देता ।' 


संकट की इस घड़ी में मिनेन्द्र ही सद्धमं की रक्षा कर सकते हैं । भगवान्‌: 


तथागत द्वारा प्रतिपादित मध्यमा प्रतिपदा-में उनकी अगाध श्रद्धा है। सद्धमे 
पर ह AN संकट उपस्थित हुआ है, उसके निवारण में वह अवश्य हमारा 
साथ देंगे। 

हाँ, तुम्हारा यह विचार सही है। मैं आज ही मिनेन्द्र से भेंट करूँगा ।' 


यवनराज मिनेन्द्र आचायं नागसेन से धम्मपद का प्रवचन सुनने में 


निमग्न थे। स्थविर कश्यप को आता देखकर वह आसन से उठकर खड़े हो 
गए। सिर झुकाकर उन्होंने कहा -'आपने कैसे कष्ट क्रिया, स्थविर ?' 


ASA पर महान्‌ संकट उपस्थित है, यवनराज! पुष्यमित्र पाटलिपुत्र केः 
राजसिहासन पर आसीन हो गया है, और अव वह अझ्वमेघ यज्ञ के अनुष्ठान 


में तत्पर है।' 
“यह यज्ञ क्या होता है, स्थविर ?' 

_ ब्राह्मण लोग कुण्ड में अग्नि का आधान कर देवताओं का आवाहन 
करते हूँ, और बलि प्रदान कर उन्हें सन्तुष्ट करने का प्रयत्न करते हैं। इसी 
को वे यज्ञ कहते हैं। उनके यज्ञ अनेक प्रकार के होते हैं। अश्वमेध भी इनमें 
एक है। इस यज्ञ में अस्व की बलि दी जाती है, और ब्राह्मण यह मानते हैं 
कि इस यज्ञ का अनुष्ठान करके ही कोई राजा सावभौम चक्रवर्ती सम्राट 
का पद प्राप्त कर सकता है।' 

'तो पुष्यमित्र अब चक्रवर्ती सञ्राट्‌ बनना चाहता है ?' 

“हाँ, यवनराज! उसकी आकांक्षा है कि सिन्धु नदी को पार कर कपिश- 
गान्धार पर फिर से अपना आधिपत्य स्थापित करे और हिन्दूकुञ् से परे 
वाल्हीक देश को भी अपनी अधीनता में ले आए। सद्धर्म का वह कट्टर शत्रु 
है। उसके कारण मध्यदेश के लोग अव भगवान्‌ तथागत के अष्टांगिक आयं 
मागं से विमुख होते जा रहे हैं। सद्धम अव केवल मद्रक, गान्यार और कपिश 
में ही शेष है। वह इनसे भी उसका अन्त कर देने के लिए कटिबद्ध है ।' 

“हमारे रहते हुए यह कदापि सम्भव नहीं होगा ।' 

“इसी लिए तो मैं आपकी सेवा में उपस्थित हुआ हूँ, यवनराज! मैं समता 
था, कि विदुला और वृहुद्रथ द्वारा सद्धमं के उत्कषं में सहायता मिलेगी ॥पर 
इस अनाये पुष्यमित्र ने उन्हें कारागार में डालकर राज सिहासन पर अधिकार 
जमा लिया है।' 

“तो क्या तुरन्त मध्यदेश पर आक्रमण कर दिया जाए? जो कार्य दिमित्र 
नहीं कर सका था, उसे मैं सम्पन्न करूँगा । यवन सेताएँ एक बार फिर साकेत 
को आक्रान्त करेंगी, और वहाँ से आगे बढ़कर पाटलिपुत्र तक पहुँच जाएँगी । 
पुष्यमित्र हमारे सामने नहीं टिक सकेगा ।' 

“इसकी आवश्यकता नहीं होगी, यवनराज! भइवमेघ यज्ञ का अनुष्ठान 
करते हुए एक घोड़ा छोड़ा जाता है, और उसके पीछे-पीछे एक सेना चला 
करती है। यदि कोई उस अश्व की गति को अवरुद्ध करे, तो सेना उससे 
युद्ध करती है। पुष्यमित्र का यज्ञीय अश्‍व पाटलिपुत्र से चल चुका हैं और 
पश्चिम दिशा में तीब्र गति से आगे बढ़ रहा है। वाहीक देश के जनपदों में 
उसे रोकने का साहस नहीं है। शीघ्र ही वह मद्रक पहुंच जाएगा। 

“तो उसे शाकल आने दो । “ यहाँ हम उसे पकड़ लेंगे। देखें, पुष्यमित्र . 
की सेना उसे हमसे कंसे छुड़ा सकती है। हाँ, आप मद्रक जनपद के गणमुख्य 


सोमदेव से भी मिल लें। सद्धमं के प्रति उनकी अगाध श्रद्धा है। वह भी 


हमारी सहायता करगे ।' . 
र स्थविर कश्यप ने गणमुख्य सोमदेव से भेंट की । स्थविर की बात सुनकर 

सोमदेव ने कहा, 'हम सद्धम के अनुयायी हैं, स्थविर ! उसकी रक्षा और 
उत्कर्ष के लिए अपना सवेस्व न्यौछावर कर सकते हैं । भगवान्‌ तथागत के 
लिए आपने मेरी प्रिय पुत्री विदुला के प्रणय की बलि दे दी। उसके कष्ट 
का ध्यान कर मेरा मन सदा वेचंन रहता है। पर मुझे सन्तोष है कि वह 
सद्धम के लिए काम आ सकी । पर पुष्यमित्र के सँन्यबल का सामना कर 
सकना मद्रक लोगों की शक्ति में नहीं है। आपने ही तो हमें यह शिक्षा दी 
थी, कि हिंसा का मार्ग गह्य और त्याज्य है, और अहिंसा संसार का सबसे 
प्रबल अस्त्र है। मद्रक में आज कोई सैनिक है ही कहाँ, स्थविर !! 

'तो क्या तुम यह चाहते हो कि मद्रक जनपद फिर मगध की अधीनता 
में आ जाए, शाकल नगरी के संघाराम भी कूक्कुटविहार के समान पुष्यमित्र 
द्वारा घ्वस कर दिए जाएँ और इस पश्चिम चक्र से भी सद्धम॑ का लोप हो 
जाए ?' 

“नहीं, स्थविर ! ' 

क्या धर्म है और क्या कतंव्य है, इसे लुम नहीं समझते । सद्धमं पर इस 
समय जो घोर संकट उपस्थित है उसका सामना करने के लिए मद्रक लोगों 
को भी शक्ति का प्रयोग करना होगा ।' 

“पर हमें अपने बल-अबल को भी तो इष्टि में रखना है, स्थविर! यवन- 
राज मिनेन्द्र का स्कन्धावार शाकल नगरी में स्थापित है। हजारों यवन 
सैनिक यहाँ निवास कर रहे हैं। उनके होते हुए हमें अपनी रक्षा की क्या 
चिन्ता है ? पुष्यमित्र के यज्ञीय अदव की गति को यवन सेना ही अवरुद्ध कर 
सकती है ।' ; 

“मिनेन्द्र अपने कर्तव्य को भलीभाँति समते हैं। उनकी सेना पुष्यमित्र 
का सामना करने को उद्यत है। पर शौर्य की परम्परा का मद्रक लोगों में भी 
अभी अन्त नहीं हुआ है। सद्धर्म की रक्षा के लिए उन्हें भी अपने कतंव्य का 
पालन करना चाहिए ।' 

र 'आपका आदेश हमें स्वीकार है, स्थविर ! कहिए, मेरे लिए क्या आज्ञा 


“तो फिर चलो! यवनराज तुम्हारी प्रतीक्षा कर रहे हैं। उनके सेना- 
नायक भी वहाँ उपस्थित हैं ।' न 

गणमुरुष सोमदेव स्थविर कश्यप के साथ मिनेन्द्र के पास गए । यज्ञीय 
अश्व की गति को किस प्रकार अवरुद्ध किया जाए, इस पर विचार-विमर्श 
करते हुए सोमदेव ने कहा--'पुष्यमित्र की सैन्यशक्ति बहुत अधिक है। 
शाकल में उसका सामना नहीं किया जा सकता। सिन्धु नदी के तट पर 

अम्बुलिम नाम की जो पल्ली है, उसी के घाट से सिन्घुनद को 
जु र न पार वि 
डा है। यज्ञीय अश्व भी वहीं से सिन्धु को पार कर गान्धार ने zi 
गा। क्यों न वहीं पर उसकी गति को अवरुद्ध करने का प्रयत्न किया ( 


कन ०2-20. 


जाए? ज्यों ही यज्ञीय अदव अम्बुलिम के घाट त 

के पार ले जाया जाए । उसे छुड़ाने के लिए WA त कल 
| पार करने लगे, तो डटकर उसका मुकाबला किया जाए । इसके लिए हमें 
| अपनी सेना सिन्धु के परिचमी तट पर भेज देनी चाहिए, और व्यूह-रचना 
| कर उसे वहाँ मागध सेना की प्रतीक्षा करनी चाहिए। यही वह स्थान है 
पं जहाँ पुष्यमित्र ने यवनराज दिभित्र को परास्त किया था। इस वार युद्ध में 

ai हमारी विजय होगी । मद्रक जनपद से जो भी सैनिक एकत्र किए 
| की वे यवनों का साथ देंगे। मैं स्वयं मद्रक सेना का सेनापतित्व 
| यवन सेनानायकों ने सोमदेव के प्रस्ताव का समर्थन किया । अम्बुलिम 
| पल्ली के सामने सिन्धु नदी के पश्चिमी तट पर स्कन्थावार डाल दिया गया, 
और यवनों तथा मद्रकों की सेना व्यूह-रचना कर यज्ञीय अकव की प्रतीक्षा 
करने लगी । वाहीक देश में निर्वाध गति से विचरण करता हुआ यज्ञीय अश्व 
जब मूम्बुलिम पहुँचा, तो यवन सैनिकों ने उसे पकड़ लिया । एक नौका पहले' 
ही वहाँ तैयार थी । अरव को तुरन्त सिन्धु के पश्चिमी तट पर ले जाया 
गया । एक वार फिर सिन्धु तट पर यवनों और मागध सेना में घनघोर युद्ध 
हुआ। सँकड़ों राजपुत्रों और सहस्रो वीर सैनिकों से घिरे हुए कुमारं वसु- 
मित्र ने इस युद्ध में अनुपम वीरता प्रदर्शित की । सिन्धु नदी को पार कर 
मागध सेना ने यज्ञीय अश्‍व को बन्धन से भुक्त करा दिया, और मिनेन्द्र को “र्ट 
परास्त कर वसुमित्र पाटलिपुत्र लौट आया । सुवर्णालंकारों से विभूषित 
यज्ञीय अश्व को सकुशल यज्ञ-मण्डप में वापस आया देखकर मगध की जनता 
के हर्ष का कोई ठिकाना नहीं रहा। पूर्व समुद्र से सिन्धुनद तक अव पुष्यमित्र 
का अवाघ शासन स्थापित हो गया था, यवनों ने उसके सम्मुख हथियार 
डाल दिए थे, और मगध के शासनतन्त्र में एक वार फिर शक्ति का संचार 
हो गया था। भारत की क्षात्र शक्ति का अब फिर उत्थान हो गया था । 

पर अभी अश्वमेघ यज्ञ पूर्ण नहीं हुआ था। राजा पुष्यमित्र ने जिस यज्ञ 

का अनुष्ठान प्रारम्भ किया था, वह तभी पुरा हो सकता था जवकि उनकी 
अर्धांगिनी भी यज्ञमण्डप में उपस्थित हो। सहघमिणी के बिना आयों का 
कोई भी यज्ञ पूणं नहीं होता राजमहिषी दिव्या अपने पुत्र अग्निमित्र के 
पास विदिशा गई हुई थीं, और चिरकाल से वहीं रह रही थीं। उनकी 


~ 


CC-0.Panini Kanya Maha Vidyalaya Collection. 


3 १८ £फ्तंतव्ञीर उसि] Foundation Chennai and eGangotri 


अनुपस्थिति में पुष्यमित्र अन्य सम्भ्रान्त राजपुरुषों के साथ गंगा और सोण 
नदियों के संगम पर प्रतिदिन स्नान करते, और यज्ञमण्डप में आकर देव 
सविता के निमित्त आहुतियाँ प्रदान करते। उस समय बहुत से वीणावादक 
वहाँ उपस्थित रहते, और राजा की स्तुति में स्वरचित पद्य गाकर सभाजनों 
का मनोरंजन करते। पर यज्ञीय अश्‍व के सकुशल पाटलिपुत्र वापस आ 
जाने पर अइवमेध की शेप विधियाँ तभी पूर्णं की जा सकती थीं, जवकि 
राजमहिषी दिव्या भी यज्ञमण्डप में उपस्थित हो। आचार्यं पतञ्जलि के 
आदेश से एक पत्र अग्निमित्र के पास भेजा गया । उसे लेकर जब राजदूत 
विदिशा ना इचा, अग्निमित्र अपनी मन्त्रि-परिषद्‌ के साथ विचार-विमशं 
में व्यापृत थे । मगध की राजमुद्रा से मुद्रित पत्र को देखकर वह आसन से 
उठ खड़े हुए, और सम्मान के साथ उन्होंने राजकीय पत्र को ग्रहण किया । 
पत्र इस प्रकार था--'स्वस्ति ! सेनानी पुष्यमित्र विदिशा में स्थित अपने 
पुत्र आयुष्मान्‌ अग्निमित्र को स्नेह के साथ आलिंगन कर यज्ञभूमि से यह 
पत्र भेज रहे है । विदित हो कि अश्वमेघ के अनुष्ठान की दीक्षा लेकर मैंने 
जो यज्ञीय अकव निर्वाध रूप से विचरण करने के लिए छोड़ा था, उसकी 
रक्षा का भार वसुमित्र को दिया गया था । सौ राजपुत्र और बहुत-से सैनिक 
इस कायं में सहायता के लिए वसुमित्र के साथ कर दिए गए थे। स्वच्छन्द 
रूप से विचरण करता हुआ यज्ञीय अरव जब सिन्धु नदी के तट पर पहुँचा, 
` तो यवन अश्वारोहियों के एक दल ने उसे पकड़ लिया । उत्कृष्ट धनुर्धर 
चसुमित्र ने तब युद्ध में शत्रुओं को परास्त किया, और बलपूर्वक अपहरण 
किए गए यज्ञीय अश्व को यब्रनों से छुड़ा लिया । अब वसुमित्र अश्‍व के साथ 
सकुशल पाटलिपुत्र लौट आया है। यज्ञ का अब समापन किया जाना हैं। 
जिस प्रकार राजा सगर ने अपने पौत्र अंशुमत्‌ द्वारा यज्ञीय अव के सकुशल 
2 वापस लौटा लाने पर यज्ञ की हि [पस प्रयज्ञ को विधि को पूर्ण किया.था,.वैसे ही में भी 
करूगा। अतः आप एक क्षण भी नष्ट किए विना तुरन्त सपरिवार यज्ञभूमि 
में उपस्थित हो जाएँ । राजमहिषी दिव्या और वधुओं का भी यज्ञ में 
अ होना आवशयक है । सबको शीघ्र-से-शी घ्र पाटलिपुत्र पहुँच जाना 
चाहिए।' 
सेनानी के पत्र को पढ़कर अग्निमित्र की आँखों से हषं के आँसू प्रवा- 
हित होने लगे । धारिणी के पास जाकर उन्होंने कहा---'सेनानी का पत्र 
आया है। जानती हो, उन्होंने क्या लिखा है ? आज तुम सचमुंच 'वीरसू' 
हो गई हो। तुम्हारे पुत्र ने सिन्धु-तट पर यवनो को परास्त कर वीरों में 
ूर्घन्य स्थान प्राप्त किया है । सेनानी ने वसुमित्र को जो आशीवंचनकहे 

थे, वे अव सफल हो गए हैं। जब तक गंगा और यमुना में जल की एक भी 
चुद रहेगी, तुम्हारे 23. अ ण आर्थेभूमि में गौरव के पा 
। अब उठो, पाटलिपुत्र की यात्रा की तैयारी करो । हम सबको 
कल ही विदिशा से प्रस्थान कर देना है।' क 
यात्रा की तैयारी में अधिक समय नहीं लगा । नमंदा के तट पर स्थित 
मागध ह के नायक वीरसेन उस समय विदिशा में ही थे। कुछ चुने हुए 
सैनिकों को साथ लेकर बह भी अपने बहनोई अग्निमित्र के साथ हो लिए। 
'पाटलिपुन्न पहुंचते ही घारिणी ने वसुमित्र को अंक में भर लिया । पुत्र के 
सिर पर हाथ फेरते हुए उन्होंने कहा--'याद है, वेटा ! जब तुम बहुत 
छोटे थे, सेनानी ने तुम्हें क्या आशीर्वाद दिया था । तुम्हारे जैसे पुत्र को 
. पाकर मैं धन्य हो गई हूँ । अपने पिता और पितामह के चरण-चिह्नों का 
अनुसरण कर सदा आर्यभूमि के हित के लिए प्रयत्नशील रहो ।' 
राजमहिषी दिव्या के यज्ञ-मण्डप में आ जाने पर अश्वमेध की शेष 
'विधियाँ पूर्ण की गईं । इक्कीस अरत्नि ऊँचे इक्कीस यूप बनाए गए ये 
देवदारु, विल्व, खदिर आदि की लकड़ी से निमित किए गए थे । यज्ञीय 
अइव को तीन अन्य घोड़ों के साथ रथ में जोतकर गंगा और सोण के संगम 
पर स्नान के लिए ले जाया गया। पुष्यमित्र और पतञ्जलि रथ पर आरूढ 
थे, दिव्या भी उनके साथ थी । अश्व को स्तान कराने से पूर्वे दिव्या ने उस 
पर घुत मला । स्नान के अनन्तर १०१ सुवर्णे निष्कों द्वारा यज्ञीय अश्‍व 
को अलंकृत कर यज्ञ-मण्डप में लाया गया, और केन्द्रीय यूप के साथ उसे 
बाँध दिया गया । अब दिव्या तथा राजकुल की अन्य महिलाओं ने अनेक 
चार उसकी प्रदक्षिणा की । प्रदक्षिणा करते हुए वे यह उच्चारण कर रही 
थीं--'गणानां त्वा गणपति हवामहे, निधीनां त्वा निधिपर्ति | x 


तदनन्तर यज्ञीय अश्‍व का आलभन कर बलि की विधि भी पूरी कर 
गई । फिर पुष्यमित्र को व्याघ्रचमे पर बिठाया गया, और दानपुण्य प्रारम्भ 
हुआ। ब्रह्मा, अध्वर्यू आदि सब ऋत्विगों को एक-एक सहु गौएँ तथा 
सौ-सौ सुवणे निष्क प्रदान किए गए। विजित प्रदेशों और अधीनता स्वीकार 
कर लेने वाले जनपदों से जो घन-सम्पत्ति यज्ञ के अवसर पर उपहार- 
स्वरूप प्राप्त हुई थी, वह सब ब्राह्मणों और श्रमणों को दान दे दी गई। 
अक्वमेध यज्ञ की संव विधियाँ अब पूर्ण हो गई थीं । पाटलिपुत्र के 
नागरिकों ने इस यज्ञ को कौतूहल की इष्टि से देखा । सदियों से वहाँ के 
किसी भी राजा ने इस यज्ञ का अनुष्ठान नहीं किया था। मगध के 'सर्वे- 
झंत्रान्तक' और 'शूद्रप्राय' राजा अपने उत्कर्ष के लिए अन्य राजाओं तथा 

राजकुलों का मूलोच्छेद कर देने में ही विश्वास रखते थे। पर आर्यो की 
पुरानी परम्परा इससे भिन्न थी | उनकी भी यह आकांक्षा रहती 
थी, कि सारी पृथ्वी को जीतकर 'सब्र राजाओं में श्रेष्ठ' स्थिति को प्राप्त 
करें। पर विजित राजाओं का वे मूलोच्छेद नहीं करते थे, उनसे अधीनता 
स्वीकार कराके ही वे सन्तोष कर लिया करते थे। डु समय पश्चात्‌ 
पुष्यमित्र ने एक बार फिर आर्य राजाओं की प्राचीन मर्यादा का अनुसरण 
“कर एक ऐसे साम्राज्य का निर्माण किया था, जिसमें अन्य राजाओं तथा 
जनपदों की स्वतन्त्रता सुरक्षित थी । इसी प्रयोजन से उन्होंने अश्वमेध यज्ञ 
का अनुष्ठान किया था, और सम्पूर्ण आर्यभूमि पर अपना आधिपत्य 
स्थापित करने में सफलता प्राप्त की थी। हिमालय से समुद्रपर्यन्त सहस्र 
योजन विस्तीर्णे जो यह पृथ्वी है, वह एक बार फिर एक शासन में आ गई 


थी, और उसका शासन-सूत्र एक ऐसे ब्यक्ति के हाथों में था जो चन्द्रगुप्त . 


और विन्दुसार के समान ही वीर, साहसी और पराक्रमी था । 

सिन्धु नदी के तट पर वसुमित्र द्वारा परास्त होकर यवनराज मिनेन्द्र 
गान्धार की राजधानी पुष्कलावती चले गए थे। आचार्य नागसेन भी उनके 
साथ थे। मिनेन्द्र अब भी उनसे भगवान्‌ तथागत की मध्यमा प्रतिपदा के 
सम्बन्ध में अपनी शंकाओं का निवारण करते रहते थे। एक दिन यवनराज 
ने आचारये से प्रश्‍न किया--ुष्य मित्र: और पतञ्जलि के कारण क्या मध्य- 
देश से अव सद्धं का पूर्णतया लोप हो जाएगा.?' इसका उत्तर देते हुए 
नागसेन ने कहा--'जिसका आदि है, उसका अन्त होना भी अवश्यम्भावी 
है। कार्यकारण-भाव से जिन वस्तुओं व सत्ताओं का प्रादुर्भाव होता है, 


उनका विनाश भी अवश्य होता है। तथागत की यही शिक्षा है। पर किसी. 


भी सत्ता का कभी पूर्णरूप से अन्त नहीं होता । जिसे हम वस्तुओं का विनाश 
कहते हैं, वस्तुतः वह उनका रूपान्तर होना ही हुआ करता है। सद्धर्म का 
भी कभी अविकल रूप से अन्त नहीं होगा । भगवान्‌ तथागत की शिक्षाएँ 


` मध्यदेश में स्थिर रहेंगी, और वहाँ के निवासियों कोःसदा प्रेरणा देती 


A 


रहेंगी । प्राणीमात्र के प्रति करुणा की भावना, अहिसा, और सबका हित एवं 
कल्याण के जो उपदेश भगवान्‌ बुद्ध ने दिए थे, भारतभूमि से उत्तका कभी 
लोप नहीं होगा । इस देश के सव धर्मे, सम्प्रदाय और पाषण्ड तथागत की 
इन शिक्षाओं को आत्मसात्‌ कर लेंगे।' 


N 


CC-0.Panini Kanya Maha Vidyalaya Collection. 


Taz न्यू 
~ 
. 


~ 


Digitized by Arya Samaj Foundation Chennai and eGangotri 


परिशिष्ट: १ ड 


स्थान-परिचय 


अग्रोदक--आग्रेय गण की राजधानी । वर्तमान अगरोहा (हिसार में) । 

अन्धक-वृण्णि--एक संघ-राज्य (मथुरा के क्षेत्र में) । 

श्रमिसार--एक जनपद जो दक्षिणी कश्मीर के जेहलम और चनाव नदियों 
के मध्यवर्ती क्षेत्र में स्थित था । 

अम्वुलिम--सिन्ध नदी को पार करने के घाट के समीप स्थित एक बस्ती । 

अमरकण्टक--छोटा नागपुर के जांगल प्रदेश के दक्षिणी पाइवं में स्थित 
एक नगर। 

प्वन्ति--मध्य प्रदेश के मालवा क्षेत्र का एक जनपद । 


असिक्नी--चनाव नदी (पंजाब में) । 

ग्रश्‍मक--हैदरावाद के प्रदेश में रिथ एक प्राचीन जनपद । 
अ्रहिच्चत्र--उत्तर पा्ज्चालि aga (बरेली जिले में) । 
आग्रेय--हिसार (हरियाणा एक गणराज्य | स 

झाजु नायन--एक गण ni पूर्वी पंजाब में थी । 
इन्द्रप्रस्थ--कुरु राज धाबी. के पुराने किले के क्षेत्र में) । 
इरावती--रावी नी (पंजाब मे) 
उद्यानपुरी-अफगार्निस्तान की एक.प्राचीन नगरी । 

कटवप्र--कर्णाटक में एक प्राचीन स्थान । 


काम्पिल्य--दक्षिण पाञ्चाल की राजंघानी । कन्नौज के समीप । 
काँमरूप--असम प्रदेश । च 

कुभा--कावुल नदी (अफगानिस्तान ही \ 

क्रमु नदी--खुरंम (अफगानिस्तान म) | 

कुणिन्द--एक गणराज्य (पंजाब में) । 

काकनद--साञ्ची के संमीप एक प्राचीन नगरी । 

कुरु--गंगा-यमुना नदियों का मध्यवर्ती तथा यमुना के पश्‍चिम का प्रदेश । 

केकय--जेहलम तथा चनाब नदियों का मध्यवर्ती एक जनपद । 

. कोशल--आधुनिक अवघ । 
कोशाम्बी--प्राचीन वत्स जनपद की राजधानी । इलाहाबाद जिले में । 
क्षत्रक--एक गणराज्य, जिसकी स्थिति मोन्टगोमरी के क्षेत्र में थी । 
गान्धा र--इस नाम के दो जनपद थे, पूर्वी गान्धार और पर्चिमी गान्धार । 

सिन्ध और जेहलम नदियों के बीच के प्र देश में पूर्वी गान्धार स्थित था, 
जिसकी राजधानी तक्षशिला थी । पश्चिमी गान्धार सिन्ध नदी के 
परिचिम में था, और उसकी राजघानी पुष्कलावती थी । 
रलुच्‌ कायन--एक गणराज्य (पंजाब में) । 
चम्पा--अंग जनपद की राजधानी, जो चम्पा नदी के तट पर स्थित थी। 
चेत्यगिरि-- विदिशा (भिलसा) के समीप एक पहाड़ी, जिस पर साञ्ची 
का प्राचीन स्तूप विद्यमान है । 
चन्द्रभाया--चनाव नदी । 
तक्षशिला-पूर्वी गान्घ।र की राजधानी । वर्तमान टैक्सिला (पाकिस्तान में) 
. दशाणं--मध्य प्रदेश का वह भाग जहाँ विदिशा और भोपाल आदि हैं। 
नवर।जगृह-वाल्हीक नगर का एक भाग । 
प्रतिष्ठान--वरतंमान पठन [महाराष्ट्र में] । 
पार्थव--पाथिय का प्रदेश, जिसकी स्थिति कंस्पियन सागर के दक्षिण-पूर्व 
के खुरासान तथा समीपवर्ती क्षेत्र में थी । 
पाञज्चाल--यह एक जनपद था जो:दौ भागों में विभक्त था, उत्तर पाञ्चाल 
और दक्षिण पाञ्चाल । वर्तमान समय का रुहेलखण्ड उत्तर पाञ्चाल 
को और कानपुर-फरु खाबाद-कनौ ज्‌ दक्षिणपाञ्चाल को सूचित करते है । 
पुष्कलावती-परिचिमी गान्धार की राजधानी । 

पुष्पपुर--पेशावर नगर । 

भद्र--एक गणराज्य जो आग्रेय गण के पश्चिम में स्थित था । 

बहुंधान्यक--यौधेय गण की राजधानी । 

्रह्मावतं -_एक प्राचीन तीर्थ जो दक्षिण पाञ्चाल में गंगातट पर स्थित था । 

वाख्ती-वेिट्र्या (हिन्दूकुश पर्वतमाला के उत्तर-पश्चिम में) । 

भूगुकछ--भड़ोंच । 

सगध--दक्षिणी विहार । 

मत्स्य--एक जनपद, जो यमुना के दक्षिण-पर्चिम में उस क्षेत्र में स्थित था 

जहाँ अब भरतपुर और अलवर हैं । ; 
मद्रक--एक गणराज्य, जिसकी स्थिति रावी और चनाव नदियों के मध्य- 

वर्ती उस प्रदेश में थी, जहाँ अव सियालकोट (पाकिस्तान में) है। 
मध्यदेश-उत्तर भारत का वह क्षेत्र जहाँ वर्तमान समय में - 

प्रदेश, हरियाणा आदि स्थित हैं। क 
माध्यमिका---शिवि जनपद की राजधानी, आधुनिक चित्तौड़ के समीप । 
मालव--रावी और चनाव के संगम के क्षेत्र में स्थित एक गणराज्य । 
मुलक--गोदावरी नदी के तट पर स्थित एक जनपद । 
यवन--ग्रीक, यूनानी । 
यौधेय--एक गणराज्य, जिसकी स्थिति आधुनिक हरियाणा में थी । 
राजन्य--एक गणराज्य जो यौधेय गण के समीप स्थित था । 
राजगृह--केकय जनपद की राजधानी । 
रोहितक --एक गणराज्य जो हरियाणा के रोहतक जिले में स्थित था । 
लुम्विची वन--बुद्ध का जन्मस्थान, नेपाल की तराई में । 
वत्स--एक जनपद, राजधानी-कोशाम्बी, इलाहाबाद के क्षेत्र में । 
वज्जि-एक गणराज्य, उत्तरी विहार के तिरहुत क्षेत्र में । 
वरदा चदी--वर्धा नदी (महाराष्ट्र के विदमं क्षेत्र में) । 
वाल्हीक--वल्ख, वास्त्रीया बैक्ट्रिया । व 
वाहीक देश--वतंमान समय का पंजाब (भारत और पाकिस्तान में) । 
विदर्भ देश--बरार (महाराष्ट्र का एक भाग) । 
वितस्ता--जेहलम नदी ।_ AA 
विदिशा--वतंमान भिलसा (मध्य प्रेंदेह में) । 
वंक्षु--आमू नदी (अफगानिस्तान के.उत्तर-परिचिम में) । 


” 


. शतुद्रि-सतलज नदी । . 


शाकल--वतंमान सियालकोटं, मद्रक गण की राजधानी । 

शाक्य--उत्तरी विहार का एक गणराज्य, राजधानी कपिलवस्तु । 

शिवि--एक गणराज्य, जो मालव गण के समीप स्थित था । 

अावस्ती--गोंडा और वहराइच जिलों की सीमा पर स्थित कोशल जनपद 
की राजघानी (वौद्ध युग में) । 


'साकेत--कोशल जनपद की महत्त्वपूर्ण नगरी, वर्तमान अयोध्या के समीप । 


साञ्ची--मिलसा के समीप जहाँ एक प्राचीन बोद्ध स्तूप है। 

सारनाथ--वाराणसी के समीप, जहाँ बुद्ध ने घर्मचक्र का प्रवतत किया था। 

सौवीर--सिन्ध के दक्षिण-पूर्वी भाग में स्थित एक प्राचीन जनपद । 

स्र.ष्न--कुरु देश के उत्तर में। सहारनपुर और अम्बाला जिलों के उत्तरी 
भाग इसके अन्तरगत थे । 

भिचार-क्रिया-मारण, सम्मोहन आदि के तान्त्रिक प्रयोग । 
झभियान--आक्रमण । 
झधिकरण--राजकीय शासन का विभाग, डाइरेक्टेरेट | 
अ्रन्तपाल--सीमावर्ती प्रदेश की रक्षा के लिए नियुक्त सेनानायक । 
झपराजित--एक देवता, जिसकी पुजा प्राचीनकाल में प्रचलित थी । 
ग्रप्रतिहत--एक देवता । 
अमात्य--राजपदाधिकारी । 
झरत्नि-एक माप, १८ इंच के लगभग । 
्रष्टांगिक राये धर्म--वौद्ध धर्म । सम्यक्‌ इष्टि, सम्यक्‌ संकल्प, सम्यक्‌ 
वचन, सम्यक्‌ कमं, सम्यक्‌ आजीविका, सम्यक्‌ प्रयत्न, सम्यक्‌ विचार 
और सम्यक्‌ ध्यान ये बौद्ध घमं के आठ अंग.हैं । 
अर्थ-_धन, सांसारिक साधन, ऐसी पृथ्वी जहाँ मनुष्य बसे हुए हों । 
झ्राथवंण--अथर्व वेद में प्रतिपादित.एसे साधन जिनसे बाद में तन्त्र-मन्त्र 
का विकास हुआ । NG - 
भ्रापप्रिक--रोटी एवं पृड़े बनाने बोला रसोइया:। 
भ्रान्तर्वंशिक-- मौर्ये युग का एक राजपदाधिकार्से! राजप्रासाद और राजा 


की रक्षा जिसके अधिकार-क्षेत्र में होते थें.। 
गरन्वीक्षकी--दशंन शास्त्र। ` ga 
झ्राटविक--अटवि-जंगल | आटविक-जंगल के निवासी । 
ग्रायुक्त---राजपदाधिकारी, कमिइनर । 
_/भात्ययिक--तुरन्त करणीय कार्य । 
झाशु मृतक परीक्षा--पोस्टमाटंम | 
MAA, घात । 
उपधा--परख, परीक्षा । 
उ ध्वज--बु्ज । 
—-परिब्राजक्कों का एक भेद । 
उशना--आचार्य शुक्र । 
श्रौदनिक---चावल पकाने वाला रसोइया । 

शोपनिषिदिक--तान्त्रिक एवं रहस्यमयी अभिचार क्रियाओं को करने 

वाला । 
अौशनस-आचायं शुक्र द्वारा प्रवतित राजनीतिशास्त्र का एक सम्प्रदाय । 
कक्ष्या-कोठरी । कक्ष्या विभाग--पृथक्‌ होकर बैठने के लिए बनाया हुआ 
कमरा । 
कमंकर--मजदूर | र j 

«“कैंमन्ति-झमंशाला--का रखाना । 

कल्पनाथ--भगवान्‌ शिव का एक नाम । | 
कण्टकशोधन--फौजदारी न्यायालय । 
कार्तान्तिक--ज्योतिषी । | 
| 


EM कब 


कापटिक--कपट वेशघारी गुप्तचर । 
कातिकेय--स्कन्द, एक देवता । 
कार्षापण--मौर्ये युग का स मजी | । 
कुलमुख्य--कुल (क्लैन) का मुखिया । 
Css Ja केन्द्रीय एवं प्रमुख हो । | 
कोष्ठ (कोष्ठक)--मन्दिर, जहाँ देवता की मूर्ति स्थापित हो । 
गण (गणराज्य )--ऐसा* राज्यं जिसमें किसी वंशक्रमानुगत राजा का 
शासन न हो। नद 
ग्रणमुख्य-- गणराज्यं;काःप्रधान, राष्ट्रपति । 
गर्भेगृह--तहखाने में स्थित निवास-स्थ। 
गणपुरस्क्ृत--यौधेय गणराज्य के अधानु की संज्ञा । 
गणिका-वेश्या। 4 `. ई 
युल्मपति-गुल्म का नायक । 
गुल्म--सैनिक टुकड़ी । न 
ho eh के 
ग्रामणी--ग्राम का प्रधान । लि! 
चरित्न--कानून का अन्यतम ग्रंग। विविध जनपदों, ग्रामों व जातियों के 
परम्परागत कानून । 
चरु--पकाए हुए चावलों से मि हवि । 
चातुरन्त-चारों दिशाओं में व्याप्त । 
` चीवर-वोद्ध भिक्षुओं द्वारा धारण किया जाने वाला बस्त्र। 
जन--कवीला, ट्राइब । र 
जनपद--ऐसा राज्य जिसमें प्रधानतया किसी एक जन का निवास हो । 


x 
Xs 

प्राचीन भारत में बहुत-से जनपदों की संत्ता-थी:!._: `: 
जटिल जटा धारण करने वाला तपस्वी साघु । 
जयन्त--एक देवता । 
जानपद-सभा--जनपद की सभा । 
जानपद--जानपद सभा का सदस्य । 
ज्येष्ठ (ज्येष्ठक)--व्यवसाथियों तथा व्यापारियों के संगठन का प्रधान ४ 
तीथे--राज्य के प्रमुख शासकीय विभाग । 
तरयंकर-तुरही बजाने वाला । 
दण्ड--शासन । दण्डनीति-शासनविज्ञान । दण्डशक्ति--शासकीय 
शक्ति । 
दन्त मुद्रा--राजकीय मुहर । 
दण्डपाल -- सेना का अन्यतम अधिकारी । 
इुरभिसन्धि--साजिश, षड्यन्त्र । 
दौवारिक--दुगं एवं राजप्रासाद के प्रवेश-द्रार का मुख्य अधिकारी । 
९⁄^से-कानून, कतंव्य, कानून का अन्यतम भ्रंग । 
धर्मस्थीय--दीवानी न्यायालय । 
धर्मस्थ-धर्मस्थीय न्यायालय का न्यायाधीश । ` ` 
ध्वजमात्र--जिसके पास वास्तबिक राजशक्ति न हो, जो राजशक्ति का 
चिह्लमात्र हो । ‘Fe : 
निगम---व्यापारियों का संगठन । 
निष्क--सोने का प्राचीन सिक्का । 
निःधेयत्ष--मोक्ष | >: 
नैमित्तिक--ज्योतिषियों का एक भेद । 
पण--प्राचीन काल का एक सिक्का । 
पण्य--विक्रेय पदार्थ । ; 
पण्यशाला--दूकान । 
पक्थ--परूतून, पठान । 
पक्वान्न पण्य--हलवाई । 
पक्‍वमांसिक--मांस पकाने वाला । 
पण्यवीथि--बाजार । 
पर्णमणि--पत्तों से निमित विजयोपहार । 
पल्ली--छोटी नगरी । 
प्रवहण-_नौका । 


CC-0.Panini Kanya Maha Vidyalaya Collection. 


°, ३०. eo FO 


7»! 
fg 
: 

र 


Digitized by Arya Samaj Foundation Chennai and eGangotri 


शब्द-अ्रयं : ३२७ 


प्लव नौका । 

अत्यन्त सीमान्त प्रदेश । 
प्रत्यपाय--विपत्ति, विघ्न, संकट । 
प्रत्र ज्या-संन्यास। 


प्रदेष्टा कण्टक शोधन न्यायालय का न्यायाधीश । 


पान्थशाला (पान्थागार)--यात्रियों के निवास का स्थान, होटल । 
पानागार--शराबखाना । 

याषण्ड--धामिक सम्प्रदाय । 

पेशलरूप7--परम सुन्दरी, सुकुमारी । 

पोर--पुरसभा । पुरसभा का सदस्य । 

ब्रह्मण्यदेव--एक देवता । स्कन्द कातिकेय । 

भृति--वेतन । 

भृतसेना--भृति प्राप्त कर कार्यं करने वाले सैनिकों की सेना । 
मध्यमा प्रतिपदा--वुद्ध द्वारा प्रतिपादित मध्यमा, बौद्ध धे । 
महानस--रसोईधर । 

मन्तरयुद्ध--कूटनीति का युद्ध। ` 

मानव--मनु द्वारा प्रर्वातत विचार-सम्भ्रदाय । 
सायायोग-तन्त्रनमन्त्र की सिंद्धि।. ४. 

मायायोग सिद्ध- तन्त्रमन्त्र में प्रवीण। 

मौल सेना--राज्य के मूल निवासी नागरिकों की सेना । 
सौहृतिक--ज्योतिषी । 


` रक्ष--राक्षस, रहस्यमयी दुष्ट सत्ताएं । ५ 


रसद--विष देनेवाला । ९ 

राजशासन--राजा व राज्य द्वारा प्रचारित आदेश । 

रूपाजीवी--रूप द्वारा आजीविका चलाने वाली वेश्या । ड 

च्यवहार-_कानून का अन्यतम ग्रंग । व्यक्तियों एवं व्यक्ति-समूहों द्वारा 
जो संविदाएँ (कन्ट्रैक्ट) की गई हों । 

वार्ता--कृषि, पशुपालन और वाणिज्य । 

चार्तोपजीवि संघ या गण--ऐसे गणराज्य, जिनके निवासी अपनी 
आजीविका के सिए कृषि, पशुपालन और वाणिज्य का अनुसरण करते 

| 
KAA सौदागर । 
शासन--राजकीय आदेश, सरकार । 

धमण--वोद्ध तथा साघुः)' '.:- ; `= ¬ ` 
शवपार्क---चाण्डाल । म 
आवक--वौद्ध घर्मं का अनुयायी गृहस्थ । 
श्रेणि--व्यवसायियों और शिल्पियों के संगठन, गिल्ड । 
श्रेणिमुख्य, श्रेणिज्येष्ठक--श्रेणि का प्रधान । 
सन्निधाता--राजकीय कोष का प्रधान अधिकारी । 
समाहर्ता राजकीय करों को एकत्र करने वाला प्रधान अधिकारी । १ 
समाज--पान, नृत्य आदि के निमित्त समारोह या गोष्ठी । 
--गुप्तचर । 
सचिवायत्तसिद्धि--जो राजा शासंनके सम्बन्ध में मन्त्रियो पर निर्भर करे । 
सर्वोपधाशुद्ध--ऐसा व्यक्ति जो सव परखो से शुद्ध सिद्ध हो । 


साथ--काफिला । 
साथवाह--काफिले का नेता । ८ 
स्कन्धावार--छावनी । AA 
सन्दोह-समुह्‌ । र 


संभार--सामग्री, आवश्यक वस्तुएं. 
संघाराम--बौद्ध भिक्षुओं व आचा ब 
संहत--संघ या संगठन में संगठिक्ी शक 
संघात--संघ, संगठन । हि अ) 

संयात्य--युद्ध के लिए प्रयुक्त होने वाली नौकाएँ । * ua 


स्थविर--बौद्ध घमं गुरु, थेर । र मेर 
हिंल्िका नोकाएं--हमला करने वालीक्षिकाएँ । ळी 
लयी वैदिक संहिताएं। ऋग्वेक्॑यजवद और सामवेद । AA 

त्रिपिटिक--वौद्ध धर्म के धर्मग्रन्थ । क | 


गं 


- 
LA का मी 

